
POEMOS 


JAUNOJ! LIETUVA 


ĮŽANGA 


Kur šiandieną Jinai? 
Miega jos milžinai; 
Po žemių jų ilsis krūtinė! 
Kaip po audrų didžių 
Kad ant marių plačių 
Užmiega vilnis paskutinė. 
Kur garsioji šalis, 
Varius savo vilnis 
Lig Dono ir marių Juodųjų?.. 
Vienas garsas tiktai, 
Vien apžėlę kapai 
Beliko iš amžių senųjų! 
Miega bočių šalis! 
Apsiniaukus naktis 
Tiek amžių kaip jai nebešvinta!.. 
Veltui meldi aušros, 
Miršta balsas maldos, 
Vien gailios tau ašaros krinta! 
Gedimino laikus 
Vaidelutis garsus 
Prikeltų!.. bet kur vaidelutis? 
Aukso kanklių balsai 
Nebeskamba visai; 
Ir dainių giesmynas menkutis. 
O tačiau Lietuva 
Tik atbus gi kada: 
Ne veltui ji tiek iškentėjo! 
Kanklių balsą išgirs, 

Miegas kraujas užvirs, 

Nes Kryžius gyvatą žadėjo. 
Skausmuos jėgos išaugs, 

Atgimimo sulauks: 

Jau blaivosi orai aptemnę. 

Tik į darbą greičiau! 

Tik mylėkim karščiau! 

Tik, vyrai, pajudinkim žemę! 


PIRMOJI GIESMĖ 


| 


Ar pažinotė Rainį, kurs Atkaičiuos zyveno? 

Bus jau ketvėrtas metų kaip našlė įo pati. 

Na, ir buvo gi vyras! Nors prieš mirtį apseno, 
Lenkės žilo jo plauko giminėlė plati. 

Dieve, duoki jim Dangų! Nieks žmogaus nesutiko, 
Kurs ant jo ką galėtų pasakyti piktai: 

Patarimo reikėjo ar paskolint skatiko,— 

Kur daugiausia išminti kaip ne Rainio takai? 

O kaip ūkį žiūrėjo! Tokio, būdavo, javo 
Susidėjęs nerasi, nors apeitum pavietą: 

Jo kviečiai, vasarojus lyg kad rūtos žaliavo; 

O kaip tankūs! Per žingsnį nematai lyg per skietą. 
Ir mylėjo gi ūkį! Ar svečiai užvažiuos, 

Ar per šventę po pietų su šeimyna visa 

Kai išeis apžiūrėti, kaip išrodo laukuos, 

Tai jam, būdavo, žodžiai plaukte plaukia tada. 
Vieną kliaudę turėjo (kas gi jų neturėjo?), 

Nors jį ponai guodojo ir už stalo sodino, 

Nuo jo lenkišką žodį nieks išgirst negalėjo, 

O jog kalbą sugraibė, kas gi to nebežino. 

Tr ne tai patriotas jis ten buvo koksai, 

Kaip dabar kad išmano vyrai, mokslus ištyrę! 
Bet Rainys taip jau rado; taip kalbėjo tėvai; 

Tai pats Dievas, jam rodės, tokią kalbą paskyrė. 
Dieve, duoki jo sielai karalystę Dangaus! 

Verkė, laidoją kūną, įo kaimynai visi. 

Neberasi šiandieną tokio būdo žmogaus; 

Kita virto gadynė; patys žmonės kiti. 

II 


Nebe tie ir Atkaičiai! Ar tai Dievas neduoda? 
Ar per daugel išmano mokslus ėję vaikai? 
Lig Sekminių iššluosto paskutinį aruodą; 

O paskui kaip maitinas, vienas, Dieve, žinai. 


O matušei lyg saulė kaipo pirmgimis švietė, 
Per tai, būdavo, vaiko niekados nepabaus. 
Nieks nesako, kad būtų sau koksai tinginys, 
Kaip Mažeikos dykūnai, ką paimsi nuo krašto; 
Bet nedaug nusimano, o kitų neklausys; 
Norints galvą guldytum, jis tau, rodos iš rašto, 
Vis tą patį bevaro: „E, duonelės užteks, 

Ir meteliams galelį šiaip be taip gal sumegs!“ 
Tikrą tiesą pasakius, ne vieni tik Atkaičiai: | 
Visur žmonės dejuoja, kad taip ūkis nupuolė; 
Laima žmoniška būtų, dirvos deria lig šiolei, 
Bet geriausias jų sultis siurbia dielės-maskoliai: 
Abrusitelių šerti pilną šalį privarė; 

Mums patiems gi į darbą visur kelią uždarė. 


II 


Jaunesnysis gi Juozas būdo buvo, ant veido 
Gyvas tėvo paveikslas. O jog mokslo nebaidės 
Ir mažam jam nebuvo neapykantoj raidės 

Kaip Laurynui, tai tėvas jį į Kauną išleido. 

Čia nemaž patarimais ir Juška prisidėjo. 

(Buvo geras tai ponas, pačią vedęs gan šauną, 
Bilazaro vienturtę.) Jis tai Juozą mylėjo 

Ir tėvams prikalbėjo mokslan leisti į Kauną. 


IV 


Buvo giedras tą metą, bet ankstybas ruduo. 
Vyrai kviečius vagojo; paskučiausi vainikai 
Baigė vysti; priskynus jų saujelę, sesuo 
Puošė broliui kepurę; liūdnai švilpė sėjikai. 
Vis tai dėjos į galvą mažas Juozas tada: 
Kaip, bekinkant jam arklius, kudakavo višta; 
Kaip matušė kelionei ryšelius dėstinėjo; 

Kaip praleido lig tilto ir per visą tą laiką 
Glostė vargšą sūnelį; kaip abudu verkšleno. 
„E jau, matuš, bent liaukis, vien tik birbinus vaiką“, — 
Maldė tėvas nepykdams, vien iš įpročio seno. 


V 


Kiek tai metų praslinko!.. Kiek nubėgo vandens 

Į mares tolimąsias nuo to giedro rudens, 

Kad kaip mažas paukštytis, dar nematęs vargų, 
Skrido mažas Juozelis iš tėvučių namų 

Į nežinomą šalį, tarp žmonių svetimų! 

Kiek tai skausmo matušei!.. Betgi švietė tada 

Jai per ašarų miglą nors žvaigždė tolima 

Bent po metų sulaukti tos brangios valandos, 
Valandos iškilmingos jos nešioto sūnaus, 

Kad mišias prie altoriaus pirmąkart užgiedos 

Ir, jai verkiant iš džiaugsmo, seną galvą suspaus: 
Kad net motinos kitos su pavydu sakys: 
„O, laiminga Rainienė! Vargo ta nematys 
O dabar?.. Kad ateis netikėta mirtis, 
Teks vienam gal Laurynui jai užmerkti akis!.. 

VI 


Kaune Rainio Juozelis tiek tik vargo tematė, 
Iki sodžių apmiršo, paverkšlenęs trumpai. 

Jo uolumą prie mokslo ir gabumą supratę, 

Jam mokytojai sakė: „O, išlėks tas aukštai!“ 

Nuo mažens neturėdams prie žaislų palinkimo, 
Savyje užsidaręs, su draugais maž broliavos; 

Jam nuobodžios išrodė linksmos dainos įaunimo; 
Vien tik mokslas rūpėjo; vienos knygos sapnavos. 
Norint buvo jaunesnis už moksladraugius savo, 
Senio vardas jam duota, nieks nežino kada. 

To tai senio pagalbos jų visi reikalavo, 

Kai kam būdavo mokslę teks sunkesnė našta. 

O kad vasarą grįžo aplankyti tėvų, g“ 
Laukė tėvas kaip saulės parvažiuojant sūnaus: 

Bet kalbos ir jautrumo daug nematės tarp jų: 
Būdo buvo abudu gana kieto, sunkaus. 


VII 


Vien gražioji Onytė, atvira visados, 

Kaip pavasaris linksma, brolį šnekint mokėjo; 
Jai tai Juozas ne kartą lig gaidžių valandos, 

Ką iš knygų išskaitė, pasakoti turėjo. 

Jis jos lavino protą, ją rašyti mokino, 

Jai ant žemlapio rodė viešpatijų ribas; 

Kai istoriją šventą ji maždaugel pažino... 

Net graikų ir romėnų pasakojo dėjas. 

Bet Onytei daugiausia tie patiko karionių 
Pasakojimai gražūs iš senovės laikų, 

Kuomet papoms paliepus, plaukė minios krikščionių 
Šventą žemę vaduoti iš nelaisvės turkų. 

Apie šventąją žemę ir Rainienė tankiausia 
Dievobaimingai klausės, net jai ašaros krito: 

O paskui jai sapnavos, būk pamokslą gražiausią 
Sakąs Juozas, o žmonės verkią viens už kito. 
Buvo Juozas ne kartą iškalbingas tikrai; 

Tada švietė jam veidas, kaip žydrasis dangus; 
Ir bažnyčią mylėjo: bet vargu ir patsai 

Bežinojo ik šiolei, ar jis kunigu bus. 

VIII 


Dienos slenka palengva; metai bėga risčia. 
Žmogus auga bežiūrint... dar greitesniai pasęsta; 
O mirtis netikėta savo jėga slapčia 

Ką nuo krašto užgriebia, tas į užmirštį skęsta; 
Toks likimas ant žemės čia keleivio-Žmogaus! 
Pernai šlajomis braukė ant rarotų Rainys,— 
Šiandien žemė šaltoji jo krūtinę prišpaus, 
Gentys smelčių saujelę ant duobės užbarstys!.. 
Kai į drebančią ranką vaško paėmė žvakę, 
Mirdams pašaukė Juozą ir jam tiek tik pasakė: 
„Man nebuvo, vaikeli, to žadėta sulaukti 

Nors senatvės gale, ko taip troškau karštai!.. 
Neužmiršk mano žodžio: iki galo ištraukti 
Gimnazijos mokslą, o paskui!.. Pats žinail..“ 5 
Ar jam užėmė žadą? Ar širdis gal apsalo?.. 
Tiek tik sūnui prieš mirtį pasakyti tespėjo; 

Bet suprasti jo norą lengva buvo lig galo: 

Jį ne vienas tik Juozas numanyti galėjo. 


IX 


Juk bažnyčios tarnybos Juozas pats nesibaidė: 
Kaip malonūs jam buvo subatos vakarais 

Tie nešparai prie žvakių! Kur jo mintys neskraidė, 
Kai vargonai dudeno dievmaldingais balsais! 

Tos apytamsoj žvakės! Tie griaudingi vargonai! 
Tas ramumas, kurs dvasiai tiek be žodžių pasako! 
Tas nematomas Viešpats, prieš kurį milijonai 
Amžiais krinta ant kelių kaip ta dulkė ant tako!.. 
Vis tai Juozui iš mažo jautrią širdį griaudino 

Ir bažnyčios tarnybai atsiduoti masino. 
Pašaukimas tai buvo? Dievas geras žinojo! 

Bet, jau penktąją klasę baigęs, Juozas galvojo 
Užsivilkti suknelę. Jo svajones šviesias 

Trukdo mirdamas tėvas: liepia baigti klases. 

X 


Kas gi tai atsitiko?.. Su Atkaičiais per kelią, 
Vedęs pačią vienturtę, valdė dvarą Juška; 

Už ausų raitė ūsus, smailią kirpo barzdelę, 
Ūgio buvo nemažo, o pakaušė plika. 

Buvo geras tai ponas. Nesiskundė kaimynai, 
Kad ką būtų nuskriaudęs; tik maž ūkio žiūrėjo: 
Svečią vaišinti mėgo; jo aplinkui beržynai 
Rudeny ir per žiemą nuo medžioklių skambėjo. 
Pas save seną Rainį kvietė tankiai Juška: 

Tai bites kapinėti, tai pasėti javus; 

Gimus Juozui, prie krikšto nešė pats su teta, 

O paaugusiam vaikui siuntinėjo žaislus. 
Kad, jam einant į mokslą, gabumus jo regėjo, 
Juškai vaiko pagailo: kam tur kunigu žūti? 

Ir į mokslą aukštesnį tėvui leist įkalbėjo, = 
Nes tada tas galėsiąs net ir vyskupu būti. 

Bet per vasarą Juozą pas save į jaunimą 
Pavadinęs, kaip gyrės, jį mylėti mokino; 
Pasilinksminęs vynu, ne tai per užmiršimą, 

Ne tai jį malonuodams, savo žentu vadino. 


XI 


Vienais metais už Juozą Juškos Vanda jaunesnė, 
Kad penkioliktus baigė, jau kaip rožė žydėjo; 
Panaši į matušę, tiktai ūgiu aukštesnė; 

Norint būdo gan lengvo, gerą širdį turėjo. 
Rods, matušė gan tankiai jai primint neužmiršo 
Bilazarų gentystę, kurie — lenktis nepratę! 

Ir širdy rūpestingoj įai Mankauskį jau piršo, 
Kurs du šimtu valakų Vilniaus banke užstatė. 
Bet jos Vandzia dar maža iki šiol tegalvojo 
Apie aukštą matušės pranokėjų kilimą; 

Jai tik Jupos rūpėjo ir vien tą težinojo, 

Kaip prikalbinti tėvą, kad sukviestų jaunimą. 
Rods, Mankauskio jai tiko eržilai kaip ereliai: 
Rausvos, ilgos jiems kartys, žemę kapsto rūstingai! 
Bet vėl Juozui užtraukus skardžią, šauną dainelę, 
Jo baritonas mielas širdį gundė jausmingai. 


XII 


Baigdams šeštąją klasę, Juozas Glinskį pažino. 
Glinskis Jonas už Juozą vienais metais tiktai 
Buvo moksle aukštesnis ir ne kartą mėgino 
Prisiartint prie Rainio, bet šis laikės šaltai. 
Na, ir būdai jų buvo jau tikrai nevienodi: — 
Vienas atviras, gyvas, pilnas siekių aukštų, — 
Antras šaltas iš tolo, kurs net atskirą žodį, 
Tarsi sverdamas svėrė, lyg bijodams klaidų. 
Kas tikėti galėjo, kad tą kliūtį nemenką 
Tuodu priešu pašalins ir sau ranką paduos? 
Bet ateina tie metai, kad žmogus neužtenka 
Jau pats sau ir nuliūdęs ieško draugo drauguos! 
O, laimingi tie metai ir jų gražios draugystės, 
Kad nesuteptas širdis ir jų pirmas svajones 
Mezgia siūlais auksiniais, idealais jaunystės, 
Aukštus gražina siekius kaip artista tepliones! 
O, žvaigždėtos svajonės ir jų jautrūs pinikai, 
Kaip pavasariui auštant pirmučiausi vainikai, 
Kai, dar šalčio nematę, galvą laiko aukštai 
Ir, į dangų sužiurę, vien svajoja tiktai! 

O, laimingi tie metai, kurių pirmos draugystės 
Lyg ant vaško ant dvasios neišdildomu pirštu 
Idealus išrašo kaip teises karalystės, 

Kad senatvė pati jų paskui neužmirštų! 


XIII 


Jonas Glinskis ir Juozas kad arčiau pasižino 
Jų taip priešingi būdai į akordą gražiausį, 

Tarsi pindamies pynės, kaip balsai pianino 

Kad ir pakelia dvasią, ir taip lepina ausį! 

Kiek tai kartų antrieji begiedojo gaidžiai, 

Ir ant Žaliojo kalno mėnuo blyško prieš rytą, 

O jiems kalbos-svajonės vis tekėjo saldžiai 

Apie aukštą jų siekį, širdyse įrašytą! 

Aleksotos pakalnės buvo jų numylėtos: 

Čia tai Nemuno vilnys eina juosta plačia; 

Čia tai vasaros naktys, tylios, ramios, žvaigždėtos 
Apie Dievo gražybę jiems kalbėjo slapčia! 

Čia lakštingalas tankiai savo stemplę mėgino, 
Pasislėpęs žilvičiuos, ir jų sielas ramino. 

Čia, jiems kalną užlipus, kurs vadinas Linksmoji, 
Kaip tam Nemunui vilnys Jonui žodžiai tekėjo. 
Juozas klausės nurimęs, o dangaus ankstyboji 
Vakarinė žvaigždelė jam iš tolo spindėjo. 

Čia tai Jonas ir Juozas viens kitam išpažino 
Savo paslaptį šventą, ir abudu išvydo, 

Kad tas pats pašaukimas juodu gundė, masino, 
Kad į šalį tą pačią jų sumanymai skrido: 

„Kiek tai pikta ant žemės! Kaip čia klaidžios kelionės! 
Žmonės ieško, svajoja... randa laimę vien slidžią. 
Ar tai vertos to triūso mūsų tuščios karionės? 
Juk verčiau apsiskirti tiesą aukštą ir didžią! 
Šviesti žemės pakalnei žiburėliais žvaigždės!.. 
Vesti klystančius žmones į Dangaus karalystę!.. 
Ir kentėti, ir vargti vien dėl Dievo garbės... 

O, kaip aukštą ir gražų siekį tur kunigystė!“ 


XIV 


Nebužilgo bus metai: Juozas vienas tiktai 

Kartais Linksmąją lanko, bet tam proga reta. 
Vakarais čia kaip pernai šviečia žvaigždės aukštai! 
Naktys žavi!l.. Bet draugo jau nebėra greta. 
„Seminarijos rūmas taip iš tolo bausmingas; 

O kiek atilsio dvasiai! Kiek ten švento darbštumo! 
Jonas, juodą suknelę apsivilkęs, laimingas! 
Džiaugias, radęs ten dvasiai vietą tikro ramumo. 
Kaip prailgo belaukti!.. Dar du mėnesiu liko 
Gimnazijai baigti, kaip tėtušiui norėjos!.. 

Ką per laiką prabėgusį veikt atsitiko? 

Kokios mintys belankė? Kokios naujos idėjos?“ 
Vis tai Juozas netrukus apsakyti ketina 

Savo draugui, kurs jį ant Velykų vadina 

Pas save į Sokaičius; ir tenai apkalbės, 

Kuomet kunigo rūbais apsivilkti galės... 


XV 


Ar tai rasit iš aukšto jau koksai pranešimas? 
Ar pati jau nujaučia širdis valandą savo? 
Tik čia Juozui užslinko įstabus nuliūdimas, 
Ir baritonu tokią giesmę sau uždainavo: 


Lakiok belakiojęs, paukšteli gražus; 
Kur tūpsi, ar pats bežinai? 

Kai margus per audrą ištiėsi sparnus, 
Ar skrisi, kur nori patsai? 


Tačiau nebijok! Dievas sergės tave, 
Be Jo tavo plunksna nekris; 
Iš aukšto Jis žiūri Apveizda guvia 
Ir sergsti tamsiausias naktis. 


Kai vėjas sušvilps ir tau lizdą sugriaus, 
Plačiai po miškus išnešios — 

Paleisi tada griaudų balsą plačiaus, 
Nutūpęs aukštai ant šakos. 


O žmonės, nudžiugę dėl tavo stemplės, 
Linksmesniai prie darbo pakils; 

Ir tavo garbė per girias nuskambės! 
Ir šiaurio kaukimai nutils! 

ANTROJI GIESMĖ 


I 


Pavasario dienos išaušo, prašvito; 
Pabudo užmigę gamtos veikalai; 

Ir meldė nuo Viešpaties apdaro kito 
Bailiai iš po sniego išlindę šilai. 
Numetusi ledą, nudžiugus Venta, 
Bučiuodama krantą, banguoja, putojas 
Ją sveikina pempės giesmė įprasta 

Ir žagrę išėjęs mėginti artojas. 
Prasijuokė saulė skaisčiais spinduliais, 
Vaikai vienmarškiniai palangėmis šildos, 
Dabinasi girios drabužiais žaliais; 

Ir žiedas ant kalno iš pumpuro gvildos. 
Velykos! Velykos!.. Kas jūsų nelaukė, 
"Kaip vaikas margai išrašyto kiaušinio! 
Taip jūsų šį metą eilė nusitraukė! 
Norėjot atvykti be rūbo žieminio. 

Bet štai ir sulaukėm! Giesmė velykinė 
Išbėgo į tolimą dangų šaunai; 

Užkaito iš džiaugsmo atšalus krūtinė, 
Ir laimės ilgėjos nubudę sapnai. 

Bet laimę sutiksi ant žemės retai; 

Ji taip kaip pavasario šypsos saulutė: 
Tai meile nušvinta, tai žiūri šaltai; 
Net dreba vainikai, ją rūsčią pajutę. 


I 


Ant kranto Ventos stovi rūmas švarus: 
Išbaltintos sienos, rausvi kaminai, 


0 
Į kelią alėjos! Šermukšnių kerus 
Net vieškelini puošti sodina tarnai. 
Aplinkui, kur žiūri, net miela žiūrėti: 
Šeimyna kaip skruzdėlės kruta, darbuojas! 
Dirvonai aparti, takai nuravėti, 
O sodnas liepais šimtamečiais didžiuojas. 
Tai Goštauto dvaras!.. Pažįsta visi 
Jo valdančią ranką tikrai geležinę! 
Nečypdo jis žmones: pas jį nebasi 
Ir piemenys, bandą į lauką išginę. 
Užtai jo dvare vienas ponas tegali 
Galvoti. Klausyti — jo sąlygos kietos. 
Kiekvienas iš anksto paskirtą tur dalį 
Nudirbti, ir tinginiui nėra čia vietos. 


HI k 


Jadvyga taip pat, nors duktė jo vienaitė, 
Nesėdi sau rankų kaip poni sudėjus: 
Sodina įjurginų kerus su tarnaite, 

Pati jiems su grėbliu ežias išakėjus. 

Jai akys kaip našlėse spindinčios rasos, 
Šilkais sumazgytos geltonosios kasos, 
Meili kaip pavasario pirmas dvelkimas!.. 
Bet žiūri iš veido slapta nuliūdimas. 

Ją Goštautas myli, kaip tėvas tiktai 
Tegali mylėti, bet Žodis retai 

Karštesnis jam sprūste kada beišsprūdo: 
Tiek darbo jis turi!.. Ir tokio jau būdo! 
Jos motina širdį auksinę turėjo; 

Ji niekam žodelio skaudaus nepasakė; 
Ar buvo laiminga? Ar daugel kentėjo? 
To niekas nežino; užgeso kaip žvakė! 

Su ja tai Jadvyga ilgais vakarais 
Galėjo kaip linksmas paukštytis čiauškėti;, 
Jai mirus, Žodeliais laisvai atvirais 
Nebėra prie ko nuo širdies prakalbėti. 

WV 


Motiejus ant švenčių iš Vilniaus pagrįžo; 
Jau baigia klases, o dar vėjus tebgaudo: 
Nors raukosi tėvas, jis kaip įsitižo, 

Tai žvirblius ir varnas nuo ryto bešaudo. 
Su kuo tada žodį prašneksi? Su kuo?.. 

O saulė taip šviečia! Pavasario oras 

Nuo pagirio dvelkia, krūtinę bučiuoja. 
Taip sieloje giedra! Pažadintas noras 
Lyg, rodos, ko ilgis, lyg meilę sapnuoja. 
Bet nėra Jadvygai kada besapnuoti; 
Jauniems jos pečiams rūpestys nepigus: 
Drabužį ir maistą šeimynai paduoti. 

Ir, baigiantis metams, suvesti galus. 

O čia ir garnys pagiry suklegeno, 
Pernešęs po pažasčia kregždę juodmargę: 
Reiks pusdienį siųsti, kaip buvo nuo seno, 
Nes valgyt norės darbininkai pavargę. 
Ant galo, nuo. darbo nulikus, Jadvyga 
Įbėgo į saliūną prie pianino;, 

Užgauti nors vieną jo skambančią stygą 
Kiek laimės ir džiaugsmo, ji viena težino! 


V 


Ir skausmą, ir džiaugsmą atdengti laisvai 
Vienam pianinui Jadvyga paprato; 
Jis vienas ją gali suprasti visai, 
Jis vienas, jai rodos, našlystę jos mato; 
Kaip skundas į Dangų jo skrysta balsai, 
Ir pakelia dvasią, ir širdį sukrato!.. 
Štai, mirus matušei, bus metai dveji, 

Tik jam savo paslaptis paveda ji! 
"Ir jis ją supranta: širdies paslapčiausią 
Jos maldą atjaučia ir jai paklusnus 

Tai verkia ar džiaugias, tai skundžias ar klausia, 
Tai skelbia skaisčiausius mergystės sapnus. 
Šiandieną, kad skleidžiasi spinduliuos lapas, 

Kad dvelkia malone pavasario kvapas, 

Jadvyga ir draugas taip stygomis šneka, 

Taip jiem valandėlės kaip pasakos lekia, 

Kad nieko nemato, negirdi svečių, 

Kurie, užsiklausę svajonių skaisčių, 

Nedrįsta pratarti: akordai prapultų; 

Bet irgi klausytis slapta neišpultų. 


VI 


Jadvyga pakėlė žydrąsias akis, 

Ir visas jai kūnas iš karto nutirpo. 

Ją diegte nudiegė kita kibirkštis! 

Norėjo pašokti; bet kojas pakirpo 
Nematoma jėga: jai priešais stovėjo 
Jaunikis gražus, nepažįstams visai; 

Kaip ugnys safyro jam akys spindėjo. 
O veidą dabino pirmieji ūsai. 

„Odi proianum vulgus et arceo“*,— 
Atsiliepė Glinskis juokaujančiu tonu, 
Pertraukdamas tylą.— Varyk mus namo! 
Matyt, nebelaukei tokių nevidonų! 

Bet mano moksladraugis Juozas Rainys, 
Kurį aš prieš tamistą apkalbinėjau, 

Taip muziką sakosi mylįs žynys, 

Kad mes... nagi teisinkis pats, geradėjau!“ 
Čia Juozas jau lūpas atverti ketino, 
Širdis jam tvaksėjo, plačiau atsidarius; 
Bet pana Jadvyga klausyt nemėgino, 
Kaip paukštis paspruko, tik „perprašau“ tarius; 
Pašaukus tarnaitę, jai liepė skubėti 


* Eilė paimta iš Horacijaus, lib. III, carm. I.Lietuviškai: „Neapkenčiu 
nepašvęstos gaujos ir varau nuo savęs“ 

Prašyti ponaitį ir poną greičiau. 

„Svečiai iš Sokaičių!.. ir taip netikėtai!.. 
Dievuliau! Kad būtų dar kiek žmoniškiau, 
Švariau apsitaisius! Dabar nuo pat. ryto 
Ik šiol nesivilkusi apdaro kito! ( 
Plaukai pasišiaušę kaip šiurpės nuo vėjo; 
Basa...“ Čia net verkti Jadvyga norėjo. 


Vil 


Nuo Goštauto dvaro, už mylę geroką, 

Ant rėžių siaurų neturtingai maitinas 
Sokaičių bajorai; nors arti temoka, 
Savitarpy ponais-paliokais vadinas. 

Per teismus nuplikę, basi į bažnyčią 
Žingsniuoja ir vien prieš miestelį apsiauna. 
Prašnekink lietuviškai juos norints tyčia, 
Jie tyli; vien barzdą išpūsdami šauną. 

Jų moterys austi marginių nemoka, 

Prie darbo gan tingios ir snausdamos ruošias; 
Bet polką po aslą patrypdamos šoka 

Ir išeigai perkelio jupomis puošias. 

Nususę Sokaičiai ne Goštautui pora, 

Kurs tūkstantį margų su viršumi valdo. 
Bet Glinskį jis gerbia kaip tvirtą bajorą, 
Kursai nesipūsdamas ūkio neardo. 

Jis Glinskiui ir Joną išleisti padėjo 

Į mokslus, sušelpdamas jį reikale; 

Todėl neužmiršta ir šis geradėjo 

Į petį bučiuot su guodone gilia. 


VIII 


„A, sveiks, ilgaskverni! — pravėręs duris, 
Motiejus pasveikino klieriką Joną.— 

Bijau, ar dūšelė į dangų neskris, 

Gavėnei supliuškinus juodą sutoną“. 

„Ne taip jau tur būti išrodome baisūs, — 
Jam Glinskis atsakė — Kad mūsų būrys 
Vis auga: štai mano moksladraugis taisos 
Taip jau seminarijon: Juozas Rainys!“ 
„Oi sergėkis, tamista, to geradėjo! — 

Į Juozą Motiejus įuokaudamas tarė.— 
Matyti jam velnias rimtai įkyrėjo: 

Prieš jį ne vienam pašaukimą įvarė“. 

„O vis tik įtraukt ne kiekvieną jis gali, — 
Atkirto Rainys.— Kas velniop jau težiūri, 
Tasai, apsirinkęs sau juokdario dalį, 
Verčiau ilgaragių pasirenka būrį“. 
„Veizėkit! naguotas, nepėsčias Rainys! 
Tur būti plėšrių ilgasparnių ainys!.. 

Aš, tartum nujausdams svečių juodsparnių, 
Dvi varni pašoviau; žiūrėkit šitai! 

Juk kaip nepavaišint svečių malonių, 
Kokių net iš kelmo išspirsi retai“. 

„Na, tokia ir puota, koksai medininkas! 
Bet varna lyg moterų būtų lyties; 

Ne dvasiškam luomui! Verčiau savininkas 
Jaunikiui gražiam ją prispaus prie širdies!“ 
Atsakymas Juozo Motiejui patiko 

Už tai, kad skolingas šis jam nepaliko, 

Ir ėmė bučiuoti, karštai apkabinęs, 

Lyg būtų nuo šimto jį metų pažinęs. 


IX 


Pagrįžo ir Goštautas; darbus paliko, 
Nes svečias aplanko, tai Dievas aplanko; 
Ir nors pavardė Rainio jam nepatiko, 
Bet, to neparodęs, jam padavė ranką. 

O Jonas jam mylimas buvo tikrai, 

Kursai, su Motiejum sutikęs širdingai, 
Kaip draugas ir perspėjo jį atvirai, 

Ir lenkė prie gero gana pasekmingai. 
Todėl ir Motiejus dabar nebe tas, 

Kaip pirma kad buvo kaip vėjas suklydęs; 
Kaip vyras apleido draugystes piktas, 

Jų visą paikumą ir blėdį išvydęs. 

Ir tėvo gerove dabar nedidžiuojas; 
Nestato kaip čiaužiantis sliekas ragų; 
Karštai pamylėjęs tėvynę, darbuojas, 
Žinodams, jog nėra dienos be vargų; 

Tik saujoj sugniaužęs nelaiko skatiko, 

Tr norints užmanymus turi gerus, 

Bet būdo gan minkšto kaip buvęs paliko; 
Ant galo liežuvis ne kartą aštrus. 


X 


„Bet kur tai Jadvyga?“ — jo tėvas užklausė. 
„Tur būti, — atrėžė Motiejus, — dar rėdos, 
Juk moterų būdas — išrodyt gražiausia! 

O čia jaunikaitis — ne vaikas pelėdos“. 

Net prakaitu Goštautui veidas nubalo: 

Ir gėda dukters, ir atsakymo kvailo! 

Ir tai dar prieš ką!.. „Paikas!“ — tarė ant galo. 
Užgautos mergaitės ir Juozui pagailo, 

Ir toj valandoj, neapkęsdams giliai 
Motiejaus, jau lūpas atverti norėjo; 

Jam švietė žnairiai iš akių spinduliai; 

Bet čia pro duris ir Jadvyga įėjo. 

Kad būtų dabinusi, to neregėti! 

Bet pats jai nebūtų galėjęs artista 

Ar ką beatimti, ar ką bepridėti: 

Gražių moteriškių čia taktas neklysta. 
Sneka nesirišo, visus išmėginus 

Takus; pats Motiejus, įjuokuoti pradėjęs, 

Nutilo; Jadvyga lyg ko nusiminus; 

Mažai tekalbėjo ir josios gynėjas. 

Savitarpy vienas, kaip sako, tebus 

Ar atbulas, ar įkyriai nešnekus,— 

Išdžiūsta kalbos turtingiausia vaga; 

Palieka užkrėsti visi jo liga. 

Tik Glinskis, kaip Goštauto tikras namiškis, 
Šiek tiek dar berišo netvarkią krūvelę, 
Juokais pasakodamas: „Šiandie jiems kiškis, 
Važiuojant į Aukštdvarį, peršokęs kelią“. 


XI 


Čia Mauša Rudbarzdis, pravėręs duris, 
Jarmulką nuvožęs, maldavo karštai: 
„Šviesiausias poneli! Juk kaina nukris; 
Aš moku brangiau, kaip man gyvą matai!“ 
„Ta atilsio man nebeduos kirmėlė 
Šiandieną“, — lyg pykdamas Goštautas tarė, 
Bet džiaugės: graži jo teliukų veislė 
Žydeliui akis iš kaktos net išvarė. 

„Be reikalo, Mauša, neaušink burnos, 
Kaip vien kakaryku, taip vien kakaryku 
Dainuodams. Sakiau, ir nebus atmainos: 
Jei nori derėtis, eik pirkti gvaizdikų!“ 
(Jau buvo besakąs: keliauk prie mužikų.) 
Rods, Mauša žinojo jau Goštauto būdą, 
Nekart nuo jo pirkdamas gyvulį, grūdą; 
Bet žydo nuo amžių jau toks papratimas: 
Ilgiau paderės,— bus laimesnis pirkimas. 
Kai Goštautas, perprašęs savo svečius, 
Išėjo užbaigti derybas su žydu, 
Jauniesiems, dar vingius padaręs kelius, 
Lyg papūtė oras sveikesnis į vidų... 
Susėdę arčiau, net juokuoti pradėjo; 

O Jonas ir Juozas, Jadvygai priminę 

Nebaigus jai skambint, labai malonėjo 
Išgirsti bent užbaigą jos galutinę. 


XII 


Jadvyga visaip išsisukti mėgino; 

Bet Glinskis ir Juozas taip meldė širdingai! 
Ji sakėsi skambinti ant pianino 

Tiktai tesimokanti, gal ir klaidingai. 
Kitiems nepapratus atdengti jausmų, 

Ji žino: skaudu ir nelengva jai bus 

Tą draugą prašnekinti tarp svetimų, 
Kuriam patikėjo slapčiausius sapnus. 

Bet veltui Jadvyga išsikalbinėjo!.. 

Kai jau įvairiausias spragas išmėgino, 
Kai Juozas patsai padainuot prižadėjo, 
Ant galo jau sėdosi prie pianino. 

Užgavo akordus. Jų vienas už kito 
Skardžiai nuskambėjo tolyn kaip gandai!.. 
Nutilo!.. Jai akys kaip žvaigždės nušvito, 
Ant baltojo veido nuraudo skruostai. 
Dabar lyg atplaukę balsai iš Dangaus, 
Kaip verkiančios vilnys siūbavo ir pynės. 
Tai diegė į širdį iš skausmo gilaus, 

Tai monais vaidinos skaisčiausios gražybės, 
Tai nešė ramumą kaip girios tėvynės! 
Sopeno noktiurnai! Kiek slepiat gilybės! 
O, veltui nuo jūsų širdis kada gynės! 


XIII 


Dar ausyse gaudžia, neskamba balsai! 
Nutilo!.. Neplojo Jadvygai nieks bravo, 
Tik angelas pralėkė, rodos, patsai! 

Tik, rodos, per sapną krūtinė siūbavo. 

Gal žodį be reikalo davė Rainys 
Dainuoti!.. Bet davė ir įo nemainys! 
Giliai atsiduso, lyg oro plačiau 
Norėdams pasemti iš savo krūtinės; 

Ir žodžiai paplūdo kas kartą griaudžiau, 
Tarytumei kanklės skambėjo auksinės: 


Iš aukšto švietė jaunam keleiviui 
Žvaigždė ant dangaus 
Ir rodė kelią į giedrą šalį 
Ramumo brangaus. 
Bet netikėtai užtemdė dangų 
Plačiai debesis!.. 
Ir suklaidino keleivį jauną 
Giria ir naktis!.. 


Kaip jaunas sapnas skaisčios malonės 

Dievaitė šitai, 

Pamojus ranka, keleivį veda, 

Kur švinta rytai! 

Antai jau rausta aušros padangės... 
Bet liūdna jaunam: 

Apleis keleivį graži dievaitė, 
Teks eiti vienam!.. 


XIV 


Jadvygai ir žodžiai, ir tonų balsai 

Patiko; net akys iš džiaugsmo žibėjo; 
Tiktai užganėdintas Juozas patsai 

Nebuvo: jam stygos per jautrios skambėjo! 
Ir, permainęs balsą jausmingai malonų, 
Rimtai uždainavo baritono tonu: 


Nors, žinau, rūpestingos čia ant žemės kelionės 
Niekados neapšviesi, viltis! 

Betgi aš nemaldausiu kaip didžiausios malonės, 
Kad man Viešpais užmerktų akis! 

Apsiverkti nemoku, pasiskyst negaliu: 
Nesupras žmonės mano skundos! 

Ir nueisiu pro šalį su tuo skausmu giliu, 
Kurs be žodžio paliks visados. 


Čia Juozui širdis taip pradėjo tvaksėti, 
Kad balsas ant karto nutrūko suklydęs. 
Dar buvo iš naujo mėginęs pradėti 
Neužbaigtą giesmę, bet, priešais išvydęs 
Jadvygą, jos ašarų pilnas akis, 

Nutilo tarytum sugautas vagis! 


XV 


Pabaigęs derybas, jau Goštautas buvo 
Linksmesnis: nuo žydo atlupo šimtinę! 
Nemaž jų į Krokuvos iždą pakliuvo, 

Ir toji, jis tiki, nebus paskutinė. 

Nors tiek kaip bevaikis Baduonių Kmita 
Jisai akademijai duoti negali; 

Bet tautišką mokslą sušelpt kai kada 

Ir jis neužmiršta, jam nešdamas dalį. 
„Čia mūsų mokyklose žūva dvasia! 
Vaikai nepažįsta tėvų praeities! 

Ir žingsnis už žingsnio visų akyse 
Užlieja verpetai maskolių vilnies! 

Vienoj tik dar Krokuvoj aukuras senas 
Šventų palikimų lig šiolei kūrenas!..“ 

Ne taip nusiminę vaikai aimanavo; 

Bet Goštautui veltui užginčyt mėgino: 
Jis vien tiktai galvą skurdžiai belingavo: 
„Pas mūsų tiktai, kaip ištautint, težino! 
Todėl ir Motiejų į Krokuvą leis, 

Kad, mokslą ten baigęs, pažintų tą kraštą, 
Kursai nuo Jogailos kultūros keliais 
Mums nešė brolystę, ir laisvę, ir raštą...“ 

XVI 


Svečiai išvažiavo. Jadvyga ilgai 

Jų tarškantį briką akelėms lydėjo. 
Tarytum ko trūko! Lyg dygūs nagai, 
Krūtinę surėmę, gilyn vis skaudėjo! 
„Bet argi tai kunigu Juozas jau bus? — 
Nuliūdusi klausė Jadvyga savęs.— 

Tur galvą nemenką ir moksle gabus, 
O mokslas su galva aukštai jį išves. 
Taip jautrią tur širdį, o Žmonės, žinai, 
Be meilės jam karštą atšaldins krūtinę; 
Atvės idealai, gražiausi sapnai, 

Žmonių melagystę iš anksto pažinę. 

Jo alpstančią širdį ji žadint mokėtų, 
Jam būtų gaivinančia ryto rasa, 

Kaip angelas-sargas karštai jį mylėtų, 
Jo siekiams aukštiems atsidavus visa! 
Ir vienas ant kito saldžiai pasirėmę, 
Bežengtų sau bendrą kelionę greta; 

Iš meilės šaltinio sau galią pasėmę, 
Nelenktų pečių po sunkiausia našta!“ 


XVII 


Tarytum iš miego pabudus ant galo, 
Pati net pabūgusi savo sapnų, 

Jadvyga mėgino, užsėdus prie stalo 
Bemegzti, bet kliudė per daug atmainų! 
Nesisekė darbas. O mintys vis bėgo 

Kas kartą tos pačios, lyg tyčia kankino!.. 
Atsiminė: Juozui daugiausia pamėgo 
Noktiurnas nuo „cis-moll“! Ir jau pianino 
Akordus paėmus, iš naujo pradėjo 
Kartoti Šopeno noktiurną gražiausį; 
Balsai vėl žavėdami supos, skambėjo 

Ir skelbė raminantį skausmą švenčiausį, 
Kurs neturi žodžių, tik balsas stygų 

Jį neša į Dangų nuo žemės vargų. 
„Kodėl tai, Jadvyne, tau šitas patiko 
Noktiurnas? — atsiliepė tėvas ant galo.— 
Ar negut Rainys tuos garus tau paliko? 
Ne veltui dukrelei ir veidas nubalo! 
Girdėjau: ir Rainiui noktiurnas Šopinis 
Patiko, tačiau neužmiršk niekados: 

Kad tarpas tarp jo ir tavęs begalinis!.. 
Ir jį išvaryk iš siaurutės galvos!“ 
Motiejus įjuokuodamas buvo prataręs, 
„Kad žmonės vis lygūs: Adomo veislė! 
Neturto užlopiama esant skylė!..“ 

Bet Goštautas rūstas, plačiai atidaręs 
Akis, lyg jam žodžio pritrūko gerklėj, 
Nuėjo sau gulti, labanakt netaręs. 


TREčIOJI GIESMĖ 


[ 


Pabudo iš miego nuraudę rytai. 
Pakilo saulutė, bet dar neaukštai; 

Dar braukia rasas nuo kasų: 
O rasos kaip perlai ant lapų sužibo, 
Vainikų galvelės prie žemės nudribo 
Ir tūkstančiais spindi varsų. 

Pasveikino rytą budrus vyturys. 
Kas kartą išveizdi aiškiau pagirys; 
O saulė vis lipa aukščiau. 

Keli spinduliai net ir langą užgavo, 
Per medžių šakas nedrąsiai sužaibavo 
Ir žiūri į vidų skaisčiau. 

Bet veltui bežiūri skaisčiau spinduliai: 
Dar Juozas ir Jonas tebmiega giliai; 
Net Ruzė Glinskiutė pikta: 

Seniai pasirėdė gražiais perkeliniais, 
Žiedais užsimaustė šviesiai misinginiais! 
Atauš pagalios arbata. 

Ar žadinti, Glinskienė įau nebežino; 
Du kartu sukosyti, rods, pamėgino, 

Bet jų nepaleidžia miegai. 
Lyg, rodos, ir gaila jų sapną baidyti: 
Jau išnaktos buvo, o šviesą matyti 
Pas juos buvo vakar ilgai. 

Tikrai, apie ką taip ilgai jie kalbėjos, 
Žinoti Ruzytei labai gal norėjos, 

Bet kas tenai juos besupras? 
Tik, rodosi, brolis kalbėjo už du, 

O Juozas iš reto: „Aš noriu, žadu: 
Bet kaip? Vienas Dievas išras...“ 


i 


„Na, vyrai! — atsiliepė Glinskis drūtai.— 
Lig priešpiečiui miegta dykūnai tiktai! 

Iš miego nei mano žmona 
Neišsuka sviesto, o juk, indaroką 
Aukštai pasiraičiusi, suktisi moka. 
Gana bekirmyti, ganai“ 

Užgėdinti vyrai iš lovų kūliais 
Išvirto, o saulė skaisčiais spinduliais 
Tiesiog į akis jiems žiūrėjo. 

„Ir mano jau boboms belaukt nusibodo; 
Važiuot į bažnyčią jau laikas išrodo: 
Nemaž ten žmonių nubildėjo. 

Šiandieną, vyručiai, brangus Atvilkys“; 

O jūs besivartot kaip lauže lokys!“ 
Vis Glinskis jiems varė nuo galo: 
„Už Kauną atsiėmėt skolą šiandieną: 
Gal vakaruot teko ten naktį ne vieną; 

Bet marš nusiprausę prie stalo!“ 

„Kalbi nežinodamas, — tarė pati: 
Paklausk, kuomet atgulė vakar? Kiti 
Seniai jau miegojo saldžiai. 

Bepumnpi kaip ubagas, pupų sau puodą 
Pabėręs: užmigt ne tik mokslas neduoda: 
Pasiekia visur rūpesčiai“. 

„Kas žmoniškai šneka, iš karto suprasi! 
Pačios, pasivožęs po puodu, nerasi 
Tokios kaip manoji sena! 

Kokie rūpesčiai tiems beūsiams tikrai? 


* Kitur sakoma: Pravadų diena. Senovės bažnyčioje tą dieną naujai 
apsikrikštiję nusivilkdavo baltą rūbą; iš to: Atvilkys. 

Nevaišino Aukštadvario ponas gerai? 
Ar apdavė kuo mergina?“ 

Čia pažvelgė Ruzė į Juozą slapčia. 
Tas gėrė arbatą, esąs kaip ne čia; 
Tylėjo, kaip žemę pardavęs! 

O Ruzei tarytum kas širdį įgnybė: 
Ar būtų jai Juozas šiąnakt per kvailybę 
Be reikalo prisisapnavęs? 


11 


Bildėjo ir rūko nuo ryto keliai. 
Kieno kiek įmanomi buvo arkliai, 
Tas porą pavalkais užkinkė; 
Pėsčiųjų kaip gulbių devyni pulkai; 
(Nuo jų apdarų marguliavo takai) 
Žingsniavo, būriais susirinkę. 

Ant vyrų daugiausia sermėgos milinės; 
Mergaičių gi jupos margai čerkesinės; 
O rūtos dabina kasas. 
Į Užventį plaukė. Didi atlaidai, 
Ir bonės raudonos, ir graudūs varpai 
Dievotules kvietė visas. 

Pratėgminės dvarponių minkštos karietos 
Ik šiolei netrinksi: bažnyčioje vietos 
Už auksiną vis atsiras: 
Sulėkusiems ponams pusiau tik sumos 
Vis šveicorius vietą lazda iškamuos, 
Daužydams sermėgiams kupras. 


TV 


Jei Dievui tik lūpų užtenka garbės, 
Žemaičiai kaip žvaigždės Danguj bežibės, 
Jų balsas padanges aplėks: 

Ar gieda Ražančių, ar šventą Antaną: 
Ar valandas apie Švenčiausiąją Paną,— 
Jų nieks iš tiesų neperrėks. 

Bet maldai ir širdį jie turi nešaltą; 
Ledais tik paviršiumi laiko apkaltą; 

Ji tirpsta per „Šventas Dieve!“ 
Ir Vilniuje, ten Aušros Vartų angoj, 
Šventoj Kalvarijoj, garsioj Kretingoj, 
Stebuklais brangiam Šidlave! 

Bet visą širdies jų suprasi įautrumą 
Tada tik, kad „Pulkim ant kelių“ per sumą 
Užtraukia bažnyčia visa! 

Kad dreba net sienos nuo balso ir griausmo, 
Už nuodėmes ašaros veržias iš skausmo 
Ir krinta kaip Dievo rasa. 

Taip jausti ir melstis tik vargšai tegali, 
Kurių nuo senovės nelepintą šalį 
Beslėgė vargai ir vargai! 

Tr žudė kryžiuočiai, ir baudžiavos spaudė, 
Ir kraujo, ir ašarų upės bemaudė, 
Retežius gamino draugai! 


V 


Tą giesmę, Strazdelio nekaip išgalvotą, 
Tą „Pulkim ant kelių“, tiek kartų giedotą, 
Rainys iš pat mažo girdėjo! 

Šiandieną tačiau taip kita jam išrodė: 
Kiekvienas jos posmas jam širdį lyg skrodė, 
Ir ašara akys žibėjo. 

Štai žmonės pavargėliai meldžia malonės! 
Ir jam iš krūtinės nors neina dejonės, 

Bet kelias ne rožėmis klojas. 
Dar užvakar buvo gražaus pašaukimo 
Jam kelias taip aiškus; dabar apšvietimo 
Maldauja, ant kryžkelio stojęs. 


2. Raštai II sa 


Ne tai, kad tikrai nežinotų, kur žengti; 
Bet skaudančią širdį nelengva palenkti: 
Gali tik ją laužti kaip plieną! 

Kad norints bent protas jam aiškiai prašnektų! 
Dar Juozui šiandieną jo balso užtektų! 
O, rodos, užtektų šiandieną! 

Ir, matomai, Viešpats išklausė meldimo; 
Štai Juozui pagailo gražaus pašaukimo: 
Suaugo su juo nuo mažens! 

Net pašaipą kartais už jį iškentėjęs, 
Ar gal įį bemėtyt, kaip šėlstantis vėjas 
Kad blaško lapus iš rudens? 


VI 


Kad „Pulkim ant kelių“ beūžti nustojo 
Ir kunigas „Gloria“ jau užgiedojo, 
Pakėlė ir Juozas akis. 

Praslinko tada pro jo pakraštį dvieju: 
Tai buvo Jadvyga su broliu Motieju, 
Bet ją Juozas matė užvis! 

Kas tuokart su juo atsitiko, nežino; 
Tik veltui su atida melstis mėgino; 

Jo mintys vis klydo ir mišo. 
Tai, rodės, iš jo besityčios Juška! 
Tai širdį lyg dilgė erškiečių šaka! 
Tai, rodės, kas pančiais surišo! 

O kartas nuo karto vis grįžo mintis, 
Kaip ta paslėpta pelenuos kibirkštis, 
Kad, vėjui papūtus, atgyja: 

Jadvyga čionai! Ko nulindus jinai? 
Nejau, angelėli, ir tu pažinai 
Skaudžiausią širdies kalaviją? 

Dar pažvelgė kartą... Ir viską užmiršo! 
Vienintelis jausmas nūn paėmė viršų: 
Ar buvo tai meilė? Gal ne! 

Gal buvo tik broliškas gailesčio jausmas, 
Kuriam mylimosios daugiau sopa skausmas, 
Kaip savo paslėptas dugne! 


VII 


Suma jau pasibaigė. Vienas už kito 
Bajorai pro žmones laukan išsirito; 
Poroms klebonijon betraukė. 

Vikaras pamokslą pasakė griaudingą; 
Sutrynė ne vieną širdelę jausmingą!.. 
Bet ponai pamokslų nelaukia. 

Nors Juozas bažnyčios apleist neskubėjo, 
Tačiau iš pamokslo nedaug ką girdėjo: 
Kitur jo beskraidė mintis. 

Jis žino: dabar pas kleboną pilnai 
Svečių susirinko, turbūt ir jinai!.. 
Ten traukte jį traukia širdis. 
Seniuką kleboną aplanko visi: 
Guodoja jį ponai ir vargšai basi; 
Visiems atdari jo namai. 
Pas jį ir į teismą ateina kas dieną; 
Kaip tėvas skaudžiai jis apšaukia ne vieną, 
Tačiau atsileidžia ūmai. 

Šiandieną nemaža svečių susirinko; 
Pirmiemsiems vežėjai jau arklius bekinko. 
Asesorius kunigus skaito: 

Atvykti be bilieto jiems nevalia!.. 
Tačiau valdininką apeisi šalia, 
Jei įis nuo degtinės apkaito. 


VilI 


„Per daug dievobaimingas tamsta esi! — 
Atsiliepė Ruzė.— Štai laukiam visi 


35 


Mes tamstos seniai... net prailgol“ 
„Norėjau,— atsakė Rainys, — paklausyti, 
Kaip sakos pamokslas;, juk rasit sakyti 
Pačiam prisieis neužilgo“. 

Jadvyga į Juozą čia taip pažiūrėjo, 

Kad tas net prisiekti širdy panorėjo 
Daugiau nesijuokt niekados. 
Motiejus, kurs apžado tokio nedarė, 
Bemaž kone verkti Ruzytę privarė, 
Kad ta nesilaiko mados: 

„Dabar mat panelės kitoniškai klastos, 
Tr uodegas išpučia kaimiškės prastos... 
Ne rožės iš dangiško daržo!“ 

„Iš Dievo malonės!..— Glinskytė stebėjos.— 
Tai ar apsileisi?.. kaip sodžių verpėjos, 
Kurios net stuomens nesuvaržo“. 

„Na, gražios merginos! Gana įaunikaičius 
Iš kelio klaidinti! Seniai, į Sokaičius 
Žiūrėdami, žvengia arkliai“ — 

Namo juos beragindams, Glinskis sušuko: 
Skilvys mat išaikęs įam grobus susuko 
Ir kurkė po pilvą pypliai. 

Nors davė klebonas stiklelį išmesti, — 

Per tai tik gavai įkyriau pasigesti 
Zalibarščių ir lašinių! 

„Gana jau, besoti!..— jį Glinskienė mokė: — 
Nors kartą bent liaukis su pasaka tokia! 
Net gėda kaimiečių žmonių“. 


IX 


Nors Ruzei Motiejus gana įkyrėjo, 
Tačiau kad į kelią jai ruoštis padėjo, 
Pritūpčiodamas mandagiai, — 

Mergaitei širdelė minkšta atsileido, 
Skruostai net užkaito ant apskrito veido, 

Ir akys nušvito smagiai. 

Užmiršo tada, kas jai šiąnakt sapnavos, 
Ir taip su Motiejum meiliai šnekučiavos, 
Kad, rodės, ir tam nusibos. 

Jadvygai ir Juozui vieniems pasilikus, 
Akims jų netyčia bailiai susitikus, 
Iš karto pritrūko kalbos. 

Pritrūko iš karto kalbos ir drąsos! 

Taip merkias iš karto žmogus nuo šviesos, 
Kad trykšta tiesiog spinduliai; 

Bet akys daugiau nekaip žodžiai atdengia: 
Giliau jos į širdį nedrąsią nužengia 
Nekaip iškalbingi piršliai. 

Jadvyga ir Juozas nedaug sau pasakė; 
Bet širdys gana sutartingai jiems plakė; 
Ir veltui drovėjos aikštės: 

Abudu suprato kiaurai širdimi, 
Jog sau nebebus niekados svetimi, 
Ar džiaugsis kada, ar kentės. 


X 


„Mus tamsta per vasarą dar aplankysi? — 
Paklausė Jadvyga.— Juk gal atsiminsi 
Našlaičių ir savo draugų?“ 

„O, noro netrūktų,— atsakė Rainys.— 
Bet puikūs čia rūmai, o aš vargdienys; 
Man skirta vien kelias vargų!“ 

„Kodėl gi vargų? Kas kam skirta Dangaus, 
Aš to nežinau; tik žinau, nuo žmogaus 
Priklauso dažniausiai likimas;, 

O tamsta, tikiuosi, visai ne iš tų, 
Kurie nepasiektų net rūmų aukštų, 
Jei tvirtas bus pasiryžimas“. 

„Ne koks aš didvyris, kaip tamsta manai! 

Bet pertvaros yra, kurių milžinai, 

Ir tie nepajėgtų išgriauti; 

Jos amžiais išaugo lig mūsų laikų; 
Čia jėga neveiksi, o melsti aukų... 
Ne! Meilės vargu elgetauti!“ 

„Jei noras bus karštas, šalčiausius ledus 
Sutrupins, bet tamsta per daug išdidus, 

O tai nemaža nuodėmė! 
Tačiau ateitis, aš tikiuosi, parodys, 
Kad tamstos širdelė geresnė neg žodis; 
Joj mano vilties ištvermė“. 

Ir, trilapį neužmaršuolės gėlelės 
Nuskynus nuo drebančios rankoj puokštelės, 
Nuraudus, lyg kuo nusidėjus, 

Piršteliais jam įteikė, per užmiršimą 
Net neatsisveikinus, sėst į vežimą 
Pasprukus, kur laukė Motiejus. 


XI 


Kelyje Jadvygai vis dūrė į širdį, 

Kad šiandie nuo Juozo tą patį ji girdi, 
Ką vakar iš tėvo girdėjo;, 

Ar būtų Motiejaus čia neatsargus 
Liežuvis prikišęs nelemtus nagus? 
Tikėkis ko gero nuo vėjo! 

O, kiekgi tai kartų kančia ir juokai 

Greta sau bendrauja ir rišas paikai, 

Ir veltui ieškotum pradžios: 

Taip buvo per amžius! Taip buvo ir bus, 
Su tuo ir pasaulis nueis į kapus. 

Ant paiko čia nėra valdžios! 

Bet ne! Rodos, brolis už ją tik užtartų! 
Net tėvui pačiam jis išdrįso tiek kartų 
Užginčyt, n'apkęsdams skriaudos;. 

Nors nėra tarp brolio ir jos atvirumo, 
Nors juokias dažnai iš sesutės įautrumo; 

Bet jos nenuskriaus niekados. 

Tos abejos mintys Jadvygą kankino 
Per ištisą kelią ir veltui mėgino 
Į brolį linksmiau ji prašnekti;, 

Sneka nesirišo: nelengva kalbėti! 
Per prievartą širdžiai nelengva tikėti! 
Nelengva, kas plyšo, susegti! 

Nebuvo taip pat ir Motiejus šnekus. 
Gal kaltas tam murksantis oras sunkus? 
Nes debesys dangų aptraukė: 

Nekrinta iš aukšto ik šiolei lašai, 
Bet debesys juodos praskydo palšai 
Ir vien tik griaustinio belaukė. 

Nušvito žaibais pagirys vakarinis; 
Sugriovė šių metų pirmasis griaustinis, 
Ir griauna, ir greit nenustos. 

Pabiro lašai vis kaskart didesni; 
Ir štai jau upelių šimtai tekini 
Į prieglobstį bėga Ventos. 


XII 


Laimingas, kursai apsiverkti dar gali: 
Palengvins jam ašaros skausmo nors dalį! 
Laimingas, kam ašaros krinta! 

Taip debesys murkso ant palšo dangaus; 
Bet iš po lietaus, su perkūnais staigaus, 
Dangus lyg kad veidas nušvinta. 

Laimingas tasai, kurs tarp žemės vargų 
Sau draugą sutiko iš šimto draugų 
Tr gali jam širdį atverti! 

Laimingas!.. Lengviau jam kentėti tada! 
Taip vieno našta, ant dviejų sumesta, 
Pečių taip negali nusverti! 

Bet Juozas Rainys nuo. mažens niekados 

Nei skųstis, nei ašaroms savo skundos 


Kaip vaško tirpyt nemėgino: 
Kaip ežero stiklas — jo veidas ramus! 
Kaip užtvenktą upę, karčiausius skausmus 
Jis savo širdyj užrakino! 

Prieš vieną tik Glinskį, tą draugą širdies, 
Jisai neturėjo ikšiol paslapties; 
Šiandieną ir tas neišklaus, 
Kas Juozo širdy? Tik kai viskas sumigs,— 
Gal vienos nemiegančios žvaigždės paliks 
Klausytis jo skausmo gilaus. 


XIII 


„Kame man brangūs jaunystės sapnai? 
Kame tie padangėmis skridę sparnai? 
Kur aukštas, gražus pašaukimas? 

Kaip šalčio užgauti pavydo žiedai! 
Lyg debesys tamsios užtraukė juodai! 
Beliko tiktai atminimas! 

Tik vien atminimas!.. Ir tas nepaliaus 
Kaip sąžinė griaužti! Kur žengti toliaus. 
Kas man beparodys, oi kas? 

Kaip silpnas keleivis, ant kryžkelio stojęs, 
Kaip, krušai javus bekapojant, artojas, 
Taip aš benuleidžiu rankas. 

Kame mano galia, kuriai įtikėjau? 
Kaip milžinas žengti per audrą žadėjau 
Ir vargti dėl gero kitų!.. 

Silpnos moteriškės akių spinduliai 
Užšvitę įsmigo į širdį giliai... 
Ir tiek po visų apžadų! 

Motuše brangiausia! Kaip graudūs varpai 
Tau bus ta žinia!.. Kad man lopšį supai, 
Nemigus per kiauras naktis, 

Kad leidai į mokslą paskui ant skolos, — 
Ne tos betikėjais sulaukt valandos!.. . 

Linksmesnė tau švietė viltis! 

Bet argi jau viskas kaip sapnas išnyko? 
Nejau ant švenčiausio, brangaus man dalyko 
Paženklint kryželį belieka? 

Ir vis, ko taip troškau, dienas beskaičiau... 
Kur mano vienintelį tikslą mačiau... 
Tai viskas pavirstų į nieką?“ 


XIV 


„Bet argi aš nendrė, belankstoma vėjo? 
Ar veltui draugai visados man tikėjo? 
Ir milžinu tankiai vadina? 
Silpnos moteriškės akies spinduliai... 
Svajonės tuščios svetimi sopuliai... 
Ir viską ant karto naikina? 
Nekrūpčiočiau, regis, nuo griausmo, žaibų, 
Nei audros kaukimo, žmonių nelabų, 
Nei priešų nuožmiausios gaujos! 
Kaip milžinas stočiau į atvirą kovą, 
Aprinkdamas Viešpatį sau už valdovą! 
Bet jos... o, taip gaila man jos! 
Tai angelas, rodos, iš apskričio kito, 
Kurs veidu aušros netikėtai užšvito 
Ir naują parodė man šalį, 
Kas jausmų gilybė! Kiek veide skundos! 
O ne! dėl manęs ji kentėt niekados... 
Kentėt dėl manęs ji negali!“ 


Ir kas do naktis! Kaip žvaigždėta, graži! 
Užmigo ir paukščiai, ir žmonės visi; 
Tik mėnuo per dangų riedėjo: 
Tik angelas, įmygio pasiuntinys, 
Per sodžius beskrido! Tik vienas Rainys 
Akių iki šiol nesudėjo! 


4] 


KETVIRTOJI GIESMĖ 


I 


Tiek darbo padėjus! nakčių nemiegojus!.. 
Tarp baimės, greta ir vilties, ir grasos, 
Ant slenksčio gyvatos naujos atsistojus, 
dienos susilaukus laisvos, 
Kiek aušta iš karto drąsiausių sapnų! 
Kiek gema sumanymų! Saulė pati 
Kitaip, rodos, šviečia ant tų milžinų: 
siaura įiems pasaulė plati! 
Laisvi nebužilgo studentai!.. Besems 
T4 išmintį gilią, kur mokslo žinovai 
Iš katedrų skaito, ir ką tik nulems... 
O, rods, tai ne Kauno vadovai! 
„O man,— sako Jakštas Smigeikai,— ir Kauno 
Tarytumei gaila! Žmogus čia išvarė 
Klases ir svajojo! Čia Nemuno srauno...“ 
„E urvas!“ — Ažukalnis tarė. 
„Ne urvas! Bet visgi išpultų ką veikti. — 
Sumanymų pilnas pradėjo Smigeika 
Karščiuotis: — Gal laikraštį reiktų įsteigti; 
tai būtų naudinga ir sveika“. 
„Na, vyrai, už mūsų gražias lietuvaites 
Išlenksime stiklą! — čia Tumas sušuko: — 
Apleisme našlaites dėl mokslo dievaitės: 
oi, teks pasigest joms Kaziuko!“ 
Ir, ėmęs niūniuoti: „Sudiev, mylimoji!“ 
Per petį žiūrėdamas, Daugirdo klausė: 
„Ei ką, balandėli Kaziuk, bedūmoji? 
Ar vėl gal kokioji gražiausia?..“ 

Kazys neatsakė nei žodžio ant to, 

Tik šaipės. Rainys prakalbėjo tada: 

„Jau skirstytis laikas! Į kelią ryto!.. 
Ar vėl susitiksme kada?“ 


1 


Dar vakar gimnazijos buvę vaikai, 
Direktoriaus seno drausmės pribijoję,— 
Šiandieną jau vyrai!.. Drąsiausi takai 
svajojas jaunoj jų galvoje! 
Pabaigę ant galo vargingas klases, 
Aplaistę krūvelėį midum atestatus, 
Ryto po šalis išsiskirstys visas, 
kur veda sumanymai platūs. 
Ar vėlei netyčia kada susitiks, 
Sulinkę ant tako siauručio po metų? 
Ar vardas kieno nenuskendęs išliks, 
kaip valtis vikrus iš verpetų?.. 
Kas žino? Sudiev, jūs gražiausiosios dienos 
Ir Kauno pakalnių išminti takeliai! 
Ir jūsų gimnazijos įprastos sienos! 
ir jūs ne per sunkūs vargeliai! 
Laimingas tasai, kurs bent žino, nuo ko 
Kelionę pradėt į nežinomą šalį! 
Rainys pas tėvus išvažiuoja ryto, 
bet ko betikėtis ten gali? 


II 


Malonios ir puikios pakalnės Dubysos, 
Išpintos žemčiūgų vainikais margai! 
Šalis, kur užaugau! Kur atmintys visos 
griaudingos kaip mūsų vargai! 
Banguoja Dubysa blaiviai vilnimis, 

O beržas našlaitis, nuleidęs šakas, 
Kad švinta rytai ir išblykšta naktis, 
jai beria sidabro rasas. 
Ne rasos, tai griaudžios jam ašaros byra! 
Bet veltui šakas garbiniais apdabins: 
Dubysa jau myli... bet tolimą vyrą: 
vien Nemunas ją apkabins. 
Lietuvės neieško kaip vilnys Dubysos 
Sau meilės už kalnų, už girių tamsių;, 
Bet meilę ir širdį atranda ne visos, 
nes bėga lietuviai nuo jų. 
Lietuvės, kur vilnys Dubysos banguoja, 
Sau rūtomis pina geltąsias kasas; 
Kad pradalges grėbia, griaudžiai uždainuoja, 
bet širdį jų kas besupras? 
Ir eina tos dainos per Lietuvą mūsų 
Kaip Nemuno mielo blaivioji vilnis! 
Joms pritaria balsas nuo Kuršo ir Prūsų;, 
jų klausos nutilus naktis. 
Kaip rausta jurginai ir rūtos žaliuoja, 
Ir pina Dubysos pakrančius margai, 
Taip žydi lietuvės, bet liūdnai dainuoja, 
nes spaudžia jų šalį vargai. 


IV 


Bet kas gi Onytei Rainių beprilygtų? 
Kaip spindinčios rasos — akių spinduliai! 
Ar kam taip ir širdis pravirkdint pavyktų, 
kaip jai, kad užgieda griaudžiai! 
Štai pradalges grėbia, į kupečius deda, 
Ir dainas ringuoja mergaičių pulkai;, 
Jų tarpe Onytė pirmobalsį veda, 
ir skamba nuo dainų laukai: 


Trys sesutės grėbia šieną; 
Ne tiek grėbia, kiek dūmoja: 

Turi brolį tą tik vieną, 
Ir tas vienas joms išjoja. 


Ir išjoja į tą šalį, 

Kur tėvų tėvai nebuvo; 
Retas ten ištverti gali, 
Daug jaunųjų ten pražuvo. 


Oi gegute, tu raiboji! 
Kam tau balsas taip griaudingas? 
Oi sesute, ko vaitoji? 
Spaudžia skausmas gailestingas? 


Broli mūsų, tu jaunasis! 

Kokias dovanas paliksi?“ 

Margas kraštas tolimasis: 
Ar ten laimę besutiksi? 


Ar ten laimę besutiksiu, 
Ar sunkių vargų pritirsiu, 
Betgi dovanas paliksiu 
Ir į tris dalis paskirsiu. 


Vyresniajai aukso žiedą, 

O antrai šilkų skarelį! 

Šiai trečiai, kur liūdnai gieda, 
Gilų ašarų upelį. 


V 


Dar gaudžia balsai; bet mergaitės nutilo, 
Vien skubina ritinti džiūstantį šieną; 
Kodėl? Vakarų debesis neužkilo, 


kad giedrą užtemdytų dieną. 


„Kodėl tai Onytė taip liūdnai vedžioja? — 
Užklausė priėjusi Vanda Juškytė.— 
Ar gaila, kad saulė įspindus giedroja? 

kad džiūsta žvangučiai pavytę?“ 
„Kas volungei liepia verksmingai dejuoti? — 
Atsakė Onytė.— Ar beržui šakas 
Nuleisti!.. Taip širdžiai sunku nedainuoti, 
o jausmo kas pradžią suras?“ 
„Laimingas, kas jausmui išreikšti gabus: 
Jis tirpsta tada, kaip prieš saulę ledai! 
Kas gali nors verkti, tam ašaros bus 
kaip balsimo brangūs žiedai!“ 
Tik galvą ant to palingavo Onytė. 
„Be reikalo,—- tarė ant galo,— panytė 
Taip kalba, lyg, rodos, tikrai nusiminus, 
o vargo sunkaus nepažinus. 
Kas kitas mums, vargšams: štai saulė nuo ryto 
Bekepina galvas! Ir rankos pūslėtos! 
Todėl, kaip tai pievai, ir veidas pavyto, 
ir dainos iš skausmo pradėtos!“ 


VI 


Čia Vanda, į šalį pažvelgus, paklausė: 
„O brolis ar dar nepagrįžo viešėti? 
Dabar išsipildys valia jo karščiausė, 
sutoną pradėjus dėvėti“. 
„Taip juoktis iš mūsų varguolių kančios, — 
Prašneko Onytė lig šiol nedrąsi,— 
Nereiktų tikrai! Ne be tamstos kalčios 
tas viskas!.. Taip sako visi. 
Panytė sau juokias! O mūsų matutė 
Štai rausta. Tikrai nelaimingas ir brolis: 
Juk tie, kur dabar jam apsupo galvutę, 
pajuokę nuo jo atsitolys“. 
„Nugrimzdę į skolą, — Laurynas prašneko 
Priėjęs,— tikėjomės: Juozas mums skylę 
Užlopys. Duonelės ikšiol dar užteko 
šiaip taip, bet štai brolis užvylė! 

Panele! tikrai neklaidink nelaimingo 

Mums brolio! Juk skriaudą nemažą darai! 

Taip sunkūs laikai! Ir šeimyna pabrango, 
o čia dar namai-pragarai! 

Ko gero, o to jau tikrai netikėjos 

Nabašninkas mūsų tėtušis nuo ponų! 

Kad garbins dievotės dvasiškių gerbėjos, 
ar bus tai klausytis malonu?“ 


VII 


Juškytė, akis atidarius plačiai, 

Stebėjos ir savo ausims netikėjo! 

Jai veidas tai raudo, tai blyško rūsčiai, 
nors nieko suprast negalėjo. 

Suprato tiktai, jog kas nors atsitiko 

Su Juozu. Bet kas? Ko jie nori nuo jos? 

Pats būdas kalbos jai skaudžiai nepatiko: 
juk ji — ne kaimietė vejos! 

Kad Juozas per vasarą lankos dvarę, 

Kad Rainio nabašninką tėvas sodino 

Į stalą, tai jiems mat išaugo aure! 
ragai!.. ir ribos nebežino? 

„Ko norite, žmonės, nuo mano galvos, 

Ir ko susiraukę? — užklausė šaltai.— 

Ar negut gal vištgaidis ant sąšlavos 
prieš lietų pragydo keistai?“ 

Ir nieko nelaukus gentis Bilazaro 

Namo atsisuko. „Nepyk taip, panyte! 

Mums skausmas, ne apmaudas lūpas atdaro! — 
ją šnekint mėgino Onytė.— 

Juk kunigu brolis tegul sau neliktų! 

Nelengvas tai žingsnis — tarnyba bažnyčios! 

Man rūpi, kad viltyse neapsiriktų: 
juk Žmonės paskui besityčios!“ 

„Begaišus tik! — seseriai tarė Laurynas: 


47 


Nežūsme, jei Dievas tik gyvus laikys; 
O tamstos dvare laukia mūsų vaikinas 
ir paslaptis pats apsakys!“ 


VIII 


Juškytei laimingai išgirsti neteko 
Lauryno, bet viską suprasti pradėjo; 
Rūstybė kaip upė palengva nuseko, 
širdy vien tik juoktis norėjo. 
„Tai Juozas į kunigus eit neketina? 
Dėl jos tai? Ir ji nepasergėjo to? 
Jo būdas slaptus mat jam lūpas rakina! 
Reikės jį prašnėkint ryto“. 
Jai taip žingeidu, kaip tai meilės jam žodžiai, 
Ilgai pasislėpę, ant galo prašneks? 
Ne taip kaip Mankauskiui, kurs kalba nubodžiai, 
nes žino, kad Vanda jam teks! 
„Už Juozo tekėti? O ne! niekada! 
Juk ji ne kaimietė, jis pats tur suprasti; 
Bet jo paklausyti šnekos kai kada — 
meiliau, negu auksą atkasti!“ 
Kas širdį žmogaus besuprasti galės? 
Ji mainos kaip margos padangės nuo vėjo; 
Bet neina pavėju: ir tą pamylės, 
kurio sau pavergti nespėjo. 


IX 


Širdis be karionės nemoka mylėti: 
Be kliūčių ji gęsta aistra kibirkšties! 
Kur lengva mylėti, nereikia kentėti — 
ten rankos jinai neišties. 
Kas skausmo, nemigęs naktim's,nepažino, 
Kas neslėpė riedančių ašarų savo, 

Kas savo širdies sopuliais nemarino,— 
tas meilę sapnuoti tesapnavo. 

Tas laimei pasiekti gal ranką išties, 

Kaip kūdikis menkas, drebėdams bailiai. 

Nevertas! Jis rakto neras nuo širdies;, 
bet jo neužmuš sopuliai. 

Ant žemės plačios neišlepę vaikai! 

Jiems kaulų ant tako gana pamestų! 

Laimingi! Jų meilei taip reikia menkai: 
nežino troškimų aukštų!.. 

Kad Juozas jau taip neužilgo ketino 

Į kunigus stoti, Juškytei pagailo; 

Dabar gi, kad paslaptį visą jo žino, 
jai juokas iš gailesčio kvailo. 

Už jo ištekėti! O ne! niekados! 

Ir Juozas patsai juk suprasti tat gali, 

Išklausiusi jo slepiamosios maldos, 
nusuks sau juokais ją į šalį. 

Ir linksma kaip paukštis, pabudęs iš ryto, 

+ Pakėlusi jupą, namo beskubėjo. 

Aplinkui lig pagirio neužmatyto 
šienpjūtė pakvipus krutėjo. 


X 


Nuo Girdvainių dvaro lig pagirio tęsias 
Baltais dobilėliais išpintas žolynas; 
Aplinkui, kur žiūri, po pievas plačiąsias 
tarytum sujudęs skruzdynas. 
Ant dalgių palinkę antai šienpjūviai, 
Sakytum mėgina vis kirsti plačiau; 
Išvydusi mirtį žolė pusgyviai 
lyg prašo: „Greičiau, bent greičiau!“ 
Kaip vilnys ant marių nuo milžino-vėjo, 
Taip pradalgės guldos ant pievos žalios; 
Pakritę vainikai gardžiau sukvepėjo, 

rasos pasgeidę gailios. 
Tenai, ant kalvos, bedainuodami krauna 
Mergaitės ir vyrai plačius vežimus; 
Paraudusius skruostus jiems prakaitas plauna, 
bet veidas sau linksmas, ramus. 
„Sakyk man, Petruk! — pasipuošusi rūta 
Užklausė Barbutė, primindama pleką: — 
Tikrai gi senovėje vilktakių būta? 
Kaip mūsų senuoliai dar šneka“. 
„A Dievas juos žino! Būk daugel galėję 
Senovės žavėtojai! — smeigdamas šakę 
Į kupetį šieno, Petrukas atsakė.— 
Ir žmones užkeikti mokėję. 
Į mišką paleisdavę staugti vilkais 
Net visą vestuvių būk susirinkimą!.. 
Ant galo ir žmonės net mūsų laikais 
įgauna žvėrių prigimimą!“ 
„Ir meilė būk esanti amžina bėda,— 
Snekėjo Barbutė.— Iš proto išvaro, 
Kaip Šatrijos raganos širdį išėda 
ir Žmogų paguldo ant maro“. 
„Padėk Dieve! — tarė Juškytė pro šalį. — 
Dailiai gi vežimą bemokanti minti 
Barbutė! Iš tikro tekėti jau gali! 
Ir laikas Barbora vadinti!“ 


XI 


Nelaukus atsakymo, Vanda kiekvieną 

Pro šalį prašnekint meiliai neapleido, 

Nežino kodėl? Bet jai linksma šiandieną: 
net šypsosi akys iš veido. 


Bet štai jau ir Girdvainių dvaras antai! 
Sulinkęs į žemę, tarytumei lūžta; 
Išbaltintas sienas iš tolo matai 

, lyg vištą, apžergusią gūžtą. 

Aplinkui sodelis; ties durų išbėgo 

Du topeliu; langus lig pusės užgožė 

Akacijų krūmai; jų tarpus pamėgo 
serbentas ir raustanti rožė. 

Apsukus sodelį, Juškytė norėjo 

Į kambarį savo patekti slapčia, 

Svariau pasipuošti; šiandieną reikėjo 
juk jai pasirodyt gražia. 

Pasakius tikrai, kartą jai pirmutinį 

Į galvą atėjo, kad Juozui patikti; 

Bent kartą jai norisi gal paskutinį 
jam įspūdį gražų palikti. 

Bet pėdsakiai-šunys iš tolo pamatė 

Mieliausiąją savo globėją panelę 

Ir, lodami ją pasitikti įpratę, 
nudžiugę užbėgo jai kelią. 

Juška su pačia apie Juozą šnekėjo, 

Kai šunys „vamt vamt“ ant saviškių sulojo; 

Pro langą galinį lyg kas subildėjo: 
tur būti Mankauskis atjojo. 

Nors: poni Juškienė ir mėgsta pamigti, 

Tačiau jau nuo priešpiečių apsirėdyti 

Papratus: „Tu, tėvai, bėk, — tarė, — sutikti; 
aš šoksiu bent apsiklastyti“. 


XII 


„Tai tu, mano Vandzia! Tikėjaus ko kito! — 
Atsiliepė tėvas.— Kame gi buvai? 
Pas mus ponas Juozas kaip šūvis įkrito, 

o tu lyg kad tyčia žuvai! 
Norėjau bent kiek suturėti; kaip vėjas 
Įpuolė; lyg vandeniu karštu aplietas: 
Tiktai atsisveikinti, sakos, atėjęs!.. 

Žinai jį: kaip titnagas kietas!.. 

Palauk, sakau, Vandos! Būk žmogus ant galo! 
Su ja atsisveikink!.. Jam tik apsiniaukė 
Išvargintas veidas; paskui lyg nubalo!.. 
Kodėl jis tavęs nepalaukė? 
Bet aš apsakiau tau ne viską pilnai: 
Štai šįmet gimnaziją pabaigė jis... 
Bet rasit tu viską geriausiai žinai?“ — 
čia pažvelgė jai į akis. 
Akies neprimerkus, mina nekalčiausia, 
„Na, žinoma, — tarė, — turbūt įsitraukė 
Į klierikų skaičių!“ Širdyje gi klausė: 
„Kodėl gi tai jos nepalaukė?“ 
„Užtat gi kad ne! išvažiuoja teisių 
Mokintis į Varšuvą, — sakė Juška.— 
Nors gal valandų ten pritirsiąs tamsių, 
bet tikįs Apveizdos ranka. 
Kaip būsią paskiau, jis nežinąs; tik žinąs: 
Į kunigus eiti šiandieną negali... 
Per vasarą uždarbį gauti ketinąs, 
kur nors išvažiavęs į šalį. 
Paskolint pasiūlijau jam pinigų 
(Žinai: ir pas mūsų nedaug jų visai), 
Tačiau atsisakė: nebijąs vargų; 
galįs užsidirbti patsai. 
Šiaip taip prikalbėjau vaikus Bilazaro 
Prie mokslo bent kiek lig rudens prižiūrėti. 
Tas mokslo jaunuomenei užrašus daro 
ir Juozui galės kiek padėti“. 


PENKTOJI GIESMĖ 


I 


Idėjos, jei didžios, nemiršta kaip žmonės; 
Tik neina kaip saulė ramiai be karionės: 
Jos mėto ne kartą žaibus! 

Užtatgi, kad saulė nušvis ant dangaus, 
Nustelbę diegai dar sveikiau atsigaus, 
Jų vaisius palaimintas bus. 

Atėnų ir Spartos pagirtini sūnūs, 

Atminę garsius pranokėjų galiūnus, 

Iš amžino miego pakyla! 

Ir veltui islamas, galybe puikus, 

Prieš Graikiją siunčia įančarų pulkus, — 
Štai pančiai belaisviams jau dyla! 

Pabudo ir slaviai. Kosovo* kapai, 

Tarytum tėvų užžavėti varpai, 

Prabilo ir širdis sukratė: 

Nudžiugo Maldava, Morica raudojus, 
Sriauniau išsibėgo nuo Alpių Dunojus, 
Kai tekančią aušrą užmatė. 

Ir vengras vergauti toliau nesutiko. 
Užsigeidė Stepono švento vainiko 
Ant savo karalių galvos;, 

Slovakai, lužičai ir net Pamarys, 
Net suomių granitus aplankęs šiaurys 
Už švintančią laisvę kovos. 


* Nelaiminga kova Kosovo laukuos buvo XIV amž. paskutinioji, po 
kurios jau visi Balkano pussalio slaviai pateko į turkų vergiją. 

Už laisvę kariauti padės Visagalis! 

Drąsiai už tėvynę į kovą! 

Nors jėgos gal silpnos, bet stiprins dvasia: 

Kas eina su meile, su širdžia didžia, 

Tam Viešpats patsai bus vadovu. 
Karadzič, Šafarik, Dobrovski, Deake!* 

Vardai jūsų garsūs per amžius skambės, 

Ir sūnūs sūnums, jūsų darbus apsakę, 

Didžiuosis ir, sau panorėję garbės, 

Į darbą sustos kaip tėvų milžinai 

Ir žadins kitus taip kaip jūsų vardai! 


|| 


1 


Po Lietuvą miegta tėvynės vaikai; 
Per amžius juos žudė vargingi laikai, 
O pranašai skelbė kapus. 

Nuvargę, nupuolę, nustoję vilties, 
Suvystyti pančiais tamsiosios nakties, 
Kada, oi kada atsibus? 

Per Lietuvą Nemunas eina platus;, 
Ne jam atrakydinti pančių raktus: 
Banguoja skurdus, nusiminęs! 

Kaip milžinas kelias ir daužos į šonus, 
Pavasario metais senovės valdonus 
Ir savo jaunystę atminęs. 

Užmigo tėvynės bajorai-galiūnai! 
Dvasia svetima jų gaivinami kūnai; 
Tėvų palikimą užmiršo;, 

Nustoję senobinio būdo, liežuvio, 
Viešai užsigynę net vardo lietuvio, 
Tėvynę sau kitą išpiršo!.. 


* Vuk Stefanovič Karadzič — garsus serbų poeta, Šalarik ir Dobrov- 
ski -— garsūs slavių ir ypatingai čekų praeities tyrėjai, Pranciškus Deak — 
garbingiausis kariautojas už vengrų laisvę. 

Jų garsūs prabočiai į Brastą, Parčovą 
Keliavo ginkluoti tarytum į kovą 
Apginti Podolę nuo brolių; 

Šiandieną kovoja už Vilniaus lenkystę 
"Ar džiaugias, kad kūdikį-sūnų suvystė 
Pati, parvežta iš maskolių! 

Neklauskis jaunuomenės jos idealo: 
Nuskurdo, sunyko, krūtinės atšalo, 
Kaip žemė be šilto lietaus! 

O, klaustumei veltui, kame jos tėvynė: 
Prabočių didžių kaip vergai užsigynė 
Ant vieškelio pilko, plataus. 

Jei nori atrasti lietuvį šiandieną, 
Ieškok, kur aprūkę šiaudiniai stogai! 
Senų padavimų išgirsi ne vieną, 

Kurie užsiliko per amžius ilgai; 
Tačiau ir tenai, kas atėjo į mantą, 
Senelių-tėvų jau kalbos nesupranta. 


II 


Kas Varšuvos miestą nors kartą aplankė, 
Kam teko šau progą atrasti parankią, 
Pasprukti nuo globos tėvų, 

Tas žino Saksonišką sodną Alėjos 
Ten tamsios. Studentai ir rūbų siuvėjos 
Sau paskiria ten „rendez-vous“. 

Aplanko jį kartais ir ponai, net ponios, 
Šilkais pasirėdžiusios, grakščios, malonios; 
Už medų saldesnės jų buzės. 

Kad šneka, tau rodos, lakštingalas gieda; 
Širdies įų nepirksi už misingio žiedą; 
Teisingai, tai šiaurio prancuzės. 

Lietuvio, kaip sakoma, būdas, šneka 
Per sunkūs; jį lenkės vadina meška. 
Lietuviams nuo amžių jos tiko: 

, Jogaila Jadvygą juk taip pamylėjo, 
Kad Algirdo tėviškės išsižadėjo 
Ir Vytautui Vilnių paliko. 

„Tu, Jakštai, žiūrėk! — besityčiojo Tumas.— 
Tų lenkių-deivių stebuklingas grakštumas! 
Meilingos kaip glostomos katės! 

Iš Dievo malonės poeta! Rašyti 
Gali joms sonetus ir širdį įgyti!.. 
Laimingas, eiliuoti įpratęs“. 

Sumanymų pilnas, prie ginčų pripratęs, 
Smigeika pradėjo užstot lietuves: 
„Ne kartą jisai apie Palangą matęs, 
Kurias tik papuošk, o tau širdį nuves 
Kur tinkant: Kęstutis, Birutę ties mare 
Išvydęs, užmiršo kryžiuočius ir karę“. 


IV 


Studentai kiti: kas užstojo už Tumą, 
Kas juokdamas gyrė Smigeikos jautrumą. 
Tik Klimui juokai nepatiko: 

„Didvyrių vardų bent nekaišiokit,— tarė, — 
Kurie mūsų kraštui taip dauge!l padarė 
Ir atmintį šventą paliko“. 

Į Jakštą paskui, kurs dažniausiai tylėjo, 

Švelniai atsigręžęs išrodyt pradėjo 
"Poezijos pilną gražybę 

Laikų, kad Jadvyga, nors ašaros byra, 

Apsirenka baisų Jogailą už vyrą, 

Tautų pasišventus vienybei. 

„Tu, Klimai, tikrai bene iš kunigų! — 
Ažukalnis kirto.— Griaudinti mergų 
Nė Jakštas gražiau neparašo;, 

Tik mat trubadūrų ir bardų laikai 
Pragaišo, o žemės suvargę vaikai 
Ne giesmių, bet duonos sau prašo! 


06 


Nustokit sapnavę! Poezijos laikas, 
Taip pat kaip kvailios teologijos tvaikas, 
Kaip amžių senų milžinai 
Sau laiką paskirtą seniai atgyveno;, 
Dabar sociališki klausimai peno 
Kitoniško ieško šaunai“. 

Čia ginčai pakilo tikrai ne dėl juoko; 
Bet maž kas užstojo už Jakštą ir Klimą: 
Jie gavo net vardą naktinio apuoko. 

Tik Tumas suirzusį susirinkimą 
Sutvarkė, užgėręs už gražiąją lytį 
Ir Daugirdui liepęs šį tą apsakyti. 


V 


„Ne vien apie Palangą gema dievaitės! — 
Pradėjo Kazys.— Nemačiau dar mergaitės, 
Kaip vakar kad teko regėti: 

Ne tai kad jau būtų graži iš tiesų, 
Bet gracijos pilno stuomens ir kasų 
Negalima atsižiūrėti, 

Susekęs jos rūmą, daviau trirublinę 
Šveicarui (smulkiausią suteiks jis tau žinią, 
Tik nesigailėk pinigų). 

Jos tėvas esąs nuo Šiaulių ir nemenką 
Dvariuką turįs; gyvus pinigus renka 
Ir samdo pusšimtą vergų. 

Tačiau nelaimingas! Gal metų du bus, 
Apsirgo vienturtė: ligos įstabus 
Ją būdas džiovinti pradėjo: 

Kur buvus, kur ne, tik, žiūrėk, pianino 
Liūdniausias gaidas užsimiršus mėgino 
Ar sėdus prie lango tylėjo. 

Artistų, matyt, jai sapnavosi glorija: 

Vis prašės į Varšuvos konservatoriją 
"Ištirti Šopeną giliaus, 

Pakrapštęs sau galvą ir makšną pakratęs, 
Ją išvežė tėvas į miestą, supratęs, 
Kad vysti kitaip nepaliaus. 
Patsai ant žiemos atvažiavo iš dvaro 
Į miestą gyventi; čia turi namus. 
Retai kam pavaišint duris atidaro 
Ir pats maž kur eina; gana įdomus! 
Vadinasi Goštautas; mūsų Juozukas 
Rainys, kaip suuosčiau, gan tankiai ten sukas“. 


VI 


„Jei Juozas ten sukas, — atsiliepė Tumas, — 
Nedaug tau padės tavo jaunas gudrumas; 
Kazeli, oi būk atsargus! 

Prikiši patsai netikėdamas kuodą: 
Rainys sau už nosies užlįsti neduoda, 
Nepjaustytus turi nagus!“ 

„Jūs Rainį, — atsiliepė Klimas, — mažai, 

Matau, bepažįstat: ne meilės daržai, 

Ne deivės tam vyrui sapnuojas! 

Mus galva peraugęs, aukščiau už mus žiūri; 
Jam mokslas terūpi; nors smagenis turi, — 
Kaip jautis suplukęs darbuojas“. 

„Ant margo šio svieto visaip atsitinka; 
Ne kartą pasiekia net ir darbininką 
Amūrai! — Smigeika prašneko.— 

Juk kaip Aleksandras Didysis nebuvo 
Didesnio! O ko taip jaunutis sužuvo? 
Per daugel mylėti jam teko!“ 

„Bet visgi Rainys, — ėmė Jakštas kalbėti, — 
Nepaprastas tipas; poetos jį dėti 
Galėtų į dramą nukalę; 

Savy užsidaręs, kai kartais prašneks, 
Tai tavo atidą kaip segte prisegs; 
Jis slepia nepaprastą galią! 

* Nuo mūsų jis bėga; nemėgsta jaunimo; 
Jam, rodosi, rūpi vien mokslas tiktai; 
Bet širdį jis turi: tautų atgimimo 
Taip niekas negali atjausti karštai! 
Kad užvakar man apie slavius kalbėjo, 
Žibėjo jam akys ir lūpos drebėjo!“ 


VII 


Pusiaukelį mėnuo per dangų išvarė, 
Kad skirstytis ėmė studentai, nutarę 
Vienybėje skinti sau kelią, 

Pradėti ir šelpti viens kitą kaip broliai, 
Ne taip, kaip kad daugelis elgias lig šiolei, 
Šiltesnę sugavę vietelę. 

Kad Jakštas ir Klimas, pralenkę kitus, 
Ant Krokuvos priemiesčio samdė ratus 
(Per daug mat namo pasivėlys), 

Ant kampo bestovintį Rainį sutiko; 
Abudu iš išgąsčio rikte suriko: 
Tai buvo tik Rainio šešėlis. 

Stovėjo išblyškęs kaip marmuras baltas; 
Tik prakaitas bėgo per veidą jam šaltas; 
Draugų iš pradžios nepažino; 
Prašnekinus, rodos, ryšiai jam iširo: 

Nes ašaros retos kaip pupos pabiro; 
Pabudo ir bėgti mėgino. 

Bet Jakštas ir Klimas jau jo nepaleido 
Pamatę, kaip dega jam akys iš veido, 
Supratę nepaprastą kovą! 

Neklausdami skausmo baisaus priežasties 
Ir net nežiūrėdami noro paties, 
Parvežę paguldė į lovą. 

Per ištisą naktį akių neuždaręs, 

Nei žodžio į savo draugus neprataręs, 
Gulėjo Rainys kaip be žado; 

Tik saulei jau tekant, blakstėnai pradėjo 
Sulipti, krūtinė ramiau atsilsėjo, 
Sapne užmiršimą atrado. 


VIII 


Jadvyga suprasti negali visai, 
Kas stojos su Juozu? Ar kitas jisai? 
Ar ji taip mažai jį pažino? 
Kaip jis, taip lig šiolei jos nieks neužvylė: 
Ją vakar kaip vandeniu jis apipylė 
Ir juoktis ant karto mėgino. 

Mėgino dar juoktis; paskui susipratęs, 
Akis pilnas ašarų joje pamatęs, 

Lyg, rodos, pratart ką norėjo; 
Bet lūpas puikybė, matyt, surakino, 
Ar rasit jau širdį savy užmarino: 
Nei žodžio netaręs, išėjo. 

Ar Juozą dar myli, pati nemokėtų 

Dabar atsakyt; bet žaizdų iškentėtų, 

Ji žino, užmiršt negalės! 

Ji žino, galybės jokios neužteks! 

Kas trūko širdy, to jau nieks nesumegs, 
Ir ji kaip pirmiau nemylės. 

Išblyškus per savaitę tankiai raudojo 
Nuo -tėvo slapčia ir ramumo ieškojo, 
Padėjūs Šopeną į šalį; 

Ieškojo ir rado maldoj išrišimą: 
Jos skausmas pavirto į tą nuliūdimą, 
Kurs juoktis per ašaras gali. 

Paėmus Šopeną iš naujo tada, 
Noktiurnų akordus iš lengvo užgavo; 
Dabar jie neskrido kaip dvasios skunda, 
Tik opią krūtinę kaip sapnas lingavo; 
Jie kalbino tylų širdies nuliūdimą; 

Kaip balsimu tepė žaizdų atminimą. 


IX 


Kas stojos su Juozu? Kokia priežastis 
Jadvygai neduoda užmigt per naktis? 
Tai Goštautas žino geriausia. 

O Rainiui. susirgus, kaip jo sveikata? 
Malonės silpnybe sau nepaprasta 
Per tarną ne kartą pats klausė. 

Kad dukterį savo ramesnę išvydo, 

Iš džiaugsmo jam veidas nušvitęs pražydo: 
Vienturtę kaip tėvas mylėjo. 

Jis parodai jausmo statyti nemoka, 

Tačiau rūpestingos širdies jam ne stoka, 
O labas dukters jam rūpėjo. 

Kad savo Jadvygą išvydo ramesnę, 
Jam tartum žvaigždė užtekėjo šviesesnė, 
Širdies atrakindama raktą: 

Pats Juozą aplankė, užmiršęs didybę; 
O jauno ligonio pamatęs silpnybę, 
Net įam pabučiavo į kaktą. 

„Tikėjaus ne veltui, gerutis vaikine! — 
Pradėjo iš reto. — Kad tavo krūtinė 
Juk tėvišką maldą atjaus; 

Matau, kaip sunku buvo mano maldos 
Jaunam paklausyti; bet pats kitados 
Po metų pažvelgsi ramiaus, 

Matau tavo širdį kaip krikštolą gryną 
Ir vyrišką būdą, kaip matos retai! 

Su juo neįbrisi į melo purvyną 
Ir, duok Dieve, rasit išlėksi aukštai! 
O, ačiū, kad mano maldos paklausei: 
Mokėsiu už tai atsilygint gausiai“, 


X 


Ant to neatsakė nei žodžio Rainys, 
Juk ką apie jį žmonės sau bemanys: 

Vis tiek kaip pernykštis jam sniegas! 
Ko laimė Jadvygos nuo jo reikalavo, 
Jis, vis tai išpildęs, dėl jos paaukavo!.. 
Dabar... galvą lenkia vien miegas. 

Užmigti, užmiršti, nors kiek atsilsėti, 
Nors bent valandėlę nejaust, negirdėti, 
Net atsikratyti nuo noro!.. 

Paskui? O, jis žino, kam priekaištus kęsti: 
Verčiau idealams gyvatą pašvęsti! 
Tik oro plačiau jam, tik oro!.. 

Čia jam pamažu akyse ėmė temti! 
Nuilsus krūtinė dar kartą pasemti 
Sau oro plačiau pamėgino. 

Užmigo. Tai kartais Jadvyga sapnavos; 
Tai slaviai vaidinos, atgimę didžiavos; 
Tai Glinskio svajonės masino. 

Bet miegas ligonio nebuvo ramus: 
Neglostančius, regimai, atminimus 
Jaunoji krūtinė beglaudė! 

Nes krūpčiojo kartais; įdubę skruostai 
Rasojosi prakaitu nepaprastai 
Ir degė kaip uogos nuraudę. 

„Būk tamsta ramus! — tarė daktaras senas, 
Kai Goštautas jo susirūpinęs klausė.— 
Nors vyrai tokie taip kaip elksnis kūrenas, 
Bet jo organizmas — tvirtainė drūčiausia“. 
„Duok Dieve! — išeidamas Goštautas sakė, — 
Kad tik neužgestų kaip deganti žvakė?“ 


XI 


Geresnės kaip laikas gydyklos nerasi: 
Kentėjęs ir verkęs laiku apsiprasi; 
Palaiminta laiko gydykla! 

Kas daugel mylėjo, tas daugel kentėjo, 
Tas, vyru išaugęs, nelinksta nuo vėjo: 

Kančia — tai didvyrių mokykla. 

Daug gali pakelti ant savo pečių, 
Kas nesveria siekių ir norų plačių 
Ant kurčio savimeilės svaro, 

Kas laimės neieško kaip tas godulys, 
Kuriam vien tikt savo širdies sopulys 
Skaudėdamas miegą nuvaro. 

Ne savo tik laimės ieškojęs Rainys 
Šiandieną ramesnis kaip tas kalinys, 
Kursai net prie pančių pripranta; 
Aplanko dar retkarčiais jį atminimas; 
Bet tai nebe marių audringas bloškimas, 
Kurs garlaivius skaldo į krantą 

Jam laimė ant žemės, matyt, nežadėta! 
Tai norints Jadvyga, taip įo numylėta, 
Gal laimę po metų atras. 

Tada ir ant jo gal kitaip pažiūrės; 
Nejau tada ašaros jai nebyrės, 
Kai didžią jo auką supras. 

Čia Juozui pačiam nenoroms akyse 
Dvi ašari-perlu kaip žvaigždės užšvito; 
Ir norintis kaip milžinas gynės dvasia, 
Žaizdų atminimai jam vienas už kito, 
Lig šiol neužmigę, vėl grįžo, kankino, 
Ir veltui nuo jų apsiginti mėgino. 


XII 


Ne tai, kad Rainys savo žingsnio gailėtųs: 
Juk metė svajojęs sapnus numylėtus 
Dėl laimės ir gero Jadvygos! 
Bet Goštautą kaipgi geru paminėti? 
Kurs savo didybėj jam liepė kentėti, 
Kuriam tik „jų mylistos“ lygūs. 

Taip vaišino jį aną kartą širdingai; 
Bučiavo kaip sūnų; paskui iškalbingai 

Kaip tas, kursai myli karštai, 
Pradėjo sakyti, jog kaip nebylys 
Jis, dukteriai vystant, regėt negalįs, 
Juk ją turįs vieną tiktai! 

„Jaunystė nežiūri rytojaus dienos; 
Širdies, ne galvos ji beklauso senos!“ 
Tai buvo jo žodžiai tikri. 

Bet jis, kaipo tėvas, užmiršti negali 
Vienturtei paskirti atsakančią dalį, 
Kaip leidžia jam turtai geri. 

„Nors širdį ir būdą aš tamstos aukštai, — 
Kalbėjo, — statau, bet ir pats juk matai, 
Ar leisti už tamstos galiu 
Vienturtę, kuriai net didikų netrūks! 
Bepyktų ant tėvo, kai karštis atslūgs, 
Patekus vargingu keliu. 

Kaip tėvas ant.tos nesutiksiu skriaudos! — 
Ir tartumei priešais baidyklę patikęs, 
Net balsą pakėlė: — O ne, niekados 
Ant to nesutiksiu“, — rūstingai surikęs; 
Bet greit kaip išauklėtas, rimtas žmogus 
Saldžiai nusiblaivė, paslėpęs ragus. 


XIII 


Čia tartumei Juozui kas lūpas užvėrė, 
Kaip žmogui, kurį pirmą kartą nutvėrė 
Už rankos slapčioj valandoje! 

Ko pats gal nedrįso sau prisipažinti 
Svajojęs, tai žmonės gerovei apginti 
Štai svarsto ant delno iškloję! 

Bet Goštautas, kartą prašnekęs, skubėjo 
Išberti greičiau, kas seniai jam gulėjo 
Kaip slėgiąs akmuo ant širdies: 
„Neslėpdamas meilės, — jam tarė, — varai 
Jadvygą į kapą, žinodams gerai, 

Kad jūsų sapnai — be vilties; 

Jei trokšti jos laimės, jei vyras esi, 
Duok pats jai suprasti, jog raiščiai visi 
Tarp jūsų lyg būtų nebuvę! 

Ant karto pasveikus, paskui bus dėkinga, 
Ir rasit gražesnę lietuvę“. 

„Be piršlio apseis,— tas atsakė šaltai. — 
Bet panai Jadvygai, jei reikia tiktai, 

Aš nepasigailėsiu ir mirti!“ 
Ir nieko nelaukęs... O, tos valandos! 
To vakaro jis neužmirš niekados, 
Kad širdžiai jos uždavė kirtį!.. 

Dabar, kai į praeitį vis tai nuslinko, 
Sudaužęs jam širdį, kapais palydėjęs, 
Kai Lietuvą sau mylimąja aprinko, 

Ir garsią, ir brangią didžiais pranokėjais, 
Prisiekęs prižadint užmigusią šalį, 
Dar visgi Jadvygos užmiršti negali. 


XIV 


Tačiau jau šiandieną bent ant svetimos 
Sterblės nesėdės ir sapnų nerymos 
Be tikslo slapčia kaip tada! 

Kam vargti, darbuotis, dabar bent jau žino! 
Nors meilę tėvynės jis metais augino, 
Bet meilė tai buvo kita. 

Jį traukė tada garsūs Piastų darbai, 
Boleslovo Dnepre sapnavos stulpai, 
Sapnams Vernyhoros tikėjo*; 

Laisvosios respublikos seimų liuosybę, 
Rubežių nuo marių lig marių platybę 
Jam Zigmanto varpas minėjo. 


* Vernyhoros pranašystės apie Lenkų karalystės prisikėlimą. 

Užkloti kapais milžinai Lietuvos 

Jam nieko nesakė! Nelenkė galvos 
Prieš juos, jųjų vardą sutikęs. 
Net gėda priminti, kad savo liežuvio 
Seniai nevartoja, tik vardą lietuvio 
Per įprotį sau pasilikęs. 

Bet laikas ateina, stačiai akyse 
Tie patys vardai jau kitokia dvasia 
Atliepia į tavo krūtinę! 

Tai prašneka kartais apžėlę kapai, 
Tai pergalę priešų paskelbę varpai, 
Tai kartais žvaigždė vakarinė! 

Ir Juozui prašvito. Ką veltui bekęsti, 
Rymojus be tikslo, sapnus besvajojus,— 
Jis žino, kam verta gyvatą pašvęsti! 

Jis jaučia, ką Lietuvai žada rytojus! 
Į darbą tada už prabočių kapus! 
Jo darbas ir vargas čia bergždžias nebus! 


ŠEšŠTOJI GIESMĖ 


| 


Palaimintas laikas, kada vėversys, 

Į dangų iškilęs, viešai apgarsys 
Pavasario auštantį rytą; 

Kad vėjas, svetys tolimųjų kraštų, 
Tirpydamas sniegą, papūs iš pietų 
Ir gamtą prikels užmigdytą. 

Palaimintas laikas! Ne kartą rytys 
Dar rytšaliais galvas žiedams nulankstys, 
Bet saulė vis lipa į žiemius, 

Vis lipa ir šypsos nudžiugus saulutė; 
Nudžiunga ir žmonės, į darbą sukrutę; 
Pavasaris lanko pakiemius! 

Pavasaris kitas nabašninkus gali 
Prikelti, kad bočių užmirusią šalį 
Iš amžino miego vadina! 

Jo balsą išgirsta kapų pelenai, 
Pakyla galingi tada milžinai 
Tr ateičiai vieškelį mina! 

Palaimintas laikas! Nors priešginiai tingūs, 
Gyvatos pabūgę, begarbins laimingus 
Ramumo ir miego sapnus, — 

Bet veliui trukdytų gyvavimą jauną: 
Jis tvinkčiot kas kartą aiškiau nepaliauna 
Ir pamatus griauna senus. 

Gražu, kai pavasaris, griaudamas ledą, 
Pažadina gamtą skaisčiais spinduliais;, 
Gražiau, kai didvyriai mylėdami veda 
Tėvynę naujais atgimimo keliais! 

Palaiminti jūs, atgimimo laikai! 
Ir jūs, išrinktieji tėvynės vaikai! 


II 


Nuvargusi amžiais, palikus be vado, 

Netekus sūnų, tu miegojai be žado! 
O laikas, kurs griauna ir ardo, 
Užmigdęs valdovus, išugdė ilgainiui 
Pelėsius ir kerpes ant tavo tvirtainių, 

O tau net atsakė ir vardo! 

Bet laikas jau keltis! Ir taip paskutinė 
Europoj, kaip amžiais anais tau krūtinė 
Krikštu apsiplaus atgimimo! 

Bet rasit įstojus į vieškelį naują, 
Tu vėlei kaip tuokart aukosi net kraują 
Kaip motina pasišventimo! 

O, laikas jau keltis, šalis Lietuvos; 
Gana bus globėjų ant tavo galvos, 

Kurie tavo turtais dalinos! 
O, laikas ir tau savo Žodį ištarti! 
Jaučiu, kad išganymas laukiamas arti, 
Kursai mūsų bočiams vaidinos! 

Kai tau Donelaitis prieš metų dar šimtą 

Poemą šešimasčiais apmetė rimtą, 

Tu jos kaip per miegą klauseis! 

Kad Bohuš, Kraševski ar Narbutas rašė 
Ir praeičiai tavo stebėtisi prašė; —- 

Tik žodžiais gėrėjais garsiais. 

Paskui Valančiauskas ir Daukantas Simas, 
Net pats Baranauskas jei maž betikėjos, | 
Kad tau užtekėtų kada atgimimas, 
Nesmigo ir tau jų nedrąsios idėjos;, 
Šiandieną kiti užtekėjo laikai: 

Į darbą visi eina tavo vaikai. 

III 


Kas Vilniuje stabo stovylos nematė, 
Kurį Muravjovui maskoliai pastatė? 

Jis tvirtas: o visgi suirs! 
Bet pats Muravjovas pastatė sau kitą, 
Tvirtesnį už rausvąjį suomių granitą: 
Jo vardas per amžius nemirs. 

Herostratis garso ieškojo sau tyčia, 

Uždegęs Efese Dianos bažnyčią, 

O šis ir sapnuot nesapnavo, 

Kad, Lietuvai spaudą užgynęs ir raštą, 
Sau vardą įgis ir sužadins tą kraštą, 
Kursai jau menkai bekvėpavo. 

Lietuvi! Jei saulė ant tavo dangaus 
Kada užtekės, tu nespjauk ant žmogaus, 
Nors tavo netroško jis labo! 

Tiktai parašyk: „Kas prieš tiesą kariauna, 
Pats rankomis savo sumanymą griauna“. 
Tą žodį iškalk ant jo stabo! 

Lietuviškos raidės skaudžiai nepatiko | 
Didvyriui; nemaž jis paleido skatiko, 
Kad jos Lietuvos neapšviestų; . 
Bet vargšės kelius naktimis sau atrado, 
Ir, rūpinant Dievui, dėl jų nėra-bado 
Gyventojams sodžių ir miestų. 

Kaip vaisių užgintą po Lietuvą gaudo 
Iš Prūsų slapčia atgabentus raštus, 

Bet veltui sargyba ant sienos bešaudo: 
Jie eina, kaip vėsulas eina platus! 

Jie žadina mūsų užmirusią šalį, 

Ir niekas jiems kelio užkirsti negali. 


IV 


Snipai Lietuvoj veltui uosto ir skraido: 
Lietuvis už knygas nukęst nesibaido, 

Bet pats neišduos paslapties! 

Kas, degdamas meile tėvynės, spaudina 
Tas knygas už sienos ir žmonėms dalina: 
Tamsios besiklauski nakties! 

„Tai darbas studentų! Ar gal kunigų? 
Nes reikia ant to juk nemaž pinigų“, — 
Taip žmonės savitarpy spėja; 

Bet vienas tik Dievas bežino tikrai 
Ir rasit dar Juozo ilgi vakarai, 
Ir žvakė — jo darbo budėja. 

Kai pirmąkart Glinskiui tos knygos pateko, 
Skaisčioj jo širdy naujas balsas prašneko: 
„Ir aš, — tarė sau,— juk lietuvis! 

Juk brangūs ir, man Lietuvos milžinai, 
Jos pievų kvepėjimas, girios, kalnai 
Ir Vytauto Didžio liežuvis“. 

Nuvykęs tada aplankyti Atkaičių, 
Rainienei numirus, paguosti našlaičių, 
Lietuviškai ėmė šnekėti. 

Mat Jonas vikaras jų buvo bičiulis; 
Onytei iš mokslo gan mėgo, tratulis, 
Bet lenkiškai apsakinėti. 

Tik poniai Juškienei lietuvių darbai 
Kaip sodžių srovė nepatiko labai 
Ir praminė ją litvomanija: 

"O senis Kiaulinskis (praminta nedoras), 
Kurs valdo du margu, Pariečių bajoras, 
Nusprendė, kad tai klopomanija. 


V 


Keliaujant iš Varšuvos į Vilanovą, 
Kurią Marisenkai Sobieskis, mat kovą 
Ties Viena laimėjęs, pastatė, 

Nebėra jau girių kaip Vazų laikuose, 
Kai šaudyt mokinosi tuose miškuose 


'“ Karaliai, medžiot neįpratę. 

Dabar čia kur ne kur išvysi giraitę, 
Kur ieško pavėsio, nuo saulės sukaitę, 
Miesčionys per vasaros tvaiką; 

Raibajai gegutei kukuojant, nemenkas 
Čia mokslo jaunimas dainuodamas renkas, 
Praleidęs egzamino laiką. 

Stai dvidešimt vyrų pavėsy beržyno, 
Susėdę į ratą ant pliko Žolyno, 

Raštus įsigilinę varto; 
Kieno ne visai teišdygo ūsai, 
Juos tartum norėtų ištraukti patsai, 
Raitydamas kartas nuo karto. 

Lietuviškai šneka. Nuo Vilniaus lietuvis 
Stebėtųs išgirdęs, kad sodžių liežuvis 
Svetur net ponaičiams patiko! 

O juk Lietuvoj, kur net vokiškai vaiko 
Išlavint didžiūnai mokytojus laiko, 
Už jį nebeduotų skatiko. 

Jau dvidešimts vyrų greta tartum broliai 
Susėdo; dar Rainio nebėra lig šiolei; 

Jo žvalgos kaip skęstąs salos! 
Be įo susirinkę ne ką benuveiktų: 
Kas dvasią pakeltų, vienybę suteiktų 
Be jo sumaningos kalbos? 


VI 


„Žiopsok bežiopsojęs! Sulauksi jį sveiką! — 
Nerimdamas ėmė karščiuotis Smigeika.— 
Begaudyk kaip paukštį po girią!“ 

„Nebūk, susimildamas, pirmas prie maištų! 
Be reikalo, — teisino Klimas, — negaištų: 
Jam užvakar motina mirė, 

Kaip giltinė vaikščioja, vietos negauna; 

Nelaimės pribaigs jį bežiūrint dar jauną; 

O tau niekados nesiskųs! 

Ir, rodos, užgauti skaudžiau neužgausi, 
Kaip jį apie kančią jei kuomet užklausi; 
Neklauskit šiandieną nei jūs!“ 

„Ar žinote, vyrai, — atsiliepė Tumas.— 
Kuo dieną užbaigsme? Jau skaitė daugumas, 
Ką Jakštas sumąstė andai! 

Užtrauksme tą giesmę; nes štai Goštautytė 
Net gaidą suskubo skambiai sustatyti!.. 
Ir Rainiui išnyks apmaudai“. 

„Kuri Goštautytė? Ar ta geltonplaukė, 
Kuriai taip bravisimo publika šaukė 
Per koncertą?“ — Jakštas užklausė. 

Čia truput nuraudęs ir glostydams plaukus, 
Pridūrė: „Ir ją į ratelį įtraukus, 
Mums būtų žvaigždė nemenkiausiai“ 

„Nereikia geresnės už ją lietuvaitės! — 

Atsiliepė Daugirdas, ūsą užraitęs.— 

Jau taip kaip ir mūsų jinai“. 

„Tas viską suuostys, — Ažukalnis tarė— 
O vis dėl tėvynės ponaitis tai darė! 

Tai ką apie deivę žinai?“ 


VII 


„Žinau irgi paslaptis tų demagogų, 
Kurie vien apdriskėlį laiko per žmogų,— 
Užpykęs Kaziukas atsakė.— 

Jie kęsti neapkenčia aristokrato, 
Nes patys po užkampius grūstis paprato 
Ir maigyti Magdę vienakę“. 

Ažukalnį buvo pagavęs piktumas, 

Net akys žaibavo;, bet nuvertė Tumas 
Tai viską ant juoko laimirigai: 
„Žiūrėkite, vyrai, ir mano vaikinas, 

Į širdį užgautas, kaip milžinas ginas, 

Tiktai ne per daug sąmojingai“. 

Bet Jakštas, dainų atidaręs skrynelę, 
Į Žmones paleidęs, norėjo, joms kelią 
Kad tikras pravestų artista: 

Jas salėse būtų taip miela parodžius! 
Ikšiol tedainuojamos buvo po sodžius 
Ir platinos per vargonistą. 

„Be reikalo, — tarė, — per savo netaiką 
Tiktai begaišiname bėgantį laiką! 
Kazeli, sakyk iš tiesų! 

Tai tą Goštautytę pažįsti gerai? 
Ir ji mano giesmę suprato tikrai? 
Sustačiusi ją dėl balsų“. 

Nors Daugirdas ir taip užgautas skaudžiai 
Ažukalnis tartum nuilsę gaidžiai 
Žnairiai dar jautojos viens kito; 

Tačiau, kai visi ėmė Kazį prašyti 
Apie Goštautytę šį tą apsakyti, 
Ir tam pykčio ūpas nukrito. 


Vili 

„Seniai Goštautytę pažinti rengiausi,— 
Pradėjo Kazys.— Juk tikrai nemenkiausį 
Mums garsą iškelti galėtų: 
Daug gal moteriškės! Tokios gi žvaigždės, 
Maniau sau, pats vardas daugiau mums padės, 
Kaip šimtas kitų kad padėtų. 

Ir štai įsitikinus jau lietuvaitė; 
Jį Rainio brošiūras gėrėdamos skaitė, 
Net, rodos, širdelė jai plakė;, Ž 
Juk buvo ir Jakšto dainų pamėginus; 
Bet riešutas — kietas, gerai nepažinus 
Grynosios kalbos, kaip man sakė“. 

Čia Jakštas nuraudo, kaip rytas užgimęs, 
O greitas Smigeika, dar vis nenurimęs, 

Vėl ėmė ant vietos nestygti: 
„Dabar gana aišku, kur Juozas užtruko: 
Artistės, matyt, aplankyti užsuko; 
Sakykite, kaip čia nepykti?“ 

„Ten Juozas nevaikščioja,— Daugirdas tarė.— 
Ar-nėra jie kartais dėl ko susibarę? 
Juk lankės pirmiau neretai. 
Rods, pereitą žiemą pats Goštautas rašė; 
Žinau tai gerai, ir lankytis jo prašė, 
Bet tam nei primink apie tai. 

Jį šnekinau kartais; nenor nei klausyti, 
Kas nors ten turėjo sutikt mūsų vytį! 
O ji taip simpatiška matos: 
Mokinas lietuviškai; tėvas patsai, 
Nors nėra dar tikras lietuvis visai, 
Bet jau nuo to vardo nekratos“. . 


IX 


Čia Tumas sušuko: „Antai ir Rainys: 
Kapos jį Smigeika kaip margas genys! 
Ir verta: reikėjo tiek laukti! 

Tačiau: kaip tai paprasta, sau susibarę, 
Paskui atsileidę ir viską aptarę, 
Atminkime dainą užtraukti“. 

„Nepykite, broliai, kad taip užtrukau! — 
Prašneko Rainys.— Pakeliu apsukau 
Jautrių raudonsiūlių padangę; 

Tie pėdsakai-giltinės viską išuosta, 
Nuo mūsų apaštalų Lietuvą šluosta, 
Prigrūdę jais cypę-belangę. 

Buvau aplankyti, belaisvių paguosti; 
Bet būkim atsargūs; pradėta užuosti 
Ir mūsų lietuviškos pėdos; 

Štai mano keli jau sužuvo laiškai; 
Maskviečiai gi rašo: „Ten šėlsta vilkai!.. 

Nakčia pasibaldo pelėdos!..“ 

„Kad jie nesulauktų! Tų kurtų bijoti? — 
Sušuko Smigeika.— Nejau užsikloti 
Ir sau bemiegoti saldžiai? 

Gana tų baidyklių! Jei reikia aukų, — 
Aš pirmas! Žiūrėti staugimo vilkų, 
Kai gieda antrieji gaidžiai!“ 

„Be juoko, Smigeika paliks dar šventuoju 
Kankintiniu mūsų! — betyčiojos Tumas.— 
Ko gero, vyručiai, geruoju-piktuoju 
Teks šventąjį garbint! Tiktai jau ramumas 
Pragaiš tarp šventųjų Dangaus karalystėje, 
Kaip kartais suyra ir mūsų draugystėje“ 


X 


Matyti, Rainys nieko kito nelaukė 
Iš Tumo burnos, nes pečius tik sutraukė! 
O Klimas užklausė tada: 

„Tai ką apie mūsų sumanymą rašo 
Maskviečiai? Ar vėl teologų neprašo, 
Kad šelptų juos savo malda?“ 

„Juk tiesą pasakius, — Ažukalnis tarė — 
Ką mums kunigai, protą gulti nuvarę! 

Jie mūsų tik darbą trukdys!“ 
Čia Tumas nusijuokė: „Be kunigų?.. 
Tai šok tu į darbą ir be pinigų, 
Kaip tas be pentinų gaidys“. 

„Per daug tu, Ažukalni, jau neteisingas! — 
Atsiliepė Jakštas. — Kas plėšė vargingas 
Pirmąsias vagas rašliavos? 

Tai Sirvydas, Daukša, Tolkiemių klebonas“, 
Juška, Valančiauskas, Antanas Baronas! 
Tai vyrai širdies ir galvos! 


* Tolkiemių kiebonas -— Kristijonas Donelaitis, mirė 1780. 

O juk ir šiandieną...“ Čia Vincas Darbinčius, 
Draugų pramanytas: mislinčių mislinčius, 
Nes aušino burną retai: 
„Bet kam čia, — prašneko, — tikybos dalykus 
Prikaišiot? Ar, sąžinės pančiams išnykus, 
Ją rišime patys šitai?“ 
Tačiau ir kiti atsiliepę balsai 
Talkos kunigų nenorėjo visai; 
Iš principo jos nenorėdami: 
„Laikai nebe tie maloningi užstojo, 
Kada kunigėliai už nosies vadžiojo, 
Žmonijai šviesos pavydėdami“. 
„Gaištis,daugiau nieko! Tik gaudymas vėjo“, — | 
Nerimti iš naujo Smigeika pradėjo; 
Pradėjo žvalgytis ir Klimas. 
Bet Juozas tylėjo. Išspaustas ant veido, 
Sakytum jam skausmas pratarti neleido, 
Ar paveikė nusiminimas. 


XI 


Ant galo prašneko: „Netoli keliausme, 
Jei dešimtį kartų staiysme ir griausme 
Tą patį, ant vietos bemynę; 

Kalbų? E, gana iki sočio kalbų 
Ik šiolei turėjom! Šiandieną darbų, 
Darbų reikalauja tėvynė! 

Ne kartą net apima nusiminimas: 

Taip iširas mūsų jėgų sutarimas, 

O darbo tebėra pradžia. 

Šitai neapykantos tiek milžinų! 

Bet maž darbininkų, tėvynės sūnų, 
Didvyrių su meile didžia. “ 

Nenorit, kad eitų su mums kunigai? 
Bet tie neapykantos šaunūs raugai 
Iš gryno šaltinio nebėga: 

Jūs norit už sąžinės laisvę kariauti, 
O drįstate patys tą įausmą užgauti, 
Kurs daugeliui alfa omega. 

Esi tu bedieviu — tai tavo dalykas! 
Už ką gi berūgsti, kad aš katalikas, 
Kurs tavo sapnais negyvena; 

Ant galo be Dievo nerasi žmogaus: 
Tik vieno Jisai — karalystėj Dangaus, 
O kito — po žemę replena“. 


XII 


Čia Juozas nutilo, supratęs patsai, 

Per daugel pasakęs; bet priešų balsai 
Nedrįso dabar prieštarauti. 

O jog kunigai — įtekmingi vadovai, 
Daug gali padėti lietuviškai kovai, 
Tai nutarta įų neužgauti. 

„Taip pat ir maskviečiai studentai sutiko, — 
Kalbėjo Rainys,— nors patiems mums paliko 
To laikraščio straipsnius tvarkyti, 

Bet talką žadėjo; tik rašo: jums siena 
Į Prūsus arčiau; juk reikėsią šiandieną 
Į Tilžę slapčia tik rašyti. 

Taip pat iš Petrapilio, Kauno, Seinų 

Turėsme nemaž darbininkų jaunų; 
Tikiuos, nepritrūks ir skatiko; 
Sumanymui mūsų netrūks ir gyvatos: 
Lietuviško laikraščio garsas, kaip matos, 

Visiems žingeidingai patiko“. 

Smigeika, iš džiaugsmo pašokęs ant vietos, 
„Ar matot, — sušuko, — nors sąlygos kietos, 
O ką padaryti gali! 

Ant laikraščio balso, to aido brangaus, 
Trijų milijonų dvasia atsigaus, 
Nors mūsų čia tėra keli!“ 

„Ne ką dar padarėm!“ — pasergėjo Tumas; 
Tačiau, kai Smigeikai pritaręs daugumas 
Pradėjo net rankomis ploti, 

Visiems pasirodė: šitai milijonai 
Lietuvių sukyla kaip amžių valdonai 
Ir rengias į kovą barzdoti. 


XIII 


O Jakštas,kaip pranašas balsą pakėlęs, 
Sušuko: „Lietuviai! nuo šios valandėlės 
Mums era kita prasidės! 

Tas pirmas lietuviškas laikraštis mūsų, 
Kuriam naktimis teks keliauti iš Prūsų, 
Tai draugas aušrinės žvaigždės! 

Po Lietuvą mūsų — naktis iki šiolei! 
Ir lenkai įą migdė, ir slėgė maskoliai; 
Bet usnys ilgai nekeros. 

Štai laikraštis eina jos dvasią gaivinti; 
Jis neša jai rytą; tai kaip pavadinti 
Tą pranašą mūsų aušros?“ 

Sužiurę kaip vienas į Rainį draugai 

Jo nuomonės laukė; nemąstęs ilgai, 

Tas ėmė tik rankomis ploti 

Ir tarė: „Štai vardas „Aušros“ netikėtai, 
Gal per įkvėpimą ištrūko poetai! 
Šaunesnio ne kam beieškoti. 

Teeina tada, pasislėpę nakčia, 
Tebrėkšta tėvynei padange plačia 
Tos mūsų Aušros spinduliai! 

Gal jos neapkęs kas papratęs vėlai 
Pramerkti akis, kam šilti patalai; 
Bei vargšas ją sveikins meiliai. 

Kur gryčios aprūkusios, vargšo duba,— 
Ten mūsų ik šiolei išliko kalba; 

Jų mylistos jos užsigynė: 

Gal mes nesulauksime tos atmainos, 
Tačiau kad išaušus aukštai padienos, 
Ir juos prisižadins tėvynė“. 


XIV 


„Tautiečiai! mums pavesta uždavinys 
Ir šventas, ir didis! — kas kartą Rainys, 
Karščiau užsidegęs, kalbėjo: — 

Mums teko pravesti pirmuosius takus; 
Sutiksime priešų; bus kelias sunkus; 
Be to nieks kovos nelaimėjo. 

Bet ką mums ar vargas, ar audros verpetai! 
Mes žinom, jog mūsų — ateinančiai metai! 
Į darbą! O Dievas padės. 

Pavasaris aušta! Jo žingsniai pirmieji — 
Palaiminti žingsniai! Laikai tolimieji 
To rytmečio mums pavydės. 

Į darbą! Į darbą, kam dega krūtinė! 
Apleisto dirvono vaga pirmutinė — 
Sunkiausia, bet kiek ten sapnų! 

Ir mūsų tėvynei, tiek amžių vaitojus, 
Ar žinom, ką auštantis žada rytojus?.. 
Tik reikia darbų, milžinų. 

Smigeika! buvai apsukrus visados: 
Tarp sąlygų mūsų sunkios valandos 
Tau Tilžėje „Aušrą“ tvarkyti! 

Ažukalnis klausimą kels darbininkų! 
Mums Daugirdas, Tumas suras šalininkų 
„Po aukštdvarius — gražiąją lytį. 

Kas būsime talentą savo užkasę, — 

Tu, Jakštai, pakelsi tam miegtančią dvasią! 
Tau slaviai giesmės tepavydžia! 
Lietuvių istoriją paėmė Klimas 
Ištirti: tai aukštas, gražus pašaukimas: 
Parodys mums praeitį didžią. 

—>— 


Daugiau mokslo vyrų! Galingas jų žodis, 
Ką gal Lietuva, svetimtaučiams parodys, 
Jos vardą aukštai užrašys! 

Į mokslą! Į mokslą su norais giliais! 
Jis vardą lietuvių apdengs spinduliais! 
Jis mūsų didvyrių lopšys. 

Į mokslą! Į darbą kiekvienas, ką gali: 
Iš miego prikelsime mylimą šalį! 
Tekaukia sau veltui šiaurys!“ 

Čia Juozas nutilo, beržai tik šlamėjo; 
Tylėjo visi, bet kai Tumas pradėjo, 
Šitaip uždainavo būrys: 


Jau slaviai sukilo. Nuo Juodmario krašto 
Pavasaris eina Karpatų kalnais. 


Po Lietuvą — žiema. Nei žodžio, nei rašto 


Neleidžia erelis, suspaudęs sparnais. 
Petys gi į petį, na, vyrai, kas gali, 
Sustoję į darbą už mylimą šalį, 
Prikelkime Lietuvą mūsų! 


O laikas jau, laikas iš miego pakilti; 
Štai penketas amžių — naktis be aušros! 
Gana aimanavus! Prižadinkim viltį 
Ir stokim į darbą, nelaukę giedros! 
Petys gi į petį ir t. t. 


Kas tiki į Dievo Apveizdą galingą, 
Tas baimės vaikų nepažįsta silpnos! 
Mums teko per amžius dalis nelaiminga, 
Bet niekas nežino rytojaus dienos. 
Petys gi į petį ir t. t. 


Aplinkui jau žydi visur atgimimas; 
Išpančiotos tautos gyvuoja plačiai; 
Ir Lietuvai lemtas ne kitas likimas, 
Ir Lietuvai laisvės nušvis rytmečiai. 
Petys gi į pelį ir L. t. 

Prikelkim darbais Gedimino tėvynę! 
Priminkime Vytauto Didžio ribas! 
Prižadinkim kalbą, ką proseniai gynė, 
Ir vardą, kurs vietą Europoj atras! 
Petys gi į petį ir t. t. 


Gražu už tėvynę pavargti, kentėti; 
Palaimintas darbas šalies prigimtos; 
Laimingas, kurs, pradedant aušrai tekėti, 
Su broliais į darbą kaip milžinas stos! 
Petys gi į petį ir t. t. 


O tu, kurs lietuvio tik vardą nešioji, 
O dvasią užspaustum tėvynės jaunos... 
Tegul ir tave ateitis tolimoji 

Minėja... kaip išgamą mūsų dienos! 
Petys gi į petį, na, vyrai, kas gali, 
Sustokim į darbą už mylimą šalį! 
Prikelkime Lietuvą mūsų! 


SEPTINTOJI GIESMĖ 


I 


Ir kas do naktis! Dega žvaigždės aukštai, 
Bemirkčioja tartum akutės; 
Iš užgirio pilnas mėnulis antai 
Įspindo į langą grinčutės. 
ŠSarmotas rytys nebeblaško sniegų, 
Tik, kvapą užimdamas, spaudžia 
Ar pirštais gudriais ant grinčutės langų 
Žvaigždelėmis verpalą audžia. 
O taip neseniai vertė pusnį žiemys 
Ir kaukė kaip liūtas užklydęs; 
Iš girios pagrįždams, kraupus įnamys 
Žegnojos, jo rūstį išvydęs. 
Bet priešais — rytys, ir žiemys atsargus, 
Giliai įsikasęs į sniegą, 
Per sieksnį į žemę suleido nagus 
Ir tartum lokys sau bemiega. 
Gražumas dangaus! Tarp žvaigždžių įsikirtę 
Septyni antai Šienpjūviai! 
Aukščiau dar šviesiau — Grigo Ratai apvirtę 
Ant kelio, išgrįsto blaiviai. 
O kelias žvaigždžių milijonais nušviestas: 
Kur žiūri, vis žydros akelės; 
Kaip juosta per apvalų dangų ištiestas — 
Tai Paukščių vadinamas Kelias. 
Aplinkui nei balso! Tiktai vargdieniai — 
Bekyšo iš pusnių eglytės; 
Tik kartais nuo beržo šarmos garbiniai 
Nukrinta kaip lapas nuvytęs. 

Tik pusnys aplinkui ir žvilga, ir spindi; 
Tik spengia kas kartą skaudžiau... 
Girdėtis!.. Iš tolo lyg skambalas dindi 
Ir, rodos, kas kartą arčiau. 


II 


Pas Jušką nemaža svečių susirinko: 
Aplinkiniai, gentys, draugai; 
Tiktai Bilazaras atvykt nepaslinko: 
Užpykęs mat rūgsta ilgai. 
Juškienei pačiai lyg kas būtų įgnybęs, 
Nešviečia saulutė iš veido; 
Ir Vandai reikėjo nemaž atkaklybės, 
Lig motina jai nusileido. 
Bet Vanda pasakė: už to, ne už kito 
Ji nor ištekėt... ir ištvers! 
Ir veltui Juškienė į nuomarį krito: 
Neperlaužė ginčo dukters. 
Ant galo, juk Vandai tekėti ir laikas; 
Ne ko jau per daug belėbauti. 
Mankauskis? Bet tas prasiskolino paikas! 
Šunims vien tik šėką bepjauti! 
O čia inžinierių, ir dargi turtingą, 
Pasisekė Vandai užburti. 
Tik ta pavardėl.. pavardė nelaiminga! 
Ar antrą jai „s“ nepridurti?“ 
Taip mąstė Juškienė. Juška ir patsai 
Gal žento norėjo sau kito, 
Bet metai, kaip Rainio negirdžias visai, 
Tarytum į vandenį krito, 
Galop rasit Juozu ne ko ir tikėtis: 
Pats užpernai Vandai juk piršo 
Karštai inžinierių; kaip matos, mylėtis 


* Pavyzdžiui, kai kas savo pavardę rašydavo: „Usass“, kad bent tuo 
būdu paslėptų savo lietuvystę. 

Nemoka patsai ar užmiršo. 

O Vanda ar draugą jaunųjų dienų 
Užmiršo taip pat? Ar nuduoda? 

Sau čiauški ir skraido tarp meilės tarnų 
Lyg kregždė, užmačiusi uodą. 

Rods, Dievas, neskriausdamas veido skaistumo, 
Sutvėrė jai kūną! Bet skolos karščiausią 
Malonę atšaldo; o kraičio didumo 

Tik Tumas iš aukšto neklausė. 
Šiandieną, kaip sutarta susižieduojant, 
Žadėjo nuo Volgos atvykti; 

Bet veltui belaukia svečiai atvažiuojant, 
O Vanda net pradeda pykti. 


II 


Kur Tumas? Pas kunigą Glinskį sugaišo. 
Nekaip per pusnis ir išbris! 
O čia dargana su žeme dangų maišo: 
Net žengti baisu pro duris. 
Sutemo visai, kai pailsęs ant galo 
Žiemys apsimalšė nedoras; 
Rytys atsisuko; iš sykio atšalo, 
Ir ėmė blaivytisi oras. 
Pro varpnyčią išplaukė mėnuo raudonas, 
Šešėlį nutiesdamas ilgą; 
Pražiuro žvaigždžių ant dangaus milijonas;, 
Tiek pat jų nuo pusnių sužvilga. 
Ramumas mirties! Užpustyti laukai — 
Lyg baltos sustingusios jūrės! 
Nei kelio, nei ženklo! Tik dunkso miškai, 
Ir šviečia dangus tik sužiuręs. 
Gerai, kam apylinkė ne svetima, 
Kas medį kiekvieną pažįsta! 
O ne, tai verčiau tau namų šiluma, 
Nes tas tik iš kelio neklysta. 

Seniai jau žiemos nevažiavęs keliais, 
Beskubinas Tumas greičiau 

Pas Jušką; bet Glinskis jo vieno neleis, 
Pats kelią išvedęs arčiau. į 
Abudu šnekučiai, tik užpernai metą 

Pas Rainį arčiau pasižinę, 

Bet porą tikrai besutiktumei retą 

Taip bendrą ir taip sutartinę. 

Tiek turi šnekos nesimatę ilgai! 

Tiek klausimų! Tiek atmainų! 

Rods, kalbos nelinksmos: dejonės, vargai 
Jiems veržias iš lūpų jaunų. 

O Glinskis, ne kartą visai nusiminęs, 
Tik mosteli ranka ir tyli; 

Tai skundžiasi vėlei, skriaudos begalinės 
Atmindamas sopantį gylį. 


IV 


Gyvatos pradėdami rytmetį šviesų, 
Tiek daug padarysią tikėjos!.. 
Bet žmonės jų siekį ir aukštą, ir tiesų 
Sulankstė kaip siūlą verpėjos. 
Sumanymai gražūs be vaisiaus paliko, 
Šutikdami ginčą tiktai. 
Išjuokdami žmonės juos priešais sutiko, 
Perskrodę krūtinę šaltai. 
Tikėjos prikelti kapus Gedimino 
Ir kalbą senovės gadynės; 
Užtai litvomanais visi išvadino 
Ir net piktadėjais tėvynės. 
Kur jųjų draugai, tiek iš ryto žadėję? 
Ar skursta, paskendę varguos, 
Ar linksminas, puotų stiklus pamylėję, 
Ar šąla Sibiro snieguos! 
Jaunuomenė mūsų, gražiausia viltis, 

Maskolių mokyklose žūva;. 

Nes mokslo šventyklose niurkso naktis, 
Kurioje ji doriškai pūva. 

Po visą Europą visur atgimimas, 
Tiktai Lietuva — nelaiminga! 

Maskolių nežmoniškas užsikirtimas 
Suvaržė ją pančiais vargingą. 

Ją žudo liga, o gydyklos užgintos: 
Nuodus vien tegalima gerti! 
Švenčiausios ir teisės, ir tiesos pamintos, 
Vien leista žaizdas jai atverti. 

Užginta jai prosenių šventas liežuvis; 
Jai uždrausta mokslas ir raštas; 

Net motinos vardą užmiršo lietuvis, 

Ir jam Lietuva — ne jo kraštas!.. 

Iš vargo jis bėga į svetimą šalį 

Ir plaukia Atlanto marias; 

Ne auksas jį traukia: mylėti jis gali 
Tik savo žaliąsias girias. 

Kaip Burba pabėgo, ir Kaupas, ir Šliūpas, 
Milukas... ir daugel kitų! 

Varguoliai ir ten nebe vygėse supas, 
Ilgėdamos savo kraštų. 


V 


Nors Tumas, mąstyti šaltesniai -papratęs, 
Ne taip nusiminęs žiūrėjo;. 
Tačiau abrusitelių margos gyvatės 
Lig soties ir jam įkyrėjo. 
„Šitai devynioliktas amžius ryto 
Kvailiai savo galą užrauks, 
O tiek barbarizmo! Ir, broli, ant to 
Europoj nei šuo neužkauks. | 
Kada geresnių ar sulauksme laikų? 
Tikėkis!.. Tikėtis belieka! 

O kiekgi per tai žūva mūsų jėgų! 

Kiek talentų eina per niekąi 

Paimkime Rainį! Tikrai be pavydo 

Jam Viešpats ir proto, ir būdo 

Gausiai nepaskundė; vos jėgos pražydo, 
Žandarai į šiaurę išgrūdo. 

Visiems jis atsakantį žodį atrado; 
Pažadint mokėjo... ir rišo! 

Šiandieną būrelis, palikęs be vado, 

Kaip žydų bitelės sumišo. 

Ga! Jakštas ir Klimas, giliai įsikasę 

Į savo raštus, ką ir veikia; 

Bet žodžio reik gyvo, kurs pakelia dvasią! 
Vienybės ir ryšio mums reikia! 

Nustojo bešvitus ir mūsų „Aušra“: 

Ją kitos dabar pravardžiuoja, 

Maitinasi ginčais... nelaimė tikra! 

Ir mėnesį, du tegyvuoja! 

Nelinksmas šiandieną man susižiedavimas 
Išpuolė iš Dievo rankutės, 

Ir Rainio man rūpi daugiau paliuosavimas 
Kaip Vandos viliokės akutės“. 


Vi 


Čia Glinskis, staigiai atsisukęs į Tumą, 
„Nejau atsirastų? — paklausė, — 
Kas jį paliuosuot išgalvos galimumą? 
Žandarą papirkti — sunkiausia“. 
„Neminkštas tai riešutas, — Tumas atsakė.— 
Daug, žinoma, auksas padaro; 
Maskoliai jį mėgsta, taipjau kaip baltakę!.. 
Bet jais neprigausi žandaro. 
Čionai ne iš pažemio klebinti reiktų: 
Visų neužbursi šunų. 
Čia vien pažintis gal šį tą tepaveiktų, 

Bet reikia pečių nesilpnų“. 

„Ar Goštautas kartais sušelpt negalėtų? — 
Atsiliepė kunigas Jonas.— 

Tiktai abejoju, ar pats panorėtų: 

Didus tai ir atbulas ponas. 

Bet visgi pas jį parašysiu ryto: 

Daug darė jis man kitados; 

Tik klebint už Rainį... o ne, jis ant to, 
Žinau, nesutiks niekados“. 

„Sakai: nesutiks?“ — klausė Tumas keistai, 
Akis žingeidžiai atidaręs; 

Bet Glinskis tylėjo, galvodams tiktai, 

Ar bus ne per daug išsitaręs? 

Ir kaipgi nustebo, kai Tumas, pažvelgęs 
Į tekantį priešais Sietyną, 

Jam tarė: „Petrapilin Goštautas rengias 
Ir klebint už Rainį ketina“. 

„Ar galimas daiktas? — akis išsproginęs, 
Tasai lyg iš miego suriko.— 

Pats Goštautas Rainį užtarti ketinęs? 
Sakyk, kaip tatai atsitiko?“ 


Vl 


„Važiuojant čionai, — ėmė Tumas sakyti, — 
Nekaip buvo Vilnių aplenkti: 
Reikėjo pažįstamus ten aplankyti 
Ir savo žvalgoms prisirengti. 
O argi lietuvis, kurs praeitį myli, 
Aplankęs buveinę Gedmino, 
Nebėgs parymot prieš tą griūvančią pilį, 
Kuri mūsų tėvus augino? 
Tie brangūs griuvėsiai senovės galybės 
Nuo kalno tarytumei sako: 
Ir mūsų dienų apginkluotos didybės — 
Lig laikui ant amžino tako!.. 

Man ten berymojant, štai Goštautai dvieju 
Praslinko į artimą kiemą; 

Tai buvo Jadvyga su broliu Motieju, 

Mat Vilniuj gyvena per žiemą. 

Prašnekint baudžiaus, nes manęs nepažino; 
Bet, rodos, kas gerklę užkišo. 

Paskui užėjau. Prie pietų pasodino; 

Tačiau mums šneka nesirišo. 

Tarp jųjų pačių lyg kas ryšį sutraukė; 
Motiejus juokuoti mėgino, 

Bet veltui; o tėvas kad sprukčiau lyg laukė; 
Jadvygą lyg kas užmarino“., 

„Jadvygos gyvenimas, — Glinskis prašneko, — 
Nelengvas! Jau ką besakyti! 

Kiek ašarų vargšei išvarvinti teko, 

Ant jaučio odos tik rašyti! 

Bet visas likimo tragizmas tame, 

Kad tėvas jos labo širdingai 

Norėtų, o savo puikybės name 

Nemato, skriaudžiąs nelaimingą“. 


VIII 


„Klausyk gi, kas bus, mano mielas globėjau! — 
Vėl ėmė bepasakot Tumas.— 
Kada apie Rainį šnekėti pradėjau, 
Sužiuro visų neramumas. 
O Goštautas taip paveizėjo keistai, 
Kad man net širdužė atšalo; 
Kaip dvasios išganymo laukiau tiktai 
Pietų užsitęsusio galo. 
Tada tik gyvesnį mačiau pritarimą, 
Net Goštautas senis prabilo, 
Kada apie mūsų tautos atgimimą 
Šneka netikėtai pakilo. 
Pasibaigė pietūs. Nelaukęs kavos, 

Jau štai atsisveikint rengiausi, 
Nustūmęs nuo savo pečių ir galvos 

Lyg Šatrijos kalną sunkiausį. 

Jadvyga išėjo. Motiejus prašneko 

Tada jau kitonišku tonu. 

„Girdėjome,— tarė, — kad Juozas pateko 
Naguosna nuožmių nevidonų. 

Nenorim Jadvygai minėt apie tai: 

Tur širdį per daug gailestingą! 

Bet kas iš tiesų gal žiūrėti šaltai 

Į skriaudą, taip mums pragaištingą? 
Kuo buvo mums Juozas, dabar tik supratome: 
Tai siela visos Lietuvos! 
"Dabar jo nustoję, su gailesčiu matome 
Nustoję tarytum galvos. 

Mums dangų ir žemę pajudinti reikia, 
Kad jį „coūte gue coute“* išliuosuoti. 
Čia nieko tėtušis ir aš nepaveikę, 
Petrapilin žadam važiuoti“. 


IX 


Čia Tumas nutilęs ant karto užklausė: 
„O ten bene Juškos langai 
Taip žiba? Ir tarpdury mano mieliausia 
Su žiedu belaukia ilgai“. 
Bet, matomai, Glinskiui kas kitas rūpėjo: 
Užklaustas negreit teprašneko, 
Tiktai į Atkaičių grinčaitę žiūrėjo, 
Kur tankiai užgaišti jam teko. 
Lauryno langai tik nuo mėnesio švietė; 
Nieks naujo nelaukė ten meto; 
Tik rudkis ir margis, greta susirietę, 
Į mėnesį vampsė iš reto. 


* Kad jį kaip benors išliuosuoti. 

„Jau ko man užvis,— Glinskis po valandos 
Atsiliepė tartum plonai,— 

Tai gaila Onytės! Nieks Juozo skriaudos 
Giliau neatjaus kaip jinai. 

Rainiai apie brolį dar nieko nežino;. 

O man neišteko drąsos, 

Nors lūpos ne kartą ištarti mėgino, 
Visos jiems pranešti tiesos. 

Laurynas, žinau, ne per daug nusimins: 
Beskursme, sakys, susitraukę; 

Bet vargšę Onytę ar kas nuramins? 

Ir kas ateity ją belaukia? 

Be Juozo nekoks jai gyvenimas bus: 

Tik jis buvo jos parama! 

Plačiai apsiskaičius, toks protas gabus — 
Saviesiems jinai svetima, 

O širdį tur aukso: tas džiaugtųs tikrai, 
Kam meilės sapnams ji pritartų; 

Juk kalbant tarp mūsų, broliuk, atvirai, 
Už Vandą vertesnė daug kartų“. 

Bet Tumas tiktai atsiduso giliai: 

Ar tai apie Vandą sapnavo? 

Ar jogei per vėlu: nes bėgę arkliai 

Po Juškos langais pavažiavo. 


X 


Juškienei net smagenis gėda paėdė 
Ir debesys veidą aptraukė: 
Suprašė svečius, kaip lėlė pasirėdė, 
O žento sulaukt nesulaukia, 
Nejaugi užviltų? Tik to dar betrūksta, 
Gyvatos priskubint jai galą! 
Sau vietos nerasdama vaikščioja, rūgsta, 
O čia sėst jau laikas į stalą. 
Svečiai ar nemato, ką kenčia Juškienė, 

Ar maž sau į galvą tai deda, 

Užmiršo net saldžią marčios vakarienę, 
Nes karštą polemiką veda. 

Lietuviškas klausimas tarp bajorijos 
Šiandieną — opus skaudulys: 

Ne vienas kaip žaizdą užgauti jį bijos, 

O jis, kur nebuvęs, išlįs. 

Šitai ir dabar, net jiems akys sužibo, 

Vieni kaip geniai į Mašiotą, 

Kiti gi į Bytautą jauną sukibo 

Už jų litvomanišką protą. 

Stripeika net rėkia: „Tai darbas maskolių! 
Už sienos tai jų pinigai 

Net laikraščius leidžia! O kerštą tarp brolių 
Sukėlė jauni kunigai!“ 

„Gyvenome amžiais su lenkais kaip broliai, 
Jie savo kultūrą mums davė,— 

Kalbėjo Sągaila.— Be jos gal ik šiolei 

Dar būtume apsamanavę. 

Šiandieną, užmiršę tėvų palikimą, 

Mus perskirti žada vaikai, 

Penkių iš istorijos amžių veikimą 

Norėtų išbraukti paikai“. 

„Norėtų išbraukti! — Žvirblinskis kvatojos.— 
Nuo lenkų mus perskirti žada!.. 
Juokai,daugiau nieko! Apskretusios kojos 
Greičiau pabučiuotų sau padą! 

Su lenkais iš vieno mes liejome kraują 

Už bendrą tą pačią tėvynę; 

Jie mus į vainiką kultūriškai naują 
Apšvietę kaip broliai įpynė. 

Su jais giminiavomės; gentiškas būvis 
Mus sumezgė ryšiu taip tvirtu, 

Kad šiandien tarp mūsų kas lenkas, lietuvis, 
Saliamonas pats nebatskirtų“. 

O drūtas Strumila, kurs valdo Bezdanus, 
Raitydamas ūsus geltonus, 

Iš aukšto nusprendė: „Sun gente lithuanus, 
Tačiau natione polonus“. 


Lo ' 1 

Matyt, privadžiojimai ėjo ant vėjo, 
Nes Bytautas šaipės stačiai, 
O jogei liežuvį kaip ylą turėjo 
Ir gnybti mokėjo skaudžiai, 
Jau hermairoditams užkirsti ketino 
"(Taip puslenkius jis pravardžiavo), 
Bet Tumas polemiką jiems sugaišino, 
Nes štai po langais pavažiavo, 
Nuduodama, skambalo būk negirdėjus, 
Ir ginčų nelaukdama galo, 
Juškienė paprašė svečius-geradėjus 
Užkąsti prie auštančio stalo. 
Tik vienas Juška, nesistiepdamas ponu, 
Išbėgo žentelį sutikti. 
Dievuliau! tačiau kaip jam būtų malonu 
Šioj valandoj apsirikti! 
Kaip būtų malonu ką kita prispausti 
Prie tėviškos savo krūtinės! 
Ir apsikabinus, bučiuojant beklausti, 
Ar grįžta, jau meilę pažinęs? 
Ar jau kunigystės sapnai išgaravo, 
Kai tiek tarp žmonių pagyventa? 
Ar senas Juška neakylai sapnavo, 
Sau rimtą išlavinsiąs žentą?.. 
Bet veltui, poneli gerasis, svajoji! 
Tu Juozo į žentus nelauk! 
O Tumui greičiau tu, Juškyte gražioji, 
Žiedelį ant piršto užmauk! 

XII 


Visoj Lietuvoj ne tik žodis ir raštas, — 
Lietuviškas vardas užginta: 
O Vytauto žemė lyg Rusijos kraštas 
Siaurės vakarų pavadinta! 
Tik Vilniuje rūmai, kur lavinas popai 
Ir Lietuvą rusint mokinas, 
Užtai, kad lietuviams kenksmingi dvejopai, 
Lietuvių sodyba* vadinas. 
Petrapily pučias kairėje Nevos 
Kiti dar lietuviški rūmai**, 
Taip skelbias dėl to, kad sūnums Lietuvos 
Iš tolo' jau kartūs jų dūmai. 
Lietuvių kalėjimas! Vargšas ne vienas 
Čia nyko už brangią tėvynę; 
Ilgėjimo ašaros laistė tas sienas, 
Pelėsiais drėgnumas išpynė!.. 
Jau metai, kaip durys čionai geležinės 
Prieš Rainį sunkiai užsivėrė, 
O sausgėla, kritus įaunam ant krūtinės, 
Sveikatą ir kraują išgėrė. 
Nors kūnas nustelbo, bet dvasios negali 
Supančioti keturios sienos: 
Ji grįžta kas dieną į mylimą šalį; 
Jai laisvės sapnuojasi dienos; 
Ji lanko ilgėdamos Nemuno krantą, 
Atmindama savo jaunystę; 
Jai rodos: šiandieną geriau ji supranta 
Svajotą tada kunigystę. 
O, kaipgi norėtų su kunigu Jonu 
Dabar kaip tada pašnekėti! 
Jam žodį, be abejo, duotų malonų 
Jau kryžkeliais neklaidinėti. 


* Litovskaja seminarija. 
** Litovski zamok. 

Rods, tankiai, pabudęs iš miego, Rainys 
Viliokį regėjimą mato, 

Bet žodžio mainyti daugiau nemainys — 
Per daugel su juo apsiprato. 


XIII 


Ir kas do naktis! Dega žvaigždės aukštai; 
Į dangų viliodamos kviečia; 
Riedėdamas pilnas mėnulis antai 
Isakijo* bokštą nušviečia. 
Vidurnakčio dvyliktą muša iš reto 
Bonė Petropaulo nušvitus 
Ir, skelbdama pradžią užgimusio meto, 
Atliepia į cerkvių granitus. 
Kelintą jau kartą pabunda Rainys: 
Tas pats vis regėjimas matos! 
Jadvygos dvasia? Ir budrus kalinys 
Nuo mielo pagundymo kratos. 
Skaudžiai pasirėmęs į pogalvę kietą, 
Lyg buvo pradėjęs sapnuoti, 
Tačiau kad atsiminė atbulą svietą, 
Taip pusbalsiu ėmė dainuoti: 


Žr vėl, kaip viliokia pagundos dvasia 
Suvargusios mano kelionės, 

Tu stoji kas. valandą man akyse; 
Vilioji kaip įaunos svajonės. 


Nejaugi, mieliausia, ikšiol negana 
Tau mano žaizdų atkartoti? 

Ar širdžia manai pasidžiaugt kruvina, 
Kankintoja mano nesoti? 


* Didžiausia ir gražiausia Petrapily cerkvė. 

Ar atilsio jau neatras niekados 
Suvargusi mano krūtinė? 

Ar vien atsimuš balsas mano maldos 
Į sieną šaltai akmeninę? 


Aukščiausi! Tu vienas našlaitį matai, 
Kurio nebepriglaudė žmonės; 

O atilsio, atilsio vieno tiktai 

Prašau kaip didžiausios malonės! 


Gana nuo žmonių betikėtis širdies: 
Juk žemė — pakalnė dejonių! 

Tik vien beprotys sausą ranką išties 
Sugauti šešėlį svajonių! 


Daug žada nuo anksto žmogaus gyvata, 
Krūtinę viliodama jauną; 

„ Bet šiai su svajonėmis eina greta 

Ir skausmas, ir viltį apgauna! 


Tu vienas, Aukščiausi, keleivio žmogaus 
Pavargusią širdį atjausi 

Ir, atilsio nepavydėdams brangaus, 
Kaip sūnų ant galo priglausi. 


AŠTUNTOJI GIESMĖ 


I 


Jau mažai Lietuvoj tų beliko senelių, 
Pas kuriuos dar mažučiai, sutūpę ant kelių, 
Beklausydavom pasakų, ausis atvėrę, 

Kaip už turką prancūzas ir anglas užtarę 
Prieš maskolį sukėlė smarkiausiąją karę 
Ir jam ties Sevastopoliu kailį išpėrė. 

Mums beaugant į metą, galybė Maskvos 
Irgi augo! ir pančius vaikams Lietuvos 
Kalė išsivyravus kaskart baisesnius; 

O prancūzas, anuomet gynėjas liuosybės, 
Ranką laižė dar autokratų galybės 
Ir jiems pinigus skolino paskutinius. 

Aleksandro* galybę beskelbė Europa 

Ir, tarytum pavirtus į paklusną popą, 

Jo malonėje savo išganymą matė, 

Patį Bismarką griaužė kaimyno galybė; 
Bet ir šis slapčia kartais draugui įgnybė; 
Vien bulgarų Stambolovas keterį statė. 

Ant Dubysos nutilo tada dainininkės; 
Nebedrįso senelis, į žemę sulinkęs, 

Prieš maskolius nei žodžio ištarti aštraus; 
Tik kad Kražių bažnyčią kazokai uždarė, 
Senis Glinskis sukruvintas keikdamas tarė: 
„Ar nors kartą velniai tų žalčių neberaus?“ 


* Aleksandras III — maskolių caras. 

Bet šitai iš rytų audrą atnešė vėjas. 

Ir maskolis, ik šiolei kaip vergas kentėjęs, 
Prasimanė aiškiau ant valdžios pasiskųsti: 
Nes štai paskalos baisios kaip debesys slinko: 
Būk visoj Maskolijoj kariuomenę rinko 

Ir ją ėmė į tolimą Aziją grūsti. 

Sako, caras, seniai art japonų rūstingas, 
Prieš mikado ilgai raitė kumštes galingas 
Tr ant galo, palaiminęs šimtą pulkų, 
Chrizantemų tėvynę užpulti paleido; 
Generolams net saulė spindėjo iš veido: 
Prisilupsią tikėjos nemaž pinigų. 

Ne vienam gi iš jų, knutą sau už aulų 
Užsikišus, įvest ant mikados salų 
Savo cerkvę ir savo kultūrą svajojos: 

Bet po Rusiją visą, nuo Volgos ir Dono 
Lig Sibiro sniegų ir Kitajaus geltono, 
Nuo to karo valstiečiai suvargę žegnojos. 

Koks gi buvo Europos tačiau nustebimas, 
Kada Mukdenas, Šachė, ant galo Cusimas* 
Ant maskolių galvos kaip perkūnas užgriovė, 
O po Rusiją visą,nuo Volgos ir Dono 
Lig Sibiro sniegų ir Kitajaus geltono 
Biurokratų klausyti piliečiai paliovė. 


I 


Nuo Ivano Baisaus biurokratų ragai, 
Amžiais augę didyn, pasiduoti ilgai 
Revoliucijos vėsului, rods, nenorėjo: 

Dauge! kraujo nekalto į žemę sumirko; 
Daug be mokslo jaunuomenės žuvo, ištvirko; 


* Per karą su japonais tose ypač vietose maskolių kariuomenė buvo 
baisiai sumušta. 

Baugel turtų ir rūmų ugny supleškėjo. 
Visgi galo gale sunkūs pančiai nukrito 
Nuo valstiečio pečių, o kad laisvė prašvito, 

Suvažiavę į Vilnių vaikai Lietuvos 
Prakalbėjo drąsiau. Jau lyg vaisiaus užginto 
Nebeslėpė kaip užpernai žodžio spausdinto; 
Raudonsiūliai-žandarai negriaužė galvos. 

O kai sušaukė Rusija pirmąją dūmą, 
Atkeliavo tada į Tauridišką rūmą 
Ir nuo Kauno, Seinų, nuo Švenčionių atstovai; 
Tai ne Montvilas, Karpis, po kojų pamynę 
Dėl kultūros kitos savo bočių tėvynę, — 
Tai jaunos Lietuvos šaunūs vadovai. 

O kai tie autonomijos pareikalavo, 
Lenkomanai, kurie apie tai nė sapnavo, 
Vien tik šaipės, susėdę prie kupino stalo; 
Bet Zuropa visa mūsų prijautė kovai, 
O kai pritarė jai net maskolių atstovai, 
Praregėjo tada ir didžiūnai ant galo. 


IV 


„Kaip lietuvių darželyje auga lelijos, — 
Tarė Jakštas į Klimą,— taip mūsų draugijos 
Auga Vilniuje naujos kas dieną ir žydžia; 
Ten kur vienas negali, ten veikia trise; 
Auga. "renda pabudus lietuvių dvasia 
Ir Tėnkystės dienas į kapus jau nulydžia“. 

„Toks visų ir visur juk tautų atgimimas; 
Ta pati jo istorija! — pritarė Klimas.— 
Rūbas svetimas dera ir šildo lig laiko. 

Bet, man rodos, per daug tų prieš lenkus raugų: 
Juk prireiks gal istoriškų mūsų draugų, 
Atsišėdus kada ir ant savojo kraiko“. 

Čia jau Klimas, įsėdęs į savo vežimą, 

Ėmė skrist apie aukštą tėvų palikimą, 

Apie Liublino uniją, Žalgirio kovą. 
(Klimas idealista, matyti, ir mirs; 
Nors retai kas istoriją taip beištirs: 
Patys priešai jį gerbia kaip gilų žinovą.) 
„Nieks juk ginčyt neginčys,— užmegzdamas tarė, — 
Kad ir skriaudą ne vieną mums lenkai padarė; 
Bet vienybė su jais „Drang nach Ost“ sugaišino“, 
Jakštas, būdavo, Klimui užginčys karščiau; 
Bet jam noris į Kanklių draugiją greičiau: 
Ten jo himną rytojui mėginti ketino. 


V 


Jau į Kanklių draugiją nemaž susirinko; 
Tik dar nėra rimtaus Lietuvos darbininko: 
Kompozitoriaus nėra: gražios Goštautaitės! 

Ne vienai ji draugijai, rods, pirmininkauja: 

Jų šelpimui nelaiko sugniaužusi saują;, 

Po jos priežiūra mokos lietuvės-našlaitės. 
Kartais klausi, iš kur tiek energijos turi, 

Tiek pakėlus ant savo pečių ir galvos! 

„Bet šiandieną pradėsme,— kalbėjo Naujalis, — 
Gai be jos; nes vargiai beišleis ją tėvelis, 

Tiek sulaukęs svečių iš visos Lietuvos“. 

Ir pakėlę batutą, dar truputį palaukė; 

O kad mostelė juo, dainininkai užtraukė 
Jakšto himną taip šauną, net augo dvasia! 
Rodės, Vytauto Didžio užburtas šešėlis 
Prakalbėjo patsai, iš kapų prisikėlęs; 
Jakštui ašaros ėmė žibėt akyse. 

„Kad tik Dievas ryto neužtemtų padangę! — 
Malonėjo visi.— lr tą iškilmę brangią 
Mums nušviestų skaisčiai! Tiek ji metų garsinos! 
Tiek atvyko svečių! Net latvių, baltgudžių!.. 

Norint gal ne per daug tų galiūnų didžių, 
Kurie šventė stovylą didžios Katerinos“ *. 


VI 


Ir pas Goštautą susirinkimas nemenkas: 

Ne tiktai komitetas šį vakarą renkas, 
Savo darbą užbaigęs, suvesti galus: 
Ir kitų susirinko nemaža svečių: 
Įvairiausios spalvos deputatų pačių 

Suprašytas būrelis gana apvalus. 

Tiek žmonių gal nei kartą, kaip stovi, nematęs, 
Lyg užburtas tiek metų tylėti papratęs 
Pono Goštauto rūmas ant karto net ūžia! 
Taip ledais mūsų Nemunas, žiemą sukaltas, 
Lig pavasario rūstas išrodo ir šaltas, 

Iki šniokšti pradės jo paviršiai sulūžę. 

Ir kaip tuomet jisai ant pečių-milžinų 

Iš visos Lietuvos, nuo visų vandenų, 
Neša vilnis putojančias viena vaga,— 
Taip prieš keletą metų sumanymas didis, 
Mus suvienijęs,rasit bent kartą išgydys 

Mūsų partijas, apimtas ginčų liga. 

Ir šiandieną pas Goštautą ne demokratai, 
Ne kokie socialai, ne aristokratai... 

Susirinko lietuviai vienos motinėlės!!! 
Juos suvienino Vytauto amžinas vardas, 
Tas didžios praeities tartum magiškas skardas 
Jau ne vieną lietuvį iš miego prikėlęs! 


VII 


Atsibudus iš amžino miego tėvynė, 
Kad ant kario akis užmiegotas pratrynė, 
* 1904 m. rugsėjo 11 Vilniuje atidengta carienės Katerinos Didžiosios 
stovyla;, kai kurie mūsų sulenkėję dvarponiai nesidrovėjo irgi dalyvauti 


toje iškilmėje. 

Nusiminus aplinkui vien mato kapus!.. 
Atsigręžus tada nuo rūsčios dabarties, 
Praeityje raminančios ieško vilties, 
Ir paveikslas jai švinta tada įstabus. 
Kaip tą valtį bedaužo putojančios marės, 
Žudė Lietuvą barniai, netaikos ir karės; 
Bet štai Vytautas valdančias ima vadžias: 
Tr nuo marių lig marių, nuo Pruto lig Dono, 
Vakarykščiai jo priešai privengia valdono! 
Pats kryžiuotis jo gerbia valdybas plačias! 
Pranokėjų didžių atsiminus gadynę, 
Kad didvyrio šešėlį išvydo tėvynė, 
Jaunas kraujas jai gyslose tvinkčiot pradėjo, 
Ir nulenkusi galvą prieš Vytauto vėlę, 
Tarp didžiųjų jo vardą nudžiugus pakėlė, 
O jo kapą gudams neužleist prižadėjo. 
Ant to kalno, kur Vilniuj senovės griuvėsiai 
Baigia irti, vidurdienio ramūs pavėsiai 
Nors galvos gal ryto nuo kaitros nepridengs, 
Bet kai raitą stovylą tam dvasios galiūnui 
Atidengus tėvynė pašvęs savo sūnui, 
Be kepurės šimtai prieš jį galvą nulenks! 


VIII 


Kad programa tvarkos ant rytojaus dienos 
Sustatyta, „Mums ypatos trūksta vienos! — 
Ponas Goštautas tarė iš pirmsėdžio vietos.— 
Trūksta Rainio šio vakaro susirinkimui: 

Ar kas tiek bepadarė tautos atgimimui, 
Kai dar sąlygos buvo taip sunkios ir kietos! 

Jo tai buvo sumanymas: Vytauto vardą 
Prieš visuomenės sąžinę tartumei skardą 
Pranokėjų galybės iškelii aukštai! 

Kaip šiandieną tarp mūsų įam būti noi ėžos!.. 
Bet neleido atvykt sveikata susilpnėjus; 

Argi toį valandoj jį užmiršme per tai?“ 
„Telegramą nusiųskim!“ — atsiliepė Klimas: 

O kad pritarė vienbalsiai susirinkimas 

Ir, ant karto sustoję, tarytum ko laukė, 

Tumas, įaunas studentų dienas atsiminęs, 

Atsiduso giliai iš plačiosios krūtinės 

Tr „ilgiausius metus mūsų Rainiui“ užtraukė. 
No-s Onytė žinojo, kaip brolis darbavos, 

Bet pagrįžus dabar nuo ligonio iš Davos, 

Kad viešai apie jį tiek ant karto girdėjo, 

Net per ašaras žvalgės kaip rožė raudona 

Tai į poną Motiejų, tai į kunigą Joną, 

Lyg pagalbos nuo jų besulaukti norėjo. 


IX 


Prisiklausęs gana iškalbingų bylų 

Ir daugiau negu kuldamas nuo spragilų, 
Senis Glinskis apkurtęs, sermėgoj sušilęs, 
Kai jau aptarta viskas ant ryto dienos 
Ir aptilo balsai, „Ar sušlapint burnos 
Nereikėtų?“ — užklausė bent kartą prabilęs. 

Kad nekiurktų pypliai viduriuos ant tuščios, 
Glinskis išlenkė stiklą degtinės karčios, 
Pasipurtė ir, kraujui apšilti pradėjus, 
„Prisiklausęs,— atsiliepė, — tamstų apsčiai, 
Būčiau kvailas per apskritą pilvą stačiai, 
Kad pažeminti drįsčiau tėvynės veikėjus: 

Mūsų Vytautas buvo tai didis galinčius; 
Jam reikėjo paminklo, to nieks neužginčys; 
Daug padarė tėvynei ir mūsų Rainys; 
Jį anuomet pažinęs, mačiau iš akių: 
Kunigų seminarija nė dėl tokių! 
Tas ne tik aveles, sau tariau, beganys. 

Bet patarčiau čionai susirinkusiems ponams 
Dar padirbdinti Vilniuj stovylą japonams: 

Kad ne jie!.. kad ne ta su japoškomis karė!..“ 
Čia vėl ėmė visi net juokais nesitverti 

Ir jau rengės seniuko sveikatą užgerti, 

Kai svetys netikėtas duris atidarė. 


X 


Buvo aukštas; aplinkui galva apskusta; 
Veidas švietė pailgas, barzdelė reta; 
Brangūs rūbai ir akys didybe žiūrėjo. 

Vien totoriškai švelbė;, vos Tumas ant galo, 
Geležinkelį tiesęs andai nuo Uralo, 
Susitarti su juo šiaip be taip sugebėjo. 

Pasiskųst Šig-Achmetas iš Kauno atėjęs?* 
Ar vainiko prašyt Devlet-Hadži-Girėjas?** 
Tochtamyšas pabėgęs iš Aukso ordos?*** 
Ar tai Vytauto vardas totoriškas vėles 
Net iš amžino atilsio būtų prikėlęs, 

Kad prie Vilniaus beglaustųsi kaip kitados? 

Ne! tai vienas iš mirzų kilmės Edigėjo 
Su totoriais nuo Kamos atvykt panorėjo 
Čia pasveikinti Vytauto Didžio paminklą; 
Ir kaip jo pranokėjas suteikt dovanų: 

Ne tabūną Arabijos žirgų šaunų, 
Tik Damaske iš plieno nukaldintą ginklą. 

Svetį tolimą Goštautas vedas prie stalo, 
O paskui, kad arčiau pasižino ant galo, 


* Sig-Achmetas, Kipčako chanas, papuolęs lietuviams į nelaisvę, pasi- 
mirė Kaune, Aleksandrui viešpataujant; kartkartėmis skundas siuntė Vil- 
niaus seimui neteisingai kalėjamas. 

**  Devlet-Hadži-Girėjas, jaunas Krymo chanas, atminęs, kad Vytau- 
tas kitą kartą Betsabulą ir Gerempergą Vilniuje apvainikavo, dėl didesnio 
autoriteto atvyko į Vilnių prašyti, kad Kazimieras jį apvainikuotų; ką 
tasai ir išpildė 1443 m. į 

+++ Tochtamyšas šaukės ne kartą Vytauto pagalbos prieš Tamerlaną, 
pabėgęs iš Aukso ordos. 

LŽ 


Ėmė gestais šiaip taip susitarę šnekėti 
Apie buvusius amžius, karus ir vienybę, 
Apie mūsų ir jų kitą kartą galybę, 

Į kurią vos gali jau dabar betikėti. 


XI 


Pažiūrėjęs į aukštą kaip per įkvėpimą, 
„Ar ne sapnas tiktai! — tarė Jakštas į Klimą.— 
Tarium pajautei amžių senobinių kvapą! 

Tiek atsimena vienkart gražiausių dienų, 
Į totorių pažvelgus!.. Ir tiek milžinų! 
Lyg kas būtų atskleidęs istorijos lapą!“ 

Nors užkalbintas Klimas negreit beatsakė: 

Atsiminus senovę, ir jam širdis plakė; 
Apie įą nemokėjo mąstyti šaltai: 

Jam praėjusiai amžiai ir dėjos, ir vyrai 
Tai nebuvo be žado užmirusi tyrai! 
Jam kaip gyvi kalbėjo senovės raštai. 

Jį vadinta per dideliu idealista; 

Gal teisingai, bet kas gi iš mūsų neklysta? 
Gal per daug įam prabočių sapnavosi dienos! 
Ir dabar, į totorio žiūrėdamas kardą, 

Jis garsingą atsiminė Algirdo vardą, 

Prieš kurį net Maskvos sudrebėdavo sienos. 

„Kiek poezijos! — tarė.— Ir rūsto gražuimo; 
Kiek didybės ir kūdikio naiviškumo, 

Kai Dimitro ir Algirdo atmeni kovas! 
Vienas siunčia nedėgulį, antras kiaušinį! 

O pribuvęs į laiką Maskvoj velykinį, 
Trenkia kardą į Kremlių lietuvių valdovas!.. 


“ 

XII 


Maž įdomino Daugirdą naujas svetys: 

Jautrią širdį jam griaužė kitsai rūpestys, 
Nes prislinkęs štai kunigą Joną užklupo, 
Klausinėdamas su rūpestybe reta, 
Kas girdėt apie Rainį? Kaip jo sveikata? 
Ir kame pasigydymui grašį sučiupo? 
Rasit Glinskiui tikrai išsisukti norėjos, 
Ir tik būdas jo atviras melo drovėjos, 
Gal pagundymas išsikalbėti kuteno? 
Nes sau tarė: juk Daugirdas pats numanys, 
Kas nereikia, kad gautų žinoti Rainys, 
Kiek bespėja: anuodu geruoju iš seno. 

„O, kad pranašu būti galėčiau klaidingu! — 

Besigailinti tonu pradėjo verksmingu.— 
Bet Rainys iš ligos jau vargiai išsikas! 
Tiek varguolis pakėlė ant savo pečių! 
Tiek jam suteikė Viešpats kryželių karčių! 

O kalėjimas aiškiai pakirpo jėgas. 

Kad galėtum žmogus, rodos, dangų prilenktum; 
Nuo mirties kad apgint, savo kūnu uždengtum; 
Bet iš džiovos išlikti — vilties per menkai. 

O kiek teko privargti! Kiek Tumas darbavos! 
Iki jam prikalbėjo važiuoti į Davos!..* 
Tie ligonys tikrai kaip mažučiai vaikai!“ 


XIII 


Čia nuleidęs žemyn mėlynąsias akis, 
Kaip sugautas ūmai neįpratęs vagis, 
Lyg norėdamas teisintis Glinskis kalbėjo: 
„Kaip vaikučiui gydyklos karčios neįduosi, 
Jei užkalbinęs pasaka, nesumeluosi, 


* Davos — gydymos vieta nuo džiovos Šveicarijoje. 

Taip ir Rainiui šiek tiek sumeluoti reikėjo. 

Juk į Davos jį siunčiant, reikėjo skatiko, 
O kišenėje mano variniai beliko: 

Daug išleidau, vaikams knygutes davinėjęs; 
Daug padėjau Onytei, mokintis pataręs; 
(Juk už tai Žvingalaitis net buvo įtaręs 

Ir jo mylistai vyskupui daug prikuždėjęs). 

Tiesa, Vilniuje Tumas — tai Krezas tikrai; 
Bet nemaž literatiški jam vakarai 
Pakėlimui lietuviško vardo kainuoja; 

Daugel knygų spausdindamas, veltui dalina; 
Daug jaunuomenės šelpia, nors Vanda ir gina, 
Ir dėl jo patriotiško jausmo vaitoja. 

Tai ne ką jau per daugel nuo jo reikalauti, 
Juk ne viską ant vieno pečių besukrauti!.. 
Bet su grašiais ant galo nebuvo bėdos: 
Ponas Goštautas sakė: jų nesigailėsiąs, 
Norints tūkstančiais reiktų, už jį užmokėsiąs 
Ir dar kaltas paliksiąs prieš jį visados. 

Ar tai Juozas gal nujautė kiek apie tai, 
Nes ant karto nuo Davos žegnojos griežtai, 
Vos tada nuo manęs pasiskolint sutiko, 

Kai jam žodį daviau (pasakyk, geradėjau! 
Ar be melo tikrai išsisukti galėjau?) 
Pats neimsiąs nuo nieko nei vieno skatiko“. 

Čia užbaigdamas pašneką, kunigas Jonas 
Apsidairė aplinkui, ar Goštautas ponas 
Negirdėjo? Nes kunigas teisintis gautų. 
Taip, raškydamas nuo svetimos obelies, 
Besižvalgo vaikelis, kad kas iš šalies 
Netikėtai sučiupęs plaukų nenurautų. 


XIV 


Bet kitiems nė galvoj buvo jų paslaptis: 
Prakilnesnė visiems vadovavo mintis; 
Jiems rytojaus rūpėjo graži iškilmė; 

Kai didvyriui tėvynė paminklą atdengs 
Ir prieš Vytautą Didį šimtai nusilenks, 
Jį pagerbs įkvėptoji giesmė!.. 

Kad išmiklinus chorą, atvyko Naujalis; 
Giesmininkų ten buvo nemenkas būrelis, 
Jakšto himną rytojui prirengti turėjo. 
Deputatai, nors buvo beiešką kepurių, 

Vėl sugrįžo dabar sulig vieno nuo durų; 
Dar šiandieną to choro išgirst panorėjo. 

Ir jau chorvedys buvo batutą pakėlęs; 
Bet čia Jakštas įį perprašė dėl valandėlės: 
„Supratimui geresniam — vienintelis žodis! 
Kad ryto atidengsme didvyrio paminklą, 
Štai nuo kalno ant žirgo, laikydamas ginklą, 
Iš griuvėsių išjojęs, jisai pasirodys...“ 

Dar Naujalis, batutą iškėlęs, palaukė; 
O kad mostelė juo, giesmininkai užtraukė 
Jakšto himną taip šauną, net augo dvasia! 
Rodės, Vytauto Didžio užburtas šešėlis 
Prakalbėjo patsai, iš kapų prisikėlęs! 
Ašarėlės pražibo visiems akyse. 


Pasveikinkim rytą naujosios gadynės! 
Jo gandas plačiai nuskambės. 
Šiandieną tėvynė didvyriui tėvynės 
Uždėjo vainiką garbės. 
Nuslinko naktis. 
Atgimimo viltis 
Teeina po Lietuvą mūsų, 
Kur skaisčios sesutės, 
Kur vargšės motutės 
Nuo Vilniaus lig Kuršo ir Prūsų! 


Štai vadas, ant žirgo užsėdęs galingas, 
Saulėgrąžas rodo naujas! 

Raminkis, lietuvi! Prabočių garsingas 
Jis žada priminti dėjas! 

Jo garsūs darbai 
Kaip perkūno žaibai. 
Aplėks mūsų nuskriaustą šalį; 
Prižadins kaimietį 
Ir rūmų pilietį! 
Pabus, kas pabusti dar gali!.. 


Ant Vytauto vardo, lyg magiška gale 
Atgimę tėvai-milžinai, 
Sukils didžiavyriai, krūtinę apkalę, 
Ją meile uždegę jaunai! 
Naktis kruvina 
Juos bežudė gana; 
Šiandieną kita jau gadynė! 
Gana jau dejonių 
Ir kryžiaus kelionių; 
Atgimusi kelkis, tėvyne! 


Tu, Vytaute, didis valdove tėvynės! 
Tu skardas dienų milžinų! 
Tu, Lietuvai garsų vainiką nupynęes, 
Būk pranašu saulės dienų! 
Tarp amžių prašnek! 
Mums krūtinę uždek 
Darbais milžinų-pranokėjų! 
Aprinkę vadovą, 
Teeina į kovą 
Auklėtiniai tavo idėjų! 


DEVINTOJI GIESMĖ 


I 


Bėga kaip upės srovė tekina 
Laikai į nežinomą šalį;, 

Veltui teirautųs gudrybė sena: 
Rytojaus atspėti negali. 

Kiek tai jie nunešė amžių, kartų 
Į šaltą nabašninkų kraštą! 

Vien tik negali vargų-sielvartų 
Iš vietos pajudinti naštą. 

Mainos kaip apdaras būdas žmonių;, 
Tėvai jau vaikų nesupranta;, 
Pažiūros naujos naujų vargdienių 
Beveržias kaip vilnys į krantą. 

( Buvo laikai, kad kilmės aukštumu 
Didžiavos nutukęs bajoras;, 

Nūn proletarą skriaudos šaukimų 
Užėjo pamėgdžioti noras. 

"Vien tiktai saulė per dangų aukštai 
Per amžius tekėjo ir teka;, 

Vienos tik Baltosios marės rūstai 
Per amžius šnekėjo ir šneka. 

Atmainos didelės ir Lietuvoj: 
Pirmeiviai, anuomet pramynę 
Pirmąjį taką nelygioj kovoj, 

Vargiai bepažintų tėvynę. 

Jei prisikeltų dabar jų dvasia, 
Jau savo vargų neminėtų; 

Ašaros džiaugsmo skaisčiai akyse 
Kaip marėse perlai žibėtų. 


L 


110 


Dvasios galiūnai, tėvai-milžinai! 
Pavasario mūsų vadovai! 
Ramūs ilsėkit kapuos pelenai, 
Nutilus palaimintai kovai! 


II 


Goštauto rūmas ant kranto Ventos, 
Nors dvidešimts metų praėjo, 
Baltuoja, rodosi, kaip kitados, 

Kai jaunas Rainys čia viešėjo. 

Rodos, kaip tuomet šermukšnių plati 
Alėja į vieškelį šviečia;, 

Tiesa, suaugus!.. Bet žmonės — kiti! 
Kitus ir svečius pasikviečia. . 
Trečias jau mėnuo: pasirgės trumpai, 

Pasimirė Goštautas-tėvas;, 
Kūną jo priglaudė Roso kapai, 
O sielą nemirštančią — Dievas. 

Mirdamas iš giminės neplačios 
Taip nieko nabašninkas ponas 
Nesigailėjo apleist kaip marčios. 
(Išpiršo ją kunigas Jonas.) 

Amžiną atilsį, ponas tasai 
Valdyti ir liept vien mokėjęs, 
Baigdamas amžių, kaip sako, visai 
Nuo savo marčios prigulėjęs. 

Tiesą pasakius, ne vieną tik jį: 
Visus sužavėjo Onytė;, 

Mažas ir didelis ją Aukštdvary 
Vadindavo „mūsų paukštytė“. 

Atviro būdo, širdutės lipšnios, 
Bečiauškanti nuo rytmetėlio: 
Niekas ant veido jaunutės ponios 
Nematė tamsaus debesėlio. 

Vos kaip pavasaris, linksmas, skaistus, 

Į Goštauto įžengė rūmą, 
Laužo ant karto namiškių ledus, 
Įnešdama naują gyvumą. 

Tėvas patsai, jai prisėdus šalia, 
Beglostė meiliai geltonplaukę!.. 
Dievo tačiau tokia buvo valia: 
Krikštynų seniuks nesulaukė. 

Antrą jau savaitę, kaip Aukštdvary 
Ramumas ir miegas išnyko;, 
Vakar ant galo ponios kambary 
Rėksnys mažutėlis suklyko. 
Pirmgimio savo sulaukęs sūnaus, 
Gražučio, smagaus ir didoko, 
Daugel! jau žadančio ir numanaus, 
Motiejus net šokte pašoko. 
Kiek tai atsineša su savimi 
Vilties tas opus sutvėrimas, 
Klyksmu pareikšdamas savo „esmi“, 
Lyg būtų nemielas gimimas! 
Džiaugias gimdytojai, gentys, draugai, 
Svečiai, į krikštynas atvykę, 
Jam gi šios Žemės, matyti, vargai 
Vaidinas, ir verkdamas klykia. 
Klyksmas tasai — tai jaunosios kartos 
Prieš senąją ginčas pirmasis; 
Metams beslenkant, vienos ir kitos 
Daugiau prieštaravimų rasis. 
Eina kariaudamos kartos žmonių, 
Viena jau kitos nebsupranta; 
Eina kaip bangos plačių vandenių 
Ir daužos į amžiną krantą. 
Kartais nuilsusios ant valandos 
Tarytum paliaubas sulygsta; 

Snaudžia ramumas tada be skriaudos, 
Bet irgi gyvumas pranyksta. 


IV 


Linksmas Motiejus gal būtų svečių 
Iš viso pasaulio suprašęs, 
Straipsnių tačiau pabijojo skaudžių, 
Kuriuos būtų „Skardas“* prirašęs. 

Skurdis bedarbiai, sakytų, matai, 
Ant gatvių per streikus badauja, 
O kapitalo išlepę antai 
Ištvirkėliai sau bepuotauja. 

„Tiesa,— sau tarė, — aš pats vargdienys;, 
Darbuojuos, liežuvį iškišęs; 
Bet buržua! Būk verčiau tinginys: 
Nuskųs, jei drybsosi nuplyšęs. 
“ Marksą dabar net plikbambiai vaikai 
Po kaimas išvardinti moka; 
Socialistais net knibžda takai! 
Ko? Ko? bet to gero ne stoka. 

Žmones bekursto. O kvaišų gana, 
Kurie kaip avigalviai klauso;. 
Darbą pametę, paskui alkana 
Gauja meldžia plutgalio sauso. 

Kaltas ir mūsų klebonas gyvai! 
Štai vietoj pamokslo tik šaukia: 
„Vargšai, jūs vargšai!..“ Paskui tie pilvai 
Bežiūri į mus susiraukę“. 

Tokios tai mintys Motiejaus galvoj. 
Kaip debesys džiaugsmą aptraukė; 
Ir ant krikštynų mažutėj krūvoj 
Iš Vilniaus svečių jis telaukė, 


* „Skardas“ — lietuvių socialistų laikraštis. 

V 


Baigės rugsėjis. Po orą bailiai 
Oratinkliai draikės be vėjo, 
Sypsojo saulė;, bet jos spinduliai 
Tarytum sudiev tekalbėjo. 
Klykdamos žąsys ir gervių pulkai 
Į pietus padangėmis traukė. 
Apdaro žalio nebtekę miškai 
Tik pirmojo šalčio belaukė. 
Veltui Motiejus iš Vilniaus svečių 
Bežvalgos: ikšiol nematyti! 
Bėrį užsėdęs, šiųmečių rugių 
Išjoja tada aplankyti, 
Lygūs sužėlę tamsiai vilnimis 
Rugiai lyg kad rūtos žaliuoja; 
Kiek tik apimsi aplink akimis, 
Kaip žaliosios marės liūliuoja. 
Žiema, užklojus baltais patalais, 
Nukąs jūsų pumpurą žalią; 
Šalčiai ir speigos ledų verpalais 
Suspaus, jūsų lovą apkalę. 
Vargšai, užmirste po žemių šaltai!.. 
Bet argi tai rankos artojo 
Veltui jums žemę pureno minkštai 
Ir sėdamos grūdą žegnojo? 
Linksmo pavasario saulė užšils: 
Ir jėgos, kur slepiamos miega, 
Naujos iš patalo šalto pakils, 
Auklėdamos rausvąjį diegą. 
Vasarai kaitinant, laimūs suaugs 
Rugiai kaip palaimintas gojus! 
Varpoms nunokus, širdy besidžiaugs, 
Jų rišdamas pėdus, artojas!.. 

VI 


Gražūs sužėlę ant dirvos rugiai 
Motiejų bent kiek nuramino, 

Kitą jam dirvą priminę staigiai, 
Kurią dar aukščiau jis brangino. 
„Lietuva, žemė tėvų-milžinų, 

Senovėje taip įgarsėjus; 
Nuo Baltijos lig Juodų vandenų 
Vedžiojus didžius pranokėjus; 

Žemė, kuri numylėjo karštai 
Kaip gyvastį laisvą tėvynę 
Ir statydavo priešams rimtai 
Be išgąsčio karštą krūtinę!.. 

Vargšė! ir tu neišvengei žiemos, 
Į prieglobstį lenkų patekus! 
Globoje brolių kalbos svetimos 
Miegojai, ilgai neprašnekus! 

Betgi ne veltui už laisvę sūnų 
Prigėrei tiek prakaito, kraujo! 
Betgi ne veltui kapai milžinų 
Ilgėjos pavasario naujo! 

Vos atsidusus iš miego sunkiai, 
Jau stoji į lygias lenktynes; 
Amžių istorijai nepasakei 
Dar savo minties paskutinės! 

Tyli, griaudi vaidelučių giesmė, 
Kryžiuočiai neskelbia mums karo; 
Dainiams tačiau įkvėpimo versmė 
Šiandieną plačiai atsirado!.. 

Lietuva, myliu ir tavo laukus, 
Kuriuos savo rankomis sėju! 

Ir atgimimo gražiausius laikus! 
Ir darbus tėvų-pranokėjų!“ 

Taip įsimąstęs, užmiršo visai 

Motiejus svečių bežvaigytis;, 

Žirgas sužvengęs parodė patsai, 
Kad kas ten iš tolo matytis. 


VII 


Jakštas ir Klimas, ir Tumas greta 
Nuvargę karietoj lingavos;, 

Sypsąs ruduo ir sunykus gamta 
Aplinkui griaudžiai malonavos. 

Šarpūs žemaičiai, sarti eržilai, 
Dvi valandi bėgę, apšilo;. 

Jau nesidaužė į šonus aklai, 
Vežėjas niūniavęs nutilo. 

Mintys kaip skurdūs paveikslai rudens 
Keleiviams nelinksmos minėjos;, 
Spaudė jos, slėgė tarytum akmens 
Per amžius širdis užkietėjus. 

„Rodos, nebūtume dar per seni, — 
Atsiliepė Jakštas ant galo, — 
Rodos, nuo vakar žmogus gyveni; 
Dar plakus širdis neatšalo. 

Kiek tai įvyko tačiau atmainų! 
Kiek matėme audrų-verpetų! 

Kiek tai vardų praskambėjo jaunų 
Per pastarą dešimtį metų! 

Tiesa, subrendo jauna Lietuva; 
Aukštai savo vardą iškėlė: 

Bet sumažėjo pirmeivių krūva, 
Kurie ją iš miego prikėlė. 

Retinas mūsų kas dieną būrys, 
Kursai kitados už tėvynę 
Stojo pirmasis, kad vedė Rainys 
Į kovą ir pirmkelį mynė! 

Kur pasidėjote, brangūs laikai?.. 
Kaip priemonė nereikalinga, 
Užpakal minių dabar palikai, 

Atlikęs tarnybą naudingą. 
Užima vietą kareiviai kiti! 
Kitus bematai darbininkus! 
Bangomis eina kaip upė plati, 
Savuosius kelius apsirinkus!“ 


VIII 


„Toks jau nuo amžių keleivio žmogaus 
Ant žemės paskirtas likimas; 
Juk ne su saule ant giedro dangaus 
Gyvensi! — jam patarė Klimas.— 
Būtų, sakyčiau, dar pusė bėdos, 
Kad mūsų vaikai, mus pavarę, 
Veiktų tikrai dėl tėvynės naudos, 
Kaip mes, kitados susitarę. 
Betgi, nelaimei, jaunoji karta 
Tik peikti ir griauti temoka, 
Manija siekių naujų apimta! 
O mokslo ir meilės jai stoka. 
Kosmopolitai! Dienos milžinai, 
Tėvų praeities nepažinę! 
Markso ir Darvino paikūs sapnai 
Jiems rūpi daugiau kaip tėvynė“. 
Tumui pačiam ant jaunųjų gaidžių 
Nesyk užsirūstinti teko; 
Bet, neapkęsdamas raudų tuščių, 
Ne taip nusiminęs prašneko: 
„Buvome,— tarė, — ir mes kitados 
Tėvų akyse protestantai; 
Kiek sugaišinom įėgų be naudos 
Pradžioje ir mes, diletantai! 
Patriotizmo šiandieną tikrai 
Mažiau, o per daug ištvirkimo; 
Reikia tačiau pripažint atvirai: 
Netrūksta ir pasišventimo. 

Nenusiminkime, vyrai, pervirš! 
O laikas išgydys ne vieną: 
Nuopelnų mūsų vaikai neužmirš, 
Kaip garbina Rainį šiandieną“. 


IX 


„Nėra šiandieną tėvynės sūnų, 
Kaip mūsų Rainys kad bebuvo! — 
Jakštas kalbėjo: — Tokių milžinų 
Gadynė jau rasit pražuvo. 

Nebeužilgo pabaigti žadu 
Poemą, jo amžių apsakęs;, 

Gal susirišę su Rainio vardu 
Ir mes neužgesme kaip žvakės“. 

„Tiesa, jog nėra!.. Negreit ir bebus 
Tokių kaip Rainys patriotų! — 
Pritarė Tumas.— Užtai jo kapus, 
Teisinga, kad amžiai guodotų. 

Taip dar norėjos varguoliui ilgiau 
Patęsti ir už numylėtą 
Savo tėvynę dar vargti daugiau!.. 
Bet Dievo nebuvo žadėta. 

Na, ir tėvynė didvyrio-sūnaus 
Ir jo veikalų neapvylė: 

Visas juk Vilnius jo kūno brangaus 
Išėjo sutikti už mylę. 

Mūsų jaunuomenė, norints karti, 
Ne sykį net jį kritikavus, 

Nešė jo kūną ant rankų pati, 
Pati jį parvežus iš Davos“. 


X 


„Žinoma, Rainiui nebuvo vilties 
Išgyti, — atsiliepė Klimas.— 

Sako tačiau, būk jam laiką mirties 
Paskubinęs susikrimtimas, 

Sako, anonimas vargšą skaudžiai 
Užgavęs, lyg kūju užtvojęs;, 

Niekas tačiau taip jo kūno griaudžiai 
Kaip Daugirdas neapraudojęs“. 

Tumas nusijuokė: „Kaip neraudos? 
Jadvygai negal įsipiršti;, 

Liepė tam vargdieniui ant visados 
Ji meilę ir viltį užmiršti“. 

„Na, ir be takto Kazys suvisu! — 
Pritardamas Klimas šnekėjo; — 
Buvo ant jos net pažvelgti baisu, 
Kai Rainį kapuosna lydėjo. 

Tartumei marmuras, be kibirkšties, 
Išblyškus, be ašarų akys!.. 

Žėdnas suprato: nuo meilės-vilties 
Ta bus amžinai atsisakius!“ 


XI 


„Aukštdvario ponas!“ — pabudęs staigiai 
Iš miego vežėjas sušuko;, 
Žirgas Motiejaus, sužvengęs smagiai, 
Varguoliui net ausį atsuko. 

„Laukiame,— tarė Motiejus, — svečių;, 
Nuo ilgesio veidas nuvyto, 
Galima buvo akelių skaisčių 
Netekti, bežiūrint nuo ryto. 

Mano mažutis bedievis rėksnys 
Beklykdams galėjo užkimti;, 
Krikšto ir krikšto kasdien vargdienys 
Negal reikalavęs nurimti. 

Laukia atvykęs ir kunigas Jonas;, 
Bus kūmais Jadvyga ir Klimas. 
Nutarta Juozu rėksnys nevidonas 

Pakrikštyt — brangus atminimas!“ 
Ir šnekučiuodami grįžo draugai, 
Žvalgydamies tartum ko laukė;, 
Rudenio skurdūs aplinkui vargai 
Tačiau jų akies nebetraukė. 


Rausvai geltonus lapus nuo šilo 
Pavėju blaško ruduo; 
Nuliūdo girios; laukai nutilo; 
Tik šniokščia upės vanduo; 
Tiktai sušvilpi aukštai sėjikai; 
Tik murkso tartum sunykę grikai, 
Skurdžios rugienos 
Vienintelės vienos 
ant lauko! 


O ne, ne vienos! Nagai artojo 
Pureno žemę vargiai, 
Žegnojo, sėjo, saldžiai svajojo: 
Derėsią laimūs rugiai. 
Kaip jaunas amžius, galvas iškėlę, 
Kaip žalios rūtos, kerais sužėlę, 
Gražūs, linksmučiai 
Banguoja rugučiai 

ant lauko. 


Nelinksmas laikas, nesveikas oras; 
Pakiemiais lankos drugys; 
Pagavęs krečia senius nedoras: 
Vargiai seniukas pagis! 
Jau atsikosėt rečiau begali 
Ir štai, vaikučiams paskirstęs dalį, 
Paėmė žvakę, 
Sudiev pasakė 

kaimiečiams! 


120 


Sužvengė žirgas, šunelis loja; 
Dukrele, aslą pašluok! 
Ant juodbėrėlių piršliai atjoja!.. 
Piršleli, tik nemeluok! 
Piršlys meluoja ir kraitį deria: 
Jaunoji rausta, bet midų geria. 
Kepk, svočia drūta! 
Karvojų su rūta 

kaimiečiams! 


Laurynas duoną nors valgo juodą, 
Bet darbus baigęs laukuos, 
Pusiau nupilstęs javų aruodą, 
Į mugę skuba brikuos, 
Išlenkęs stiklą, namon raliuoja, 
Nes melų galą sumegzt sapnuoja, 
Apsimokėjęs, 
Vaikams išderėjęs 

riestainį. 


Palaimins Dievas: sulauks krikštynų, 
Viršaičiu valsčius apšauks, 
Ar ant vestuvių gal nuo kaimyno 
Su rūta kvieslio sulauks, 
Tada užmiršęs vargų Ver guvę, 
Būry atgimęs, išves lietuvę 
Šokt skepetinę, 
Čigoną, suktinę 
ar žvirblį. 


Juška senukas medžiot aplingo; 
Išnyko patys miškai; | 

Kur veisės stirnos, ten neturtingo 
Dabar ukėso laukai. 

Už banko skolas ne be dejonės 
Atkirpo ponams bežemiai žmonės 

Skverną nemenką: 
Mat ponams užtenka 
ir centro. 


Juška sau tarė, bent kiek pasveikęs: 
„Tuščia su mūsų dvarais! 
Nuobodų laiką, ruduo, suteikęs, 
Atsiųsk ilgais vakarais 
Bent mielą svečią: Žmogus atgimtų, 
Senus medžioklių laikus atmintų: 
Vėjus begaudęs 
Ir šernus šaudęs 

ar vilką“. 


Ruduo nutaisė gamtos stebuklus; 
Nudraskė jos vainikus; 
Talkon pakvietęs šalnos pabūklus, 
Paliko tyrus plikus. 
Gamta sau šypsos; ant lauko pliko 
Pribarsčius sėklų nemaž paliko: 
Mylinčias poras 
Pavasario oras 

palaimins. 


Nelaisvėj gimę, nuskurdę žmonės, 
Varguos sulinkę žemai! 
Kai jums beveržias tik vien dejonės, 
Nejau giedosiu linksmai? 
Užgims didvyriai laisvos gadynės: 
Linksmesnė mūza sūnums tėvynės 
Kitą poetą, 
Daugiau numylėtą, 

palaimins. 


Pabaigiau Villa St. Charles Sveicarijoj 
liepos 25 d. 1907 m. 


RASEINIŲ MAGDĖ 


LIAUDIES PASAKA 


Il n'est pire sourd, gue celui gui ne veut 
pas entendre. 


Prancūzų priežodis 


Mylėk, lietuvi, tą brangią žemę, 
Kame nuo amžių tėvai gyveno: 

Čia tavo kūnas sau maistą semia, 
Čia grynai dvasiai tiek sveiko peno! 
Mylėk jos kalbą, senovės būdą, 

Jos girių kvapą, žaliąsias pievas; 

Į jos dirvonus pasėjęs grūdą, 

Žinai, jog vaisių palaimins Dievas. 
Mylėk prabočių kapus garbingus, 

Kur amžiais ilsis tėvynės sūnūs! 

Mylėk tuos amžius vardais garsingus, 

Kurie išugdė tautos galiūnus! 


O tu, sesute, kada, nupynus 
Vainiką rūtų, kasas dabinsi, 
O naują dūmą slapčia pažinus, 
Varguole-širdžia kitur beskrisi, 

Kada atjoję iš margo dvaro, 
Piršliai tau garbins anytos naštą, 
Oi netekėki, kaip pliuškės daro, 
Už svetimtaučio į kitą kraštą! 


Ir tu, jaunime, kursai į šiaurę, 
Išalkęs mokslo, badu keliauji, 
O ten neturto išgėręs taurę, 

Paskui už Marksą rūsčiai kariauji, 
Paliauk gyvenęs sapnais kaimynų! 

Sugrįžk į savo tėvučių šalį! 

Čia atsikvėpęs bent oru grynu, 

Nešk šviesą broliams, kiek jėgos gali! 
Mylėk, kas amžiais brangu ir dora! 

Nesketbk tarp luomų prakeikto karo! 

Net lenkomaną mylėk bajorą, 

O meilės žodžiai stebuklus daro. 


O jūs, didikai, kurių prabočiai 
Už laisvę ėjo varguos kariauti, 
Dabar, pavalgę dvaruos lig sočiai, 
Už garbę skaitot kitiems tarnauti. 

Jus lenkų gundo garbė minėta! 
Tėvynės meilė širdy užšalo! 

Tačiau lietuvių taikus poeta 
Ševčenkos* tulže neskelbs jums galo. 
Bet amžiai žino teisybę skaudžią! 

Jos patys klauskit, ištautę broliai! 

Net girios, jūsų parduotos, gaudžia: 

Svečiais mums este sunkiais lig "šiolei! 
Tėvų-didvyrių dėjas pamynę, 

Ne jūs šiandieną tautos vadovai! 

Už bočių kalbą, už jų tėvynę 

Be jūsų skydo pradėjom kovą! 

Ne jums šiandieną bevadovavus! 
Bet stot į bendrą darbą, oi laikas! 
Pamesti laikas kitiems tarnavus! 

Nes mums išsektų kantrybės saikas. 


Mylėk, lietuvi, tą brangią žemę, 
Kame nuo amžių tėvai gyveno! 
Čia tavo kūnas sau maistą semia. 


* Tarasas Ševčenka — didžiausias ukrainų poeta (mirė 1861); jo 
neapykanta prieš lenkus bajorus matoma ypatingai „Haidamakai“ poemate. 

Čia irgi dvasiai tiek sveiko peno. 

O aš, ant kanklių padėjęs pirštus, 
Užtrauksiu dainą, tylėt paliovęs, 
Ir tau priminsiu laikus užmirštus! 
Raseinių Magdę senų senovės. 


Ties Raseiniais, prie dulkančio kelio, 
Kurs ateina nuo Kražių miestelio, 
Kai dar buvę senovės žyniai, 

Sako, Magdės spoksojus stovyla!.. 
Bet kaip viskas per amžius sudyla, 
Taip ir jos nesimato seniai. 

O tačiau Lietuvoj ir šiandieną 
Ar sutiktumei žmogų bent vieną, 
Nuo barzdylos lig pupų-vaikų, 
Kurs negarbintų pliuškės-apuoko: 
„Oi, Raseinių tu Magdė, be juoko!“ 
Ir neleiptų patsai nuo juokų. 
Žmonės šaipos, bet jau nebežino, 
Kas ta Magdė? Ir kuo pagarsino 
Savo vardą per amžius visus? 


Ar užrūstino Mildą-dievaitę? 


Palytėjo Perkūno giraitę? 

Ar koks milžinas buvo garsus? 

Bet ar vienas tik Magdės likimas 
Užsimiršo? Šiandieną jaunimas 


Vien tik žiūri rytojaus dienos! 


O paklausk apie seną gadynę, 
Apie bočių, prabočių tėvynę, 


Tai nemoka atverti burnos. 


Štai Betygalos klauskis artojų, 
Ar nematė bažnyčios sienojų, 
Tos bažnyčios, kurią dėl garbės 


126 


Mūsų Mindaugas* buvo pastatęs, 
O ne vienas, tik galvą pakratęs, 
Su tavim nei kalbėt nekalbės. 


Kiek tai žūva senų atminimų! 
Kiek sunyko tėvų palikimų! 
Pranokėjų nemyli vaikai: 

Viską sveria šykštai ant skatiko; 
Ką prabočiai-senuoliai paliko, 
Tai paleidžia ant vėjo paikai: 

Štai ant kranto senutės Dubysos 
Aukšto pilkalnio nugaros visos 
Išvagotos smulkučiams rugiams; 
O kas išarė kardą ar skydą, 

Tai nuneš jį pas kalvį ar žydą, 
Ar už grašį parduos vokiečiams. 

O juk visos tos liekanos senos 
Mums apsako, kaip bočiams gyvenos; 
Jų paslėptą ten dvasią matai; 

Ir gal išmintį žmonės šiandieną 
Ten atrasti galėtų ne vieną, 
Kad skaityti norėtų tiktai. 

Ir Raseinių gal Magdės šešėlis, 
Iš po žemių-kapų prisikėlęs, 

Ne į vieną pratartų tada; 
Ir gal tiesą kai kam nebemielą 
Pasakytų į miegančią sielą, 
Bet dabar... na, kitokia mada! 

Kad bent kvosti mokėtų jaunimas 
Žilą plauką: tėvų padavimas 
Gal išliktų ne vienas svarbus; 

Bet dabar ir senelių mažėja, 
Tr ne viena senutė verpėja 
Neša paslaptis sau į kapus. 


* Sulyg naujosios hipotezės, Mindaugo sostinė ir pirmoji Katedros 
bažnyčia buvusi Betygalos apylinkėje. 

Kaip man gaila to balto senelio, 
Kurs, užstojęs ant amžino kelio, 
Jau nebkelsis ant balso varpų 
Ir, ant kelių ainius pasodinęs, 
Nebepasakos bočius atminęs, 
Nepratars iš šaltųjų kapų! 

Amžinatilsį! atmenu vieną, 
Kurs jau vyru vagojo rugieną, 
Kuomet Gelgudo garsūs pulkai, 
Nuo Chlopickio talkos nesulaukę, 
Iš po Vilniaus į Prūsus patraukė 
Ir ten vadą nušovė paikai*. 

Kaip mylėjau tą baltą senelį, 
Kurs dar, būdavo, mažą vaikelį, 
Pasišaukęs žiemos vakarais, 

Man pradėdavo kaip iš rankovės 
Berti pasakas amžių senovės, 
Kai gyventa po ponais gerais; 

Kai didžiūnai valstiečių nespaudę; 
Kaip -dabar, į kareivius negaudę; 
Patys jodavę gint Lietuvos; 

Ir ką šneka, suprasti galėjai; 
Buvę mūsų, ne lenkų globėjai; 
Dar nebūta tada baudžiavos. 

Kaip iš užmario krašto valdonas 
Atkeliavęs garsus Palemonas 
Ir aplankęs Dubysos šalis: 

O kadangi įam kraštas patikęs, 
Tai jis čia ir valdyt pasilikęs 
Ir pastatęs tvirtoves-pilis. 

Kai atjodavę nuožmūs, šarvuoti 
Ir norėdavę mus išterioti 
Baisūs raiteliai iš vakarų; 

Bet tada mūsų brangią tėvynę 
Dar mūsiškiai didžiūnai begynę, 
Nors plačių neturėję dvarų. 

* Per pirmąjį lenkmetį, 1831 m. 

Buvęs Vytautas didis, galingas 
Ir šalis užkariavęs gausingas, 
Ir priėjęs prie marių Juodų; 

O prieš aukštą ano didenybę 
Kunigaikščių nulinkus galybė: 
Ir totorių, ir rusų-gudų. 

Tų laikų jau jisai nebematęs, 
Tik jo bočius mat buvo papratęs 
Pasigest tų laimingų dienų... 

O, tai buvo seniai! Tas gadynės 
Vien beatmena dainos tėvynės 
Ir apžėlę kapai milžinų!.. 


Vieną kartą, dar mažas bėgiojau 
Ir ant knygos raides bespėliojau, 
Iš Raseinių pagrįžo tėvai; 

O parvežę gardžių medauninkų, 
Pasakojo, kas girdžias aplinku, 
Ko dar buvo nematę gyvai. 

Mano baltas senelis sulinkęs, 
Iš pavalkų širmoką iškinkęs, 
Pasakojimų klausės patsai; 
Nors iš kalno žinojo, jog mirsi, 
O jau gero dabar neišgirsi: 
Ne senovės gadynė visai! 

Bet kai ėmė matutė sakyti, 
Ką Raseiniuose teko matyti: 
Kad jau čerkeso nyksta mada, 
Kad net mūsų lietuvės-mergaitės 
Rėdos lenkiškai kaip bajoraitės, 

. Net žiūrėti bjauru kai kada, 

L“ Tai seneliui kantrybės pritrūko: 
„Ar tos Magdės Raseinių padūko?“ — 
Nusispjovęs pasakė rūsčiai; 

O kad juoktis visi pasileido, 
Net paraudo senelis iš veido 
Ir jau keikti pradėjo stačiai: 

„O, ateis, pamatysite, laikas: 

"Tos beždžionės, tas skarmalas paikas 
Taip ant galo palaidos ištvirks, 

Kad ne tik prašmatniai blizgeliuoti, 
Ims net lenkiškai tau švebeldžiuoti, 
Ir barzdylai kokiam įsipirks“. 

Nebuvau dar senelio bematęs 
Taip rūstingo;, akis tik pastatęs, 
Bežiūrėjau baisiai Žingeidus: 

Kas tos Magdės? Nejaugi beždžionės? 
Ir kodėl nesuvaldo jų žmonės 
Už jų darbus tur būti piktus? 

Bet paklausti senelio rūstingo 
Pabijojau, o čia dar sužvingo 
Svetimi po palange arkliai; 

Tai Bandūros mokytas Baltrukas, 
Kurs šauniai po Petrapilį sukas, 
Atpyškėjo išpuoštas dailiai. 


Skurdo Baltro tėvai neturtingai, 
Bet gerovei sūnaus rūpestingai 
Negailėjos skatiko sunkaus; 
Dėdė-kunigas irgi padėjo; 

Sakė: „Tas neužmirš geradėjo, 
Susilauksiu žmogaus prielankaus“. 

Ir išmoko Bandūra skaityti, 

Net ir plunksna gražiai parašyti; 
Bet Aukščiausiojo tokia valia!.. 
Eit į kunigus nebepaslinko, 

Sau kitonišką duoną aprinko: 
Petrograde berašo staie. 

Girias, duoną ten valgąs nejuodą, 
O kadangi jiems vasarą duodą 
Paviešėti po sodžius liuosai, 

Tai namo ir Baltrukas pagrįžo; 
Nes tėtušiai bepykę atlyžo; 
Mat jų buvo vienturtis jisai. 

Tr pas mus apsilankė Baltrukas, 
Gelumbėtas kaip koks vokietukas; 
Tupinėja aplinkui visi. 

Jis tik pučiasi kaip kalakutas; 
Jau nuo batų nedvokia degutas, 
Ir ant piršto akutė šviesi. 


Iš kalbos, kaip klausais, tai jau moka 


Pašnekėti, ir žodžių ne stoka; 
Tik jau perdėti mėgsta gana; 
Ant klebonų nemažą tur rūstį: 
Apie juos, kai pradėjo beplūsti, 
Tai tikrai nemazgota burna. 
Tai jie nieko naudingo nedarą, 
Tik į makšną sau pinigus varą 
Ir į pilvą beaugą tiktai;, 
Žmonės griaužią vien plutgalį juodą, 
O jie pasninkus vargšams užduodą, 
Norints patys sau valgą baltai, 
Mano tėvas, kad kalbą į šalį 
Kiek nukreipus, supratęs: negali 
Beklausyti tokių plepalų;, 
„Ė jau,— tarė, — dėl mūsų klebonų 
Dar gyventumei sveikas; ant ponų 
Mes daugiau beatrasme krislų“. 
„Tai ir jais apsileisti nereikia! — 
Tarė Baltras.— Tik nieko neveikę, 
Nesulaukste ant žemės dangaus; 
Neužleiskite ponams tos žemės, 
Ant kurios jie į šonus sau remias! 
Kas nenori, vien tas jos negaus“. 
„Neatrasi, užžibinęs žvakę, 
Kas netrokštų,— tėtušis atsakė,— 
Kaip išganymo žemės savos! 
Bet neplėši užpuolęs nuo ponų! 
Kam į šaltąją lįsti malonu? 
Nieks už tai nepaglostys galvos. 
Juk už svetimą Dievas vis barė!“ 

„Kur nebarsis,— Baltrukas įam tarė.— 
O klebonas iškeiktų viešai; 
Bet mat Dievas aukštai ir nemato, 
O klebonai ir patys paprato 
Nuo varguolių belupt nemažai“. 
Čia ant karto šneka kaip nutrūko; 
Tik žiūrėjo visi ant Baltruko; 
Ar tvarkoj smagenų kamara? 
Ir tik mano senelis baltutis 
Beišsitarė pats nepajutęs: 
„Oi, Raseinių tu Magdė tikra!“ 
Visi nudavė būk negirdėję, 
Vos netrūkti juokais begalėję; 
Pasidarė tačiau įkyrų; 
O tėtušis, kad pertrauktų tylą, 
Sako: „Turim su ponais mes bylą: 
Juk ganyklos negausi geru. 
Ar ponelis sugrįžti negali 
Vėl į mūsų suvargusią šalį? 
Čia užtartum už mus kai kada. 
Juk ir valsčiaus raštinės mokėtum 
Vesti knygas, ir duoną turėtum, 
Ir matytum, kur mūsų skriauda“. 
„Mat aš gyvas į urvą belįsiu! — 
Atsikirto Bandūra.— Mainysiu 
Baltą duoną čionai ant juodos!“ 
Lyg nuduodamas Aukštdvario poną, 
Glostė plaukus rėsvutės barzdos. 


Apie ką jie paskui bekalbėjo, 
Man tas visas mažai terūpėjo: 
Vien tik Magdė sėdėjo galvoj; 
Mat ant svieto mažai ką tematęs, 
Nebuvau dar tada besupratęs, 
Kad tų Magdžių nemaž Lietuvoj. 

Nebuvau dar beskaitęs Darvino, 

Kurs, matytis, iš dugno pažino, 
Kaipo protas gilus ir platus, 

Kai kuriuos vėją gaudančius žmones, 
Nes pasakė, kad jie nuo beždžionės 
Veda savo gimimo raštus. 

Ir tikrai: nuo pat lenkų draugystės 
Mums netrūksta beždžionių gentystės, 
Mums patinka, kas blizga naujai. 
Kas pastūmė bajorą lietuvį 
Savo vardą užmiršt ir liežuvį? 

Ar ne močės-beždžionės kraujai? 

O paskui tie kontušai, robronai, 
Volterizmas, prancūzai, masonai... 
Juk tai vis atavizmo ainiai! 

O dabar viršžmogiai, dekadentai, 
Mokslą uostę mokovai-studentai... 
Vis tai blizga naujai, neseniai. 

Dar kokių susilauksme malonių, 
Nežinau; bet jau Magdžių-beždžionių, 
Kaip ir „istų“ skalsių uodegų: 
Ateistų, marksistų, deistų, 

Nyčeistų, materialistų,— 
Nepritrūks kaip pasaulei vargų. 

Nepritrūks, iki svetimu protu 

Beieškosime laisvių svajotų, 

Iki jas donkichotai sodins. 

Na, ir Magde už tai raseiniečių 
Sveikas protas mūsiškių sodiečių 
Instinktyviškai įuos bevadins. 


Kas buvai gi tu, Magde pirmoji? 
Ir kodėl ikišiol beklajoji 
Po Žemaičius užkeikta dvasia? 
Tavo vardo nekenčia kiekvienas, - 
Tavo pavyzdį seka ne vienas, 
Nors ir ginas žmonių akyse. 

Kas buvai gi tu, Magde garsinga? 

Ir už kokią tai kaltę teisingą 
Tau pateko nelemta dalis? 

Iš mažens jau tu man berūpėjai, 
Kaip ir mūsų tautos pranokėjai, 
Pragarsėję plačiai po šalis. 

Oi tu, mano baltasis seneli! 
Kurs da, būdavo, mažą vaikelį 
Pasišaukęs žiemos vakarais, 

Man pradėdavai bočių senovės 
Berii pasakas kaip iš rankovės, 
Man patark savo žodžiais tikrais! 

Šimtą metų gyvenęs ir matęs, 
Bočių amžių brangybę supratęs, 
Juos mylėjai, tik jais gyvenai! 
Praeities palikimų nešėjau! 

Kaip aš pasakas tavo mylėjau! 
Man sapnuojas lig šiol milžinai. 

Veltui alkanas mano meldimas! 
Vargšui svetimas mūsų jaunimas: 
Nesikels nei ant balso varpų! 

Ir ant kelių ainius pasodinęs! 
Nebepasakos, bočius atminęs! 
Nepratars iš šaltųjų kapų! 

Nepratars, pas tuos bočius nužengęs, 
Pas kuriuos su pamėgimu rengės, 
Savo žodžiais jautriais neprašneks! 
Bet kaip amžinos pranašų vėlės 
Taip jo kapas, vainikais apžėlęs, 
Nebe vieną prižadins, uždegs. 


Amžinatilsį! Rodos, šiandieną 
Ir tą vakarą, ir mėnesieną 
Dar matau, kad, išleidęs svečius, 
Užsipuoliau senelio prašyti 
Apie Magdę bent syk apsakyti, 
O jisai tik sutraukė pečius. 
„Užsigeisi,— juokuodamas tarė, — 

Net sau dūdos bepirkt į Žagarę, 

Į kurią varė Marę vaikail..* 

O tos Magdės kvailios ištvirkimo... 
Jau verčiau nelytėt atminimo: 
Nemalonūs ir tamsūs laikai!“ 

Mat seneliui, per dauge! išgyrus 
Mūsų bočių senovę, jos vyrus, 
Buvo Magdę atmint įkyru; 

Bet juk vaikas — grasus egoista; 
Svetimos nuoskaudos nepažįsta, 
Savo noru mastuoja siauru. 

O čia vakaras, pilnas ramumo, 
Nebemigdė;, iš dvasios gilumo 
Paslaptingi giedojo balsai; 

Tai gamtos iškilmybe gėrėjais, 
Tai ko tolimo, rodos, ilgėjais, 
Nežinodamas ko ir patsai. 

Štai saulutė už miško nuslinko, 
Ir tik svirplio, nakties giesmininko, 
Monotoniški eina aidai; 

Iš dangaus, nesumerkęs blakstėnų, 
Žiūri-budi nemiegantis mėnuo; 
Jo šviesoj besvajoja žiedai. 

Kas tą vakarą, ramų, malonų, 
Kaip tą glioriją dieviškų tonų 
Amžinosios be žodžių dainos, 

Kas tą vakarą, tylų, be vėjo, 
Nesvajojęs užmigti galėjo 
Ir be gailesčio laukė dienos? 

Nepavyko seneliui užmigti: 
Nenoroms, bet reikėjo sutikti 
Ant nerimstančios mano maldos; 
Ir šitai apie Magdę prašneko; 


* Žemaičių patarlė sako: Norvaišiškiai vaikai varė Marę į Žagarę, 
kad nupirktų dūdą vario. 

Bet jau daug jam supainioti teko, 
Daug užmiršt iš senos valandos. 


„Ties Raseiniais, prie dulkančio kelio, 
Kurs ateina nuo Kražių miestelio, 
Taip pradėjo sakyti jisai, — 

Jo dar tėvas regėjęs stovylą; 
Bet kaip viskas ant žemės sudyla, 
Taip ir jos nesimato visai. 

i. Tą stovylą bajorai pastatę 
Savo Magdei; jų sūnūs, pamatę, 
Kad ta Magdė apjuokta visų, 
Savo keistą stovylą užkasę; 
Bet jau kur? Nežinia! O jos dvasią 
Matom verkiančią perlais rasų. 

= Sako: verksianti daugel dar metų! 
Būsią kraujo ir audrų-verpetų, 
Bet ant galo aušra patekės! 
Kai, privengę tėvų palikimo, 

Vėl lietuviškai ponai šnekės“. 

„Kas gi buvo ta Magdė, tėveli? — 

Neiškentęs užpuoliau senelį.— 

Ir kodėl tebeverkia griaudžiai? 

Ir už ką taip apjuokia ją Žmonės, 

Kad jos vardą, stačiai be malonės, 

Plaka savo liežuviais skaudžiai?..“ 
Valandėlę senelis tylėjęs, 

Kaip prieš auką kūrėjų kūrėjas, 

Ir nesyk atsidusęs giliai, 

„Kuomet lenkai,— vėl ėmė sakyti, — 

Mūsų kraštą pradėjo lankyti, 

Jie išrodė mūsiškiems kvailiai: 

Tr jų švarkas, ir keistas liežuvis... 
„Na,— sau tarė pamatęs lietuvis, — 
Kito plauko turbūt vokietys!“ 

Ir žvairiai į ateivį žiūrėjo, 

O slapčia savo tarpe kalbėjo: 
„Neilgam tas ūsus beraitys!“ 

Jie pradžioj net ir mūsų didžiūnams 
Nepatikę; ir jų pirmtakūnams 
Buvo šiurkštūs takai Lietuvoj: 
Susirinkę Brastoj ar Parčove, 

Ir mūsiškiai, ir jie nesiliovė 
Besiginčyti nuolat kovoj. 

Tuomet buvę: Radvilos, Sapiega, 
Goštautai (jie kapuos šiandie miega, 
Bet dvasia jų nemirs niekados). 

Tai tikrai buvo ponai iš ponų, 
Iš šviesių kunigaikščių valdonų, 
Iš kilmės Gedimino aukštos. 

Dar ainiai tų didžių pranokėjų 
Atėjūnų anų nenorėjo 
Lietuvon įsileisti greta; 

Bet paskui tų sūnų jau vaikeliai, 
Nebe ponai, tik smulkūs poneliai 
Jau bučiavos su lenkų šlėkta. 


Kuomet Zigmantas Augustas mirė, 
O ryšiai, netikėtai suirę 
Tarp lietuvių ir lenkų tautos, 
Net visai jau galėjo sutrūkti; 
Ėmė lenkai didžiausiai bedūkti 
Dėl vienybės, kaip sakė, šventos. 
Ir su mūsų bajorais sutarę, 
Lietuvoj didį lermą bevarė 
Po bajorų seimelius mažus, 
Kad karalių išvien apsiskirti: 
Kad galėtų paskui besigirti, 
Jog tarp jų sutikimas gražus. 
Ir karalium Valezą* išrinko. 


* Zigmantui Augustui mirus be sūnaus ir tuo būdu pasibaigus Jogai- 
laičių šeimynai, pirmuoju rinktinių karaliumi buvo Enrikas de Valois 
1574 m., paprastai vadinamas Valezu. 

Kad tasai viešpatauti paslinko, 
Tai į Varšuvą ant eržilų 
Susijojus didžioji ponybė, 
Kad drūtesnę sutvertų vienybę, 
Taip nusprendė prie midaus stiklų: 
Kad jau žlugtų tos bendros peštynės, 
Tai lietuvių bajorai tėvynės 
Atsisako ir jos neatbos; 
Dėl drūtesnės su lenkais vienybės 
Atsisako nuo bočių valstybės, 
Nuo jos vardo, nuo savo kalbos. 
Taip lietuvių bajorai nutarę, 
Kone priesaiką buvo padarę, 
Ir tik Daugirdas vienas tada, 
Lietuvos išdavimą pamatęs, 
Tokią sąlygą lenkams pastatęs, 
Pirm subeldęs maršalkos lazda: 
„Tiek jau to! Vardas buvęs nebuvęs! 
Mus surišo Jogailos vestuvės, 
Tegul antros vestuvės pribaigs! 
Atsisakę nuo bočių-galiūnų, 
Pasiduosme su siela ir kūnu, 
Ar lietuviai mus keiks, ar nekeiks. 
Bet tada įsikūnys tas žodis, 
Kuomet lenkas stebuklą parodys: 
Kai žemaitis juo taip patikės, 
Kad net dukterį duos jam už žmoną; 
Kad mūsiškė pamils nevidoną 
Ir išdrįsus už jo ištekės“. 
Jaunas Zbignevas, galvą pakraipęs, 
Įsirėmęs į šoną, bešaipės 
Ir dėl meilės vienybės šventos 
Į Žemaičius keliauti sutiko; 
Kas bajorams be galo patiko, 
Atsiskyrėliams savo tautos. 
Bet tas Zbignevas daug važinėjo; 
Kur nebuvo ir ko nežadėjo, 

O lietuvė: kaip ne, taip ir net „45“ 
Nei jai gudas, nei juodas čigonas, | 
Nepatinka nei lenkiškas ponas: 
"Vien lietuvis svajojas sapne. 

O tačiau atsirado lietuvėl.. 
Ką beveiks smalsūs mulkiai nebuvę! 
Atsirado vapsa-mergina, 
Ir tam lenkui Raseinių bajorė 
Štai ant kaklo kvailiai užsikorė, 
Lyg nebūtų mūsiškių gana. 


Ties Raseiniais, prie dulkančio kelio, 
Kurs ateina nuo Kražių miestelio, 
Švietė Buivydo rūmų langai; 

Ėjo tamsios į kelią alėjos; 
Jų liepais šimtamečiais gėrėjos 
Privažiavęs keleivis ilgai. 

Daug pas Buivydą turtų-gėrybių! 
Savo girių ir žemės platybių 
Jis patsai nežinojo ribos. 

Kas iš to, kad sūnaus neturėjo 
Ir palikt savo vardo nespėjo 
Dėl didesnės ainių pagarbos. 

Ką paveiksi? Taip Dievui patiko. 
Bet už tai įaunikaičių vainiko 
Jo Magdutei visi lig Šiaulių 
Pavydėjo; o įaunos merginos 
Veltui rūtų vainikais dabinos, 
Nesulaukdamos žvalgės piršlių. 

Ir ne tiek pono Buivydo turtai 
Paviliojo jaunimą, kiek burtai 
Jo vienturtės;, mat buvus graži; 
Sako, buvusi kraujas ir pienas, 
Būk iš proto išėjęs ne vienas 
Ir dėl jos nusižudę šeši. 

Bet jinai bemylėjo tik viena: 
Nuo pat ryto per apskritą dieną 

Kaip į kūną įkibus dielė 

Tik prieš veidrodį vien bestovėjo, 
Prieš jį klastės, in jį bežiūrėjo 
Pasipuošus kaip rožė-lėlė. 

Ponas Buivydas laukė vestuvių; 
Bet jo Magdė ant mūsų lietuvių 
Ir žiūrėt nežiūrėjo kvailiai; 

Kito krašto dažais išsitepus, 
Per naktis besapnavo išlepus, 
Kito krašto atjosią piršliai. 


Į Raseinius atklydo tą metą 
Lenkų Zbignevas; svečią taip retą 
Viens už kito begaudė dvarai; 

O po žmones, lyg kas į bažnyčią 
Varpą liedamas*, leido tat tyčia, 
Apie jį daug kalbėta tikrai: 

Tai jį Papa palaiminęs Ryme, 
Tai totorius pasiekęs net Kryme, 
Kaip narsiausis tarp lenkų visų. 
Tai esąs iš karalių šeimynos, 

Tai būk džiūstančios lenkų merginos 
Dėl gražiai jo užriestų ūsų. 

To tik Magdei seniai bereikėjo: 

Ji nepaprasto vyro norėjo. 
Kad bajorai dėl lenkų naudos 
Ėmė Zbignevą piršt susitarę, — 
Ką tėvai nė kalbėjo, nė darė, 
Jau neklausė tėvelių maldos. 

Veltui Daugirdas, ponas iš ponų, 
Kurs neapkentė lenkiškų monų, 
Prašė, meldė su meile didžia, 
Kad ji Viešpaties Dievo bijotų 
Ir lietuvišką būdą guodotų; 


* Naujus varpus liejant, leidžiama melagingos paskalos; kuo plačiau 
jos pasklystančios, tuo garsesni būsią varpai. 

Bet tik aušino burną tuščia. 

Lenkų Zbignevui meilę prisiekus, 
Bočių būdą palaikius už niekus, 
Įsirėdė vokyčių mada; 

O įėjus į šventą bažnyčią, 
Prakalbėjo čia lenkiškai tyčia, 
Ko nebūta ligšiol niekada. 

Ne žaliais lietuvaičių sijonais, 
Tik keistais“pasipuošus robronais, 
Krinolinų išpūstu ratu 
Taip iš tolo bejuokino žmones, 
Taip jais piktinos drovūs valsčionys, 
Kad tebspjaudo ir mūsų metu. 

Kad daugiau nuo kitų atsiskyrus, 
Kas tik svetima, ėmė begyrus, 

O kas savo, bepeikus kvailiai; 
Svetimtaučių madas begainiojo, 
Iki mantą galop išaikvojo 

Ir nugrimzdo į skolą giliai. 

Negalėdama kaimiško proto 

Pavyliot prie madų nevartotų, 

Kad sugundžius bajorų dvarus, 

Į Raseinius švaistytis išbėgo, 

Kur ją pliuškės pamėgdžioti mėgo, 
Ir bepiktino vyrus gerus. 

Pasipūtus, kaip šluota sijone! 
Žmonės nutarė: „Lenkų beždžionė!“ 
Juk netrūko pačios uodegos... 

O tas gandas po Lietuvą mūsų 
Nuo Raseinių pasklido lig Prūsų 
Ir nuėjo lig pat Kretingos. 


Ėmė minios tada, kas netingi, 
Kaip į atlaidus žmonės maldingi, 
Iš visų plaukte plaukti šalių. 

Į Raseinius kaip vilnys liūliavo; 
Kas sau pėsčias, kas jojo, važiavo, 

Tų madų bežiopsoti kvailių. 
Pamatyti kiekvienas norėjo, 
Kas ta Magdė? Nuo kokio tai vėjo? 
Vienas kitą bespaudė pečiais; 
O sugrįžę į užkampį savo, 
Išsijuosę, kiek lindo, melavo: 
Juk negrįši namuosna tuščiais! 
Augo paskalos, augo, plėtojos, 
Kaip iš debesio rankos ir kojos, 
O ant galo riebus vokietys! 
Taip išaugo ir Magdė Raseinių, 
Lig Virbalių, Seinų ir Kėdainių 
Pragarsėjus kaip rojaus žaltys. 
Ta garbė nenuėjo į plotį 
Mūsų Magdei: pradėjo raudoti 
Ir slapstytis visur nuo minių... 
O kad vyras į Lenkus išdūmė, 
— Kaip vienuolė užsisklendė rūme, 
Neapkenčiama savo žmonių. 
Bet kvailia jos liga užsikrėtę, 
Kas lietuviška mindžiojo, mėtė 
Ir kitų jau bajorų vaikai, 
O prašvilpę tėvų palikimą, 
Prasimanė žmonių prispaudimą: 
Baudžiavos prasidėjo laikai. 
Nors ta Magdė ilgai dar gyveno, 
Bet negrįžo prie papročio seno 
Ir nedrįso apverkti kalčios; | 
Per tatai po šiai dienai kankinas, 
Kaip nekrikštyta vėlė vaidinas, 
Nesulaukdama galo kančios. 
Buvo vyskupas, tėvas žemaičių, 
Iš šviesių kunigaikščių Giedraičių;. 
Jos gailėjos jisai prapulties; 
Ją tačiau iš sakyklų išpeikęs 
Ir už nuodėmes jai nesuteikęs 
Išrišimo lig kūno mirties, 


142 


Bet už ją Dievo amžino prašęs 
Ir į pranašų knygas įrašęs, 
Kad, kai metų praeis trys šimtai, 
Prisikelsianti Magdė atgimus, 
O pametus senus paklydimus, 
Savo kraštą mylėsiant karštai. 


Jai bajorai paminklą pastatė, 
Kur vaizdžiausiąją vietą pamatė, 
Kur subėga kapuos trys keliai. 
Keikė žmonės ir Magdę, ir ponus 
Už keistus, svetimtautiškus monus;, 
Privažiavę žegnojos bailiai. 

Daug dėl jos išaikvoję skatiko, 
Kad kišenėje badas beliko, 

Spaudė žmones prie darbo kietai, 
O vienybę su lenkais atminę, 
Tą stovylą jie Litv a vadinę 
Ir prieš ją besimeldę karštai. 

Radvila* gi Kėdainiuos gyvenęs, 
Kurs kalvinų zbaruose pasenęs, 
Tas bajorams neglostęs galvos: 
Juos skaudžiai už tą maldą išbaręs 
Ir ant ponų Žuvėdus užvaręs, 

Nes norėjęs senos Lietuvos. 

Nuo žuvėdų daug vargo pamatė 
Mūsų žmonės, lig kol nusikratė 
Kreivatikių skaudžiosios globos. 

O bajorai, tą žaizdą išgėlę, 
Vėlei galvą, kaip pirma, pakėlę, 
Vėl jų valiai nebuvo ribos. 


* Didis Lietuvos etmonas Jonušas Radvila buvo padaręs Kėdainiuose 
su Karoliu Gustavu sąkalbą, pagal kurios Lietuva vienijos su žuvėdais 
tokiomis pat sąlygomis, kokiomis buvo anuomet susivienijus su lenkais. Ne 
visa Lietuvos bajorija pritarė tam užmanymui, kursai, be abejo, būtų sutu- 
rėjęs tolesnį Lietuvos sulenkėjimą, bet kalvinizmas rasit būtų ėmęs viršų 


prieš katalikybę. 

Savo Magdės siatulai jau kitą 
Davė antrašą: Žečpospolita! 
Ir, plačiai išsijuosę diržus*, 

Per naktis gėrė, valgė, puotavo, 
Traukė midų, net kaktos garavo, 
Kas daugiau, eidami į laižus. 


Už Raseinių, nuo Eržvilko pusės, 
Stovi ąžuolas senas, apsusęs; 
Eina lygumos, platūs laukai; 
Po šiai dienai jie „stanais“ vadinas, 
Nors tik usnimis vien bedabinas 
Ir tik bandą ten gano vaikai. 
„Ten bajorai, į seimą sulėkę, 
Riejos, vaidijos, šūkavo, rėkė, 
Su ginklais kaip į karą stačiai; 
O karalių berinkdami naują, 
Iki valiai paleisdavo kraują, 
Susikirtę kaip narsūs gaidžiai. 
Kam tik Sasų karalius netinka, 
Tas jau būdavo „veto“ užrinka, 
Bet jau grįžta namon be kalbos. 
Man dar tėvo plačiai pasakota, 
Kaip čia Jankų gyvai užkapota, 
Poną Jankų Poškaičių dubos! 
Na, ir Dievas supyko ant ponų: 
Trys valdytojai iš trijų šonų 
Mūsų žemę apstojo tada; 
Generolas Kosciuška dar gynės, 
Net sušaukęs valstiečius tėvynės, 
Bet atėjo bausmės valandal.. 
Daugel ponų tada nukentėjo; 
Nebe vienas ir galvą padėjo; 
Į jų vietą atplūdo kiti; 
Tie valstiečius maskoliškai spaudė, 


* Buvo net lenkų priežodis: za krėla Sasa popušč i pasa. 

Į kantunką jaunuomenę gaudė! 
Bėgo ašarų upė plati!.. 

Kad prancūzas per Lietuvą traukė, 
Mūsų ponai ilgėdamies laukė, 

Kad jiems valią iš naujo suteiks. 
Bet prancūzas nuo speigų sušalo, 
„O bajorai suprato ant galo, 

Kad maskolį tik Dievas nuveiks. 

Ir tada tai, skaudžiai nusiminę, 
Buvo Magdę tiesiog pavadinę 
Jau vieninteliai Pol ščos vardu, 
O bažnyčiose, būdavo, gieda: 
„Boža — Polšča“, net ašaros rieda; 
Iš šalies pažiūrėjus, griaudu. 

Ar maskolis užgynė nedoras? 
Ar tai užpūtė rudenio oras 
Ir užšaldė jų karštus jausmus? 
Nežinau; tik prieš didį altorių 
Nesigirdi jau Polščos giedorių; 
Lyg užsnūdo rėksnys neramus. 

Na ir Magdės statula, bemainius 
Savo giesmę kaip pasakas dainius, 
Įvairiais pravardžiuota vardais, 
Net bajorams patiems nusibodo, 
Nieks nei vietos tikrai nenurodo, 
Kur ją užkasė su apmaudais. 

Jie nei patys dabar nebežino, 
Kur tą Magdę slapčia nudangino; 
Eina ginčai tarp jų iš peties: 

Mat kaip turguj kas savaitę kainos 
Taip bajorų tradicijos mainos, 
Ir nebėra tikros sutarties. 

Štai endekai sau girias: „pandžieju, 
Ją į Varšuvos davėm muziejų!“ 
Taip jiems Liublino rodą raštai. 

O tuteišai kitoniškai lemia; 

Lietuvoj ją užkasę į žemę! 
Taip ir nėra žinios, kaip matai! 


„Pasakyk gi, brangusis tėveli! 
Vėl užklausiau baltutį senelį: — 
Ar ta Magdė ilgai beraudos? 

Juk kad žmonės už ją tik maldautų, 
Ji greičiau išrišimo sulauktų? 
Juk Dievulis išklauso maldos!“ 

Bet senelis tik galvą nuleido. 
Ant jo balto, išvarginto veido 
Atsispendę šviesos spinduliai 
Lyg nuo mėnesio antro blizgėjo 
Ir tarytum kaip mėnuo žavėjo, 
Kad vidurnaktį žiūri meiliai. 

„Neilgam mano vakaro žvakė! — 
Susimąstęs ant galo atsakė: — 
Jau aš tos nesulauksiu dienos! 
Tavo dienos tiktai išsiraito;, 

Jų dar Dievas ant pirštų neskaito: 
Tu sulauksi didžios atmainos. 

Pamatysi daug ašarų, kraujo, 
Iki metai sutvarkymo naujo 
Iš saulėlydžio rausti pradės! 

Iki amžiais supančioti žmonės 
Susilauks pageidautos malonės, 
Kaip Betliejaus Jokūbo žvaigždės. 

Bet ateis!.. Kaip pavasario rytas 
Kad ateina žiedais aprėdytas, 

O jam pritaria paukščių giesmė! 
Tr iš mūsų pačių, iš valsčionių, 
Po keistų su bajorais karionių 
Prasimuš atgimimo versmė. 

Ims po knygas ieškoti jaunimas, 
Koks senuolių tėvų palikimas? 

Ir ten visą teisybę suras. 
Tik mokinkis, mokinkis skaityti, 

Kad galėtumei knygas sklaidyti 
Ir žinias ten susekti tikras. 

Kaip tie mokslo žinovai — galingi! 
Štai Valančiaus tėvai — neturtingi, 
O jis vyskupu! Klaupias šimtai!.. 
Tad daugiau tik mūsiškių žinovų! 
Juk varguoliams tereikia vadovų, 

O išauš atpirkimo rytai!“ 


Aš Baltruką čionai atsiminęs 
Ir seneliui pritart pamėginęs. 

„Jei tik Dievas, tariau, mus mylės, 

Tai Bandūros mokintas Baltrukas, 

Kurs šauniai Petrograde sau sukas, 
Vadovauti mūsiškiams galės“. 

Bet senelis tik galvą pakratė: 
„Jis vadovus svajonėse matė 
Nebe tokius, kurie nuo tautos, 

Nuo tėvelių atlupę sau dalį, 
Besiblaško po svetimą šalį 
Ir ten duonos sau ieško baltos. 

Tie, vaikeli, ne mūsų jau žmonės! 
Man atsakė: tai Magdės-beždžionės, 
Prisigėrę maskolių rūgšties;, 

Jie iš mūsų, bet jau nebe mūsų! 
Kaip anie vokietukai iš Prūsų, 
Užsigynę tėvų praeities. 

Jei kada į tėvynę užklysta, 
Tai jau mūsų sielos nepažįsta 
Ir į viską bežiūri kreivai;, 
Vien tik skelbt neapykantą moka! 
Jiems ir meilės, ir sąžinės stoka! 
Svetimi vien terūpi dievai! 

Ne tokių pasipūtusių povų!.. 

Ne beždžionių mums reikia vadovų, 
Bet tikrų didžiavyrių tautos, 
Kad ir žmones, ir Dievą mylėtų, 

Ir tėvynėje vargti norėtų, 
Ir nebėgtų svetur dėl algos. 

Ir tokių susilauksme. Ta žemė, 
Iš kurios jaunus syvus jie semia, 
Jiems ne tik paviešėti bebus: 

Ir gyventi, ir mirti išmokę, 
Tik už ją, ne už Magdę ten kokią, 
Pamylės jie tėvučių kapus. 

Pamylės tą nepaprastą šalį, 

Kur kiekvienas kalnelis tiek gali 
Apsakyt iš senovės dienų! 

Kur tiek sako mums pilių griuvėsiai, 
Ąžuolų-ilgamečių pavėsiai 

Ir apžėlę kapai milžinų! 

Kur dainuoja lietuvė-sesutė 

Apie Vytautą, gražią Birutę, 

Žiemą ausdama drobę plonai! 

Kur nuo Vilniaus lig Kuršo ir Prūsų 
Pranokėjų ir prosenių mūsų 

Ilsis brangūs kapuos pelenai. 

Daug suvargti lietuvninkams teko; 
Bet ne visos jų jėgos išseko: 

Daug paslėpta galybių jaunų. 
Mūsų dvarponiams lenkai pamėgo, 
Daug kitų į maskolius pabėgo!.. 
Bet kitokių sulauksme dienų. 

Man dar bočiaus senelio kalbėta, 
Kad daug turtų slapčia užžavėta 
Mūsų žemėje guli seniai!.. 

Veltui ponai atrasti mėgino; 
Pastapties iki šiolei nežino; 
Juos atras tik mūsiškių ainiai. 

O, ateis!.. Kaip pavasario rytas 
Kad ateina žiedais aprėdytas, 

O jam pritaria paukščių giesmė: 
Ir iš mūsų pačių, iš valsčionių, 
Tik ne gudiško plauko beždžionių, 

Prasimuš atgimimo versmė. 

Mūsų moterų luomas atbudęs 
Bus lietuvės, ne lenkės ar gudės; 
Joms ne mados tada berūpės: 
Laisvę nešančiai auštant gadynei, 
Naują kartą išauklės tėvynei; 
Apsišvietusios mokslu žibės. 

O.kada po dvarus bajoraitės 
Ims rėdytis kaip mūsų mergaitės 
Ir nešios kaip Birutė margai, 

Tai ir Magdės jau nieks atminimo 
Nepažeis, ir kalčios atpirkimo 
Susilauks bekentėjus ilgai. 

Bet kada?..“ Čia papūtęs vėjelis 
Užlingavo medžius, o senelis 
Apsižvalgęs: „Štai teka aušra! 
Laikas, — tarė,— senam atsilsėti! 
Poterėlius suklaupkim kalbėti, 
Kad graži užtekėtų giedra“. 

Ir suklaupę prieš tekantį rytą, 
Siuntėm maldą, tėvų išmokytą; 
O nubudę aušros spinduliai, 
Lyg kad pirštai nematomos rankos, 
Gal keleivio, kurs šimtmečiais lankos, 
Mus iš tolo žegnojo meiliai... 


Praėjo daug metų!.. 
Jie slinko iš reto, 
O, rodos, tai vakar tiktai 
Dar mažas vaikelis 
Klausiaus, kaip senelis 
Man sakė: „Štai aušta rytai!“ 
Ir laukiau aušros 
Kaip nustelbus žolelė rasos. 
Bet veltui tikėjaus, 
Aušros beilgėjaus!.. 
„Nešvito tautos rytmetys: 

Ūkai tesirinko 

Ir debesys slinko 

Kaip šaltas paniuręs žaltys; 

O šiaurio naktis 

Man išrodė visa ateitis. 
Aušros nesimatė!.. 

Bet žmonės, papratę 

Bevargti nuo amžių senų, 

Sau širdį ramino 

Tr ugnį gaivino, 

Ją slėpdami tarp pelenų; 

Žinojo: Dangaus 

Nieks be skausmo-vargų neragaus. 
Nesyk nusiminęs 

Tamsos begalinės, 

Pabėgęs nuo savo draugų, 

Ant knygų rymojau 

Ir moksle ieškojau 

Sunkaus užmiršimo vargų; 

O mano varguos 

Vienas, būdavo, Dievas paguos. 
Tautos atgimimas 

Ir Magdės likimas 

Lyg seserys rodės tada! 

Ir rodės, senelį: 

„Mokinkis, vaikeli!“ — 

Girdėdavau kalbant greta; 

Ir tuomet plačiau 

Gilią mintį senelio skaičiau. 
Vaikeli, mokinkis, 

Lietuviu vadinkis, 

Vilties nenustok niekados! 

O, mokslas daug gali! 

Jis vargstančią šalį 

Išpančios iš amžių skriaudos, 

Jei Dievo garbės 

Tau liepimai tuščia neskambės. 

Mokytojų žodis 

Stebuklus parodys: 

Užgims darbininkų šimtai 

Tenai, kur šiandieną 

Bevargstantį vieną 

Ant mūsų dirvonų matai. 

Tik žemei tėvų 

Negamink svetimųjų dievų! 
Tik tautišką sielą, 

Tą židinį mielą, 

Kurį vaidelyčių grynų 

Per amžius sukurta, 

Kaip sąžinės turtą 

Besergėk nuo metų jaunų! 

O savo tautos 

Niekados neapleisk, niekados! 
Štai Magdė-varguolė 

Verksmingai nupuolė, 

Nes jai svetimi skarmalai 

Daugiau berūpėjo, 

Gardžiau bekvepėjo 

Kaip mūsų laukų dobilai! 

Takai svetimi 

Vien tik kryžkeliais ves naktimi!.. 
Štai mūsų didžiūnai, 

Senovės galiūnai, 

Šiandieną lig laiko svečiai, 

Prabočių tėvynę 

Po kojų sumynę, 

Ją lenkams pardavę stačiai, 

Nuo savo žmonių 

Stov už mylių dabar devynių! 
Nuo Liublino metų 

Daug audrų-verpetų 

Pateko ant mūsų dalies! 

Nemaž užsimiršo;, 

Bet tai, ką išpiršo 

Didžiūnai dėl mūsų šalies, 

Jau buvo pervirš: 

To lietuviai ilgai neužmirš. 
Dabar jų tėvynė — 

Ne mūsų tėvynė! 

Jų norai — ne mūsų sapnai! 

Prabočius pragėrę, 

Sau Magdę sutvėrę 

Endekų tikri avinai!.. 

Jiems trūksta šviesos 

Ir gaivinamos meile rasos... 
Nušvisk, sidabrine! 

Uždek jiems krūtinę, 

Iš miego prižadink, aušra! 

Ateik numylėta, 

Seniai pažadėta! 

Ateik su linksmybe tikra! 

Ateik, o ateik! 

Išrišimą tai Magdei suteik! 
Lietuvi, mokinkis, 

Varguos beraminkis, 

Vilties nenustok niekados! 

O, mokslas daug gali: 

Jis vargstančią šalį 

Išpančios iš amžių skriaudos, 

Tik žemei tėvų 

Negamink svetimųjų dievų! 


MŪSŲ VARGAI 
KELY Į NEPRIKLAUSOMYBĘ 
PRAELIUDIUM 


Ant kelio, kursai vakaruosna žiūrėjo, 
Nušvito aušrinė sesutė-žvaigždelė, 
O širdį ir akį žavėte žavėjo, 
Lydėdama mano jau temstantį kelią: 
Ilgėtis ėmiau savo lyros stygų, 
Oratinkliuos liūstančių mano draugų. 
Nuliūdusios lyros stygas atsiminęs 
Ir siųsdamas aušrai suvirpusius tonus, 
Jaučiau, kaip iš bundančios mano krūtinės 
Atsiliepė rytmečio aidas malonus!.. 
Petrapilio slėgusi bėgo naktis, 
Kai tekančią laisvę užmalė viltis. 
Pagarbinta būk, vakarine saulute! 
Apšvietusi prieblandą mano kelionės, 
Patarusi širdžiai ne vieną eilutę 
Varguos sopulingai užgimusios Donės. 
O, būki pagirta ir švieski ilgai 
Ant žemės, kur užgimė „Mūsų vargai“. 
Skurdžios vakarykščios dienos atminimai, 
Užburti eilėmis į gyvą grandinę, 
Ainiams pasakykit, netobuli rimai, 
Kuo vargo dar vakar lietuvio krūtinė! 
Kas buvo, jau nėra! Negrįš tie laikai, 
Ainiams nesuprantami! sapnas tiktai! 

PIRMOJI GIESMĖ 


Ant aukšto kalno Šatrijos 
Retai kas naktį nebijos 
Slapčia su dvasiomis kalbėti;, 
Bet dieną! koks tai reginys! 
Jo nieks dėl Alpių nemainys 
Ir čia Žemaičius ims mylėti. 
Todėl tai, būdavo, retai 
Čia Sutkaus Jono nematai, 
Vos saulė iš pietų nušvito. 
Pagrįžęs į tėvų namus, 
Jisai, kur buvęs, kur nebus, 
Žiūrėk, ant kalno užsirito. 
Tikrai, aplinkui taip gražu! 
O jis dar kūdikiu mažu 
Visus čia takelius išmynė;, 
Nuo mokslo grįžęs iš Šiaulių, 
Čia pynė vainikus gėlių 
Ir riešutus su Done skynė. 
Paskui... studentu iš Maskvos 
Prisiekė naudai Lietuvos 
Darbuotis, kiek tik jėgos gali; 
Ir iškalbingai, sumaniai 
Mokino Donę taip kilniai 
Mylėti savo gražią šalį. 
Čionai, apskleistas spinduliais, 
Svajojo Lietuvą keliais 
Naujais išvesti, daug apglėbti! 
Tr tiek sumanymų kitų, 
Sapnų ir priesaikų aukštų 
Galėjo kalnas jam įkvėpti! 

Lyg kokio milžino tautos 
Jo klausės Donė, ir karštos 
Ugnies liepsnelė mušt pradėjo; 
Nebeužmigdama nakčia, 
Danutė verkė paslapčia: 
Ne vien tėvynę pamylėjo. 


Paskui... nors Lietuvą vargai 
Kaip vakar spaudė, jo ilgai 
Nuo kaino nieks nematė veido; 
Tik Donė saulei ant laidos 
Už jį čia įprastos maldos 
Apteist lig šiolei neapleido. 

O, neapleisk už jį maldos, 
Graži Danute, niekados 
Prie Sopulingos Motinėlės! 

Ji klauso nekaltos širdies; 
Jos išvaduotas be vilties 
Ją mini, net rankas iškėlęs. 

Dabar jaunuomenės keliai 
Taip stidūs; motinos bailiai 
Ją, mokslan leisdamos, žegnoja: 
Ji daug tėvynei ir tėvams 
Žadės;, žiūrėk, paskui dievams 
Kitiems jau sąžinę aikvoja. 

Iščiulpus syvus iš namų, 
Paskui tarp vilnių svetimų 
Užmirš paskolintąją dalį; 
Susukus gūžtą kur Guduos, 
Tėvų iš vargo nevaduos, 
Nebesugrįš į savo šalį. 

Jaunų dienų išįuoks sapnus, 
Kaip bočių prietarus senus, 
Negerbs nei priesaikos jausmingos. 
O, neapleisk karštos maldos 
Už Sutkų, Done, niekados 
Prie Motinėlės Sopulingos! 

Bet laikas Donei jau seniai 
Tekėti: kraičio baltiniai 
Sukrauti močios rūpestingai. 
Netrūksta Donei nei piršlių 
Nuo Kražių, Luokės, net Šiaulių: 
Bepigu nuotakai turtingai. 

Ir ne tik kraičiai kupini: 
Širdies jos turtai brangesni 
Už šilką, perlus ir rubiną; 
Ventos apylinkė visa, 

Užvis apleistoji, basa — 
Tiesiog įą angelu vadina. 

Kiekvieną ji užjaus varguos, 
Ligonį aplankys, paguos, 
Nesibaidys menkiausios kūtės; 
Net piemenėlius prie bandos 
Pašnekins, pamokys maldos 
Ar paskaitys jiems iš knygutės. 

Mergaitės jai piršlių skalsos 
Pavydi kaip naktis šviesos; 
Bet veltui! Ji tekėt nenori. 
Kodėl? beklaustumei tuščia! 
Mergaitės kuždasi slapčia, 

Bet tai liežuviai tik nedori. 


„Dukrele! metusi bent syk 
Tas knygas, močios paklausyk! 
Ar aš netrokštu tavo labo? 
Atmink, Danute, kas iš to? 
Mergavus gailinsis ryto! 
Verčiau tekėtum už Barnabo“. 

„Ar aš tau, matuš, nesakiau: 
Ne bobai mokslas! Jai sveikiau 
Su žiurstu sergėti virtuvę; 

Bet vos užsigeidė duktė, 
Lyg kad pūslės raina katė: 
Ir močios ginčai kaip nebuvę. 

Nuo šios dienos gana juokų! 
Ir ne tėvai klausyt vaikų 
Iš Dievo mylistos privalo! 
Ar sau norės, ar nenorės, 
O Donė ištekėt turės; 
Prilips ožys prie liepto galo!“ 
Staugaila, nors minkštos širdies, 
Tačiau ant moterų lyties 
Parodyt savo valdžią mėgo; 
Bent žodžiais rodė; jie tada, 
Kaip girnoms malant kalata, 
Aplinkui sukdamosis bėgo. 
Ir nebe greitai jo giesmė, 
Tikroji pumpėnų versmė, 
Gal būtų ūžti benustojus; 
Bet štai du raiteliu risčia 
Subildo kieme. Netuščia 
Katytė prausės, kaip žinojus. 
Danutei ėmė plakt širdis; 
Kaip žaibas blykstelė viltis: 
Ar tik nebus gal Sutkaus Jonas? 
Ga! pasiilgo Lietuvos? 
Juk ką tai rašęs iš Maskvos; 
Šnekėjęs apie tai klebonas. 
Širdis nuvargo ilgesy, 
Ir taip sunku, atminus jį!.. 
Dabar varguolė tesuprato, 
Taip jį pamilusi karštai, 
Kai jau nutrūko jo raštai 
Ir jau tiek laiko nebemato! 
Juk buvo, rodos, palankus; 
Jautrius rašydavo laiškus! 
Kai paskutinįkart važiavo 
į Maskvą, alpo jai širdis, 
O jis jos verkiančias akis 
Susigriaudinęs taip bučiavo! 
O meile, meile! kiek kančių 

Tu mums neši ir kiek skaisčių 
Rašai gyvatoj valandėlių! 

O, nelaimingas ir tasai, 

Kam jos pažįstami garsai 

Ir kas jos gėris tik šešėliu! 

O meile, meile! tu kilni, 
Bet tu aukas ir kankini, 
Užbūrus ilgesiu svajones! 
Nebėra be tavęs dangaus, 

Bet tu ir pragaro tamsaus 
Nuodais žudai nuo amžių žmones. 


Danute! Širdžiai netikėk 
Ir vien tik Lietuvą mytėk! 
O Sutkus... daug ką besakyti! 
Jisai po svetimus kraštus 
Ar ne kitos tik bus raštus 
Pamėgęs žingeidžiai skaityti. 
Gai tavo kaimiškės širdies 
Ir jos bekalbės paslapties 
Lig šiolei vargšas nesuprato: 
Ne visados sodos svečiai, 
Žiūrėt impratę per plačiai, 
Mažutį artimą užmaito. 
O gal kada ir jis supras, 
Įstojęs į ribas siauras, 
Naštos prislėgtas kasdieninės! 
O gal? Bet kam gi ankstybais 
Prieš mirsiant skambinti varpais 
Ir berti žemę ant krūtinės! 
Ateis ir taip ruduo skubus: 
Nuplėš nuo įovaro lapus;, 
Užbers gal kapą netikėtą! 
Ir tau, žmogeli, bus sunku 
Keliauti vien vienam taku!.. 
Bet taip jau Dievo gal žadėta. 


158 


„Garbė tau!“ — tarė Judrimai, 
Čiupres nulenkdami žemai 
Prieš savo gerbiamą kaimyną; 
Ir kaip bajoriškos kilmės 
Stačiai, be vingių, iš esmės 
Išdėstė vien dalyką gryną. 

„Ryto, kaimyne, be siauros 
Puikybės brauksme nuo aušros 
Visi į Užvenčio bažnyčią, 

Ir ten kiekvienas, kiek galės, 
Ražančių iš visos gerklės 
Užriksme tartumei netyčia“. 

Čia žvilgt į moteris skersai, 
Lyg būtų sakę: „Ko žiopsai, 
Piepalių sutvėrimas paikas!“ 
Rods, to nesakė, bet tuojau 
Suprato moterys, kad jau 
Parūpint vakarienę laikas. 


„Gerai, kad žmonos negirdės,— 
Judrimas tarė, kai duktės 
Ir močios jau viduj nebuvo.— 
Nes jei tik klopai lig dienos 
Nuo ilgliežuvių sužinos — 
Sudieu! Sumanymas pražuvo! 
Priklauso viskas čia nuo to, 
Kad mums pirmiems užbaubt ryto 
Ražančių rasit ir gadzinkas;, 
Paskui pozicijos šventos 
Nebeužleisme niekados: 
Raliuos ten mūsų šalininkas!“ 
Akis išversdamas plačiai, 
Staugailą klausės ir stačiai 
Suprasti nieko negalėjo: 
Važiuot bažnyčion nuo aušros? 
Užbaubt ražančių?.. Ne, giedros 
Iš tų tamsybių neregėjo. 

Jisai jau aptarė seniai, 
Kad Judrimams margi geniai 
Galvoj ištarškino šukelę; 
Dabar, sau mąstė, smagenuos 
Kas norint sprogo! Uždainuos, 
Žiūrėk, ne tokią dar giesmelę! 
Net ėmė šiauštis jam plaukai. 
„Ne kaip! Šiandieną tie šeškai 
Dievotoj manijoj“,— sau tarė; 
Ir neva klausėsi dar vis, 
Tačiau bežvalgės į duris;. 
O Judrimai vis savo varė: 
„Šitai nuo savaičių kelių 
Mums rašinėja iš Šiaulių 
Ir ponas Vaclovas Kirkila; 
„Bajorai, rašo, be barzdos! 
Ar jūs besnauste visados, 
Kad bajorystės jūsų svyla? 
Pavojus mat esąs baisus: 
Štai litvomanai mus visus 
Nuo Polščios nutarė atskirti. 
Ar niekas jų nepažabos? 
Bažnyčioj lenkiškos kalbos 
Neduokim pamatams iširti“. 
Staugaila klausės kaip sapne; 
Taip Šidlave žmonių minia 
Pamokslų klausosi skelbėjo: 
Pradžioj tik spokso gan šaltai; 
Paskui dūsavimus matai; 
Žiūrėk, ir verksmas prasidėjo. 
Nors, tiesą sakant, tai akių 
Tuščia dėl pasakų tokių 
Staugaila vilgint neketino; 
Nebuvo mat iš prigimties 
Jisai per daug jautrios širdies; 
Jo net endekai negriaudino. 
Bet litvomanų atmintis 

6. Raštai II 


Ir jam kaip apmaudo naktis, 
Kaip šmėkla gulė ant krūtinės: 
Tiek prisiklausė nuo Žmonių 
Dėl jų ir ginčų, ir barnių, 

Kad vien tik mirkčioja atminęs. 

„Juk kitą sykį to visai 
Nebūta,— atmena. jisai: — 
Šnekėjo, kaip kuris mokėjo. 
Dabar suprasti negali: 

Vos prasimarnė sau keli, 
Ir tikras maištas prasidėjo. 

Du broliu motinos vienos 
Apie dalykus šios dienos 
Ramiai kalbėti nebegali; 
Kuriuos dar vakar į svečius 
Kvietei, šiandieną tuos pačius 
Užmatęs skubinies į šalį. 

Paimk nors Sutkų: ar seniai 
Bučiuosmės, būdavo, lipšniai? 
Studentu lankėsi kas dieną. 
Nuo jo pramoko ir duktėl!.. 
Dabar lyg perbėgo katė 
Ir užsitvėrė aukšta siena“. 

„Nejau? — stebėjos Judrimai, 
O lūpos šaipės regimai: — 
Klausyk beklausęs tu liežuvių! 
O visos šarkos ant baslių 
Nuo metų kranksija kelių, 

Kad laukiate bendrų vestuvių. 

„Nors Sutkus ir žemos kilmės“, — 
Kai kas bajorų pamurmės: 
Visiems juk lūpų neužrište; 
„Bet visgi daktaro pati, 

Tai ponia“, — pasakys kiti; 
Ir Donę šiaip be taip iškište“. 

„Greičiau sau vilklakiu pastaugs, 
O Sutkus to jau nesulauks! — 

Staugaila rausdamas suriko: — 
Aš iš bajorų nebe tų, 

Kurie betykoja žentų, 

O kraičiui neturi skatiko“. 

Judrimui seniui tas visai 
Netiko: dukterų jisai 
Šešias riestnoses užaugino 
Ir neiškišo nei vienos: 

Piršliai skylėtos jo makšnos 
Nė paderėti nemėgino, 

Todėl sau tarė: „Tas žaltys 

Tai man prikaišo; pamatys, 
Ar tat išeis jam ant sveikatos! 
Kai pats be žento pasiliks, 
Tai ir Barnabas mano tiks! 
Vapsa per anksti ponu statos. 

Bet apie tai dar kitąsyk!.. 
Dabar,— sau mąstė, — še, nuryk 
Pipirą, ponu besistiepęs“. 

Ir kad įgnybti inkyrai, 
Lyg kad nuskųsdamas tikrai, 
Staugailai tarė atsiliepęs: 

„Jaunasis Sutkus tai suvis, 
Matyt, nepaprasta žuvis: 

Net gavęs laipsnį medicinos! 
Mūsiškės, sako, kai kurios 
Didžturtės, o širdies jautrios, 
Jo nesigailina merginos. 

Bet jam, matyt, jos ne galvoj: 
Atrado porą sau Maskvoj; 
Rytė juos užsakys klebonas. 
Pati daug turinti mantos, 
iš giminės gana aukštos!.. 
Žiūrėk, ir mūsų Sutkus — ponas!“ 

„Tas kurtas viską sužinos! — 
Staugaila mąstė: Ant dienos 
Šimtais liežuvių benešioja! 

Verčiau žiūrėk kiaurų stogų 

Ir duonai ašakų ilgų, 

Kurią net šuo nuspardo koja“. 
Ir ranka mostelęs: „Tiek to! 

Neverksme,— tarė,— o ryto 

Į bažnytėlę teks keliauti; 

Nors ne per daugel aš rangus, 

Bet litvomaniškus ragus 

Reikėtų jau bentsyk nurauti“. 
„Tą patį dvarponis Kmita 

Andai mums šniokštė su puta, — 

Jaunasis pritarė Judrimas: — 

Juk apsileiskit, sako jis, 

Tai iškapos jums ir akis 

Tas livomanų pasiutimas. 
Tikrai, be lenkiškos kalbos, 

Kas jiisų, sako, beatbos? 

Visi palikste lygūs klopai! 

Be bajorystės, be garbės 

Velniop puikybė nuskambės, 

Ir bepaliks tik skrandų lopai!“ 
Staugailai raukėsi kakta;, 

„Per daug jau nukalba Kmita! — 

Ant galo nekantriai pasakė: — 

Tuščia begąsdinęs paikai! 

Bene maži jau mes vaikai, 

Kuriuos ražu matušė plakė!“ 
Judrimas senis, ne visai 

Užmiršęs skriaudą, dar skersai 

Žnairavo ir jau besižiojo;. 

Bet susičiaupė sakinys, 

Nes iš virtuvės šiupinys 

Gardžiai pakvipo nuo trikojo. 


Keliauk badaudamas svetur, — 
Nerasi šiupinio kitur, 
Kursai taip lepintų lietuvį 

Kaip Lietuvoj, kad jis antai 
Garuoja, šutintas drūtai; 
Prarysi sveikas net liežuvį. 
Lietuvis daug išsižadės: 
Tautos, kalbos, net pavardės, 
Bet mėgsta šiupinį jis tirštą; 
Nors būtų išgama tikru, — 
Užgautas šiupinio garu 
Jisai kitus garus užmiršta. 
Todėl ir mūsų Judrimams, 
Endekų negudriems tarnams, 
Vos drūtą šiupinį užuodė, 
Išnyko apmaudas baisus, 
Užmiršo prietarus visus 
Skaniai iššutintame puode. 
Ir buvo šaunūs karžygiai 
Aplinkui šiupinio smagiai 
Grynais lietuviais besusėdę; 
Bet veltui: šiupinio gardaus 
Tiktai pauostyti begaus: 
Matyt, Apveizda taip surėdė. 


Tais metais buvo neramu; 
Antrosios dūmos drąsumu 
Ramiausi žmonės užsikrėtę, 
Kur ponas buvo įkyrus, 
Pradėjo deginti dvarus 
Ir valdininkus laukan mėtė. 

Nebuvo Rusijoj tvarkos: 
Jauni drąsuoliai be barzdos, 
Pametę mokslą, vadovavo; 
Bent taip sau manė; iš tiesų 
Vadovai avinų visų 
Tik žydų Bundui vien tarnavo. 

Bet caro paklusnūs tarnai, 
Sojuzo rusko milžinai, 
Malšinti taisvę pasiryžo; 


164 


Smarkiais skrajodami šimtais, 

Graudino brauningais, knutais; 

Sauvalė dar smarkiau sugrįžo. 
Todėl, kad raitelių gauja 

Ir drūtas keiksmas: „drian tvoja“ 

Staugailos kięme suklegėjo, 

Ne šiupinys tada skanus, 

Tik kaip sveikiems išnešt skvernus, 

Garbingiems Judrimams rūpėjo. 


Laimingos — moterys! Anksčiau 
Pajuto triukšmą ir greičiau 
Suskubo šokt į apynojų; 

O Judrimams, kaip visados 
Kad reikia sprukti iš bėdos, 
Tur pasipainiot kas po kojų. 

Andai su Rauba iš Kurklių 
Pas Maušą porą butelių 
Išmaukę, sprukti pamėgino 
(Mat neturėjo pinigų), 

Bet pasitaikius už langų 
Maušienė planą sugaišino. 

Dabar per langą nesiris; 
Verčiau pasprukti pro duris; 

Bet čia vėl slenkstis jiems užkliuvo. 
(Lietuvių slenksčiai nežemi; 
Atsargūs būkit žergdami: 

Ant jų ne vienas jau pargriuvo.) 

Kas bėga — kaltas! Judrimai 
Minės šią tiesą nelinksmai, 
Prakeikę laisvą riaušių metą; 

O pasidžiaugti tuo galės, 
Kad pliekta tuomet iš eilės 
Visus, nors kaltą visgi retą. 


Sekmadieny dar su rasa 
Ventos apylinkė visa 

Lyg darbščios skruzdėlės judėjo; 
Po sodžius, kumečių namus * 
Pasklidęs gandas neramus 
Tarytum žmones sužavėjo. 

Takais, keliais būrių būriai, 
Namus paruošę apsukriai, 
Skubiai į Užventį paplūdo. 
Ne atlaidų tačiau minia 
Taip troško: ją baisi Žinia 
Į bažnytėlę grūste grūdo, 

Štai jų tėvai vargų vargais, 
Po ponais būdami vergais, - 
Tą bažnytėlę pasistatė, 

Ir kiek tai jų maldų skaisčių, 
Dejonių, ašarų griaudžių 
Jinai per ilgus amžius matėl!.. 

Kai žmonės pamatus gilius 
Jai kasė, mynė jai kelius, 

Tai ponai vien tik dantis rodė. 
Ne jiems rūpėjo čia malda;. 

Į ją tik retkarčiais kada 
Užsuks jie, būdavo, nuobodę. 

Dabar bajorai,netuščia 
Maskolių būrį sau slapčia 
Būk pasikvietę kaip į karę, 

Ir ne dėl Dievo pagarbos,-— 
Dėl savo lenkiškos kalbos 
Bažnyčią užkariaut nutarę. 

Ant kiek teisinga ta Žinia, 

Tuo maž berūpinas minia, 
Kai jos tikėjimą užgausi;, 
Kaip bitės motinos savos 
Ji susispietus gins, kovos 
Už savo Viešpatį brangiausį. 

Ir štai, kaip vyskupui Varnių 
Atvykus, pilna jau žmonių 
Bažnyčioj; kaip aguonos daržo 

Tik galvos kyšo nuo viršaus; 
Jų giesmės kyla lig dangaus, 
Bet niekas jų lig šiol nevaržo. 
Bajorų kaip ir nematai! 
Net stebias žmonės; tik antai 
Staugaila sėdi su šeimyna. 
Bet jis ne toks kaip kad kiti; 
O jo duktė ir jo pati 
Net myli mūsų kalbą gryną. 
Kodėl bajorų nematyt? 
Negali žmonės išmanyt; 
Visaip bespėdami galvoja: 
Gal pavėlavo į bažnyčią? 
Ar pabijojo? Gal kas tyčia, 
Paleidęs gandą, suvadžioja? 
Ar maž dabar tokių žinių 
Endekai leidžią tarp žmonių 
Kaip gandą iš tikrų tikriausį! 
Teiraujas žmonės, kur ir kas 
Paleido tas visas šnekas, 
Bet kur tu kaltąjį sugausi! 
Vieniems būk gyrės Judrimai, 
Nuo Maušos grįždami linksmai, 
Tik prašę niekam nesakyti, 
Kad jau bažnyčioj nebgiedos 
Daugiau pagoniškos maldos: 
Kmita nutaręs ją išvyti. 
Kiti ant moterų vienų 
Visų tų plepalų grynų 
Užkraut atsakymą mėgino: 
Būk joms pranešęs kas slapčia; 
Pakiemiais laksčiusios nakčia, 
Ir jos tai žmones suklaidino. 
Danutė rasit apie tai 
Nemaža žino, bet tiktai 
Ji pasigirti nemokėtų. 
Ji žino taipgi, kad talkos 

Bajorai visgi neieškos 

Nuo juodašimčių apmokėtų. 
Kas kita jiems tėvų dvarus 

Prašvilpt už pinigus gerus 

Ar pačią apsivesti gudę; 

Nuo to didikai Lietuvos 

Nepurto lenkiškos galvos, 

Į Vilniaus banką įsikliudę. 
Bet juodašimčiams apmauduos 

Paduoti rankos nepaduos: 

Baisu opinijos ir... knuto!.. 

Na ir bažnyčioj per tatai 

Šiandieną jų nebematai, 

Vos tik kazokus bepajuto. 


Ramiai pasibaigė suma. 
Žmonių nesąmonė žema 
Maldos nusmelkti nebespėjo. 
O „Šventas Dieve“ iš karštos 
Krūtinės rasit niekados 
Garsiau lig šiolei neskambėjo. 

Klebonas, pažiūrų senų, 
Vaidų nemėgstąs šių dienų, 
Sakykloj iš spausdinto rašto 
Mokino žmones nuo širdies 
Vienybės, meilės, sutarties, 
Visus pabausdamas nuo krašto. 

Senelio balsas gan griaudus, 
Širdžių sutrupinęs ledus, 
Visus lig ašarų privarė. 
Žmoneliai verkė;, nors tikrai 
Nesusiprasdami gerai, 

Už ką klebonas taip juos barė. 

Danutė klausės nerami;, 
Pamokslo žodžiai svetimi 
Į širdį, matomai, nesmigo;. 
Kita ją slėgė paslaptis, 

Kaip juodo pragaro naktis; 
Ne veltui vargšė nebemigo. 

O kam gi vakar vakare, 
Kovoj su sąžine jautria, 
Klauseis už durų užsiglaudus, 
Kai Sutkaus vardą nugirdai. 
Dabar per ašaras matai, 

Kaip žingeidumo vaisiai skaudūs. 
Ji laukia: ištarmė užkris, 
Užtrenks kaip pragaro duris 
Sapnams, kuriais save ramino! 

Širdies virpėjimai užmirs! 
Vilties nebėra: ką išgirs, 
Varguolė juk iš anksto žino. 

Iš anksto žino; o vilties 
Ir apraudotos atminties 
Taip jai skaudu atsižadėti! 
Stebuklo laukia: ei, nelauk! 
Verčiau nesąmonę išrauk, 
Kuri tau liepė pamylėti. 

Nelauk stebuklo! Juos retai 
Tarp žemės ašarų matai! 

Ne Abraomų tai gadynė! 
Pasiųstas angelas dangaus 
Už rankos Sutkui nesugaus, 
Kad tau nesmeigtų į krūtinę. 

Atskleidęs užsakų raštus, 
Kaip sau kasdienius įprastus, 
Nuobodęs juos skaitys klebonas; 
O tau pusiau širdelė plyš! 
Svajotos dienos nebegrįš! 

Ne tau prisieks mylėti Jonas. 

Dienelė tau užtems nakčia! 
Nubraukus ašarą slapčia, 
Apveizdos pirmąkart užklausi 
Už ką? Kodėl? Ir kiek naudos 
Iš tavo sopančios skriaudos? 

Tačiau atsakymo negausi. 

Be keršto, skundo, be rūsties, 
Nekeikus savo praeities, 
Giliau savy tik užsidarius, 
Suprasi, kas tat vien vienai 
Kas dieną mirti dar jaunai, 
Kentėti, žodžio nepratarius! 

Ir eisi vargdama keliu 
Su savo sopuliu giliu! 

Ar širdį artimą suseksi? 

Ar skaistūs saulės spinduliai 
Nušvis ir tau kada meiliai? 
Ar vien ant aukuro bedegsi? 

Lyg kad iš marmuro uolos 
Artista-skausmas iš sielos 
Iškals paveikslą nekalčiausį. 
Už ką? Kodėl? Ir kiek naudos 
Iš tavo sop4nčios skriaudos, 
Tada Apveizdos nebeklausi. 


Ir tavo, kenčianti šalis! 
Nuo amžių ta pati dalis! 
Tėvyne, Lietuva brangiausia! 
Ir tavo šios dienos keliai — 
Ne saulės ramūs spinduliai, 
Tiktai vargų našta sunkiausia. 

Tačiau ateis, ateis diena!.. 
Ateis baisi ir kruvina!.. 

Bet ji atneš ir laisvės rytą. 
O tavo, Done, ar širdis 
Atgims kaip mūsų ateitis? 
Ar tau dukart mylėt rašyta? 


ANTROJ!I GIESMĖ 


Kodėl, Dievuliau, negaliu 
Skaisčios poezijos keliu 
Prie aukšto žengti idealo? 
Nejau troškimai tie visi, 
Kuriais jaunystė kaip šviesi 
Varguos aptemo ir atšalo? 
Juk, rods, norėčiau tarp minių 
Vien meilę sėti: tiek žmonių 
Išalkę trokšta, ją svajoja! 
O mano eilės kaip vergai 
Nuskurdę, skriaudžiami ilgai, 
Dažnai iš apmaudo vaitoja. 
Linksmos jaunų dienų aušros 
Ir vilčia saulėtos giedros 
Taip ilgis sopanti krūtinė! 
O ausį smelkia tik vaidai, 
Kančios ir priespaudos aidai, 
Ir verda kova nuolatinė. 
Ar kaltas aš, kad tos nakties 
Šešėliai glūdi ant širdies 
Ir ėda man kaip rūdys sielą, 
Kad mano sielos veidrody, 
Nuo skausmo verdančioj širdy, 
Užgirgžda styga nebemiela! 
Laimingas — anksti su rasa 
Jaunatvės sąjama visa 
Į dangų giesmę nulydėjęs! 
Bepigu: šypsos gyvata, 
Dienos neslėgia dar našta, 
Negriaužia kirminas-siurbėjas. 

Ne tokią giesmę aš nešu, 
Ne giedro balsimo lašu 
Šašus paliečiu sopulingus. 
Žinau, ant vieškelio aštraus 
Ji mums erškiečių neišraus; 
Apskųs tik žmones nelaimingus. 


Neveidmainingoji dvasia 
Žėrėjo Sutkaus akyse, 

Skruostai ne geltavo nuobodę, 
Kai pirštais angelo šviesaus 
Jisai nuo Šatrijos viršaus 
Žemaičių šalį Donei rodė. 

Tada apskleistas spinduliais, 
Jis manė Lietuvą keliais 
Naujais išvesti... daug žadėjo!.. 
Ir tiek sumanymų aukštų, 
Svajonių, priesaikų šventų 
Iš lūpų jam saldžiai tekėjo! 

Maskvos studentų sūkury 
Nieks iš draugų skaudžiau už jį 
Pasmerkti niekšų nesumanė, 
Kurie, subrendę iš aukų, 

Tik barzdą šluosto nuo taukų, 
Susukę gūžtą Turkestane. 

„Ne žiovaut svetimuos pūkuos,— 
Su vargšais vargt tėvų laukuos! 
Šviesos, gerovės skinti kelią! 
Tėvynei skolą išmokėti 
Dėl jos gyventi ir kentėt“,— 

Jo buvo paprasta giesmelė! 

Tai buvo!.. Rasit kai kada 
Ir po šiai dienai ta gaida 
Širdies kampely atsiliepia... 

Gal spindi ašarų rasoj... 
Bet Sutkus praktiškoj šviesoj 
Kas kartą ją drąsiau pašiepia. 

Rašyk jai mirtį, nerašyk, 
O atsilieps dar vienąsyk 
Jinai kaip sąžinės gyvatė! 
Bet veltui smagenis begriauš! 
Antra jaunystė nebišauš! 
Bent to kaip gyvas nieks nematė. 


Ne tik pas lenkus, — ir pas mus, 
Kur du ar trys, ten įdomus 
Ir skersas nuomonių margumas! 
Dar pas studentus!.. Na, tiek to! 
Jei ne šiandieną, tai ryto 
Bet kam ingris barnių kvailumas. 
Galop po ginčų gan ilgų 
Nuspręsta draugių ir draugų 
Savybės vakarą surengti 
Grynai lietuviškos varsos, 
O kad sutraukt daugiau kasos, 
Kas kunigus užgautų, vengti. 
Ir pasiskirstę į šakas, 
Prie darbo šoko, kur tik kas 
Daugiau liepsnos savy pajuto. 
Vydūno „Angą“ ir kitus 
Gyvybės slėpinių raktus 
Dėl scenos deklamuot sukruto. 
Aukštai pastogėse būriai 
Lyg žiemai tirpstant vyturiai 
Dainuot mokinos: rengės choras, 
Kiti bėgiojo po namus: 
Nešiojo tiems pakvietimus, 
Kurių kapšiukas pūpso storas. 
Bet labdarybės vakarų 
Mėgėjų ne per daug tikrų! 
Kai kur kviesliai duris temato!.. 
Na, Sutkus taip neskriaus kvieslių; 
Jiems rublių nepaskųs kelių; 
Net ranką palankiai pakrato. 

Tuos vakarėlius kitados 
Dėl besimokančių naudos, 
Studentu būdamas, pats rengė. 
Dabar... jiems rubliaus negailės: 
Nepadarys tai jam skylės!.. 
Bet jų lankyti vyras vengia. 
Kodėl?.. Greit metai bus treti, 
Kaip kala nuolatos pati, 
Ne tiek endekė, visgi lenkė, 
Kad dėl renomos jų aukštos 
Jam reikia pažinties kitos, 
Kad lietuvystė jam tik kenkia. 
O jis, kaip vyras nuolaidus, 
Nejau tuščia bekels vaidus? 
Juk žino, kad ne jo bus viršus... 
Ir štai po ginčų neilgų 
Jam gėda susitikt draugų, 
Jaunystės apžadus užmiršus. 
Galop sau mąstė: „Na, tiek to! 
Mane šiandieną, juos ryto!.. 
Visus karjera mus vilioja; 
Juk idealų akstinais 
Nebeišmisi vien vienais!.. 
Už būvį kas gi nekovoja?“ 


Bet kartais Žmogui, nežinai, 
Iš kur ir kaip prašneks jaunai 
Širdy nepaprastas jautrumas! 
Ir gaila jam tada anų 
Aušros palaimintų dienų, 
Kurios negrįžta kaip jaunumas. 

Iš kur ir Sutkui, nežinia, 
Sielos atsiliepė dugne 
Tų vakarėlių atminimas, 

Kai buvo jam anuo laiku 
Ten linksma, miela ir jauku, 
Kur rinkos Lietuvos jaunimas. 

Lyg būtų skausmas-gailesys, 
Lyg atminimas-ilgesys 
Šį kartą jį ten traukte traukė!.. 
Ir, nesitaręs su pačia, 
Į vakarėlį jis slapčia 
Skubėjo, sutemos sulaukęs. 

Tačiau jį vakaras tasai 
Neglostė: jautės čia jisai 
Tarytum svetimas užklydęs; 
Kiekvienas, rodės, jam ragus 
Atstatęs, šneka atsargus, 
Ar jo net šalinas išvydęs. 

O vienkart sąžinė gili, 
Kurios užgniaužti negali, 
Jį patį kaltino lyg priešas, 
Ir žymę išgamai tautos 
Tarytum rašė ant kaktos 
Aplinkui nutarimas viešas. 

O visgi Sutkus neramus 
Į savo poniškus namus 
Skubėt iš vakaro nemanė; 
Jam liepte liepė kas slapčia 
Išgert lig dugno ir tai čia 
Tauraitę atgailos neskanią. 


Antrakto antro pabaigoj 
Teatro salėje ilgoj 
Nutilo publika triukšminga: 
Be galo buvo įdomu, 

Su kokiu eis supratimu 
Vydūno „Anga“ slėpininga. 
Pakilo uždanga: Naktis 
Tamsi kaip bočių paslaptis! 
Tautvyda žengia nusiminęs: 

Prabočių ieško praeities; 
Tamsios klaidinamas nakties 
Vilties nustoja paskutinės. 

Tačiau užburtoj tolumoj, 
Vargams šios žemės svetimoj, 
Garsai atsiliepė malonūs; 

Tai choras. Ilgesio aidai? 
Ar gimę danguje gandai 
Tuos stebuklingus nešė tonus? 

Bet kas gi tėn iš debesų 
Tarytum skrenda iš tiesų? 
Dievaitė? Angelas? Svajonė? 
Jai rūbai šviesūs kaip aušros; 
Žibinčius spindi ant galvos; 

Iš veido šypsosi malonė. 

„Pirmyn! Pirmyn!.. Ar taip seniai 
Pasididžiuodamas manei - 
Būt išganytoju tėvynės! 
Pritrūko noro? ar drąsos? 

Ar vergas pančiuose tamsos 
Gėriesi, bočių užsigynęs! 

Pažvelk aukštyn! Naujos antai 
Dienos svajodami rytai 
Į darbą pirmgimius išrinko! 
O tu!..“ Bet Sutkaus akyse 
Apraibo viskas! Jo dvasia 
Lyg kad į kokią gelmę slinko. 

„Nejau iliuzija tiktai?“ — 
Nustebęs klausė ir patsai 
Akims tikėti nenorėjo; 

„Juk kaip? Iš kur ji būtų čia? 
Ar ne vaidentuve tuščia 
Vien pasityčiot panorėjo? 

Bet ne! Tai ji! Ir balsas jos, 
Ir ūgis, ir gelsvos kasos 
Vainikas, galvą apvyniojęs! 
Danutė!.“ Plakanti širdis 
Visas jo sudrumstė mintis! 
Apalpo, sąmonės nustojęs. 

Nuo nelaimingos tos dienos, 
Nemaž išklausęs nuo žmonos, 
Pradėjo Sutkus sirginėti; 

Jo dirgsniai — šių dienų liga 
Kaip smuiko pertempta styga 
Nustojo sutarties žiūrėti. 

Mažiau tos buvo sutarties 
Tarp jo žmonos ir jo paties, 
Kuriai jis pirma tiek aukojo. 
Net į gerovę, dėl kurios 
Neteko sąžinės jautrios, 
Dabar stačiai ranka numojo. 

Ligoj nešaukis daktarų 
Specialistų-pagyrų: 

Tau lieps ieškoti deučenbado. 
Gimtinis oras taip ramus, 
Sveikatos neša dvelkimus; 

Ten net jaunatvę daug kas rado. 


Ten Sutkų traukia ir širdis, 
Brangios Danutės atmintis, 
Kurios šešėlį nuolat matė 
Nuo tos dienos, kad jos dvasia, 
Jam pasirodžius akyse, 

Jo kurčią sąžinę sukratė. 

Poni Sutkienė ir pati 
Seniai berengės, žingeidi 
Pažint Mickevičiaus tėvynės, 
Kuriai tiek įkvėpių, meilių 
Adomas pavedė eilių, 

Su lenkais giesme įą supynęs. 

Bet šviesūs Lietuvos šulai, 
Karjeros gundomi aklai 
Ir svetimtautę vedę pačią, 
Kaip ją vežios pas tėvukus? 
Ar rodys poniai broliukus 
Ir savo giminę per stačią?! 

„Bent nors tikybos ne kitos 
Manoji! Broliškos tautos! — 
Taip Sutkus save beramino; — 
O kiek tai jo tikrų draugų, 
Parvežę žmoną iš gudų, 
Motutę skausmu numarino!“ 

Jis, rods, tų prietarų patsai 
Nebepažįsta jau visai, 

Bet neišdrįstų jų ir griauti; 
O jau su barine pačia, 

Net žvangia eržilų risčia, 
Namon drovėtųsi keliauti*. 

Bet ir su savo Elena 
Keblumo, žino, bus gana. 
„Verčiau namie, širdele, likus! 
Nei ten draugystės tau doros, 
Nei patogumo, nei kalbos! 
Besirgsi, nuobodžiui apnikus. 

Man reikia atilsio ramaus“. 
„Kur ne! tavęs gi jis neklaus,— 
Sutkienė širdijos, įniršus,— 
Kaip sveikata? Ar jam galvoj? 
Pelėk :iena sau čia Maskvoj!.. 
Ir vis tik jo tur būti viršus! 

Gailiesi žmonai išlaidų, 
Kurios šeimynoj tiek vardų 
Garsingų praeity! Gal menką 
Ji kraitį įnešė? Seniai 
Manęs nusikratyt manei; 
Mažiausios tam progos užtenka“. 

Ranka pamojęs nekantriai: 
„Kada, širdele, ką darei 
Ne sulyg savo keisto noro? 

* Dabar į nepriklausomą Lietuvą parsiveža pačias gudes; bet ir čia vy- 
ras pastumdėlis turi taikintis net kalboj prie savo barinės! Vargiai berasi 
pasauly kitą tokį mulkį kaip mūsiškis, amžinas vergas, kuriam, kas sveti- 
ma, imponuoja. Kad bent nebūtų mūsų doresnių ir rimtesnių lietuvaičių! 

Daryk galop, kaip išmanai! 
Tačiau gal Alpių tau kalnai 
Bus sveikesni dėl gryno oro?“ 

Sukeitus kryžiumi rankas: 
„Tos Alpės man lyg kažin kas! 
Ar neverčiau patartum Krymą?..“ 
Bet Sutkų erzino šneka: 
„Keliauk, kur nori, sau sveika! 
Jei tinka, net į patį Rymą!“ 

Tr tartum milžinas koksai 
Pagavo saliūną skersai 
Didžiuliais žingsniais bemastuoti. 
Bet ir Sutkienės juk tėvai 
Ne taip sau kas, kad ji lengvai 
Tau panorėtų pasiduoti! 

Margai šeimyvniškas dangus, 
Atskleidęs žemiškus vargus, 
Negreit gal būtų benušvitęs. 
Bet ginčus užtraukė Brazda, 
Taip pageidaujamas tada, 

Lyg būtų iš dangaus nukritęs. 

Tik spėjęs žengti pro duris, 
„Aš kaip jurista,— tarė jis, — 
Matau trečiųjų teismo stoką; 
Bet vien Lik tam pritart galiu, 
Kas revoliucijos keliu 
Drąsiai teisių ieškoti moka“. 

Ir ėmė juoktis taip gardžiai, 
Kad užsirūstinę gaidžiai 
Net patys šypsoti pradėjo, 

Ir po derybų nesunkių 
Gal dėl žydrų Brazdos akių 
Sutkienė nusileist turėjo. 


Bendrai sutaikinęs vaidus, 
Brazda kaip virbalas judrus 
Sėdėti snausdamas nemėgo. 

Jis ko tai laukė nekantriai: 
Ne barnių taikinti gudriai 
Pas Sutkų tekinas užbėgo. 

Su Jonu jie — seni draugai; 
Nors disputuodami ilgai, 
Retai kada nesusipyksta; 

Bet ant rytojaus bežiūri, 
Jie susitinka vėl geri; 
Šešėliai nejučioms pranyksta. 

O atviresnėj valandoj, 

Ar savo su žmona skriaudoj 

Jam Sutkus daug ką išpažino: 

Jaunystės nekalti sapnai 

Ir Donės pavardė dažnai 

Gan žymią rolę ten vaidino. 
Ne meilė rišo abu du; 

Bet ir nebuvo nuobodu 

Jiems pasiginčyti širdingai; 

Ir kas tikėjosi kada, 

Kad ta draugystė su Brazda 

Gal Sutkui pasibaigt tragingai? 

Kiekvienas pažiūrų kitų: 
Svajonių neieškok aukštų 
Pas Sutkų! Sakos, realista. 
Brazda — išsižadąs savęs, 
Minias, kur nori, tau nuves 
Kaip iškalbus idealista. 

Studentu būdamas, Brazda 
Karščiausis buvo visada 
Visų bruzdėjimų rėmėjas. 
Nors principuos nepastovus, 
Netiko jis į vadovus, 

Bet mitinguos — uolus veikėjas. 

Kaip laisvas paukštis niekados 
Nusiminimo valandos 
Jis nežinojo, nesuprato; 

Kitas sakytumei akis 

Šviesiau žiūrėti turi jis, 

Kame kiti šešėlius mato. 
Šiandieną buvo neramus, 

Per viršų kupinus jausmus 

Vos sugebėdamas valdyti, 

Ir vien belaukė valandos, 

Kada Sutkienė benustos 

Beplūst prieš žiaurią vyrų lytį. 
Galop neiškentė ilgai: 

„Dabar jau,— tarė, — net vaikai 

Apie visuomenę nuvokia;, 

Ir mums, poniute Elena, 

Tik sau gyventi — negana! 

Kiti laikai: giesmė kitokia!“ 
Sutkienė jautės įžeista;, 

Pusiau juokais, pusiau pikta 

Išeidama: „Vieni lig sočiai 

Tuos klausimus sau galit rišt; 

Mums, moterims, kam besikišt, 

Kur tariasi tokie galvočiai“. 


„Gana svyravimų bailių! 
Štai laikas sėsti ant arklių 
Ir stot į kruvinąją kovą! 
Jei ne dabar, tai niekados!.. 
Nesunaudosi valandos, — 
Tai sveikas eik kirmyt į lovą! 
Kaip voras tinklo verpalais, 
Taip mes kuopelių veikalais 
Apjuosėm visą viešpatiją; 
Vien bepaliko jos galva!.. 
Bus greitai mūsų ir Maskva, 
Vos tik ištrauksme kalaviją. 
Su autokratais jos tamsiais 
Be barikadų neapseis, 
Andai taip sakė Chrustaliovas, 
Broliuk, tai žodžiai įkvėpti! 

Apveizda rodo mums pati, 
Kad tai geriausias bus vadovas“. 

Įsikarščiavusio Brazdos 
Akutės juodos niekados 
Taip nežibėjo kaip šiandieną; 
Bet veltui: gražbylos žiedai 
Visi atsimušė šaltai 
Į Sutkaus sielą kaip į sieną. 

„Nebus visai man įdomu, 

Jei tu su savo karštumu 

Į šaltas tundras* sau pateksi!“ 
Kalbėjo Sutkus: „Bet manęs 

Į savo pinkles prakilnias, 
Kalbėk sau sveikas, neįmegsi“. 

„Na, koks tu saunora esi! 
Kame gi apžadai visi 
Dar nebeseno atminimo? — 
Brazda karščiavos: — Ar seniai 
Besigėrėjome kilniai 
Mes obalsiais pasišventimo?“ 

„Pasišventimas, rods, kilnus. 
Jaunystės panašius sapnus 
Aš mėgstu, branginu be galo; 
Gerbiu anų dienų šnekas; 

Bet jeigu galvą guldo kas, 
Tai ir už ką, žinot privalo. 

Jau kaip sau nori, o galvos 
Aš neguldysiu dėl Maskvos; 
Mums besikišt į jos dalykus? 
Gana ji savo tur jėgų! 

O mums ar savo maž vargų, 
Taip mūsų Lietuvai sunykus! 

Darbams čia dirva taip derli! 
Čia pasišvęst tikrai gali! 

Čia mūsų aukštas pašaukimas! 


* Sibiro šaltos dykynės. 


182 


„Žiūrėti reikia mums, namų, 
Ne lesint paukščių svetimų, 
Kosmopolitais išsigimus“. 

„Tau rūpi Lietuvos nauda! — 
Atkirto nekantriai Brazda.— 
Kosmopolitai nepatiko; 

O pasakyk man atvirai, 
Ar pats jai daug ką bedarai? 
Ar daug jai pašventei skatiko? 

Štai už maskolius nieks bjauriaus 
Gal mūsų neskriaudė, neskriaus: 
Tiek metų jie net spaudą gynė. 
Vien kontrabandos tik keliu 
Ir savo būdu atkakliu 
Kovoj laimėjome kautynę. 

Kosmopolitu neesi, 

Tau laimė Lietuvos šviesi 
Terūpi, rūpintis teliko; 

Tai pasakyk man, čia Maskvoj 
Uždirbęs daug, anoj kovoj 

Ar daug aukodavai skatiko? 

Dabar, kaip pats žinai gerai, 
Išpirkinėjama dvarai, 

Kad didžiarusiai kolonistai 
Mus rusintų; sakyk ir čia 
Ką su kišenė netuščia 

Jūs veikiate, jūs realistai?“ 


Nors Sutkus būdo nestaigaus: 
Nelengva jį kas beužgaus, 
Jo šaltą lygsvarą įžeidęs; 
Bet čia jo draugas neramus 
Opiausius palietė jausmus, 
Jo raišą sąžinę atskleidęs. 

Jis jaučia pats, kad jo darbai 
Nuo pažadėjimų labai 
Per žiaurų fatalizmą skirias; 

Bet, vargšas, argi kaltas jis? 
Tiesiog likimo paslaptis — 
Tas jo gyvenimas suiręs. 
Svajojo, kad laikai užstos: 
Jis užsidirbs nemaž mantos, 
Svetur pelningai padirbėjęs; 
Tada į Lietuvą risčia 
Jau su kišenė netuščia 
Grįš kaip naudingas jai veikėjas. 
Turtingas grįždamas tada, 
Tėvynei nebebus našta: 
Bus mecenatu savo liaudies. 
Dabar, sau mąstė, iki kas, 
Pagerbdamas kilnias šnekas, 
Taupyk skatiką susispaudęs!.. 
Tuščia! Likimas nelipšnus 
Visus sumanymus, sapnus 
Lyg pasityčiodamas griauna!.. 
Bet nenumano to kiti, 

O draugo priekaištai pikti 
Opiausią žaizdą jam užgauna. 
Kartus, užgautas kruvinai, 
„Neteisk,— atkirto, — nes Žinai 
Tik tai, kas iš viršaus tematos; 

O jogei šnipas neesi, 

Tai kam tie sąžinės visi 

Ir tyrinėjimai, ir kratos?“ 
Pakilo ginčai karštesni; 

Bet ne idėja jau kilni 

Dabar tiems vyrams beskaudėjo: 

Jautrios savimeilės dagiai, 

Vieni kitiems nemandagiai 

Kaskart skaudžiau įgelt rūpėjo. 
Ant galo disputa marga 

Kaip smuiko pertempta styga, 

Rūsčiai nutrūkus, pasišiaušė: 

Draugai nusigręžė skersai, 

Vos atsisveikinę sausai, 
Lig ryt simpatijoj ataušę. 


Žinojo Sutkus, jog Brazda 
Lyg kokia įkyri žaizda 
Rytė jam vėl neduos ramumo; 
O revoliucijai jisai 
Ne tik nepritarė visai, — 

Tiesiog bijojo įos žiaurumo. 

Ne atgaleivių jis bangos, 
Jis šalininkas pažangos; 
Jei nori, jis pozityvista. 

Bet jų svajotojų tuščių, 
Tų kuopų, bundų, paslapčių 
Nekenčia jis kaip realista. 

Subrendęs, rimtas, atsargus, 
Prityręs, jis ne tam Žmogus, 
Kad be vilties save aukotų. 

Ir kam gi? Svetimiems dievams? 
Kokių ten partijų sapnams, 
Kurias jis smerkia sveiku protu. 

Tai kas gi bedaryt tada? 
Nejau belaukti, kol Brazda 
Įsuks į savo kvailą ratą? 
Paskui žandarai, paslapčia 
Užklupę, kur išveš nakčia, 
Padarę įtarimui kratą. 

O ne! toliau nuo tų visų 
Veikėjų, karžygių basų, 
Kuriemsiems gyvata — skatikas! 
Tolyn nuo raudonų vaikų! 

Nuo jų be ateities aukų! 
Ne jam kentėtojų vainikas. 


Čia jo vaidentuvė sparnais 
Skaisčiais kaip kūdikio sapnais 
Nuskrido į tėvelių šalį!.. 

Dabar pavasaris budrus 
Ten aušta; ten jisai ramus 
Gražiausią amžiaus šventė dalį! 
Dabar ten varžančius ledus 
Sulaužęs, Nemunas didus, 
Tarytum milžinas į kovą, 
Į Prūsus eina; o jauni 
Pulkai upelių tekini 
Vos gali bepavyt vadovą. 
Lakioja pempė po laukus, 
Kas gyvi: vyrus ir vaikus 
Skubėti iš namų vadina; 
Aukštai čirena vėversys; 
Artojas žagrę sutaisys 
Ir pirmą vagą verst mėgina. 
Visiems taip linksma ir budru! 
Visi pavasariu giedru 
Lyg sužavėti bėga, kruta. 
Visur pavasario darbai!.. 
Ir Sutkui noris ten labai 
Tėvučių aplankyti butą. 
Tiek atminimų ir sapnų! 
Tiek pažadėjimų jaunų 
Nuo karto žadina krūtinę!.. 
Ir aukštas kalnas Šatrijos, 
Kame jis, būdavo, svajos, 
Ir jo idilija aušrinė!.. 
Greičiau, greičiau iš tos Maskvos 
Į sveiką orą Lietuvos, 
Kame atgimti jis galėtų! 
Kame dahar jis nuo širdies, 
Atsižadėjęs praeities, 
Tėvynei patarnaut norėtų. 


Taip Sutkus mąstė sau jautriai, 
Minkštoje lovoj nekantriai 
Besivartydamas ant šono; 

Bet lipo akys pamažu, 
Ir viskas temo, kas gražu, 
Kas dar svajota Sutkaus Jono. 
O, ne tokių tai milžinų! 
Ne, ne svajotojų silpnų 
Suvargusi tėvynė laukia, 
Kuriuos rytoj kita mintis, 
Naudos asmeniškos viltis, 
Žiūrėk, į kitą rojų traukia. 
Laikai ateina kruvini, 
Ir ne ištižėliai silpni 
Ištvers, prabočių užsigynę! 
Tik vyrai milžinų drausmės 
Ir geležinės ištvermės 
Vargingą išganys tėvynę... 


TREčIOJI GIESMĖ 


Šitai ir Vilnius ant kalvos, 
Graži sostinė Lietuvos, 
Apjuostas Nerio, globoj girių; 
Iš kur dar Algirdas didus 
Net chanus baudė ir gudus, 
Iš kur išėjo tiek didvyrių! 

Kiek atminimų, kiek minčių, 
Kiek čia užburta paslapčių! 
Čia steigia sostą Gediminas; 
Čia didžio Vytauto dvasia 
Ligšiol nuo Panerių nakčia 
Ant žirgo raiteliu vaidinas. 

O sveikas! Garso spinduliais 
Taip mums brangus! iš čia keliais 
Prabočiai ėjo ginti Prūsų; 

Nuo čia lig Dono, lig Maskvos 
Skelbei tu vardą Lietuvos!.. 
Buvai ir būsi mūsų, mūsų! 

Sostine prosenių garsi, 
Šiandieną priversta esi, 
Užmiršus praeitį, vergauti. 

Su lenkais dėjais širdimi, 
O jie, tau priešai svetimi, 
Nor širdį Lietuvai išrauti. 

Kaip sielai amžinas Dangus 
Kiekvienas žingsnis čia brangus, 
Bet jo skundais neatsiimsi: 

Tik darbo prakaitu karčiu, 
Tik kova ir kelių stačiu, 
Tiktai kad pats dvasia atgimsi. 

Erelio dvigalvio naguos! 
Iš miego keldamas varguos, 
O, Vilniaus neužmiršk, lietuvi! 
Čia ne tiktai kad praeitis, 
Čia tavo irgi ateitis! 
Čia kova vedama už būvį! 


„Na, sveikas, Laurai! Kaip kruti? 
Kai nesimatėm, kelinti 
Bus metai? baigę mediciną?.. 

Bet kas tai? Žiūri taip keistai! 
Ar Sutkų pirmąkart matai? 
Manai, kad vien besivaidina?“ 

„A, Sutkaus Jonas! Argi tas?“ — 
Akis pramerkęs mieguistas, 
Prašneko nenoroms Svajonas; 

Ir neparodė nuostabos 
Nei noro didelio kalbos 
Jo veidas apvaliai raudonas. 


Sustojęs Vilniuj su pačia, 
Tikėjos Sutkus: daug kas čia 
Jam iš lietuvių atgimimo 
Ką nors užklaustas pagiedos; 
Ir žvalgės paneriais progos 
Bent ką užkalbint iš jaunimo. 

Todėl apsidžiaugė karštai, 
Pažinęs žengiančią rimtai 
Statulą milžino Svajoną, 
Kursai jam priminė tada 
Garbingą Laurą su lazda 
Iš Donelaičio Kristijono. 

Studentais būdami Maskvoj, 
Jie daug sumanymų galvoj 
Apsvarstinėti buvo pratę; 
Svajonas, protas gan platus, 
Aiškiau už sendraugius kitus 

Tėvynės reikalus pramatė. 

Per anksti keltis su rasa 
Nemėgo Lauras, tai tiesa, 

Nei dirbant panašėt į jautį: 
Bet jau sumanymais gerais, 
Akis primerkę vakarais, 
Abu sau mėgo posėdžiauti. 

„Na, ką beveikiat Lietuvoj? 
Čia Vilniuj, būdami krūvoj, 
Širdy, taip sakant, mūsų krašto! 
Patsai sugrįžti čia žadu, 

Tai man išgirsti žingeidu, 
Ką gyvu žodžiu, ne iš rašto. 

Nes kai iš laikraščių skaitai, 
Draugijų turite tirštai: 

Kuopelių, partijų ne stoka: 

Jaunos kuliūros burbulai!.. 

Su metais bus ir veikalai, 

Kaip amžių prityrimas moka“. 
„To gero turime gana! 

Per daug! Nelaimė amžina! 

O vis tai pešas, riejas, pjaunas! 

Pirmeiviai, lenkai, kunigai, 

Marksistai — partijų vergai!.. 

Štai visas atgimimas jaunas!“ 

„Kokios gi partijos patsai?“ — 
Paklausė Sutkus; tas sausai: 
„Aš mat,taip sakant, bepartyvus!“ 
„Nejaugi net iš jaunesnių 
Nesimatytų rimtesnių, 

Kurie žadėtų diegus gyvus?“ 

„Veikėjų nėra! Ir nebus: 
Lietuvis — tinginys rambus,— 
Iš reto aiškino Svajonas,— 
Pradės ką vienas, tai penki 
Ims kritikuoti jį sveiki, 

O šeštas griauna kaip Samsonas“. 

„Tai ką gi? Vien nuleist rankas? 

O gelbės mus ne kitas kas: 
Mes patys turim reaguoti. 
Kurs už kitus aiškiau matai, 
Štai pradžią padaryk rimtai 

Tik dirbti, o ne kritikuoti!“ 

„Tam kartui, be manęs apseis,— 
Atkirto Lauras.— Su tamsiais 
Kultūros priešais nekariausiu; 

Aš jau per senas; jaunesni 
Ir, man atleiskit, kvailesni 
Tuo darbu užsiims kilniausiu“. 


Susyk pritrūko jiem kalbos, 
Prie tos priėjusiem ribos, 
Kad atsisveikinti belieka 
Ar, ieškant išeities kvailios, 
Pradėti kalbą pagalios 
Tik apie orą arba nieką. 
Abudu žvalgės į šalis!.. 
O prieš stovėjo ta pilis 
Aukštai ant kalno Gedimino, 
Kuri tiek šimtmečių senų 
Šauniai ištvėrė! Tiek sūnų, 
Tiek didžiavyrių užaugino!.. 
„Na, kas gi begirdėt daugiau? — 
Jau Sutkus klausė atsargiau.— 
Kaip čia po Vilnių bekovoji? 
Kaip eina praktika? plati? 
Ar vedęs? ar gera pati? 
Manau, ne lenkė kaip manoji“. 
„Su tuo ne kam čia beskubėt! 
Ne „Tėve mūsų“ sukalbėt 
Ar darže nusiskint aguoną!.. 
Ta pliuškė, ta per daug rimta, 
Ta daugel mano, ta — višta!.. 
Tai ieškai vėl su savo duonal!.. 

Galop vienam ar negerai? 
Ką nori, laisvas bedarai; 

Pati, vaikai sparnų nevaržo. 
Kaip paukštis nuo vienos šakos - 
Linksmai bestrioksi ant kitos; 
Raškai sau vaisius kito daržo. 

Tarp mūsų kalbant, vienąsyk 
(Už tai man ausį patąsyk!) 
Buvau kvailystę bepadaręs: 
Lyg Staugailytei, kiek menu, .| 
Su pareiškimu nešaunu, 

Rods, jau buvau beprasitaręs. 

Bet tai madonai kitas kas 
Karštoj galvutėj; ir rankas 
Stačiai nuo moterystės krato; 
Sutverti klausimas galvoj — 
Mergų bevyrių Lietuvoj! 

Čia savo uždavinį mato! 

Bent taip dainavo man pati. 
Ne taip ją apšneka kiti, — 
Kalbėjo tęsdamas Svajonas,— 
Man pasakojo Judrimai, 
Kadais gyvenus per linksmai; 
Viliojęs koks tai nevidonas“. 

Čia Sutkų tartum kas karštai 
Apliejęs būtų; kaip matai, 
Rasotas prakaitas išpylė. 
Klausyt taip buvo nejauku! 
Juk ar ne ją anuo laiku 
Jisai taip niekšiškai užvylė? 

„Sudievu! — tarė neramus.— 
Skubu man į tėvų namus;, 
Išsirengiau juos aplankyti. 

Gal nekantrauja ir žmona, 
Palikus viešbuty viena. 
Lik sveikas, man meilus brolyti!“ 

„Kaip gaila, jogei skubinies! 

7. Raštai II 


Pas mus įbėgęs kaip ugnies, 
Lyg kad norėtum Vilniaus vengti! 
Tiek bendra man su tavimi; 
Čia man visi kaip svetimi: 
Nėra širdies man atidengti! 

Taip būtų miela vakarais 
Mums vėlei žodžiais atvirais 
Pasikalbėti, pasvajoti! 

Juk tiek sumanymų rimtų! 

Ir taip kilnių, ir taip aukštų 
Dažnai man sekas sugalvoti!“ 
Bet ne užmanymai aukšti, 

Nė jų poezija pati 

Šį kartą Sutkaus negriaudino; 
Tik, tartum sužeistas lokys, 
Iki mirtis jį sulaikys, 

Vis bėgti nori! Kur? Nežino. 

Tik bėgti! bėgt, kur kojos ves!.. 
Bet neišbėgsi nuo savęs, 

Tik nelaimingas veltui klausi: 
Kodėl? ir kam? ir kiek naudos, 
Kad sau ir jai ant visados 
Išplėšei rytmetį gražiausį. 

Ir klausi, vergas be vilties, 
Nejau ir aš be ateities. 

Tuščios svajonėse nurimęs? 
Tiktai benaudis sąnarys, 
Tautos siurbėjas — kraugerys, 
Prabočių ainis išsigimęs? 

O gal tai visa, ką matai, 
Kas buvo, bus ir kas aukštai, 
Ir kas įkvėpia dailininką, 

Tik melo virtinė marga, 
Tiktai vaidentuvės liga?.. 
O tu gyvenk, kaip sau patinka. 

Nors Vilniuj duoną ne vieni 
Svajonai valgė, — rimtesni 
Čia veikė žmonės atsidėję: 
Basanis, Vileišiai, Juška, 
Gimžauskas, Tumas, Kudirka, 
Bet buvo tai ne jo veikėjai. 

Skubėjo Sūtkus ir dėl to 
(O ypatingai tai dėl to), 

Kad jam širdis nubudus sakė: 
Juo bus gimtinės jis arčiau, 
Danutę pamatys greičiau!.. 

Ir neramiai širdis jam plakė. 

Jis tikis, jog nuo tos dienos, 
Kai Donė kaltę dovanos, 

Jam ranką palankią ištiesus, 
Jis atsigims, jis atsistos 

Kaip gyvas sąnarys tautos! 
Sugriš laikai jaunystės šviesūs. 

Jaunų dienelių atmintis — 
Varguolei širdžiai prieglobstis! 
Žvaigždė, kuri griuvėsiuos šviečia! 
Šventykla, kur jausmų žiedai, 
Kur brangūs girdžiasi vardai, 
Kurių nei laikas nepaliečia! 

O, į gimtinę vien greičiau! 
Ten atsikvėps sveikiau, plačiau 
Svetur sunykusi krūtinė! 

Ten jaunos dienos prašnekės! 
Šviesiau saulutė patekės! 
Tenai Danutė! Ten gimtinė! 


Greit lekia, švilpia traukinys;, 
Kaleidoskopo reginys 
Nuo Panerių lig Kauno slėnių: 
Miškai, pakalnės, vandenai, 
Daubų žieduoti žolynai 
Tik mirga regračio pasieniu. 


194 


Antai padangiais mėlynais, 
Ilgais kaip orlaivio sparnais, 
Nuslinko paukštis į tolybes! 
Nuskridęs dingo debesys'!.. 

Į sielą šneka ilgesys 
Iš tolimų dienų ramybės! 

Totyn! tolyn! nors nežinai, 

Kur benuves tave sapnai, 

Į kokią šalį sužavėtą? 

O, tik toliau nuo šios dienos, 
Nuo melo, kovos amžinos, 

Nuo to, kas vargsta ir kentėta! 


„Nejau ir Kaunas?“ — lyg sapne, 
Atsiduksėjęs krūtine, 
Nustebęs klausė Sutkaus Jonas. 
Tai buvo Kaunas iš tiesų; 
Iš miestų Lietuvos visų 
Seniausis, miestų Palemonas. 
Lomoj ir ant žalių kalnų, 
Didžiausių mūsų vandenų 
Apjuostas, Mildos numylėtas. 
Širdy ir Lietuvos visos, 
Kame lakštingalų gaidos 
Ne vienas klausėsi poetas. 
Viduj daug žydų; nešvarus; 
Bet kokius rėmus — apdarus 
Išmeldęs iš gamtos malonės! 
Ant panoramos jo žalios 
Kieno akies nepavilios 
Jo aukštos, baltos, senos bonės! 
Tiek matęs amžiais pagarbos 
Ir didžio skurdo, ir globos! 
Ne vieną garsųjį vadovą! 
Tiek kartų virtęs pelenais, 
Kaip feniks vėl naujais sparnais 
Pirmasis atgima į kovą. 

Bet štai jau švilpia garlaivys; 
Kaip gaila! Slėnio neišvys 
Sutkienė, kur garsus poetas* 
„Gražiną“ audė! Taip karštai 
Jinai svajojo apie tai, 

Kad aplankys tas brangias vietas! 

Bet greit Sutkienės atyda 
Kitur nukrypo: kai kada 
Instinktas moterų daug spėja. 
Ne tiek ir proto išminties 
Klausys, kiek nuojautos širdies, 
Žiūrėk, rimčiausioji veikėja. | 

Į pilną garlaivį žmonių: 
Valstiečių, žydų ir ponių 
Kai kas dar skubinasi, bėga; 
Užvis daugiau graži lytis, 
Kurią ryšelių dešimtis 
Suvėlinti dažniausiai mėga. 

O kas tam Sutkui? Toks šnekus 
Nuo karto tampa nejaukus; 
Liežuvis lūpose sustinga; 

Ir maž betrūko, kad galva 
Apsvaigtų kaip Maskvoj tada 
Per vakarėlį nelaimingą. 

Neįstabu! jam akyse 
Danutės tuomet tik dvasia 
Keistai ant scenos nusileido; 
Dabar gi buvo ji pati: 

Laiba, lengvutė ir grakšti, 
Tik gal baltesnė kiek ant veido. 

Lyg karalienė su svita, 
Mergaičių būrio apsupta, 

Joms lydint, ką tai dar kalbėjo, 
Kaip štai sumirgo praeitis!.. 


* Adomas Mickevičius, didžiausis lenkų poeta, „Gražinos“ poemą pa- 
rašė Kaune. 

O jos akutės kibirkštis 

Iš tolo Sutkų pastebėjo. 
Suvirpo, ėmė plakt širdis; 

Pirmoji blikstelė mintis: 

Atgali grįžt. Bet akys raibo; 

Pakirto kojas svaigulys, 

Ir krito kaip akmuo — kūlys 

Į Nemuną nuo liepto laibo. 
Pakilo klyksmas. Bet vanduo, 

Beširdis slibinas — vaidmuo, 

Apglėbęs auką nelaimingą, 

Nemėgsta jos gera valia, 

Tiktai užmigdęs svajele, 

Grąžint gyviemsiems nenaudingą. 
Tik vieną kartą dar auka 

Bekyštelė balta ranka, 

Ir, ko nieks spoksančių nelaukė, 

Srovė, perbloškusi šuoliais, 

Pagriebus auką kaip kabliais, 

Tuojau po garlaiviu įtraukė. 


Pirmieji Sutkaus kilnesni 
Jausmai, jo prigimtis švelni 
Šokt gelbėt buvo jam patarę; 
Nebūtų trūkę ir drąsos; 

Bet balsas išminties sausos 
Jam širdį kaip raktu uždarė.. 

Išblyškęs laužė tik rankas 
Ir besižvalgė, argi kas 
Nešoktų gelbėt nelaimingos? 
Jį pavadavo Judrimai, 
Neatsisakę, regimai, 
Lig šiol nuo rankos jos turtingos. 


Prieš valandą graži, jauna, 
Kilniausių siekių kupina, 
Danutė rengės į Liepoją. 

Svajojo nuo kelių dienų: 
Pažinti vietoį tų jaunų, 
Kurios save parduot vilioja. 
Taip jai skaudėjo ta žaizda, 
Kad nusiminus kai kada, 
„Dievuliau,— skundės,— gailestingas! 
Tikrai tie žmonės be širdies! 
Tiek kirminų silpnos lyties! 
O, gelbėk pats tas nelaimingas“. 
Norėtų gelbėt ir pati, 
Kiek leidžia jėgos, o kiti 
Gal vietoje bent kiek padėtų. 
„Kad tai į užsienį kada!“ — 
Bemaž kasdienė jos malda: 
Pasimokint ten daug galėtų. 
Ir kitas didis skaudulys 
Rūpėjo: neramus kvieslys, 
Kurs tiek Amerikon masina. 
Kaip vardas įam? Kas įį vargu 
Vadina, kas tamstos draugu!.. 
O niekas gydyt nemėgina. 
Kiek iš Liepojos per metus 
Laivais į svetimus kraštus 
Tų emigrantų bėgte bėga! 
Nejaugi, Lietuvos vaikai, 
Jums įkyrėjo tie laukai, 
Kur svetimtaučiai spiestis mėga. 
Maskolis, lenkas, vokietys 
Tarp mūsų vargo nematys, 
Užtat išstums svetur lietuvį. 
Jis — mulkis? Ar minkštos širdies? 
Ar tinginys be ateities, 
Kursai pražus kovoj už būvį? 
O ne, o ne! Daugiau jėgų 
Jame, kaip Lietuvoj vargų! 
Dar neparodė, ką jis gali! 
Tik reikia plaukt vienon krūvon! 

Tik reikia, grįžus Lietuvon, 
Ir šviest, ir žadint brangią šalį! 
Taip daug norėtų ji žmona 
Darbuotis — veikti, bet viena 
Ką išgalės be patyrimo? 
Bet nesulauks aušros-žvaigždės 
Tasai, kurs darbo nepradės!.. 
Šalin nuodai nusiminimo! 
Tas darbas ne vienos dienos. 
Šį tą Liepojoj sužinos; 
Atras ir vietoj patarėjų!.. 
Ir kiek tai klausimų kitų, 
Sumanymų, darbų aukštų 
Dar šiandien rytą jai rūpėjo! 
Dabar užmerkusi akis 
Ir paslaptinga kaip naktis, 
Danutė kambary gulėjo 
Be žado; plakė kai kada 
Silpnokai pulsas! Tik malda 
Jos mokinių viltim skambėjo. 
Salyp jos, irgi be kalbos, 
Sėdėjo Sutkus nelabos 
Mirties akivaizdoj išblyškęs, 
Kaip briliantai žieduose, 
Taip ašaros jo akyse 
Spindėjo per blakstėnas ryškias. 


Galop kad Donė akutes 
Pravėrė, baltas rankutes 
Jau prieblandoje Sutkus laikė. 
Dar skaitė pulsą neramus, 
Bet matė grįžtančius jausmus 
Ir sąmonę, nors dar ir klaikią. 
Nesąmoningai, skubinai 
Ranką ištraukusi, jinai 
Aplinkui nieko nepažino; 
Tik apsidairiusi bailiai, 

Sau galvą spaudė: sopuliai 
Ją, matomai, labai kankino. 
Kaip debesėliai žvaigždutes, 
Taip ji blakstėnoms akutes 
Uždengus, stengėsi užmigti. 
„Jau ačiū Viešpačiui! pasveiks; 
Tik atilsio ilgesnio reiks. 
Palikim,— Sutkus tarė, — vieną!“ 


Sutkienės nujautė širdis, 
Kad čia tur būti paslaptis 
Tas Jono didelis jautrumas, 
Kai Staugailytė Nemune 
Kone prigėrė;. o, žinia: 
Čia aiškus flirto bus gudrumas. 
Būk jo švenčiausia priedermė 
Kaip daktaro (sena giesmė!) 
Pirmam aprūpinti lizonę! 
Ir globon ėmęs, kaip matai, 
Net buvo priverstas per tai 
Ir pačią atidėt kelionę. 
Ta Jono globa per karšta 
Į širdį diegė jai tada 
Tr instinktyviai nepatiko!.. 
Dabar, susekusi galus, 
Ji mato aiškiai, jog gilus 
Instinktas čia neapsiriko. 
Judrimas-senis, gan šnekus, 
Senus anų dviejų laikus 
Apsakė jai susipažinęs. 
Ir pasirodė, tos deivės 
Akis ne vieną sužavės; 
O Jonas ją net vest ketinęs. 
Dabar tai aišku jai visai, 
Kodėl taip rangėsi jisai, 
Kaip velnias nuo ražančiaus gynės, 
Kai panorėjo įi pati 

Važiuoti drauge kaip kiti 
Pažint Mickevičiaus tėvynės. 
Kai vis išėjo tat aikštėn, 
Ar nusisukusi kertėn 
Verkšlens kaip bobos minkštakošės? 
Nors spazmai ją ir sukratys, 
Bet ji ant savo pastatys!.. 
Kaip vadas, pergalę išlošęs. 
Neatidėjęs nei dienos, 
Globoj užrūstintos žmonos, 
Maskvon turėjo grįžti Jonas. 
Ir štai jau traukiny jisai 
Į pačią žvilgčioja skersai 
Ir pypkę rūko kaip sultonas. 
Iš lengvo velkas traukinys; 
Aplinkui palšas reginys; 
Gamta paniurus, nusiminus! 
Ir Jono mintys kaip ežiai 
Krūvon nespiečiasi gražiai; 
Ir nežinia, kaip jas atginus. 
Ant galo argi ne vis tiek? 
Arčiau-toliau, sau mąstė, siek! 
Vis tiek betūpčiosi ant vietos. 
Ir kam tas triūsas ir vargai? 
Kam bekariauti taip ilgai, 
Kad būvio sąlygos taip kietos? 
Sudieu sapnai ir ateitis, 
Kur murkso vien tamsi naktis, 
Be ryto, be aušros, be kelio! 
Atgal pažvelgsi,— ten baugu! 
Ten neatrišamu mazgu 
Užnerta baudžiavos saitelio. 
Kodėl, kodėl jam taip sunku? 
Kodėl gyvenimo taku 
Nerado laimės, jos taip troškęs? 
Kad būtų nors bent Lietuvoj 
Jo kaulai puvę ar kovoj 

Galiūnas-priešas ji perbloškęs! 
O laimė buvo taip arti! 
Taip, rodos, prašėsi pati!.. 
Bet jis už marių ją svajojo. 
Karjeros gundomas tuščios, 
Garbės ir dirvos sau plačios 
Svetur paklydėlis ieškojo. 
Sutraukyt pančius? nei jėgų 
Savy nejaučia, nei draugų 
Aplinkui palankių nemato. 
Ir lieka slėgianti našta, 
Su juo lig karsto surišta, 
Kurią kaip jungą vilkt paprato. 
O, kiek lietuvių avinų 
Paliko vergais dėl žmonų, 
Kurias bus vedę tarpe rusų. 
Jei Lietuvon sugrįš kada, 
Išvysime tiktai tada, 
Kiek tų paliegėlių tarp mūsų! 
Iškalkit, vyrai šių dienų, 
Gelžinę valią milžinų! 
Be jos pražūste kaip šešėliai! 
Dabar tiek priešų Lietuvoj! 
Už būvį mirtinoj kovoj 
Ištvers ne dvasios mažutėliai! 
Ateina audra kruvina! 
Jos nebetolima diena! 
Europos ji sugriaus tvirtoves. 
Per tavo, Lietuva, pečius 
Ji perves kruvinus svečius, 
Kokių nebuvo nuo senovės! 
O, eina, artinas laikai! 
Ištvers jų audroj ne vaikai, 
Tik vyrai su gilia tikyba!.. 
Stiprėk ir auk gi, Lietuva, 
Kad ta ateinanti kova 
Sūnums nebūtų per ankstyba. 


KETVIRTOJI GIESMĖ 


Danutei irgi ne lengviau: 
Nuo ryto kėlusi anksčiau, 
Tuščia po Kauną klausinėjo: 
Pabėgo Jonas kaip rasa, 
Kaip sapno pasaka visa, 
Vos tik saulutė patekėjo. 

Ir skauda jai, ir neramu: 
Bent kiek gal savo šiurkštumu 
Jo meilę nenoroms užgavo!.. 
Net nė sudieu! Net paprasta 
Žinia: „kaip Donės sveikata?“ 
Neįdomavęs, išvažiavo. 

Ir vėlei jaučiasi viena! 

O vakar mirusi diena — 

Tai vien tik sapnas apgaulingas! 
Tik liūdnas skardas praeities, 
Prašnekęs gilumoj širdies, 

Kurs vėlei diegia sopulingas. 

Šalin, šalin tušti sapnai! 
Tiek metų, kaip nuo jų jinai 
Slopina skaudančią krūtinę! 
Kaip, užsidarius savyje, 

Ji dega skausmo gabija 
Ir kala valią geležinę! 

Greičiau į darbą! Jo varguos 
Sau širdį alpstančią paguos! 
Jo sūkury užsimiršimas! 

Tiek tų sumanymų galvoį! 
Tiek darbo vargo Lietuvoj! 
Čia josios tikras pašaukimas. 

Nutarus sykį ką tvirtai, 
Danutė ėmėsi karštai 
Ir visą savo sielą dėjo; 

O tvirtas būdas ir valia 
Ko nenuveiks galų gale, 
Jei ką širdis tik pamylėjo. 

Bet aplinkybių kai kada 
Lyg susitelkusi našta 
Tvirčiausią valią surakina, 

O priešais einanti vaga, 
Pagriebus platesne banga, 
Į kitą kraštą nudangina. 

Ir nesakykit, jog visi 
Žmogaus sumanymai laisvi! 
Rimtai apsvarsčius, apgalvojus, 
Ar žino vargdamas žmogus, 
Kur Dievas jo nukreips vargus? 
Kur jį nuves tamsus rytojus? 

Tačiau, kas rankų nenuleis, 
Nors ir sunkiais vargų keliais, 
Nors ne tuojau ir ne šiandieną, 
Jei Dievas geras tik padės, 
Šviesesnės susilauks žvaigždės, 
Išgriaus drūčiausią kliūčių sieną. 


Netęsus dieną nuo dienos 
Lig parankesnės atmainos, 
Kaip tie, kurie tiktai svajoja, 
Danutė rengėsi uoliai, 

Į širdį ėmusi giliai, 
Tuojau keliauti į Liepoją. 

Bet netikėtai iš žiemių, 
Lig šiolei vis dar neramių, 
Kur maištas tiek žmonių pražudė, 
Žinia atėjo nerami, 

Ir, nors suspausta širdimi, 
Danutę iškeliaut sukliudė. 

Sujudo Rusija visa, 
Nes žinią paskleidė krasa: 
Pirmoji dūma išvaikyta. 
O gandas skrido paslapčia 
Iš Vyborgo* banga plačia, 
Kas ten atstovų įsakyta. 

„Kas žino, kas ir Lietuvoj 
Gal būti? O geriau krūvoj 
Nuspręst iš vieno pasitarius, 
Kaip mums rinkimuos dalyvaut? 
Ir nuo valdžios ko reikalaut, 
Giedros nelaukiant užsidarius? 

O gal dabar kaip tik ir bus 
Lietuviams laikas patogus 
Ir klausimas tautoj subrendęs 
Tuojau pareikalaut griežtai, 

Ką seimas Vilniuje andai 
Jau buvo vienbalsiai nusprendęs. 

Juk autonomijos plačios, 

Net ir savivaldos pačios, — 
Taip mąstė ne viena Danutė: — 
Kitaip išgauti mums neteks, 

Jei sunaudot nepasiseks 
Didesnę rusų suirutę“. 


Lietuviai — vyrai nekaršti, 
Ne taip kaip lenkai ar kiti; 
Tačiau ir tie sujudo veikę; 
O kas dėl partijų, srovių, 
Tai pasirodė, jogei jų 
Daugiau mes turim, negu reikia. 
Nusistovėję kunigai 
Jau, rodos, santaikos draugai, 
Ir tie karščiavos susirinkę: 


* Pirmąją dūmą paleidus, jos atstovai susirinko Vyborge ir ten nu- 
tarė: mokesčių valstijai nemokėti ir kareivių-naujokų nebeduoti. 

Lamokas, Jakštas, daug kitų 
Prie kompromisų nelemių 
Griežtai pasiskelbė nelinkę. 

Lamokas, Belgus ir kitus 
Aplankęs užsienio kraštus, 
Fereinus vokiečių pažinęs, 
Įrodė pamatais giliais, 

Kad su pirmeiviais atkakliais 
Ten kaujas srovės religinės. 

Nes kur tik tie nagus įleis, 
Bežiūrint bedievystę skleis, 
Net suvartotojų draugijoj! 
Todėl tai tikinčių kraštuos, 

Ar jie tau pirks ką, ar parduos, 
Visur jų katalikai bijo. 

Ant to net Jakštas gan staigus, 
Šykštai kramtydamas nagus, 
Pakėlė galvą... bet tylėjo! 

Tik kraipė lūpą prašmatniai, 
Mat įo europiški dėsniai 
Į klausimą plačiau žiūrėjo. 

Jisai, kaip kritikas garsus 
Ir kaip filologas drąsus, 
Visur reformų reikalavo; 
Tačiau pirmeiviškos rūgšties 
Nemėgo iš gilios širdies 
Tr ją su tulžia kritikavo. 

Dabar kas kitas jam galvoj: 
Su dvarininkais Lietuvoj 
Rinkimuos tartis protestuoja: 
Tie ponai — lenkberniai visi, 
Valstiečių siurbėlė baisi! 
Stačiai laukan sau tevažiuoja. 

Kai Staugailytė su jausmu 
Patraukt tuos brolius gerumu 
Andai patart jam pamėgino, 
Tas ėmė spjaudyti rūsčiai, 

O nusiminusią stačiai 

Net kvailia varna išvadino. 
Paskui prašneko Alaba; 

Jo aiški, logiška kalba 

Dalykus kaip ant delno krovė: 

„Ar katalikiška šalis, 

Kame pirmeivių tik dalis, 

Bedievišką paremtų srovę? 
Juk būtų gėda amžina, 

Kad mūsų Lietuva jauna, 

Apleidus dvasiškus vadovus, 

Kurie pristatė tiek naujų 

Bažnyčių gotiškų, dailių, 

Pirmeivius rinktų į atstovus!“ 
Kalbėta buvo ir kitų; 

Netrūko prakalbų rimtų, 

Net liberalų šalininkų! 

O norint dar ne per drąsiai, 

Bet jau girdėjos atbalsiai 

Naujos srovės ateitininkų. 
Galop Noreika nuo širdies, 

Vardan didžiosios praeities 

Prabilo taip su viltininkais, 

Kad nutarta galutinai 

Rinkimuos eiti būtinai 

Su demokratais-tautininkais. 


O tautininkų dauguma 
Neaiškia savo programa 
Visus sutaikinti mėgino; 
Net ir su lenkais pažangiais 
Derėjos kąsniais nepigiais; 
Bet greit jų apgaulę pažino. 

Į rusų dūmą jie tada 
Su Basanavičium greta 
Pravesti ir Svajoną tarės: 
Ansai mat gerbiamas visų 

Ir „Aušrai“ tekant iš tiesų 

Joj buvo pirmą barą varęs. 
Svajonas, norint negarsus, 

Bet, buvo manoma, visus 

Tikrai patenkinti galėsiąs; 

Veikėjas, tiesa, ne koksai; 

Užtat neprasikišt jisai 

Kaip ir ligšiol gudriai galėsiąs. 
Jam ir sumanymų eilės 

Netrūksią;. dūmoje galės 

Ilgai, protingai debatuoti. 

Na, ir galvos ne taip siauros. 

O vyras koks iš pažiūros! 

Bus dūmoj kuo pasididžiuoti. 
Nutarę buvo jų šulai, 

Apsvarstę viską akylai, 

Atstovu rinkt ir Sutkaus Joną: 

Jisai ir ne visai kairys, 

Jį dvarininkai palaikys 

Dėl to, kad lenkę vedęs žmoną. 
Pametus skrupulus visus 

(Nors žingsnis buvo per drąsus), 

Net Donė jam išdrįsus rašė 

Ir, kaip mokėjo, nuo širdies 

Dėl Lietuvos, dėl ateities 

Atstovu būti meldė — prašė. 
Ir ne savimeili širdis, 

O ne! gilesnė priežastis 

Tą pirmą laišką jai diktavo: 

Jos ausį palietė gandai, 

Kurie užgavo ją labai 

Ir dėl kurių net raudonavo. 
Jau širdį spaudė jai tada 

Ta mus taip ėdanti žaizda, 

Kad matė ji vienybės stoką, * 

Kad dėl visuomenės, tautos 

Nuo savo partijos keistos 

Lietuvis pasikelti nemoka. 
Antai, kad ryto pakraščiai*, 

Endekų žudomi stačiai, 

Kad kunigai budriai juos gina, — 

Pirmeiviai šaipos nuo šalies; 

Bet ginčo pirštu nepalies, 

Bešalių rolę sau vaidina. 
Bet žmonės kalba netuščia, 

Kad socialai paslapčia 

Su žydais tarias dėl rinkimų!.. 

Su išnaudotojais šalies!.. 

Kurių nuskurdėlių gailies; 

Bet venk suktų jų sumetimų! 
Ar žydai mums artimesni 

Už tuos, kurių tėvai seni 

Už šitą kraštą liejo kraują? 

Kurių pagarbinti vardai 

Kaip praeities didžios aidai 

Į kovą žavi kartą naują! 
Šiandieną, tiesa, jų ainiai, 

Kitos kultūros kaliniai, 

Nuo savo prosenių nuklydo. 

Bet grįš tie broliai su laiku! 

Tik grįžt dabar dar jiems sunku!.. 

Lietuvio gi nebus iš žydo. 
Bet socialams ar galvoj 

Gerovė mūsų Lietuvoj? 

Jos praeities jie nebrangina. 

Tik žydams palankūs tarnai, 

Apsišarvoję raudonai, 

Pasaulio darbininkus gina. 
Prieš juos mes turime visi 

Iš vieno eit didi, maži! 

Taip Donė Sutkaus Jonui rašė 

Ir, kaip mokėjo, nuo širdies 


* Vilniaus vyskupijoje. 

Dėl Lietuvos, dėl ateities 
Atstovu būti meldė — prašė. 


Bet slėgė dienos kaip našta, 
Lyg amžiai slinko, o slapta 
Net kartais ašaros riedėjo! 

E, Kaunui nuo Maskvos atstu, 
Ir balandėlis su raštu 
Atskrist, kaip matos, neskubėjo!.. 

Tuščia, Danute, betikies 
Ir veltui veržias iš akies 
Tau nenoromis ašarėlė. 
Verčiau ant savo praeities 
Padėk kryželį be vilties! 

Ar negana tau širdį gėlė? 

Juk tavo laiško net skaityt 
Neteko Sutkui; taip, matyt, 

Iš aukšto buvo nužiūrėta: 
Laiškelį skaitė jo žmona, 
Kuri ir nutarė: gana 

Ją už akių apgaudinėta, 

Jei vyras gali ją slapta 
Apgaudinėti, tai tada 
Ir ją nuo žodžio paliuosuoja. 
Kodėl negali ji pati 
Ieškoti meilės kaip kiti? 

Ne vienas ją juk adoruoja. 


Praslinko antra ir trečia 
Triukšminga savaitė; tuščia 
Danutė laiško beilgėjos. 

O Kaunas ūžė vis daugiau; 
Kas kartą ginčuos atsargiau 
Vadovai partijų derėjos. 

Susirinkimams, prakalboms, 
Deryboms partijų slaptoms 
Kaune tiesiog nebuvo galo. 

Tik socialai sau tyliai 

Vieni kuždėjos nuošaliai; 

Nedėstė pažiūrų ant stalo. 
Užtat tarp kumečių drąsiai 

Paleisti skrido atbalsiai, 

Kad sočialai žemės duosią 

Visiems bežemiams kiek gana;, 

Nuo ponų imsianli „kazna“ 

Dalinti skurstantiems varguose. 
Brazda, atvykęs iš Maskvos, 

Valstiečiams sakė Lietuvos 

Tiesiog pamokslus, net griaudino;, 

Jiems rodė, kiek skriaudos didžios 

Nuo tų buržujų, nuo valdžios, 

Kiek nuo turtuolių jie pažino! 
Endekų štabo karvedys 

(Nieks kitas taip nesuvaldys) 

Kirkila tvarkė dvarininkus, 

Prisiekdęs Dievo akyse, 

Su lenkais kūnu ir dvasia 

Iš vieno eit, vadus išrinkus. 
Ant ko balsų daugiausia kris, 

Tas partijoms kitoms duris 

Ir savo valiai užrakinęs, 

Prie „kolo“ pats prisirašys 

Ir vien tik Varšuvos klausys, 

Kaip pareigos patriotinės. 


Galop rinkimai; ir žaibu 
Žinia pasklido. Įstabu: 
Šalis, kame regėti tenka 
Tiek kryžių pakeliais, maldų! 
Tiek po bažnyčias atlaidų, 
Į dūmą... socialus renka!.. 
Kam, kam tat širdį suskaudės 
Ir ašarėlė nuriedės, 
Kam atsidus sunkiai krūtinė, 

Tai vargšei Donei!.. Tiek vilties 
Padėjus buvol!.. Praeities 
Nutrūko styga paskutinė! 
Visa tradicijų eilė, 
Kuri kaip amžių patarlė 
Ramiai be kritikos žavėjo, 
Dabar nuo Lietuvos jaunos 
Naujos iš pamato kainos 
Sulaukus, akyse trupėjo!.. 
Ir buvo skausmo valanda, 
Kad atsivėrusi juoda 
Bedugnė visą ją sukratė! 
Tr bėgti, bėgti atgalios 
Nuo Lietuvos taip atkaklios 
Vienatę išeitį tematė!.. 
Bet antras balsas įstabus 
Jai sakė: mesk senus kapus! 
Ir eik, kur gyvas muš šaltinis! 
Ne bėgti! Rankas nukratyt! 
Tik veikti, pikta pataisyt — 
Uždavinys tai pirmutinis! 
Kas daugel myli, daug atleis; 
Tas prasikaltusių neteis, 
Bet prisiartins juos suprasti: 
Pažins gal juos ne taip piktus. 
Galop pasaulis kaip platus, 
O kur be kaltės Žmogų rasti? 
Dėl jų darbų neprakilnių 
Danutė kaltinti žmonių 
Nekaltins; kaltinti nemoka. 
Nejau bekaltinsi už tai, 
Kad juos išauklėta keistai, 
Kad šviesesnių akių jiems stoka. 
Bet kaip širdies jai neskaudės, 
Nustojus puskely žvaigždės, 
Kuri ją vedė, ją ramino. 
Jai rodė, kokiu eit taku! 

Kad pasišvęsti nesunku 
Jai buvo, nes rasa gaivino. 


Aidai rinkimų nešaunų 
Danutei keletą dienų 
Sudrumzdę buvo skaisčią sielą. 
Svyravo priedermių kovoj: 
Per daug to matė Lietuvoj, 
Kas slėgė atmintį nemnielą. 

Tačiau svyravo neilgai: 
Tėvynės skurdas, jos vargai, 
Net naujos nemalonios srovės 
Į darbą šaukė dar karščiau: 
Reikėjo gelbėti greičiau, 

Kur priešas kenkė įsibrovęs. 

Juo matė ji daugiau žaizdų, 
Net dėmių Lietuvoj juodų 
Ir juo daugiau dėl jų kankinos, 
Tuo meile degė veiklesne 
Dėl tos šalies, kuri sapne 
Jai bočių milžinais vaidinos. 

Taip motinos jautri širdis 
Tą myli kūdikį užvis, 

Kurį skaudžiau gamta užvylė; 
Nes žino, kas pasigailės, 

Kad ji pati jo nemylės 

Už skriaudą sopančią ir tylią. 

Greičiau į darbą. Jo varguos 

Danutė širdį sau paguos; 
Jo sūkury ras užmiršimą. 
Tiek tų sumanymų galvoj! 
Tiek darbo-vargo Lietuvoj... 
Čia mato savo pašaukimą. 

Čia laimė ir uždavinys!.. 
Ir štai Liepojos traukinys 
Jau neša ją į tą skruzdyną, 
Iš kur kas savaitė laivais 

Tarnaut Amerikoj vergais 
Gabena mūsų žalumyną. 
Likimas jų toksai sunkus! 
Ji nori Lietuvos vaikus 
Brangiai tėvynei vėl grąžinti! 
Grąžinti dėl viešos naudos! 
Nuo išnaudojimo skriaudos 
Juos pamokinti ir apginti. 


Greit bėga, šniokščia traukinys, 
Tarytum sužeistas rainys, 

Kurs nuo mirties išbėgt norėtų. 
Miškai, laukai ir vandenai 

Tik mirksi, kaip mainų mainai 
Iš karalijų sužavėtų. 

Danutei tartumei lengviau; 
Tiktai norėtų dar greičiau 
Beskrist į tolį begalinę, 

Kad net mirgėtų akyse, 
Apsisparnuotų jos dvasia, 
Nurimtų alpdama krūtinė. 

Anapus sąmonės aidu, 

Kur nėra skausmo nei žaizdų, 
Nei praeities be užmiršimo; 
Kur meilė amžina-jauna; 
Netemsta vakaruos diena, 
Nėra vilties, nėra troškimo... 


PENKTOJI GIESMĖ 


Prabėgo metų dešimtis, 
O neprailgus praeitis 
Nemaž viešam lietuvių rūme 
Iškirto šviesesnių langų, 
Nemaž sužadino jėgų 
Ir sąmonę tautos pastūmė. 
Daug atsimainė Lietuvoj, 
Su priešais nuolatos kovoj 
Draugijų darbas surimtėjo;, 
Subrendo partijų šulai. 
Atlikę nuo grūdų pelai 
Savaime nykdami trūnėjo. 
Plačius Amerikos kraštus 
Aplankius, Donė pas kitus 
Pažino moterų veikimą; 
Į širdį ėmė tat giliai: 
Pagrįžus platino uoliai 
Tarp lietuvaičių apšvietimą. 
Draugijon moteris rimtas 
Surišo; pakvietė kitas 
Į meno-amato mokyklas;, 
Tarnaitėms Zitos draugijas 
Atdarė, kviesdama į įas; 
Krautuves steigė ir valgyklas. 
Svajonas visgi pažangos 
Nematė dėl snaudų ligos, 
Apsenęs ir pečiuos sulinkęs; 
Bet pasirėmęs su lazda, 
Svajot dar mėgo kai kada, 
Prieš pilį suolą pasirinkęs. 

Su socialų karžygiais, 
Per daug karštais ir pažangiais, 
Brazda ilgainiui nesutiko; 
Jo kuopos rimtesni draugai, 
Kovoj svyravę neilgai, 
Dabar vien demokratais liko. 


Užkaito vasaros diena, 
Darbais ir vaisiais kupina, 
Sujudo kaimų darbininkai; 

Iš miestų (oras ten tvankus) 
Pasklido į plačius laukus 
Mokytojai ir valdininkai. 

Ramiai sau vasaros svečiai 
Ilsėjos; darbo rūpesčiai 
Ne taip pečius ir galvą slėgė; 
Sakais kvėpavo pušynų 
Ar glaudės kur prie vandenų, 
Nuo miestų pragaro pabėgę 

Žydėjo liepos. Pakeliais 
Kaimiečiai, saulės spinduliais 
Įkaitinti, rugius kapojo; 
Ilsėtis nėra jiems kada: 
Darbų karščiausia valanda 
Visus laukuosna išviliojo. 

Prikirtę pradalgių diktai, 
Pjovėjai žvalgės, ar aukštai 
Saulutė vakaruos žėrėjo; 
Danutė tuomet prie progos 
Iš bočių praeities margos 
Gražiai jiems pasakot mokėjo. 

Nuvargę saulės spinduliai 
Už miško sėdo jau tyliai, 

Ir vakarop atvėso oras, 
Kai Luokės vieškeliu risčia, 
Su laikraščiais po pažasčia, 
Atskrido Vištupių bajoras. 

Net nei labadijos trumpos 
Nesakęs, be ilgos kalbos: 
„Nelaimė, vyrai!.. Jums ne baras 
Bekirsti nokstančių rugių! 

Ir ne žiūrėti pradalgių!.. 
Su vokiečiais paskelbta karas!“ 

Ir plaukus raudamas žilus, 
„O varge! — šaukė: — kas gi bus? 
Barnabas mano nelaimingas! 
Jam stoti teks pirmoj eilėj 
Ir žus kaip pragaro gerklėj!.. 
Prakeiktas karas apmaudingas!“ 


Visiems išrodė: vokiečiai 
Rytoj, poryt pasklis plačiai 
Po mūsų šalį nelaimingą, 

O karas kruvinais darbais 
Pavers ją tyrais ir kapais, 
Prispaudęs letena galinga. 

Kas bus? Kas bus gi su mumis? 
Viens kito klausė akimis 
Rimčiausi vyrai nusiminę. 
Nežino Donė ir pati, 

Kas laukia šalį ateity 
Ir per tą karą pragarinį. 

Tiktai, ramindama kitus, 
Ji laisve švintančius metus 
Per ašarų mares regėjo!.. 
Bet kaip tą svarbą valandos 
Veikėjai mūsų sunaudos, 
Sau pasakyti nemokėjo. 

Tik jautė: eina valanda: 
Jei ne dabar, tai niekada 
Lietuviai sau neras teisybės! 
Ir, nesudėjus sau rankas, 
Giedros jiems laukti, iki kas 
Pasigailės vergų silpnybės. 

Ji atsilikti nuo kitų 
Ir savo priedermių šventų 
Nebeišpildyti negali; 
Bet kur? ir kaip? nuo ko jinai 
Pradės, kad nors nekruvinai 
Įnešus irgi savo dalį? 

Ilgai nemąsčius, kaip žmogus, 
Kuriam ne atilsis brangus, 
Tik darbas dega užmanytas, 
Nusprendė grįžti ką greičiau 
Į Kauną, ne rytoj, tuojau! 
Naktis!.. bet kas gi! bus ir rytas! 

Danute-vargše, nežinai: 
Namų, kuriuos taip skubinai 
Apleidi naktį šią žvaigždėtą, 
Kur tiek svajonių, tiek sapnų, 
Prabėgo tiek brangių dienų... 
Daugiau išvyst tau nežadėta!.. 


Naktis graži, rami, vaizdi, 
Toli juokavimus girdi 
Ir dainas ilgesio pradėtas! 
Malonu vienkart ir griaudu! 
Į tolį eitum vienu du... 
Naktis graži, dangus žvaigždėtas. 
Mėnulis šviečia. Pradalgių 
Pakvipo šienas. Už rugių 
Griežlė begriežia kanapėta. 
Ant kalno snaudžia pušynai, 
Kapuos sapnuoja milžinai!.. 
Naktis graži, rami, žvaigždėta. 
Mėnulis šviečia. Nuo arklių 
Juodi šešėliai iš šalių 
Į kraštą lydi užžavėtą, 
Tenai, tenai, kur pušynai, 
Kur ilsis bočiai-milžinai!.. 
Naktis graži, rami, žvaigždėta. 

Naktis rami. Ne taip rami 
Pati Danutė: tolimi 
Vaizdai įvairūs jai vaidinas... 
Taip mėlsvos bangos Baltijos 
Sukils, užkauks, tai atgalios 
Atslūgsta vėlei, vėl raminas. 
Tai matės jai: visa šalis, 
Kur vokiečiai rytoj pasklis, 
Bus sunaikinta, nuteriota, 
Kai jos laukuose kruvinai 
Suseis Europos milžinai, 
Kokių per amžius nežinota. 
Kame tie priešai susitiks, 
Akmens ant akmenio neliks, 
Ko nei prabočiai nėra matęl.. 
Kas jų laimės, kas nelaimės, 
Lietuviai ypač nukentės, 
Nes jie silpni, nesusipratę... 
Tai rodės jai, mažais šuoliais, 
Bet visgi pažangos keliais 
Žmonija eina prie teisybės! 
Kaip teisės luomų ir žmonių, 
Taip ir tautų net mažesnių 
Kaskart daugiau sulauks liuosybės. 
Rumunai, serbai ir graikai, 
Bulgarai, čekai ir vengrai 
Jau savarankiai veikti gali!.. 
Kada, o Viešpatie, kada?.. 
O gal tai muša valanda, 
Kad atsiminsi mūsų šalį?.. 


Tokių minčių siūbuojama, 
Tai nusiminus, tai linksma 
Danutė kad pasiekė stotį, 
Nebepažinami Šiauliai!.. 

Ir gatvės, ir visi keliai« 
Žmonių užkrauti ir nustoti. 

Daugiausia žydai su vaikais, 
Su prekių, rakandų pakais 
Iš Kauno kraustėsi sukilę. 
Nemanė vargšai, kad Šiaulių 
Jau tik už mėnesių kelių 
Betiks vien kaminai apsvilę: 

Iš Kauno bėgo maž visi;, 
Danutė buvo tiek drąsi, 

Kad visgi siekt ten pasiryžo, 
Nors tik naujokai ir kiti, 

Į kareiviją pakviesti, 

Vieni dabar į Kauną grįžo. 

Bet Kaišiadoriuos tiek žmonių! 
Nuo sienos švilpė traukinių 
Taip daug: vagonas į vagoną, 
Kad, rodės, varsnai vos keli... 
Kad, rodės, ranka jau gali 
Pasiekti karą-nevidoną. 

Danutė žvalgės, kaip iš čia 
Patekt į Kauną, bet tuščia! 
Nes komendanto įsakyta 
Visiems lietuviams įžymiems, 
Kaip carui neištikimiems, 
Apleisti Kauną uždarytą. 

Ir bėgo vargšai iš namų 
Ieškot globos tarp svetimų; 
Net Varaniežių kits pažino. 
Sviesuolių visgi dauguma 
I Vilnių spietės vargdama 
Ir lietuvystę čia gaivino. 

Pirmų pabėgėlių banga 
Tarytum limpanti liga 
Plačiai nerimastį sukėlė;, 
Girdėjos karas vien baisus 
Ir gundė bėgti, bėgt visus, 
Visus, net seną matušėlę. 

Svajonas, norint nerangus, 

Bet išmintingai atsargus, 

Likt Vilniuje nerizikavo; 

Iš komitetų sau kelių 

Išrūpinęs kelpinigių, 

Darbuotis Pskovan išvažiavo. 
Su savo artimais draugais 

Čia Tatijanos pinigais 

Įsteigęs linksmą ligoninę, 

Nuo ankstybųjų vakarų 

Tarp gailestingų seserų 

Ne kartą sveikino aušrinę. 
Paskui iš kruvinų laukų, 

Kai ėmė vis daugiau aukų 

Į Pskovą ir pro Pskovą plaukti, 

Už karo nekaltas aukas 

Nebekantraudamas kai kas... 

Bet kam anksti memento šaukti? 


Seniai Europa nerami 
Ginklavos. Vadų spiriami 
Eikvojo seimai milijonus. 
Vieni pralenkdami kitus, 
Armotų liedino šimtus 
Ir naujus rengė batalionus. 

Didžios nereikė priežasties, 
Tiktai nelaimės-kibirkšties, 
Kad užsikurtų didis rūmas. 
O čia tų priežasčių griežtų, 
Naujų, senų, neišrištų 
Toks neapsakomas gausumas. 

Kaip anglai nori vokiečiai 
Ant marių viešpataut plačiai: 
Lenktynės!.. Akyse net mirga! 
Prancūzas irgi niekados 
Svajot Elzaso nenustos 
Ir girdyt Reine savo žirgą. 

Teutonų „Drang nach Ost“ baisus 
Ir slavius būtų gal visus 
Į vieną priešingą šeimyną 
Subūręs!.. būtų be kalbos! 
Tik bijo jie sunkios globos: 
Tik rusų caras juos baugina. 
O kiek nelaisvėje tautų, 
Skaudžiai Europoj nuskriaustų, 
Prisikėlimo laukte laukia! 
Balkanuos irgi kibirkšties 
Tereikė vien, kad iš nakties 
Rytai paraustų apsiniaukę! 


Pirmasis šūvis iš pietų, 
Kur bėga Bosna tarp kalnų, 
Belgradui pritariant, prašneko, 
Kad Ferdinandui su pačia, 
Nuo rankos taikintos slapčia, 
Kraujuos paplūdus, mirti teko. 
Ir štai, kaip Rusija plati, 
Ukazu vyrai pašaukti 
Sujudo nenoroms į karą; 
Nuo Volgos, Dono, nuo Rytų, 
Nuo tundrų Sibiro šaltų!.. 
Visus ant Austrų sienos varo. 
Ne tik maskoliai ir gudai, 
Tautų tropniausieji vardai, 
Kuriuos žmogus atmint vos gali: 
Kalmukai, tunguzai, mardva, 
Jakutai, sartai ir čukna 
Į vakarų paplūdo šalį. 
Už ką gi ėjo ta minia 
Guldyti galvas? Nežinia! 
Juk ne už pamotę — „tėvynę“, 
Kuri, pagrobus jų kraštus, 
Vis alkana, dabar kitus 
Užmanė versti į dykynę. 

Norint su nervais netvirtais, 
Ir Sutkus Jonas su kitais 
Į irontą buvo surikiuotas; 
Reikėjo karui daktarų, 
O buvo jų taip maž gerų 
Į kruvinas kautynių puotas. 
Į frontą rengės jis noriai: 
Masino karo sūkuriai, 
Kur gyvastis žmogaus už nieką. 
Ir jam gyvent ar negana? 
Taip prikankino jį žmona, 
Kad vien tik mirti bepalieka. 
Paskirtas frontan vokiečių 
Tikėjos bent iš netyčių 
Kur nors Danutę susitikti: 
Nediegtų taip širdies žaizda; 
Ramiau galėtų gal tada 
Jis miegu amžinu užmigti. 


Kas buvo Lietuvoj tada! 

Lyg Dievo teismo valanda, 

Kai bus paskelbta paskutinė, 

Ir eis bekalbiais-nebyliais 

Žmonių minia kelių keliais, 

Išblyškę, kraupūs, nusiminę. 
Žmonių, žmonių!.. Keliai — pilni! 

Keliavo vyrai neseni 

Būriais į apskričio pavietą. 

Kai kas dar kartais užgiedos 

Dėl savo ir kitų drąsos!.. 

Vis tiek širdis krauju aplieta. 
Ne vien žmonių pilni keliai: 

Galvijų bandos ir arkliai... 

Ir tie į karo gerklę žengė, 

Už carą Rusijos visos, 

Naujos prireikus įam mėsos, 

Be skundo mirti pasirengę. 

Nakčia žmonių ir gyvulių, 
Vežimų, žvengiančių arklių 
Miesteliai sutalpint negali! 
Laukai nustoti! Lyg tauta, 
Vargų per daug čia prispausta, 
Danginos į geresnę šalį. 

Nuo Palangos lig Ašmenos, 
Nuo Ežerėnų lig Seinų 
Nebuvo Lietuvoj grinčutės, 
Kur aukai šmėklos kruvinos 
Sūnaus nešaukta „ant vainos“, 
Kur neraudota jo matutės. 


Armotų šūviai tolimi, 
Aiškiau kas dieną girdžiami, 
Nuo Tauragės ir Lomžos griovė; 
O baimę skleisdami svečiai, 

Iš Prūsų buvo vokiečiai 
Lig pat Seinų beįsibrovę. 

Paskui perkūnai ir žaibai 
Toliau nuslinko; tik kapai 
Naujai dar užkasti liūdėjo. 
Nuslinko audra į pietus, 

Iš ten į vakarų kraštus, 
Kur Belgija kraujais tekėjo. 

Maskolių kumštės atbalsiai 
Pirmiausia Prūsuose garsiai 
Prašneko; skelbė štabo raštas. 
Kai Tilžė paimta kovoj, 

Tai rusai paskelbė Maskvoj, 
Kad tai nuo amžių Rusų kraštas. 

Iš savo žemės išguiti, 

Be duonos kąsnio ir pėsti, 
Nuo Įsruties basi, sušalę, 
Lietuviai-prūsai genami 
Keliavo, carą keikdami, 
Į tolimą už Volgos šalį. 

Jau žiema pustė. Vakarais 
Ilgais, nuobodžiais, uždarais 
Žiaurus šiaurys palangiais kaukė 
Ar, atsigręžęs į miškus, 
Staugino alkanus vilkus 
Ir juos į karo lauką šaukė. 

O žiema snigo gabalais, 
Mirties užklojus patalais 
Gamtos pasaulį nuslopintą. 
Be žado užmirė gamta. 
Merdėjo ir visa tauta, 
Veikimo bėgy surakinta. 

Nelinko rankos prie darbų. 
Pritrūko gyvesnių kalbų. 
Visur girdėjos karas vienas; 
Įkurtos „Saulės“ Lietuvos 
Mokyklos skurdo vos ne vos: 
Tegaudė laikraščių naujienas. 

Visus apėmus neranga 
Slopino kaip sunki liga; 
Nebuvo noro, įkvėpimo. 
Daugumas manė, kad gana 
Suskambint pinigų makšna 
Dėl nukentėjusių šelpimo. 

O darbo buvo kiek gana! 
Net išsijuosus, tekina 
Šelpimo draugija nespėjo 
Visų padegėlių priglaust 
Ir skurdą tų žmonių atjaust, 
Kurie Paprūsiais nukentėjo. 


Danutė karo dar pradžioj 
Bemanius buvo neplačioj 
Srity sesutės gailestingos 
Pasiaukot be ateities, 
Paklausius vien tiktai širdies, 
Dėl artimo kančių įjausmingos. 


8. Raštai II 5 


Bet tiek tų buvo reikalų! 
Tiek skurdo iš visų galų 
Per ašarų klanus žiūrėjo, 
Kad matė Donė ir pati, 
Kaip dirva Lietuvoj plati, 
O taip mažai tautos veikėjų! 
Ne nervų ir jausmų jautrių!.. 
Ir ne tarp sienų keturių 
Gailia sesute užsidarius!.. 
Reikėjo dirbii už šimtus! 
Visur paspėti! ir kitus 
Paragint, žodį jiems patarius. 
Nesirgus snaudulio liga, 
Nelaukė, kad akla įėga 
Ištrauks iš vargo mūsų kraštą; 
Nelaužė rankų verkdama, 
Tiktai save užmiršdama 
Piliečio nešė garbią naštą. 
Tai aplankydama laukus, 
Kur karo vėsulas smarkus 
Žmonių gyvenimą sulaužė, 
Ten kūrė pašalpos šakas, 
Joms rinkdama nuo tų aukas, 
Kurie joms delno neužgniaužė. 
Tai kad šventa namų ugnis 
Rusėtų, stengės bent šaknis 
Gaivinti tų senų draugijų, 
Kurias pasaulio vėsulai, 
Kultūrą griaudami aklai, 
Iš paprastų vėžių išvijo. 
Greta jos dirba dar Juška, 
Lamokas, Jakštas, Biržiška, 
Smetona, Vileišienė, Klimas 
Ir keletas dar kunigų, 
Kurie nebėgo nuo vargų 
Kaip daugumos nusivylimas. 
Tik vis nebuvo sutarties: 

Kairieji kratės iš peties 

Greta su dvasininkais sėstį!.. 

Kada, o Viešpatie, kada 

Siaurųjų partijų liga 

Nustos mus nelaimingus ėsti? 
O audros šėlo tik pradžia, 

Paglemžusi banga plačia 

Gražiausiąją Europos dalį!.. 

Nebeužilgo kruvinai 

Beširdė sunaikins jinai 

Ir Lietuvos brangiausią šalį. 


ŠEŠTOJI GIESMĖ 


Aptaškęs Belgiją kraujais, 
Pulkais kas kartą vis naujais 
Žiauriai išgriovęs jos tvirtoves, 
Germanas, pergale puikus, 
Jau Marnos degino laukus, 

Į Frankų žemę įsikovęs. 

Bet čia sustojo. O visa 
Galybe, velniška drąsa 
Ant rusų generolų griuvo, 
Kurie nuo Lomžos vakaruos, 
Klampiuos Mozūrų ežeruos 
Giliai jau įsikirtę buvo. 

Didžiausių armijų vadai, 
Kurių neužsimirš vardai, 

Į kruviną suėjo puotą, 
Nulemt rytų ar vakarų 
Bus pirmenybė ir katrų 
Skaudesnė kumštė apginkluota? 

Čia, metų bus šimtai penki, 

Teutonų ordino puiki, 

Žiauri galybė sutrupėjo! 

Ir nelaimingas Žalgirys 
Germanams kaip koks skaudulys 
Lig šiolei ant širdies gulėjo. 

Dabar jų ėjo milžinai 
Nuplauti dėmę kruvinai 
Ir vardą sugrąžint paveržtą. 
Juos Hindenburgas jau garsus 
Ir Liudendorias sumanus 
Į kovą vedė giežti kerštą. 

Bet irgi Rusų čia rimti: 
Žilinskis, Ruzkis ir kiti 
Į kovą stojo susitarę. 

O Renenkampias vokietys, 
Bet tikras caro beprotys, 
Net tokį apžadą padarė: 

Sau duosiąs dešinę stačiai 
Atkirsti, jei tik vokiečiai 
Nepralaimės!.. Bent taip garsino: 
Jei jam po savaičių kelių, 

Ir be aukų gal didelių, 
Nepasiseks pasiekt Berlyno. 
O kiek tai visgi tų aukų 

Tenai suklota ant laukų!.. 
Tik Dievas pasakyti gali! 

O kraujo baisūs latakai, 
Nutilus karui, dar ilgai 
Belaimins derlium šitą šalį!.. 

Per dvidešimt dienų, naktų 
Iš patrankų nepaprastų 
Perkūnai griovė be paliovos; 
O apkasuos ir ančkeliais 
Durtuvais trišakai smailiais 
Bevaržėsi pavienės kovos. 

Granatos, plyštančios ore, 
Pridūmė jį kaip pragare. 
Dundėjo šimtą mylių žemė. 
Aplinkui naktimis gaisrai 
Kaip diena švietė. Vakarai 
Išrodė vis lyg nesutemę. 

Ore skraidydami guviai, 

Iš aukšto mėtė orlaiviai 

Granatas, ženklą davinėjo, 

Kur žiebti ugnį? Kur skaudžiaus 

Ją priešas žaizdomis atjaus? 

Kur priešo patrankos sėdėjo? 
Nuo trenksmo Krupo patrankų 

Apkurto ausys. Ant laukų 

Kareivių ir arklių lavonai 

Ant vietos puvo; o minia: 

Įsiutus veikė kaip sapne!.. 

Ir tirpo, tirpo batalionai!.. 
Galop, kovoję atkakliai, 

Jau Rusai įlenkė giliai 

Teutonų eilę geležinę. 

Beliko lūžti!.. Ir tada 

Išmušus būtų valanda 

Germanų tautai paskutinė!.. 
Bet buvo, matomai, diena, 

Bausmės ir keršto alkana, 

Už jų žiaurumą neatėjus!.. 

Teisingas, norint neskubus, 

Aukštai Teisėjas! Nelabus 

Jis baudžia, bet jiems užkietėjus. 
Sparnais Germanas apgauliais, 

Kaip voras iškėstais kabliais, 

Maskolių armiją suspaudė 

Ir gniaužė, gniaužė, kol jinai 

Galop sugniužo mirtinai!.. 

O bėgančius kaip bandą šaudė. 


Ir nuo Mozūrų ežerų, 
Nuo pelkių ir balų kiaurų 
Užgriovė gandas kaip perkūnas, 
Kad Rusų armija, klasta 
Tiesiog į liūnus įvesta, 
Ten žuvo kaip kvailys galiūnas. 
Vos vienas antras, dvi nakti, 
Dvi dieni bėgdami pėsti, 
Išlikę, Kaunan kad pakliuvo, 
Tai vargšai klausė ne juokais, 
Kaip į Riazanę bėgt miškais? 
Nes, rodės, viskas žlugo, žuvo. 

Po to tai nuopolio baisaus 
Judrimas senis nuo sūnaus 
Tuščia žinios besiilgėjo; 
Dusyk į savaitę risčia 
Į Luokę vykdamas, tuščia 
Sulinkęs laiško klausinėjo. 

Ar žuvo ežerų klane 
Gal su perverta krūtine, 

Ar i nelaisvę vargšas kliuvo? 
Senelis krimtos be vilties 

Ir, savo laukdamas mirties, 
Mirties net rūbus pasisiuvo. 


Perplėšę uždangą plačiai, 
Po Suvalkiją vokiečiai 
Pasklido kaip vilkai į puotą! 
Ir kiek bažnyčių, kiek namų! 
Dvarų, miestelių ir kiemų 
Supleškinta ar rekvizuota! 

Namie nuskurdę, alkani 
Dabar kaip gobšai tekini 
Prie visko godžia ranka siekė: 
Arkliai, galvijai, apdarai!.. 
Jie viską plėšė atvirai, 

Net duonos paskutinę riekę. 


Dubysa! klonis tau gražias 
Nutryps per savaites šešias 
Kaktoms du priešu susitikę, 
Prašnekę apmaudo balsais, 
Krantus išrausę apkasais, 
Tau sveiko kūno nepalikę. 

O tavo nekalta banga . 
Beneš sukruvinta vaga 
Šimtais: lavoną už lavono, 
Kurie iš valios svetimos 
Negrįš gimtinės tolimos 

Lankyt iš žemės Palemono. 

Ir tau, Danute, niekados 
Nieks neatlygins tos skriaudos, 
Kuri-suspaudė tau širdelę: 
Dvarelis tavo — vien vienų 
Beliko laukas pelenų, 

Kuriais bedulko vėjas kelią. 

Jis žemas buvo, neplatus!.. 
Bet tau brangesnis už kitus, 
Senelio-bočiaus dar statytas! 
Čia tavo gerbiami tėvai 
Gyveno-vargo. Čia gyvai 
Prabėgo tavo amžiaus rytas. 

Čia pirmą meilę pažinai!.. 
Čia tavo nekalti sapnai 
Kaip nuo šalnos žiedai byrėjo! 
O tavo sopanti širdis 
Kaip vandenų didžių vilnis 
Vis platesniu ratu spindėjo. 

Čia nuo balkono, atvirais 
Užsisvajojus vakarais, 
(Svajingos naktys švenio Jono!) 
Klauseisi tolimų dainų, 

Aistros ir ilgesio pilnų, 
Ar sėdais prie fortepijono. 

Čia mėgai vasaros metu, 
Užsirakinus kaip raktu 
Nuo miesto triukšmo, atilsėti! 
Tame kampelyje gamtos, 
Jaunystės savo nekaltos 
Gražiausias valandas minėti! 

Dabar ir tosios praeities 
Ryšys nutrūko be vilties, 

Kurs dvasiai nusimint dar gynė!.. 
Dabar vienuolei tarp minių 
Iš žemės turtų brangesnių 

Kas tau beliko?.. Vien tėvynė! 


Kad Sutkus po didžių vargų, 
Dviem savaitėm atostogų 
Iš štabo gavęs, čia atvyko, 
Tai vien tik anglys, pelenai, 
Pusiau apgriuvę kaminai 
Jam skundėsi ant lauko pliko. 

Suspaudė širdį! Taip griaudu! 
Čia su Danute vienu du 
Tiek valandų brangių praleido! 
Ir stambūs ašarų lašai 
Riedėti ėmė jam viešai 
Skruostais išvargusio jo veido. 

Nuleidęs mėlynas akis, 
Stovėjo užsimąstęs jis; 
Sunkiai kvėpavo jo krūtinė! 
Kur idealai, jo sapnai? 

Ar tie apsvilę kaminai 
Ne paskutinė jų grandinė?.. 

Paėmęs saują pelenų 
Iš vietos, kur tarp jazminų 
Altana kitados stovėjo, 

Sau į kišenę prie širdies 
Supylė!.. Tiek iš praeities 
Šiandieną jis tepaveldėjo! 

Jei kapą įo užpils ranka 
Gal svetima, nors ta pilka 
Paliks prie šono šventenybė! 
Iki anapus šios ribos 
Kitos likimo pašaipos 
Sulauks už amžiną ramybę!.. 


Už Šatrijos, grioviuos giliai 
Sėdėjo vokiečiai tyliai, 
Naujus planus, kaip pult, galvojo; 
O Sutkui noris taip karštai 
Bent kartą dar užlipt aukštai 

Ant Šatrijos, kur tiek svajojo. 
Bet vos ant kalno pagaliaus 

Jisai atsikvepė giliaus 

Ir žvelgt aplinkui pamėgino, 

Artyn prišliaužęs kaip žaltys, 

Šūviu nukovė vokietys 

Ir taip varguolį nuramino. 
„Pasiaukojimo auka, 

Nukautas vokiečio ranka, 

Ties Venta Sutkus Jonas Žuvo“: 

Paskelbta štabo žiniose, 

Ir net juoduose rėmuose 

Jo atvaizdas atspaustas buvo. 
Danutei ašarų žiedai, 

Taip rūpestingai, taip ilgai 

Lig šiolei sergiami, pabiro: 

Širdies nebuvo jis šaltos, 

Tik valios trūko jam tvirtos; 

Per tat gyvenimas iširo. 


Danutės niekas niekados 
Nusiminimo valandos 
Neįtarė iš giedro veido!., 
Bet užsidariusi viena 
Dabar taip jautės ji silpna, 
Kad ir pati rankas nuleido. 

Tiktai dar stiprino karšta, 
Bent kiek lig šiolei apleista, 
Malda prieš Kristų sopulingą, 
Kuri kaip balsimas ramus 
Jos abejones ir skausmus 
Begydė įėga stebuklinga. 


Laikai tai buvo iš tiesų 
Baisiausi! Iš akių sausų 
Nusiminimas vien žiūrėjo, 
Kai ant Dubysos vokiečiai, 

Perlaužę liniją plačiai, 
Beveržtis ant Šiaulių pradėjo. 
Paguldę nemenkai žmonių, 
Galop pritrūkę šovinių, 
Jau matė rusų karo vyrai: 
Vis vien ne jų bus Lietuva! 
Tegul gi pelenų krūva 
Beliks germanams platūs tyrai!.. 
Vyriausio karvedžio vardu, 
Kad mirtų vokiečiai badu, 
Netekę kuo besimaitinti, 
Kazokams kaimus ir dvarus, 
Viensėdžius, pasėlius, javus 
Paliepta deginti, naikinti. 
Gyventojus su gyvuliais 
Visais keleliais ir keliais 
Kazokai prievarta į rytus 
Už Vilniaus varė į Gudus, 
Į nepažįstamus kraštus, 
Į vargą, skurdą nematytus. 
Paliko Lietuvoj visoj, 
Namų liepsnojančių šviesoj, 
Vaikų ir moterų klykimas! 
Kaip iš Sodomos prakeiktos 
Paliepta bėgti ant greitos, 
Užginta net atsigręžimas. 
Tik retas girių paslapty 
Ar įsirausęs kur griovy 
Prie savo žemės užsiliko! 
Prie savo žemės mylimos, 
Skurdžios, bet vis nesvetimos, 
Prie savo lauko, nors ir pliko!.. 


Aidai armotų tolimi 
Jau Vilniuj buvo girdžiami. 
Sujudo miestas Gedimino; 
O valdininkai su pačioms 

Tr su kišenėms netuščioms 
Maskvon pirmi išsidangino. 

Iš karto Lietuva visa 
Nuo rusų kvėptelė liuosa 
(Kas būtų pirma ir sapnavęs?) 
Nuo abrusitelių bandos, 

Nuo popų riasos ir barzdos 
Lyg būtų šluota kas iššlavęs! 
Lietuviai Vilniuj žymesni 

Galop supratę, kad seni 

Vaidai jų tarpe — ne dorybė, 

Supratę, kad sunkiuos laikuos 

Privalo Lietuvos vaikuos 

. Atgimti broliška vienybė, 
Subėgo partijų visų 

Ne dauguma nutart balsų, 

Subėgo pasitart kaip broliai, 

Ar toj istoriškoj dienoj 

Palikt tėvynėj kruvinoj? 

Ar bėgt, kaip paliepė maskoliai? 


Danutė prakilniai, karštai 
Įrodinėjo, jog šventai 
Išpildant priedermes lig galo, 
Nežiūrint bado ar mirties, 
Apleisti liaudį be širdies 
Inieligentai neprivalo. 

„Jau dvarininkų dauguma, 
Iš savo krašto bėgdama, 
Akis sau amžinai uždaro! 

Su kokia žyme ant kaktos 
Ir mes, pabėgėliai tautos, 
Begrįžtumėm namo po karo?“ 

„Visi tos liaudies mes vaikai! 
Tie patys mūsų ir takai! 
Tiktai su ja išvien mes tvirti! 
Smetona sakė: su tauta — 

Tai mūsų pareiga šventa — 

Gyvent ir vargt... su ja ir mirti! 
Dalykus imkim iš esmės! 

Juk tautai didelės reikšmės, 

Kokioj krypty kultūrai linkti; 

O mes ne Azijos tautų, 

Mes vakarų, o ne rytų 

Privalom linkmę pasirinkti“. 
Bet atsirado ir tokių, 

Kuriems nors švietė iš akių 

Pasišventimo aukštas noras, 

Ketino bėgt iš Lietuvos! 

Ir vyrai proto ir galvos, 

Kurių ir tikslas matės doras. 
„Ar viršus vokiečių, ar ne 

Prie galo bus, dar nežinia! — 

Kalbėjo Yčas išmintingai: — 

Bet man tas aišku: be Maskvos 

Atimt Mažosios Lietuvos 

Mes nepajėgsme pasėkmingai. 
Maskolių neskaitau draugais; 

Bet taip pabėgėlių vargais, 

Kaip Tatijanos komitetai, 

Nieks nesirūpins niekados; 

Ne vienas ten pasinaudos 

Tėvynei mūsų numylėtai“. 
„Aš irgi santaros vardu, — 

Pareiškė Leonas, — žadu, 

Taip mano sveikas protas mato, 

Nepasilikt po vokiečiais 

Su jųjų pažadais tuščiais! 

Nereikia man jų buierštato! 
Nesivaduokim širdimi! 

Tik šaltų protu eidami 

Su Rusų pažangiais kadetais, 

Ne suverenės Lietuvos, 

Bet autonomijos savos 

Tikėkimės, man pažadėtos“. 
„Šalin, jūs kiškiai prakeikti! — 

Jį Nagas pertraukė: — Kiti 

Į Rusus bėga, ir aš bėgsiu; 

Bet suverenės Lietuvos, 

Neprigulmingos ir laisvos, 

Aš iš visos krūtinės rėksiu“. 
„Gyvent su Rusais nors sunku, 

Tačiau tikėtis su laiku 

Šviesesnio galima likimo.— 

Kalbėjo Šliūpas.— Vokiečiai 

Apžioję mus praris stačiai 

Kaip Prūsus seno atminimo“. 
Dabar atsiliepė Brazda, 

Kurs posėdžiuose niekada 

Nemoka be kalbos ištverti, 

Ne tiek gal pamatais tvirtais, 

Kiek savo iškalbos žiedais 

Papratęs nemažai nusverti. 
„Ir aš palikti čia maniau! 

Juk savo tarpe maloniau 

Drauge ir džiaugtis, ir kentėti! 

Bet neužmirškime ir to, 

Kas gali laukti mus ryto! 

Kad per vėlai nesigailėti!.. 
Globoj Šveicarijos laisvos 

Atstovai Lietuvos visos 

Andai į Berną suvažiavo. 

Vardan istoriškų teisių 

Po tų skerdynių taip baisių 

Ten laisvės tautai reikalavo. 
Europai reiktų tankiai mus 

Ir mūsų krašto troškimus 

Viešais priminti nutarimais! 

O ypač karo pabaigoj, 

Derybų santaikos eigoj 

Naudotis reiks griežtais skelbimais. 

Iš Rusijos šiaip taip gali 

Patekt į užsienį! Keli, 
Iš mūsų tarpo ten nuvykę, 
Teisių sau reikalaut karštai 
Viešai galėjom, per tatai 
Su rusais dar nesusipykę. 

Bet likę čia po vokiečiais, 
Belaisviais tapsime stačiais, 
Nepasijudinsme iš vietos! 
Tuščia lietuvis beraudos! 

Nieks nežinos nei jo skriaudos, 
Nei ašaros, slapta išlietos. 
Dar neužmirškime ir to, 
Kad ne šiandieną, tai ryto 
Militarinės grius galybės: 
Mums reikia Rusiją ardyt, 
Kad jos griuvėsiuos atstatyt 
Savos respublikos valstybę. 

Todėl,— taip užbaigė Brazda.— 
Ne kokia liaudžiai bus nauda, 
Jei mes čia verkti jai padėsme. 
Nors, broliai, man labai skaudu, 
Bet pasilikt čia nežadu! 

Tėvynei ten daugiau laimėsme“. 


Brazdos kalba ne per gili 
Nebuvo gal ir nuosekli, 
Bet visgi savo ji padarė. 
Pakilo ginčai gyvesni, 
O vyrai, būdu karštesni, 
Bemaž net buvo susibarę. 
Susirinkimo dauguma, 
Kur linkti abejodama, 
Pečiais sau nekantriai betraukė 
Ir nuo rimčiausios čia galvos, 
Nuo patriarcho Lietuvos, 
Protingo patarimo laukė. 


239 


Basanis su žila barzda, 
Rimtai ramus kaip visada, 
Nemaža savo amžiuj matęs, 
„Aš senas,— tarė, — ir galvos 
Nenešiu jau iš Lietuvos, 

Su mirtimi čia apsipratęs. 

Bet, abejo, naudingas bus, 
Kas diplomatijoj gabus, 
Paskelbs mums vardą po Europą 
Prancūzams, anglams ir kitiems; 
Tautų globėjams pašauktiems 
Primins, kas mums tiek amžių sopa. 

Kas užsieny mokės karščiau 
Paagituoti ir plačiau 
Garsinti mūsų atgijimą, 
Padėkdie!.. Visgi dauguma, 
Čia Lietuvoj palikdama, 
Privalo sekt tautos likimą“. 
Basanio žodžiai ir pati 
Mintis išrodė įkvėpti 
Ir taip Danutę sugriaudino, 
Kad, užsimiršusi ribos, 

Iš begalinės pagarbos 
Net ranką jam bučiuot mėgino. 

Nedaug kas atkreipė į tai 
Tada akis; Brazda tiktai 
Labai gailėjos nusiminęs 
Ir savo prakalbos karštos, 

Ir jogei pažiūros kitos 
Neišmintingai buvo gynęs. 

Anuomet Sutkus kai kada, 
Kai atvirumo valanda 
Prakalbins, būdavo, jo sielą, 
Daug Brazdai pateikė žinių 
Gražių, dorų, skaisčių, kilnių 
Apie Danutę savo mielą. 

Ir Brazdai nuo anų dienų 

Danutė paslapty sapnų 
Jau simpatingai širdį traukė. 
Dabar jam buvo pavydu, 
O iš pavydo net skaudu, 
Kad kits jos pagyro sulaukė. 
Jam pasirodė, jogei ji 
Ne tik per daug neatsargi, 
Savuosius gerbdama sekėjus, 
Bet jogei tyčia per tatai 
Įžeist norėjo jį tiktai, 
Ne sulyg ja jam prakalbėjus. 
"Ir pirmą kartą jo širdy 
Suvirpo kas tai paslapty, 
Ir pirmą kartą jis suprato, 
Kad negana nuo šios dienos - 
Jam tik politikos vienos 
Nei viešojo veikimo rato, 
Kad Donė jam nesvetima, 
Kad josios būti parama, 
Jos laimės, jos brangios gyvatos — 
Tai jo kilnus uždavinys! 
Bet ką draugai jo pamanys? 
Ir kiek čia kliūčių priešais matos? 


Nutilo ginčai. Patrankų 
Girdėjos trenksmas nuo Trakų, 
O nuo Švenčionių griaute griovė. 
Drąsiausius purtė šiurpuliai. 

Į Minską bėgančių keliai 
Net naktį ūžti nesiliovė. 

Iš miesto bėgančių banga 

Tarytum limpanti liga 
Ne vieną pagriebė, panėrė! 
Ne vienas neseniai drąsus, 
Užmiršęs apžadus visus, 
Dabar lig galo neištvėrė. 

Ir Donei neramioj širdy 

Lyg sakė kas, jog ateity 
Vargai ir ašaros ją laukia! 
Nors slėgė nuojauta juoda!.. 
Bet nesvyravo nei tada, 

Nei giedras veidas nesiniaukė. 

O, skurdūs artinos laikai: 
Kaip audra vokiečių pulkai 
Nebesustodami, įnirtę, 

Kaip debesiai iš vakarų, 
Arčiau vis slinko tarp tyrų, 
Maskolių tūkstančius iškirtę. 

Per Kuršą iki Dauguvos, 
Per visą šalį Lietuvos 
Nužergusi bemaž lig Minsko, 
Sustojo vokiečių banga 
Ir čia apsikasė vaga 
Nuo Dvinsko lig baloto Pinsko. 

Jų kancleris dabar drąsus, 
Pametęs skrupulus visus, 
Reichstagui pritariant triukšmingai, 
Pareiškė, jog nuo sienos tos 
Teutonų bangos niekados 
Negrįš atgali negarbingai. 

Ir štai neglostančia ranka 
Suspaudė vokiečių tvarka 
Lietuvių žemę surakintą! 

Be rašto vokiečių valdžios 
Iš savo kaimo ulyčios 
Išeit gyventojams užginta. 

Nuo rekvizicijų sunkių, 
Nuo karo valkatų, vagių, 
Nuo gobšų atilsio nebuvo. 
Automobiliai tekini 
Į Prūsus bėgo kupini! 
Beplėšta, kas tiktai pakliuvo. 

Nutilo išvežti varpai! 

Be kryžių, išrausti kapai 

Liūdėjo: patrankos vaidinos. 

Pakilo badas; ašaka, 

Ir ta pabrango; o druska 

Už auksą žiupsniais tedalinos. 
Suspaudė Lietuvą vargai! 

Užmiršt jų negalės ilgai 

Palikus be kasų sesutė!.. 

Nuo Palangos lig Ašmenos 

Išrodė, kad giedros dienos 

Nepatekės daugiau saulutė. 


SEPTINTOJI GIESMĖ 


Likime Lietuvos sūnų 
Nebeieškok šviesių dienų: 
Vargai ir ašaros — jų penas! 

Iki saulutė patekės, 
Gaili rasa akis išės: 
Taip sako priežodis jų senas. 

Už ką mus, Viešpatie, plaki? 
Už ką gi mus ranka sunki 
Taip spaudžia amžiais nelaimingus? 
Kad mes, belaisviai be kovos, 
Net nebedrįstam Lietuvos 
Svajot laisvos, neprigulmingos. 

Per tris viduramžio šimtus, 
Per ilgus, kruvinus metus 
Kryžiuočių mus kamavo gaujos! 
Vardan būk Kristaus iš visos 
Europos, karžygiais drąsos, 
Kasmet čia plūdo minios naujos. 

Vos didžio Vytauto globojį, 
Net savo priešų pagarboj 
Bent kiek ramiau beatilsėjom, 
Kaip štai naujos varsos draugai 
Slopina dvasią mums ilgai!.. 
Kuriais kaip broliais mes tikėjom! 

Ir kiek tai turtų! Kiek jėgų 
Nustojom mes dėl tų draugų 
Vardan kultūros ir brolystės! 
Kalbos, sau vardo, praeities, 
Atsižadėjom net vilties 
Dėl! brolių-lenkų karalystės! 

Paskui... o Dieve, tu žinai, 

Kaip tau ištikimi tarnai, 
Maskolių autokratams tekę, 
Net savo žemėj svetimi, 
Skaudžiausiai buvom baudžiami, 
Viešai lietuviškai prašnekę. 

Maskolių caro įnamiai, 

Mes vis kentėjome ramiai, 

Net ir tada, kai mums užginta 
Griežtai lotyniškos spaudos, 
Kai dėl lietuviškos maldos 
Mus net bažnyčiose kankinta! 

Mes vis kentėjom; bet šitai 
Laikai atėjo: nematai 
Kaip marių krašto — verksmo galo! 
Kraujuos, ugny šalis visa! 
Mergaičių nuskriausta kasa! 
Baisybėse širdis užšalo! 

O Dievulėl, susimylėk! 

Tos Lietuvos pasigailėk, 

Kuri tau „Šventas Dieve“ gieda! 
Nejau už tai, kad ji karštai 
Tarnauja Dievui, jos skruostai 
Per amžius ašaromis rieda? 

Ar duok kantrybės!.. O gana! 
Krūtinė mūsų kruvina 
Ir sodžiai, pelenuos prašnekę, 

Į Dangų šaukę nenustos, 
Kol net religijos šventos 
Neteksme, viso ko netekę. 


Taip skundės, verkė kai kada 
Į Vokietiją išvežta 
Danutė, vargo sunaikinta, 
Kurią, kaip daugelį kitų, 
Ramiais belaisviais ištremtų, 
Prie juodo darbo prirakinta. 

Čia tarp belaisvių-kalinių, 
Beklausinėjant jai žinių, 
Ar kas Judrimo nėra matęs, 
Į ją atsiliepė dūslus 
Barnabo balsui panašus, 
Žemaitiškai ištart įpratęs. 

Barnabas? Ne, tai ne jisai! 
Išdžiūvęs, šakalys visai! 
Barnabo tik skurdus šešėlis! 
O nėra metų pusantrų, 

Kai tarp Mozūrų ežerų 
Nelaisvėn kliuvo vargdienėlis. 
Šimtais tų vargšų kalinių, 

Pristatę dirbti šovinių, 

Badu juos vokiečiai dvašino, 
Į dieną vien kavos juodos 
Ir kąsnį duonos pamestos 
Už sunkų darbą tedalino. 


Tačiau ne tiek dienos našta, 
Ne tiek sunykus sveikata 
Danutę griaužė ir skaudėjo: 
Likimas Lietuvos brangios, 
Germanų rankose vargios, 
Daugiau jai ant širdies gulėjo. 

Nežino, kas ten Lietuvoj; 
Tik girdi, jog baisioj kovoj 
Suminta Serbus ir Rumunus,— 
Ir jog Europa merdina, 

Ant kelių klaupias kruvina 

Prieš Hohenzolernus-galiūnus. 
Nusiminimas be vilties, 

Be paramos, be ateities 

Taip Donės dvasią nuslopino, 

Kad ją tiktai mirtis viena, 

Kapų ramybė amžina 

Į šaltą prieglobstį masino. 

Skurdžios bedugnės valandoj 
Mėgino nedrąsiai maldoj 
Ieškoti vaisto stebuklingo; 
Bet, rodės jai, patsai Dangus 
Silpnų klausyti nerangus, 

Ir žodžiai lūpose jai stingo. 

Nebguodė be vilties malda, 
Bet štai atgrūsta vėl tada 
Naujų belaisvių į dirbtuvę; 
Tai buvo vyrai Lietuvos 
Nuo žagrės, darbo vėliavos, 

Į vokiečių nagus pakliuvę. 

Suvargę, skurdūs, alkani, 
Už savo amžių senesni, 
Tremtiniai žvalgės nusiminę, 
Jų tarpe žengė ir Brazda, 
Kurį sermėgoje tada | 
Draugai vos būtų bepažinę. 

Jį Vilniaus posėdžiuos tiktai 
Arčiau pažinus, kur karštai 
Jis autokratus kritikavo, 
Danutė ko jau iš tiesų 
Tai tarpe tremtinių basų 
Išvyst Brazdos net nesapnavo. 

Anuomet bėgęs su kitais 
Į Rusus, kad juos pamatais 
Kitais tvarkyti arba griauti, 
Kaip atsirado Lietuvoj? 

Ir kaip su tremtiniais krūvoj 
Galėjo čia vėl atkeliauti? 


Danutei šmėkla kitados 
Vaizdavosi asmuo Brazdos, 
Kaip demagogo socialo. 
Kosmopolitų-išgamų, 
Tėvynei savo svetimų, 
Jinai neapkentė be galo. 

Bet kyla karas; patrankų 
Griaustiniai iš ramių laukų 
Į Vilnių tūkstančius suvaro; 
Kad vargas auga Lietuvoj, 
Brazda nerimsta įau Maskvoj 
Ir skuba gelbėt aukų karo. 

Dabar, kad veikliame būry, 
Tautos šelpimo sūkury, 
Danutė Vilniuj jį pažino, 
Nors skelbės pažiūrų kitų, 
Nepastovių, tačiau karštų, 
Vilku jau jos nebebaugino. 


Kad mūsų kraštą vokiečiai 
Atkirto, likome stačiai, 
Brazda taip pasakojo Donei: 
Palikom mes iš Lietuvos 
Rusuos be tikslo, be galvos, 
Tiktai tuščių skundų dejonei. 

O savo krašto ilgesys 
Ir begalinis gailesys 
Akis į vakarus vis traukė; 

Iš ten žinutės bent kokios, 
Kad ir nepaprastai sunkios, 
Širdis ištroškusi taip laukė! 

Tačiau iš mūsų Lietuvos, 
Iš po germanų vėliavos, 
Atskrist net paukštis neketino. 
Ir ta nepaprasta tyla, 

Ta lyg užburtoji sala 
Net optimistus jau baugino. 

Dar buvo paslaptis kita, 
Taip Donei aiškinos Brazda: 
Kodėl jis Lietuvos ilgėjos; 
Ten likęs angelas šviesus, 
Pavergęs buvo jo visus 
Jausmus; užmiršt jo negalėjęs. 

Todėl tai nutarė jisai 
Žiūt būti pereiti skersai 
Per priešų linijas galingas; 
Jei gyvas šiaip be taip išliks, 
Kur nors su ja tik susitiks 
Ir rasit jai bus reikalingas. 

Pračiaužęs apkasus, dratus 
Nakčia pro Drūkšę ir Dūkštus, 
Pro Svedasus miškais praslinko 
Į Krekenavą, kur ilgai 
Jį slėpė, dengė kunigai, 
Apvilkę rūbais darbininko. 

Iš čia ir Kaune, ir kituos 
Išgriautuos Lietuvos kraštuos 
Žinių baisiausių prisirinkęs, 
Jau Vilniuje nebrado jis, 

Ko taip ieškojo jo širdis — 
Savos širdelės savininkės. 

Tada tai atjautė Brazda, 
Kokia ilgėjimos žaizda 
Širdy jo tuomet atsivėrė! 

Visi pasaulio reikalai, 

Pats karas lyg tušti žaislai 
Gelmėj jo skausmo pasinėrėl!.. 
Dabar viena tiktai mintis, 
Tik vienas noras kaip rakštis 

Įsmigus pavergė jo sielą: 
Nors būtų ji net pragare, 
Jis meilės nuojauta budria 

Surasti turi savo mielą. 

Ir nebemąstęs daug Brazda, 
(Su juo taip būna visada!) 
Paklausęs vien tik įkvėpimo, 
Prie darbininkų iš kiemų, 

Į Vokietiją vežamų, 
Pats pasiprašė ištrėmimo. 
Ir Dievas, matomai, patsai 

Per kliūtis, kryžkelius skersai 
Apveizda savo paslaptinga 

Ne kur kitur, kaip vien tik čia 
Jį atvedė, ir ne tuščia: 

Taip jo širdis dabar laiminga! 


Bet nuo Brazdos ir tremtinių 
Danutei nelinksmų žinių 
Išgirsti teko: vien dejones, 
Kad Lietuvoje vokiečiai 
Kaip žvėrys šėlsta jau stačiai, 
Žandarai čypdo, muša žmones. 

Jei kas kentėjęs neištvers, 
Ar užsistojęs už sesers, 
Palies germaną-palaidūną, 
Tai sodžius virsta pelenais, 

O žmonės vergais amžinais 
Toli kur Vokietijoj žūna. 

Nežino, koks dar galas bus 
Šio karo, jau varu vaikus, 
Pristeigę šuilių, vokietina. 

O amtstorštegerių rimtai 
Paruošta jau dvarų šimtai, 
Kuriuos kolonizuot ketina. 
Bet Nemezies teisi diena 
Ateis, rūstybės alkana! 
Ateina! Žingsniai suskaityti! 
Taip įsiširdijęs Brazda 
Kuždėjo Donei, jei kada 
Nebuvo šnipo kur matyti. 


Kur pasislėpus, nuošaliai 
Danutė verkė, bet tyliai, 
Kad nors kitiems drąsa nebėgtų; 
Bet gailios ašaros skruostais 
Nebiro tais rasos žiedais, 
Kurie gaivintų, o ne slėgtų. 

O kad pragydo vėversys, 
Ir savo krašto ilgesys 
Varguolę dar aštriau kankino, 
Tada tai pašnekos Brazdos, 
Veiklaus ir gyvo visados, 
Kas kartą ją labiau masino. 
Brazda gi, nors ant vokiečių 
Įnirtęs, ant tvirtų pečių 
Naštos tarytum just nejuto: 
Vis linksmas, draugiškas, šnekus, 
Prie darbo pirmas ir draugus 
Dainuoti vertė be batuto. 
Pradėjęs darbą nuo giesmės, 
Visus mokino ištvermės, 
Visus ir guodė, ir ramino. 
Gėrėjos patys vokiečiai, 
O jau Barnabas tai stačiai 
Apveizda Dievo jį vadino. 


„Maskvoj,— sakydavo Brazda,— 
Ir carų neilgai našta 
Beslėgs piliečiams kietą sprandą! 
Nes revoliucijos diena 
Ne eina, bėga tekina, 
Ir kerštą Nemezis galanda. 
Ir tai ne Rusijoj. vienoj: 
Netolimoj bausmės dienoj 
Nugrius ne vienas sosto stabas, 
O vargdieniams visų šalių, 
Užmiršus keršto skaudulių, 
Rūpės kaip broliams bendras labas. 
Tada ir klausimas tautų, 
Sunkioj nelaisvėj pavergtų, 
Atras atsakymą laimingą, 
Kai jos ir jųjų ateitis 
Nebus karalių savastis, 
Bet pačios tvarką ves teisingą. 

Ir gal laikai — nebtolimi, 
Kad bus Europoj renkami 
Didžios respublikos atstovai 
Į bendrą seimą nuo tautų, 
Visų be skyriaus pašauktų, 
Išnykus tarptautinei kovai“. 


Nors nę visi Brazdos sapnai 
Danutę tikino; jinai 
Tamsiau į ateitį žiūrėjo; 
Bet pažiūrų naujų doma, 
Pati draugystė jo linksma 
Jos širdį vis giliau žavėjo. 
Kaskart tankiau suseidami, 
Sau nebebuvo svetimi, 
Prašnekę apie savo kraštą; 
Pats darbas nebe taip sunkus, 
Kadangi draugas palankus 
Pakelt skubėjo bendrą naštą. 
Paskui nelaimės ir vargai, 
Ir susipynę taip margai 
Žmonių keliai ir jų likimas!.. 
Galop nuo savo ateities 
Kas beišbėgs? Kieno širdies 
Nebepavergs pasišventimas? 
O kas gi tiek bepasišvęs? 
Kas, kaip Brazda, bepergyvęs 
Tiek valandų mirties-gyvatos!.. 
O, daug verčiau būt apkasuos, 
Granatoms švilpiant, kai visuos 
Veiduos vien išgąstis tematos. 
O be mėnulio naktimis 
Miškų ir pelkių slaptomis 
Grioviais išdegintų sodybų, 
Kada tarp frontų neramu, 
Praslysti žalčio vikrumu 
Tarp nesuskaitomų sargybų... 


252 


Kas mirksnį bedrebėt tapu, 
Kad nepakliūti kur šnipu 
Ir nesulaukti jo tikimo!.. 
Tikrai, ne tiek nakties tamsos, 
Kiek šalto kraujo ir drąsos, 
Kiek reikia čia pasišventimo!.. 


Kad Brazdai vienąkart širdis 
Smarkiau pradėjo plakti, jis, 
Paėmęs Donei už rankelės, 
„Danute,— klausė nedrąsiai, 
Nors degte degė jo žvilgsniai, — 
Argi nebendras mūsų kelias? 

Ar mums neplaks bendrai širdis? 
Ar mano bus tuščia viltis, 
Čionai per kliūtis atviliojus? 
Ar ji į kryžkelius teves?.. 
Gyvatos nėra be tavęs, 

Tiktai be prošvaistės rytojus!“ 

Danutė Brazdai nuo širdies 
Geriausios troško ateities: 
Širdelė jai atbudus plakė; 
Tačiau nors buvo jai gailu 
Užgaut jį žodžiu atbulu, 

Bet nesvyravus taip atsakė: 

„Tėvų šalis vargų varguos, 
Aršiausių vokiečių naguos 
Kraujuos paplūdusi vaitoja, 

O mes, didvyriai iš stuomens, 
Tik laimės savojo asmens 
Ieškosme, meilę besvajoję!.. 

Aš Lietuvos — ne tik dalis: 
Visa brangiausioji šalis — 

Tai mano siela, mano kūnas! 
Iki ji nuoskaudos keliu 
Bežengia, būti negaliu 
Laiminga, jos lyg atskalūnas“. 

„Danute,— tarė jai Brazda,— 
Buvai brangi man .visada, 
Tačiau dabar užvis brangiausia, 
Po karo mūsų Lietuva, 

Jaučiu, tikiuosi, bus laisva! 
Tada ar būsi mano?“ — klausė. 
Ant to ne žodžių palankių, 

Bet visgi mėlynų akių 
Iš veido šypsojo malonė. 
Tačiau tylėjo, o bailiai 
Atsiduksėdama giliai, 

Ji vis tik jautė abejonę. 

O gal rusėjo dar kita... 
Pirmoji meilė nekalta, 

Kuri tik vieną kartą žydi; 

Kurios svajonių svaigulys, 
Kaip pirmo ryto spindulys, 
Iki pat karsto žmogų lydil.. 


Tačiau graži jų sutartis 
Nutrūko, vos tiktai naktis 
Tamsesnė rudenį suvystė: 
Brazdos maž sergiamas asmuo 
Štai dingo, tartumei akmuo 
Į marių kritęs karalystę. 

Sujudo gaudyt vokiečiai, 
Snipus paleisdami plačiai, 
Iškratę lig Žemaičių sienos; 
Bet nežinojo nieks ilgai, 

Ar jį sučiupo kur sargai; 
Besklido paskalos tik vienos. 
Gailiai suspausta širdimi, 

Išblyškusi ir nerami, 

Vos gyva vaikščiojo Danutė; 
Tik klausės atsargiai, bailiai, 
Ar neišgirs ką nuošaliai, 

Ar nepralėks kokia žinutė? 

Praslinko savaitė antra; 
Danutei pamažu giedra 
Vėl grįžo, šviesdama iš veido; 
Nes rūstūs vokiečių veidai 
Aiškiau pasakė neg aidai, 
Kad auką iš nagų išleido. 


AŠTUNTOJi GIESMĖ 


Brazda ne lengva širdimi 
Apleido Burgą; ne žemi 
Tik savo kailio patarimai 
Jam liepė sprukti iš vargų, 

Iš vokiečių žiaurių nagų: 
Jį vedė aukštesni liepimai. 

Ne tik pasauliui jis plačiai 
Paskelbs, kaip šėlsta vokiečiai, 
Ir šauks tėvynei apgynimo, 
Bet iš nelaisvės svetimos 
Ir savo Donės mylimos 

Juk melste meldė jis ir jos, 
Iš tos egiptiškai žiaurios 
Vergijos bėgt, mirties nelaukti; 
Bet jai lyg buvo neramu 
Nakties naudotis tamsumu 
Ir bausmę ant sargų užtraukti. 

O rasit ir kita mintis, 

Gal Sutkaus Jono atmintis 
Širdies dar gilumoj rusėjo!.. 
Pirmosios meilės ar žiedų, 
Ar jos erškiečių ir žaizdų 
Negi užmiršti ji galėjo? 

Bet pavojingas ir vargus 
Jo buvo kelias; tik dangus 
Žvaigždžių takais jam rodė kelią, 
Kai per Švarcvaldą naktimis 
Jis čiaužė kalnų kriaušomis, 

O vedė vakarų žvaigždelė. 

9. Raštai II 


Kaskadų trykštančių versmė, 
Ta amžiais ašarų giesmė, 
Jo žingsnių bildesį marino; 
Pietuos Šafhauzeno krioklys 
Kaip prunkščiąs milžinas arklys 
Į laisvės žemę jį vadino. 
Laisvos Šveicarijos viltis 
Ir Viliaus Telio atmintis 
Keleiviui taip pakėlė dvasią, 
Kad ėmė bėgti net risčia, 
Užmiršęs, jog ant sienos čia 
Didžiausis jam pavojus grasė. 
O bėgti buvo ko tikrai: 
Nors dar miegojo vakarai, 
Bet tolimuos rytuos jau švito; 
Pietuos Šveicarija laisva 
Vilioja jį kaip Lietuva, 
Kaip angelas pasaulio kito. 
Jau Reino matėsi krantai, 
Pasieks Šaihauzeną tiktai, 
Ir atsikvėps laisvai krūtinė!.. 
Bet šūviai: vienas, du ir trys,— 
Suspengė; eglių pagirys — 
Viltis beliko paskutinė. 
Nebepajuto pats Brazda, 
Kai įsikorė jis tada 
Į eglę aukštą ir skarotą, 
Sargai, šautuvais nešini, 
Salia prabėgo tekini 
Į tolimesnį girios plotą. 
Nebuvo ko galvot ilgai, 
Iki įniršę grįš sargai, 
O čia krioklys lyg šaukte šaukia; 
Ir štai, Šaihauzeno puta 
Apsitaškydamas, Brazda 
Į kitą pusę Reinu plaukia. 
Štai jis ir laisvas. Tik vanduo 

Nuo rūbų varva, o ruduo 

Saulutės spinduliais nešildo; 

Nuvargęs nuo kelių dienų 

Klajoja vienas tarp kalnų 

Ir badą vien tik vaisiais tildo. 
Taip noris miego! Bet drugys, 

Pradėjęs krėsti, susargins, 

Ir mirk, nežinomas praeivi! 

Tau neužmerks akių draugai, 

O tavo kapas gal ilgai 

Baugins vėlybą pakeleivį. 
Nuvargęs, šlapias eina jis, 

Besižvalgydams lyg vagis, 

Kurs bijo susitikti žmogų; 

O sargui apsaugos viešos 

Užtenka įtarties mažos, 

Kad pasikviest po savo stogu. 
„Iš kur? ir kas? ir kaip? kada?“ 

Turėjo atsakyt Brazda: 

Tačiau įtartinas kvotimas 

Varguoliui baigėsi gerai, 

Kai pasisakė atvirai, 

Koks jį čia atvedė likimas. 


Lozanos mieste, kur vaizdžiai 
Prancūzų žemės pakraščiai, 
Nuo Bezansono saulei tekant, 
Ženevos maudos ežere, 

Dabar išgirsi vakare 
Lietuviškai ant pliažo šnekant. 

Lietuvių užsieny būrys: 
Alšauskas, Bartuška, Gabrys 
Tarnaut čia prakilniai idėjai, 
Globoj Šveicarijos laisvos 
Vardu ir naudai Lietuvos 
Sėdėjo kaip tautos veikėjai. 

Ne tik kad laisva krūtinę 

Brazda atsikvėpė; sapne 
Tikrai sapnuoti nesapnavo. 
Kokių pasauly atmainų 
Nuo savo dar draugų senų 
Išgirst čia netikėtai gavo: 

Germanai savo neiabais 
Povandeniniais u-laivais, 
Nors Anglams lig širdies įgėlė, 
Bet paskandino ir save: 
Beširde savo nedrove 
Pasaulį visą prieš sukėlė. 

O Vilsonas, kad su laivais, 
Su tankais, jankesų pulkais 
Išėjo karo spręst likimą, 
Pareiškė, kad mažų tautų 
Išeinąs ginti nuo skriaudų 
Ir už tautų apsisprendimą. 


Suprato deučai pagalios, 
Kad Lietuvos jie neapžios, 
Nors vos kvėpavo jų nustelbta; 
Tr konferencija luomų, 

Visų į Vilnių kviečiamų, 
Viešai po Lietuvą paskelbta. 

Sukviesta vyrų trys šimtai. 
Laisvai apsvarstę ir rimtai, 
Vienbalsį tokį nutarimą 
Atstovai išnešė tada: 

Kad išmušė jau valanda 
Tautos paskelbt prisikėlimą. 

Kad turi būti Lietuva 
Taip, kaip prie Vytauto, laisva, 
Sutraukius ryšius su Maskoliais, 
Ir dėtis dėsis tik su tais, 
Kurie kaimynais nepiktais, 


Nevaidmainingais bus įiem broliais. 


Paskui iš partijų visų 

Išrinkta dauguma balsų 
Tautos aukščiausioji Taryba, 
Kad ji visos šalies vardu 
Atstove būtų ir vadu, 
Stovėtų kaip tautos sargyba. 


Išgirdęs tiek naujų žinių, 
Lietuvio širdžiai malonių, 
Brazda, tiesiog susigraudinęs, 
Ant kelių puolęs nuošaliai, 
Pradėjo melstisi giliai, 
Matutės poterius atminęs. 

O geras Dievas jo maldos, 
Seniai, seniai jau užmirštos, 
Kaip Tėvas, matomai, išklausė, 
Sielos prašnekęs paslapty 
Ir jo suvargusioj širdy 
Saulėgrąžą atskleidęs gausią. 


Aukštų akivaizdoj kalnų, 
Bangų Lemano mėlynų, 
Skalaujančių Prancūzų sieną, 
Alšauskas ir Brazda — draugai, 
Nebesimatę taip ilgai, 

Praleido vakarą ne vieną. 

Ir diskutuodami karštai — 

Ne dėl tikėjimo tiktai — 

Pas papą nutarė keliauti: 

Kaip Lenkams rinkliavos diena 
Pasauly sauja kupina 

Pajėgė daug aukų sukrauti, 

Taip ir Lietuviams rinkliava 
Bažnyčios, jei tiktai galva 
Dosniam pasauly ją paskelbtų, 
Ne vien aukų tik pajama, 
Plačia jų vardo reklama 
Daug net politikoje šelptų. 

Šventasis Tėvas daug širdies 
Visiems lig šiol be išimties 
Parodė nuskriaustiesiems karo: 
Ar maž kareivių sužeistų? 

Ar maž belaisvių ištremtų, 
Kuriems namų duris atdaro? 

Bus nuo Brazdos jam įdomu 
Išgirst, su kokiu žiaurumu 
Germanų vedama karionė. 
Šventasis tėvas panorės, 

Ir Vokiečiai paleist turės 
Žiauriai kankinamąją Donę. 


Bet reikia ne vienos dienos, 
Kad metais kovos kruvinos 
Pasiekus Romą apginkluotą, 
O čia pro vyskupų eiles, 

Per ilgas marmuro salės 
Bažnyčios galvą vainikuotą. 

Prieiti paprastu taku 
Prie Tėvo Šventojo — sunku 
Lietuviui: jį ten maž kas žino; 
O lenkų priešginų šmeižtai 
Ar maž mūsiškiams nekaltai 
Čia dorą vardą supaikino? 


Gyvatoj savo niekados 
Nebuvęs matęs tiek šventos 
Iš veido spindinčios galybės, 
Nepasimatė pats Brazda, 
Kaip beatsiklaupė greta 
Prie kojų Jojo Šventenybės. 

Iš kalno daugel sakinių 
Gražių, aukštų, rimių, kilnių, 
Gerai apmąstęs, apgalvojęs, 
Dabar ant karto nerimtai 
Užmiršo viską ir tiktai 

Priklaupęs jo bučiavo kojas. 
„Sūnau! — prikėlęs tarė jam 

Šventasis Tėvas, — taip kilniam 

Tėvynės darbui atsidavęs! 

Prie tikslo meilės eik keliu, 

Budrus tikėjimu giliu, 

O būsi daug pasitarnavęs! 
Dabar tarp giminių tautų 

Tiek neapykantos nuodų! 

Krikščionys Kristaus užsigynė. 

Ir jūs, su lenkais taip ilgai 

Pervien gyvenę, kaip draugai 

Bendrai mylėkite tėvynę!“ 
„Šventasis Tėve! Lietuva 

Tik nori būt pati laisva, 

Kitų gi skriausti neketina; 

Su Lenkais bus mums nesunku 

Susikalbėti su laiku, 

Bet renegatai mus gaišina“. 
„Sūnau! Tik meile ir su jais 

Keliais pradėkite naujais 

Į bendrą darbą susitarti! 

Padaugins Viešpats jums jėgas, 

Palaimins jaunas pastangas!.. 

Lietuviai, jūsų laisvė arti. 
Kurie jus spaudė taip ilgai, 

Kaip iš kalėjimo vergai 

Paleisti, vienas kitą žudo; 

O carų pavergta šalis, 

Už bausmę į dalių dalis 

Suskilusi, kraujais paplūdo“. 
„Bet Prūsų kumštė kruvina 

Mums dar baisesnė, kaip ana 

Maskolių nusodinto caro: 

Težino Viešpats Danguje, 

Ką ta ginkluotoji gauja 

Dar ir dabar su mumis daro“. 

Čia ėmė pasakot Brazda: 
(Jam retos, stambios kai kada 
Nenorint ašaros lašėjo), 

Ką pats regėjo Lietuvoj 
Ir ką vergijoj nelengvoj 
Ant savo kailio iškentėjo. 

O vieną kartą nuo širdies 
Prašnekęs, savo paslapties 
Taip kaip prieš tėvą neuždarė, 
Prisipažinęs atvirai, 

Kieno tai nuopelnas tikrai, 
Kad jis atsivertė per karę. 

Kad tai Danutė meilumu, 
Grynosios sielos kilnumu 
Tikėt į Dievą jį mokino! 

Per ją, kas dora ir švelnu, 
Kas aukšta, rimta ir kilnu, 
Jisai kaskart giliau pažino. 

Dabar ji vokiečių naguos, 
Baisiausiuos nykdama varguos, 
Be paramos, be užtarėjo, 
Vilties nemato ateity! 

Vien laukia atilsio mirty: 
Per du metu tiek iškentėjo! 

„Nusiramink, gailus sūnau! 
Per Berną grįždamas, manau, 
Kur mano nuncijus Marčetis, 
Danutę rasi jau laisvai 
Beviešiant; nuncijus patsai 
Palaimins jus dorai mylėtis. 

O jūsų Lietuvos šalis, 

Lig šiolei Rusijos dalis, 

Greit susitvers neprigulmingai. 

Nors širdimi ir nelengva 

Brastos taikoj nuo jos Maskva 

Jau atsisakė... ir teisingai! 
Svajonės įūsų ir tėvų: 

Dienų sulaukt šviesių, laisvų 
Nebeužilgo išsipildys! 

Jau nebeslėgs vargų naktis! 
Graži, garbinga ateitis 
Kančių net atmintį išdildys. 

Į eilę stok, sena tauta! 
Europai buvus kitada 
Prieš turkus siena iš granito! 
Iš naujo auki pagarboj, 
Kurios nepaprastoj kalboj 
Girdėtis atbalsiai sanskrito! 

Į eilę stok greta kitų 
Europoj valdančių tautų 
Ir nešk kultūrai savo dalį! 
Tiek vyrų davus praeity 
Didvyrių,— amžių paslapty 
Parodysi, ką sūnūs gali. 

Dar paskutinės paslapties 
Nepasakei! Dar kibirkšties 
Tos neišskėlei iš krūtinės, 
Kuri ne vargo apmaudais — 
Švies savo genijų vardais 
Ir vyrais valios geležinės! 

Žinau, per karą jūsų sodžiai 
Išdeginta; bet tėvo žodžiai 
Prabils į katalikų širdis, 

Ir dosnios rankos, jums aukų 
Nepašykštėdamos, vaikų 
Šimtais pavalgydins, pagirdys“. 


Brazda, sujaudintas giliai, 

Tuščia mėgino nuošaliai 

Paslėpti ašarų silpnybę; 

Jos biro perlais dideliais, 

Skaisčiais žibėjo spinduliais 

Kaip žvaigždės prieš Jo Šventenybę. 
Tarytum muzikos kokios, 

Taip malonios, taip palankios, 

Ilgai klausytis dar norėjos; 

Bet papa, sūnui Lietuvos 

Uždėjęs ranką ant galvos, 

Lietuvių laimino veikėjus. 
Giliai kvėpuodams krūtine, 

Brazda lyg kokiame sapne 

Apleido puikią Siksto salę; 

Sieloj giedojo jam dangus; 

Užmiršęs žemiškus vargus, 

Savy didvyrio jautė galią. 
Dabar ne žingsniais-milžinais, 

Norėjos Brazdai skrist sparnais 

Į Berno miestą pas Marčetį, 

Ten jo dabar visa viltis, 

Ten jo tikybos paslaptis: 

Pradės stebuklams ten tikėti. 
Kaip tikras barbaras žiaurus, 

Kurs Romos genijus gerus 

Po kojų nesupratęs mina, 

Brazda nemato po akių 

Tiek Rymo genijų lakių, 

Kur sielą į dausas masina. 
Bramante, Sanzio, kiti 

Šiandieną jam vardai tušti, 

Kurie atydos jo netraukia: 

Kitur nubėgo jo mintis! 

Vien beteiraujas, kur stotis, 

Ir pirmo traukinio telaukia. 
Gražios Italijos vaizdai 

Negundo jo; taip negreitai 

Jie į pietus pro langą lekia! 

Ir italietė jo greta 

Išrodo jam lyg ko keista; 

Nuobodūs ir draugai prašnekę. 
Stai Alpės. O seniai, seniai, 

Dar čia nebėgo traukiniai, — 

Kai leidos vyrai Hanibalo 
Kariaut su Romos milžinais; 
Čia Julis Cezaris kalnais 
Pavergti ėjo liuoso Galo. 
Dabar Germanail.. Ten antai 
Kalnų viršugalviai baltai 
Prieš saulę blizga stebuklingai! 
Akis vargu juos užmatys! 
Jų nepasieks nei vokietys, 
Kurs slėniais slenka apmaudingai. 
Didingi amžių milžinai! 
Iš aukšto žiūrite, kalnai, 
Į mus mažyčius! Milijonai 
Su trumparegiais geidūliais 
Pro jus išmirusių keliais 
Praėjo kaip lig laiko monai. 
O jūs tie patys, amžini, 
Už piramides senesni! 
Kas jums žmogaus mirtis-gimimas?! 
Ar mūsų laimė, ar vargai, 
Ar susipynęs taip margai 
Šio karo ir tautų likimas!.. 
Šitai ir Aaras, giliai 
Išbėgęs tarp kalnų, žaliai 
Vyniojas, skubinas į Reiną! 
Matyti Bernas ir stotis!.. 
Pradėjo Brazdai plakt širdis, 
Nes Donė jo sutikt ateina. 
Ateina, rods, dabar laisva, 
Bet jos širdis dar kruvina: 
Dar vargsta pančiuose tėvynė! 
Tuščia jos rankos bevilies: 
Sek pirma kardą prie šalies 
Ir stok jos gint, kaip bočiai gynė! 
Laivais pro Švedus, pro Maskolius 
Skubėk į kovą stot už brolius, 
Už bočių žemę, jų kapus! 

Juk be aukų ir be kovos 

Laisvos nebuvo Lietuvos, 

Nebuvo amžiais ir nebus! 
Kovot? Bet ginklams pinigų? 

Danutė kalėdot aukų 

Skris į Amerikos žemes! 

Ten mūsų broliai-tremtiniai, 

Tėvynę šelpdami dosniai, 

Gausiai jai dolerių sumes. 


Brazda suspausta širdimi 
Danutės klausės; nerami 
Tačiau pasąmonė jam sakė: 
Dar maž aukų kantrios vilties? 
Kada gi prie karštos širdies 
Prispaus Danutę mėlynakę? 

Jis taip suvargęs! Nuolatos 
Audros beblaškomas piktos 
Pasiekt čia prieplaukos tikėjos; 
Tikėjos širdimi karčia 
Nusiraminti kaip tik čia 
Prie jos, tos kryžkeliuos vedėjos! 

Bet veltui meldėsi širdis: 
Audros ir vėl nublokštas jis! 
Ir vėl kaip amžinas klajūnas 
Eis vienas, lydimas dangaus, 
Be jos, be angelo brangaus, 
Kur šėlsta audra ir perkūnas. 

O buvo laikas! išdidus 
Brazda nebūtų nuolaidus 
Savim ir laime leidęs žaisti! 
Nebuvo, rods, iš milžinų; 

Bet dėl akelių mėlynų 
Nevyriškai neprato kaisti. 

Kadasai kupinas jėgų, 
Tuščių savigarbos stygų, 

Bet kam jis nusilenkt nemėgo!.. 

Dabar, Danutės kalinys, 

Jai prieštaraut ir nemanys, 
Tik stot greičiau į kovą bėgo. 
Ir vėlei priedangoj naktų 

Audrų bedaužomą piktų 
Tiktai laivų povandeninių 

Jį šmėkla vandenais lydės! 

Ir vis tolyn nuo jo žvaigždės, 
Nuo jo svajonių ligšiolinių!.. 


Kovoj suvargę ir klaikiai 
Suirę, vokiečių pulkai 
Galop apleidžia savo vadą; 
O jųjų kaizeris puikus, 
Nuleidęs Vilsonui laiškus, 
Su priešais susitarti žada. 
Bet jau per vėlu, nes diena 
Bausmės ir keršto alkana 
Jiems Mane, Thekel, Phares rašė! 
Per ilgo karo apmaudai 
Ir revoliucijos aidai 
Sau kruvinų aukų paprašė, 
Suiro jų šalis plati! 
Visi jos princai ir kiti 
Šulai aldeučų viens į vieną, 
Apleidę sostus, pašaliais 
Beslapstės ar pėsčių keliais 
Be vardo perbėgo per sieną. 


Soldatenratai be drausmės, 
Į faterlandą be giesmės 
Dabar iš Lietuvos paplūdę, 
Būriais plėšikų dideliais 
Naikino viską pakeliais, 
Iš keršto degino ir žudė. 

O iš rytų nauja liga 
Išsisiūbavusia banga 

Artyn vis bolševizmas žengė 
Ir, rodės, Lietuvą užlies; 
Kurį tik kraštą jis palies, 
Ten kruvinas žudynes rengia. 

Pro Augustavą per miškus 
Didybės manija puikus, 

Seinus pagriebęs, lenkas brovės: 
Viliojo Liublino raštais 

Ar gundė Pregelio kraštais, 
Visur gi šmeižė be dorovės. 

Maskvos ir „brolių“ engiami, 
Naivia, įauna viltimi 
Lietuviai sau pagalbos prašė; — 
Europos santarvė vienais 
Tik lenkų rūpinos sapnais, 

O mums įsakymus terašė. 

Seni pabėgėliai tautos, 

Ieškoję Rusijoj naudos, 
Dabar pavojų ten pajutę, 
Paplūdo Lietuvon banga 
Ir savo užkrėtė liga: 
Slopino šalį suirutė. 

Svajonas Pskove daug mantos 
Sutaupė; bet iš tos naudos 
Nuo bolševikų maža liko: 
Surūgęs grįžo ir grasus 
Ir kritikavo čia visus; 

Nieks Lietuvoj jam nepatiko. 

Tačiau moksleiviai ir jauni 
Iš sodžių vyrai, kupini 
Kilniai drąsaus pasišventimo, 
Slaptais nuo motinų keliais 
Į kovą veržėsi šauliais 
Prabočių ginti palikimo. 

Suprato sūnūs Lietuvos, 

Jei patys sau neiškovos 
Savistovybės apsigynę, 

Tai dėl teisybės tik šventos 
Nieks jų bejėgių neužstos, 
Nieks nepratars už įų tėvynę. 
Ir ne ramiais įau avinais, 
Už laisvę stojo milžinais 
Visa šalis dėl naujo karo; 
O jos kariuomenė jauna, 
Pasišventimo kupina, 
Kovoį tiesiog stebuklus daro. 
Nelygi kova: dar ilgai 
Slopino Lietuvą vargai, 
Lig Kauno siaubė bolševikai; 
Lenkai, Suvalkų sutarties 
Nepaisę, Vilnių iš nakties 
Užgrobia vylium kaip plėšikai. 
Brazda su karžygiais jaunais, 
Drąsos ir varžto kupinais, 
Pats stojo į eiles kariauti; 
Į Kauną grįžęs tik tada, 
Kai įjįji pašaukė tauta 
Ministrų tarpe vadovauti. 
O jis nelaukęs, kai visa 
Šalis nuo priešų bus liuosa, 
Į Kauną seimą suvadino, 
Kurs lenkų bausdamas sėbrus, 
Kirkilos ir kitų dvarus 
Kariams bežemiams padalino. 
Galop Giedraičių lygumoj 
Su lenkais kruvinoj kovoj, 
Su bolševikais už Kalkūnų, 
Perbloškus priešus, Lietuva 
Trispalve puošias vėliava! 
Nors liūdi ir ne vieną sūnų!.. 
Dabar, subrendusi varguos, 
Laisvai kaip Mindaugo laikuos 
Tautų šeimynoj gal tvarkytis! 
Bet ar vargai dabar išseks? 

Jų ir tada dar mums užteks, 

Kai Vilniuj plevėsuos jau Vytis. 
Bet „sursum corda“! Ta šalis, 

Kuri kaip milžinų pilis 

Tiek audrų amžiais iškentėjo, 

Ne tiek pečiais dar išlaikys! 

Dar savo žodį pasakys, 

Jai skirtą amžino Kūrėjo. 


Nurimo karo apmaudai: 
Nuslinks kaip tolimi aidai 
Vargai, kur vakar dar slopino! 
Bet iš Amerikos kada 
Danutės ar sulauks Brazda, 
Tiktai Dievulis vienas žino. 

Vargiai bežino ir pati 
Danutė: rods, nepaprasti 
Brazdos pasišventimo žygiai 
Giliai jos glūdi pagarboj; 
Bet meilė saviškoj kalboj 
Už nuopelnus nešypsos lygiai. 

O gal pagailo jai kitos... 
Pirmosios meilės nekaltos, 
Kuri tik vieną kartą žydi, 
Kurios svajužių ilgesys, 
Nesąmoningas liūdesys 
Iki pat karsto žmogų lydi!.. 

Pirmų pavasario žiedų, 
Pirmosios meilės ataudų 
Nelieskite, beširdžiai žmonės, 
Žiauriai šventvagiška ranka! 
Ar ne per daug ir taip pilka 
Padangė žemiškos klajonės? 


ZNAD BIRUTY 


| 


Znad gėry Biruty, gdzie iala Baltyku 

Tw4 duszę dziejami przeszlošci rozmarza, 
Nie špiewam ci piešni w praojcow języku: 
On ucho szlachetne na Litwie obraža! 
Dziš jasne ksiąžęta i szlachta rodowa 

I mową i duszą — to gošcie z Krakowa! 

Litwinem — chtop tylko, a rėd Gedymina 
Z herbami znad Wisly wdzial na sig strėį nowy; 
Co winien swej ziemi, kim byl, zapomina 
I šwietej praojcėw zapiera się mowy. 

Wigc w obcejž mam špiewač? Czy bolem zlamany 
Precz trącę mą lutnię w spienione balwany?... 

Nie do snu kolysząc jak lala pogodna... 
Dziš w struny uderzę, až įekną bolešnie! 
Gdym kielich cierpienia wychylil juž do dna, 
Czyž będę was poil czarami jak we šnie? 
Ježeli więc zgrzytnie mi akord goryczy, 

Niech bėl wytlumaczy, za Izy sig policzy. 

Mėj język za twardy, bo nie jest matczyny; 
On obcy, jak žmudzki dla braci — Polakėw! 
Lecz gwoli jednošci nam swėj zargczyny 
Lubelskie zabraty jak skrzydla u ptakow. 

A jutro, gdy Moskwa nas bračmi nazowie, 
Zašpiewač po rusku rozkažą panowie!.. 

Tam u stėp Biruty tak huczy nie iala: 

Na morskich wybrzežach w burzliwym natioku 
Tium widzow sie rozsiadt i w glos się užala, 
Bo czeka od rana, spragniony widoku: 

Pan možnej Polągi na konne gonitwy 

Zaprosit rywalėw ze Žmudzi i Litwy. 

Muzyka gra marsza, lecz tlumu nie bawi; 
Jej tony lagodne plusk morza zaglusza. 

O koniach li tylko thum nudząc się prawi, 
Myšl jedna umysly ciekawe porusza: 

Kto pierwszy, dosiadiszy žmudzkiego bulana, 
U mety dostąpi zaszczytu hetmana. 

Wtem trąbka jeknęla i dzielni rywale 
Pušcili rumakėw jak Tatar po bitwie 
Lub Kozak, gdy pędzi po stepach zuchwale; 

A ziemia įgczala jak piersi na Litwie! 

Wyprzedza ich wszystkich i staje u mety. 

-Thum umilkt z podziwu!.. to postač kobiety! 
Wysmukla i lekka! Ztociste warkocze 

Kaskadą spadają na ksztaltne ramiona; 

W jej oczach szatiru dwie gwiazdy urocze; 

Na ustach rubinyt.. bogini Lazdona! 

Kto nie zna Celiny, co konie i lowy 

Przenosi nad tance, salonow rozmowy! 

Jej stynie w Kiejdanach ochronka dla dzieci: 
Nikt piešcič tak matych nie umie, gdy piaczą; 
To ona pod burką, wšrėd šniežnych zamieci, 
Z lekarzem podąža pod strzechę wiešniaczą. 
Po ojcu w dziedzictwie, jak mowi Žmudž cata, 
Hart duszy, urodę i krocie dostala. 

Z Wolynia i Polski na posag bogaty 
Zježdžają się pany, wierzgają ich cugi; 

Lecz z niczem Celina odprawia ich swaty, 
Bo splacač nie žyczy ksiąžęce ich dlugi; 

Bo czeka, až godny jej serce obudzi! ' 
Czy može juž serca žaluje dla ludzi... 


Zagrzmialy oklaski! Kto giosu i dioni 
Poskąpi, by uczcič wyšcigow krėlowę? 
A ona z rumiencem dziewiczym na skroni 
Wesolo i wdzigcznie schylaia im glowę. 
Wtem kogoš spostrzegla, co sta! na uboczu; 
Choč w dionie nie klaskal, nie spuszczal z niej oczu. 
Widziala go wczoraj przy stonca zachodzie: 
Ze wzgorka nad morzem biegl wzrokiem w tę stronę, 
Gdzie lekkie na ialach šlizgaly sig todzie . 
I stonhce zmęczoną schylalo koronę. 
Byt blondyn, wysoki, ze smutkiem na czole 
I marzy! o innym, nie ziemskim padole, 
„Marzenia!.. Marzenia — rdzą pracy i žycia. 
Kto marzy, w tym iskry do pracy nie ploną; 
To dziecię z tez matki, niezdrowe z powicia“,— 
Tak ona myšlala z litošcią tajoną. 
A jednak coš byto w tym bladym mlodzianie, 
Co nęci jak nowej pržysztošci zaranie. 
Dziš w blaskow slonecznych šwietlanej koronie 
Mia! wiecej urody w boginię wpatrzony. 
Gdy wzrok nan rzucila, splonęly jej skronie. 
Wtem rumak wstecz nagle się coinąt sploszony 
I ježdziec niebaczny juž siedzia! na grzywie, 
Gdy mlodzian pošpieszyi z pomocą szczęšliwie. 


Wieczorem w palacu, a giorno zalanym 
Od šwiatia, szeroko rozwarto podwoje: 
Na sali gošcinnej ma teatr byč granym, 

A panie pokažą przepyszne swe stroje. 
Lecz widzow niewielkie zebralo się grono, 
Bo tylkko kolonie polską proszono. 
Kolonia polska w Polądze? na Žmudzi?.. 
A tak! bo to u nas tak szlachta sie zowie 
1 slusznie do obcych zalicza się Iudzi, 
Gdyž lat juž ze dwiešcie jest obcą nam w mowie; 
Z pradziadėw litewska, lecz polska ošwiaia 
Dlan byla oltarzem oliarnym przez lata. 
„Poniewaž ojcowie odsteępsiwem zgrzeszyli, 
Wiec nam dziš nie wolno naprawic ich blgdu“ — 
Zasada ich. Zresztą najwiecej w tej chwili 
Zacieklą jest szlachta nižszego podrzędu. 
Tej dužo na Laudzie, w Oszmiankim powiecie 
A siebie nawzajem witają: „waszecie“. 
Ta siedzi na morgach, nad sochą się zgina; 
Na balach „klebutį z maslukiem“ spožywa 
A chcac się wyrdžniė od chlopa — Litwina, 
Polskiego, powiada, įęzyka užywa; 
Choč Bogiem a prawdą i Polak rodzony 
Nietatwo zrozumie ich šmieszne žargony. 
Są inni Polacy: majatki wladają; 
Ich rėžne są klasy i rozum wszelaki: 
Ci dzisiaj na rautach o Litwie coš bają 
I gonią w niedzielę przez pola szaraki. 
Ci język krajowy szanują... lecz w chlopie! 
I czasem nim mėwią... na gumnie lub w szopie! 
Ci lubią obiady i huczne zabawy, 
Choč w Banku Wileūskim dostali juž mata. 
Gdy peędzą w karecie wšrėod ciemnej kurzawy, 
Dla koni tęgiego potrzeba dziš bata. 
Choč rola nie rodzi, choč cięžkie te czasy, 
Lecz bawič się trzeba!.. Sprzedają wigc lasy. 
Są nacją polską a gente Litwini! 
Parodia, ktėrej jak šwiat nie znajdziecie 
I wbrew Trentowskiego logicznej „myšlini“... 
Lecz rėžnę bywają zboczenia na šwiecie! 

I ci narodowcėw — Litwinow nie lubią, 
Gdyž oni ich Polskę i dzielą i gubią. 
Za Polskę ja nieraz sie modlę w košciele; 
Przyjažni dochowaml.. Lecz dla niej, panowie, 
I z prawa narodu skwitowač... za wiele! 
Wszak na to i Polak „pal djabli was“ powie! 
Kto wiasną ojczyznę odstępstwem raz zdradzi, 
Juž temu i obcy zbyt uiač nie radzi. 
Są u nas i Polki!.. Nieszczęšcie kazalo 
Na Litwie się rodzič wšrėd szarych niedžwiedzi, 
I smętno laleczce, že zabaw tu malo, 
I marzy, že rycerz įą Zz „Polszczy“ odwiedzil.. 
I akcent warszawski nadrabia z mozotem, 
1 grzywkę przed lustrem zapuszcza nad czolem... 
Lecz dosyč tej skargi, co glosem bez echa 
Nie dzisiaj juž wola... do trupėw, niestety! 
Gdy ze snu rodzima juž budzi sig strzecha, 
Nie zbudzą się tylko w palacach szkielety!.. 
I rody prastawne, narodu wodzowie, 
Są dzisiaj nam obcy i w walkach i w mowie! 
Dziš nie masz Gasztoldėow, co w Brzešciu, Parczowie 
Od nowych nam braci bronili Podola! 
Dziš samej się Litwy zaparli panowie, 
A jutro... nas Moskwie zaprzeda ich wola! 
O matko Ojezyzno! i twojež to syny? 
I w tenže to skarb twoj wierzylaš jedyny! 
Lecz dosyč, ach, dosyč tej skargi daremnej, 
Co piersi rozdziera i czola rumieni! 
O gdybyž historyk teį karty nikczemnej 
Rocznikow nie wspomnial, nie dojrzal tych cieni!.. 
Lecz Nemezis dziejow nie stynie z litošci 
I w grobach potraci sprėchniale ich košci! 


W palacu wigc teatr. Matrony powažne 
Zasiadty z cėrami pigknemiį jak rože; 

Przešliczne cėrunie, lecz nie są posažne, 
To tež powodzenie ich rowniež nieduže. 
A zreęsztą i liczba mlodziežy tak mala 
I serca tejž sameį Celina zabrala. 

Celina uznanie į hotdy odbiera, 
Lecz szczęšcia nie widač na pieknej jej twarzy: 
Na prėžno na widzow czasami spoziera; 
Tam jego nie widzi: on znowu gdzieš marzy. 
I dekret na niego juž pisze w swej dumie, 
Bo 6 czem on marzy, odgadnąėč nie umie. 


A morze Baltyku falami się ježy, 
Swoj pokoj zmąciwszy i ton zwierciadlaną! 
To z wichrem jak milžinas silą się zmierzy, 
To legnie u brzegow srebrzystą swą3 pianą. 
Tam jeden, samotny znad gory Biruty 
On nucit, spojrzeniem do morza przykuty: 
Poezjo niezglębioneį toni! 
Kto tajnie mi odstoni twoje? 
Gdy struna harfy twej zadzwoni, 
Niebianskich tonow zlewasz zdroje! 
Aniele piekny, co w zadumie 
Przenikasz bolem serc tajniki! 
Kto czar žrenicy twej zrozumie? 
Odgadnie skrzydet polot dziki? 
Ja czuję ducha twego tchnienie, 
Lecz niemy ust swych nie otworzę!.. 
Chcę cudne twe powtorzyč pienie, 
A tylko įęczę jak to morze! 
Tyranko moja! Ma krėlowo, 
Coš niebo harf mi poznač dala, 
Przecz mi zamiera w ustach slowo? 
Dlaczegom niemy glaz i skala? 
Poezjo! Daj mi harię twoją 

I twoich tonėw cudne granie! 
Byč može serca bėl ukoję 
I Litwie powiem „wstafh“, a wstanie, 


I 


Pod niebo potudnia, gdzie ptasznik Tyrolu 

Na trele pastuszka podpelza jak žmija, 

A potem w Wenecji lub Neapolu 

Na gtošnych koncertach swą kieszen nabija, 
Gdzie Alpy w blekitach jak mgty majaczeją, 
Tam chorzy się špieszą po zdrowie z nadzieją. 

Nie rėž jerychoūskich krėlewskie korony, 
To rėže alpejskie tam pną się na szezyty! 
Tam Mont Blanc na dzieję narodėw wpatrzony 
Bieleje z daleka, chmurami spowity! 

Imatro! tyš įedna, samotna w polnocy! 
Tu šwiadkow tysiące Jehowej wszechmocy! 

Wygnani Zz ojezyzny, tulając się wieszcze 
Litewscy tu Polskę piešniami wienczyli! 

Tu Adam znad Splūgen zamarzyt raz jeszcze 

O pierwszeį milošci i pieknej Maryli! 

Tu wieszczym swym wzrokiem chcial dojrzeč teį zgody, 
Gdy walki i przemoc porzucą narody. 

Szwajcario! Teila czynami wstawiona! 
Ojczyzno wolnošci, poetėw mMarzenie! 

Ach ilež to razy w twe cudne ramiona 
Jam rzucič się marzyl, by ušpič cierpienie!.. 
Czy we šnie cig widzę, twe gory i szezyty, 
I te lazurowe nad gltową btekity? 

Tak pyta! sam siebie ten blondyn wysoki, 
Co niegdyš w Polądze žyl piešnią i morzem. 
Dziš wkoio spadaly alpejskie potoki 
A granit i bluszcze mu byty podnožem. 
Witem ujrza! dwie panie: po polsku mėwily 
I jednej Zz nich oczy na niego šwiecily. 

Dziš Litwin i Polak — po šwiecie tulacze! 

Choč nieraz się czubią, lecz wspolne ich cele, 
Bo každy po kraju jak Izraei piacze 
I gdy poza domem, to dwaj przyjaciele! 
Tak obok dwie brzozy, gdy burza znad Dona, 
Rzucają sie wzajem w placzące ramiona! 
„Pan z Litwy, nieprawdaž?“ — „A panie z Korony?“ 
„O nie, my z mateczką znad brzegow Baltyku“. 
I ušmiech nieszczery i glos zažalony 
Zdawaly się džwieczeč w nieį struną przytyku. 
„Pan bawil w Polądze w zaprzeszltym? Pamieta? 
Tam morze tak huczy, tam Žmudž nasza šwieta“. 
„W Poiądze ja bylem. Pamigtam jej lasy 
I morze, co placze, gdy ze snu się budzi; 
Lecz ciežkie, samotne przežylem tam czasy; 
Szukatem spokoju i biegtem od ludzi, 
Wigc sądzę, že ludzie zapomnieė tež mogą, 
Ježeli ich kiedyš spotkalem gdzieš drogą“ — 
„Pan dawno w Szwajcarji? Zapewne po zdrowie? 
Tu strony urocze, Iecz drožsze nam swoje. 
Tu nikt ci serdecznie „dzienh dobry“ nie powie! 
Tam milszy szum lasėw i slodsze wod zdroje! 
Tu tęskno. Mateczka ze zdrowiem się biedzi... 
Pan nas tu samotnych czasami odwied2i?“ 
Wtem chmury widnokrąg zaczęly powlekač; 
Daleko znad Alpow huk ozwal! się gromu; 
Wiatt powiat chlodniejszy; czas naglil nie czekač. 
„Pan zechce nam dziš towarzyszyė do domu? — 
Spytala mateczka,— deszcz špieszy z zachodu, 
A ja się tak boję i sloty i chlodu“. 
Lecz deszcz sie nie špieszyl;, stronami rozplywal 
A slonce wiefhczylo teczami gor czota. 
Krajobraz do marzen bez troski porywal 
I duszę unosi! na skrzydiach aniola! 
„Nieprawdaž, poeto, tu pigknie jak w niebie! 
Wszak možna zapomnieč o ziemi i chlebie! 
Tu tylko i može, jak zdaje się, sztuka 
I miodnieė i rosnąč, tęczami karmiona. 

I pan chyba piešni kolorėw tu szuka, 

Na Litwę przenosząc jej cudne ramiona; 

Bo pijąc jej czary weįrzeniem lakomem, 

Od dawna nie tęskni za Litwą i domem“. 

„Nie tęskni?“ — pomyšlai z westchnieniem glębokiem 
1 smutek bezwiedny įak cieh Zz įego czola 
Uderzyt... i zniknąt. Choč bleędnym juž wzrokiem 
Weselej si; zdawa! spoglądač dokola; 

Lecz rysy, dotychczas jak dziecka lagodne, 
Zdawaly się wiecej powažne i chtodne, 

„Tu widzę,— rzekt,— Alpy jak pną się za chmury, 
Przed niebem Szwajcarow gnę czolo pokornie; 
Lecz mileį mi spojrzeč znad Szatrii — gėry, 
Skąd u nėg i Szawle i Telsze i Wornie! 

Czy pani zježdžala w Žoranskie doliny? 
Czy kiedy dumala nad Minją godziny? 

Widzialem Dubisę, gdzie siostra Kirkszniawa 
W ušcisku jej tonie przy blasku ksigžyca. 

I ziemia mi wtedy įęcząca i Izawa 
Zdawala sie jak rozmarzona dziewica! 
Ach widzę dziš jeszcze uroczą Wielonę 
I gaje nad Šwietej wodami skupione! 

Wilenskie doliny!..“ — wtem urwal w polowie 
I zdawal sig wlasnych uniesieh žalowač, 
Rozmowę przerzucil na skwary i zdrowie, 
Na wszystko, czem možna bezmyšlnie szaiowač, 
Wesolym się zdawat jak mata dziecina, 
Co jutra nie widzi i Izy zapomina. 

Na prožno Celina w nim szuka poety, 
Co cierpi za milion, z gwiazdą na czole! 
On zwyklym się zdaje cztowiekiem, niestėty, 
Ktėremu doščė dobrze na ziemskim padole. 
Ludzkošci cierpienia, jej walki i rany 
Są chyba mu obce jak kraj niestyszany. 

Poeta to božy postaniec na ziemi! 

Gdy glosu wezwania z kolebki uslucha, 
Wšrėd dziejow narodėw piešniami šwietemi 

Do piersi zastyglych tchnie serca i ducha! 
Postuszne mu wszystko: i lzy i radošci, 
Bo w sercach mu drgają wszechtętna ludzkošci! 

I ten się wydawal jeį takim nad morzem, 
Gdy tęsknem weįrzeniem biegt w dal zapatrzony, 
Gdy ziemia zdawala się tylko podnožem 
A myšli — skrzydtami w przedwieczne gdzieš strony. 
Dziš nie byt juž takim! A može?.. Kto zgadnie? 
Wszak duszę poety zrozumiesz niesnadnie. 


Gdy powiew wieczorny Zz zapachem od rėžy 
Rozmarza i pola i wody i kwiaty, 
Jak lubo i mito po dzienneį podrėžy 
Na letniej werandzie przy szklance herbaty! 
Jak w mglistych konturach zlewają się cienie, 
Tak ludzkie uczucia i tęskne marzenie!.. 
Strož Anio! pokoju ze smug nadgwiaždzistych 
Na serca w zadumie zlatuje i gošci! 
Tam wiecej się rodzi i uczuč przeczystych, 
I wiecej przyjažni, i wigcej szczerošci! 
I cudnie jest wtedy przy blasku ksiežyca, 
Gdy czarem owiane anielą się lica! 
A jednak są ludzie!.. W pėleieniow koronie 
Žrenicą litošci zašwieėmy im w tlumie! 
Ich wieczėr nie zbudzi i czar nie owionie, 
Ich nikt nie odgadnie i nikt nie zrozumie!.. 
Nieczuli czy dumni? Nadzieiž promyka 
Im šwiat pozazdrošcit i usta zamyka?.. 


„Pan przežyt w Polądze bolesne godziny; 
Od ludzi się stronit. Dlaczego? Czy morze 

Zabralo mu spokėj w bezdenne glębiny? 

Czy serce wbrew woli ktoš widd! na bezdrože? 
Lecz rėže alpejskie, cieniste kasztany 

Są, widzę, balzamem na smutek i rany“. 

On zašmiat sie z lekka. „W istocie,— rzek!, — mogę 
Dziš šmiač się jak dziecko, gdy ludzie się šmieją. 
Czy placzę, czy kwieciem uslaną mam drogę, 

Kto spyta, gdy šwiecę przed ludžmi nadzieją! 
Nieprawdaž szczęšliwy? Kto watpilby o tem, 
Gdy nadto się karmię natechnienia polotem. 
O skąd by mi rany? Dziš celu šwiadomy, 
Wšrėd pracy i trudėw szukając oslody, 
Czy wicher zawyje, czy biją gdzieš gromy, 
Nie zmienię na twarzy zazdrosnej pogody! 
Wigc czemuž sie nie šmiač? A piešt samotnošci 
Že smutnie mi džwieczy, to... tak... 7 niestalošci!..“ — 

„Doprawdy zrozumieč nie umiem dziš pana 
A piešni mi jego są tež nieprzystępne, 

Bo gwara litewska wsrod nas zaniedbana: 
Nią gmin tylko mowi i chaty posępne. 

I wolnož zapytač, poeto, dlaczego 

Swėį talent marnujesz dia ttumu gminnego?“ 

Tu mlodzian obudzač się zdawal z ušpienia; 
Wzrok podniėsi gleboki, jak tonie przeįrzysty; 
„Wszak pani,— rzek! — z Litwy nie dziš? — z pokolenia! 
Wiec godziž sie język ponižač ojezysty? 

Nie gwarą ja špiewam! To język Litwina, 
Ktoremu sie ocknąč wybila godzina! 
Do žycia zrywają się wszystkie narody, 
Co spaly pod jarzmem potęžnych przez wieki! 
I Litwa się budzi a zapai jej mlody 
Zwiastuje mi zorzą juž dzien niedaleki! 
Niech wątpią wrogowie dziš w jej odrodzenie! 
Ja z wiarą Zz obczyzny jej niosę natchnienie!.. 

Nie spowič narodu i ducha w kajdany, 

Gdy z ogniem mltodziefczym do žycia się zrywa! 
Jak Niemen, po brzegi na wiosnę rozlany, 

Tak budzi się Litwa wiekami sędziwa, 
1 język praojcow i dzieje przesziošci 
Odrodzą się w piešni i w synow wielkošci! 
Jam wszystko pošwigcil i nic mnie nie czekai 
Rodzinne ustronia, mtodzieūczė nadzieje 
Za Litwę jam oddai! Jak echo z daleka 
Ją wolam do žycia, jej język i dzieje! 
A pani mię dziš tak bolešnie dotyka, 
Gdy Litwie odmawia wlasnego įęzyka)“ 
Tu zamilkt a blade oblicze ksigžyca 
Gdy z chmury spėjrzalo na rysy mtodziana, 
Zapalem, nie gniewem gorzaly mu lica, 
A postač zdawala się czarem owianal.. 
Niejedno Celina zaprzeczyč by miala, 
Lecz dziš tylko stuchač w milczeniu wolala. 


Czas wszystko na skrzydlach jak tala unosi! 
Zmieniają sie ludzie, ich sny i marzenia... 
Lecz ponad to wszystko duch prawdy sie wznosi 
Il w rydwan swoį wprzega rozbiežne zechcenia. 
Po latach Celinie, w samoinej godzinie, 
Špiew smętny mlodziana z ust rzewnie poptynie: 
Ach, czy nie žali tych lat, 
Co zawiedty jak kwiat 
I wiosennych promieni nie znaly! 
I te szczęšcia marzenia, 
Ktėrym nie masz imienia, 
Tylko echem z daleka przebrzmialy. 
Choč krew spiekla sie warg, 
Nikt nie slyszai twych skarg, 
Chyba tylko bez gwiazdy noc ciemna! 
I za ciežkie godziny, 
Za cel žycia jedyny 
Czekaž tylko zaplata najemna? 

Lecz zwodnicze są sny, ' 
Predko wyschną i lzy, 
Tylko czynom brzmi wieczne hosanna! 
Bądž ojczyzny opoką, 
Nieš jej sztandar wysoko, 
Bedziesz gwiazdą, co wschodzi poranna! 


III 


Piešh dziką pogrzebu wiatr przyniosl Zz pėlnocy. 
Igrając w swym biegu juž šcina się woda. 
Mrėz idzie, zawieja. W ramiona przemocy 
Jak trup bez nadziei upada przyroda. 
Tak pusto!.. Przy drodze szroniaste dwa dęby 
Dziš tylko szkielety, co syczą przez zęby! 
Co žylo — umarto! I rzeklbyš, na zawsze!.. 
A jednak, gdy w marcu sloneczko oblicze, 
Wracając w poludnie, odstoni laskawsze, 
Jak przez sen ušmiecha się žycie dziewicze, 
Na prėžno pėlnocne žywioly szaleją, 
Bėog wiosny zwycięža, w nim žycie z nadzieją! 
O witaj nam, wiosno, czy blyšniesz lazurem, 
Czy žycia falami drgasz w tętnach przyrody, 
Czy špiewasz nad Niemnem „laksztingalėw“ chėorem, 
Czy roslych Litwinek rumienisz jagody! 
O witaj nam, wiosno! O baądž uwielbiona, 
Co zmarle ocucasz, gdy tulisz w ramiona. 
Lecz inna jest wiosna: po wiekach zniszczenia 
Na ojcėw mogilach sw6j sztandar rozwija 
I wola do žycia! a hymn odrodzenia 
Jak echo tysiączne o dusze odbija! 
I z prochėw, co spaly, znow rodzą się syny 
A slawa po šwiecie opiewa ich czyny. 
Czy dawno nam šmiercią juž wieczną grožono 
Jak blędnym ognikom, co gasną bez šladu? 
Czy dawno my sami krwawilišmy tono 

Swej matki zwątpieniem, zgubnieįszem od jadu? 
Czy dawnošmy byli reszikami wspomnienia, 
Co bali sig swego prawego imienia?! 
Dziš nie tak jak wczoraj las szumi na Litwie 
I nie tak w Potądze juž huczy dziš morze! 
I prosbę tam nową w skruszonej modlilwie 
Dziš serca zanoszą do Ciebie, o Bože! 
Bilogoslaw Ojczyznę nam mlodą, o Panie! 
A w chwilach dziš ciežkich daj hart i wytrwaniel 
Blogoslaw nam piešū, nowem echem zrodzoną, 
I pierwszych szermierzow mlodzienczą prawicę; 
I noce te ciemne, pod ktorych ostoną 
Nam ksiąžki przechodzą przez czujną granicę! 
Ach, jeszcze blogostaw!.. Ty wiesz kogo, Panie! 
Co z piešni odgadla swe wielkie zadanie. 
Kto įedną zna milošė: nie mitošč niewiešcią, 
Co teęskne ma oczy i ciche westchnienia; 
Kto kocha Ojezyznę tą niemą bolešcią, 
Co szuka wšrod walki swych ran ukojenia; 
Co serce i mienie pošwigca za mtodu 
I šwieci jak zorza na czele narodu!... 


Na brzegu Baltyku, gdzie sosny Biruty 
Ku Žmudzi schylają rozwiane korony, 
Zmyč troski žywota jak w wodach pokuty 
Lud špieszy z daleka na letnie sezony; 

I gwarno w Polądze įak ongi przed laty, 
Gdy zježdžal tu poczet magnatėw bogaty. 
Bawiono się wtedy bez myšli i z nudy; 
Skwar pracy poludnia nie pali! im czoial.. 

Dziš zdrowie steraty i walki i trudy; 

Dziš twarde dla synow i žycie i szkola; 
Dlatego i siodsze godziny wytchnienia; 
Dlatego i milsze z Potagi wspomnienia. 

Niejeden inžynier „lub siynny Zz wymowy ' 
Dziš prawnik znad Newy na lato tu zdąža 
I wita z daleka ten kątek domowy, 
I w slodkie wspomnienia jak w sen się pogrąža; 
Tu pachną žywicą znajome mu lasy, 
Tu szkolne, mlodziencze wspomina swe czasy... 
Tu niegdyš sis uczyt!.. Ach, įeszcze pamieta 
Tę ksiąžkę, co mlode otwarla mu oczy. 
Tu poznat, že Litwa — Ojczyzna mu šwiegta, 
Co drogą krzyžową nie žaląc sie kroczy; 
Tu czasem zašpiewal z kolegow ktoš grona 
Te piešni litewskie, co szly zza kordona. 
Tu panią spotyka!, przez uczniow kochaną, 
Co do nich jak matka po žmudzku mėwila 
I mowę ojezystą, choč tak zapoznaną, 
Juž wtedy szanowač i kochač uczyla. 
Gdy dzisiaj ta mowa jak zorza mlodziefcza 
Z letargu się budzi, ach, jej to zawdzigcza! 
O witaj, Polągo. W tej šwigtej zaciszy, 
W tych lasach sosnowych dziš znėw się odžyje, 
Zachętę do pracy wšrėd swoich poslyszy 
I pyl zniechecenia įak w morzu się zmyje 
A potem się pojdzie na prace i znoje 
Za matkę Ojezyznę wyszczerbiač gdzieš zbroje! 
O witaj, Polągo! Ty budzisz wspomnienia, 
Co gorycz lagodzą... dni lepszych przedšwitem! 
Jam dužo przebola! i rozpacz zwątpienia 
Juž nieraz gošcila w mem sercu rozbitem; 
Lecz tobie zawdzieczam, že z bolų me wargi 
Nie držaly, žem cierpiai i walczyl bez skargi!.. 
Pamietam tu latot.. to bylo niedawno! 
Celina tu z Wilna przybędzie, mėowiono; 
Wigc by z bohaterką zapoznač się stawną, 
Niemale tež gošci zjechalo się grono; 
Zaš aby ogėlne zašwiadczyč uznanie, 
Obwoltan by! koncert na jej powitanie. 
W palacu wiec koncert. Na sali z herbami, 

Przy Išniących się šwiatlach, kwiat gošci dostojnych 
Wziąi miejsca przed sceną, w dwa skrzydia rzędami, 
W ubraniach jaskrawych, iecz milych i strojnych. 
Ubiory litewskie! Nie kaprys to mody, 
Lecz duch odrodzenia ojczysteį zagrody. 
Rozpogodž, Celino, twych oczu blekity 
I widzėw powitaį jak niegdyš wesota! 
Dziš owoc oglądasz twych prac niespožyty, 
Dziš mowa ojczysta rozbrzmiewa dokola, 
Dziš wszystkich ku tobie zwrocone weįrzenia!.. 
Azaliž nie wszystkie ziszczone marzenia? 
Na czole powaga. Cie sam Rajbolini 
Na obraz by przeniėst, tak pelną zadumy, 
I tam w kolumnadach boloūskiej šwiątyni 
Pobožne by znowu cisnety sie tiumy! 
„Gdziež jednak dawniejsze įunactwo miodošci? 
Gdzie žywošč wesola?“ — pytają się gošci. 
Rozmowy wpėl szeptem. Tak sosen korony 
Wpo! szemrzą, gdy wiater nadleci: od morza. 
Umilkną i szepty, gdy špiew rozmarzony 
Uniesie gdzieš duszę w nadziemskie przestworza! 
Bo czego, ach, czego ten špiew nie zagluszy, 
Gdy z krain nieznanych zaleci do duszy! 
Lubilem ja niegdyš Ww noc cichą, majową 
Nad Niemnem zastuchač się treli slowika; 
Lubilem na skrzypcach tę grę minorową, 
Co tęskną slodyczą giąb serca przenika; 
Lecz piešA, co się Zz piersi czlowieka wyrywa, 
Tesknotą bezbrzežną od ziemi gdzieš wzywa!.. 
I przykre mi wtedy te marne oklaski, 
Co burzą zrywają się uczcic natchnienie! 
I bolą mię tluszczy šmiejące się wrzaski, 
Gdy duszy tak byloby drogiem... milczenie! 
Tak chciaibym gdzieš uciec... na gėry lub morze 
T tam się rozžalič przed Tobą, o Bože! 

Raz si6ėdmy z swej piersi artysta natchniony 
Przy dzwiekach akordu skarb piešni dobywa; 
Raz siodmy porywa, a tum rozbawiony 
Do nowej wciąž piešni zachęca i wzywa. 
Zamyšli! sig piešniarz.— Czy slably mu sily? 
Skarb piešni wyczerpal? Oklaski zrazily? 

Ach, wspomnia! on druha i brzegi jeziora, 
Co leglo wsrod Alpėw blekitu plaszczyzną, 
I ciche rozmowy letniego wieczora, 

I druha tęsknotę za Litwą — Ojezyzną! 
I bylo mu žal owej ciszy natury, 
Gdy zdają się modlič i lasy i gory! 

Ach, wspomniai on druha i piešni natchnione, 
I ową ostatnią za žycia poety!.. 

Žašpiewaž ją dzisiaj, gdy piersi zmęczone, 
Byč može, dokonczyč nie dadzą, niestety? 
Zašpiewal. Celiny, zdawalo się, lice 
Pobladto; 1zą zaszly szaiiru žrenice. 
Jedna tylko, jedna ona 
Lzą wygnanca piešū powita 
I w plaszcz czarny otulona 
Tam z Biruty įą odezyta. 
W czyn zamieni myšli moje, 
Na sig wdzieje šwiete zbroje: 
Na boje niekrwawe 
Za honor i slawę 
Narodu Witolda Wielkiego, 
Za įezyk ojezysty, 
I džwigcezny, i czysty 
Jak echa Libanu šwietego! 
I zaszumi wielkie morze; 
Ucaluje brzeg tej ziemi, 
Gdzie špią sosny w cichym borze 
Za dziejami minionemi! 
Ipowita czasy nowe 
I Birutę, swą krėlowę! 

Ach, wtedy Zz radošci 

W noc cichą w skrytošci 

£Lzą czystą mi zajdą powieki 

I spocznę w spokoju 

Po walkach i znoju 

Pod niebem mi obcem na wieki!.. 


LIETUVA 


Jo Mylistai 
Šviesiausiam Vyskupui 
Antanui Baranauskui 

Tėve mūsų tėvynės! 

Mūsų ryto Žvaigždelė! 

Būk pagarbints, pramynęs 

Mums kaip milžinas kelią! 
Kad tėvynės liežuviui 
Priešai kapą jau kasė, 

Tu prikėlei lietuviui 
Jau nupuolusią dvasią! 

Giliu mokslu šarvuotas, 

Pirmas stojai į karę; 

Tavo įkvėptas protas 

Akis broliams atdarė. 
Kada viltį tėvynės 
Ledais apkalė vėjai, 

Tu vainiką nupynęs 
Ant Anykščių uždėjai. 

Ir mums kalbą prikėlei 

Ugnim savo krūtinės, 

Viltį įkvėpei vėlei, 

Darban mus pavadinęs. 
Matau Jūrą ir Ventą: 
Mėlsvos eina per pievas... 
Girdžiu giesmę ten šventą, 
Kurią laimina Dievas! 

Tenai gieda lietuvė 

Dūmas Tavo, Tėveli! 

Kelias broliai pražuvę 

Skaito Tavo „Šilelį“! 

Ir jau Lietuvą jauną 
Aiškiaus jaučiam kas dieną, 
Ir mūs ašaros plauna 
Jau iš džiaugsmo kiekvieną. 
Džiaugsmas glosto krūtinę, 
Gieda, dvasią atgavęs, 
Gieda brangią tėvynę, 
Ir tėvynę dėl Tavęs! 


Lietuva! mano brangi tėvynė! 
Garsi didvyriais, ką kapuosn' gulė! 
Graži man tavo dangaus mėlynė! 
Tave kaip tikrą myliu matulę! 


Šalis garbinga, kurią apraitė 
Sentėviai garbe, liedami kraują! 
Tu jauna tarsi graži mergaitė 
Kelies iš miego su viltim nauja. 


Kad sparnais dvasios mislis greitoji 
Perbėga tavo žaliąsias pievas, 

Savo gražybes prieš mane kloji, 
Kurias tau didis suteikė Dievas. 


Graži tu, mano brangi tėvynė! 
Ar kad paukštytės po girias šneka, 
Ar kad jau žiemą baltuoj' eglynė, 
Ar kad tai saulė vasaros teka. 


Bet tu, gražiausė, gimei su skausmu! 
Sunkiai vaitoja tavo krūtinė, 

Ir tavo sūnūs su pirmu įausmu 

Jau kenčia, džiaugsmo dar nepažinę! 


Tavo nelaimes, kančias, tėvyne! 
Jaučiu lyg uolą ant širdies kietą, 
Vienok neverkiu: skausmai užgynė 
Silpninti širdį, kraujais aplietą! 

Tu vienas, Dieve, pastiprink viltį 
Išvysti galą kančių sunkybės! 
Iš skausmo marių kada pakilti 
Ir paplusnoti sparnais liuosybės! 


L 


Vakarop mėlsvos Baltijos įūrios 
Plauna ir griauna Žemaičių šalį, 
Lipa į krantą jų vilnys sūrios, 
Putomis piktos grįžta atgali. 


Kalnas, kur ilsias Birutos kūnas, 
Nors bailios pušys jau kelios griūva, 
Nejuda. Rodo lyg koks galiūnas, 
Jog ne taip lengva Lietuva žūva. 


Mačiau nuo kalno šviesiai raudoną 
Saulę, kad prausties į mares žengia;, 
Dangus nekaltas debesim plona 
Rausvai geltona akis sau dengia. 


Mačiau ties saule ten vilnis baltas, 
Kaip supas, blizga, į dangų remias, 
Bet kvėpė vėjas nuo jūrių šaltas, 
Ir tamsi gulė naktis ant Žemės. 


Jūrios, jūs plačios, jūs begalinės! 
Gilios, kaip jausmai poetos gilūs, 
Ar kad tėvynės verkia atminęs, 
Ar kad užgieda, dvasiai sušilus! 


* * + 


Sentėviai mūsų Baltijos veido 
Liūdną gilybę, matyt, pamėgo, 
Indijos dangų dėl jos apleido 
Ir upes aukso, ką šviesios bėgo. 

Žemaitis pirmas rūmų Jūratės* 
Trupučius rinko, ką įūria bėrė, 
O jų gražybę puikią supratęs, 

Juos mylimajai ant kaklo vėrė.. 


Jūrių platybę Dievas sutvėręs, 
Ant jų išspaudė galybės žymę, 
Kas jas išvydo, akis atvėręs, 
Pažino Dievą naujame Ryme. 


Bet jei žemaitį arčiau pažinsi, — 
Vyras tai karštas ir būdo tvirto! 
Stebėkis, darbus kaip jo atminsi, 
Kaip kitą kartą kryžokus kirto! 


Mažai jis žvalgos, bet daugel mato, 
Bailus jis rodos, o užkabink jį! 
Ko jis nejaučia, rodyt neprato, 
O kiek širdingų tarp jų sutinki! 


O kur matulė yra geriausė, 

Nors apsidarius pilka sermėga? 
Ir jauna meilė kur nekalčiausė, 
Jei ne kur Venta ir Jūra bėga? 


Čia tai sutiksi retai bajorą, 

Kurs tėvų kalbą būtų pamynęs, 
Kursai, nešiodams milinį storą, 
Gaudytų vėjus žėdnos gadynės. 


Antai aukštaitis, dailiai sudėtas, 
Aukštas, ir tevas, ir šviesiai baltas, 
Nors būde tvirtas, žodžiuose lėtas, 
Meilus, širdingas, nors, rodos, šaltas. 
* Jūratė buvus jūrių deivė, kurios gintaro rūmus, žibėjusius ant marių 
dugho, Perkūnas sudaužęs už tai, jog ta drįsus pamylėti žvejį Kastytį. 


Dabar gintaro šniūreliais lietuvės mėgsta pasipuošti, užsikabindamos 
ant kaklo. 

Gražiai užaugęs tarp plačių pievų, 
Jis plačios dūšios ir toli žiūri! 

Ką jis užmano, pildo su Dievu, 
Atbulas n'eidams prieš kliūčių būrį. 


Jį mažai traukia žmonių linksmybės, 
Giliaus už džiaugsmą jis jaučia skausmą, 
Ant liūdno veido žymę didybės 

Matai išspaustą ir gilų jausmą. 


Jo tai sesučių raudos malonios 
Pagauna širdį būrų ir ponų, 
Jas atkartoti pradeda ponios, 
Pritariant dailiai kvartapijonui. 


Jei jauni mūsų jau mokslo vyrai 
Lietuvai naują iškariaus kelią, 

Tai tėvų kalbą namams ir lyrai 
Mūsų mergelių grąžins dainelė! 


Atlaidai! Žmonės lyg margos marės 
Ant kelių kryžiaus vilnimis plaukia: 
Mylistų turtus Kristus atdaręs 
Kančiomis savo pas save šaukia. 


Giesmių, rėkimo, žirgų žvengimo 
Vakaras sparnu netildo plonu, 

Ir, lyg prieš miegą marių verkimo 
Klausydams, įausmą geri malonų! 


O kad aplieja naktis žvaigždėta 
Sidabru žemę ar kad pragysta 

Giesmė toli kur, širdies sudėta,-—- 

Lyg skaistus Aniols padangiais skrysta! 

Gražu Žemaičiuos! Žiedas raudonas 
Tenai mergaičių puošia darželį, 
Upelį sergi ten šventas Jonas, 

O Florijonas aukštas miestelį. 


Vėjo papūstos ten laumės juosta 
Minijos vilnys prieš saulę žydžia, 
O beržų eilės ašaras šluosta, 

Nes vilnių meilės marėms pavydžia. 


Nuo aukštų kalnų laukų tolybė 
Margai žaliuoja, ežerais žiūri; 
Ten melsvos girios žiba gražybe 
Ir slepia paukščių įvairių būrį! 


Ten kunigaikštis valdo šiandieną, 
Kurs tėvų žemę myli ir žmones, 
Apšvietęs mokslu brolį ne vieną, 
Sulauks ant žemės Dangaus malonės. 


Varnius pasveikink, — tą vietą šventą, 
Nes ten gyventa vyskupų mūsų! 
Matai ant Kuršo ten einant Ventą, 
Ten Jūra bėga lankyti Prūsų. 


Mačiau nuo ten tai Vaiguvon kelią: 
Vieta — gražiausė visuos Žemaičiuos, 
Žengia į kalną tenai seselė, 

Su žalia rūta kasas suraičius, 


Tarp puikių vietų iš žalio sodo 
Ten balti kyšą dvarai matyti, 
Atdaros durys lyg širdį rodo 
Ir lyg užeiti nori prašyti. 

Kad miškas saulę gulties vadina, 
Ant gonkų sėdžias tarpo jaunimo 
Seni; arbatą Zosia dalina, 

Ir visi klausos medžių ūžimo. 


Kartais, tėvynės darbus atminę, 
Gailias, nustoję vardo lietuvio, 
Pripildę lenkų jausmais krūtinę, 
Išsižadėję tėvų liežuvio. 


O kaipgi sodžiai širdį gaivina, 

Vasaros saulė kad žemyn svyra, 

Ir kad iš darbo grįžta šeimyna: 

Su grėbliais, dalgiais — mergaitės, vyrai. 


Kiek tada dainų į aukštą kyla! 

Kaip girios skamba, dreba, linguojas! 
Gražu, ir dainos kad jau nutyla, 

Ir parein banda, šonais svyruojas! 


Eilėmis eina, galvas iškėlę, 
Rainuotas jautis, karvė baltmargė, 
Avelės bliauna, o piemenėliai 
Eina, raliuoja, norint nuvargę. 


Gražios ir naktys, kad tykus vėjas 
Margina dangų, debesis skiria, 

Iš kurių mėnuo, puikus išėjęs, 
Apšviečia lauką ir tamsią girią! 


Bet man gražiausė naktis Joninė, 

Kad vabalyčiai antkeliais šviečia, 
Rasa žolynuos žib sidabrinė, 

Tarp žvaigždžių mėnuo ragus išriečia! 

Pilna malonės tyla aplinkui 

Trūksta, sulojus tiktai šuneliui, 
Tikt užgiedojus kur arklininkui 
Ar ant Raseinių subildus keliui! 


* XX 


Gražu Raseiniuos ant švento Jono, 
Kad žirgai žvengia Žemaičių žemės,“ 
Kad šalip būro stov žirgas pono 

Ir, žemes kasdams, į dangų remias. 


Pažink žemaitį per šventą Joną, 
Kad, sau užsėdęs ant greito širvio, 
Skraido, įrėmęs ranką į šoną! — 
Kryžoką kirsti reikia tikt kirvio! 


Žemaičiui turtai visi už nieką;, 
Neklaus mergaitės slapčia jo vardo, 
Jei ant lenktynių jį kas palieka, 

Jei žirgas žvengdams žemių neardo. 


Puikus pagirtas ant tymo balno 
Grįžta ir žirgą putomis maudo! 
Žveng ant Dubysos sartasis kalno 
Ir šaltą vilnį ištroškęs gaudo. 


* k X 


Gražios pakalnės kalnų Dubysos! 
Vanduo skaistus ten, kalnai žaliuoja; 
Tenai sesutės po krantus visos 
Graudžias malonias dainas dainuoja. 


* Raseiniuose nuo senovės kas metą ant šv. Jono yra paroda geriausių 
arklių žemaičių veislės, todėl jų ir suveda čia didžią daugybę. 

Graži yra tai Valakų žemė, 

Kur dangus blaivus, naktys-malonės, 
Kur įkvėpimą visados semia 

Muzika, giesmės, gražios teplionės! 


Mums gi, lietuviams, gana gražybės 
Kalnų Dubysos, margai juostuotų) 
Ten pagavimo kvėpia saldybės! 

Kas ten norėtų, giesmes mastuotų! 


Užlipk jos kalnus, ką ties Kirkšnove“, 
Kad dega žvaigždės danguje šviesios!.. 
Medžiai apstoję ten sergi srovę, 

Nuo jų krint juostos ant vandens tiesios! 


Lyg gyvi kalnai ten toli kyla! 
Kupranugariai lyg, kur deg pietūs, 
Paupiais traukia! Aniolas tyla 
Laukus užklojo, auksu aplietus! 


Iš dangaus žiūri į stiklą upės 
Sidabro mėnuo ir netikėtai, 

Debesim skystą veidą apsupęs, 
Slepias, išvydęs lyg numylėtą. 


Taip tai mergaitė, rože pražydus, 
Dzelkoriui rodo savo gražybę, 
Bet, jaunikaitį šalip išvydus, 
Tarp delnų slepia veido kaltybę! 


Tyla aplinkui. Nepučia vėjas! 
Tykiai Dubysa smeltynus plauna. 
Platu ir linksma!.. Daugel kentėjęs 
Čia atgaivina krūtinę jauną. 


* Kirkšnovės upelis susibėga su Dubysa netoli Ariogalos miestelio. 

O kad jau, stojęs ant amžių tako, 
Praeigos ieškai mislim sparnuota, 
Ko tada kalnai tie tau nesako? 

Kokių didvyrių čia nežingsniuota? 


Kad šalį mūsų, kraujais raudoną, 
Sventragiui* mirus, vaidai skandino, 
Nuo tų tai kalnų naują valdoną 
Lietuva mūsų sau pavadino! 


Tada Lietuvars su sūnum's savo** 
Apraitė garbe Lietuvos vardą; 
Paskui anūkas jo viešpatavo, 
Į Maskvos sienas suskaldęs kardą! 


Ir šiandien rodo ties Maskva kalvą: 
(Ją ten vadina kalnu „Paklona“), 
Algirdą Dmitris, nulenkęs galvą, 
Sveikino ten tai kaip savo poną. 


Krymas, kur pyksta Juodosios marės, 
Šalys, apjuostos Dunoju, Donu, 
Naugardas didis, vartus atdaręs,— 
Linko po valdžia mūsų valdonų. 


Praceiga didė lyg saldus miegas 
Prabėgo greitai, nes greitai nyksta, 

Kas brangu širdžiai, lyg tirpsta sniegas, 
Ir vargiai vėlei kada įvyksta! 


* Sventragis, 96 metų senelis, įkūręs Vilniaus žinyčią ir valdęs 
Lietuvą nuo 1267 m. 

** Lietuvaras su savo sūnumis Vyteniu (1293—1315) ir Gedminu 
(1315—1339) paeina nuo Ariogalos, kuri stovi ant Dubysos kranto 
(Letop. Bychovca 13—14). 

O šitie kalnai taip pat tebstovi, 
Kaip ir prieš amžius šešius stovėjo, 
Dubysa žalią bučiuoja lovį 

Ir taip pat šiaušias nuo priešo-vėjo. 


Ten už Dubysos eina Aukštoji 

Lietuva. Kaimas matai plačiausės, 
Ten Mūša bėga;, ten tai Šventoji, 
Ką giesmių savo vyskupo klausės. 


Kaip naktis juodas tamsus Nevėžis 
Ten juosta juosia žaliąsias pievas, 
Tyliai ein, gilų lovį išrėžęs, 

Gilias dūmas jo težino Dievas! 


Tenai tarp kalnų, apleišdams rytus, 
Nemunas eina, upių didvyris, 
Kryžokų darbus neužrašytus 
Atmena, daugel nuo jų ištyręs. 


Rudens jau dienos ilgos, nuobodžios! 
Vasaros laike višus gražumo 
Šaltinius savo gamta parodžius, 
Dabar lyg gailias savo dosnumo. 


Blizganti saulė neaukštai kyla; 
Juokias iš tolo, bet neširdingai; 
Lyg apie meilę kokietka byla 

Ir sušypsoti stengias meilingai. 

Vasara bobų. Mašalai vaikos, 

Sukdami ratą — sėklą nedorą. 
Išpinti voro tinklai sau draikos 
Lyg balti siūlai po blaivų orą. 


Nuo medžių lapai byra ir vysta, 
Rausvai geltoni laksto palangiais. 
Gervės ir Žąsys į pietus skrysta, 
Jausdamos šaltį, klykia padangiais. 


Po miškus nuogus nieko negavęs 

Į dangų kranklys krunkdamas šauna. 
Po rugių lauką alkanos avys 

Lyg kvailios laksto, verksmingai bliauna. 


Kaskart aiškesnio jau užmirimo 
Gamtos gailiesi lyg draugo seno, 
Ar paskutinio dvasios kvėpimo, 
Jei kas ant žemės ilgai gyveno. 


Lauke jau darbus pabaigę žmonės 
Vien po namus tikt kruta ir ruošias, 
Ar apturėti Dievo malonės 

Šidlavan plaukti rengias ir puošias. 


Tarp žemų vietų, kur pušys snaudė, 
Kur kasmet mina tūkstančių kojos, 
Kad priešai šventą tikybą spaudė, 
Stebuklai garsūs Šidlave stojos. 


Kad paklydimuos skendo tėvynė, 
Kad kunigų jau keli teliko, 

Kad jau kalvinai buvo pamynę 
Tikybą šventą jau kataliko, 


Kad giliai arė jau žagrė vietą, 

Kur namai Dievo kitkart stovėjo, — 
Tada Mariją, šviesa aplietą, 

Ant akmens verkiant maži regėjo*. 

Didį stebuklą tą piemenėliai 
Išvydę bėga tėvams sakyti, 
Senelis aklas jau regi vėlei, 
Rodo, bažnyčią kur reik statyti. 


Po visą kraštą garsas pasklidęs, 
Stebuklus Tavo skelbia, Marija! 
Lietuvoj kyla sujudims didis, 

Ir vėl tikyba šventa atgyja! 


Rudens turtingos ir sočios dienos, 
Norint nuobodžios, ne vienam tinka, 
Kad susodina gardžios kiškienos 
Šunis ant pievos ir medininką. 


Šaltis ir balos užvaldė girią; 

Drugys ten krato kaip gruodas ratais; 
Ten šakas medžių drąsiausis skiria,— 
Tai medininkas su ilgais batais. 


Jausdami medžiai jau Žiemą seną 
Be šnekos paukščių liūdni sau stovi, 
Tikt šunys kiškį, girdėties, gena; 
Tiktai upelis griaužia sau lovį. 
Keliai, kur ratai pirma bildėjo, 
Vandens apsemti, balose stovi; 
Negirdi giedant linksmo vežėjo, 
Tikt vėjas čypia po gilų griovį. 


* Apie stebuklingą Marijos Šidlave apsireiškimą žiūr.: Valančaus- 
ko „Žemaičių vyskupystė“, dalis I,371, prierašas 69. 

Tikt pas jaunosios subatos dieną 
Ant juodbėrėlių piršliai teškena, 

Su meilės žodžiais užpuol ne vieną, 
Su midum saldžiu tėvutį seną. 


Keliais pėsčiųjų nebematyti, 

Tikt į kantunką maskoliai gena 

Ant Maskvos mūsų tvirtąją lytį 

Ir skaudžiais skausmais matuleės pena. 


Ant dangaus saulė lanką išriečia 
Kaskart mažesnį, į pietus spaudžia, 
Jau nebešildo, nors blizga, šviečia; 
Šaltis ant lango žvaigždeles audžia. 


Šarma apaugę medžiai apmirę 
Nejuda. Garas į aukštą kyla. 
Prašliauž rogutės kartais per girią, 
Ir vėl aplinkui viskas nutyla. 


Vakarais vaizdūs ima žibėti 
Žiburiai visur kaip vilkų akys; 
Skambalą skambant toli girdėti, 
Ir svečio lauki prie baltos žvakės. 


Po puikius rūmus dzelkoriuos spindi 
Lempos, svečiai kad aplanko poną; 
Beldž lengva pėda tad slidžią grindį, 
O balta ranka kvartapijoną. 


O kad išsmilksta jau daili koja, 
Baltveidės aukso dalina žiedą 
Ar vėl į ratą puikiai sustoja 

Ir apie meilę Vilijos gieda. 

Po šiltas bilda gryčias rateliai; 
Tarškina stakles duktė vyriausė, 
Tėvą apstoję vaikai kuodeliai, 
Kalėdų šventės ar toli, klausia. 


Brangi man gryčia: ranka matutės 
Mane mažutį ten užlingavo, 

Ten klausiaus dainų gražios Marutės, 
Ten pamylėjau tėvynę savo. 


Jūs, kūdikystės vakarai brangūs! 

Man greit prabėgot lyg saldus miegas! 
Dvasia matau jus, kad šalčiai stangūs 
Ar krinta pirmas kad žiemos sniegas. 


Myliu aš žiemą, baltą ir tykią, 

Kad šiaurys miega, sparnus suglaudęs; 
Rogutes neša žirgai supykę, 

Vežėjas led juos nutur išraudęs. 


Aplinkui sniegas lyg baltos jūrios 
Pusiau apsėmė sodžių ne vieną, 
O giria eglių, pusnis išdūrius, 
Matyties toli lyg juoda siena. 


Bet kad jau vėjai, sparnus ištaisę, 
Užtemdo dangų, supykin žiemą, 
Baisu išvysti tad žiemą baisią! 
Dargana! Baisu išeit per kiemą! 


Žiemys palangiais verkia ir kaukia, 
Viską norėtų ledais apkalti! 

Ir pakeleivis, kur toli šaukia, 
Užpustyts bijo lauke sušalti! 

Šiandieną baigiam šventą Adventą, 
O lauke pusto lyg tartum tyčia; 
Užvertė pusnys Joniškio* plentą! 
Kaip bevažiuoti reiks į bažnyčią? 


Štai dangus blaivos, ir pusė veido 
Mėnesies žiūri ant į žvaigždelę! 

Ten Grįžo Ratai ant nusileido! 
Šienpjoviai spokso į Paukščių Kelią! 


Jau gaidžiai gieda antri per miegą! 
Vaikus matulė važiuoti kelia; 
Miegūstas kėlęs jaunas vežėjas, 
Kinkyt išėjęs, čirškina sniegą, 
Šnekina žirgus jau po stainelę! 


Tyku ir šąla! Tik šuo pajutęs 

Kartais suloja... tarp apšarmotų 
Miškų tikt kartais praštiauž rogutės... 
Tai joniškiečiai lek ant rarotų! 


Bažnyčios tavo, Lietuva mano! 

Tai ne Valakų, kur aukštos bonės, 

Lyg karšta malda, padangius gano, 
Bet kur dėl Dievo šalti yr žmonės! 


Tavo bažnyčios netur tuštybės: 
Neiškalbingos kunigų bylos, 

Ten Dvasia šventa vietoj gražybės, 
Ten meldžias žmonės, o ne stovylos. 


* Joniškio miestelis stovi ant plento, kursai eina nuo Šiaulių ant 
Mintaujos (Jelgavos). 

Todėl ir Dievas myli lietuvį, 
Nors įam ir sunkų kryželį davė: 
Atneš rytojus geresnį būvį, 
Pakils lietuviai, dvasią atgavę! 


Išilgai pereik Lietuvą didžią! 

Jauti jau kvėpiant ten dvasią jauną, 
Jauti, lietuviui jog aušra žydžia, 
Jog jau gyvybę kaskart atgauna! 


Kelkis jau, kelkis, daugel kentėjęs! 
Apkalk krūtinę skausmais kaip plienu! 
Dvasia pabudęs kaip staigus vėjas 
Gerk jau didybę su krūties pienu! 


Ne, nederlinga ta garsi žemė, 
Milžinus davė ką pranokėjus, 
Kur atminimais sau peną semia 
Drąsa, į šalį baimę padėjus! 


Ant seni Žeimiai, kur kad pažino 
Jau pirmą kartą sprandas kryžoko 
Rankos smagumą mūsų Gedmino, 
Jo vieno vardo privengt išmoko. 


Ant Karsakiškių laukai taip garsūs! 
Kryžokus ten tai, apkaltus plienu, 
Kareiviai mūsų Rimgaudo narsūs 
Visus paklojo narsumu vienu. 


Retą atrasi Lietuvoj vietą, 

Nors ji žibėtų rasa tarp rūtų, 
Kur už tėvynę kraujo nelieta, 
Ką padavimais garsi nebūtų! 


Tur padavimą žėdnas kalnelis, 
Žėdnas miestelis praeigą seną, 
Griūvančios pilys, žėdnas upelis 
Apie senobę didžią vaidena! 

Akmenim's šiandien aplink apklotą 
Kartais ten rodo vaikams matulė 
Tarp girių žemės garbingą plotą, 
Kur didi vyrai — milžinai gulė. 


Ardamas lauką, kartais artojas 
Ten randa kardą sunkumo rąsto; 
Ilgai su baime stebias sustojęs 
Ir apie laiką milžinų mąsto. 


Apėmė kryžius ir mūsų žemę, 
Rankas ištiesęs, laimina žmones, 
Ir Kalvarijoj lietuvis semia 
Šaltinius Dievo brangios malonės. 


Brangi esi tu mums, Kalvarija! 

Nors Maskva širdį mums skausmais pina! 
Dvasia ir kūnu kas neatgyja, 

Kad šventus tavo jau slenksčius mina? 


Garsi esi tu, garbė Žemaičių! 
Kas norint kartą tavęs nelankė? 
Tau skaisti meilė mūsų mergaičių 
Atduoda garbę kelionę tankią. 


Nuo kur neplūsta čia broliai mūsų? 

Nuo Varnių, Kuršo, nuo seno Kauno, 
Šiaulių, Kėdainių, Raseinių, Prūsų, 

Nuo Vilniaus miesto, nuo Nerio srauno!.. 


Įvairios tarmės, apdaras, būdas... 
O visuos' dvasią jauti lietuvio!.. 
Kartais tik žvalgos žandaras gudas 
Tarp jų raudonas, kito liežuvio! 

Antai žemaitis — platus, Žemutis, 
Pratęsdams kalba, mažai, iš reto, 
Tarsi nė jokių kęsmų nejutęs, 

Žengia kaip vyras augusio meto. 


Čia tai, kad tranksmas ginklų nutilo 
Ir baisios giesmės tėvų karionės, 
Aukščiausiai meilės raudos iškilo 
Mūsų sesučių, pilnos malonės. 


Ežerais garsią* atmena vietą, 

Kur tamsios girios krantus apstojo!.. 
Kiek tenai dainų aikštyn išlieta! 

Kas įkvėpimo ten neieškojo? 


Anykščiai! garsūs ir jūs šiandieną: 
Ten Baranauskas giesmes mastavo! 
Jisai prikėlė brolį ne vieną 

Iš ilgo miego giesmėmis savo. 


* k X 


Jau pavasaris atėjo. 
Visur linksma ir gražu. 
Ir nuo miškų, ir nuo vėjo 
Saldu, gardu ir ramu. 


Medžiai skleidžias ir žaliuoja, 
Pievos laukia jau žiedų; 
Paukščiai čylba, tiriliuoja; 
Upės šniokščia tarp kalnų. 


Laukus aria jau artojas; 
Pempė, kielė sveikin jj; 
Dangun kyla užgiedojęs 
Vyturėlis tri lir li! 


* Zarasų (Novoaleksandravo) pavietas turi ežerų didžią daugybę. 

Laikas linksmas darbininkui; 
Lengvai eina jam darbai; 
Svieč žalia viltis aplinkui 
Ir su malda kyl aukštai. 


Kur dabar žiemos rūstybė, 
Ta užpusčiusi kelius, 
Pusniu baidanti baisybė, 
Sarma kandanti medžius? 


Jau jos nėra, įi pradingo, 
Tarsi vėjo paputims! 

Taip su skausmais nelaimingo 
Liks po jų tik atminims! 


Nes pavasaris su žiema 

Greta eina visados; 

Kur dar žiema spaudžia kiemą, 
Ten pavasaris užstos. 


Ir nors mes, lietuviai-broliai! 
Spengas kenčiame žiemos, 
Nors dar drebame lig šiolei, 
Bet pavasaris užstos!! 


Tenai į rytus Dauguva plaukia; 
Latviai jos geria vandenį šaltą; 
Tenai ant pietų varpėliais šaukia; 
Ten matai avį kaip sniegas baltą; 


Ten Dangerutę*, gražią, geltplaukę, 
Ateiviai žudė, pančiais apkaltą; 

Jos žemei žada lyg aušra rausti, 
Jos sūnūs praded gyvybę jausti. 

Bet reikia antro jiems atgimimo, 
Kurs viens teduoda tikrą tvirtybę; 
Reikia vienybės bažnyčios Rymo, 
Ką su Aukščiausiu duotų vienybę. 


Dieve! Tu — vienas tik apgynėjas! 
Gelbėk gi sūnus nuo vylių gudo! 
Užkaukęs šaltas nakties jiems vėjas 
Nors žada dieną,— naktimi žudo! 


Jehova didis! Kurio mes vardą 

Su baime tariam, vergais pradėti, 

Jau mums per širdį išvėrė kardą, 

Kurių mums pančius davei kentėti! 


Švenčiausis Dieve, brangus Mesija, 
Kursai žmonijai atdarei dangų, 
Tegu! nežūsta, kursai atgyja, 
Neklysta, kraštą ką myli brangų! 


Kas ligšiol miega, atbusti gali; 
Po sveiko miego ąžuolai dygsta, 
Bet kursai klysta, tas tėvų šalį 
Apleidžia aklas ir patsai nyksta. 


Slapčius mums voras tinklus užtraukęs, 
Iš tolo giedru veidu vilioja; 

Saldžių jo lūpų bučiuot sulaukęs, 

Jau aklas smertį savyj nešioja! 


Geriausis Dieve! atmink ant mūsų 
Ir tarp tamsybių parodyk kelią! 
Išgelbėk, tėve, iš globos rusų 

Ir duok išvysti šviesią saulelę! 


* Dangerutė, pati Visvaldžio, Lietgalių kunigaikščio, kardininkų nu- 
žudyta 1208 m. 

Spinduliais saulės latvių tamsybes 
Apšviesk, Aukščiausis, kad nepražūtų! 
Kaip jų tėvynės laukų gražybės, 
Idant taip dūšios jų gražios būtų! 


Kraslavo kalnų apdaras žalias 
Per kalvas kyšo, medžių nustotas; 
Ten įkvėpimą geria atšalęs, 

Ten širdis kalba, nes tyli protas. 


Vakarop dunkso kalnai kaip dūmai; 
Sodnai žaliuoja ten tarsi rūtos; 
Tarp žalių lapų raudonuoj rūmai, 
Kuriuose sėdžia baronios drūtos. 


Antai ties upe, po beržo stogu, 

Su šiaudų stogu glaudžias namelis; 
Kiūkso, priglaudęs vargdienį žmogų, 
Tarsi paukštelį šapų lizdelis. 


Ten vakaruosna Dauguvos juosta 
Per laukus eina, pievas, pušynes, 

O ant jo kranto ašaras šluosta 
Latvis, atmindams skausmus tėvynės. 


Kalnų vainikais ir miškais margą 
Lietuvą myliu, žiedais nuaustą, 

Ir su ja kenčiu skausmus įos, vargą, 
Ir širdis mano su įąja rausta. 


Bet šalin verksmai! — ženklas silpnybės! — 
Gerkime viltį krūtine įauna! 

Jausmuos išmokim marių gilybės, 

Ką aukštą Rygą vakaruos plauna! 

Antai tos marės, gilios be galo, 
Sirdyje slepia gintarą brangų;, 
Tai guli lygios kaip lenta stalo, 
Tai nor pasiekti vilnimis dangų. 


Linksma laivū Jai ardyti marės, 
Aplinkui kad virst putos baltos; , 
Merk miegas akis, leidž vakars vadžias, 
Ir ūždamos pliaušk vilnys šaltos. 
Tolyn! platyn! 
Į kalną aukštyn, 
Kur dangų vanduo antai plauna! 
Greičiau! aukščiau! 
Tarp jūrių plačiau, 
Kur tekant matyt tolį jauną! 


Vilnys gen vilnį, bėg laivas šarpiai, 
Ieškodams tarp marių platybės, 
Gen mislį mislis, ir dvasią saldžiai | 
Pen oras taip trokštos liuosybės. 
Tolyn! platyn! 
Į kalną aukštyn, 
Kur dangų vanduo antai plauna! 
Lengviaus! linksmiaus! 
Nuo priešų toliaus! 
Nuo tų, ką tėvynę man griauna! 

Jūrios, jūs plačios, jūs man pasakykit, 

Kad lankė Žemaičius žuvėdai ne sykį, 

Ar vedė iš tolo juos noras koks naujas? 

Ar garsas, ar auksas, ar šiltas tikt kraujas? 


Atmenat rasit Palemono žmones, 

Kaip pirmąkart lankė girias be karionės? 
Paskui kaip, nedrąsiai į laivus sutūpę, 
Jau ardė Dubysos ir Nemuno upę? 


Kaip valdžią įgavo 
Ir paliko savo 
Žymes tenai būvio 
Varduose lietuvių 
Ir balsuose liežuvio. 


Atmenat rasit,vilnis kad jums trankė 
Prekijų eldijos, ką Dauguvą lankė? 

Paskui kaip atplūdo būk krikštyti žmones, 
O nešė tikt ugnį ir kardą karionės? 


Tie kaip, užvaldę būk Kristui tą sritį, 
Dosniai dešimtinę sau liepė dalyti; 
Paskui kaip, nuo turtų tos srities nutukę, 
Kad Martyno mokslas Europai užrūkė, 


Pametę abitą, 
Apsirinko kitą 
Linksmesnį sau stoną: 
Kiekvienas sau žmoną 
Vedė gražią, raudoną!! 

Šiaurys jau ima dumples taisyti, 
Jūrias ardydams kartas nuo karto; 
Jūrių gilybė, pajautus rytį, 
Putojas, šiaušias ir laivus varto, 


Debesys juodos per dangų plaukia... 
Mėnuo ir žvaigždės merkias ir gęsta... 
Vandenai ūžia, verda ir kaukia 

Ir, į bedugnę eidami, skęsta... 


Lyg baisią gerklę, kaip plėšą žvėrys, 
Kad ką tarp tyrų ima ardyti, 
Verpetas, marių gelmes atvėręs, 
Lyg kartu viską nori praryti. 


Kartais Perkūnas, dangų pradaręs, 
Apšvieč pasaulę, bet vėl, užtrenkęs 
Duris, tikt pyksta, o plačios marės 
Tarsi iš baimės lig dugno lenkias. 


Ištemptos plačios ant laivo drobės 
Nuo stulpų plyšta, po orą draikos; 
Užkaukė vėjas, jom's apsigobęs... 

Stulpai led patys ant laivo laikos. 


Laivas lyg žirgas, kad piestu stojas, 
Netvirčiai sėdžiant kad jaučia vyrą, 
Met dangun nosį lyg žirgas kojas, 
Tai sukas, daužos, ant šono svyra. 


Žmogau, per silpnas prieš gamtą rūsčią! 
Ne tau vadžias jos dabar laikyti! 

Mesk šalin galę, puikybę tuščią! 

Gali tik malda valdyti rytį! 

Per vandens kalnus jau gena grobį 
Smertis, išblyškęs ir rūstaus veido! 
Jį vaizdžiu kūnu žmonės apgobę, 
Tarp marių baisų rėksmą paleido! 


Ant dangaus švisti pradeda rytas!.. 
Kad žmogus viltį lyg jau atgauna, 
Vilnimis laivas, ilgai daužytas, 

Į Prūsų krantą šoną sau griauna. 


Vasaros rytas linksmybes beria! 
Po medžius upių čilba paukštytės! 
Laukdamos saulės, rasytę geria! 
Ant stiklo prūdo gulbės matyties! 


Piemuo iš gurbo bandelę kelia; 
Sušniuręs gena į lauko galą. 

Ant darbų kelias vargų seselė, 
Sienpjovys dalgį parugyj kala. 


Spindulys karštas jau saulės rato 

Nebtrukus sveikins kiekvieną diegą; 
Praregės žiedas, kurs dar nemato; 
Pakils iš miego, kas tebemiega. 


Bet nepakils jau su juo didvyriai, 
Ką Prūsų žemę kitąkart gynė; 
Per daug nelaimės yra ištyrę, 
Kad miela būt' dar žemės tėvynė. 


Bet kad jau vamzdį Aniolas pūsdams 
Pašauks pasaulę ant Juozapato 

Pakalnės, griekas, žmogų apskųsdams, 
Kad stos prieš sūdžią, ką inkstus krato, — 

Tada stos kruvins prūsas prieš Dievą, 
Gret jo kryžokas, akis panėręs, 

Kurie nors vieną turėjo Ievą, 

Bet kurie buvo viens kitam žvėrys. 


Neskųsis prūsas tad už Rumnovą, 
Išplėštą žemę, kraujais taškytą; 
Atleis kryžokui už žėdną kovą, 
Bet ne už dūšią neišganyią. 


Ganytojai dūšių! Sunkus bus jums sūdas, 

Kad jau bus atsvertas ir aguonos grūdas: 
Gyviems Dievas buvo jums mielaširdingas, 
Bet kad sūdys darbus, bus tiktai teisingas! 


Nelaimė! jei, žemės tikt trokšdami turto, 
Užmiršote savo brangiausį 

Pašaukimą ir tikslą švenčiausį, 

Jei sąžinė jūsų baisiai taip užkurto, 


Jog duonos nelaužėt dėl savo vaikelių, 
Tikt, užstodami jiems kelią, 

Juos stūmėt į skęstančių krūvą, 
Nebijodami, jog Žūva 

Nekaltų tiek Dievo avelių! 


Ilsėkit, mirę! Ši Prūsų žemė 
Lig dienos sūdo jus teužlaiko! 
O tegul mokslą giminės semia 
Nusidavimuos buvusio laiko! 


Ilsėkit, nuožmūs! Jau tylusonys 
Nebgiedos giesmių ant kapų jūsų; 
Raudomis savo jums nebatmonys 
Už tamsius darbus, už smertį prūsų. 

Ilsėkit, prūsai! Jau vaideliotas 
Nebgarbins garsų jums Vaidevutį; 
Nebskatins eiti šalis skarotas 
Teriot už pačią, vaikus, tėvutį. 


Išmirė prūsai. Nutilo karios. 
Amžiai sugėrė išlieią kraują, 
Tr šita žemė, krūtis atdarius, 
Šiandieną žindo giminę naują. “ 

Jau teka saulė, juokias raudona, 
Rasoje lapų žemčiūgais spindi; 
Spinduliai rūmų rytinį šoną 
Apšviečia, medžių tarpais išlindę, 
Per langą žiūri, miegtančius jausti 
Maloniai prašo. Jauna Zuzona 

Iš lovos kelias, min koja grindį; 
Skruostai įai rausvi, lyg uogos rausti 
Kad jau mėgina; skepeta plona 
Save apsiautus, lyg matai gulbį, 
Rožes ir mirtas neš laukan prausti, 
Kur jau paukštytės striokso ir čiulbi. 


Ir aš, užmiršęs dūmas sunkiausias, 
Mislijau, matąs sesutę mūsų, 

Ir gal jau būčia įos beužklausęs, 
Atauga rasit esti ji prūsų? 


Jau rasit būčio jai labą rytą 
Kalboje taręs sentėvių savo, 
Kad netikėtai ta neprašyta 
Vokiškai švelniai ką sušveplavo. 


Kalinys, savo sapnavęs šalį, 
Prikalts maneliais, neverkt negali; 
Širdyje verkdams, ir aš tėvynės, 
Tikt jos paklausiau balsu krūtinės, 

Kur Karaliaučių blizgančios bonės? 
Ji, kelis švelniai žodžius pratarius 
Ir akis mėlsvas giliai atdarius, 

Į rytus mojo, pilna malonės. 


Taip tai per amžius jau viskas mainos! 
Gimines, darbus laikas išgriovė, 

Ir tiktai knygos ar senų dainos 

Ne kartą kalba apie senovę. 


Išmirė prūsai. Nėra kryžoko. 
Naujos jų vietą užėmė kartos, 

Ką senų prūsų kalbos nemoko, 
Norint jų turtuos maudos ir vartos. 


Išmirė prūsai. Vienok jų kraujas 
Vokiečių timčioj gyslą ne vieną; 
Ir ne dėl „taip sau“ šitas jų naujas 
Kraštas vadinas Prūsais šiandieną. 


Kad kurs išgirsta lietuvių bylą 

Iš tų naujųjų dažytų prūsų, 

Širdis jo džiaugias, ir dvasia šyla; 
Pradeda kalbą mylėti mūsų. 


Jų vyrai, kalbą mūsų iškėlę 
Pirmi, ant mokslo sosto sodina, 
Ir filologai ją motynėle 

Kalbų Europos šiandien vadina. 


Jau iš sakyklų aukštų, papūtę 
Barzdas, išguldo ją moksle gilūs, 
Ir jauni stebias, jog ta senutė 
Dar tebegyva, amžiais pražilus. 


Iš to tai skrysta po visą žemę 
Garbė didžiausė jau dėl lietuvio, 
Iš to vilties jis pobūdį semia 
Geresnio laiko, geresnio būvio! 

Nes gal nors kartą išgirs Europa, 
Kaip sunkų jungą velkam nuvergti! 
Kaip visi jausmai pažeisti sopa! 
Kaip kasdien turim kruvinai verkti! 


Apeidams visą apskritą žemę, 
Atrast lietuvis teisybę gali, 

Tik ją maskoliai velniškai tremia, 
Geisdami mūsų „abrusyt“ šalį. 


Viskas lietuviui namie užginta: 

Mislis ir žodis, spauda ir vardas! 
Virvės ant kaklo seniems nupinta! 
Ant jaunų kyba kruvinas kardas! 


Viltis gražiausė — jaunieji mūsų — 
Bedievių moksle smertį sau geria 

Ar toli nyksta laukuose rusų, 

Kur šiaurys sniegas ant kaulų beria! 


Pilna lietuviui Lietuva skausmo, 

O vienok ten jo širdis padėta! 

Ir kiek tai jaučia jis švento džiaugsmo, 
Išgirdęs savo kalbą mylėtą! 


Į pietus saulės ratas iškilęs, 
Spinduliais karštį po žemę skleidžia; 
Nejud iš vietos oras sušilęs; 

Žolynai galvas žemyn nuleidžia. 
Darbai ir dainos laukų nutilo, 

Tikt žiogas striokso šienuos po pievą! 
Dangaus mėlynė aukštai iškilo, 

Ir tylos Aniols garbina Dievą! 


322 


Sunkus keleiviui karštis kelionės, 
Bet viltis šelp jį jau nebetoli 
Išvyst tėvynę, šalį malonės, 
Ir ten jau savo pasveikint brolį! 


Už Karaliaučių javai kaip marės 
Vilnimi tamsia bėg greičiaus raito!.. 
Pradalgę plačią tenai išvaręs, 
Lietuvis savo laikraštį skaito. 


Šalis garbinga! kur broliams savo 
Jau Donelaitis, didis poeta, 
Gaivindams dvasią, „Metus“ dainavo 
Ir kur pirmiausia atgyt pradėta! 


Kampelis ankštas, bet kur lig šiolei 
Šviesos nors silpną spindulį gauna 
Lietuva mūsų; iš čionai broliai 
Žadina dvasią lietuvių jauną. 


Čia matėm Aušrą ne visai šviesią; 
Čia Sviesa šviečia, nors nedaug gali; 
Čia traukia Varpą broliai daugiese, 
Kelia iš miego Lietuvos šalį. 


Amžius tai kraujo ir kalavijo 
Pagimdė naują meilę tėvynės! 

Ir tuo gal girties, viską žmonijoj, 
Kas daugiaus šventa buvo, pamynęs! 


O ir ta meilė — tankiai atgijęs 

Tikt kęsmas veido melsvai raudono! 
Ne toji meilė, ką Jeremijas 
Verkdamas verkė aukšto Siono! 

Meilė tėvynės šiandien išvarė 
Sutarties meilę, tautų teisybę; 
Neapkentimais kitų atdarė 
Ji duris galei ir nedorybei! 


Kada gi Dievas ranka malonės 
Sutaikys tautą žemės kiekvieną? 
Kada teisybę pamylės žmonės 
Ir mes į šalį kareivis plieną? 


Širdis man sako, nors protas tyli, 
Jogei gadynė turi užstoti, 

Kad diplomatų pasibaigs vyliai 
Ir iš savųjų gaus tautos sotį. 


Vienok, sudėjus rankas sėdėti 

Ir tos laimingos laukiant gadynės, 
Leisti iškraustyt motinos klėtį,— 
Nedorai būtų sūnums tėvynės. 


Nuvargus saulė už miško slenka, 
Juokdamos slepia veidą malonės; 
Varpai Alvito* bažnyčion renka 

Jau ant nešparo maldingus žmones. 


Varpai tarp girių mušdami gaudžia, 
Ežere verkia antri nuskendę; 

Apie jų šneką tarp savęs graudžią 
Apsakant, kapsą išgirsi šiandien. 


* Alvito miestelis yra Kapsų šalyje, netoli Prūsų rubežiaus, kur su- 
sirenka ant šv. Onos žmonės iš viso Užgirio (Suvalkų rėdyba); Užgirio 
gyventojai dalinas į 4 skyrius: kapsai, zanavykai, dzūkai, veliuoniškiai. 


324 


Ir nestebėkis! Be melagystės 

Ežers kiekvienas pasakas savo 
Lietuvoj turi nuo stabmeldystės 
Ar su tauta sau pradžią gavo. 


Yra Žemaičiuos ežers ties Plunge; 
Plateliu žmonės jį ten vadina; 
Žali žilvičiai, krantus apjungę, 
Ten žmogaus kojai vandenis gina. 


Debesim bėgęs jisai nuo vėjo, 
Platus ir juodas, o pasisukęs, 
Kad įo kaip vardą kas ten nuspėjo, 
Debesiui sprogus, žemyn nusmukęs. 


Ežerais garsios Zarasų vietos, 

Nors tamsios girios ir ten jau žūva!.. 
Ten tai bažnyčios, sako, užlietos, 

Nes užleist's tinklas už kryžių kliūva. 


Mušdami gaudžia varpai Alvito 
Ant „Aniols Dievo“. Saulė raudona 
Jau nusileido. Mėnuo užšvito. 
Turėsme gražią ryt šventą Oną. 


Per kiaurą naktį žmonės važiuoja; 
Vieškeliai rūksta, bilda nuo ratų; 

Toli kur šūkaun... Kitur dainuoja, 
Alasai skrysta per lauką platų. 


Ani dangaus žvaigždės gailiai plevena; 
Per girias mėnuo apšviečia kelią; 

Toli pažinsi seinietį seną 

Ir nuo Birštėnų jauną seselę. 

Ten šarpiai gena sartųjų porą, 
Balsiai šnekėdams,— tai zanavykas; 
Dailūs jam ratai, ant arklių šūrai, 
Po bryliu sėdžia kaip baravykas. 


Nors neturtingas, tur šviesią gryčią; 
Kuniguosn leidžia Seinuose sūnų; 
Antrasis baigia visuotinyčią, 

Pais jis išrodo lyg iš didžiūnų. 


Ant veliuoniškis, norint nuvargęs, 
Tarška sau linksmas, nes jo tėvynė — 
Nemuno daubos rausvai žalmargės, 
Kurias vainikais Dievas išpynė. 


Kas jo nežino dainų daugybės? 
Kalnai jį mokė mislies aukštybės, 
Baltosios marės — jausmų gilybės, 
Dangaus mėlynė — žodžių gražybės!* 


Antai sau plaukia jau dzūkai broliai, 
Kurie per švelną turi liežuvį; 
Dainose savo įie dar lig šiolei 
Dunojų atmen, lyg tenai buvę. 


Rasit senovės yra tai dakai, 
Ką plačios valdė Trakijos dalį? 
Tai rasit teko lietuvių šakai 
Kardu pasiekti Adrijos šalį? 


Šiandien su lenkais jau rubežiauja, 
O nors lenkystė po mus galinga, 
Jie lyg suspaudę turi į saują 

Dar tėvų būdą, kalbą garbingą. 


* Didžią daugybę veliuoniškių dainų surašė kn. Antanas Juške- 
vyčė., Keturios storos tų dainų knygos jau išvydo saulės šviesą, bet 
kiek dar guli tamsybėse! — Gražybe lietuviškų dainų jau Gėtė ne- 
galėjo atsidžiaugti, gavęs ne kurių vertimą, ir vadino jas poezijos 
perlu. 

Antai ir kapsas ratais subildo; 
Vaikus ir pačią įsisodinęs, 
Pamažu šliaužia, arklių nešildo, 
Gaudyti vėjų dar nemėginęs. 


Status, turtingas kaipo lietuvis, 
Kursai nežarsto turtų per nieką, 
Jis myli grašį lyg upę Žuvys, 
Todėl šimtelis reikalui lieka. 


Išsmilko šviesios žvaigždėms jam akys... 
Merkias... Aušra jau rytuose rausta. 
Paukštelis, danguj „labs ryts“ pasakęs, 
Smailin snapelį, rasele praustą. 


Katilus muša jau nuo pat ryto, 

Ir varpais kartais prašneka bonės; 
Bažnyčion plaukia svečiai Alvito, 
Plaukia ir spaudžias duryse žmonės. 


Adynas gieda. Dūdos vargonų, 
Pūsdamos graudžiai, balsus išrango; 
Širdis ramumą geria malonų, 

Ir maldos skrysta sparnais į Dangų. 


Marijos giesmės — giesmės gražiausės! 
Jos tai graudena širdį ir šaltą! 

Ir kiek tai kartų, joms prisiklausęs, 
Girdi jaunystę savo nekaltą! 


Kiek graudingumo, kad šventą rytą 
Namie lietuviai ražančių gieda 
Ar prieš Mariją kad apkaišytą 
Su malda neša gegužės žiedą! 

Pilni karštumo, krūvon suplaukę, 
Balsai pasiekia dangaus aukštumą! 
Čiepsi mažučiai, didieji šaukia, 

Ir visi geria širdies ramumą! 


Šventa tikyba — gyvas šaltinis, 
Kursai gaivina paguoda žmogų; 
Iš jos tai bėga džiaugsmas auksinis 
Po puikius rūmus, po šiaudų stogu. 


Vargdienis, sunkiai po vargus plaukęs, 
Atilsį dvasiai randa malonų — 

Išlieti širdį, šventės sulaukęs, 

Prieš visų Tėvą — būrų ir ponų. 


Kad įau per sunku kartais kentėti, 
Ašaras skausmo be vilties liejus, 
Saldu prieš Dievą širdį išlieti: 

Ant sunkių skausmų malda — aliejus. 


Šventa bažnyčia — namai kiekvieno: 
Prieš didį Dievą visi čia lygūs; 
Sėkla lygybės, čia tai išdygus, 
Uždegė meile krūtinės plieno. 


Aniolas renka maldų kvepumą 
Čia būrų, ponų, jaunų, senelių; 
Visi čia jaučia saldų ramumą, 
Kad kartu šaukia „Pulkim ant kelių“! 


Ant sumos muša varpai Alvito. 
Dūduoti laukia graudūs vargonai... 
Pratėgmais Iekia vienas už kito 
Šilkuotos ponios, barzdoti ponai. 

Vežėjas švaisto šilkų papauška; 
Vežimas pilnas rožių — panelių; 
Balti vaikiukai kaip strazdai čiauška; 
Šunelis spokso ant ponios kelių. 


Bažnyčioj trumpą, bet gilią tylą 

Tikt pertrauk verksmas kūdikių plonas; 
Krapindams žmones šventa krapyla, 
Ant sumos eina drūtas klebonas. 


Šventa adyna! Kad dulkė — žemė 
Maida pasiekia sostą Aukščiausio, 
Kad viską žema, kūniška tremia 

Ir dvasia stojas prie pat Švenčiausio! 


Šventa adyna! Kas ją pažįsta, 
Kurio n'apleido Dievo malonė, - 
Kieno prieš saulę darbai nevysta, 
Kurio ant žemės tiesi kelionė! 


Graudžiai dūduoja balsai vargonų. 
Meldžiasi žmonės... Ir jau nustoji 
Mislies, tikt įjausdams, kaipgi malonų 
Ramumą kvėpia Dvasia Šventoji!.. 


Gražiai išklausę sumos, nešparo 

Ir apsiverkę per šventą bylą, 
Žirgus kiekvienas ant namų varot.. 
Alvite viskas pamaž nutyla. 


Muša ir gaudžia varpai Alvito 
Ant „Aniols Dievo“. Saulė raudona 
Jau nusileido. Mėnuo užšvito. 
Gražiai praleidom šią šventą Oną... 

Gražios yra tai Užgirio šalys, 

Dobilais rausta žaliai geltonos; 
Darbų seselės ten ne miegalės, 
Tarsi aguonos žydžia raudonos. 


Tenai Šešupė srauniai banguoja, 
Klausos mergaičių meilingos raudos; 
Ant kranto uosiai žali svyruoja; 
Vandenyj margos žuvelės maudos. 


Ten tamsios girios paupiais riečia, 
Kuriose medžio dar netašyta, 

Žiba, kad mėnuo iš dangaus šviečia, 
Rausta, kad saulė žadina rytą. 


Lyg dangus blaivus vandenys gena 
Tenai upeliais į mares srovę, 

Per žalias pievas linksmai čiurena, 
Džiaugias, kalneliams kojas nuplovę. 


Darželius puošia ten raudonmargės 
Rožės, žemčiūgai ir žalios rūtos; 
Tarp jų ciesaras snaudžia nuvargęs; 
Lyg ponios pučias lelijos drūtos. 


Ten balti rūmai tarp žalių klonių 
Iš tolo kvepia ramumu savo; 

Kiek atminimų!.. Jausmų malonių!.. 
Kieno krūtinė ten nelingavo? 


Myliu aš tave, brangi šalelė!.. 
Šiaudinį stogą, margą dvarelį, 
Upę, kalnelį, žalią girelę, 

Kunigą, poną, vargų žmogelį!.. 

Ten tai Birštėnai ir Druskininkai 
Sveikatą silpną gydo ligonių, 
Norint pagiję ten maudininkai 
Kartais su skausmu grįžta maloniu. 


Ten tai į žiemius, kur Kaunas stovi, 
Ieškodams Nerio, vandenis gena 
Nemunas senas; jo platų lovį 
Graudžios unitų ašaros pena. 


Tarp žalių kalnų Nerys ateina; 
Lovą sau auksu patiestą turi; 
Puikus, kad mėnuo per dangų eina, 
Gražus, žvaigždelės kad į jį žiūri! 


Ant Nerio upės Vilnius žaibuoja, 
Bažnyčių kryžiais aukštai iššovęs; 
Apie senovės laikus sapnuoja, — 
Brangus lietuviams įau iš senovės. 


Ugnis Šventragio čionai rusėjo. 
Garbingų vyrų čia kaulai smilko. 
Gedmins sapnavo, užmigdyts vėjo, 
Čionai kaukimą gelžinio vilko. 


O kad Lizdeika, sapno išklausęs, 
Išguldė, miestas čia tad pražydo; 
Jo paskui vardas į tolimiausias 
Šalis garsybe savo nuskrido. 


Šventosios girios čia pirmos virto, 
Čia per Jadvygą Bažnyčia stojo, 
Pasišventimo kad jos pagirto 
Vaisiai tėvynę mūsų žegnojo. 

Vytauts didysis čionai vaideno 
Apie didybę savo tėvynės; 

Čia, jos galybei ieškodams peno, 
Geidė vainiko, priešus pamynęs. 


Garsus ir didis tad Vilnius buvo, 
Jo valdžia buvo tada plačiausė: 

Jo nuožmūs priešai ar visai žuvo, 
Ar jo, valdono, privengė, klausė. 


Didžiavos Vilnius savo gražybe, 

Dar kad įį Zigmants nuoširdžiai gyrė, 
Kurs mums su lenkais paskui vienybę 
Liubline verkiant priimt prispyrė.* 


Paskui Oičiznos kad dalis gaudė 
Trys draugai grobio, vyliais galingi, 
Maskolių pančiai Vilnių suspaudė, 
Mes vergais stojom tad nelaimingi. 


Verkiam, manelių nešdami plieną, 
Pikti mums smerties vainiką pina; 
Tikt Karalienę turime vieną, 

Kuri nupulti mus lig šiol gina. 


Tiktai Marija mūsų draugiją 

Gina nuo dvasios dar nupuolimo, 
Ir plūsta žmonės prie Jos malonės 
Ir karštai meldžia Jos apgynimo. 


* Sventa vienybė, Dangaus gražybė, 
Tu duodi galę, gimdai galiūnus! 
Brangi vienybė, eik su teisybe, 
Nebėgs nuo tavęs Lietuvos sūnūs! 

Kraštas už Vilniaus nuo grikų baltas; 
Ten lig už Lydos lietuviai broliai; 
Bet pučia vėjas ant jų dar šaltas, 

Ir miega broliai tenai lig šiolei. 


Garbinga žemė, po ilgų karių 
Užmigus, balso trimito laukia, 

Lyg kad prieš audrą vandenys marių 
Guli, į save dvasią įtraukę. 


Bet kad jau pirma Lietuvos giesmė 
Primins poeta jiems tėvų garbę, 

Kad jiems pagalbos ranką ištiesme,— 
Pakils iš miego ir atgys darbe. 


Žeme Sapiegų, Pacų, Radvilų! 
Kalbi keleiviui kapais galiūnų, 
Keli iš miego ir miegu tyliu, 
Ir atminimais Lietuvos sūnų! 


Kad kas šią lanko Lietuvos šalį, 
Griūvančias mato pilis tėvynės; 
Čionai po žemių regėti gali 

Ilgio lig Vilniaus baisias landynes. 


Ties Giranonu mačiau čia pilį: 
Pakilę kaukia viduryj vėjai... 
Goštautų nėra!.. Jų dvasios tyli... 
Tyli tėvynės įau apgynėjai... 


Ant viešpatauja vėjas šiaurinis 

Po Kreivių pilį lyg kad po girią,— 
Ten stabmeldystės tai paskutinis 
Garsus didvyris, Kęstutis, mirė. 

Antai ten dunkso dar Lydos sienos, 
Bet jau prapuolė bokštų puikybė! 
Kur tavo, Lyda, senovės dienos? 
Kur ta valdonų tavo didybė? 


Čionai sutiksi lietuvį jauną, 
Kursai, apeidams sentėvių žemę, 
Griuvėsius pilių ašara plauna 

Ir įkvėpimą ant darbų semia. 


Ir kaip neverkti matant, kaip žūva 
Kas tiktai buvo brangu dėl mūsų, 
Matant, kaip mūsų tėvynė griūva, 
Pažinus pančius globėjų rusų! 


Sunku matyti brolių spaudimą, 
Sunkiaus jų verksmą, vienok sunkiausiai 
Matyt,tinkluose per apakimą 

Kaip žūva, savo brolių neklausę. 


Tų yr nedaugel!, ką toli mato, 
Ką piktu skaito mislis ant veido! 
Bet nelaimingi, jei rankas krato 
Gelbėti brolį ar jas nuleido. 


Ir kaip, sudėjus rankas, sėdėti, 
Kad jau per širdį kardas išėjo? 
Kruvinas skausmas negal tylėti, 
Bet skausmo žodžiai — kaukimas vėjo! 


Ne žodžio, verksmo — vaikų silpnybė — 
Darbo didvyriais mums reikia būti! 
Darbas tikt žmogui duoda didybę, 

Be jo ir tautos gali tikt pūti. 

Į darbą, broliai! Norint be kardo 
Sau iškariausme geresnį būvį! 
Puikūs. iš savo tėvynės vardo 
Grąžinsme savo tėvų liežuvį! 


Kiekvienas savo teneša dalį 
Įtėkme, mokslų, giesmės gražybe! 
O norint vienas ir mažai gali, 
Bet visi kartu būsme galybe! 


Tenai už Lydos šiandien lietuviai 
Retai kur laikos: nuo prispaudimų 
Kas kartą nyko; šiandien sužuvę — 
Šalis mums tėra vien atminimų. 


O juk iš čia tai lietuvių kardas 
Gudams parodė pirmą kirtimą! 
Iš čia tai naujo karaliaus vardas, 
Mindaugo mūsų, pasiekė Rymą! 


O kad skandino paskui tėvynę 
Vaidai su kraujo kerštu nedoru, 
Čia tai Traidys* dar Lietuvą gynė 
Nuo gudų, lenkų ir nuo totorių. 


Čia Alelkienė** ašmenim kardo 
Vyriškai Slucko apgina pilį, 

Kad pilis visur totoriai ardo, 

Kad prieš juos drąsūs riteriai tyli. 

* Traidys (1270—1282) kunig. Naujapilio. Daukantas jį prilygina 
drąsiam žvejui, kurs, audroms verčiant, žengia į valtį ir, niekindamas 
pragarus jūrių, skleidžia putas kuprotų vilnių (Pirmoji knyga). 

** Nastazija Alelkienė — Slucko kunig., kuri iš po dviejų kartų pra- 
ginė totorius, viešpataujant Aleksandrui (1492—1506). 

Nutilus trenksmui ginklų dėvėtų, 
Kad žagrei kardas perleido vietą, 
Čionai didžiausias tarpo poetų, 
Garsus Adomas*, išvydo svietą. 


Ir jis, tėvyne, tave mylėjo, 

Nors nesuprato, jogei lietuvis 
Mylėti kalbą tur pranokėjų, 

Jog tautos būdu yr jos liežuvis.** 


O neseniai dar tekėjo kraujas 

(Jį čia už šventą tikybą lieta), 
Kad šildė Maskvą noras nenaujas 
Platinti cerkvę po šitą vietą. 


Kraštas nelaimių, vargo verksmingo, 
Kur dar lig šiolei Dangus aptemęs! 
Kur visai šviesios dienos pradingo! 
Kur vilties nėra, rodos, ant žemės! 


Skurdu ir liūdna! Ar Juozapato*** 
Už mus neprašo jau kraujas šventas? 
Ar vaikų verksmo Tėvas nemato? 

Ar tik nelaimių eis per juos plentas? 


Sunkūs skausmai spaudž mus, broliai! 
Širdis plyšt pusiau! 

Nėr lengvos dienės lig šiūlei, 

Tikt kaskart sunkiau! 

Sunkus mums svičtas, 

Nes skausmas kietas 

Suspžudė mūsų šalį! 

* Adomas Mickevyčė (1798— 1855). 

** Jog Mickevyčė save skaitė ne už sūnų vien istoriškosios Lietu- 
vos, bet už tikrą lietuvį, žiūr. 4 prierašą, Gražina, Ed. 1822, Wilno, kur 
šneka apie Rėzą, išleidusį Donelaičio poemą. Bet, iš antros pusės, negalima 
nepripažinti, jog buvo sūnumi savo amžiaus ir ne kartą vadina save taip 


jau ir lenku. 
*** Šv. Juozapatas Kuncevyčė (m. 1623) unitų užtarytojas. 

Ir visi žmonės 

Mūms be malėnės! 

Ir pikti taip daug gali! 
Ir Dangus, rodos, 

Pats jau mums užtemęs! 

Kam jau verkti, ašaroti, 

Nors ir sunku yr? 

Kam dejuoti ir vaitoti, 

Nors ašaros byr? 

Praeis tas skausmas, 

Linksmesnis įausmas 

Išauš su nauja diena! 

Apveizda Dievo, 

Brangiausio Tėvo, 

Rūpina žmogų kiekvieną 
Ir neapleidžia nieko čia ant žemės! 


Kas kaip lietuviai tiek pikto matė, 
Kad dar kryžokas plienu žibėjo? 
O juk, į karią paskui įpratę, 
Nebebijojo jau audros vėjo. 


Ugnis mus žudė ir ašmuo kardo, 
Nykom per seimus, draugų kultūrą, 
Šiandien mus cerkvė, ukazai ardo, — 
O išverst sunku milžinų mūrą! 


Ir ateis laikas, kad Visagalis 
Pakels už mus jau rūstingą kardą! 
Ir tolimiausės vėl išgirs šalys 
Šiandien užmirštą lietuvių vardą! 


Tėvynė mūsų kitiems nelygsta: 

Jai vidutinis netinka kelias; 

Kad dar ji miega, rodos, jau nyksta, — 
Stebias galingi, kad jau ji kelias. 

Suveskim, broliai, tikt į vienybę 
Senovės plačią tėvynę mūsų, 

O vėl užšvis mums visiems liuosybė! 
Išmoks teisybės valdonai rusų! 


Kur juodas Bugas pro tyrus teka, 
Broliai įuodvyžiai jau nebgyvena, 
Tikt Bieloviežos dar girios šneka 

Apie didvyrius ir laiką seną. 


Ten žebrys senas išeit nedrįsta 

Iš girių; žengia lyg kad apsvaigęs; 
Žvalgos, lyg vietos nebepažįsta; 

Lyg, įausdams smertį, pamažu baigias. 


Karta naujoji ten, plačius tyrus 
Jau išdžiovinus, po dirvas aria,— 
O man vis rodos, jogei užmirus 
Kapų tai žemė, užmiršus karią. 


Kad vėjai pučia, — man rodos,kaukia; 
Kad kas dainuoja, tai lyg kad verkia; 
Ten žiedai galvas, kur Bugas plaukia, 
Iš skausmo, rodos, į srovę merkia. 


Nemuns, juodvyžių kapus užmatęs, 
Vilnis iš tolo į šalį gena; 

Rūstus ir liūdnas, pečius pakratęs, 
Ieško, lietuviai kur dar gyvena; 


Ir eina liūdnas, iki liežuvį 

Mūsų išgirsta, kurį supranta, 

Ir kad išvysta toli lietuvį, 

Vilnim bučiuoja iš džiaugsmo krantą. 

Rods, jau nebranda ten plačių girių, 
Gerti kryžoko kraujo nebgauna; 

Bet atminimais garsių didvyrių 
Brangi šalis jam ir viltim jauna. 


Ten, kad jis kalnus pasiektų aukščia, 
Žiūrėtų, ežers kur toli žiba, 

Balti iš aukšto pypčioja paukščiai 

Ir ant žuvelių laiko sargybą. 


Ten linksma saulė kad anksti rytą 
Trakams jau šypsos, lyg kad juos myli, 
Eldele plaukdamas, kirvio tašyta, 
Matai nuo saulės raustančią pilį. 


Garsi Kęstučio tvirta buvainė 
Silpna šiandieną kaip našlė stovi! 
Per penkius amžius kaip atsimainė! 
Priešingos audros kaip ją išgriovė! 


Kokią ten amžiai paslėpė galę, 
Jogei, ją matant, supas krūtinė, 
Aptemę mato, šyla atšalę, 
Ir ašarėlė krint sidabrinė. 


Lopšys didvyrių! kurių tėvynė 
Vertai apverkti dar neišmoko! 
Kurie mus savo krūtinė gynė — 
Gudų valdonai, drausmė kryžoko! 


Milžinų lizdas! iš kur išėjo 
Mūsų tėvynės didi vadovai! 
Užsėdę žirgą, greitesni vėjo! 
Baisesni smerčio, ištikus kovai! 


Gindami savo brangią tėvynę, 

Jie už ją savo gyvatą klojo, 

Garbės vainiką jie jai nupynė, — 

Ir ji, jiems mirus, graudžiai raudojo. 

Bet iš jų vienas milžinas buvo“, 
Verkė tėvynė kurio nustojus 

Lyg vienas vyras, tarsi supratus, 
Jog ir didybė jos su juo žuvo. 
Jog vien nelaimes žada rytojus, 
Jog žada irti jos kraštai platūs! 


Vytautas, silpno ir smulkaus kūno, 
Nešiojo dvasią savyj baisingą: 
Rūstybė buvo jo kaip Perkūno, 
Meilė kaip smerčio kvėpims galinga! 


Baisius sutrupint juk piktanorius 
Ties Tanenbergu vien jis galėjo! 
Jis tai, suvaldęs smarkius totorius, 
Įgyti meilę jų sau mokėjo! 


Jis tai suprato, kokia vienybė 
Mūsų su lenkais būti tegali: 

Jis nenorėjo, amžių tolybė 

Kad mus skaitytų už Lenkų dalį**. 


* Apie Lietuvos gailesį, Vytautui didžiamui mirus, taip sako vienas 
senovės rašytojas: „Ir pakilo Lietuvoje verksmas ir griaudingas vaitojimas 
per 8 dienas, kurį galima buvo girdėti iš ryto, per pietus ir vakare. Visi 
verkė, nustoję tėvynės tėvo, tarsi suprasdami, jog didybė krikščioniškos 
Lietuvos su juo pakilo ir su juo pasibaigė“. Sk. Antoni Prochaska. Ostat- 
nie lata Vitolda, str. 341. 

** Vytautas nešalinos nuo vienybės, vienok norėjo, kad ta vienybė 
būtų lygaus su lygiu, nebūtų priežastimi išsitautinimo ir kad vienas neuž- 
spaustų dvasios antram... Kraševskis I. J. taip sako apie Vytautą: Byt to 
wielki swego czasu cztowiek, dziki jeszcze dzikiej Litwy Bohater;, jego 
žycie jest najpoetyczniejszą epoką dziejėw Litwy; spiew o nim, ješli poeta 
kiedy powažy się go spiewač, będzie powaznym homerycznym spiewem, 
pelnym prostoty i wietkošei! W matym ciele nosi£ on nieugietą duszę, dla 
ktorej do konca žycia nic nie podobnego nie byfo. (Wilno od począt swego 
zatoženia.) 

Bet baisus smertis, kurs viską ardo, 
Per netikėtai jį mums nuskynė! 
Ir, kurio vieno privengta vardo, 
Mirė, tikt taręs amžiams: „tėvynė!“ 


Didvyriai miršta, bet jų idėjos 

Per amžius tveria, žadina vyrą!.. 
Apkalk jas pančiais! Laikui atėjus, 
Pančiai kaip siūlų kliūtys išyra. 


Siandien lietuvis puikus didžiuojas, 
Vytauto vardą sūnums primindams! 
Jo vardu brolis prikelis darbuojas, 
Milžiną savo didžiu vadindams! 


Ir, jei sulauksme didžio poetos, 
Lietuvos verto, jo didžią giesmę 
Vytauto dienos įkvėps žvaigždėtos, 
O mes jam galvą liauru apriesme! 


Ne:nunas senas tada, atminęs 

Didžiausį mūsų praeigos vyrą, 

Užverks iš džiaugsmo; jo sidabrinės 
Linksmiaus bėgs vilnys, kur saulė svyra. 


Nemunas, sako, netur gyvybės, 
Negali džiaugsmo ir skausmo jausti! 
O juk linksmesnis, žiedu gražybės 
Ištirpus žiemai kad žada rausti! 


Nakčia žvaigždėta kiek jis kalbėjo, 
Kad prie jo bėgau nuo būrio seno! 
Kad man pažeista širdis sopėjo! 
Ar kad išalkus ieškojo peno! 

Vytautą didį, Nemuną brangų, 
Širdies ir dvasios giedoč galybę: 
Brangų kaip blaivų tėvynės dangų, 
Didį kaip mūsų tėvų didybė. 


Bet didis vardas savo didybe 

Silpno poetos trupina lyrą, 

Ir giesmė trūksta... Kad nors galybe 
Giedot prikeltų poetą-vyrą!!. 


TARP SKAUSMŲ Į GARBE 


POEMA Iš DABARTINIŲ LAIKŲ 


PRATARMĖ 


Išleisdamas į žmones savo mylimiausį kūdikį, kam gi 
jį pašvęsiu? Mūsų garbingoji didumenė jo nesuprastų; 
seniai išvariusi iš salionų savo tėvynės liežuvį, moka jo 
tik tiek, kad su tarnais susišnekėtų; ant galo neturi kada 
jo gerai ir išsimokinti, padėjusi nemaž laiko ant prancū- 
ziškos, vokiškos ir kitų kalbų. Gal nekurie ir pagirs te- 
orijoje mano gerus norus, bet daugiaus nuo jų reikalauti, 
rodos, būtų dar per anksti. Neskaitys mano poemos ir 
ūkininkai-vargdieniai; ne dėl jų rašiau; reikia dar jiems 
apšvietimo, kad galėtų ją suprasti. Visa mano viltis tai 
moksliškai apšviesta įaunuomenė; jinai supras mano norus, 
atras čia sau peną ir pažadinimą ant tolesnio darbo; mano 
idėjos nepasirodys jai nepasiekiamos ir negalimos; nepa- 
žindama nusiminimo, jinai stos drąsiai į karionę su sun- 
kiomis ir skaudžiomis mūsų aplinkybėmis, tarp skausmų- 
vargų atras kelią į garbę, jai priguli mūsų ateiga, dėl įos 
tai ir pašvęsiu savo pirmąją poemą. Bet jauni, per daug 
įsitikėję į savo galę, per daug taip jau reikalauja ir nuo 
kitų;. ir mano poema ne visai juos užganėdins: jos rūbai 
pasirodys dar šiurkštūs ir stori, eisena gana sunki. Bet 
neužmirškite, broliai, jog einu keliu visai nauju ir neiš- 
mintu, jog lietuviškas liežuvis ypatingai poezijoje visai 
dar neišdirbtas, ir ant vieno sakinio reikia ne kartą rymoti 
ilgomis valandomis, iki išrandi atsakantį išreiškimą savi 
mislies. Sergėjaus kiek galėdamas naujų ir mažai supran- 
tamų žodžių, bet kad palengvinti skaitymą ir supratimą 
ir tiems, kurie mažai temoka lietuviškai, patalpinau ant 
galo trumpą paaiškinimą truputį sunkesnių žodžių. 

Didžiausis keblumas lietuviškoje kalboje tai priegaida 
(akcent), kuri mainos be mažo kone kiekvienoje tarmėje 
(narzecze), vpatingai žemaičiai pasidavė tame dalyke įtėk- 
mei latviško liežuvio, aikeldami priegaidą nuo galūnės į 
pradžią žodžio. Moksliška priegaida turi būti viena, ir 

toji yra užnemuniečių lietuvių, kaip nutarė garsiausi mūsų 
kalbos tyrėjai: vyskup. Baranauskas, Šleicheris, Kuršaitis, 
kun. Jaunis ir kiti. Pagal tos tai priegaidos ir rašiau 
savo poemą, o kad palengvinti mano skaitytojams, kurie 
gal nemoka vartoti moksliškos priegaidos, sunkesniuose ir 
abejotinuose žodžiuose padėiau ant viršaus žymeles. 
Poemos temą paėmiau iš dabartinių laikų, o nekuriuos 

dalykus gyvai iš man žinomų atsitikimų, permainęs tiktai 
vardus ir pavardes. Ant galo negaliu nepasakyti ačiū Tai, 
kurios meilė prikėlė mane iš miego, išžadino aukštesnius 
jausmus ir davė įkvėpimą. Dėl Jos tai norėčia nupinti 
garbės vainiką, kad Jos vardas pasklysių ko plačiausiai, 
kad Ją pažintų ir pamylėtų broliai taip karštai ir širdin- 
gai, kaip pamylėjau aš, ir išsipildytų anie žodžiai: 

Pasklido giesmė po tą šalį toli, 

Kur mėlynas Nemunas bėga; 

Pamėgo tave, pamylėjo visi: 

Ir rūmai, ir pilka sermėga. 


O ta mano numylėtoji tai Lietuva-tėvynė! 
23 d. balandžio 1893 m. 


ĮŽANGA 


Kur šiandieną Jinai?.. 

Vien kapus tematai; 

Ir liūdna, ir skaudžia krūtinę!.. 
Lyg po audrų didžių 

Kad ant marių plačių 
Užmiega vilnis paskutinė. 


Kur garsi ta šalis?.. 
Klausos, ieško ausis 

Ir žadą atrasti norėtų!.. 
Bet jau amžiai penki, 

Ir vis nekelias ji 

Po tiek sopolių iškentėtų! 


Gedimino laikus 

Vaidelotas garsus 

Prikeltų: ... bet kur vaidelotas? 
Graudūs kanklių balsai 

Jau nutilo visai, 

Jų raktas guronais užklotas!.. 


O vienok Lietuva 

Juk atbus tik kada, 

Nes kryžius gyvatą žadėjo; 
Kanklių balsą išgirs, 

Miegąs kraujas užvirs, 

Juk laukia tyla vien tik vėjo. 

Štai jau kaukia šiaurys, 

Jis miegus nuvarys; 

Atbusi, brangiausia tėvyne! 
Jau kilsnoji sparnus, 

O štai tau sūnus 

Ir giesmes devynias nupynė. 


PIRMOJI GIESMĖ 


Kame kūdikystės gražiausi sapnai? 
Kur siekiai jaunųjų dienų?.. 

Išnyko kaip žaibas, užšvitęs aukštai, 
Kaip dūmas tarp vėjo sparnų. 


Kame mano kelias? Jau žengti toliaus 
Kaip kūdikis silpnas bijau; 

Kas kartą aplinkui tamsiaus ir baisiaus, 
Ir, rodos, vilties nėra įau! 


Kame mano galė? Dar taip neseniai 
Iš žemės tinklų aš juokiausi, — 
Užžibo meilingi akies spinduliai 

Ir įsmeigė skausmą giliausį! 


Kame mano aukštas, gražus pašaukimas, 
Kurs metais kas dieną drūtėjo? 

Tik audros bloškimas, akies užmetimas... 
Ir nėr, kas būti turėjo!.. 


Matuše brangiausia: kur tavo sapnai, 
Kad lopšį supai per naktis? 
Šiandieną dar mano kovos nematai, 
Bet ryt tu užmerksi akis. 


Kiek kartų tau kunigu būti žadėjau 
Ir vien tik leidimo prašiau! 

Ir ašaras tavo iš džiaugsmo regėjau, 
Ir pats nusidžiugęs verkiau! 

Kalbėjai tada apie Dievo tarnus; 

Tau Žodžiai tekėjo saldžiai, 

Ir tankiai paskui jau per sapną matei, 
Jog kunigu — tavo sūnus. 


Jaunyste brangiausia! Kame tu, jaunyste? 
Kur jūs, mano siekiai, sapnai? 

Kodėl taip anksti man pražydę nuvyste, 
Kaip šalčio užgauti žiedai? 


O, gėda šiandieną paties man savęs! 
Galės besidžiaugti Juška: 

Jis gyrės, jog Juozą iš kelio išves, 
Aš veltu juokiausi tada. 


Ant pokylio tankiai mane pavadinęs 
Viliojo į būrį jaunimo; 

Spindėjo ne vienos ten akys auksinės, 
Bet jų nebijojau žeidimo. 


Ne kartą, kad, būdavo, vyno užgers, 
Vadino mane sūnumi 

Ir girdamas bruko man kraitį dukters;, 
Ta raudo kaip rožė puiki. 


Iš visko juokiausi, ir žemės duktė 
Manęs neviliojo tada; 

Ne žemės aš troškau: iš aukšto žvaigždė 
Man švietė per sapną kita! : 


Kame mano galė? Juk taip neseniai 
Juokiausi iš žemės tinklų; 
Užžibo kitos man akies spinduliai... 
Nebėra gražiausių sapnų!.. 

Bet ką? Ar aš nendrė, ką linksta nuo vėjo 
Ir virsta, kur pučia šiaurys? 

O ne... juk dar mano dvasia nedrebėjo, 

Ir nieks jos silpnos nematys. 


Kaip milžinas bėgsiu nuo mielo dangaus, 
Kraujais nors aptektų širdis; 

Ir nieks nežinos mano skausmų vidaus; 
Ir jo neišduos man akis. 


Vien gailu tik jos, ką lyg Aniols šviesus 
Užšvito man veidu aušros! 

Užspausčio skausmus aš giliausius visus, 
Vien gailu, man gailu vis jos! 


Iš žemės žmonių niekas įos nesupras: 
Tai Aniols pasaulės kitos! 

Kas įausmų gilybė! Mačiau jos kančias: 
Tai kančios iš meilės tikros! 


* 


Jau buvo naktis: kaip žvaigždėta, graži! 
Ir mėnuo per dangų ridėjo; 

Užmigo ir paukščiai, ir žmonės visi; 
Nelinko medelis nuo vėjo. 


Nemigo tik Juozas. Jaunos jo krūtinės 
Tykiausė naktis neramino; 

Neišdavė žodis kančios begalinės, 

Bet draugas įau viską pažino, 


Šventa ta draugystė, ką riša jaunus 
Tr šelpia pirmas jų kariones, 
Gražiausius išauklina ryto jausmus 
Ir veda kartu juos į žmones. 

Laurynas ir Juozas — širdingi draugai: 
Mokslavietė juos supažino; 

Tas pats buvo siekis, tie patys sapnai, 
Tie patys keliai juos vadino. 


Kad vasaros naktys malonios, žvaigždėtos 
Ramino ir migdė visus; 

Nemigo jo dūmos, Dangaus numylėtos, 
Jiem Nemuno lankant krantus. 


Pabėgę nuo savo draugų, idealo 
Ieškojo ne žemiško veido; 

Jiems rodės: dėl žemės krūtinė atšalo 
Ir linksmą jaunimą apleido. 


Ir mėnuo, ir žvaigždės, ir upės vilnis 
Į kitą juos šalį vadino; 

Apsakė jiems Dievą tyla ir naktis 

Ir jam pasišvęsti augino. 


Laurynas — laimingas: metus jau antrus 
Sau klierišką rūbą dėvėjo; 

Ir Juozas, gimnazijos baigdams vargus, 
Jį sekti šį metą žadėjo. 


Ant švenčių važiavo Lauryno šalis 
Dabar pirmą kartą pažinti 

Ir mąstė tenai išsišnekti užvis, 
Kaip reiks naują kelią mėginti. 


Lakiok nelakiojęs, paukšteli gražus! 

Kur tūpsi, ar pats bežinai? 

Prieš vėją margus kad išskleisi sparnus, 
Ar lėksi, kur nori patsai? 

Vienok nebijok! Dievas rūpins tave, 
Be Jo tavo plunksna nekris: 
Iš aukšto Jis žiūri Apveizda budria, 
Ar bus tau diena ar naktis. 


Kad vėjas sušvilps, gal tau lizdą sugriaus, 
Plačiai po miškus išnešios; 

Paleisi tada graudų balsą skardžiaus, 
Nutūpęs aukštai ant šakos. 


Ir žmonės gerėsis iš tavo stemplės, 
Linksmesniai ant darbo pakils. 

Ir tavo garbė par girias nuskambės, 
Ir vėjų kaukimai nutils. 


ANTROJi GIESMĖ 


Pavasario dienos išaušo, prašvito; 
Pabudo gražus prigimimas, 

Ir prašė nuo Viešpaties apdaro kito 
Ir laukas, ir girių ūžimas. 


Numetus ledus nusidžiugus Venta 
Banguoja, bučiuoja krantus; 

Ją sveikina paukščių linksminga byla 
Ir arti išėjęs Žmogus. 


Velykos, Velykos! Kas jūsų nelaukė, 
Kaip kūdikis margo kiaušinio? 

Rods, šįmet jų laikas toli nusitraukė: 
Gal rūbo neteko žieminio. 


Bet štai ir sulaukėm! Giesmė velykinė 
Išbėgo į dangų aukštai! 
Užkaito iš džiaugsmo atšalus krūtinė, 
Ir laimės ilgėjos sapnai! 


Prasijuokė saulė skaisčiais spinduliais; 
Palangiais vaikai prieš ją šildos; 
Jau pučiasi miškas drabužiais žaliais, 
Ir žiedas ant kalno jau gvildos. 


* 


Pradžiugo ir Goštautas, savo sūnaus 
Sulaukęs ant švenčių gražių; 

Pargrįžo iš Vilniaus nuo mokslo sunkaus, 
Namų pasiilgęs brangių. 


12. Raštai II 353 


Ir buvo ko laukti: Motiejus ne tas 
Ką pirma, kad buvo suklydęs: 

Kaip vyras apleido draugystes piktas, 
Jų visą paikumą išvydęs. 


Iš tėvo jau turtų dabar nedidžiuojas, 
Nestatos prieš savo draugus; 
Karštai pamylėjęs tėvynę, darbuojas, 
Visus jai pašventęs jausmus. 


Suprato, jog mokslas — didžiausia galybė: 
Išblaško tamsybes nakties; : 
Suprato, jog žmogų tik puošia dorybė, 

O ta jog be Dievo nešvies. 


Lauryną pažino štai metai treti 

Ir pametė vėjų kelius; 

Jaunųjų draugystė! Tu viską gali, 
Kad laimina Dievas žingsnius. 


Motiejus, Laurynas — šiandieną draugai, 
Ir vienas iš kito sau girias; 

Kartu idealai jų lekia aukštai, 

Nors gražūs keliai jų ir skirias. 


Motiejaus ir doro Lauryno draugystę 

Už laimę sau skaito tėvai 

Ir džiaugias, jog puošia jų gražią jaunystę 
Aukštų idealų sapnai. 


Kad vakar Motiejų aplankė Laurynas, 
Kiek buvo ten džiaugsmo, kalbų! 

Tiek nešneka audros užgautas pušynas, 
Kad dreba šimtai jo šakų! 


Bet kas tas antrasis vaikinas švelnus, 
Tasai su Laurynu viešėjęs? 

Vargiai jis išrodo, jog kunigu bus, 
Nors sako juo būti žadėjęs. 


Nors šneka mažai, bet jaunoji krūtinė 
Gal paslaptį sergi ne vieną. 

„Mačiau, jog ir mano gražioji Marinė 
Tą šaltą įkaitino plieną“. 


„Tėtušis juokies iš manęs visados, 
Bet Juozą jau kam apkalbėti? 
Juk mūsų namų jis iš tolo bijos, 
Kad gaus nuo kieno tai girdėti“. 


„Šitai apgynėja vaikino gražaus! 
Tikrai jam ne kunigu būti; 

Juk gailu jo veido ir ūgio dailaus, 
Graudžioms gal Marinėms pražūti. 


Girdėjau, ir mokslas jam sekas gerai, 
Ant knygų galva — pramušta; 

Tik gailu: beturčiai esą jo tėvai, 
Mylėtis — kliūtis nemaža“. 


Ant jo neatsakė jau nieko Marinė, 
Tik gailu jai buvo, jog žmonės, 
Beturčio vaikino verčios nepažinę, 
Jau apkalba taip be malonės. 


Nemaž apie Juozą ji buvo girdėjus: 
Iš jo taip Laurynas didžiavos; 
Ir nors jo nei karto nebuvo regėjus, 
Vienok paslapčia jai sapnavos. 


Lyg milžinu kokiu jai rodės tada, 
Kurs, viską ant žemės pamynęs, 
Neieško savęs širdimi alkana, 

Tik gero bažnyčios, tėvynės. 

Ir ko nepajudina pasišventimas, 

Kad teka iš gryno šaltinio! 

Širdžių tai valdonas — savęs užmiršimas, 
Nors švies iš po rūbo milinio. 


Marinė mylėjo tėvynę karštai; 

Tėvų, jai sapnavos didybė; 

Jai rodos, jog vėlei sugrįš tie laikai, 
Kad lenkai didžiavos liuosybe. 


Todėl ir nemąstė ji kelio kliudyti 
Užmanymams Juozo aukštiems, 

Tik troško nors kartą tą vyrą matyti, 
Kurs auga darbams pakiliems. 


Pažino!.. Ir kaipgi silpna ta širdis! 
Kur užžadai tavo, Marine? 
Neklauso jau proto: nauja kibirkštis 
Jai degina jauną krūtinę. 


Gražus plaštakėlis, kad šviesą išvys, 
Taip lekia nakčia ant liepsnos; 
Žmogus jį nuvaro; jis vėlei sugrįš... 
Stai dega... ir jau nelakios. 


„Bet argi tik kunigu Juozas tegali 
Darbuotis dėl žemės tėvų? 

Kodėl negalėčio kartu savo dalį 
Pridėti prie jo veikalų? 


Jisai taip jausmingas, o žmonės — šalti. 
Ledais jam užšaldys krūtinę! 

Atvės idealai karščiausi visi, 

Žmonių melagystę pažinę! 


Jo alpstančią širdį aš žadint mokėčio, 
Nupulti neduočio tada, 

Kaip Aniolas sargas karštai jį mylėčio, 
Dėl jo pasišventus visa. 


Ir vienas ant kito saldžiai pasirėmę, 
Nešaldomi žemės šalčiu, 

Iš meilės šaltinio sau galę pasėmę, 
Taip žengtumim darbo keliul..“ 


„Ir ko nuliūdai tu taip, mano Marine? — 
Atsiliepė tėvas saldžiai; — 

Kur išlėkė tavo mislis paskutinė, 

Kad taip atsidusai giliai? 


Jau vakaras leidžias. Prie kvartapijono, 
Išreikšk savo jausmų gilybę! 
Kad balso klausaus tavo jauno ir plono, 
Man žiba dangaus nekaltybė. 


Nabašninkė tavo matutė brangioji 
Plačiai buvo giesme garsi; 

Jos ūgį ir veidą šiandieną nešioji 
Ir balsą tą patį turi. 


Viena ji mokėjo raminti mane, 

Kad kvartapijoną užgavo, 

Kad dangiška giesme, nekalta, gražia, 
Man kietą krūtinę lingavo“. 


Marinė tylėjo. Nors tėvo valia 

Jai buvo šventa visados, 

Bet kaipgi giedoti, kad spaudžia kančia, 
Kad skausmas vien ieško tylos! 


Ant galo užsėdo prie kvartapijono, 
Užgavo skardžiai jo balsus; 

Ant veido jos balto, ant skruosto raudono 
Lyg tarsi užšvito dangus! 

Balsai, lyg pasemti iš Dievo aukštybių, 
Kaip vilnys siūbavo ir pynės, 

ir liejo monus nekalčiausių gražybių, 
Ir veltu širdis nuo jų gynės. 


Bet balso Marinės, nekalto ir plono, 
Nebuvo girdėtis visai; 

Skambėjo vis stygos ant kvartapijono, 
Ir gaudė vien jų tik balsai. 


„Kodėl „Souvenir“* tau taip didei patiko? — 
Atsiliepė tėvas ant galo: — 

Jau Juozas gal tą atminimą paliko? 

Ko veidas staigiai taip nubalo? 


Mačiau,jog ir Juozui tas velčius pamėgo. 
Bet to neužmiršk niekados: 
Tarp jo ir tavęs begalinės prabėgo, 

Ir jį išvaryk iš galvos!“ 


Marinė, per muziką skausmą išliejus, 
Tylėjo kalbos lyg pristygus; 

Atsiliepė vienas tik brolis Motiejus, 
Kurs gynė, jog žmonės — vis lygūs. 
Bet Goštauts kalbėti mažai tenorėjo; 
Jo būdas — valia geležinė; 

Vien proto tik balsą jisai tegirdėjo, 
Širdies maž teklausė krūtinė. 


Jam gėda pamislyti: jo tai vienturtės 
Koksai ten užvaldė jausmus!.. 

Ir argi taip būtų jos protas apkurtęs 
Pažeminti savo namus? 


Ir baisią tą mislį ranka lyg nuvaręs, 
Ir tėvišką valdžią atminęs, 
* Valse Souvenir par F. Hermann. 

Nuėjo sau gulti, labanaktį taręs; 
Valandrodis mušė devynias. 


Tuojau ir Motiejus Marinę apleido, 
Ieškodams lyg miego saldaus, 

Bet galima buvo pažinti iš veido 
Karionę nemažą vidaus. 


Jis seserį savo kaip brolis mylėjo, 

Jį traukė ir Juozo draugystė, 

Ir žmonės jog lygūs, iš knygų tikėjo, 
Ir jogei daug gali jaunystė. 


Bet Juozas... Marinė... O ne, to nebus, 

Tos upės subėgti negali!.. 

Pats Juozas, jam rodės, nebus taip drąsus, 
Kad siektų ne sau lygią dalį. 


TREčIOJ!I GIESMĖ 


Pakilo saulutė, rytais atgaivinta, 

Ir braukia rasas nuo kasų! 

O rasos ant medžių tai diemantais krinta, 
Tai spindi žieduos' žolynų! 


Keli spinduliai jau ir langą užgavo, 
Įspindę į stiklą jo sklidų; 

Primerkę akis, įvairiai sužaibavo 

Ir žiūri pradrįsę į vidų! 


Bet Juozo Vilaičio ir Glinskio Lauryno 
Dar akys užmerktos saldžiai; 

Ar žadint juos, Glinskio matušė nebžino, 
Nors keltis jau laikas seniai. 


Jau sauvaro verda seniai arbata, 
Ir laikas bažnyčion važiuoti; 
Išaušo aukštai jau Pravadų diena; 
Gana, rodos, būtų sapnuoti. 


Bet Glinskienei gailu jų sapną baidyti: 
Užmigo taip vakar vėlai; 

Jau išnaktos buvo, o šviesą matyti 
Dar galima buvo ilgai. 


Ir ką jie kalbėjo? Suprasti sunku; 
Retai juos ausis tegirdėjo; 

Tik, rodos, Laurynas šnekėjo už du, 
O Juozas tankiausiai tylėjo. 

Ir vieną tik kartą, neklausant visai, 

Lyg Glinskienei rodės, girdėjus, 

Kaip Juozas pasakęs: „Gal stojos vis tai, 
Jau Dievui pačiam taip norėjus! 


Man gailu tų siekių!.. Aš pats nenorėčio 
Užmiršti gražaus pašaukimo! 

Ak Dieve! kad širdį užspausti galėčio! 
Maldausiu ryto apšvietimo“. 


* 


Štai Glinskis, jėjęs balsiai į seklyčią, 
Sušuko: na, vyrai, gana! 

Jau laikas į Užvenčio šliaužti bažnyčią; 
Atauš ir karšta arbata. 


Užgėdinti vyrai, pratrynę akis, 

Iš lovų išvirto kuliais, 

Bet galvą sopėjo; matyt, jog naktis 
Sapnais neramino saldžiais. 


Atskaitę maldas, į galinį susėjo, 
Pasveikinę stalo draugus; 

Ten Vandzia ir Julka seniai jau krutėjo 
Ir taisė arbatos stiklus. 


* 


„Na, vyrai, — atsiliepė Glinskis, — šiandieną 
Miegojot už Kauno skolas; 

Ten vakarot teko gal naktį ne vieną, 

Kad vargino mokslas galvas“. 


„Kalbi nežinodamas, — tarė pati, — 
Paklausk, kiek ir šiąnakt užsnūdo! 
Neduoda užmigti ne mokslai vieni: 
Visur rūpesčiai žmogų žudo“. 

Čia pažvelgė Vanda ant Juozo slapčia, 
Tasai lyg nubalęs tylėjo, 

Ir tarsi viltis kaip žvaigždelė nakčia 
Prie jos nedrąsiai prakalbėjo: 


Kodėl gi tik kunigu Juozas paliktų? 
Juk mokslas, kaip šneka, daug gali: 

Su mokslu paskui gal ir laimę sutiktų!.. 
Ir mūsų atmintų gal šalį. 


* 


„Kokie rūpesčiai ant jaunųjų pečių? — 
Atsiliepė Glinskis storai; — 

Jau kelią aprinko. O ne... tai kelių 
Ant žemės plačios nemažai! 


Ir mano Laurynas juk liuosas lig šiolei; 
Gal eiti, kur traukia širdis; 

Su mokslu išėjo į žmones jo broliai; 
Kodėl negalėtų ir jis?“ 


Laurynas nusijuokė lūpų kraštais, 

Bet Juozas tylėjo kaip Žemė 

Ir troško vien lėkti ten paukščio sparnais, 
Kur skausmas sau paguodą semia. 


* x 


Nuo ryto bildėjo ir rūko keliai. 
Kas gyvas, bažnyčion skubėjo; 
Ir Glinskių sarti užkinkyti arkliai 
Po langu žemes kapinėjo. 


Ant galo nušvito vežėjui akis: 
Bajorai apsėdo ratus. 

Ir riebūs sartokai, suglaudę ausis, 
Pasinešė lėkt per laukus. 

Bažnyčia seniai jau žmonių primušta, 
O vis ten dar traukia būriai; 

Ką tik prasidėjo Mišių vativa; 
Vargonai dudavo graudžiai. 


Vilaitis sau vietos aukštos neieškojo; 
Jam užkampio buvo gana, 

Ir ten, nors prieš žmones akis neraudojo, 
Bet buvo malda jo karšta. 


Taip meldės ilgai, ir kančia begalinė 
Jam tirpo lengvai pamažu; 

Taip vaškas kvepėdamas gydo krūtinę, 
Užgautas ugnies karštumu. 


Ir rodės dabar, jog jį Dievas vadino 
Kaip sūnų į savo namus, 

Kaip Tėvas jo paprastą širdį gaivino 
Ir traukė kaip aukštas Dangus. 


Pasibaigė Mišios, ir po valandos 
Vargonai vėl partraukė tylą; 
Išėjo klebonas skubiai ant Sumos 
Ir šventino žmonęs krapyla. 


Žegnojos visi ir ant kelių sukrito, 
Tad Juozas pakėlė akis, 
Ir štai priešais jį netikėtai užšvito 
Juodųjų akių kibirkštis. 


Kodėl gesini tuj', Marine, akis, 
Nuraudus ant veido gražaus? 

Taip žvaigždės užgęsta ir slepias naktis, 
Kad rausta rytai ant dangaus. 

Ką pajautė Juozas!.. Bet kam jo kariones 
Norėti pažinti kada? 

Tik „Pulkim ant kelių“ kad užšaukė žmonės, 
Jo skrido karščiausiai malda. 


Maldos visagalę tik tas tesupras, 

Kurs slepia prieš žmones skausmus! 

Ji gydo žaizdas, taiso žingsnių klaidas! 
Ak melskis! tau galės pribus! 


Zinojo jau Juozas galybę maldos: 
Jos mokė matušė sena; 

Vienok dar nesimeldė taip niekados, 
Užmiršęs, kur buvo tada, 


Suma jau pasibaigė. Žmonės būriais 
Laukan iš bažnyčios patraukė. 
Atsiminė Juozas, patraukė pečiais, 
Jog Glinskiai seniai gal jo laukė. 


Dar kartą parpuolęs žemai prieš altorių, 
Apleido Aukščiausio namus, 

O žmonės tuo tarpu, apstoję šventorių, 
Apsakė savuosius vargus. 


Vilaitis jau suktis į kairę ketino, 

Kur buvo būriai retesni, 

Bet Glinskučės jį mat iš tolo pažino 
Tr šaukė meiliai akimi. 

Ten laukė Laurynas, Motiejus, Marinė; 
Aplenkti juos buvo sunku, 


Ir Juozas, užšaldęs sau karštą krūtinę, 
Paslinko prie jų pamažu. 

Pasveikino juos, kaip mokino Juška, 
Bet lūpų drebėjo kraštai; 

Neaiški, per trumpa jo buvo kalba, 
Ir žodžiai tekėjo šaltai. 


„Per daug dievobaimingas tamsta esi,— 
Atsiliepė Vanda meiliai, — 

Tur būti meldimai nebuvo trumpi: 

Mes laukiame tamstos seniai“. 


„Kas jausmu išreikšti žmonėms nebegali, 
Vien Dievui tik skųstis galėjo“, — 
Atsakė jai Juozas, o akys į šalį 
Užklydo, kur taip nenorėjo. 


„Mes laukėme tamstos, — pratarus Marinė 
Nuo Juozo neleido akių, — 

Tėtušis apsirgo; namai nusiminę!.. 

Gal tamstos n'aplenksite jų!“ 


Vilaitis, akis ant Lauryno pakėlęs, 

Lyg prašė pagalbos greitos; 

Ant galo atsakė: „Kad jau po nedėlės... 
Jau ryt mūsų Kaunas ieškos! 


Jau šventės pasibaigė. Būtų meilu 
Ligonį, namus aplankyti; 

Bet Kaunas ieškos; mums į jungą skubu; 
Valdžios negali neklausyti“. 


„Ir aš taip sakiau,— pasisakė Laurynas, — 
Jau vaišių šiam kartui gana; 

Ryto Paneriais mus pasveikins pušynas, 
Kaune nusileis mums „diena. 

Jau laikas į jungą;,ir taip dar paklaus, 
Kame mes užtrukom ilgai; 

Užmiršti save dėl aukštesnio Dangaus... 
Taip liepia šventi reikalai!..“ 


„Pristojeęs į jungą mokinsis, žinai; 
Ligonį vienok aplankyti 

Taip pat, rodos, būtų šventi reikalai“,— 
Motiejus pradėjo sakyti. 


Laurynas silpnėjo širdies gerumu: 
Taip prašymai buvo širdingi; 

Bet Juozą pajudinti buvo sunku, 
Jam žodžiai užšalo jausmingi. 


„Kada gi pons Juozas jau mus aplankys?“ — 
Nuliūdus Marinė jo klausė; 

Jo klausė!.. bet geso akių spindulys, 

Kaip geso viltis paskučiausė!.. 


Suprato tai Juozas, ir jauną krūtinę 
Jam pravėrė skausmas kiaurai! 

Bet kaipgi tą viltą pakelt paskutinę, 
Kad jos nebemato patsai? 


Ant galo atsiliepė: „Dievas tik žino, 
Ar leis susitikti kada! 

Ne sau lygius mus Jis ir čia suvadino! 
Vargiai vėl suves Jo ranka!“ 


Motiejus stebėjos: juk jo tai mislis!.. 
Jam tamsūs šešėliai pražuvo: 

Štai Juozui Marinė — ne savo dalis!.. 
Ir jau lyg jo gailu įam buvo!.. 

Bet Vandai ant dūšios jau stojos lengviaus, 
Viltis lyg drąsesniai prašneko; 

Ji tarė: „Laikai mums užšvis maloniaus, 
Nekaip ponas Juozas mums sako. 


Par vasarą tamsta mus vėl aplankysi, 
Mes lauksme kaip draugo brangaus!..“ 
Marinė pridūrė: „Lygius sau išvysi: 

Ir mes gal paaugsme aukščiaus“. 


„Na, gražios mergaitės, gana man vaikus 
Iš kelio klaidint taip ilgai! — 

Iš tolo, raitydamas savo ūsus, 

Atsiliepė Glinskis drūtai. 


— Jau žvengė arkliai: pasigedo namų, 
Ir skundžias išalkęs skilvys; 

Jau ragina laikas; sparnai vakarų 

Dar lietų ant mūsų užvys“. 


O kiekgi tai kartų kančia ir juokai 
Sau pinas ant žemės plačios! 

Kaip perskiria širdis juokai ir laukai! 
Ir perskiria ant visados!.. 


Jau bėga sartokai ir prunkščia nasrais. 
Kas kartą tamsesnis dangus; 
Perkūnas pirmaisiais šių metų žaibais 
Dabina padangių sparnus. 

Pakilo ir vėjas; lašai didesni 
Užkrito keli ant galvos. 
Upeliai srauni nuo kalnų tekini 
Į prieglobstį bėgo Ventos. 


Pagrįžtant jiems buvo lyg ko neramu;. 
Pats Glinskis tankiausiai tylėjo; 

Tik vienas Laurynas gerėjos draugu, 
Kad tas prieš žaibus nedrebėjo. 


Bet kam gi lotyniškus tankiai žodžius, 
Kalbėdamas Juozui, vartojo? 

Ar girdamas draugo vien nervus stiprius, 
Kad kas nesuprastų, bijojo? 


Bet Juozas tylėjo; ant galo prašneko; 
Lotyniškai sakė, trumpai: 

Sunki ir baisi jam karionė pateko, 
Jos galo nežino patsai. 


Ne kartą lyg rodos, jog Dievas jį šaukia, 
Vienok ar nutildys skausmus, 

Ką plėšia krūtinę kaip žvėrys užkaukę? 
Ir pats nebežino kas bus!.. 


Patsai nebežino, į kokią įau šalį 
Išneš jį laiku vėsulai; 

Tik žino, jog Dievui širdies nebegali 
Pašvęsti šiandieną visail.. 


Lietus vis tankesniai varvėjo lašais. 
Pritrūko kalbos dėl visų. 

Vieni tik sartokai teškeno purvais 
Ir bėgo šarpiai ant namų. 

Aptemęs dangus mėlynai vėl nušvis; 
Po audrų laimės prigimimas. 

Žmogaus tik kada ar išauš dar naktis? 
Ar laimę atneš užtemimas? 


KETVIRTOJI GIESMĖ 


Malonios ir puikios pakalnės Dubysos, 
Išpintos vainikais margai! 

Šalis atminimų, kur pajautos visos 
Graudingos kaip girių balsai! 


Banguoja Dubysa blaiviai vilnimis, 
O beržas, nuleidęs šakas, 

Kad aušta rytai ir išblykšta naktis, 
Jai beria sidabro rasas! 


Ne rasos tai graudžios, jam ašaros byra! 
Bet skausmas be aibalsio bus! 

Dubysa jau myli... bet tolimą vyrą: 

Jai Nemunas amžiais brangus. 


Lietuvės neieško kaip vilnys Dubysos 
Sau meilės už girių, kalnų; 

Bet širdį ir meilę atranda ne visos, 
Nes bėga lietuviai nuo jų! 


Kur Temza, Laba, Niagara plačioji, 
Ten skursta lietuviai keliais! 

Kur Varšuvos miestas, Maskva tolimoji, 
Ten žudo juos mokslais tamsiais! 


Lietuvės, kur vilnys Dubysos banguoja, 

Sau rūtomis pina kasas: 

Kad pradalges grėbia, graudžiai uždainuoja, 
Bet širdį jų kas besupras? 

Ir eina tos dainos par Lietuvą mūsų, 
Kaip Nemuno aukso vilnis! 

Joms atliepia balsas nuo Kuršo ir Prūsų! 
Jų klausos nutilus naktis! 


Kaip rausta jurginai ir rūtos žaliuoja, 

Ir pina Dubysos krantus, 

Taip žydžia lietuvės, bet liūdnai dainuoja, 
Kad atmena brolių vargus! 


Bet kas išnašiai Vilaitučei prilygtų? 

Kaip saulės akių spinduliai! 

Ar kam taip ir širdis pravirkdint pavyktų, 
Kaip jai, kad užgieda graudžiai? 


Štai pradalges grėbia, į kupečius deda, 
Dainuoja mergaičių pulkai; 

Tarp jų Vilaitučė pirmobalsį veda, 

Ir skamba nuo giesmių laukai. 


Trys sesutės grėbia šieną, 
Tiek negrėbia, kiek dūmoja; 
Turi brolį tą tik vieną, 

Tr tas vienas joms išjoja. 


Ir išjoja į tą šalį, 

Kur tėtušis dar nebuvo; 
Užmatyti jos nebgali, 
Daug jaunųjų ten pražuvo. 


Oi gegute, tu raiboji, 

Kam tau balsas taip verksningas? 
Ar iš skausmo taip vaitoji? 

Ar kaip mūsų taip širdingas? 

Broli mūsų, tu jaunasis! 
Kas do dovanas paliksi? 
Svetims kraštas tolimasis! 
Ar ten laimę sau patiksi? 


Ar ten laimę sau patiksiu, 
Ar pražūsiu, ar nuskęsiu, 
Bet vis dovanas paliksiu, 
Dėl visų trijų pašvęsiu! 


Dėl vyriausės aukso žiedą, 
Tai štai rūtų vainikėlį, 

Dėl trečios, ką liūdnai gieda, 
Gilų ašarų upelį! 


* 


Dar skamba balsai, bet mergaitės nutilo; 
Vien skubina ritinti šieną. 

Kodėl? Juk juoda debesis neužkilo, 

Ką giedrą užtemdytų dieną. 


* 


„Kodėl Vilaitučė taip liūdnai vadžioja? — 
Užklausė atėjus Juškytė; — 

Ar gailu, jog saulė įspindus giedroja, 
Jog džiūsta žvangučiai pavytę?“ 


„Kas volungei liepia verksmingai kukuoti 
Ar beržu nuleisti rankas? 

Ką jaučia širdis, negali nedainuoti, 

O jausmų kas pradžią suras?“ 


„Laimingas, kas gali išreikšti skausmus! 
Jie tirpsta tada kaip ledai! 

Jam galima verkti, o ašaros bus, 

Kaip balsimo gydą lašai!“ 

„O brolis ar dar nepagrįžo namo? 
Visai mus užmiršo jisai; 

Man broliai parvyko ir ilgiasi jo; 
Jo laukiam visi taip karštai! 


Mums broliai 2puinią vėl parvežė žinią: 
Reta jiems laiminga kiiasa; 

Toli jiems nuo Juozo: garbž pizmutinė 
Tam tenka visur visada. 


Šį metą gimnaziją baigti turėjo;, 
Ir kaipgi toliaus apsivers? 

Jau rasit sutoną nešioti pradėjo? 
Kiek džiaugsmo dėl tėvo, sesers!..“ 


Čia patraukė kalbą Jadvyga šaltai, 
Žiūrėjo į šalį toli: 

lr kas įstabu, jog šiandieną jinai 
Išrodė lyg ko nedrąsi! 


Dar pernai ji su Vilaituče kalbėjo 

Iš aukšto, nors ir atvirai, 

Ir Juozą užgaut už akių dar mokėjo: 
Ne kunigu būsiąs jisai! 


Dabar nedrąsi, įstabi iš kalbos: 
Jos klausimai tarsi bę žado. 
Ilgai Vilaitučė ant klausimų jos 
Atsakymo jokio nerado. 


Kas širdį suprastų ant žemės kada? 
Ji mainos kaip oras nuo vėjo! 
Bet eina prieš vėją, ne taip kaip banga; 
Ji audros takus numylėjo! 


Širdis be karionės nemoka mylėti: 
Jai kliūtys — druska ant ugnies! 

Kad lengva mylėti, nereikia kentėti, 
Ten rankos jinai neišties! 


Jadvyga ir Juozas užaugo kartu; 
Vaikiną Juška pamylėjo: 

Jo neštas tai buvo sūnus po krikštu; 
Jam pradžią ir mokslo jis dėjo. 


Kad jaunas pavasaris pynė žiedais 
Kirkšnovės pakalnės žalias, 

Vaikai kartu puošės vainikais rausvais 
Ir dainas ryliavo skardžias. 


Paskui pargabeno Juška iš Rygos 
Seniuką mokinti vaikus; 

Nebuvo vilties iš sūnų jam didžios, 
Bet Juozas išrodė mokslus. 


Ant galo prikalbintas senis Vilaitis 
Į mokslą Juozelį išleido, 

Tikėjos, jog kunigu bus jo sūnaitis, 
Nes auklė taip skaitė iš veido. 


Ir laikas, ir metai verpetais greitais 
Kaip vilnys Dubysos ridėjo. 
Jadvyga išaugo; dabinos šilkais. 
Vilaičiui tik mokslas rūpėjo. 


Jadvyga pradėjo suprasti laiku, 
Jog ji tai bajoro duktė; 

Ir tarpas tarp Juozo ir jos pamažu 
Jau skverbės lyg kad kirmėlė. 


Vilaitis į šeštąją kliasą įstojo, 
Į kunigus eiti tikėjos; 
Matušė iš džiaugsmo nemigo, raudojo;, 


Pats Juozas sutono ilgėjos. 

Bet senis Juška jau suprato tada, 
Jog Juozas daug žada vilties; 
Kalbėjo tėvams, įog sūnaus jo galva, 
Jei mokslas bus, vyskupu švies. 


Bet Juozą paprašęs į būrį jaunimo, 
Kitų jį dalykų mokino; 

Nekart pasilinksminęs, iš užmiršimo 
Jį savo jau žentu vadino. 


Tada tai Jadvyga ir raudo, ir balo, 
Ant Juozo pažvelgt nenorėjo, 

Kas kartą dėl jo apsėjimuose šalo 
Ir lyg neapkęsti pradėjo. 


Kas širdį suprastų ant žemės kada? 

Ji mainos kaip oras nuo vėjo; 

Bet eina prieš vėją, ne taip kaip banga: 
Ji audras žaibus numylėjo. 


Širdis be karionės nemoka mylėti: 
Jai kliūtys — druska ant ugnies; 
Kur lengva mylėti, nereikia kentėti, 
Ten rankos jinai neišties. 


Dabar, kad jau taip neužilgai pastoti 
Į kunigus Juozas turėjo, 

Jadvyga pradėjo lyg ko pribijoti, 
Lyg draugo ilgėtis pradėjo. 


Dabar įstabi, nedrąsi iš kalbos; 
Jos klausimai tarsi be žado. 
Ilgai Vilaitučė ant klausimų jos 
Atsakymo jokio nerado. 

Ant galo atsakė: „Mus Juozas apleis! 
Vargiai jį matysme kada! 

Nenori mat eiti jis Dievo keliais, 

Nes traukia jį duona kita. 


Tėtušis nenori su juo susitikti, 
Išvaro iš savo namų; 

Matušė iš skausmo negali užmigti 
Ir meldžia šaltų sau kapų! 


Žinau, jogei brolis suklydo skaudžiai, 
O visgi jo gailu slapčia! 

Matytis, jog spaudžia ir įį sopuliai, 
Nors verkti nemoka akia“. 


Ir skausmas, ir džiaugsmas greta čia ant žemės. 
Iš ašarų trečias naudos!.. 

Kad debesys bėga, dangus kad aptemęs; 

Žolelė sau laukia rasos... 


Vienok ąžuolai iš po audros žaliuos, 
Dangus mėlynasis nušvis, — 

Zolelė per kaitrą nuvytus pajuos, 
Rasos nesulaukus pakris! 


Kas skausmų be miego naktims nepažino, 
Kas neslėpė ašarų savo, 

Kas savo širdies sopuliais nemarino, 

Tas amžių sapnuot tesapnavo! 


Tas laimę pasiekti gal ranką išties, 
Kaip vaikas drebėdams bailiai; 
Nevertas! jis rakto neras prie širdies, 
Bet jo neužmuš sopuliai! 

Ant žemės plačios neišlepę vaikai! 
Jiems kaulų gana pamestų! 

Laimingi! dėl laimės jiems reikia mažai! 
Nežino jie norų plačių! 


Ir tų sutvėrimų užgaut negali! 

Už ką? Ar kad raitos žemai? 

Jie taip mažutėliai! menki ir silpni! 
Jų reikia gailėtis tiktai!.. 


* 


Nespėsi, ar skausmas, ar džiaugsmas tada 
Lingavo Jadvygai krūtinę, 

Kad grįžo namo tarsi stirna lengva, 
Neviliamą gavusi žinią. 


Bet kam gi ir paslaptis spėti visų! 

Gal būtų gyventi skaudu! 

Mes taip jau pripratę prie žodžių aklų, 
Jog juos atidengti baisu! 


Ak slėpkite, žmonės, geresniai jausmus! 
Iš lauko apkaišę žiedais! 

Netaip gal sunkus pagyvenimas bus, 
Saldžiais apsidengęs melais! 


* 


Šuneliai margi, jau iš tolo pažinę 
Jadvygą, ją bėgo sutikti; 
Bet lojo ir grįžo, namus atsiminę; 
Vienus lyg bijojo palikti. 


Suprato Jadvyga, įog svečias yra, 

Tr rasit Valavyčė Jonas? 

Jis lankos ne kartą... meilus visada... 
Turtingas ir jaunas dar ponas. 

Skubai pasislėpus į kambarį savo, 

Į dzelkorių skendo visa; 

Nušvito linksma: mat tasai nemelavo: 
Žydėjo kaip rožė pilna! 


Dar kartą į stiklą pažvelgus trumpai, 
Pasveikinti svečią skubėjo; 

Bet liūdną vien Juozą ten rado tiktai, 
Kuriam ką ten tėvas kalbėjo. 


„O ne, pinigų aš priimt negaliu! — 
Atsiliepė Juozas ant galo; — 

Gal bus ir sunku eit be kąsnio keliu... 
Nutilo: širdis jam apsalo!.. 


PENKTOJI GIESMĖ 


Idėjos, jei didžios, nemiršta kaip žmonės! 
Jos tveria par amžius ilgus! 
Bet n'eina kaip saulė šviesiai be karionės: 
Tai audra, ką mėto žaibus!.. 


Kad audra palėks, nusiblaivęs dangus 
Užšvis prigimimui linksmesnis; 

Jauni gaivalai iš miegų atsibus; 

Jų kraujas bus vaisiams laimesnis. 


Karadzič*, Dobrovski, Salarike**, Deake***! 
Vardai jūsų amžiais skambės! 

Ir sūnūs, sūnums įūsų darbą apsakę, 
Didžiuosis iš jūsų garbės!.. 


Nušvito iš džiaugsmo Dunojaus vilnis, 
Kvėpuoja Moldavos krūtinė! 

Išaušo rytai; atidarė akis 

Vaikai, didžiavyrius atminę! 


Gražu, kad pavasaris pina žiedais 
Atbundantį jau prigimimą! 

Gražiaus, kad aušra apsikaišius rytais 
Apreiškia tautoms atgimimą! 


* Vuk. Stephanovicz Karadzič — garsus serbų poeta. 
** Dobrovski's ir Šaiarik'as — garsūs slavių ir ypatingai čekų pra- 
eigos tyrėjai. 
5 *** Pranciškus Deak'as — garbingiausis kariautojas už vengrų liuo- 
sybę. 

Laimėkite, jaunos pakylančios šalys, 
Kur bėga Moldava, Dunojus! 

Tegul jums žygiuoti padės Visagalis, 
Į naują jums kelią įstojus! 


Nors spėkos gal silpnos, bet stiprios dvasia; 
Drąsiai už tėvynę į kovą! 

Kas eina su meile, su širdžia didžia, 

Tam Dievas bus pats už vadovą!.. 


Po Lietuvą miega. Tamsioji naktis 
Ją pančiais suvystė skaudžiais! 
Saulėtekis juodas kada ar nušvis? 
Ar jai praregėti dar leis? 


Ir Nemunas eina nuliūdęs, tamsus! 
Ne jam pančių partraukti storį! 

Tik kartais, atminęs didvyrių laikus, 
Pečiais šalį žadinti nori! 


Po Lietuvą miega. Jos sūnūs jauni 
Ne savo jau rūbą dėvėja; 

Kalba nesuprantama; būdai kiti; 
Kitaip žiemą gieda audėja. 


Ilgai taip Vilaitis dūmojo giliai; 

Pro jį bėgo Vysla auksinė; 

Jau leidžiasi saulė; užges spinduliai! 
Užgęs ir mislis paskutinė... 


Bet argi užges? argi Dievas ant vėjo 
Jam įkvėpė meilę tėvynės? 
Ar veltu didvyrių kapai jam kalbėjo 
Ir žadino balsas pušynės? 


Kad šiandien girdėjo iš mokslo aukštybės, 
Kaip slaviai iš miego pakilo, 

Jam ašaros veržės iš skausmo didybės, 
Širdis tarsi skilti jam skilo! 


Tėvynė, tėvynė! pakilsi kada? 

Kas tavo prižadins krūtinę? 

Ar tavo garbė ir didi pareiga 
Užmirs kaip mislis paskutinė? 

O ne, neužmirs! tau Vilaitis išaugs! 
Jo žingsnius palaimins Aukščiausis! 
Jo didžios idėjos lietuvį patrauks! 
Pražys atgimimas gražiausis!.. 


Vilaitis dūmojo. Dabar tik pažino, 
Kame jo tėvynė tikra! 

Jis meilę tėvynės su metais augino, 
Bet meilė jo buvo kita! 


Jį traukė tada garsūs Piastų darbai 
Ir lenkų senovės didybė; 

Boleslovo Dnepre sapnavos stulpai 
Ir Lenkijos seimų liuosybė! 


Ir gėda pamislyt: savo liežuvio 
Seniai jau vartot nevartoja! 

Ir tarsi ant juoko tik vardą lietuvio 
Lig šiolei nešiot nenustoja!.. 


Tada tai jo mislys nuskrido toli 

Į žiemius, kur augo, kentėjo! 

Ten jausmai širdies jo atbudo pirmi! 
Ten vis, ką dabar jis mylėjo! 


Ką veikia dabar ten jaunystės draugai, 
Laurynas, Motiejus, kiti? 

Jie myli tėvynę, bet argi tikrai? 

Ar nuomonė jų vis klaidi? 

Kaip bėga tas laikas! Štai metai užėjo 
Treti, kaip nematė tėvynės!.. 

Ką veikia Juška? Ar Jadvyga mylėjo? 
Kaip siaudžia naminės pušynės? 


O kiek atminimų, paveikslų tada 
Jam veržės žiedais iškaišyti! 
Visi jie toli! Tik Marinė viena 
Taip arti, jog gal ją matyti. 


Ir kaip atsimainė! Kur veido linksmumas? 
Pats tėvas pasergėti teikės: 

Mat konservatorijos mokslo sunkumas 
Jos silpną sveikatą įveikęs. 


Tegul sau ir mokslas! Vienok įau gana 
Kentėti abiem be vilties! 

Ją visgi juk laikas išgydys kada, 

Bet Juozui jau ji nebešvies! 


Šitai bus jau metai, kaip jos neregėjo! 
Jos bijo kaip vaikas bailus! 

Šiandieną dar kartą matyt ją norėjo, 
Bet ne! Jau ir to nebebus! 


Kad taip jo tėvynė suspausta vargais, 
Kad verkia netekus sūnų, 

Ar jam dar kaišytis linksmybės žiedais? 
Ar trokšti dar meilės sapnų? 


Gana, jau gana! Juk tik jis ne vagis, 
Kas plėštų, ko žmonės pavydžia! 
Tegul dėl kitų šviečia meilės viltis! 
Tegul tarp linksmybių sau žydžia! 


Jam laikas į darbą: pakelti kapus, 
Kur miega tėvų paslaptis! 

Kad amžių didvyriai iš miego pabus, 
Gal veidas ir jam dar nušvis! 


Ir jausmas koks naujas į jauną krūtinę 
Nuodais pamažu lyg tekėjo; 

Tai jausmas baisus! Neapkęsti Marinę, 
Jam rodės, dabar jis pradėjo. 


Dabar nebijotų ją, rodos, sutikti; 
Pažvelgtų stačiai į akis; 

Galėtų ją verkiančią vieną palikti... 
Užmirš, kad mylėjo taip jis!.. 


Dar pažvelgė kartą, kur Goštauto rūmai 
Netoli nuo Vyslos stovėjo, 

Ir mato... ak, mato, jog tamsūs jau dūmai 
Jų rūmą apdengti pradėjo!.. 


Ugnis!.. ir prie gaisro... kaip smertis suriko! 
Kas Goštauto skausmą regėtų! 

Ant aukšto vienturtė duktė jo paliko! 

Ir kas ją išgelbėt galėtų? 


Liežuviai ugnies jau apraitė namus! 
Jau stogas nuvirto nuo galo!.. 

Ir apėmė baimė ir skausmas visus! 
Ir gyslose kraujas užšalo! 


„Lipynę!“ suriko ne savo balsu 
Vilaitis išblyškęs, baisus; 

Kaip velnias par dūmus nušvito žaibu 
Ir skendo į dūmų tvanus!.. 


Ir buvo tyla iškilminga, gili! 
Vilaitis tarp gaisro pražuvo; 

Tik žodžiai neaiškūs girdėtis keli... 
Suprast jų negalima buvo! 

„O, kam tu pavydi Dangaus dėl manęs? 
Kam mirti neduodi Marinei?“ 

„Gyvent jei nenori pati dėl savęs, 
Gyvenk dar bažnyčiai, tėvynei!“ 


Pagriebęs į glėbį par liepsną išvirto, 
Ant žemės žaibu nusileido; 

Marinė apslabo; įą karštis pakirto, 

Bet džiaugsmas spindėjo ant veido. 


Išbalęs kaip stabas jos tėvas stovėjo; 
Jam užmirė lūpų balsai; 

Kad Juozą paskui apkabinti norėjo, 
Jau jo ten nebuvo visai!.. 


13. Raštai HI 


ŠEšŠTOJI GIESMĖ 


Jau baigiasi mėnuo raibos gegužės, 

O ta po girias tebkukuoja; 

Bet štai, kad lakštingala šūkaut pradės, 
Raiboji užkimus dejuoja. 


Dejuok, nedejuok!.. Prigimimas gražus 
Puikiais apsikaišė žiedais; 

Girias ir laukus nusidžiugęs Žmogus 
Linksmybės pripildė balsais; 


Ir kaip nesilinksminti? Saulė šviesiai 
Ir juokiasi, ir malonuoja; 

Laumės varsomis patraukti spinduliai 
Krūtinę meilingai bučiuoja. 


Pradžiugo ir Vyslos melsvoji vilnis, 
Sulaukus svečių taip brangių: 

Kad laivai po upę kaip gulbės pasklis, 
Kiek giesmių, juokų malonių! 


Gana varšuviečiams mieste nusibodo: 
Jaunuomenei reikia platybės; 

Už Vyslos laukai ją vilioja ir rodo, 
Jog niekur neras tiek liuosybės. 


Baltveidės mergaitės, bernužiai jauni 
Poezijos ieško sapnų, 

Ir plaukia per Vyslą būriai jų margi 
Ant laivų kaip plunksna lengvų. 


385 


Vieni tik gimnazijų skursta vaikai; 
Egzaminai vargina įuos; 

Darbai įkyrėjo, ir laukia tiktai, 

Ar greit ant namų bevažiuos. 


Ir kad bent pavydo skaudi priežastis 
Negriaužtų širdies jų jautrios! 


Štai šiandien studentai iš miesto pasklis! 


Į savo šalis išlakios! 


Vienok išvažiuoja namon ne visi; 
Ar įiems nemalonūs namai? 

Par Vyslą antai plaukia laivai keli, 
Prisėdus studentams pilnai. 


Už Vyslos, už Pragos, kiek mato akis, 
Laukai apriesti pagiriais; 

Kad pusdienio saulė ant girių nušvis, 
Tos dunkso melsvais spinduliais. 


Ten renkas studentai dabar pamažu 
Tarp miško ant pievos žalios; 

Ir, kas dėl lietuvio užvis įstabu, 

Jie šneka kalba Lietuvos! 


Jau dvidešimis vyrų susėdo greta, 
Visi lyg vienmečiai ir broliai, 

Dar laukia kitų, mat krūva nepilna: 
Dar nėra Vilaičio lig šiolei. 


Be jo susirinkę nedaugel ką veiktų. 
Kaip kūnas be dūšios gyvos: 

Kas dvasią pažadinių, drąsą suteiktų 
Be jo iškalbingos bylos? 

Vienok jis užtruko. Ir niekas nepyksta; 
Jam, žino, taip laiko mažai; 

Tik gailu, jog jo sveikata lyg kad nyksta; 
Visur nori būti patsai. 


* 


„Ar žinote, vyrai, — atsiliepė Tumas, 
Kaip galą šiandieną užmegsme? 

Nušvis ir dėl Juozo gal veido tamsumas, 
Ir savo krūtinę uždegsime; 


Štai mūsų Maironis vėl giesmę sudėjo; 
Jos žodžiai pajudins visus; 

Jos dvasią tikrai Goštautučė atspėjo 
Ir gaidai parašė balsus“. 


„Kuri Goštautučė,— atsiliepė Klimas, — 
Ar ta, garsų koncertą davus? 

Pavyktų greičiaus Lietuvos atgimimas, 
Kad darbui lietuvių ją gavus“. 


„Gali nusidžiugt, tai lietuvė tikra! — 
Jam Daugirdas tarė nuraudęs; — 
Po koncerto pirmo garsaus jau tada 
Buvau įą pažint pasibaudęs“. 


„Tai mat kas ponaičiui, — Ažukalnis tarė,-- 
Vis varsto krūtinę giliaus! 

Bet vis tai dėl gero tėvynės jis darėl.. 

Na, na jau varyk jį toliaus!“ 


„Tikrai vis baudžiaus tik dėl gero tėvynės 
(Mai mūsų sutinka tėvai); 

Jai Lietuvą troškau priminti pažinęs; 

Bet progos nebuvo ilgai. 

Ant galo kad giesmę Maironis parašė, 
Per tėvą meldžiau pasakyti, 

Jog vienas lietuvių būrelis jos prašė 
Tai giesmei balsus sustatyti; 


Bet visko iš giesmės suprast negalėjo, 
Užprašė mane į namus; 

Ji Juozą pažįsta; mums laimės linkėjo 
Ir gyrė, jog darbas gražus“. 


„Tas Juozas, — prabilo Griška, — stebuklingas: 
Ir ją mat mokėjo patraukti! 

Pas jos ir dabar gal užtruko laimingas, 

Tai nėra ko jo mums belaukti“. 


„O ne,— tarė Daugirdas, — Juozas užvis 
Žmogus tai tikrai įstabus! 

Iš tikro jos, rodos, neapkenčia jis! 

Ir kas jo suprastų takus? 


Ji sveikino jį ir užprašė lankytis; 
Užprašė ir tėvas karštai; 

Pati mat lietuviškai nori mokytis, 
O jam nei primink apie tai! 


Nenori girdėti. Man teko tada 
Pačiam įą mokinti kalbos; 
Mokinas gerai, atsidavus visa; 
Garsi bus lietuvė iš jos! 


Dar prašė ji giesmių suteikti tokių...“ 
3į pertraukė Tumas skubiai: 

„Ant skubinas juozas tarp pievų žalių, 
Atminkit dainuoti skardžiai“. 


„Nepykite, broliai, jog taip užtrukau,— 
Prieidamas Juozas prašneko; — 

Nemaž apsukau; iki raštą gavau, 
Taip pat mat užgaišti daug teko“. 


„O ką gi dabar ten maskviečiai berašo? 
Ar sutarė,— Klimas užklausė; — 

Gal vėl teoliogų pagalbos neprašo? 
Paškanio kalčia ten didžiausė!“ 


„Ką norit, sakykit, — Ažukalnis tarė, — 
Bet ką mums tikybos sapnai? 

Ką veiks kunigai, protą gulti nuvarę? 
Ar sotins vien pilvą tiktai?“ 


„Gana, beproti,-— čia užriko vėl Klimas, — 
Darkai vien tėvynės vienybę; 

Jei toks bus tarp mūsų tiktai sutikimas, 
Menka mūsų bus ir galybė“. 


„Per daug neteisingas jis anti kunigų, — 
Maironis pradėjo sakyti, — 

Ar jam Baranausko ir Jaunio darbų, 
Ką moksliškai kalbą taisyti...“ 


„Bet kam jiems ant galo tikybos dalykus 
Prikaišiot? — užkirto Griška; — | 

Kam sąžines rišti? Liuosybė įvykus 
Tegul ir dėl jų bus tikra!“ 


„Gana,— tarė Juozas, — kalbų tų šiandieną! 
Mažai mes ką gera pelnysme, 

Jei vis tik iš naujo dalyką kiekvieną 

Po dešim'i kartų vartysme. 


Ką nutarėm kartą iš vieno visi, 
Jau tam atmainos nebebus! 
Tikybos dalykai dėl mūsų šventi! 
Privenkim užgaut įos jausmus! 

Ir tai ne dėl to, kad tėvynės nauda 
Vien to reikalautų tiktai, 

Ar kad daug padarė Antanas Juška, 
Ar Jaunis, nors tai kunigai! 


Ir tai ne dėl to, kad liuosybė tikra 
Nemindžioja jausmų žmogaus! 

Bet vien tik dėl to, jog tikyba — šventa! 
Jog žemė nebus be Dangaus! 


Be Dievo? Kaip žengti? Tamsioji naktis 
Naudinga tik dėl piktadėjų! 

O kur dėl suspausto ir gero viltis? 

Kas stiprins tarp audrų ir vėjų? 


Prakeiktas, kurs pragaro juodo nuodais 
Jam tikinčią šaldys krūtinę! 

Prakeiktas piktasis, kurs velnio nagais 
Jam viltį išplėš paskutinę!“ 


Nutilo visi: žodžių rykštė skaudžiausė, 
Kad Juozas užpykęs ką plakė; 
Nutilo; vien Klimas pradrįsęs paklausė: 
„Tai ką gi maskviečiai atsakė“. 


„Studentai maskviečiai ant visko sutiko, — 
Vilaitis toliaus jau kalbėjo; — 

Ir norint rėdyti patiems mums paliko, 

Bet savo pagalbą žadėjo. 


Taip pat iš Petropilio, Kauno, Seinų 
Turiu ką linksmiausias žinias; 

Mat laikraščio noras meilus dėl visų, 
Nes kelią parodys, praves“. 


„O kaip pavadinsme,— atsiliepė Klimas, — 
Tą laikraštį jauną tėvynės? 

Kurs bus dėl lietuvių kaip pats atgimimas, 
Brangus, kaipo juos atgaivinęs“. 


Čia mąstė visi, o Vilaitis tada 
Taip broliams pradėjo sakyti: 
„Viltis mūsų — mokslas, tikyba šventa: 
Jie galę suteiks mums atgyti. 


Tikybos šventos mus mokina bažnyčia, 
Ji kvėpia į širdis dorybę, 

O smagenis auklena visuotinyčia 

Ir duoda ant žemės galybę. 


Bet kas į Bažnyčią kas dieną vadina? 
Kas šaukia į mokslą kas rytą?“ 

„Tai Varpas, — sušuko visi; — įis mokina, 
Kaip dvasią prikelti užmigdytą“. 


„Taip, Varpas, — Vilaitis kalbėjo, — jisai 
Prikels mūsų nuskriaustą šalį! 

Ant švento jo balso pakils milžinai! 
Atgims, kas atgimti dar gali! 


Bet garsas to Varpo plačiai nepasklis, 
Jei rankos įį silpnos tetrauks; 

Mums reikia didvyrių; be jų bus naktis! 
Tėvynė aušros nesulauks! 


Kam kūdikiui Dievas krūtinę gaivino, 
Uždegdamas šventą žariją, 

Ant aukšto jį darbo Dangus pavadino — 
Pakelti tėvynę, draugiją!.. 


Mums sunkūs keliai; temdo dangų šiaurys, 
O mūsų saujelė — maža! 

Ne vieną vargai gal anksti sunaikys, 

Bet mūsų vienok ateiga! 

Į mokslą tik, broliai, kam vėkos padės! 
Į mokslą, kurs duos mums galybę! 
Kad balsas lietuvio iš aukšto skambės, 
Išgirs ir tamsi atkaklybė! 


Maironi! tu giesmę nuo Dievo gavai, 
Tegul tau gudai jos pavydžia! 

Tau, Klimai, istorijos tinka darbai, 
Parodyk mums praeigą didžią! 


Ažukalniui paslaptys mėgsta gamtos, 
Tegul mūsų Virchovu bus! 

Griška tai lilosofas, draugas tiesos, 
Tautų apgynėjas smarkus! 


Į mokslą, į mokslą su norais plačiais! 
Jis angą garbės atdarys! 

Jis vardą lietuvių apdengs spinduliais! 
Jis mūsų didvyrių lopšys!“ 


Čia Juozas nutilo, vien girios skambėjo: 
„Jis mūsų didvyrių lopšys!“ 

Dar klausės visi, bet kad Tumas pradėjo, 
Jau taip uždainavo būrys: 


Jau slaviškos šalys iš miego pakilo! 
Pavasariu žydžia jauni jų darbai! 
Vieniems tik lietuviams dvasia nesušilo: 
Žiemos tebegaudžia ten vėjai šaltai! 
Paleiskime balsą kaip žaibą griausmingą! 
Prikelkim senovės tėvynę galingą! 
Prižadinkim Lietuvą mūsų! 


Ak, laikas, jau laikas iš miego pakilti! 
Ak, laikas atverti užmerktas akis! 
Gana nusiminti! Pažadinkim viltį 
Ir stokim į darbą, o saulė užšvis! 

Paleiskime balsą kaip žaibą griausmingą! 
Prikelkim senovės tėvynę galingą! 
Prižadinkim Lietuvą mūsų! 


Kas tiki į Dievo Apveizdą galingą, 

Tas baimės vaikų nepažįsta silpnos! 
Mums teko par amžius dalis nelaiminga, 
Bet niekas nežino rytojaus dienos! 
Paleiskime balsą kaip žaibą ir t.t. 


Uždekime meile sau jauną krūtinę 
Ir stokim į kovą už žemę tėvų! 
Viltis neužgeso dar mums paskutinė! 
Juk gema tarp mūsų nemaž milžinų! 


Prikelkim darbais Gedimino tėvynę! 
Priminkime Vytauto didžio dienas! 
Prikelkim liežuvį, ką sentėviai gynė, 
Ir vardą, kurs vietą Europoje ras! 


Aplinkui jau žydžia visur atgimimas, 
Pakilo nuvergti tautų gaivalai, 

Ir Lietuvai lemtas ne kitas likimas, 
Ir Lietuvai laikas pakilti karštai! 


Gražu už tėvynę pavargti, kentėti! 
Palaimintas darbas jaunos Lietuvos! 
Laimingas, kurs, pradedant aušrai tekėti, 
Su broliais į darbą kaip milžinas stos! 


O tu, kurs lietuvio tik vardą nešioji, 

O dvasią užspaustum tėvynės jaunos, 
Tegul ir tave ateiga tolimoji 

Minėja!.. bet išgama mūsų tautos! 
Pakelkime balsą kaip žaibą griausmingą! 
Prikelkim senovės tėvynę galingą! 
Prižadinkim Lietuvą mūsų! 

SEPTINTOJI GIESMĖ 


Adomo tėvynė, tu, žemė plačioji! 

Kur kūdikis verkdamas gema, 

Kodėl kaip našlė tu per amžius vaitoji? 
Kas suteikė tikslą tau žemą? 


Kas ašarų tavo išsemtų mares? 
Išgydytų skaudžią krūtinę? 

Kame tavo žingsniai keleivį nuves? 
Kur tavo mislė paskutinė? 


Kad vasaros naktys ant aukšto dangaus 
Žvaigždžių milijonais nušvinta, 

Ar kas varsomis tavo grožę pagaus? 
Kam tavo rasa nenukrinia? 


Per melsvą padangį lyg Aniolas skrysta 

Ir neša vargų užmiršimą! 

Žmogus, kurs tarp marių kaip laivas užklysta, 
Lyg dangišką girdžia šaukimą! 


Bet audra, dangaus pavydėjusi veido, 
Tšraitė prieš vėją sparnus, 
Sukėlė mares, joms perkūnus nuleido, 
Ir pragarą jaučia Žmogus! 


Kodėl tu, plačioji, taip veidą mainai? 
Kame tavo žadas jautrus? 

Tai kartais prasijuoki saule aukštai, 
Tai skaldai į žmogų žaibus!.. 

Vyriausė duktė žengia tavo keliais: 
Žmonijai paveikslas baisus! 
Kad tau ir anai amžių galas suseis, 
Kokia ištarmė jums bebus? 


Bet įūsų sūnūs nemylėti jei drįstu, 

Jei motinos perverių krūtį, 

Tegul ant galvos jam perkūnai užklystų 
Ir amžiną rastų pražūtį!.. 


Tegul jam nešviestų dienos spinduliai 
Tr žemė augintų usnis! 

Zmonijai jo ašaros ir sopuliai 

Tegul nuramintų akis! 


Ant kalno Golgotos ties miestu Siono 
Ant kryžiaus ištiesęs rankas, 

Mesijas jums laimina; žaizdos Jo šono 
Štai gimines glaudžia visas. 


Nuo saulės tekėjimo švinta aušra; 
Tai naujas surėdymas žemės! 
Nežemišką bylą apsako burna! 
Dangus nusiblaivo aptemęs! 


Po apskritą žemę Jehovos garbė 
Apėjus kaip saulė užšvito! 

Išrišo tamsybes Jokūbo Žvaigždė! 
Nebėra išganymo kito! 


Bet Aniolas smerčio ir Aniols Dangaus 
Kariavo, kariaut nenustos; 

Taip, atilsis nėra dėl žemės sūnaus, 

Ir nėra be audrų dienos! 


Kariauti! kariauti!.. Ant to jau žmogus!.. 
Vienok kad nors šviestų diena! 

Ant Aniolo balso kad miręs atbus, 
Kad džiaugtųsi norint tada! 


Kiek kartų ant žemės taip vėlei tamsu, 
Jog saulė lyg gęsta aukštai! 
Kiek kartų žmonijai taip vėlei skaudu, 
Jog kryžiaus rasos nematai! 


Kad Volteris išjuokė, kas tik žmonijai 
Vien buvo brangiausė užvis, 

Per maištą Prancūzų kad badė galvijai 
Ragais į bažnyčios duris, 


Kad upėmis abelių kraujas tekėjo, 
Altorių užsėdo merga, 

Kad viskas švenčiausis pamintas gulėjo, 
Ar švietė viltis kam tada? 


Dar švietė; ir švietė iš amžino Rymo! 
Ten laivas nebijo verpetų: 

Ir sergi, ir sergės jį nuo paskendimo 
Aukščiausis par tūkstančius metų! 


Štai, „Lumen in coelis“ skaisčiaus užtekėjo, 
Ir švinta nauji jau rytai! 

Saulėlydis vėlei atbusti pradėjo, 

Ir bėga prie tėvo vaikai! 


Visur atgimimas, jauna gyvata, 
Ryšiais susivaržius vienybės! 
Viena tik kada ar atbus Lietuva? 
Kas jos išblaškytų tamsybes? 


Ją žudo liga, o gydyklos užgintos; 

Vien galima smertį tik gerti; 
Švenčiausios teisybės ir tiesos pamintos, 
Tik leista žaizdas jai atverti! 

Užgintas jai prosenių šventas liežuvis; 
Jai uždraustas mokslas ir raštas; 
Ištart vardą motinos bijo lietuvis! 

Ir jam Lietuva — ne jo kraštas! 


Sūnų jos sveikųjų Sibiro sniegai 

Vien baltina kaulus toli! 

Namus jiems ar drasko platburnių nagai, 
Ar išgamos pūdo pikti. 


Bedievių, girtuoklių, vagių, paleistuvių 
Priviso po šventą tėvynę; 

Nutukę iš prakaito, kraujo lietuvių, 
Jiems verkti ir skųstis užgynė!.. 


Jaunuomenė mūsų, gražiausė viltis, 
Iš mokslų vien geria nuodus! 
Sviesybės sakyklos dėl jos tai naktis, 
Ką temdo švenčiausius jausmus! 


Be Dievo, be meilės, tikybos šventos 
Kur šaltas mus protas nuves? 

Tarp skausmų ir audrų viltis kad atstos, 
Ar protas patsai neužges? 


Kame gi pagalba? Vadovai avių, 
Kuriems davė valdžią Dangus, 

Vieni atitrauktų nuo žingsnių klaidžių, 
Bet pančiai jiems riša ginklus! 


Tr jie ar be krislo? Iš pokylių audžia 
Be rūpesčio linksmai dienas, 

Ar norais gerais užganėdinti snaudžia, 
Ar verkia nuleidę rankas! 

Ir balsas vidaus stebuklingas, baisus 
Lyg sakė Vilaičiui tada: 

Aš siunčiu tave; eik ir žadink visus! 
Tave ves Apveizdos ranka! 


Ak kiek tai jau kartų tą balsą girdėjo, 
Kurs žadino jį per naktis! 

Kiekkart nuvaryti kaip sapną norėjo! 
Bet veltui; visur seka jis! 


„Brangiausi šventos kūdikystės sapnai! 
Jūs, siekiai gražiausių dienų! 

Ar vėlei užšviste? Ar bus ne vėlai 

Po tiek praeitų vėsuly?“ 


* 


Žmogus įstabus! Jam tik amžių kariauti! 
Jis atilsio bijo tylos! 

Kad nekaukia audra,— nemoka keliauti! 
Jis ieško pernykščios dienos!.. 


Štai pabaigė mokslą. Seniai kaip Marinės 
Nematė, matyt nenorėjo. 

Jau širdį užspaudė. Jaunos įo krūtinės 
Jau skausmai užšalę tylėjo! 


Ir ko gi belaukti, kad balsas vidaus 
Taip aiškiai dabar jį vadina? 
Pamint nenorėtų to balso gražaus, 
Tai kas gi jį trukdo, baugina? 


Jo vakar visi išsiskirstė draugai, 
Ištroškę kariaut už tėvynę; 

Kodėl tęsia miestą apleisti patsai? 
Kame jo mislis paskutinė? 


398 


„O kas pašaukimas? Gal sapnas gražus, 
Kursai kūdikystei pamėgo? 

Matušės išgirtas. Žmogus atsibus: 
Pabėgs, kaip jaunystė prabėgo? 


Gražus pašaukimas! Bet eiti keliais, 
Kur visko išsižadėti!.. 

Atsakymą duoti, kad amžius suseis!.. 
Ir kaipgi menkam išgalėti?..“ 


* 


Graži vasarvydžio žvaigždėta naktis, 
Ir mėnuo, kurs žiūri aukštai!.. 

Jums aiški širdies kiekviena paslaptis, 
Jaunųjų širdžių jūs sargai! 


Kad miego nenori jaunoji krūtinė 

Ir ieško vien jūsų kalbos, 

Ką sako tada jai žvaigždė sidabrinė? 
Atdenkite paslaptis jos! 


Širdis gal pati nesupranta tada, 
Ko geidžia; pati sau meluoja; 
Atdenkit, ar vien pašaukimo našta 
Taip Juozui krūtinę linguoja? 


„A broli mieliausis! Ir kaip netikėtail..“ — 
Čia Juozas pakėlė akis. 

„Motiejus!..“ Ir netiki šviesai žvaigždėtai... 
Iš kur tai ir kaipgi čia jis? 

Po metų penkių nesimatę draugai 


Kiek klausimų turi, kalbos, 

Kad veikalus nori apimti trumpai 
Tiek metų, dienos kiekvienos! 


„Ak, kaip aš laimingas, jog randu tave! 
Man sakė, esi išvažiavęs; 

Į Varšuvą vakar tiktai vakare 

Esmi iš namų atkeliavęs; 


Laurynas mat kunigu; dirba karštai; 
Atvyko dabar pas tėvų; 

Kodėl taip retai jau pas jo terašai? 
N'aplenksme kartu jo namų“. 


„Vargiai ar galėsme;, ryto išvažiuoju“. 


„Ryto? To, Juozeli, nebus! 
Maldauju tavęs kaipo draugas geruoju, 
O ne, tai patelksiu griausmus!“ 


„Ryto išvažiuoju: į Kauną skubu!“ 


„Į Kauną? ryto? juk paspėsi! 
Girdėjau, jog mus užmiršai suvisu, 
Užeik nors dabar,— atilsėsi!“ 


Čia Juozą bučiavo karštai apkabinęs 

Ir traukė už rankos paėmęs; 

Silpnėjo tasai: nuo Žvaigždės mat auksinės 
Daug buvo jautrumo pasėmęs! 


Motiejus taip prašė, o gal ir širdis, 
Širdis, ta silpnybė žmogaus, 

Gal traukė! ir ėjo kaip jaunas vagis, 
Kad jį pirmąkart kas sugaus!.. 


Tr ko gi ten ėjo? Vilties neieškojo! 
Ją aiškiai atstūmė patsai; 

Ar rasit širdis jo klausyti nustojo 
Ir jautė drausmės jau mažai? 


Ar rasit sau buvo per daug įtikėjęs, 
Bet ko gi drebėjo krūtinė?.. 


* 


Pats Goštautas buvo į miestą išėjęs; 
Sutiko viena juos Marinė. 


Nors svečias jai buvo, matyt, netikėtas, 
Bet to nesuprasi visai; 

Nors veidas išrodė skausmu pažymėtas, 
Bet žodžiai tekėjo liuosai. 


Ir atmainą matė Vilaitis ne vieną: 

Ne taip atvira ir širdinga. 

Bet kas ir nemainos ant žemės kas dieną? 
Ar laiko vilnis negalinga? 


Tik vien kad, senovės atminus laikus, 
Ilgėjos senovės gadynės, 

Jai veidas išblyškęs nušvito gražus! 
Tai veidas senovės Marinės!.. 


„Mat Juozas į Kauną ryto išvažiuoti 
Norėtų, — Motiejus kalbėjo; — 
Nepameta vis kunigystės sapnuoti; 
Tai kam tiek ir mokslo išėjo?“ 


„Tai didis paveikslas dėl mūsų menkų, — 
Sakyti pradėjo Marinė; — 

Taip matom idėjos mažai milžinų, 

Tai Juozui garbė begalinė!“ 

Čia Goštauto tėvas pravėrė duris; * 
Štai svečias prieš jį netikėtas! 

Bet mainos visi; atsimainė ir jis: 
Jam Juozas dabar lyg norėtas. 


Pasveikino jį kaip lig šiol niekados, 
Tik vien iškalbėdams saldžiai, 

Jog jo atviros neaplanko trobos 
Taip brangūs, malonūs svečiai. 


Ir kas įstabu! Jį ant vasaros oro 
Užprašė į Aukštdvarį savo; 

Nors tas atsisakė naudot iš jo noro, 
Bet Goštautas prašė, maldavo. 


Taip bešnekant laikas lyg upės vanduo 
Jiems bėgo, gaivindams visus; 

Pačiam gal Vilaičiui jau skausmo akmuo 
Nuslinko, lig šiolei sunkus. 


Kad sauvaras kunkulo virė puta, 
Kad stalą apsėdo arti, 

Ar buvo draugystė gražesnė kada 
Taip linksma ir taip maloni? 


Vilaitis nebuvo šnekus niekados, 
Bet Goštautui žodžiai tekėjo; 

Iš Juozo galvos ir iš dvasios drąsos 
Jisai atsigirt' negalėjo. 


„Marinė užmiršt niekados negalės, — 
Kalbėjo Motiejus patsai, — 
Jog Juozas išplėšė iš gaisro gerklės 
Ją gyvą, kad degė namai!“ 

„Ir kaip atsigerinti Juozui galėčio? — 
Atsiliepė liūdnai Marinė; — 

Ar rasit kad tautišką himną aispėčio 
Prikelt iš miego tėvynę? 


Tas himnas be trenksmo, be žodžio žiedų 
Turėtų kaip upė tekėti, 

Kurios nesustabdo sparnai vėsulų, 
Negali šiaurys užturėti. 


Tas himnas gal ausiai nebūtų gražus, 
Vienok jis į širdį įsmegtų; 

(Toks būdas lietuvio, kurs laužo ledus) 
Tas bimnas gal Juozui patiktų“. 


„Tą himną paskui gal atspėsi kada — 

Ją pertraukė tėvas saldžiai; — 

Dabar nors šitą mums paskambink ranka. 
Tau stygos taip skamba gražiai. 


Kad kvartopijono užgausi balsus, 
Tai,rodos, Dangaus įkvėpimą 

Tau Aniolas kalba, užskleidęs sparnus, 
Ir neša dienos užmiršimą! 


Souvenir ir L'Absence* tu ne kartą vartoji; 
Retam atminties nepaliks;, 


Tegul gi ranka jus užskambins baltoji! 
Ir mūsų ga! Juozui patiks“. 


Marinė paraudo. Nors tėvo valia 

Jai buvo šventa visados, 

Nors gundino ją ir širdis gal slapčia... 
Bet kaip? Ar dėl Juozo kančios? 


* L'Absence. Romance sans Paroles. cam. par G. Kar. Tal. 

Vienok gi užsėdo prie kvartapijono, 
Užgavo skardžiai jo balsus; 

Ant veido jos balto, ant skruosto raudono 
Lyg tarsi užšvito dangus! 


Balsai, lyg pasemti iš Dievo galybių, 
Kaip vilnys siūbavo ir pynės, 
Ir liejo monus nekalčiausių gražybių, 
Ir veltu širdis nuo įų gynės!.. 


Nedaug čia ant žemės tokių valandų! 
Laimingas, kursai jas turėjo! 

Bet argi laimingas? Ant tų vakarų 
Ne vienas gal kančią pradėjo! 


Jūs valandos sunkios dėl žemės sūnaus! 
Jūs gražūs, bet skaudūs sapnai! 

Kad jūsų ištroškęs žmogus nepagaus, 
Kam žadinat širdį aukštai? 


Kam Dangų pravėrę uždarot skaudžiai? 
Uždarot be mielaširdystės! 

Ir lieka tada vien širdies sopuliai, 
Vėkas sunaikinę įaunystės!.. 


x X OR 


Jau buvo vėlu. Juozas grįžo namo. 
Pavargėlius miegas bučiavo. 

Dėl Juozo taip liūdna: važiuoja ryto; 
Ir pusbalsiu taip sau niūniavo. 


Ir vėl tu mane kaip piktoji dvasia 

Jau gundinti nori skaudžiai! 

Ar tau negana mano skausmų slapčia? 
Ar ašarų maž tematei? 

O ne, nepaveiksi! Širdis užkasta 
Atbusti negali sapnams! 

Gana pagavimų, tuštybių gana! 
Jau laikas užgimti darbams! 


Žmogaus gyvata tai ne ryto juokai! 
Ne rožėmis barsto takus! 

Kiek kartų ji perveria širdį kiaurai! 
Kaip tankiai jos veidas rūstus! 


Gana nuo žmonių prašinėti širdies: 
Juk žemė — pakalnė verksmų! 

Tik vien beprotys ilgą ranką išties 
Pagriebti šešėlį sapnų! 


Daug trokšta širdis, nes ne žemės duktė, 
Ir veliu ji draugo ieškos!.. 

Tarp žemės juokų ji — nuliūdus našlė! 
Jai ilgu šalies tolimos! 


Gana jau karionės be tikslo gražaus! 
Gana pagavimų, sapnų! 

Jau laikas kentėti dėl aukšto Dangaus 
Ir vargti dėl gero kitų!.. 


AŠTUNTOJI GIESMĖ 


Ir kas do naktis! Dega žvaigždės aukštai, 
Ir spindi sniegai akimis; 

O taip neseniai baisūs žiemio sparnai 
Nešiojo ir vartė pusnis. 


Išskleidęs sparnus bėgo, kaukė žiemys, 
Lyg vilkas tarp girių užklydęs; 

Bet priešais jo eina stipresnis rytys; 
Raminas, iš tolo išvydęs. 


Sugliaudęs sparnus, įsiklausęs į sniegą, 
Lyg vilkas pasotintas snaudžia: 

Bet brolis — rytys draugo ieško, nemiega, 
Žvaigždes ant langų pirštais audžia. 


Dangus kaip gražus! Tarp žvaigždžių įsikirtę 
Septyni antai Šienpjoviai! 

Aukščiaus ir šviesiaus Grigo Ratai apvirtę; 
Sietynas tik šviečia tamsiai. 


Graži bus ryto ant rarotų važiuoti! 
Man tinka, kad šąla, tyku, 

Kad kyšo iš pusnių beržai apšarmoti 
Ir bėga rogutės mišku. 


Štai skambalo balsas kur dindi toli! 
Kas kartą garsiaus ir arčiaus; 
Svečiai gal sušalę, šarma aptraukti; 
Prie sauvaro būtų linksmiaus. 


406 


Bet kurgi tai Juozas ilgai taip užtruko? 
Užvaišino senas Juška. 
Ar gal kur ir kitur dar iš kelio užsuko? 
Bet vaišintis būtų gana. 


Ką veikti pas Juškas; Jadvyga juk jau, 

Kaip sakė, seniai ištekėjo. 

Koks skyrius tarp mūsų! Aš maž ką mačiau, 
O jis tiek pažinti galėjo! 


Ne man ta našta! Eiti skausmo keliu... 
Ir visko išsižadėti!.. 

Išplėšti sau širdį!.. O ne, negaliu! 

Ne man visą amžių kentėti! 


Gamta kaip graži! Širdį norais vilioja. 
Aš jos užaugintas sūnus! 

Kad laimė sapnuojas, žengt kalinio koją... 
O koks prilikimas baisus! 


Kas riša mane? Ar ne gražūs keliai 
Išvestų mane ir tarp žmonės? 

Aukščiausi! spėkų be pavydo davei, 
Tai kam man jaunam tos karionės? 


Paškanis vilioja į Maskvą važiuoti; 

Ten mano senovės draugai. 

Tarp mokslų juos gali linksmybė bučiuoti, 
Čia man ir sunku, ir ankštai. 


Bet šąla. Rytys ledą stiprina slidų; 
Jau Vaičiui ir kojos nušalo. 

Gana tų sapnų? Laikas grįžti į vidų: 
Gal sauvaras verda ant stalo. 

„Tikrai kunigėlis gal jau sušalai, 
Bevaikščiodamas vienas ant vėjo? 

Mat brolis pas Juškos užtruko ilgai“, — 
Graži Vilaitučė kalbėjo. 


„Jau vėjas apstojo, nušvito dangus, 
Tik griebia už ausį rytys; 

Jei grįžti į Kauną taip šalta vėl bus, 
Tai mums ir akis išplikys“. 


* 


„Šių metų Kalėdos tikrai kad per šaltos, 
Viešėti svečiams įkyrėjo; 

Kur akys pažvelgs, dunkso lygumos baltos 
Ir šūkauna balsas tik vėjo. 


Kitoniškai vasarą: lygūs laukai 
Linguojas pražydę, žaliuoja! 
Kur akį užmesi, gyvybę matai! 
Linksmiaus ir krūtinė kvėpuoja! 


Kaip linksma mums būtų, kad vėl kunigėlis 
Pas mūsų tada atvažiuotų! 

Kad krinta ant vakaro ilgas šešėlis, 
Gražiai čia dėl jo uždainuotų! 


Ir ką išgirstų! Ko nieks negirdėjo, 


Kas širdį uždegtų šalčiausią!“ 


Bet ką? To Anusė atdengt negalėjo, 
Nors Vaičius taip prašė ir klausė. 


Bet moterų būdas jautrus kaip širdis; 
Kad prašomos, kaip užtylės? 

Vienam pasakys!.. Juk paliks paslaptis!.. 
Juk tas jau kitiems nekalbės. 


„Iš Aukštdvario mus, — sakė taip Vilaitučė,— 
Aplankė metus praeitus 

Ponaitis;. dabar jo sesuo Goštautučė 

Man rašo ir siunčia balsus. 


Tik prašo, kad Juozas dar to nežinotų, 
Kad mat netikėtai visai 

Po Vytauto iškilmės jam užgiedotų 
Mūsiškių mergaičių pulkai“. 


Čia Vaičius stebėjos, įstatęs akis: 

Ir ji apie Vytautą šneka!.. 

Tikrai, jei jo garsas plačiai taip pasklis, 
Nauja juk tik epocha teka! 


Lyg nieko nežinąs, užklausė tada, 
Tai kokią ten giesmę giedos? 
Anusė nusijuokė lūpų riba: 

Mat jis nežinotų dar jos! 


Paskui lyg nuraudo ir galvą nuleido... 
Pakėlė... jai akys žibėjo! 

Dvasia įkvėpimo užšvito ant veido, 

O balsas skardžiai taip skambėjo: 


Paliaukime, broliai, vaitoti šiandieną! 
Linksmybės teskrista balsai! 
Tegul jie pažadina širdį kiekvieną 
Ir pakelia dvasią aukštai! 
Kaip marių vilnis 
Taip linksmesnė viltis, 
Teeina po Lietuvą mūsų! 
Tr vardas garsus 
Tepažadins visus 
Nuo Vilniaus ir Kauno, ir Prūsų! 

Diena tai pirmoji naujosios gadynės, 
Kuri po vargų užtekės! 
Šiandieną lietuvis didvyriui tėvynės 
Didybės vainiką uždės! 
Ir garsas tasai 
Lyg kad varpo balsai 
Apiėks mūsų nuskriaustą šalį! 
Po rūmus gražius, 
Po butus nešvarius 
Pakils, kas atbusti dar gali! 


Ir Vytauto vardas lyg magiška galė 
Tarp mūsų stos amžių dvasia! 
Pakils milžinai, sau krūtinę apkalę, 
Uždegę ją meile didžia! 
Po amžių penkių, 
Po kelionių klaidžių 
Atgimus tarp skausmų tėvynė 
Kaip rytas užšvis! 
Ir pradžiugs tiems širdis, 
Kas šalį mylėjo ir gynė! 
Tu, Vytaute, didis valdove tėvynės! 
Tu skardas didžios praeigos! 
Tu Lietuvai garsų vainiką nupynęs! 
Būk pranašu ryto aušros! 
Tarp amžių prašnek! 
Mums krūtinę uždek 
Darbais milžinų-pranokėjų! 
Tarp skausmų-vargų 
T'eina žingsniais tėvų 
Augintiniai tavo idėjų! 


Nutilo. Ir Vaičius dabar jau suprato, 
Jog Juozo sesuo tai tikra! 

Ne kaimos mergaitę, bet apšviestą mato! 
Ir kaip dar lietuvė karšta!.. 

„Tai rasit ir tamsta ant susirinkimo 
Pribūsi? — jos Vaičius užklausė; — 
Ten bus ir lietuvės; ir joms atgimimo 
Garbė paskirta ne mažiausė. 


Galėsme iš vieno apskelbti garsiaus 

Ten Vytautą didį didžiu; 

Jo vardas, po Lietuvą skrisdams plačiaus, 
Bus mūsų pirmuoju žodžiu!“ 


Čia šunys sulojo. Sužvengė arklys. 
Tai Juozas pargrįžo namo. 

Tur būti ir jam įkyrėjo rytys, 

Nes baltavo antakiai jo. 


Bet buvo sau linksmas. Kaip klieriku stojo, 
Retai buvo liūdnas kada; 

Visai atsimainė: kur kitas vaitojo, 

Jis šypsojo lipų spraga. 


Jau sauvaras ūžė; vadino prie stalo; 
Prie jo ir šilčiaus, ir linksmiaus. 
Susėdo visi: svečiui teko nuo galo; 
Namiškiai aplinkui toliaus. 


Graži Vilaitučė dalino stiklus. 

Kalba lyg kad upė tekėjo. 

Bet Juozas užvis buvo linksmas, šnekus, 
Ar gal tokiu būti norėjo. 


Taip prūdas, platus ir tamsus nuo vandens, 
Kad audra paleidžia upes, 

Išlauždamas spragą — kastinę akmens, 
Krantus, rodos, savo pames. 


Bet audra prabėgo; nušvito dangus; 
Vėl užtvenktas — prūdas plačiai; 

Tik mala, sujudinęs girnų sparnus, 
Ir miltais išeina rugiai. 


Prie sauvaro karšto apšilo krūtinės, 
Ir valandos bešnekant bėgo. 
Valandrodis mušti pradėjo devynias; 
Tr akys ilgėjosi miego. 


„Sesute! Šiandieną mane pavaduok! — 
Atsiliepė Juozas ant galo; — 

Paimk Donelaitį ir mums paskanduok, 
Kad kas neužmigtų prie stalo. 


Man tinka tas prūsas-poeta garsingas, 
Kurs Lietuvą būriškai gyrė; 

Tai tikras Homeras, nors kartais juokingas; 
Jis būrą giliausiai ištyrė. 


Kad jojo klausais, lyg per sapną matai 
Praėjusio amžiaus lietuvį. 

Bet kur pats poeta? ar buvo tikrai?.. 
Girdi tik jo margą liežuvį“. 


„Bet rasit hegzametras taip nesiseks? 
Ir taip Donelaičio gana. 

Geriaus Anykščių gal Šilelio užteks; 
Gražesnė juk čia ir kalba. 


Ar svečias gal lenkiškai ką paskaitys? 
Lietuviai taip turi mažai! 

Ar gal apie Šilerį ką apsakys? 

Taip Juozas keli jį aukštai“. 


„Gana bus šiai dienai! — matušė prabilo; — 
Dar kas gal prie stalo užmigs. 

Jau merkiasi akys, dūšelės apšilo; 

Rytojui „Šulieris“ atliks“. 

Tikrai laikas gulti, užmerkti akis: 
Pragys nebužilgai gaidžiai! 

O ten ant rarotų, kad kelias prašvis, 
Rogutėmis šliaušme šarpiai. 


Sumigo šeimyna visa Vilaičių; 
Tik Vaičius ir Juozas ilgai 
Užmerkti negali blaiviųjų akių; 
Sapnuot nesapnuojas miegai. 


„Ilgai tau krūtinės atvert nedrįsau, 
Ją paslėpdams veidu šviesiu! 

Ilgai kalinys aš be žodžio kenčiau! 
Tylėti ilgiaus negaliu! 


Kaip draugas mane visados mokini; 
Tikiu tau kas dieną drąsiaus; 

Ir galvą, ir širdį tu jautrią turi: 
Pravesk gi man kelią toliaus! 


Šį metą apleist klierikystę žadu!.. 
Atstumsi mane, jau matau! 

Bet amžių kentėti — tylėti — sunku!.. 
Lengviaus būtų mirti tuojau“. 


Vilaitis tylėjo; bet draugo kariones 

Jau buvo supratęs seniai. 

Kas tiek iškentėjo, tiek buvo tarp žmones, 
Tas permato žmogų giliai. 


„Gerai! pakalbėsme ryto apie tai! 
Dabar tik galiu pasakyti, 

Jog jei nejauti pašaukimo tikrai, 
Tai nėra ko laiką trukdyti. 

Bet gal kaip mergaitė prieš kovą drebi? 
Kaip kūdikis nori pabėgti? 

O ne, neišbėgsi: kariauja visi! 

Visur reiks kariauti, kentėtil.. 


Laimingas tasai, kurs išlėkęs aukštai, 
Plačiaus savo skleidžia sparnus! 

Jam žemės — mažai; melagingi — sapnai, 
Jis skrista tarp audrų drąsus! 


Jei balsas Aukščiausio vadina tave, 

Nebūk kaip keleivis bailus! 

Kaip vyras atstumk, kas sapnuojas slapčia, 
O Dievas palengvins skausmus! 


Jaunuomenei tinka karionės vargai; 
Ją traukia, kas aukšta, gražu! 

O argi karionę gražesnę matai, 
Kaip žengti Aukščiausio vardu? 


Pažvelk į Europą! Ten kruta visi,— 

Mes miegame, dunkso naktis! 

Mus spaudžia vargai, spaudžia Žmonės pikti, 
Bet daugel dar galime vis! 


Mums reikia didvyrių, ką Lietuvą myli! 
Ką Dievui savęs nepavydžia! 

Mums reikia lietuvių, ką dirba ir tyli, 
O rasme sau ateigą didžią!“ 


Čia Juozas nutilo; ir Vaičius tylėjo. 
Tik atbalsiais gaudė byla. 

Tėvynės didvyriai! Tyla jums kalbėjo! 
Didvyriams kalba tai tyla!.. 

Ir kas do naktis! Dega žvaigždės aukštai, 
Ir spindi sniegai akimis! 

O taip neseniai baisūs žiemio sparnai 
Nešiojo ir vartė pusnis! 


DEVINTOJI GIESMĖ 


O metai! tie metai! Lyg upės vanduo 
Taip bėga!.. ir kas sulaikys? 
Per amžius nuo lašo prakiūra akmuo! 
Tai kas ir darbus jų pavys? 


Tik Baltosios marios per amžius siūbavo; 
Siūbuos taip ir amžius kitus; 
O žmonės, ką vakar vaitojo, dejavo, 
Ryto gal linksmesniai sukrus! 


Sukrus gal tinksmesniai, bet argi visi? 
Kas žino? ir kas tai atspės? 
Mes einame priešais akla vilnimi, 
O teks, ką Aukščiausis žadės! 


Jaunoji tėvyne, graži Lietuva! 
Tarp skausmo erškiečių brangi! 
Nėščia viltimi ankstyboji aušra! 
Žengt priešais drąsiai jau gali! 


O ar tai seniai?.. Pusės amžiaus nebus! 
Miegojai be žado, vilties! 
Tik kaukė šiaurys, kalė pančius-ledus, 
Užklodamas rūbais nakties! 


Bet kur tavo sūnūs, mylėję karštai, 
Tau ranką pirmieji padavę? 
Gal kaulus užpustė Sibiro sniegai? 
Gal laimę atrado sapnavę? 

Kur tavo Vilaitis? Nebėra jau jo!.. 
Bet tavo veislė — milžinai! 
Į kelią drąsiai! Prasidžiugsi ryto: 
Tau Vaičių paliko jisai. 


Gyvuok, apdainuota, ilgiausius metus, 
Atgimus tarp skausmų-vargų! 
Kas smertį sutiko, tas giesmės' atbus, 
O tau dar užteks milžinų! 


Ties Palanga melsvosios įūrės banguoja, 
Greitoji vilnis vilnį gėna;, 
Taip tautos ir kartos vaitoja, žygiuoja 
Ir mainos, bet amžiais gyvena. 


Taip mainos ir virpi ir žemė plačioji, 
Pamėgus rūbus vis naujus: 
Tai žvilga baltoji, tai žydžia žalioji, 
Tai kūnas jos nuogas — gražus. 


Ten vasara buvo. Kvepėjo laukai. 
Sau skindavai žiedą raudoną. 
Dabar štai ruduo; nuogą lauką matai 
Ar krintantį lapą geltoną. 


Dar šypsos saulutė, vienok neširdingai; 
Ir jai tarsi ko neramu! 
Užgieda sesutė toli kur verksmingai, 
Ir atbalsiai eina mišku. 


Ir gervės, ir žąsys padangėmis traukia 
Ir klykdamos renkas būriais;, 
Žmogus lyg ko trokšta ir dairos, ir laukia; 
Gal šalčio, kurs vėjais ateis. 

Paukštyčiai nečiauška tarp girių tamsių; 
Tiktai medininkas kur šovė; 
Tik šiaušės upelis nuo vėtrų šlapių 
Ir bėga, linguodamas srovę. 


Viena tikt vieta traukia akį artojo: 
Rugiai vilnimis sužaliavo. 
Antai ir Motiejus ant širmio išjojo 
Ir apsuka padirvius savo. 


Ant veido gražaus nėra dūmos sunkios! 
Ir ko benuliūsti tikrai? 
Jau dvarą ketvirtą ant vardo pačios 
Nupirko, ir dera laukai. 


Pati jo graži, taip jį myli širdingai 
Ir sinų mažutį linguoja;, 
Ant lopšio, kad kūdikis verkia graudingai, 
Lietuviškai jam uždainuoja. 


Dainuoja, atminus pakalnės Dubysos: 
Ten vedė mergaičių pulkus, 
Ten augo kartu dainininkės visos; 
Ten amžius taip bėgo gražus! 


Žaliuoja rugiai garbanoti tamsiai, 
Banguoja ant dirvos plačios; 
Užraitė sau ūsą Motiejus gražiai 
Ir grįžt pasiilgęs pačios. 


Jo laukia namie: vakar užlėkė Tumas, 
Užsukęs iš uošvio namų; 
Pagrįžo iš Kursko! nemažas tolumas! 
Pati pasiilgo tėvų. 

O! Glinskučę Vandą pažįsti vargiai: 
Tik žiba ir žvilga puiki! 
Gražesnė tikrai! o akies spinduliai!.. 
Beskuo inžinieriaus pati! 


Lietuviškai šneka: taip liepia mada — 
(Kas nauja, tai žmogų ir traukia), 
Nemokytų vyrų lietuvių kalba 
Garbės po Europą sulaukė. 


Apsukęs rugius, savo viltį pamatęs, 
Motiejus pagrįžta keliu; 
Paleido vadžias; žirgas, poną „supratęs, 
Iš lengvo sau eina žingsniu. 


Rugiai sužaliavę, jūs mano viltis! 
Nuo prakaito žemė juoda! 
Kad jauno pavasario saulė užšvis, 
Ir ką man atnešte tada? 


„Žiema, jus užklojus baltais patalais, 
Nukąs jūsų pumpurą žalią; 
Apkals be širdies kietą kovą ledais; 
Be žado užmirste apšalę! 


Bet aš purenau juk ne veltu žemes 
Tr grūdą žegnodamas sėjau: 
Saulutė užšils, rausvą diegą išves! 
Ir pėdus sau riši, pjovėjau! 


Šventa Lietuva, žeme mano tėvų! 
Brangesnė už varpų laukus, 
Prigėrus ne prakaito, — kaulų, kraujų! 
Kada tavo vaisiai atbus? 

Nutilo graudi vaidelotų giesmė! 
Kryžokų kares kas giedos? 
Ant kaulų, kapų auga kalnais žolė, 
Linguojas nuo aukso rasos! 


Nutilo, kaip marės po audrų ir vėjų, 
Karionės ir trenksmas ginklų! 
Vergijoje sūnūs didžių pranokėjų 
Užmirę tarp šiaurio nagų! 


Bet argi ta žemė, šventa Lietuva, 
Prigėrus tiek kraujo brangaus, 
Be vaisiaus užmirs? Neatgims niekados? 
Nekelsis iš miego sunkaus? 


Ką žemei paduosi, apmiręs nenyksta;, 
Tik reikia vilties ir darbų! 
Aš grūdą pasėjau, ir grūdas nenyksta;, 
Tai duona iš kraujo tėvų. 


Vaisinga tu, žeme, tave pamylėjau 
Kaip kūdikis motinos krūtį; 
Pamėgau tave, kad laukus tavo sėjau! 
Neleisi tu kraujui pražūti! 


Tavęs tas nevertas, kurs, motiną savo 
Apleisdamas, ieško kitos: 
Kurs vargdams tavęs maloniai nesapnavo, 
Tas meilės nežino šventos!“ 


Čia žirgas sustojo: jau buvo namai;, 
Ir Tumas išbėgęs sutiko. 
Pabudo Motiejus, sapnavęs ilgai; 
Ant veido šešėlio nebliko. 

„Tavęs laukdami, pražiūrėjom akis, 
Broleli tu mūsų brangus! 
Atspėk... neatspėsi!.. Tau saulė užšvis! 
Iš Jelgavos buvo žmogus!..“ 


„Laurynas ką atsiuntė?“ 
„Taip, tai jisai, 


Bet ką? ar atspėsi kada? 
Gal io ir sapnuoti dar nesapnavai! 
Atbus, o atbus Lietuva!..“ 


„Suprantu jau viską. Bus metai penkti, 
Kaip mūsų apleidai jau šalį;, 
Ir tau įstabu! Čia nemiega visi: 
Darbuojas kiekvienas ką gali. 


Didi atmaina!.. Įtikėti sunku, 
Kaip mūsų pašoko tėvynė! 
To vakar nebuvo!.. Tau rodos sapnu!.. 
Daug galima, norint užgynė. 


Mums išvežė Juozą, bet liko kiti! 
Laurynas tai vien tik šaka! 
Jam misija teko tarp latvių didi! 
Ir ten juk tai brolių kalba! 


Mums reikia apšviesti ir vargdienius žmones. 
Taip žūva, nupuolę giliai! 
O ką? pasakyk gi iš savo malonės, 
Juk knygų atėjo glėbiai?“ 


Ant to nusišypsojo Tumas ir tarė: 
„Ir taip, ir ne taip; mat šiandieną 
Laurynas visiems netikėtai padarė: 
Juk atsiuntė knygą tik vieną“. 

Motiejus lyg pykti ant karto norėjo, 
Taip Tumo prigautas skaudžiai; 
Bet ką? Neišrasi juk spąstų ant vėjo... 
Jis vėjo pagautas seniai! 


Įėjo į vidų, ir Tumas tuojau 
Jam padavė knygą nuo stalo. 
„Tau veido dangus apsiniaukė, matau, 
Skaityk, gal nušvis nors prie galo!“ 


„Tai eilės! — Motiejus per dantis išspaudė.— 
Gana nuo nedoro to tvaiko! 
Skaičiau Senkaus Jurgį: darbščia kalvis audė, 
Bet gailu ir masto, ir laiko! 


Poezija — Dievo Aukščiausio kvėpimas! 
Kalba nekalta Aniolų! 
Giesmė tai ant žemės dangaus nužengimas 
Gražybėje jausmų, varsų! 


Laimingas, kam uždegė Dievas krūtinę 
Ant kelio dienų nekaltų! 
Tas gali giedoti, ir bus begalinė 
Garbė jam tarp žemės sūnų! 


Pas mūsų iš žemės vien grabų daug dygsta 
Bevardžių, baisių dainininkų; 
Jie saulės taip bijo: suglebę sunyksta; 
Kaip gailu! Tiek būt darbininkų!“ 


„Mažai išrinktųjų — tai Žodis teisus, — 
Atsiliepė Tumas juokais, — 
Bet argi poetos tarp mūsų nebus? 
O gal išrinktasis — tasai?! 

Atleisk ir skaityk, o galėsi tada 
Sumindžioti ar pabučiuoti; 
Iš aukšto negalima koja lengva 
Paspirti, ką teks gal goduoti“. 


„Geriaus paskaitys mums jau mano pati: 
Jai sekas skanduoti eiles; 
Išmoko nuo Juozo; klausytis gali, 
Kad skaito eiles ir paikas“. 


Anusė nusijuokė. Toks pagyrimas 
Nebuvo per daug jai meilus; 
Bet paėmė knygą, ir lyg įkvėpimas 
Nušvito per veido laukus. 


Nutilo visi lyg prieš Mūzą-dievaitę, 
Apsėdę ankštai apie stalą; 
Nors pradžią poemos ir buvo jau skaitę, 
Bet troško išgirsti jos galą. 


Pakėlę taip jau ant Motiejaus akis, 
Žiūrėjo, koksai spindulys 
Ant veido to skeptiško, šalto užšvis? 
Tr ką jau paskui besakys? 


Tylėjo visi, o Anusė tikrai 
Mokėjo skanduoti eiles; 
Poetos gražiai sumastuoti sapnai 
Graudino jų širdis jautrias. 


Pirmoji giesmė jiems prabėgo žaibu, 
Ir siūlo tolesnio ilgėjos; 
Motiejus tik tarė: „Klausykis — ramu, 
Bet reikia poemai idėjos“. 


493 

„Tai vien tik pradžia,— sakė gindamas Tumas,-—- 
Klausykimės,— rasme toliaus!“ 
Anusė vėl skaitė; apimdams karštumas 
Jos balsą vis taisė skardžiaus. 


Prabėgo dvi valandi; temo visai;, 
Užžibino tarnas žvakes; 
Tylėjo visi, ir vien laukė tiktai, 
Kame juos poeta nuves? 


Kiek jausmų ant karto, paveikslų naujų! 
Kiek vervos ir jauno karštumo! 
Kalba neseniai taip sunki, o eilių 
Apimt neapimsi lengvumo! 


Ir kas tai galėjo tikėti kada? 
Lietuviai tikrai milžinai: 
Tik, rodos, pradėjo pakilt Lietuva, 
O štai jos pirmieji darbai! 


Anvsė nutilo. Tylėjo visi;, 
Poemos mat galo dar laukė;, 
Vienok jau nutrūko poema graži, 
Jos galą poeta nutraukė. 


„Kodėl gi neskaitote“,— Tumas užklausė. 
„Jau galas“. 
„Jau galas tikrai?“ — 
Užklausė visi; ir tyla vėl giliausė!.. 
Kaip gražūs poetos sapnai! 


„Tai kraujas iš kraujo ir kūnas iš kūno! — 
Motiejus ant galo prabilo; — 
Seniai mums reikėjo poetos-galiūno! 
Nors kartą krūtinė sušilo! 

Dabar Lietuva jau per amžius ištvers: 
Nors giesmėse vardas užliks; 
Iš jų mūsų sūnūs sau pobūdį gers 
Ir eis, iki garbę sutiks“. 


„Gerai sakė Juozas, — atsiliepė Tumas, — 
Maironis bus giesme garsus! 
Atspėjo. Stebėtinas proto šviesumas: 
Atspėjo draugus jis visus. 


Stai nors Ažukalnis: Juozas kalbėjo, 
Jog mūsų jis Virchovu stos;. 
Šiandieną Maskva meldžia jauno tyrėjo 
Dėl savo sakyklos aukštos! 


Ar vėl štai Griška! Jam tarp mūsų ankštai, 
Pasiekė Šveicarijos šalį: 
Ten gentium jura išguldo karštai, 
Ir žodis jo daugel jau gali! 


Kaip gailu, jog ne Karaliaučiuje jis! 
Čia įtekmę svarbią turėtų: 
Lietuvių čia būtų šviesa ir viltis, 
Į „reichstagą“ tekti galėtų. | 


O ar negarsus jau šiandieną ir Klimas, 
O ko dar sulauksme ryto! 
Kiekvienas vistariškas susirinkimas 
Negali apseiti be jo. 


Tai mano draugai! Vien Paškanis piktai 
Darbuojas, velniop sau palinkęs;, 
Maringais nuodais brolius pena tiktai, 
Ameriką sau išsirinkęs. 

Be pamato nori mat rūmą statyti, 
Sodina, pakirsdams šaknis; 
Jis peilį ir kraują norėtų matyti, 
Užtemdęs dėl būro akis. 


Jį Juozas anksti praregėjo, pažino, 
Bet perdirbti jau negalėjo!.. 
O, Juozas — galva! kaip į darbą vadino! 
Kaip žmogų pažadinti mokėjo!“ 


„Iš jo daugel galima buvo sulaukti, — 
Motiejus kalbėjo nuliūdęs,— 
Suprato tai gudas; turėjo nusmaugti, 
Į šaltą Sibirą išgrūdęs. 


Ieškojo mažiausės seniai priežasties: 
Kad grūdo į cerkvę vaikus, 
Vilaitis neleido; erelis nakties 
Tada jam įgilo nagus“. 


Anusė nuliūdo ir susigraudino 
Atminus, jog brolio nustojo; 
Motiejus ją žodžiais meilingai ramino, 
Vienok širdyje pats raudojo. 


„Gal brolis dar gyvas, — per ašaras tarė— 
Ir taip neužges jo žvaigždė: 
Jis brolius pakėlė, akis jiems atdarė, 
Ir jam — atgimimo garbė!“ 


„Teisybė, jog Juozui garbė pirmutinė;, — 
Čia Goštautas senas prabilo,— 
Vienok prisidėjo nemaž ir Marinė, 
Jog mūsų tėvynė sukilo. 

Be jos Juozas būtų vien Kauną žinojęs 
Ir mokslo aukštesnio nematęs, 
Su norais gal sau būtų miegojęs, 
Tikros Lietuvos nesupratęs. 


Ir ji juk kaip Juozas karštai numylėjo 
Garbingąją Vytauto šalį, 
Ir ji už tėvynę nemaž nukentėjo 


(o 


Ir šiandien pagrįžti negali!.. 


„Kodėl tai jų Dievas surišt nenorėjo? — 
Atsiliepė Tumo pati; — 
Taip būti laimingi abudu galėjo!. 
Dabar skiria upė plati“. 


„Taip Dievas Aukščiausis turėjo žadėti — 
Nuliūdęs Motiejus atsakė; — 
Visur išrinktieji daug turi kentėti; 
Juk šviečia tik deganti žvakė!.. 


Marinė neskundžias: ją sakant girdėjau, 
Kad mūsų apleido šalis: — 
„Man laimės gana: didį vyrą mylėjau, 
Kurs švies man žvaigžde per naktis! 


Nors žemiškas kelias ir jo, ir manęs 
Suvest niekados negalės, 
Vienok nors giesmė gal kada mus suves, 
Ir bus man gana tos garbės!“ 


„Tikra tai tiesa, — senas Goštautas tarė; — 
Bus giesmėse Juozas garsus: 
Juk jis tai tėvynei akis atidarė! 
Juk jis tai sukėlė visus! 

Vienok ir Marinė ar daro mažai? 
Ar maž mus garbe ji apraitė? 
Paryžius ir Viednius, ir Temzos namai 
Goduoja plačiai lietuvaitę! 


Dabar ji į Berlyną, rašo, atvykus; 
Ją vokiečiai gavo girdėti; 
Būk ciecoriui Vilhelmui taip ji patikus, 
Jog teikės su jąja kalbėti. 


Primint jam turėjo ji mūsų vargus!.. 
Jo tėviška galė plati!.. 
Bus vardas Vilaičio tarp mūsų garsus, 
Bet ir Marinė garsi!“ 


UŽBAIGA 


Poezijos mano brangiausi sapnai! 
Taip sunkūs kaip mūsų laikai! 
Kiek kartų norėjau giedoti linksmiaus, 
O stygos vis verkė skaudžiaus! 


Tarp skausmų-vargų kas tylėti mokės, 
Nors nėra be skausmų garbės? 
Kad spaudžia krūtinę, aplinkui naktis, 
Kam ašaros skaudžios nekris? 


Kada gi ateis tie laimingi laikai? 
Ir ar jų sulauksme kada? 
Kad tautos tautų taip nesmaugs kruvinai! 
Kad savo visiems bus gana! 


Ieškoti garbės, ryjant brolišką šalį!.. 
Didžiuotis iš savo galybės!.. 
Taip jausti ir veikti tik žvėrys tegali; 
Ar jiems pavydėt tos didybės? 


Kame Išganytojo mokslas brangus? 
Kur meilė? Jos trokšta širdis. 
Nebėra!.. Išnyko kaip sapnas gražus! 
Ir vėlei kaip pirma naktis. 


Kodėl gi teisybės nemyli taip žmonės? 
Kodėl nėra meilės ant žemės? 
Kodėl tai vieni čia vaidai ir karionės? 
Kodėl taip Dangus čia aptemęs? 

Bet amžių baisi Nemezidė užslinks! 
Ji eina kaip Dievo rūstybė. 
Galingą pirmiausiai gal sau išsirinks: 
Prieš ją krito Romos galybė. 


Giedota kitaip. Giesmės meilei tarnavo, 
Nes žmonės ieškojo tik savo, 
Nes tautai tauta kalavijo aštraus 
Nerodė kas dieną baisaus. 


Laikai bus kiti. Užgiedosiu tada 
Ir aš gal ne taip kaip lig šiolei. 
Užgims apie Vaičių poema antra; 
Neras ten dejavimų broliai. 


ŽODYNAS 


Anga, os — sianek, przedsionek — die Vorhalle 

apdaras — odziež — die Kleidung, der Anzug 

apkursti — otuchnąč — taub werden 

aplinkybė, ės — okolicznošė — der Umstand, die Gelegen- 
heit 

aptekti — byč zalanym — ūbergossen werden 

atbalsis, io — odglos — der Schall, Widerhall 

ateiga, os — przyszlošė — die Zukunit 

atkaklybė, ės — upartošė — die Hartnackigkeit 

atsigerinti — odwdzigczyč sig — dankbar werden 
atsidunksėti — westchnąč — aufseuizen 

atvėsti — ostygnąč — abkūhlen 

audra, os — burza — der Sturm 

augintinis, io — wychowaniec — der Zogling 

auklė, ės — nianka — die Warterin 

auklinti — wychowywač, rozwijac — erziehen, entwickeln 
Balsimas, o — balsam — der Balsam 

banga, os — fala — schaumende Welle, Woge 

bailus, i — lękliwy — furchtsam, schūchtern 

begalinės, ių — nieskofnczona przestrzenh — ein unbegrenz- 
ter Raum 

byla, os — mowa — die Rede 

blaivus, i — niebieski (kolor) — blau, himmelblau 
bloškimas, o — uderzenie, rzucanie — der Hieb, Stoss 
būdas, o — charakter — der Charakter 

budrus, i — czujny — wachsam 

būras, 0 — chlop — der Bauer 

Dairytis — rozglądač sig — sich umhersehen 

dėvėti — nosič, užywač —.tragen, gebrauchen 

didumenė —- arystokracya, wyžsza klasa — die Aristokratie 

dirgsniai, ių (dirgsnys, ių) — nerwy — die Nerven 
doras, 0 — cnotliwy — tugendhait, moralisch 
dorybė, ės — cnota — die Tugend 

drabužis, io — odziež — das Kleid 

draugija, os — spoleczenstwo — die Gemeinschalt, 
sellschait 

drausmė, ės — dyscyplina, postrach — die Zucht, 
Schreck 

dūmos, ų — dumki, dumania — vertieite Gedanken 
Eilės, ių — wierszy — Gedichtsverse 

eisena, os — chod — der Gang, die Prozession 
Gaivalas, o — žywio! — das Element, der Urstofi 
galė, ės — moc, sita — die Krait, Macht 

galinis, io — konhcowy pokėoj — das Endzimmer 
gamta, os — przyroda — die Natur 

gaudė — buczato — brauste, saustė 

gema (gimti) — rodzą się — geboren werden 
giedras, a — jasny, pogodny — heiter, klar 
gyvata, os — žycie, žywot — das Leben 

gyvybė, ės — žycie, žywotnošė — die Lebenskrait 
gėrėtis — cieszyč się — ergėtzen, sich freuen 
godoti — czcič — ehren, verehren 

graudingas, a — rzewny — wehimutig, sehr gerūhrt 
grynas, a — czysty — rein, sauber 

grožė, ės — pieknošė — die Schėnheit 

gvildyti — luszczyč — reii machen 

guronai — wzgėrza — die Hūgel, die Hėhen 
Įkvėpimas, o — natchnienie — die Begeisterung 
ilgėtis — teęsknič — sich nach įemand sehnen 

ilgu — tęskno — es ist mir sehnbar 

įstabus, i — dziwny — wunderbar 

įtekmė, ės — wplyw — der Einiluss 


der 


išauklinti — wychowač, rozwingė — erziehen, entwickeln 


išgama, os — wyrodek — der Ausgeartete 
iškalbingas, a — wymowny — beredt 
iškilmingas, a — uroczysty — feierlich 
išnaktos, ų — noc glęboka — tiefe Nacht 


————— 

išnašus, i — hožy, urodziwy — leghait, stattlich 

ištirti — zbadač — auslforschen 

ištarmė, ės — wyrok — Ausspruch, Urteil 

įvairiai — w rožny sposob, dziwnie — verschiedene Art 
Jautrus, i — czuly — empiindsam, zartlich 

jaunimas, o — mfodziež — die Jugend 

jausmingas, o — wražliwy, czuly — emplindlich 
Jelgava, os — Mitawa — Mitau 

Karta, os — pokolenie —das Geschlecht, der Stamm 
kančia, ios — bėl, cierpienie — das Leiden, die Duldung 
kanklės, ių -— rodzaj cytry — die Zither (ein musikalisches 
Instrument) 

kalinys, io — wigzien — der Gefangenė 

kariauti — walczyč — kūmpien 

karionė, ės — walka, wojna — der Kampi 

kastinė, ės — kopanica — der Graben, Kanal 

keblumas, 0 — trudnošė — die Schwierigkeit 

kilsnoti — podnosič (skrzydia) — aufrichten, emporheben 
kirmėlė, ės — pijawka — der Blutegel 

klaidus, i — mylny — irrig, trūglich 

klaida, os — pomylka — der Fehler 

kliūtis, ies — przeszkoda — das Hinderniss 

kova, os — bitwa, walka — die Schlacht 

kraitis, čio — wiano — der Brautschatz 

krislas, 0 — ždžblo, pruszynka — das Splitterchen 
Laimė — szczęšcie — das Glūck 

laimėti — byč szczęšliwym — glūcklich werden 
laikraštis, čio — czasopismo — die Zeitung 

laivas, 0 — okręt — das Schilff 

laiminti — blogoslawič — segnen 

Laumės rykštė (juosta) — tęcza — des Regenbogen 
lemtas, a — przeznaczony — bestimmt 

linkėti — žyczyč — wūnschen 

lipynė, ės — drabina — die Leiter 

liuosybė, ės — swoboda — die Freiheit 

lipšys, io (lopišys) — kolyska — die Wiege 

Malonus, i — przyjemny — angenehm 

mąstyti — myšleč — denken 

medininkas, 0 — strzelec, myšliwy — der Jager 

mėginti (bandyti) — prėbowač — probieren, versuchen 
meilus, i — przyjemny — ireudlich 

mielas, a — drogi — theuer 

milžinas, 0 — bohatyr, wielki mąž — der Gigant, Held 
mįslė, ės — zagadka — das Ratsel 

mokslus, i — zdolny do nauk — fahig 

mokslavietė, ės — szkofa — die Schule 

monai, ų — czary — die Zauberei, Hexerei 

Neišlepęs — niewypieszczony — unzartlich 

nendrė, ės (lendrė) — trzcina — das Rohr 

neviliamas, a — niespodziewany — unverhoiit 

neramu — niemi'o — unangenehm, unruhig 

nuodai, ų — jad, trucizna — das Gilt 
nusiblaivyti-rozpogodzič się — heiter werden 

nusiminęs — rozpaczający — verzweifelt, traurig 
nuvergtas — poddany w niewolę — in Gefangeschait ge- 
nommen 

Paikas, a — glupi — dumm 

pajautos, ų — uczucia, zmysly — das Gefūhl, der Sinn 
pakilus, i — wzniosly — erhoben 

pamėgti — upodobač się — jemandem geiallen 

paliauti — zaprzestač — aufhėren 

paneriai (Nerys-Wilia) — brzegi Wilii — die Ufer des Flus- 
ses Wilija 

pargabenti — sprowadzič — herbeifūhren 

parvykti — powrėcič — zurūckkommen 

pažeistas, a — zraniony — verwundet 

pažymėtas, a — zaznaczony — bezeichnet 

plaštakėlis, io — motyl — der Schmetterting 

pobūdis, džio — zachęta — die Auimunterung 

pokylis, io — bal, uczta — das Gastmah!, der Schmaus 
praeiga, os — przeszlošė — die Vergangenheit 

prabilti — przemėwič, wyrzeč — anlangen zu reden 
pranokėjai — przodkowie — die Vorfahren 

prieglobstis, ies — lono — der Schoss, Busen 
prigimimas, 0 — przyrodzenie, przyroda — die Natur 

prilikimas, 0 — przeznaczenie — das Schicksal 

pristigti — zabraknąč — mangeln 

privengti — bač się i czciė — mit Furcht verehren 
proga, os — okazya, sposobnošč — die Gelegenheit 
puikus, i — pyszny, wspaniaty — stolz, herrlich 

puoštis — zdobič si; — schmūcken, zieren 

Raginti — zachgcač, pobudzač — autmuntern, auiregen 
raminti — uspokoič — beruhigen 

rėdyti — rządzič — verwalten 

riba, os — granica, brzeg — die Grenze 

ridėti — toczyč się — rollen 

rods — wprawdzie — zwar 

Sakinys, io — zdanie w mowie— der Satz, die Meinung 
sakykla, os — mėwnica, katedra — die Rednerbūhnė, die 
Kanzel 

sapnai, ų — sny, marzenia — die Tražume 

sauvaras, 0 — samowar — der Samowar 

sąžinė, ės — sumienie — das Gewissen 

sentėviai — praojcowie — die Voriahren 

sergi (sergėti) — strzeže — waschen, hiten 

siekis, i0 — cel, zamiar — das Ziel, die Absicht 

siūbuoti — falowač — sich wiegen 

skardas, 0 — oddžwiek, odglos — des Schall, der Rui 
skardžiai — dzwiecznie — wohltonend 

skilvys, io — pepek — der Nabel 

skristi — wznosič się, ulatač prędko — sich erheben 
skverbtis — wciskač się Zz silą pomieędzy czem — sich hin- 
eindrangen 

skubiai — prędko, špiesznie — schnell, gleich 

skubu — špieszno — gleich 

slaviai — Slowianie — die Slaven 

sopėti — boleč — schmerzen 

spąstai, ų — pastki — die Schlinge, der Fallstrick 
spindėti — blyszczeė — schimmern 

spėkos, ų — sila — die Kraft 

stemplė, ės — gardto — die Kehle, Gurgel 

stabas — balwan, statua — der Gėtze, der Klotz 

srovė, ės — pęd rzeki — die Strėmung 

stygos, ų — struny — die Saiten 

storis, io — grubina — die Dicke, Grobheit 

surėdymas, 0 — porządek, uporządkowanie — die Ordnung 
šarpiai — žŽwawo — worwarts 

šešėlis — cie — der Schatten 

šiaurys, io — pėlnocny wiatr — der Nordwind 

šypsoti — ušmiechač sig — ldcheln 

švelnus, i — delikatny — zartlich, fein 

Tarpas, 0 — przedziai — die Abteilung 

tauta, os — narėd — die Nation, das Volk 

tiesa, os — prawda — die Wahrheit 

tikyba, os — wiara — der Glaube 

tikslas, 0 — cel — das Ziel 

tyla, os — cisza — die Stille 

tinklas, o — sieč — das Netz 

Ūgis, io — wzrost — der Wuchs 

užžadas, 0 — przyrzeczenie, šlub — die Verheissung, das 
Gelėbniss 

užganėdinti — zadowolič — beiriedigen 

užmanymas — zamiar — die Absicht 

uošvis, io — tešė — der Schwiegervater 

Vakaroti — czuwač dlugie wieczory — lange wachen am 
Abend 

valdovas — wladca — der Herrscher 

valandrodis, io — zegar — die Uhr 

varsa, 0s — kolor — die Farbe 

vargiai — z trudnošcią — schwer 

veikalas, 0 — czyn — die Tat, die Handlung 

vėkos, ų — sily, zdolnošci — die Kraite 

verčia, ios — wartošė — der Werth 

veltu — naprožno — umsonst 

vežėjas, 0 — wėznica, furman — der Fuhrmann, Kut- 
scher 

verva, 0s — werwa, zapai — die Begeisterung, der Eifer 
vergija, os — niewola — die Gefangenschait 

vidus, aus — wewnetrzny — innerlich, inwending 

vilioti — wabič, nęcič — locken 

viltis, ies — nadzieja — die Hoiinung 
virpėti — drzeč — zittern 

visagalė, ės — wszechmoč — die Allmacht 
visuotinyčia — wszechnica, uniwersytet — die Universitat 
Žadas, 0 — czucie — das Geiūhi 

žaizda, os — rana — die Wunde 

žeisti (Žeidimas) — ranič — verwunden 
žygiuoti — išč — gehen 

žmonija — ludzkošė — die Menschheit 
žvilgėti — blyszczeč — glanzen 

Poemėlės „Lietuva“ rankraščio titulinis puslapis 


“ 1173 ais 


Poemėlės „Lietuva“ dedikacija 


Poemėlės „Lietuva“ eiliuotos dedikacijos autografo pradžia 


Terp skausmu į Garbė 


Poėma 


isz dabartiniu laiku. 


Tilzėje 1595 m. 


Spau-t4 kastų E. Jagamasto, 


Poemos „Tarp skausmų į garbę“ viršelis 


Pratarmė. 


| szleisdamas į žmones savo mylimiausį kūdikį, | 
kam-gi jį paszvęsiu? Musu garbingoji didū- 

menė jo nesuprastų; senei iszvariusi isz sa- 

lionu savo tėvynės liežuvį, moka jo tik tiek, kad 
su tarnais susisznekčtų; antgalo neturi kadą jo 
gerai ir iszsimokinti, padėjusi nemaž laiko ant pran- 
cuziszkos, vokiszkos ir kitu kalbu. Gal nekurie ir 
pagirs teorijoje mano gerus norus, bėt daugiaus nū 
ju reikalauti rodos būtu dar paranksti.  Neskaitys 
mano počmos ir ūkininkai - vargdienei; ne dėl jū 
rasziau; reikia dar jiems apszvietimo, kad galėtu 
ją suprasti. Visa mano viltis tai moksliszkai ap- 
szviesta jaunūmenė; jinai supras mano norus, atras 
czia sau peną ir pažadinimą ant tolesnio darbo; 
mano idėjos nepasirodys jai nepasiekiamos ir ne- 
galimos; nepažindama nusiminimo, jinai štos drąsei 
į karionę su sunkiomis ir skaudžiomis musu aplinky- 
bėmis, /erp skausmu-vargu atras kelią į garbę, jai 
priguli musu ateiga, dėl jos tai ir paszvęsiu savo 
pirmąją počmą.  Bėt jauni, pardaug įsitikėję į savo 
galę, pardaug teip jau reikalauja ir nū kitu; ir 
mano počma nevisai jūs užganėdįs: jos rubai pasi- 
rodys dar sziurksztųs ir stori, eisiena gana sunki. 
Bėt nenžmirszkite, brolei, jog einu keliu visai nauju 
ir neiszmintu, jog lietuviszkas liežuvis įpatingai 
poezijoje visai dar neiszdirbtas, ir ant vieno sakinio 
reikia nekartą rymoti ilgomis valandomis, iki isz- | 
randi atsakantį iszreiszkimą savo mislies. Sergėjaus, 

Poemos „Tarp skausmų į garbę“ pratarmės faksimilė 

Poemos „Raseinių Magdė“ 


pirmojo leidinio viršelis 


19404, 


Tštus 

Antanas Vytartas 


Maironis- Mačiulis. 

Kaunas 
Išleido A. Petronio knygynas. 

Poemos „Jaunoji Lietuva“ antrojo leidimo viršelis 


Poemos „Mūsų vargai“ pirmojo lei viršelis 


Apolonija Petkaitė 

Iš poemos „Mūsų vargai“ rankraščių 


Trys Maironio seserys Bernotų vienkiemyje 


Prie Birutės kalno 


Iškylos metu Zapyškyje 


Maironis Vildungeno (Vokietija) kurorte trečiojo dešimtmečio pabaigoje 


d 


Su M. Vaitkumi Bernotų vienkiemyje 


Viešnagė Latvijoje. Jelgavos stotis, 1932 m. gegužės 7 d. 


„r 


Savo sode. Kaunas, apie 1927 m. 


PEILIUKAS IŠGELBĖJO 


Kazys Rauba palyginti dar jaunas, o jau žymus Lietu- 
voje daktaras chirurgas, įgarsėjęs lengva ranka ir lai- 
mingomis operacijomis. Į daktarą chirurgą ligonis paprastai 
žiūri su tam tikra baime ir nepasitikėjimu. Kazys Rau- 
ba buvo laukiamas su išsiilgimu. Jo pasitikįs ir linksmas 
veidas, tartum saulės spindulys, įžengęs į ligonio pas- 
togę, hipnotizuodavo, užkrėsdavo viltimi. Jei pesimistai 
bendrai nepakenčiami gyvenime, tai ypač gydytojui reikia 
būtinai nusiteikti linksmo būdo optimistu. 

Šiandieną mūsų daktaras kaip tik taip ypatingai gerai 
nusiteikęs; liepos saulutė maloniai šypsos ir sveikai šil- 
do, o už atdaro lango stipriai kvepia jazminų žiedai;, iš 
ligoninės grįžo anksti; darbo daug nebuvo: per tris pas- 
tarąsias dienas neatsitiko nė vienos katastrofos su auto- 
busais, neteko siūti ar lengvai sužeistųjų žaizdų pjaus- 
tyti irc klausyti įkyrių jų dejavimų. Pavalgęs pietus be 
skubos, ramiai krapštinėjo sau perlamutriniu peiliuku dan- 
tis ir mąstė: šiandien trečiadienis, po trijų dienų bus 
šeštadienis; tada garlaiviu vyks į Kretkampį aplankyti 
vaikučių ir žmonos. Jiems rėikia gryno oro ir vasaros 
atostogų, o jam, kaip šeimynos galvai, atostogauti nėra 
kada: kas uždirbs duoną ir apmokės vasarotojus? Santy- 
kiai su žmona šiandien jau nebeturi tiek šilimos ir poe- 
zijos kaip pirmaisiais metais, vis dėlto, galima sakyti, 
normalūs: nors kai kada bent kiek pavydi žmona ir pri- 
kaišioja jam pusiau juokuodama, pusiau rimtai smalsumą 
gražiam veideliui, tačiau rimtesnio nesusipratimo ir tikros 
su ašaromis audros jų tarpe lig šiolei dar neatsitiko. 
Perlamutrinis peiliukas, taip jo mėgstamas kaip koks ta- 
lismanas, buvo irgi žmonos dovanėlė iš pirmųjų metų 

po vestuvių ir, kaip pasirodė, labai laimingas: kiek kartų 
jį buvo ar pametęs, ar kur po pietų ant stalo pamiršęs, 
jį vis netikėtai atrasdavo. Ant vienos jo kriaunos buvo 
emaliuotas Vytauto didžiojo atvaizdas, antroje pusėje pa- 
rašas: dovanėlė. 

Daktaro malonų far niente pertraukė iš prieangio skam- 
butis, ir tarnaitė padavė telegramą. Vargiai kam telegrama 
daro gerą pirmąjį įspūdį. Gal tik vardinių dieną... Bet 
ir tai, kai jų nedaug, o laiškanešius reikia už patarnavimą 
dosniai padėkoti!.. Daktaras krūptelėjo, ir pirmoji jo mintis 
buvo, ar koks velnias nepatarė jo šeimynėlei automobi- 
liu pasivažinėti ir pakeliui į akmenį sudužti. 

Bet telegrama pasirodė mušta iš Klaipėdos: du jo pro- 
fesijos draugai eskulapai kviečia Raubą pagalbininku į 
sunkią operaciją: turtingas kaufmanas, bečiupinėdamas 
revolverį, įvarė sau kulką į stuburkaulį. Nors Rauba me- 
mellenderių vokietukų nemėgo, bet esi chirurgas ir žmogaus 
gyvybę reikia gelbėti. Be to, dar čia prakalbėjo ir lietu- 
vio ambicija: vokietis nesišaukia Karaliaučiaus garseny- 
bių, tik Raubos, lietuvio. Iš pradžių daktaras buvo keti- 
nąs apie savo išvažiavimą pranešti žmonai, bet paskui 
numojo ranka: dar besirūpins nereikalingai ar užsigeis 
ir pati pažiūrėti Klaipėdos ir marių, vieną naktį nuva- 
žiuos, antrą pagrįš; gal dar ta proga aplankys ir kau- 
niečių mėgstamą Palangą, kurios iki šiolei pats nebuvo 
matęs. Vienam bus laisviau. 

Pasisamdęs miegamąjį kupė, tą patį vakarą išvyko į 
Klaipėdą. Monotoniškas traukinio bildesys ir minkštas 
lingavimas greit jį užmigdė, bet keistas sapnas iš miego 
pažadino: žmona įam pirštu pagrasė, ir jisai pamatė prieš 
save tamsią bedugnę, nuo kurios atšokęs pabudo: buvo 
Kretingos stotis ir giedras rytas; laikas krapštyti akis, 
pasirąžyti ir tvarkytis; už gero pusvalandžio ir Klaipėda! 

Operacija, kaip paprastai, Raubai pasisekė laimingai, 
vokietis atsilygino vokiškai, nustatyta taksa, bet nei li- 
gonio šeimyna, nei eskulapai draugai pietums nepakvie- 
tė; teko jų ieškoti restoranuose. Rauba nėjo į lietuvių 

„Viktoriją“: jam norėjosi pratinti vokiečius lietuvių kalbos. 
Užėjo į vieną, bet, gavęs į lietuvišką pašnekinimą ištar- 
mę: nicht verstehen, apsisuko ir išėjo. Antrame restora- 
ne ta pati istorija. Jau buvo beišeinąs ir iš čia, bet šeimi- 
ninkas pasišaukė savo sūnų, 11 klasės gimnazistą, kurs 
bent kiek lietuviškai grabaliojo. Buvo dar kita priežastis, 
kuri daktarą sulaikė: apžvelgęs nedidžią valgomąją salę, 
pastebėjo, kad visi valgomieji staleliai užimti, tik prie 
vieno dviem vietom stalelio sėdėjo simpatiškas jaunas 
veidelis; neužteko daktarui jėgų atsispirti pagundai; man- 
dagiai paprašęs leidimo, užėmė vis d vis laisvą vietą. 

Jo kaimynė pasirodė mokanti gan gerai lietuviškai, nors 
su vokišku bent kiek akcentu;, bet pats tas švebeldžiojąs 
akcentas jos lūpose kažkaip simpatingai skambėjo. Pie- 
tūs buvo tikrai vokiški: aitriai saldi sriuba, kepsnys to- 
mato sose ir kažkoks dar Kuchen ir Kūse. Tačiau jaukioje 
ir šnekioje draugijoje tas viskas išsilygino; be to, dar 
pasirodė, kad abudu tą patį turį sumanymą: pirmuoju 
po pietų autobusu vykti į Palangą, pasigėrėti nepaprastai 
gražiu įos pliažu, pasižvalgyti. Jiems kartu išeinant iš 
restorano, vokietukai, cigarus po pietų užrūkę, šaipės, 
kaip Rauba spėjo, be abejo, dėl jų lietuviškos kalbos. 

Autobusą juodu pasiekė kaip tik į patį laiką: turėjo 
išeiti už penkių minučių, ir jame buvo kaip tik dvi tuščios 
vietos. Rauba savo širdyje pamanė, kad ir čia jam se- 
kas. Bet, dar neužėmęs autobuse vietos, iš papročio įkišo 
du pirštu į šoninę kišenaitę: perlamutrinio peiliuko nė- 
ra; mat po pietų senu papratimu buvo jį išsitraukęs, bet 
simpatingoje draugijoje susidrovėjo badyti dantis, padė- 
jo ant stalo ir... užmiršo. Dabar susigriebęs neilgai dve- 
jojo — ir restoranas už keleto namų, ir mūsų autobusų 
šoieriai nepapratę prie punktualumo: palauks! 

Atsiprašęs ir pasižadėjęs simpatingam veideliui tuojau 
sugrįžti, didžiais žingsniais grįžo į restoraną. Šeiminin- 
kas su vokišku pedantizmu peiliuką įdėjo į voką, užlipdė, 
užantspaudavo ir, padėjęs užrašą „unbekannte Litauer“, 
užrakino spintoje. Iki Rauba visus formalumus, nors ir 


440 


skubiai, atliko, iki peiliuką atsiėmė ir į autobuso stotį 
sugrįžo, praėjo 10 minučių: autobusų stotyje buvo tuščia 
vieta. Pradėjo daktarui nesisekti. Antras autobusas žadėjo 
išeiti tik po dviejų valandų. Vis dėlto Rauba, sukeikęs 
vokišką punktualumą, pasiryžo jo laukti ir vytis savo 
simpatiją, nes kitaip galėtų dar vargšė pamanyti, kad jis 
tyčiomis ją apvylė. Tačiau, deja, jam nebeteko daugiau 
jos matyti: ne per toli nuo Palangos įsilinksminęs pir- 
mojo autobuso šolferis paleido mašiną 80 kilometrų į va- 
landą, paskutinio tekinio šina sprogo, autobusas apsivertė, 
benzino rezervuaras irgi sprogo, sudraskęs patį autobu- 
są; pusė keleivių sunkiai sužeista, pusė užmušta. Išliko 
bemaž sveikas, dievai žino, kokiu būdu, vienas šoferis, 
toli į šalį nublokštas. Bėgo vargšas išsiblaivęs į mišką 
kartis, tik ant greitųjų užmiršo vargšas pasiimti pantį 
ir... nepasikorė. Palangos gydytojai jau buvo atvykę į 
katastrofos vietą. 

Rauba, eidamas savo profesijos pareigas, šoko greitai 
gelbėti aukų;, ypač jam rūpėjo simpatingas veidelis. Ta- 
čiau nemaža nustebo, neradęs jos nei tarp užmuštųjų, 
nei tarp sužeistųjų: buvo jam ir džiaugsmas, kad ji išliko 
gyva, matyti, pasilikusi Klaipėdoje, bet kartu ir nusivy- 
limas, kad įi gal rimtai ir nebuvo maniusi vykti į Palan- 
gą, bent be jo draugijos. 

Sugrįžęs į Kauną, daktaras, pasakodamas šį įvykį, bu- 
vo įsitikinęs, kad peiliukas išgelbėjo gyvybę. Bet ne visi 
tos pasakos klausytojai buvo vienos nuomonės: vieni su 
šypsena manė, kad peiliukas daktarą išgelbėjo ne tik nuo 
mirties; žmona jam prikaišiojo, kad tai įspėjimas būti atei- 
ty atsargesniam su atsitiktinėmis pažintimis; pagaliau Rau- 
bos klientai ligonys tvirtino, kad daktaras, matyti, Lie- 
tuvos visuomenei labai reikalingas, todėl ir Dievo Ap- 
veizda jį apsaugojusi nuo pavojaus. 

Šiame tome spausdinamos Maironio poemos: „Jaunoji Lietuva“, „Ra- 
seinių Magdė“, „Mūsų vargai“, parašytoji lenkų kalba „Znad Biruty“ 
ir jos vertimas į lietuvių kalbą, atliktas 1986 m. V. Katiliaus. Jos sudarė au- 
toriaus parengtų spaudai „Raštų“ antrąjį tomą, išleistą Kaunęė 1926 
metais. Poemų chronologinis išdėstymas (išskyrus svetimkalbę „Znad 
Biruty“, įdėtą pabaigoje) padeda pasekti Maironio požiūrį į Lietu- 
vos visuomeninio gyvenimo raidą nuo XIX šimtmečio pabaigos iki bur- 
žuazinės valstybės susikūrimo. Po skaitytojui įprastų „Pavasario bal- 
sų“ poemos atrodo kaip kažkas nauja, smarkiai praplečiančio rašy- 
tojo kūrybos pasaulį. Jos leidžia geriau pažinti Maironį kaip kūrėją 
ir žmogų, suprasti jo polinkius ir interesus. Savo poemomis rašytojas 
iškyla prieš mūsų akis kaip epikas, kaip plačių istorinių tautos būties 
drobių piešėjas, kaip metraštininkas ir naujų visuomeninės minties bei 
gyvenimo formų skatintojas. Pažymėtina, kad šie kūriniai rašyti ne 
ramiai kontempliuojant, o aktyviai apmąstant ir bandant pakeisti no- 
rima kryptimi tikrovę. Jų meninis audinys įvairus: objektyvios realybės 
vaizdai čia nuolat užleidžia vietą lyriškai, švelniai ar ironiškai nuspal- 
vintoms scenoms, iragmentams, epizodams. Skaitydamas Maironio poe- 
mas, negali likti abejingas — toks atviras emocionalumas. Imponuoja 
karštas autoriaus pasikliovimas meniniu žodžiu, jo sugestija skaity- 
tojui, tikėjimas, kad grožinė literatūra skatina veiksmą, darbą, poelgį, 
kad ji formuoja žmogaus dvasinį pasaulį, aiskleisdama poetinį grožį 
ir visuomeninę tiesą. Paliudydamos ir savo meninius netesėjimus, po- 
emos sykiu padės skaitytojui savaip išspręsti klausimą, kiek Maironis 
yra lyrikas, o kiek epikas ir kas jos pagaliau yra: tik liūdnokas poeto 
lyrinio talento atšvaitas ar reikšmingas jo papildymas, naujas žingsnis 
tiek poeto kūrybinėje biografijoje, tiek lietuvių literatūros kelyje. Koks 
bebūtų skaitytojo galutinis žodis ir jo teismo ištartis, Maironio kū- 
rybos logika rodo, kad pačiam rašytojui išėjimas iš eilėraščio į platesnį 
žanrą buvo būtinas. Poema praplėtė tai, kas eilėraštyje buvo išsakyta 
tik bendrais bruožais. Ji išaugo iš savo meto realybės, suleido į ją 
šaknis ir pirmą kartą Maironio kūryboje prabilo tokiu empirišku žo- 
džiu, tokiomis gyvenimiškomis situacijomis, kad dauguma jų buvo pa- 
imta tiesiog iš paties auioriaus arba jį supusių žmonių biograiijos. 
Antra vertus, maksimaliai, labiau už bet kurį kitą to meto lietuvių ra- 
šytoją priartinęs savo poemas prie realybės, prie „dabartinių laikų“, 
kaip pats rašė „Tarp skausmų į garbę“ paantraštėje, Maironis vis dėl- 
to suvokė, kad poema turi vykdyti ir didingąją, išaukštinančią misiją, 
kad ji, kaip ir eilėraštis, turi poetizuoti. Iš čia kilo poeto epinių kūrinių 

vidinis patosas ir entuziazmas, tas jaudulys, kuris retkarčiais nuslys- 
davo į melodramatizmą, į šiandien — intelektualinio racionalizmo lai- 
kais — stebinantį, netgi šypseną sukeliantį „naivumą“. Nesunku paste- 
bėti, kad Maironio eilėraščiai ir poemos papildo, palaiko vienas kitą, 
kad eina susikibę rankomis. Retkarčiais eilėraštis įsilieja į poemą, ret- 
sykiais poema duoda impulsų naujiems lyrikos posmams. Eilėraštis kaip 
ryto rasa atgaivina, kaip saulės šiluma sušildo rupią poemų kasdie- 
nybės žemę, poemos, kaip kažkas labiau apčiuopiamo, realaus, geriau 
išstudijuoto ir objektyviai pažinto, veikdamos poeto širdį, pavirsta api- 
bendrintais poetiškosios Maironio lyros posmais. Pastebime, kad poemos 
(tai natūralu) labiau už eilėraštį priklausė nuo istorijos eigos: sukosi 
laiko dantračiai, sukosi sykiu ir rašytojo poemų „filmas“, pavirsdamas 
taip pat istorija, metraščiu, kronika, greitai reaguodamas į visuomeninio 
gyvenimo įvykius, užbėgdamas jiems už akių, brėždamas jo perspek- 
tyvą. Tad geriausia Maironio poemas skaityti nuo pat pradžios, vieną 
paskui kitą: taip, kaip įas išdėstė „Raštuose“ pats autorius. Bet tai 
dar ne viskas. Maironio poemos (bent kai kurios) turi savo priešisto- 
riją, savo pirmtakės, savo pirmuosius variantus bei pavidalus. Taip 
yra atsitikę su „Jaunąja Lietuva“, kuri tam, kad atsirastų, turėjo iš- 
laukti savo meto. O prieš tai buvo kitas kūrinys — poema „Tarp skaus- 
mų į garbę“ — Maironio jaunystės vilčių išraiška, jo neįgudusio, bet 
tiesioginio ir nuoširdaus poetinio balso liudijimas. Logiškiausia poemas 
pradėti skaityti vis dėlto ne nuo jos, o nuo visos kūrybos pirmagimio — 
poemėlės „Lietuva“, rašytos dar jaunuolio ranka, bet nuspalvintos ir 
prisodrintos visomis būsimos didelio rašytojo kūrybos spalvomis. Čia 
visko pradžia, čia tas jaunystės krantas, nuo kurio bus tolstama ir į kurį 
nuolat atsigręžiama patikrinti savęs. „Tarp skausmų į garbę“ ir „Lietuvą“ 
skaitytojas ras išspausdintas skyriuje „Maironio nepublikuoti „Raštuose“ 
i tekstai pateikiami beveik neredaguoti. Pritaikyta prie šių dienų 
reikalavimų skyryba bei rašyba, paliekamas autentiškas stilistinis didžiųjų 
raidžių rašymas. Vietovardžiai, tarptautiniai žodžiai, kur netrukdo ritmui, 
taisomi pagal dabartinę vartoseną. Sunkiau suvokiami žodžiai, realijos 
paaiškinti komentaruose. Norėjosi, kad skaitytojas išvystų Maironį tokį, 
koks jis buvo, yra ir jau bus visada nuo tos dienos, kai nustojo plakti 
jo širdis ir ranka paleido plunksną. „Raštų“ II tomo, kaip ir I, istorinę, 
politinę terminiją tikslino, papildė ist. m. daktaras V. Merkys. 

Pagrindinį komentarų turinį sudaro kiekvieno kūrinio aprašas, 
kuriame nurodoma pirmiausia bibliogralinės žinios, o po to turimi duome- 
nys apie kūrinių genezę bei vertinimo lietuvių literatūros kritikoje ir 
moksle pagrindiniai bruožai. (Skliaustuose pirmasis skaitmuo reiškia 
panaudotos literatūros sąrašo numerį, antrasis — atitinkamos pozicijos 
puslapį.) Tai turėtų padėti geriau suvokti Maironio kūrybą ir jos recepciją 
skirtingais lietuvių literatūrologinės minties tarpsniais. 

Plačiau apie redagavimo principus žiūrėti I tomo komentaruose. 


445 


POEMŲ KOMENTARUOSE CITUOJAMOS LITERATŪROS 
SĄRAŠAS 


„ Čėsnys B. Maironis. Jo gyvenimo bruožai.— „Naujoji romuva“, 


Nr. 28--29. 


. Gineitis L. Maironio poezija. „Rinktinių raštų“ II tomo paaiškinimai.— 


Kn.: Maironis. Rinktiniai raštai, t. 1. V., 1956, p. 5—49; t. 2, V., 1956, 
p. 237—244. 


. Jakštas-Dambrauskas A. Maironio „Jaunoji Lietuva“.— „Draugija“, 


1908, Nr. 20, p. 445—454. Cit. pagal: Lietuvių literatūros kritika, t. 1. 
V., 1971, p. 507—516. 


„ Korsakas K. Literatūriniai kontaktai. V., 1987. 
„ Korsakas K. Didžioji lietuvių literatūros tradicija. — Kn.: K. Korsa- 


kas. Literatūros raida. V., 1985, p. 439—455. 
Lankulis J. Maironio kūryba.— Kn.: J. Lankulis. Rašytojų siluetai. 
V., 1984, p. 8—18. 


„ Lietuvių literatūros istorija, t. 2. V., 1958, p. 240—278. 


Lietuvių literatūros istorija, t. 1. V., 1979, p. 151—172. 


„ Maironis. Kritika.— „Lietuvis“, 1925, rugsėjo 4. 
„ Maironis (S. M-lis). Lietuvos istorija ir Lietuvos rašliavos apžvalga. 


Peterburgas, 1906. 


. Maironis. [Atsakymas į S. Matulaičio kritiką] .— „Žemaičių ir Lietuvos 


apžvalga“, 1895, Nr. 22. Cit. pagal: Lietuvių literatūros kritika, t. 1. V., 
1971, p. 292—299. 


. Matulaitis S. (N.) Tarp skausmų į garbę. Poema iš dabartinių 


laikų. Parašė St. Garnys.— „Varpas“, 1895, Nr. 8, p. 133—136. Cit. 
pagal: Lietuvių literatūros kritika, t. 1. V., 1971, p. 235—245. 


„ Matulaitis S. (S) Pavasario balsai. Eilės, parašė S. Maironis,— 


„Varpas“, 1898, Nr. 7. Cit. pagal: Lietuvių literatūros kritika, t. 1. 
V., 1971, p. 245—248. 


. Mykolaitis-Pulinas V. Naujoji lietuvių literatūra, t. 1. Kaunas, 1936. 
. Mykolaitis-Putinas V. Adomas Mickevičius ir lietuvių literatūra. V., 


1955. 


„ Mykolaitis-Putinas V. Maironio poeto kelias. Maironis.— Kn.: V. My- 


kolaitis-Putinas. Raštai, t. 8. V., 1963, p. 303—313, 314—347. 


. Mykolaitis-Putinas V. Maironis. 100-tosioms „gimimo metinėms pa- 


minėti. — Kn.: V. Mykolaitis-Putinas. Literatūros vertybių ieškant. 
V., 1984, p. 286—294. 


„ Pakalniškis K. Kaip Maironio „Per skausmus į garbę“ spausdino- 


me.— „Rytas“, 1932, rugpjūčio 10. 


„ Pakalniškis R. Lietuvių poema. V., 1981. 
. Paparonis (A. Šmulkštys). Dėl Maironio poemos „Mūsų vargai“.— 


„Laisvė“, 1920, rugpjūčio 22. 


„ Sprindis A. Povilas Višinskis. V., 1978. 

22. Sruoga B. Maironis.— „Aušrinė“, 1913, Nr. 28, p. 197—208. 
23. Tumas J. Jonas Maironis-Mačiulis. Kaunas— Marijampolė, 1924. 
24. Zaborskaitė V. Maironis. V., 1968. 

25. Žėkaitė J. Šatrijos Ragana. V., 1984 


POEMOS 
„JAUNOJI LIETUVA“ 


Bibliografiniai duomenys. Pirmoji publikacija: Maironis (M-lis). 
Jaunoji Lietuva. Poema. 1907 m. Kaune. Antroji: 1921 m. taip pat Kaune. 
Trečioji: Maironio „Raštų“ II tome, 1926 m. 

Pirmosios šešios poemos giesmės buvo išspausdintos 1905 m. Petrapi- 
lyje ėjusiame „Lietuvių laikraštyje“, septintoji ir aštuntoji parašytos 
1906 m. Poemos pabaigoje Maironis užrašė: „Pabaigiau Villa St. Charles 
Šveicarijoj liepos 25 d. 1907 m.“ Pirmojo leidimo pratarmė datuota 1907 m. 
gruodžio 15 dienos data. 

Kūrinio genezės aiškinimas. Pirmojo „Jaunosios Lietuvos“ leidimo 
pratarmėje autorius rašė: „Bus jau metų apie 20, kaip, atspausdinęs poemą 
„Tarp skausmų į garbę“, paleidau ją į žmones. Kritika kaip kritika: vieni 
ją šiek tiek pagyrė, kiti skaudžiai išpeikė. Su laiku pats parsitikinau, jog 
mano veikalas buvo tikrai menkutis ir buvau visai jo išsižadėjęs. Kai kurie 
man prielankūs draugai (pirmiausia, matyt, turimi galvoje Vaižgantas ir 
A. Jakštas — /. S.) ne kartą prašė, kad, pertaisęs savo poemą, atspausdin- 
čiau ją antrą kartą, bet man buvo įkyru prisipažinti ją rašius. Ant galo, 
bijodamas, kad kas jos neperspausdintų užrubežyje senovės rūbuose ir be 
mano žinios, pasiėmiau ją taisyti; bet greitai parsitikrinau, kad tai bergž- 
džias darbas taisyti netikusį seną dalyką. Todėl tik vieną antrą mintį kai 
kur pasiskolinęs iš pirmosios poemos, parašiau bemaž visai naują...“. Šio- 
je ištraukoje visų pirma krenta į akis Maironiui nebūdingas požiūris į sykį 
jau padirbtą savo darbą, į savo jau parašytą kūrinį. Tuo labiau kad poemą 
„Tarp skausmų į garbę“ poetas palyginti taip neseniai buvo vadinęs savo 
„mylimiausiu kūdikiu“. Rašytojo kūrybos kelias rodo, kad Maironis ne- 
buvo linkęs ko nors kūryboje nuneigti, juoba ką nors numesti į šalį, 
visiškai išsižadėdamas. Tai, kas atrodė taisytina, taisė, gelbėjo, pritaiky- 
damas prie savo pakitusio požiūrio ir dienos reikalavimų, bet taip pat 
saikingai, atsargiai, neužbraukdamas to, kas jau kartą nusistovėjo ir buvo 
atlikta. Be to, tai turbūt vienintelis atvejis, kai rašytojas leidosi taip pavei- 
kiamas kitų nuomonės. Didžiausios įtakos poemos „Tarp skausmų į gar- 
bę“ tolesniam likimui ir naujo kūrinio — „Jaunosios Lietuvos“ — gimimui 
bus turėjusi S. Matulaičio kritika ir primygtini Vaižganto pasiūlymai 


"taisyti kūrinį. 


Kaip pažymėta V. Zaborskaitės, naujosios poemos negalima laikyti 

visai nauju kūriniu — „per daug glaudūs saitai su „Tarp skausmų į garbę“. 
Iš pirmosios poemos antrojon Maironis perkėlė ne „vieną antrą“ mintį, o 
žymiai daugiau — beveik pusę viso teksto, mažesniąją jo dalį ištisai įtrau- 
kęs į „Jaunąją Lietuvą“, o didesniąją sunaudojęs kaip motyvus, užuomaz- 
gas atskiriems „Jaunosios Lietuvos“ fragmentams“ (24, 261—262). Tiesa, 
būta ir kitokių nuomonių. Štai A. Jakštas buvo labiau linkęs sutikti su 
autoriumi, negu jam prieštarauti: „Pati „Jaunoji Lietuva“ — kaip autorius 
rašo savo „Pratarmėje“ — nėra suvis nauja; ji perdirbta iš poemos „Tarp 
skausmų į garbę“, išleistos pirm 20 metų. Bet tas perdirbimo darbas čia 
atlikta taip, kad iš seno veikalo vos tik viena antra mintis beužsiliko,— 
visa kita yra visai iš nauja autoriaus sugalvota ir sueiliuota“ (3, 508). Ir 
iš viso literatūros moksle iki šių dienų matyti tam tikros painiavos — taip 
ir neaišku iki galo, kas gi yra „Jaunoji Lietuva“: visiškai savarankiškas 
kūrinys ar tik poemos „Tarp skausmų į garbę“ variantas. Vaižgantas, 
kažkodė! manydamas, kad sutinkąs su autoriumi, vadino „Jaunąją Lietu- 
vą“ poemos „Tarp skausmų į garbę“ „Sutvarkytuoju juodraščiu“ (23, 
118). Apie savarankiškumo statusą skaitome L. Gineičio parengtų Mai- 
ronio „Rinktinių raštų“ įvade: „Kritikos paveiktas, Maironis ėmėsi taisyti 
veikalą ir davė žymiai pakeistą ir praplėstą jo variantą nauju „Jaunosios 
Lietuvos“ pavadinimu (1907)“ (2, 36). Plg. taip pat tų pačių „Rinktinių raš- 
tų“ paaiškinimų tekstą: „Jaunosios Lietuvos“ pirmoji redakcija vadinosi 
„Tarp skausmų į garbę“;.ji spaudoje pasirodė 1895 m. St. Garnio slapyvar- 
džiu“ (2, 237). Pirmuoju „Jaunosios Lietuvos“ variantu vadina „Tarp skau- 
smų į garbę“ R. Pakalniškis, taikydamas išsyk du — ir „naujo“ poemos 
„Tarp skausmų į garbę“ varianto, ir „atskiro kūrinio“ terminą, teisingai 
pabrėždamas, kad savarankiško kūrinio statusą „Jaunajai Lietuvai“ su- 
teikia ir autoriaus motyvuotai duotas kitas pavadinimas, ir pakitęs poemos 
žanrinis pobūdis. Tik „Jaunoji Lietuva“ davė lietuvių literatūrai tipišką 
XIX a. trečiojo-—ketvirtojo dešimtmečio Europos literatūrai nacionalinę 
herojinę poemą: „Šitokią poemą Maironis sukūrė ne iš karto. Pirmajame 
variante „Tarp skausmų į garbę“ (1895) dar trūko gilesnio realistinio 
žvilgsnio (kadaise tai kėlė S. Matulaitis). <...> Palinkęs į romantinę 
lyrinę poemą (tai charakteringa ir 1904 m. paskelbtai jo poemai lenkų kalba 
„Nuo Birutės kalno“), vėliau Maironis stengėsi apimti visas nacionalinio 
judėjimo puses, pasverti pagrindinių jėgų vaidmenį nacijos gyvenime ir 
todėl negalėjo išsitekti lyrinės poemos rėmuose. Neatsitiktinai naują poe- 
mos variantą autorius laikė atskiru kūriniu ir parinko jam kitą pavadi- 
nimą“ (19, 125—126). Plačiausiai ir išsamiausiai abiejų Maironio poemų 
santykis nusakytas V. Zaborskaitės monografijoje „Maironis“ 

Kiti kūrinio vertinimai. Išvis teigiamas Vaižganto požiūris į „Jaunąją 
Lietuvą“ buvo visgi sudėtingas ir gana prieštaringas. Vos tik ėmęsis 
autorių pagirti, Vaižgantas tuojau pat atrasdavo antra tiek, už ką jį galima 
papeikti: teigiamai išgyveno ir interpretavo šių kūrinių idėjinį tematinį 

turinį, nedarydamas autoriui jokių priekaištų, netgi gindamas nuo S. Ma- 
tulaičio recenzijoje pareikštų ideologinio pobūdžio pastabų. Šiuo atžvil- 
giu rašytojas stovėjo tose pačiose klerikalinės lietuvių nacionalinio ju- 
dėjimo pozicijose kaip ir Maironis. Kaip ir poemoje „Tarp skausmų į 
garbę“, „Jaunojoje Lietuvoje“ Vaižgantas pasigedo įtaigesnės meninės 
iormos. Ypač — visapusiškų, įtikinamai apibrėžtų charakterių ir tikro 
dramatizmo: „Žmonės čia tik manekenai idėjoms palaikyti kaip telegrafo 
stulpai vieloms: per įuos eina srovės, o ne jie sroves leidžia“ (23, 119). 
Kūrinyje Vaižgantas atrado džug „psichologinio nenūcsaikumo“, peikė 
už tai, kad jame dominuojančios „lyrinės digresijos“, kad jam stoka 
logikos, kad esąs perkrautas: „griebta, kas tik iš tų sričių pakliuvo: 
be jokio laiku sumanytojo plano, jokiam laiku nusistatytam tikslui: foto- 
graiuoti, ir tiek“ (23, 156). Bet įdomiausias yra šią kritiką atsveriančių 
pastabų turinys. Jis ir šiandieną aktualus. Vaižgantas rašė: „Jaunoji Lie- 
tuva“ tai poema, supinta iš atskirų, gangreit palaidų vaizdų kaip ir „Pra- 
giedruliai“. Abiejų autorių čia nemokėta sugalvoti įdomiai komplikuota 
iabula, kuri arti surištų tuos vaizdus. Ar tai didelis nusidėjimas dailei? 
Ne, tai nėra nusidėjimas; jei vaizdai katras sau įdomūs, jie patrauks 
skaitytoją ir leis jiems patiems pasidaryti bendrą sintezę. Bet jei vaizdai 
katras sau nėra užbaigtinai papiešti, pilnai aiškūs;, jei vienas vaizdas 
tuo pradėjimu pinas su kitais, tai kartais ne papildo vienas kitą, tik 
kliudo vienas kitam ir daro literatūrinę abrakadabrą“ (23, 153-—154). 
Bet svarbiausia — kaip Vaižgantas „abrakadabrą“ supranta ir įteisius: 
nepaisant kronikiškumo, fragmentiškumo, netvarkingos kompozicijos, 
kas „sumažina jos („Jaunosios Lietuvos“ — /. S.) literatūrinę vertę“, 
tie patys minusai „padidina visuomeninę ir istorinę jos vertę: „Jaunoji 
Lietuva“ liks labai svarbus galo XIX amžiaus Lietuvos inteligentijos 
nuotaikos dokumentas. <...> Tai, ką anasai inteligentas pavadino kū- 
rinio abrakadabra — pati tikruma, ir jos tyrėjams nesunku bus prisiver- 
sti paskaityti veikalą, kaip miela malonu paskaityti nuobodžius metraš- 
čius. 

Neaiškumai situacijų, neaiškumai tipų; visa ko vien atitraukti gaba- 
lai, idėjų skeveldros, norų kilimai, nedrąsa, nesijutimas ištesėsint kuriai 
didelei kovai, dėl to nesiėmimas kurių griežtų priemonių, dėl to kentėjimas 
iš tolo, pavydas iš tolo, neapykanta iš tolo,— visa tai buvusiojo chaoso 
„nebuliai“ — rūkeliai, iš kurių per ilga turėjo pasidaryti tiršti debesys, 
aptempti horizontai, kilti audros su žaibais ir perkūnais. Tų laikų vaiz- 
duotojas jau gaus kitaip parašyti visuomeninės ir politinės reikšmės vei- 
kalą, neg tai parašė rūkų draikymosi laikais (išretinta ma- 
no —/ S.) Maironis“ (23, 156—157) Po to Vaižgantas priėjo išvados, 
kad Maironio poemai „Jaunoji Lietuva“ netinka abstrakčios idėjų poemos 
reikalavimų taikymas. Kūrinys vertingas būtent savo istoriškumu, labai 
autentiškai perteikta savo istorinio laiko dvasia, tiek autentiška, kad net 
forma organiškai įgavo jos savitumus, jos charakteringąsias žymes. Šie 

daug racijos turintys Vaižganto argumentai vėliau mūsų literatūrologų 
nebuvo išplėtoti. 

Iš savo estetinės koncepcijos pažvelgė į Maironio „Jaunąją Lietuvą“ 
B. Sruoga straipsnyje, išspausdintame 1913 m. „Aušrinėje“. Jis ieškojo 
poemos tautiškumo ir džiaugėsi jį su kaupu atradęs. „Rainys — įdomus 
visų pirma kaip psichologinis atgimimo laikų tipas. Tai jis yra jų, lie- 
tuvių, tautiškumo, dvasios, minties, ūpo ir būdo išreiškėjas atgimimo lai- 
kais“ (22, 463). B. Sruoga čia tarsi išreiškia ir tai, ką vėliau taip aukštai 
įvertino Vaižgantas,— kūrinio tikroviškumą, autentiškumą. Tik jo pabrė- 
žiami ne tiek istorinės, kiek psichologinės tiesos momentai. Labai nei- 
giamai įvertinęs Zonio charakterį (libretas „Kame išganymas“), kritikas 
pabrėžė jo fone išryškėjančius teigiamus Juozo Rainio paveikslo bruožus, 
priešpastatydamas Rainio ryžtingumą, aiškų tikslo suvokimą Zonio su- 
glebimui. B. Sruoga labai teigiamai apibūdino Rainio sugebėjimą išeiti 
iš meilės „krizės“: „Jo šiuo atsitikimu vidujinė-kova — tai tiktai lengvas 
atsiduksėjimas ir -pasigailėjimas. <...> Tame yra visa Rainio dramos 
kvintesencija, jo, žmogaus, gilus turinys. Štai kuo jisai mums artimas ir 
todėl brangus. Nukentėjęs šiokią tokią „krizę“ savo intymiuose reikaluose, 
Rainys toliau vysto savo idėjas, toliau skečia savo įgimtas pajėgas, to- 
liau varo išauklėtą širdyje darbą. Jokie svyravimai nenulenkė laisvos jo 
galvos prieš tokius mecenatus kaip Goštautas, kad gautų asmeninę laimę;. 
jis kibo visuomenės dirvoje, atrasdamas ten sau nusiraminimą. Rainys 
tampa karščiausias ir tvirčiausias iniciatorius tėvynės prikėlimo;, draugus 
bežadindamas, tampa jų vadovu, jų kelrodžiu“ (22, 467). Anot B. Sruo- 
gos, Maironis „Rainyje išreiškė grynai tautines lietuvių būdo žymes. Jisai 
Rainiu išreiškė ne turinį mūsų psichikos, bet formą, mūsų valios ir mąsty- 
mo procesus“ (22, 468). Formą B. Sruoga paaiškino savaip: „tai yra 
valios ir protavimo procesai“. Straipsnio autorius turėjo Maironiui dėl 
Rainio tik vieną priekaištą — „fabulos siaurumas neleidžia apsireikšti 
visoms jo būdo ir dvasios ypatybėms“. Priekaištai dėl fabulos kartojasi 
visų rašiusių apie „Jaunąją Lietuvą“ darbuose. 

Įdomu ir tai, kad B. Sruogai Jadvyga Goštautaitė neatitinkanti 
tautiškosios Rainio paveikslo dvasios, ji esanti „internacionalinė“, jos 
psichika visai kitokia negu Rainio. Jos paveikslas nudažytas visai kitais 
dažais. „Joje daugiau turinio negu formos (tekste kitas šriftas — I. S.). 
<...> Nieko joje nėra tokio, kas būtų tiktai joje, kad to „kas“ nebūtų 
nacionaliniuose tipuose kitų tautų. <...> Pradėjęs seniu Juška, pra- 
eidamas pro senį Goštautą, baigdamas Jakštu, Klimu ir Tumu, nujauti 
šiek tiek nusimanąs apie mūsų gyvenamojo krašto žmones“, — reziu- 
mavo B. Sruoga (22, 469). Jis buvo atlaidus ir Maironio poemos kom- 
pozicijos bei fabulos netesėjimams, įvairiems „kamšaliniams dalykams“, 
pabrėždamas, kad „pašaliniai procesai“ buvo reikalingi tam, kad su- 
koncentruotų skaitytojų dėmesį į Rainio paveikslą, kad atvestų jį į taką, 
„kuriuo jis turėjo eiti prie fabulos išvystymo“ (22, 468). Poema esanti 

novatoriška: „parašyta su filosofiniai lyriškais naujosios poemos stiliuje 
protarpiais, prigimties aprašymais“ (22, 469). 

Poemos „Jaunoji Lietuva“ pasirodymą šiltai sveikino A. Jakštas-Damb- 
rauskas: „Devynių giesmių poema, ir dar eilėmis — tai retas mūsų 
neturtingoj raštijoj apsireiškimas. Malonu tai pažymėti, o dar maloniau 
pats veikalas perskaityti“ (3, 507). A. Jakštas teigiamai įvertino ir kūri- 
nio turinį („tikrai prakilnus“), ir Iormą („eilės puikios“), gailėjosi, kad 
visi metai kritika apie šią poemą tyli. Recenzentas šią poemą įvertino 
kaip būdingą savo epochai reiškinį, aptardamas „Jaunąją Lietuvą“ kaip 
lyrinę poemą: „kur kas daugiau čia gryno lyrizmo, bet ir tas tik mums, šios 
gadynės lietuviams, pilnai tesuprantamas“. Recenzento nuomonė charak- 
teringai sutapo su Vaižganto (šioji buvo vėliau pareikšta) dėl dramatizmo 
ir akcijos (veiksmo) stokos kūrinyie: „akcija poemoj labai neįdomi, ji plau- 
kia lygiai, ramiai lyg Lietuvos upelis. Jei čia ir sukyla kokia stipresnė 
audra, ji nepadaro didesnio sujudimo, nesukelia mirtingų dramatizmo 
perkūnų. Ji išsilieja vien gausiomis ašaromis, lyg vaisingu lietučiu, gim- 
dančiu sveiką ir gyvą žaliumą nualintose tėvynės dirvose“ (3, 509). 

Kaip ir B. Sruoga (šis kiek vėliau), A. Jakštas pabrėžė Maironio 
sukurtų charakterių lietuviškumą. Jam Jadvyga Goštautaitė atrodė esan- 
ti tautiškas lietuvės paveikslas: „Skaitytojams nelietuviams tokie tipai, 
kaip Juozas Rainys ir Jadvyga Goštautaitė, bus visai nesuprantami. 
Vieni stebėsis, kaip Jadvyga, tokia išlavinta ir gabi mergina, galėjo 
pasiduoti despotiškai tėvo valiai ir išsižadėti savo mylimojo Juozo; kiti 
vėl, be abejo, kraipys galvomis, klausdami savęs, kodėl Juozas, toks 
energiškas vyras, nemokėjo pergalėti kliūčių ir be jokios kovos atsitraukė 
nuo Goštautaitės. Ir negalima sakyti, kad tie priekaištai nebūtų teisin- 
gi. Gyvenime tokių Juozų ir Jadvygų šiandieną vargiai besurasime. Bet jei 
tuose tipuose nėra pilnos realios tiesos, užtat poetiškai tiesai nė kiek čia 
autoriaus nenusidėta“ (3, 510). Priešingai Vaižgantui A. Jakštas poemą 
„Jaunoji Lietuva“ suprato ne tik kaip lietuviškos tikrovės kroniką, bet ii 
kaip abstrakčių, universalių idėjų kūrinį: „Pilnas atsidavimas kokiai 
aukštai idėjai, darbas ir kovojimas dėi jos paprastai neina išvien su 
asmens laime. <...> Maironis ir išreiškė tai simboliškai paveiksle su- 
ardytos Juozo ir Jadvygos meilės“ (3, 510). Kaip ir visi, kas apie Mairo- 
nio poemas yra rašę, A. Jakštas ypač išgyrė „Jaunosios Lietuvos“ gamtos 
vaizdus, apibrėžė jų funkciją: „jie yra Ionas, kuriame rodomas žmonių 
gyvenimas, jų santykiai, jų darbai, plaukią iš sielos gelmių bei prote 
įsivyravusių idėjų bei įsitikinimų“ (3, 511). Recenzentui atrodė, kad 
poemos netesėjimai atsirado daugiau dėl to, kad autorius skubėjęs: „Skai- 
tant poemą jauti, jog daug kas čia tinkamai neišplėsta, daug kas kaip rei- 
kiant nepabaigta. Pačiame pasakojime užuot pilnos epiškos ramybės — 
žymu paskubis; matyt, dainiaus norėta greičiau baigti savo darbas“ 
(3, 510). 

A. Jakštas aptarė ir pagrindines kūrinio idėjas, atkreipęs dėmesį į tai. 

kad Maironis tarė „tiesos žodį ponams „lenkams“, kad papeikė jaunimo 
tarpe pasklidusį nihilizmą, parodė „lietuvių inteligentų veikimą tėvynės 
naudai“, kunigų vaidmenį nacionaliniame judėjime. Recenzentas šiuo 
klausimu solidarizavosi su poemoje išreikštomis idėjomis: „Išbraukimas 
kunigų iš mūsų veikėjų tarpo, kaip to norėtų kiti kraštutiniai „pirm- 
eiviai“ atrodo autoriui tiesiog juokingas“ (3, 513). Pritarė A. Jakštas ir 
„Jaunosios Lietuvos“ tautinės vienybės idėjai. Teisingai šie ideologiniai 
momentai buvo nušviesti tik tarybinio meto lietuvių literatūrologijoje. 
A. Jakštas pirmasis apibrėžė „Jaunosios Lietuvos“ žanrą: „nebus net per 
daug, pavadinus ją mūsų pirmoji, tikrai tautiška poema“ 
(3, 516), ypač išgyrė kūrinio formą: „Kai dėl formos — užteks čia, trum- 
pai pasakius, jog ir aštriausias kritikas neras beveik nieko, į ką galėtų 
kibti“ (3, 516). 

V. Mykolaičio-Putino mintyse apie Maironio „Jaunąją Lietuvą“ bei 
kitas poemas patraukia keletas charakteringų momentų. Visų pirma 
mokslininkas išvedė aiškią takoskyrą tarp Maironio lyrikos ir poemų, 
įžiūrėjęs čia ryškius ideologinio pobūdžio skirtumus: „Kaip lyrinis po- 
etas jis (Maironis — /. S.) ir toliau buvo laikomas „visos tautos“ dai- 
nium. ' 

Kitaip -atsitiko su Maironio epine poezija. Nors ir labai schemiškai 
vaizduoja jis savo poemose gyvenimą, nors jų personažai labai neryškūs, 
fabulos nesudėtingos, vis dėlto lengva jose įžvelgti poeto atstovaujamą 
jaunos lietuvių buržuazijos ideologiją ir jo paties luomo klasinius intere- 
sus. Reakcinė jo poemų prasmė buvo visai teisingai pažangiosios kriti- 
kos praskleista. Bet kitu atžvilgiu ir poemos, ir ypač populiariausia iš jų 
„Jaunoji Lietuva“, didesniąja dalimi parašyta dar prieš 1905 metus, 
kupinos to paties patriotinio entuziazmo bei kovingumo kaip ir jo lyri- 
ka“ (16, 335). Antra, būtent „Jaunosios Lietuvos“ pagrindu V. Mykolai- 
tis-Putinas išvedė taip būdingą Maironiui chronologinę jo ideologinio 
„persiorientavimo“ takoskyrą: „Jau matėme, kad XIX a. pabaigoje po- 
etas pragydo su dideliu įkarščiu, skelbdamas kovą, dideles viltis ir pasiti- 
kėjimą ateitim. Tokiu pat įkarščiu skamba dvi pirmosios poemos, parašytos 
tais metais: „Lietuva“ ir „Tarp skausmų į garbę“. Maironis pranašauja 
didelę ateitį ne vien tėvynei, bet ir šios pastarosios poemos veikėjams. 
Trečiosios poemos „Jaunosios Lietuvos“ paskutinėse giesmėse, para- 
šytose po didelio lietuvių tautos laimėjimo, spaudos grąžinimo, ir 1905 me- 
tų įvykių, jau disonansu nuskamba kriticizmo ir nusivylimo tonai: visuo- 
menė susiskaldžiusi, spauda panaudojama piktam, o poemos veikėjai 
vieni kilniai žūva kovoje dėl idealų, bet kiti jau žengia tvirtą žingsnį 
buržuazinio oportunizmo keliu. Poetas dar pridengia juos kilnia patriotiz- 
mo skraiste ir pyksta, kad socialistinė spauda parodo tikrą jų veidą“ 
(16, 340). 

Trečia, V. Mykolaitis-Putinas — bene antrasis po Vaižganto — taip 
aiškiai aptarė Maironio poemų adresatą — jaunimą, išryškindamas jau- 

natvišką rašytojo kūrybos dvasią. Ketvirta, pabrėžė anticarinį „Jau- 
nosios Lietuvos“ pobūdį: „Maironis lyrinėse savo pirmųjų poemų vie- 
tose su dideliu dvasios pakilimu aukština Balkanų tautas ir jų nacio- 
nalinius herojus. Jų karžygiškumo sužavėtas, jis įterpia į „Jaunosios 
Lietuvos“ poemą iškilmingą himną, kuriame išdrįsta atvirai pulti ca- 
rizmą: 


Jau slaviai sukilo. Nuo Juodmarių krašto 
Pavasaris eina Karpatų kalnais. 

Po Lietuvą žiema. Nei žodžio, nei rašto 
Neleidžia erelis, suspaudęs sparnais“ (18, 325). 


Kitame straipsnyje V. Mykolaitis-Putinas taip pat pažymėjo: „Atvirų, 
revoliucinių šūkių prieš carizmą daugiausia randame „Tarp skausmų į 
garbę“ poemoje ir iš jos perdirbtoje „Jaunosios Lietuvos“ toje dalyje, 
kuri buvo parašyta 1905 metų revoliucijos išvakarėse. Revoliucinės nuo- 
taikos tada buvo apėmusios visus žmones. Taip pat ir ankstyvesnis sla- 
viškųjų Balkanų tautų atbudimas mūsų ankstyvajam buržuaziniam sąjū- 
džiui, kartu ir Maironiui, buvo didelis, skatinantis pavyzdys. <...> 
Jaunų, išsivadavusių tautų, tarp kurių jis mato ir Lietuvą, vizija, būsi- 
mosios tautų draugystės nujautimas paskatina poetą sušukti didelį lin- 
kėjimą: „Laimėkite, jaunos, pakylančios šalys! Drąsiai už tėvynę į kovą!“ 
(16, 307). 

L. Gineičio rašytame skyriuje akademinei lietuvių literatūros istorijai 
(V., 1958, t. 2) akcentuojami ideologiniai poemos „Jaunoji Lietuva“ pakiti- 
mai, lyginant su „Tarp skausmų į garbę“, pabrėžiamas pagrindinio 
veikėjo pasaulietiškas statusas, atkreipiamas dėmesys į pažintinę reikšmę 
turinčias bei meniniu atžvilgiu vertingas „Jaunosios Lietuvos“ vietas: 
„Lyrinės autoriaus emocijos persunkia poemą, sudaro palaidiems epiniams 
pasakojimams tarsi kokį jungiamąjį ioną. Šios emocijos poemoje vietomis 
išreiškiamos lyriniais nukrypimais — eilėraščiais, neturinčiais su poemos 
tabula tiesioginio siužetinio ryšio. Kai kurios iš šių lyrinių digresijų turi 
didelės meninės vertės, papildo Maironio „Pavasario balsų“ lyriką“ (2, 
39);, „Jaunojoje Lietuvoje“ nestinga meilės lyrikos, puikių gamtos vaiz- 
dų, sudarančių paralelinį ar kontrastišką loną veikėjų išgyvenimams“ 
(8, 165). L. Gineičio koncepcija charakterizuoja socialinį poemos turi- 
nį, aptaria kūrinio žanrą; „Nepaisant aprašomųjų publicistinių digre- 
sijų, Maironio „Jaunoji Lietuva“ — reikšmingas kūrinys žanro raidos 
požiūriu. Po ramių, epinių K. Donelaičio „Metų“, po lyrinių gamtos ap- 
rašymų A. Baranausko „Anykščių šilelyje“ Maironis pirmasis į poemą 
įvedė lyrinį-dramatinį pradą, leisdamas jam atlikti svarbų struktūri- 
nį vaidmenį. Taigi Maironis nemažai praplėtė žanrines poemos galimy- 
bes“ (8, 166). 

Išsamiausiai „Jaunoji Lietuva“ yra aptarta ir išnagrinėta V. Zaborskai- 

tės monogralijoje „Maironis“. Autorė „Jaunąją Lietuvą“ laiko svarbiau- 
siąja Maironio poema, kūriniu, „kurio vaizdai ir idėjos klostėsi daugiau 
kaip dešimtmetį“, ir todėl leidžiančiu pasekti rašytojo kūrybos genezę bei 
raidą. Pasekdama V. Mykolaičio-Putino koncepcija, V. Zaborskaitė pla- 
čiai ir detaliai apžvelgė Maironio meninio pasaulėvaizdžio pakitimus, ypač 
1905—1906 metų poeto nuotaikas, kai „kultūros laisvės džiaugsmą jam 
užtemdė išryškėjusi arši visuomeninė kova. Priešingų klasinių interesų 
suskaldyta, didžiąja dalimi klausanti revoliucijos ir socializmo ideologų 
balso, Lietuva poetui atrodė grimztanti pražūtingų kivirčų sraute. Šiai su- 
skilusiai ir kovojančiai Lietuvai jis dabar iškelia tautinės vienybės 
idealą, suvokdamas jį kaip atsisakymą nuo klasių ir partijų kovos“ 
(24, 359). V. Zaborskaitė išryškino sudėtingą kūrinio ideologinį mecha- 
nizmą, parodydama, kaip glaudžiai „Jaunojoje Lietuvoje“ susipynę pa- 
žangūs ir konservatyvūs momentai: „Tai buržuazinis judėjimas buržua- 
zinės ideologijos žmogaus atkurtas — ir tai nubrėžia aiškias jo progre- 
syvumo ribas: jis pažangus, nes nukreiptas prieš feodalizmo apraiškas, 
dvarininkiškąją carizmo imperiją, ir tampa konservatyvus, net reak- 
cingas, kai susiduria su darbininkų judėjimu. 

Bet, kaip visados tokiais atvejais būna, sociologinė schema nepajėgia 
atskleisti visos didelio poeto kūrinio prasmės, savo įvairiapusiškumu 
apimančios daugelį pastovią vertę turinčių tautos ir žmogaus gyvenimo 
momentų. Taip ir čia epochos paveikslas atkurtas tam tikros, šiuo atveju 
buržuazinės ideologijos šviesoje, bet, įgavęs meninę vertę, tampa mums 
ne tik istorinės praeities liudininku, bet suskamba jaudinančiu ir džiugi- 
nančiu poezijos žodžiu“ (24, 363). V. Zaborskaitė pirmoji taip plačiai 
iškėlė demokratiškuosius „Jaunosios Lietuvos“ pradus, valstietišką ra- 
šytojo požiūrį į nacionalinį judėjimą, išryškino išliekamąją kūrinio 
vertę, įžvelgdama ją ne tik poemos dokumentikoje, bet ir jos didelėse 
dvasinėse vertybėse: poema „išsako emocijas, kurias bet kuriuo metu 
žmogui sukelia santykis su gimtuoju kraštu ir savo tauta;, šlovindama 
žmones, visa esybe atsidavusius kilniam visuomeniniam tikslui, ji aukština 
tai, kas visuomet yra pagarbos ir pasigėrėjimo verta“ (24, 366). V. Za- 
borskaitės monograiija išsiskiria ir aukščiausiu, tvirtai motyvuotu 
„Jaunosios Lietuvos“ poetiškumo įvertinimu: „Jaunoji Lietuva“, apėmusi 
visa, ką poetas iki tol buvo laimėjęs poemos kūrimo srityje, atskleidė 
visus šiam žanrui būdingus idėjinius-tematinius ir meninius pradus“ 
(24, 367). 

Poemos įnašas į lietuvių poezijos žanrinę plėtotę teoriškai pagrįstas 
R. Pakalniškio studijoje „Lietuvių poema“. Studijos autorius argu- 
mentuotai parodo, kaip Maironio asmenyje lemtingai susitiko rašytojo 
talentas ir būdingos literatūros proceso tendencijos, kaip Maironis 
„Jaunojoje Lietuvoje“ atitiko bendrą poemos raidos dvasią, sukurdamas 
lietuvių literatūrai naujas žanrines nacionalinės herojinės poemos formas, 
atskleisdamas sudėtingą, bet teoriškai motyvuotą lyrinių ir epinių pradų 

žaismę kūrinyje, tuo būdu tarsi sušvelnindamas bei neutralizuodamas 
amžinus ankstesnių poemos vertintojų priekaištus rašytojui tai dėl per 
didelio lyrizmo, tai per didelio epiškumo: „Pasakotojas, gerai pažinda- 
mas herojų ir net atvirai su juo identilikuodamasis, apgaubia jį lyrinė 
atmosfera, tuo tarpu labiau nutolusius antraeilius personažus charakte- 
rizuoja apibrėžčiau ir konkrečiau, nelyginant vaizduojamos panora- 
mos detales. Bet glaudžiai siedamas savo išgyvenimus ir mintis su 
pagrindinio herojaus nusiteikimais, poetas neužmiršta epiškiau parodyti 
jo žygdarbio ir likimo“ (19, 127). 

J. Lankutis pripažįsta „Jaunajai Lietuvai“ lietuvių tautinio atgimimo 
epo statusą, laiko šį kūrinį asmenybės formavimosi poema, Juozą Rai- 
nį — pagrindinį poemos veikėją — herojinio epo didvyriu, romantinę lais- 
vės pranašo iigūra, pabrėžiant, kad poemai „Jaunoji Lietuva“ yra pa- 
kenkę tai, kad jos autorius ėjo „dar neataušusių įvykių pėdsakais“: 
„savo meto idėjinių srovių veikiamas Maironis daug ką publicistiškai 
aprašinėjo ir komentavo, pabrėžė dešiniųjų visuomeninių sluoksnių 
pažiūras ir nuotaikas. Poetinio pasakojimo tėkmė dažnai įklimpsta reie- 
ratyviniuose aprašymuose ir svarstymuose, kurie šiandien beturi vien 
pažintinę reikšmę. Poemos meninė jėga jaučiama ten, kur plaka Mairo- 
nio lyriko pulsas, kur juntamas romantinis poeto užmojis perteikti bun- 
dantį tautos gyvybingumą, giedoti lietuvių liaudies dvasinio pakilimo 
giesmę. Tikrasis poemos herojus yra Lietuva, jos pavasariška jaunystė, 
susiliejusi su naujas viltis žadinančiais gamtos ritmais: 


Palaimintas laikas, kada vėversys, 

Į dangų iškilęs, viešai apgarsys 
Pavasario auštantį rytą;, 

Kad vėjas, svetys tolimųjų kraštų, 
Tirpydamas sniegą, papūs iš pietų 
Ir gamtą prikels užmigdytą“ (6,16). 


Pirmoji giesmė 

Psl. 8 

Nors apeitum pavietą — pavietas (lenk. powiat) — pastovus adminis- 
tracinis vienetas su bajorų savivaldos organais; apskritis. 

Per žingsnį nematai lyg per skietą — skietas — audžiamųjų staklių 
prietaisas, į kurį suveriami metmenys ir kuriuo sumušami ataudai. 

Vieną kliaudę turėjo — kliaudė — trūkumas, yda, silpnybė. 

Nors jį ponai guodojo — guodojo — gerbė; su juo skaitėsi. 


Psl. 9 

Lig Sekminių iššluosto paskutinį aruodą — Sekminės — religinė šventė 
septintąjį sekmadienį po Velykų;, kitaip: neužtenka grūdų ligi naujo 
derliaus. 

Maskoliai — taip Maironis pagal tų laikų tradiciją savo kūriniuose va- 
Jino carinės rusų nacionalinės politikos vykdytojus. 

Abrusiteliai — rusintojai, tekste — maskolių sinonimas. 

Bilazaras — poemoje ironiškai vartojamas tikrinis vardas. Bilazaro 
gentimi Maironis vadino tuščiai besididžiuojančius prieš savo tautiečius 
sulenkėjusius lietuvių bajorus. Biažozor (lenk.) -— viena žymių feodalizmo 
laikais pavardžių. 


Psl. 10 
Liūdnai švilpė sėjikai — sėjikai — sėjikų šeimos paukštis. Žemdirbių 
palydovai: skraido ant apsėjamų laukų. 


Psl. 11 

Net graikų ir romėnų pasakojo dėjas — dėjos — įvykiai, darbai. 

Kuomet papams paliepus, plaukė minios krikščionių / Švuentą žemę 
vaduoti iš nelaisvės turkų — papa — popiežius. Šventa žemė — Jeruzalė, 
Jeruzalės karalystė. Gyvavo XI a. pab.—XIII a. II pusėje (įkūrimo 
pradžia laikomi 1099 m.— Jeruzalės užėmimo per pirmąjį kryžiaus karą 
metai). „Lietuvos istorijoje“ Maironis rašė: „Tada atėjo Konradui nelai- 
minga mintis parvadinti į Parusį raitelišką Kryžiuočių zokaną, kursai 
pradžią gavo Jeruzalėje, užveizėdamas ligotus ir sergančius; tasai zoka- 
nas, įgijęs sau garbę karėse su turkais, persikėlė paskui iš Šventosios 
žemės į Europą“ (10, 35). 


Psl, 12 

Kaip malonūs jam buvo subatos vakarais / Tie nešparai prie žva- 
kių/ — nešparai (lenk. nieszpory) — mišparai. Tam tikros popietinės krikš- 
čionių pamaldos. 

Juozas galvojo / Užsivilkti suknelę — suknelė — sutana. 


Psl. 13 
Jai tik jupos rūpėjo — jupa (vok. Joppe) — suknelė. 


Psl. 14 

Aukštus gražina siekius kaip artista tepliones — artista šiuo atveju 
dailininko sinonimas, teplionės — XIX a. lietuvių bendrinės kalbos tra- 
dicijoj prigijęs paveikslo įvardijimas. 


Psl. 15 

Ir ant Žaliojo kalno — Žaliakalnis — Kauno miesto vietovardis, iš 
pradžių žaluma apaugęs kalnas, vėliau gyvenamojo rajono pavadi- 
nimas. 

Aleksotos pakalnės — Aleksotas, dabar vienas vaizdžiausių Kauno ra- 
jonų. Nuo jo atsiveria Santakos ir senamiesčio panorama. Aleksotas 

Maironio buvo labai mėgstamas. Ten poetas į gyvenimo pabaigą pasista- 
tė namą, į kurį svajojo persikelti, bet sutrukdė mirtis. Į Kauną Aleksotas 
buvo įjungtas 1931 metais. Iki to! — miestelis kairiajame Nemuno krante, 
priešais Kauną, Suvalkų gubernijos Marijampolės apskrities valsčiaus 
centras. 


Antroji giesmė 


K. Korsakas yra rašęs: „Maironio lyrikos geresniųjų kūrinių turinio 
ir formos darnumas, jų vidinis vaiskumas ir paprastumas, jų aukšta idėji- 
nė paskirtis, jų liaudiškumas bei muzikinis skambumas — vis tai bruožai, 
kurie rodo Maironio poezijos ryšius su Puškinu, priartina ją piie būdin- 
gųjų puškininės mokyklos ypatybių. Ypač artimos Puškino kūrybai 
yra tos Maironio poezijos vietos, kur apdainuojama gamta. Argi ne 
puškiniškai skamba, pavyzdžiui, kad ir ši poemos „Jaunoji Lietuva“ 
antrosios giesmės pradžia: „Pavasario dienos išaušo, prašvito...“. Toliau 
cituojama dvylika pirmųjų II giesmės eilučių (4, 134). 


Psl. 18 

Liepai — liepos. 

Jai akys kaip našlėse spindinčios rasos — našlės — šiuo atveju gėlių, 
našlaičių, našlelių, pavadinimas. 


Psl. 20 

Kaip ugnys safyro jam akys spindėjo — satyras (gr. sappheiros, 
hebr. sappir) — mėlynos arba rugiagėlių spalvos brangakmenis, Mai- 
ronio kūrybai būdingas gražių akių poetiškas apibūdinimas. 

Odi profanum vulgus et arceo (lot.) — neapkenčiu tamsios minios ir 
vengiu jos. 


Psl. 21 

Plaukai pasišiaušę kaip šiurpės nuo vėjo — šiurpės — šiurpinis gvaz- 
dikas. Viena Maironio mėgstamų darželio gėlių. Tarp kitų atsiminimų 
apie rašytoją yra užrašyti ir šie, nupiešiantys vieną iš Maironio apsilan- 
kymo tėviškėje charakteristikų: „Kur dabar eglės sodo kampe, Maironis 
buvo pasėjęs visą eilę šiurpių. Nueidavo jis su tokiu kabliu, išdraskydavo 
velėną ir sėdavo jas tiesiog į pievą. Anksčiau tame sodo kampe stovėjo 
suolelis, dabar įau sugriuvo... 

Kai atvažiuodavo svečių, Maironis su jais, pasiėmęs divonus, eidavo 
į tą sodo galą užu šiurpių ir, pasitiesę juos, skaitydavo ar šnekėdavosi...“ 
(Iš LTSR literatūros muziejaus fondų, P. Šniūkštos pasakojimas.) 

Poemoje Maironis pasirėmė būdingu šiurpėms pašiurpimu, kiek netvar- 
kingo, pasišiaušusio, bet vis dėlto mielo žiedo įspūdžiu. 

Savitarpy ponais-paliokais vadinas — paliokas (lenk. Polak) — lenkas. 
Maironio vartojamas ironiškas bajorų, Sokaičių bajorkaimio (akalicos) 
bajorų, pavadinimas. 


Jų moterys austi marginių nemoka, 

Prie darbo gan tingios ir snausdamos ruošias; 
Bet polką po aslą patrypdamos šoka 

Ir išeigai perkelio jupomis puošias. 


Marginiai — margi, namuose austi audeklai. Jie, kaip tradicinis lietu- 
vių papuošalas ir lietuvaičių darbštumo ženklas, šiame Iragmente Mairo- 
nio priešpastatomi poniškam ištaigingumui — pirktinio perkelio drabu- 
žiams. Šis motyvas poeto buvo išplėtotas eilėraštyje „Tėvynės dainos“ 
(eil. įėjo į 1895 m. „Pavasario balsų“ leidimą — toliau I PB). 


Psl. 22 
Bijau, ar dūšelė į dangų neskris, / Gavėnei supliuškinus juodą 
sutoną — turimas galvoje ilgas pasninkas prieš Velykas ir jo pasekmės. 


Psl. 23 
Blėdis — klaidingumas, paikumas. 
Nestato kaip čiaužiantis sliekas ragų — čiaužiantis sliekas — sraigė. 


Psl. 24 
Jarmulka — senoviška kepurė be snapelio, šašbauda, šlikė. 


Psl. 25 

Šopeno noktiurnai! Kiek slepiat gilybės! — Friderikas Šopenas — įžy- 
mus lenkų kompozitorius ir pianistas (1809—1894). Jo kūrybos jausmin- 
gumas, svajingumas atitinka Maironio kūrybos dvasią. Poemoje F. Šo- 
peno pavardę sutinkame užrašytą dvejopai: vienur, kaip lietuvių tariama — 
Šopenas, kitur — Chopin, kaip įprasta prancūziškai rašyti. Apskritai Mai- 
ronis nebuvo linkęs lietuviškai transkribuoti svetimvardžius, užrašydavo 
juos originalo forma. 


Psl. 26 

Nors, žinau, rūpestingos čia ant žemės kelionės — Maironio eil. 
„Skurdžioj valandoj“ pirmųjų dviejų strofų ankstesnė redakcija. Eilė- 
raštis įėjo į I PB. 


Trečioji giesmė 


Psl. 30 

Keli spinduliai net ir langą užgavo, 
Per medžių šakas nedrąsiai sužaibavo 
Ir žiūri į vidų skaisčiau. 

Poemoje „Tarp skausmų į garbę“ fragmentas skambėjo: 


Keli spinduliai jau ir langą užgavo, 
Įspindę į stiklą jo sklidų; 

Primerkę akis, įvairiai sužaibavo 

Ir žiūri pradrįsę į vidų! 


Būtent šį posmą ir dar dvi kitas eilutes iš poemos citavo S. Matulaitis, 
kritikuodamas Maironį ir darydamas tokius apibendrinimus: „Poetiškumo 
joje (poemoje „Tarp skausmų į garbę“ — I. S.) nė kokio nerasi, matyt, 
autorius ne kiek nusimano apie poeziją. Nors, pamėgdžiodamas gėrus 
poetus, mini kankles, vaideliotus, bet ir tai menkai gelbsti, jo eilės kaip 
niekai, taip niekai. Patvirtinimui savo žodžių paduodu čia keletą vielų iš 
jo eilių“ (12, 242). S. Matulaičiui atrodė esąs neįmanomas dalykas taip 
„dirbtinai“, kaip Maironis, rašyti. Todėl po cituotu posmu sekė gelianti 
replika: „Poetiški spinduliai ir akis primerkia, ir žaibuoja“ (12, 243). Į 
kritiką užgauta Maironio savimeilė atsakė šiais argumentais: „Apie 
poetiškumą sako kritikas, kad autorius nieko, o nieko nenusimano, jog 
jo eilės vien niekai; kaipo paveikslą kelias vietas išrašo, o žinoma, jau 
niekingiausias <...>. Kritikas negali suprasti, kaip tai spinduliai gali 
sužaibuoti ir, lyg primerkę akis, žiūrėti per langą į vidų. Tegu! paskaito 
Šilerį;, ten ras ne vienoje vietoje apie Žaibuojančius saulės spindulius 
per mišką, per langą ir primerkiančius akis ir gal taip nesistebės“ (11, 
297). 


Psl. 31 
Indarokas — sijonas. 


Psl. 32 

Mergaičių gi jupos margai čerkesinės — čerkesas — čerkasas: naminis 
audeklas, kurio metmenys lininiai ar medvilniniai, o ataudai vilnoniai. 

Dievotulės — tikintieji. 

Pratėgminės dvarponių minkštos karietos — pratėgminis — arklių su- 
kinkymas poromis po du. Maironio poemoje — ironizuojamas ištaigingumo 
požymis. 

V. Zaborskaitė monografijoje „Maironis“ tarp kitko rašo: „Kitur vėl 
rasime posmelį, ironiškai nužvelgiantį tuščiai pasipūtusius, su kito žmo- 
gaus jausmais nesiskaitančius dvarininkus: 


Pratėgminės dvarponių minkštos karietos 
Ik šiolei netrinksi: bažnyčioje vietos 

Už auksiną vis atsiras: 

Sulėkusiems ponams pusiau tik sumos 
Vis šveicorius vietą lazda iškamuos, 
Daužydams sermėgiams kupras. 

Įdomu palyginti šį posmą su ankstyvesniais jo variantais, rodan- 
čiais, kuria kryptimi evoliucionavo Maironio požiūris į dvarininkus. 

1888 m. „Lietuvoje“ skaitome šią sceną, primenančią paveikslėlį ant 
pigių saldainių dėžės: 

Pratėgmiais lekia vienas už kito 

Silkuotos ponios, barzdoti ponai. 


Vežėjas švaisto šilkų papaušką, 
Vežimas pilnas rožių-panelių. 

Balti vaikiukai kaip strazdai čiauška, 
Šunelis spokso ant ponios kelių. 


Po penkerių metų rašytoje poemoje „Tarp skausmų į garbę“ pana- 
šios prasmės vaizde nebėra to sacharininio saldumo, bet poeto pritarimas 
vis tiek aiškus: 


Nuo ryto bildėjo ir rūko keliai. 
Kas gyvas, bažnyčion skubėjo; 
Tr Glinskių sarti iškinkyti arkliai 
Po langu žemes kapinėjo. 


Ant galo nušvito vežėjui akis: 
Bajorai apsėdo ratus, 

Ir riebūs sartokai, suglaudę ausis, 
Pasinešė lėkt per laukus. 


Tuo tarpu „Jaunojoje Lietuvoje“, kaip matyti, ponai traktuojami 
jau visiškai kitaip — su neslepiama ironija“ (24, 282). 


Psl. 33 

Suma — sekmadienio ar šventadienio svarbiausios mišios, dažniausiai 
giedamos. 

Strazdelio — poeto Antano Strazdo. 


Psl. 35 

Asesorius kunigus skaito: / Atvykti be bilieto jiems nevalia!..— 
asesorius — senasis vyresniojo policininko pavadinimas, čia turimas gal- 
voje nuovados pristavas (viršininkas), kuris prižiūrėjo, kad kunigai be 
administracijos leidimo nevažinėtų iš parapijos į parapiją. 


Psl. 38 
Trilapį neužmaršuolės gėlelės — neužmaršuolė gėlelė — neužmirštuo- 
lė. Plg. Maironio eilėraštį „Neužmirštuolė gėlė“. 

Psl. 39 
Tos abejos mintys — tos abejonių mintys. 


Psl. 40 

XIII trečiosios giesmės fragmentas savo turiniu yra labai artimas to- 
kiems gilios vienatvės ir didžiulės savitvardos kupiniems Maironio eil., 
kaip „Ko siekiu ir alkstu“ (motyvas „Einu nesuprantamas, vienas keliu“), 
„Jei kada pančiai nukris“ (motyvas „Nei vaitoti, nei verkti nepratę visai“). 
Budinčių, „nemiegančių žvaigždžių“ motyvas Maironio lyrikoje vienas poe- 
tiškiausių. Fragmento aidas girdimas eil. „Užmigo žemė“ (eil. jėjo į I PB). 


XII ir XIII fragmentai — tai vėliau (jau po poemos „Tarp skausmų į 
garbę“) autoriaus parašytos lyrinės meditacijos apie gyvenimo prasmę. 
Poemoje „Tarp skausmų į garbę“ trečioji giesmė baigėsi lietaus vaizdu, 
kuriame tėra tik trumpa užuomina į žmogaus likimą: 


Lietus vis tankesniai varvėjo lašais. 
Pritrūko kalbos dėl visų. 

Vieni tik sartokai teškeno purvais 
Ir bėgo šarpiai ant namų. 


Aptemęs dangus mėlynai vėl nušvis;, 
Po audrų laimės prigimimas. 

Žmogaus tik kada ar išauš dar naktis? 
Ar laimę atneš užtemimas? 


Psl. 41 

Nekrūpčiočiau, regis, nuo griausmo, žaibų, 
Nei audros kaukimo, žmonių nelabų, 

Nai priešų nuožmiausios gaujos! 

Kaip milžinas stočiau į atvirą kovą, 
Aprinkdamas Viešpatį sau už vadovą! 


Ištrauka gana artima eil. „Pasitikėjimas savimi“ psichologinei situacijai 
ir išraiškai. Vietomis sąšaukos akivaizdžios, plg.: 


Nelenkdamas pečių po naštos sunkumu, 
Kaip milžinas stosiu į kovą. 

Pavargti už brangią tėvynę gražu! 
Aukščiausį turėti vadovą! 


Eil. „Pasitikėjimas savimi“ įėjo į I PB laidą. Girdimi ir eilėraščių „Ko 
siekiu ir alkstu“, „Ne, nenoriu sapnų“ atgarsiai (eil. taip pat jėjo į I PB). 

Ketvirtoji giesmė 


Psi. 42 

Jakštas, Smigeika, Ažukalnis, Tumas ir nemaža kitų pavardžių Mairo- 
nio buvo paimta iš gyvenimo, iš realių asmenų, daugiausia iš nacionalinio 
judėjimo aplinkos. 

Už tai V. Mykolaitis-Putinas Maironiui priekaištavo: „Nors ir kaip 
dideli būtų buvę jų to laiko nuopelnai, bet poetinę poemos nuotaiką ir jos 
stilių jie, be abejo, ardo. Poezijos kūrinys apskritai nepakenčia tokio 
kasdieninio, grubaus konkretiškumo“ (17, 267—268). 


Psl. 43 

V. Mykolaitis-Putinas rašė: „Minėdami Maironio išverstą „Viliją“, 
turime pažymėti, kad šios dainos atgarsį randame ir originalinėje Mai- 
ronio kūryboje. „Tarp skausmų į garbę“ poemos IV giesmės pradžia ir 
„Jaunosios Lietuvos“ IV giesmės III skyrelis yra turbūt sąmoninga „Vili- 
jos“ parairazė. Lietuvių jaunimą, kuris Mickevičiaus dainoje myli lietu- 
vaitę, čia pakeičia beržas našlaitis, įsimylėjęs Dubysą, deja, besiveržian- 
čią, kaip ir Mickevičiaus Vilija, į tolimą Nemuną“. Toliau V. Mykolaitis- 
Putinas cituoja posmus, prasidedančius žodžiais „Banguoja Dubysa...“ 
ir „Ne rasos, tai griaudžios...“. Po to seka išvada: „Tačiau Maironio 
poetinio palyginimo tolimesnė prasmė yra kitokia. Mickevičiaus Vilija 
pamilsta Nemuną, o lietuvė svetimą vyrą, pabėgdama iš gimtinės ir 
paniekindama savo jaunimą. O Maironio priešingai: 


Lietuvės neieško kaip vilnys Dubysos 

Sau meilės už kalnų, už girių tamsių; 

Bet meilę ir širdį atranda ne visos, 
nes bėga lietuviai nuo jų. 


Mickevičiaus „Viliją“ „Konrado Valenrodo“ poemoje dainuoja Albanas, 
norėdamas išreikšti liūdną Aldonos likimą, ir poetui nerūpėjo duoti 
šiai dainai platesnės aktualios visuomeninės prasmės. Tuo tarpu Mairo- 
nis turi galvoį aktualų aniems laikams lietuviškų šeimų klausimą ir 
priekaištauja to meto jauniems lietuvių inteligentams, kurie dažniausiai 
vesdavo svetimtautes. Taigi Mickevičiaus „Vilijos“ motyvas Maironio 
kūryboje, veikiamas skirtingos epochos ir panaudotas skirtingam tikslui, 
įgavo kitokią idėjinę prasmę“ (15, 74—75). 


Psl. 46 

Kas volungei liepia verksmingai dejuoti? — Maironis atsakyme į 5. Ma- 
tulaičio kritiką minėjo ir šią eilutę, kuri poemoje „Tarp skausmų į garbę“ 
atrodė kitaip: „Kas volungei liepia verksmingai kukuoti“. Kritikas atvirai 
tyčiojosi: „Poemoje net paukščiai kitoki: kukuoja ten volungės (p. 28)“ 
(12, 243). Maironis minėjo kritiko „nemielaširdingumą“: „Pasinaudojo 

čia kritikas iš apsirikimo; ir kad būtų dar daugiau išrašęs spaudos apsi- 
rikimų, kurių gana yra, tai bent išrodytų, jog jo viršus“ (11, 297). 


Psl. 48 
Kas širdį žmogaus besuprasti galės? 
Ji mainos kaip margos padangės nuo vėjo; 
Bet neina pavėju: ir tą pamylės, 
kurio sau pavergti nespėjo. 
Nuskamba Maironio lyrikai būdingas paslaptingos ir nerimstančios 
Į širdies bei fatališkos, amžinos meilės motyvas. Plg. „Ko siekiu ir alkstu“: 


Man meilės nereikia, kai siūlos pati;, 
Neapkenčiu jausmų silpnybės;, 

Vien žavi bekalbė širdis paslapti, 
Kurios nepasieksi gilybės!.. 


Eil. jėjo į 1 PB. Poemoje „Tarp skausmų į garbę“ šio posmo dar nebuvo, 
o kiti skambėjo gerokai prasčiau: 


Kas širdį suprastų ant žemės kada? 

Ji mainos kaip oras nuo vėjo;, 

Bet eina prieš vėją, ne taip kaip banga: 
Ji audras žaibus numylėjo. 


Taigi tekstologinė analizė leistų padaryti išvadas, kad Maironio poeti- 
nis balsas nuo poemos „Tarp skausmų į garbę“ iki „Jaunosios Lietu- 
vos“ labai subrendo ir išryškėjo, kad poemos „Jaunoji Lietuva“ formavi- 
masis vyko didelėje anksčiau parašytų, į 1895 metų „Pavasario balsus“ 
įėjusių eilėraščių — jų idėjų ir poetinės išraiškos — įtakoje. 


Psl. 50 
Plekas — grėbliu sudarytas šieno pluoštas. 


Psl. 51 
Topelis — tuopa. 


Penktoji giesmė 


Psl. 53 
Idėjos, jei didžios...-— iragmentas artimas eil. „Nebeužtvenksi upės“ 
(eil. įėjo į I PB). Plg. strotą: 

Naujos idėjos — darbas ne vaiko: 
Užtvenktos mėto audrų žaibus! 
Nesustabdysi bėgančio laiko: 
Vaikas tik trukdo amžių darbus 


ir poemos fragmento pradžią: 


Idėjos, jei gražios, nemiršta kaip Žmonės;, 
Tik neina kaip saulė ramiai be karionės: 
Jos mėto ne kartą žaibus! 


„Tarp skausmų į garbę“ V giesmės pradžia skambėjo panašiai: 


Idėjos, jei didžios, nemiršta kaip žmonės! 
Jos tveria per amžius ilgus! 
Bet neina kaip saulė šviesiai be karionės: 
Tai audra, ką mėto žaibus!.. 


Jeigu reikėtų spręsti, kas gimė pirmiau, ar „Tarp skausmų į garbę“ 
iragmentas, ar pirmoji eilėraščio „Nebeužtvenksi upės“ (anksčiau vadinto 
„Litvomanams“) redakcija (ji kiek kitokia negu vėlesnė), sakyčiau, kad 
pirma gimė poemos eilutės, nes jų išraiška primityvesnė, o mintis ne taip 
plačiai ir giliai išplėtota. Tekstologinės analizės pagalba galima nusta- 
tyti, kad šiuo atveju „Tarp skausmų į garbę“ pasitarnavo Maironio lyrikai 
kaip pirmavaizdis, o patys 1895 metų eilėraščiai poemai „Jaunoji Lie- 
tuva“ kaip tolesnis autoriui charakteringų idėjų, motyvų ir išraiškos 
priemonių šaltinis. 


Atėnų ir Spartos pagirtini sūnūs, 
Atminę garsius pranokėjų galiūnus, 
Iš amžino miego pakyla! 
Ir veltui Islamas, galybe puikus, 
Prieš Graikiją siunčia jančarų pulkus, — 
Štai pančiai belaisviams jau dyla! 


Šiuo ir sekančiais dviem posmais Maironis išaukštino už naciona- 
linę laisvę kovojančias tautas. Netiesiogiai primenamas graikų nepri- 
klausomybės karas, kuris vyko 1821—1829 metais ir baigėsi autonomijos 
suteikimu Graikijai. 

Islamas — religinis Mahometo mokslas, pasirodęs 622 m. ir išdės- 
tytas Korane, poemoje Turkijos jungo sinonimas. Jančarų pulkai — 
ankstyvesnioji reguliari turkų pėstininkų kariuomenė, suorganizuota sul- 
tono Urchano 1328 m. (jančarai — turkiškai reiškia nauja kariuomenė), 
ji sudarė uždarą reakcingą kastą, ieodalų buvo naudojama vykdanti 
grobikiškus karus. 

Kosovo kapai — Kosovo kapai — Kosovo lauke (Kosovo Pole). Pie- 
tų Serbijoje (Jugoslavija) 1389.V1.15 įvyko lemiamos kautynės tarp 
pergale, Serbija buvo paversta Turkijos vasalu, Kosovo gyventojai buvo 
išnaikinti arba išbėgiojo. 

Nudžiugo Moldava, Morica raudojus, 

Srauniau išsibėgo nuo Alpių Dunojus, 

Kai tekančią aušrą užmatė. 


Moldavos, Moricos, Dunojaus upių paminėjimas — aliuzija į slavų 
ir kitų tautų, per kurių gyvenamas teritorijas šios upės teka, išsilaisvi- 
nimo kovas. 


Ir vengras vergauti toliau nesutiko. 
Užsigeidė Stepono švenio vainiko 
Ant savo karalių galvos. 


Vengrijos išsivaduojamasis judėjimas iš turkų ir Habsburgų vyko 
dar XVI-XVII amžiais. Kova dėl nacionalinės nepriklausomybės ypač 
įsisiūbavo XIX a., sukeldama 1848—1849 metų Vengrijos revoliuciją. 
1867 metais Vengrija tapo suverenia dualistinės Austrijos—Vengrijos 
valstybės dalimi. Steponas 1 (970—1038) — Vengrijos karalius, įvedęs 
krikščionybę Vengrijoje, sutvirtinęs valstybę. Už tai jam buvo suteiktas 
Vengrijos karaliaus ir apaštalo titulas, jo garbei įsteigtas šv. Stepono 
ordinas. Po jo Vengrijos valdovai buvo vainikuojami karaliais. Pilnas 
titulas — Ištvanas I Šventasis. 

Balkano pussalio — Balkanų pusiasalis. 

Lužičai — lužitėnai, slavų kilmės tauta, kitaip sorbai, Lužicos sor- 
bai. VIII—X a. kovojo su vokiečių Teodalais, buvo iš dalies germanizuo- 
ti. Maironis 1885 m. „Aušroje“ (Nr. 6—7 ir 8—9) buvo publikavęs 
straipsnį, skirtą lužitėnų folkloristui ir etnografui, nacionalinio sąjūdžio 
veikėjui J. E. Smoleriui (1816—1884). Kaip pažymėjo V. Zaborskaitė, 
iš J. E. Smolerio Maironis perėmė ir savaip išplėtojo poeto ideologijai 
taip būdingą tautos vienybės idėją: „J. Mačiuliui čia rūpi anaiptol ne 
vien skatinti inteligentiją, nepaisant pažiūrų skirtumo, prisidėti prie 
lietuvių kalbos, folkloro, istorijos tyrinėjimo. Apie vienybę čia kalbama 
daug platesne prasme, turint galvoje visuomenės vienybę socialiniu ir 
ideologiniu atžvilgiu“ (24, 70). 


Psl. 54 

Karadzič, Šajarik, Dobrovski, Deake! — „Trumpoj visuotinės litera- 
tūros istorijoj“ (Maironio Raštai, t. 5, p. 232) Maironis rašė: „Turtingą 
savo liaudies epą surinko ir sutvarkė Vukas Stepanavičius Karadzičas“. 
Karadžičius (Karadžič) Vukas (1787—1864) — serbų filologas, 1804— 
1813 metų serbų sukilimo dalyvis. Remdamasis šnekamąja kalba, parengė 

serbų kalbos gramatiką ir žodyną. Jo pastangomis serbai ir chorvatai 
susitarė dėl vienos literatūrinės kalbos ir rašybos principų. V. Karadžičius 
surinko ir paskelbė daug istorinės ir etnografinės medžiagos, serbų 
tautosakos. Maironis poemoje jį mini kaip poetą, bet poetas jis nebuvo. 
Šajarik — Safaržykas (Šatarik) Pavelas Josefas (1795—1861) — slo- 
vakų ir čekų filologas, poetas. Dobrovski — Dobrovskis (Dobrovsky) Jo- 
seias (1753—1829) — čekų filologas, švietėjas. Vienas slavistikos pra- 
dininkų. Daug prisidėjo prie čekų literatūrinės kalbos norminimo. Deake — 
F. Deakas, Deako partijos (Vengrijos dvarininkų ir stambiosios buržua- 
zijos partija) įkūrėjas. 

Psl. 55 

Brasta — Brestas. 

Parčovas — Parčevas. 

Podolė — sritis tarp Kijevo ir Volynės, priklausiusi Lietuvos Didžiajai 
Kunigaikštystei; Lenkijos ieodalai ieškojo progos prisijungti ją prie Lenki- 
jos. Po Liublino unijos Podolė su visa Ukraina atiteko Lenkijai. 

Broliai — ironiškas lenkų Teodalų pavadinimas, 

Kas alėjo į mantą — kas praturtėjo. 


Psl. 58 


Juk kaip Aleksandras Didysis nebuvo 
Didesnio! O ko laip jaunutis sužuvo? 
Per daugel mylėti jam teko! 


Aleksandras Didysis — Aleksandras Makedonietis (356—323 pr. m. 
e.), antikos karvedys; Makedonijos karalius. Mirė 33 metų. Maironis daro 
užuominą į audringų meilės nuotykių kupiną jo gyvenimą. 


Psl. 62 
Elksnis — alksnis. 
Tuirtainė — tvirtovė. 


Psl. 65 

Piastai (lenk. Piastowie) — pirmoji Lenkijos kunigaikščių ir karalių 
dinastija. 

Boleslovo Dnepre sapnavos stulpai— čia prisimenamas lenkų kuni- 
gaikščio, vėliau karaliaus, Boleslovo I Narsiojo 1018 m. žygis į Kijevo 
Rusią, per kurį laikinai užvaldė Kijevą ir kai kurias žemes prie Dnepro. 

Sapnams Vernykoros tikėjo — Vernyhora — Ukrainos kazokas, etimo- 
logiškai Verni gora. Gyveno XVII amžiuje. Kazokų ir Lenkijos draugystės 
šalininkas, bet pamatęs, kad Lenkija reiškia teises į Ukrainą, lenkus pra- 
keikė, sakydamas, kad tik tada, kai Lenkija pavirs į lavoną, jis primins 
praeitį, ir lenkai vėl atgims. XIX a. pradžioje šis padavimas buvo labai 
paplitęs, iš rankų į rankas ėjo knyga „Vernyhoros pranašystės“, žadi- 

nančios viltį, kad Lenkija po visų padalijimų dar atsigaus. Vernybhoros 
motyvas, iš pradžių legendinis, vėliau tapo literatūriniu, atgimdamas 
J. Slovackio kūryboje, iš kur galėjo būti perskaitytas ir Maironio. Poemoje 
jis pritaikytas ironiškai. 

Jam Zigmanto varpas minėjo — karaliaus Žygimanto Senojo 1520 m. 
Krokuvos katedrai dovanotas didžiausias Lenkijoje varpas (tebėra ir 
dabar). 


Šeštoji giesinė 


Psl. 68 

Poemą šešimasčiais apmetė rimtą — šešimastis — hegzametras, šešių 
pėdų metras. K. Donelaičio „Metai“. 

Kad Bohuš, Krašeuski ar Narbutas rašė — Ksaveras Bogušas (1746— 
1820) — lietuvių publicistas. Rašė lenkų kalba. Studijos „Apie lietuvių 
tautos ir kalbos kilmę“ (1806) autorius. Juzejas Ignacas Krašeuskis 
(1812—1887) — lenkų rašytojas, istorikas. Vaizdavo Lietuvos praeitį, nau- 
dojo lietuvių tautosakos motyvus, parašė monograliją apie Vilnių, isto- 
rinį kraštotyrinį veikalą „Senovės Lietuva“. Teodoras Narbutas (1784— 
1864) — istorikas. Lietuvos istorijos studijų autorius. Palaikė ryšius su 
S. Daukantu, I. Onacevičiumi, S. Stanevičiumi. Svarbiausias veikalas 
„Lietuvių tautos istorija“ (9 t., 1835—1841). Kaip rodo „Lietuvos istorija“ 
su „Lietuvos rašliavos apžvalga“ Maironis laikė K. Bogušą, J. I. Kraševskį 
ir T. Narbutą lietuvių tautinio atgimimo pradininkais, kilniomis asme- 
nybėmis (10, 227—228). 

Paskui Valančiauskas ir Daukantas Simas, / Net pats Baranauskas — 
Motiejus Valančius, Simonas Daukantas, Antanas Baranauskas. M. Va- 
lančių Maironis „Lietuvių rašliavos apžvalgoje“ įvertino kaip „darbštumo 
paveikslą“, gerbė už tai, kad šis „žadino įaunuomenę prie darbo, prie 
mokslo ir prie pamylėjimo tėvyniškų dalykų“, kad kėlė „iš miego“ prie 
patriotinio darbo kunigiją, „rašė ir spausdino žmonėms reikalingas kny- 
gutes“. Teigiamai Maironis įvertino M. Valančiaus istorinį veikalą „Že- 
maičių vyskupystė“ ir „Palangos Juzė“ (10, 238). S. Daukantą Maironis 
adoravo už jo tautinę veiklą, už tai, kad darbavosi „ant lietuviškos 
dirvos“, kad „buvo mokytas ir darbštus vyras, kursai per visą savo 
gyvenimą, rodos, nepaleido plunksnos iš savo rankų“, kad yra „pirmas 
mūsų istorikas“: „reikia tikrai stebėtis, kiek pas jį surinktos istoriškos 
medžiagos ir kaip autorius plačiai apsiskaitęs stojo į savo darbą. Visi Dau- 
kanto darbai paremti viena nuolatine tėvynės meile; kur tik paranki 
aplinkybė ar patogesnis atsitikimas, jisai nepraleidžia nepažadinęs karš- 
tais žodžiais mylėti ir gerbti mūsų bočių kalbą, papročius, būdą, užpuola 
ant bajorijos, kuri to brangiausio turto išsižada; jisai nuoširdžiai rū- 
pinasi apie mūsų valsčionių gerovę ir apšvietimą ir Lietuvos būseną ir 

tautišką atgimimą mato jų rankose“ (10, 236—237). A. Baranauskas 
Maironiui buvo „poetas tikrai iš Dievo malonės“ ir visų pirma „Anykščių 
šilelio“ autorius: „.. „Anykščių šilelis“ niekados nenustos savo aukštos 
verčios ir ilgai prigulės prie gražiausių ir klasiškų mūsų poezijos vei- 
kalų“ (10, 243, 246). 

Psl. 69 


Kas Vilniuje stabo siovylos nematė, / Kurį Muraujovui maskoliai 
pastatė? — 1898 m. Vilniuje, aikštėje prie generalgubernatoriaus rūmų 
(dabar Meno darbuotojų rūmai), buvo pastatytas paminklas M. Muravjo- 
vui Korikui (stovėjo iki 1915 m.). 

Herosiratis garso ieškojo sau tyčia, / Uždegęs Efese Dianos baž- 
nyčią — Herostratas (gr. Herostratos) — graikas iš Eleso miesto (Mažoji 
Azija). Tikėdamasis išgarsėti, 356 pr. m. e. sudegino Efeso Artemidės 
šventyklą, laikomą vienu iš septynių pasaulio stebuklų. 


Psl. 70 

Budėja — budėtoja. 

Tratulis — šnekus žmogus. 

Kad tai klopomanija — lenk. chlop — valstietis. 

Keliaujant iš Varšuvos į Vilanovą, 

Kurią Marisenkai Sobieskis, mat kovą 

Ties Viena laimėjęs, pastatė... 

Vilanovas (lenk. Wilanow) — architektūros kompleksas Varšuvo- 
je — buvusi karalių sodyba. Pagrindinis korpusas pastatytas 1696 metais, 
kai gyveno Maironio minimas Sobieskis. Sobeskis, Jonas Sobieskis 
(1629— 1696) mirė Vilanove. Lenkijos didikas ir karvedys, nuo 1674 m. 
karalius (Jonas III) ir Lietuvos didysis kunigaikštis. 1665 m. vedė 
prancūzę Mariją Kazimierą (Marisenką). Per 1683 —1699 metų Austrijos— 
Turkijos karą Sobieskio vadovaujama Lenkijos kariuomenė mūšyje prie 
Vienos (1683.IX.12) sutriuškino Turkijos kariuomenę. 

Nebėra jau girių kaip Vazų laikuose — Vazos (šved. Vasa, lenk. 
Wazowie) — Švedijos karalių (1523—1654), Lenkijos karalių ir Lietuvos 
didžiųjų kunigaikščių (1587—1668) dinastija. Pradininkas — Gustavas 
I Vaza. Vazos — Jogailaičių palikuonys moteriškąja linija. 


Psl. 75 


Tai Siroydas, Daukša, Tolkiemių klebonas, Juška, Valančiauskas, Anta- 
nas Baronas — K. Širvydas, M. Daukša, K. Donelaitis, A. Juška, M. Va- 
lančius, A. Baranauskas. 


Psl. 78 

Šiai vardas „Aušros“ netikėtai, / Gal per įkvėpimą ištrūko poetai — 
„Aušros“ laikraštėlį, rašytą ranka, prieš išeinant 1883 m. pirmajam nele- 
galiam visuomeniniam-politiniam ir literatūriniam lietuvių laikraščiui, 

leido Maskvos studentai. Be to, Rygos lietuviai anksčiau turėjo „Aušros“ 
draugiją. Taigi „Aušros“ laikraščio vardas kilo ne Varšuvoj. Maironis čia 
prasilenkia su istorine tiesa. 


Psl. 79 
Į darbą! Į darbą, kam dega krūtinė!— tie patys šūkiai skamba Mai- 
ronio eilėraštyje „Užtrauksme naują giesmę“ (eil. įėjo į I PB). 


Psl. 80 


Jau slaviai sukilo. Nuo Juodmarių krašto — vienas garsiausių Mai- 
ronio poemos fragmentų. Vaižgantas jį vadina „Studentų himnas“ (23, 
142). Jo tekste girdimi eilėraščių „Užtrauksme naują giesmę“, „Nebeuž- 
tvenksi upės“, „Pasitikėjimas savimi“ motyvai (visi šie eil. įėjo į I PB). 


Septintoji giesmė 


Psl. 82 

Ir kas do naktis! — motyvą Maironis poemoje kartoja kelis kartus. 
Pirmą kartą jis nuskamba III giesmės pabaigoje, vėliau yra plėtojamas, 
peraugdamas į vieną gražiausių Maironio „Jaunosios Lietuvos“ lyrinių 
iragmentų. V. Zaborskaitė yra pažymėjusi: „Giesmė darniai, aiškiai su- 
komponuota, reljefiškai iškyla trys atžvilgiai, kuriais vystoma Lietuvos 
vargų tema. Labai margą, nevienodą ir nevienareikšmę medžiagą poetas 
sujungia vienalaikiškumo ryšiu — šaltos žiemos nakties peizažu. 

Jo vaizdas pilniausias giesmės pradžioje — „Ir kas do naktis! Dega 
žvaigždės aukštai...“, kupiname iškilmingo, spindinčio ir trapaus grožio, 
kuriame dar junti neseniai nutilusių pūgų rūsčią giesmę. Tas vaizdas toli- 
mas kasdienybei, skendintis tyloje, nužertas aukštų žvaigždynų švytėjimo. 
Bet štai pasigirsta artėjančių rogių skambalas: tokiu natūraliu ryšiu poetas 
sujungia peizažą su Žmonių buitimi“ (24, 354—355). 


Psl. 85 

Bet žmonės jų siekį ir aukštą, ir tiesų / Sulankstė kaip siūlą verpė- 
jos — žodžiuose skamba nusivylimas, kurio kupini tolesni giesmės frag- 
mentai. Poetas jaudinasi dėl žemos nacionalinės savimonės, lenkų dvasi- 
ninkų priešiškumo ir caro valdžios persekiojimų. 


Psl. 86 

Kaip Burba pabėgo, ir Kaupas, ir Šliūpas, / Milukas... Inteligentai 
Aleksandras Burba (1854-1898), Antanas Kaupas (1870—1913), Antanas 
Milukas (1871—1943) ir Jonas Šliūpas (1861—1944) dėl caro valdžios 
persekiojimo turėjo bėgti į užsienį, į Ameriką. 

Psl. 90 
„Coute gue coute“ (pranc.) — bet kokia kaina, žūt būt. 


Psl. 93 

Sum gente lithuanus, / Tačiau natione polonus — esu lietuvių kilmės, 
lenkų tautybės. Sulenkėjusių lietuvių bajorų nacionalinio apsisprendimo 
iormulė, plačiai vartota XIX amžiuje. 

Jau hermajroditams užkirsti ketino — Hermairoditas — senovės graikų 
mitologijoj Hermio ir Afroditės sūnus, su nimia Salmanide sudaręs vieną 
būtybę. Maironis šią sąvoką vartoja ironiškame kontekste „puslenkiams“, 
sulenkėjusiems lietuviams pavadinti. 


Psl. 94 

Lietuvių sodyba vadinas — Maironis išnašoje paaiškino: Litovskaja 
seminarija. Tai pravoslavų Lietuvos dvasinė seminarija Vilniuje. 

Petrapily pučias kairėje Nevos / Kiti dar lietuviški rūmai — Lietuvių 
pilis Peterburge, pastatyta 1787 m., Lietuvių pulko kareivinės, 1823— 
1824 m. paverstos kalėjimu, vadinamu miesto kalėjimu, kuriame, be 
kriminalinių kalinių,būdavo kalinami ir politiniai. 1917 m. per Vasario 
revoliuciją sudeginta. 


Psl. 95 
Isakijo bokštas — Isakijaus cerkvės kupolas. 
Petropaulas — Petropavlovskas. 


Aštuntoji giesmė 


Psl. 97 


Kaip už turką prancūzas ir anglas užtarę 

Prieš maskolį sukėlė smarkiausiąją karę 

Ir jam ties Sevastopoliu kailį išpėrė. 

Maironis mini 1853—1856 metų Rusijos su Turkija karą, į kurį Turkijos 
pusėje, bijodamos per didelio Rusijos įsigalėjimo, įsimaišė Anglija ir 
Prancūzija. Sevastopolis tada vienuolika mėnesių didvyriškai gynėsi nuo 
anglų ir prancūzų. 

O prancūzas, anuomet gynėjas liuosybės, 

Ranką laižė dabar autokratų galybės 

Ir jiems pinigus skolino paskutinius. 

Nuo 1888 m. Prancūzijos bankininkai, pasinaudodami Rusijos ir Vokie- 
tijos santykių pablogėjimu, Rusijai ėmė teikti stambias paskolas. 

Aleksandro galybę beskelbė Europa... 

Apie pataikavimą Aleksandro III galybei. Rusijos imperija Europos 
politikoje vaidino svarbų vaidmenį, 1881 m. sudarydama sąjungą su 

Austrija— Vengrija ir Vokietija, o nuo 9-to dešimtmečio pabaigos vis labiau 
suartėdama su potencialiu Vokietijos priešu — Prancūzija. 


Patį Bismarką griaužė kaimyno galybė; 
Bet ir šis tik slapčia kartais draugui įgnybė; 
Vien bulgarų Siambolovas kelerį statė. 


Otas Bismarkas (1815—1898) — Prūsijos ir Vokietijos valstybės veikė- 
jas, aršus monarchistas, Vokietijos imperijos reichkancleris. Atsistatydino 
1890 metais. Maironis turi galvoje tai, kad Bismarkas bijojo carinės 
Rusijos kaip pavojingo konkurento, tačiau mokėjo slėpti savo tikruosius 
kėslus, tuo labiau kad 1873 metais jo iniciatyva buvo sudarytas Rusijos, 
Austrijos —Vengrijos, Vokietijos susitarimas (Trijų imperatorių sąjunga). 
Vis dėlto Bismarkas išdavė šios sąjungos interesus, įstodamas 1879 m. 
į taip vadinamą Trilypę sąjungą, nukreiptą prieš Rusiją ir Prancūziją. 
lr vėlgi, vengdamas karo dviem frontais, Bismarkas buvo priverstas 
atnaujinti 1881 ir 1884 metais Trijų imperatorių sąjungą. Taigi Vokietijos 
kancleris laviravo. 

Stefanas Stambolovas (1854—1895) — Bulgarijos politinis veikėjas. 
1887—1894 m. vadovavo vyriausybei, užsienio politikoje orientavosi į 
Austriją — Vengriją. 

Tik kad Kražių bažnyčią kazokai uždarė — prisimenamos Kražių sker- 
dynės (1893), caro valdžios susidorojimas su Kražių parapijos tikinčiai- 
siais, pasipriešinusiais Kražių bažnyčios uždarymui, 


Psl. 98 

Sako, caras, seniai ant japonų rūstingas, 
Prieš mikado ilgai raitė kumštes galingas 
Ir ant galo, palaiminęs šimtą pulkų, 
Chrizantemų tėvynę užpulti paleido... 


Maironis Rusijos—Japonijos 1904—1905 m. karo priežastimi laiko 
Rusijos carą, o ne Japoniją, kuri be karo paskelbimo pradėjo karo veiksmus. 
Mikado — imperatoriaus titulas. Chrizanžfemų tėvynė — Japonija. 

Kada Mukdenas, Šachė, ant galo Cusimas — Mukdeno mūšis 
(1905.11.19—111.10) lėmė Rusijos—Japonijos karo baigtį. Pralaimėjimas 
prie Cusimos (1905.V.27—28) reiškė caro vienvaldystės karinį krachą. 
Mūšis prie Šachės upės vyko 1904.X.5—17. Juo baigėsi Rusijos armijos 
kontrpuolimas. Jame Rusija neteko daugiau kaip 40 tūkstančių žmonių. 

Ivanas Baisus — Ivanas Rūstusis. 

Psl. 99 

Suvažiavę į Vilnių vaikai Lietuvos — kalbama apie Lietuvių suvažia- 
vimą Vilniuje 1905.XII.4—5. 

O kai sušaukė Rusija pirmąją dūmą, 

Atkeliavo tada į Tauridišką rūmą. 

Laviruodama prieš revoliucingai nusiteikusias liaudies mases, caro 

valdžia 1905 m. gruodžio mėnesį išleido įsaką dėl rinkimų į I Valstybės 
dūmą, kuri formaliai gavo įstatymų leidimo teises. Rinkimuose 
(1906.I11L— IV) dalyvavo ir lietuvių atstovai. Valstybės dūma posėdžiavo 
Petrograde, Tauridės rūmuose. 


Psl. 100 


Kanklių draugija — „Kanklės“ — to meto lietuvių muzikos ir teatro 
draugija. 

Rodės, Vytauto Didžio užburtas šešėlis / Prakalbėjo palsai, iš kapų 
prisikėlęs — čia ir toliau Maironis, „ieškodamas 1905—1906 m. Lietu- 
vai įkvepiančio pavyzdžio, atsigręžia į tuos laikus, kai Vytautas laimėjo 
kovą dėl centralizuotos Lietuvos valstybės. Didysis kunigaikštis, XIV a. 
pabaigoje nugalėjęs Iecodalinį susiskaldymą ir tuo atlikęs anam metui ne- 
abejotinai pažangią istorinę misiją, poetui iškyla kaip pavyzdys klasių 
kovos apimtai XX a. pradžios Lietuvai. Nesvarbu, kad lyginami absoliučiai 
skirtingi dalykai, o svarbu, kad istorinėje praeityje ieškoma pavyzdžio ir 
įkvėpimo dabarčiai — Maironis čia elgiasi taip, kaip jis visados elgdavosi 
savo poezijoje su istorine medžiaga. <...> Tik dabar Vytauto kultas pa- 
naudojamas „reakcingam tautinės vienybės šūkiui skleisti“ (24, 359, 360). 


Psl. 101 

Didžios Katerinos — Jekaterina II. 

Psl. 103 

Dava — miestas Šveicarijoje, kur veikė tuberkuliozinė gydykla. 
Psl. 104 


Pasiskųst Šig-Achmetas iš Kauno atėjęs — Šich-Achmetas, paskutinis 
Aukso ordos chanas, 1500—1503 m. ieškojęs Lietuvos Didžiosios Kuni- 
gaikštystės paramos prieš savo priešą Krymo chaną. 

Ar vainiko prašyt Devlet-Hadži-Girėjas / Tochtamyšas pabėgęs iš Auk- 
so ordos? — Čia turimas galvoje Chadži-Girėjus (m. 1466), kuris, Lietu- 
vos Didžiosios Kunigaikštystės remiamas, 1443 m. tapo Krymo chanu. 

Betsabula, Tochtamyšo sūnus, Aukso ordos chanas 1413—1415 m. Ge- 
rempergas, tiksliau Jeremferdas (kitaip dar vadinamas Jerim-Berdej 
arba Džabbar-Berdi), Aukso ordos chanas nuo 1416 m. 

Tochtamyšas, Aukso ordos chanas, 1395 m. praradęs sostą, kariau- 
damas su Vidurinės Azijos didžiuoju emyru Tamerlanu, pabėgo į Lietuvą 
ir iš Vytauto gavo Lydą. 

Tai vienas iš murzų kilmės Edigėjo — Edigėjus, Edyga (1352—1419), 
Baltosios ordos emyras, Aukso ordos kariuomenės viršininkas. 1399 prie 
Vorsklos sumušė Vytauto ir į Lietuvos Didžiąją Kunigaikštystę bėgusio 
Tochtamyšo jėgas. Žuvo kovoje su Vytauto remiamu Aukso ordos chanu, 
Tochtamyšo sūnumi. 


Psl. 105 
Kai Dimitro ir Algirdo aimeni kovas! 

Vienas siunčia nedėgulį, antras kiaušinį! 

O pribuvęs į laiką Maskvoj velykinį, 

Trenkia kardą į Kremlių lietuvių valdovas!.. 

Savo „Lietuvos istorijoje“ Maironis yra papasakojęs tokį Lietuvos 
didžiojo kunigaikščio Algirdo ir Maskvos didžiojo kunigaikščio Dimitri- 
jaus (vėliau — Dmitrijus Donietis, kuris 1368 ir 1370 m. apgynė Maskvą 
nuo Algirdo puolimų) tarpusavio kovų epizodą: „Užpykęs jaunas ir ka- 
ringas Dimitris atleido siuntinius pas Algerdą, įduodamas jiems parodyti 
Algerdui kalaviją ir uždegtą pagalį (nadėgulį), per tai norėdamas paro- 
dyti, ateisiąs terioti Lietuvos kraštus; tada Algerdas išskėlęs ugnį su titna- 
gu ir uždegęs pintį, įdavė vienkart su nudažytu kiaušiniu nunešti Dimitrui, 
rodydamas, jog jisai pats apie Velykas ateis deginti Maskvą. Ilgai ne- 
laukdamas, Algerdas, sutaisęs stiprią kariumenę, su savo broliu Keistu- 
čiu traukė ant Maskvos <...>. Paskui lietuviai apgulė pačią Maskvą, 
kur Kremliuje užsirakino Dimitris ...“ (10, 84—85). 

Nedėgulis — nuodėgulis. 

Psl. 107 

Krezas (gr. Kroisos, 595—546 pr. m. e.) — paskutinis Lydijos kara- 
lius. Garsas apie Krezo turtingumą virto legendomis. Iš čia kilo krezo 
sąvoka, reiškianti nesuskaitomų turtų savininką. 


Devintoji giesmė 


Psl. 110 

Bėga kaip upės srovė tekina 

Laikai į nežinomą šalį... 

Negailestingai prabėgančio laiko motyvas bus girdimas visoje IX gies- 
mėje. Jis nudažytas nusivylimu ir melancholija: „pagrindiniai giesmės 
akcentai pabrėžia ne tiek veikėjų likimo užbaigtumą, kiek apdainuoto- 
sios epochos pabaigą“ (24, 360). Poetą gąsdina naujos visuomeninės 
idėjos, nauja ideologija — „tai marksizmas ir socializmas, prieš kuriuos 
jis nuo seno kovojo. XX a. pradžioje ji tapo reali ir įtakinga lietuvių vi- 
suomeninio gyvenimo jėga, reiškiama gausioje publicistikoje, periodinėje 
spaudoje ir politinės veiklos programoje“ (24, 361). 


Psl. [LI 
Roso kapai — Rasų kapinės. 


Psl. 113 
„Skardas“ — savaitraštis, Lietuvos socialdemokratų partijos organas 


(ėjo 1907 m.). 

Psl. 117 
Markso ir Darvino paikūs sapnai — neigiama, reakcinga aliuzija į 
K. Markso ir Č. Darvino materialistinę, ateistinę mintį. 


Psl 121 

Ūkėsas — ūkininkas. „Aušros“ laikų žodis, vėliau išnykęs. 

Už banko skolas, ne be dejonės 

Atkirpo ponams bežemiai žmonės 

Skverną nemenką: 

Mai ponams užtenka 

ir centro. 

Minima dvarininko žemė įkeista už paskolą, gautą iš Vilniaus žemės 
banko ar kurio kito, ir paskui, laiku skolos negrąžinus, banko parduota 
valstiečiams iš varžytinių (po 1905—1907 m. revoliucijos valstiečiai jau 
lengviau galėjo pirkti dvarų žemę). 


„RASEINIŲ MAGDĖ“ 


Bibliograiiniai duomenys. Pirmoji publikacija: Maironis. Reseinių 
Magdė (Poematas) ir smulkmenos. Kaunas, 1909. Antroji: Maironis. Re- 
seinių Magdė (poematas). Antroji laida. Naujai pertaisyta. Vilnius, 1918. 
Trečioji: Maironis. Reseinių Magdė (poematas). Trečioji laida, naujai per- 
taisyta. Kaunas, 1921. Ketvirtoji: Maironio Raštai. Epas. T. 2, Kaunas, 
1926. 

Vertinimo istorija. Poemą „Raseinių Magdė“ Vaižgantas laikė sa- 
votišku „Jaunosios Lietuvos“ tęsiniu, motyvuodamas savo išvadą tuo, kad 
Maironis, su tokiomis didelėmis viltimis rašęs apie Lietuvos atgimimą, deja, 
„nesulaukė tokių laikų. Politikos sąlygos palengva mainės, o piliečių sielos 
dar lėčiau. Praėjo bent keliolika metų (Vaižgantas skaičiuoja laiką nuo 
„Tarp skausmų į garbę“ — /. S.), savitarpiniai nencrmalumai paliko tie 
patys: lietuviai mažai dar teprisirišę prie savo žemės, mažai tevertina 
savo kalbą ir būdą, mišrųjų moterysčių vėžys tebeėda inteligentiją, įau- 
nuomenė dažnai svajoja apie abstraktus, apie luomų kovą, nėgrįžta namo 
darbuotis, bajorai vis dar tebėra sunkūs svečiai“ (23, 164). Šitaip Vaižgan- 
tas, sekdamas pačios poemos „Raseinių Magdė“ motyvais, būdamas 
tose pačiose ideologinėse liberalinės buržuazijos pozicijose, kaip ir Maira- 
nis, išvardino opiąsias XX a. pradžios lietuvių visuomeninio gyvenimo 
problemas. Vien dėl jų aktualumo Vaižgantas poemą „Raseinių Magdė“ 
vertino labai teigiamai, vadindamas šį kūrinį „tendentiniu veikalu“ ge- 
rąja prasme: „Vis dėlto tai vienas giliausių Maironies veikalų. Jis išlaiky- 
tas tai vienai idėjai paremti, nors detaliais ir digresijomis apsunkintas. 
Tai vienatinis giliai alegorinis mūsų literatūroje veikalas. Jis nesugalvo- 

tas, tik kaip lyg savaime alegoringas pasidaręs, kūrėjui tik in confuso 
alegoriją įsivaizdavus“ (23, 174). Pagal reikšmę Vaižgantas „Raseinių 
Magdę“ laikė netgi prasmingesniu kūriniu už „Tarp skausmų į garbę“. 
Priešingai Vaižgantui, šaltai poemą „Raseinių Magdė“ 1913 m. ap:- 
būdino B. Sruoga, laikydamas šį kūrinį Maironio talento atoslūgio 
rezultatu. B. Sruoga pasitenkino tik trumpai aptaręs „Raseinių Mag- 
dės“ problematiką ir pobūdį: „Sakyčiau, tai satyra į lenkomanus, išga- 
mas, bedievius, dvarininkus ir vėjavaikes merginas su vaikinais kreipta, 
bet kaip satyrai trūksta tikrų satyros bruožų, trūksta ryškumo, trūksta 
spalvų ir išvėdžiojimų. Sakyčiau galop, kad tai yra begalinė viena elegija, 
parašyta, matant tėvynę beskurstant, lietuvius ištautėjant, merginas vėjus 
begaudant ir t.t., besiilgint šviesios ateities ir beverkiant senovės milžinų 
ir buvusios (nors ir idealizuojamos) tėvynės galės ir garbės“ (22, 270). 
Kaip matyti iš citatos, B. Sruoga nuoširdžiai išgyveno ir suprato Maironio 
kūrinio intenciją, idėją, sumanymo kilnumą, bet laikė šį kūrinį priklausan- 
čiu Maironio kūrybos perijerijai, savotišku meniniu netesėjimu. 
Nemaža charakteringų poemos „Raseinių Magdė“ bruožų yra išryškinęs 
studijoje „Naujoji lietuvių literatūra“ V. Mykolaitis-Putinas. Jis aptarė 
centrinę poezilos Iabulą, siužetinę kompoziciją, poetinės formos savitumus. 
Bendras V. Mykolaičio-Putino žvilgsnis į poemą teigiamas. Ypač akcen- 
tuojamas gyvas, natūralus kūrinio poetinis vyksmas, jo motyvuota kaita: 
„Iš pradžių eina lyrinė įvada, kurioje poetas stilingais ir pakilios patrio- 
tinės nuotaikos kupinais posmais šaukia lietuvius mylėti „tą brangią žemę, 
kame nuo amžių tėvai gyveno“. Toliau, pakeitęs ritmą tripėdžiu anapestu, 
šešiaeiliais posmais pradeda nuo savęs pasakoti apie Magdės stevylą, 
kurią jau retas kas beatsimenąs. Tačiau kol prieis prie jau mums žino- 
mos Magdės Buividaitės istorijos pasakojimo, poetas padaro dar keletą 
lyrinių digresijų, įveda naujų motyvų ir savo, kaip autoriaus, poziciją 
nejučiomis pakeičia. Apgailestavęs senovės liekanų nebranginimą, jis nusi- 
kelia į savo vaikystės laikus, susijaudina atsiminęs savo baltaplaukį 
mirusį senelį ir jo pasakas apie senovės laikus. <...> Senelio pasa- 
kojimo pabaigoj randame gražiausių patriotinės Maironio poezijos 
posmų. <...> Švelniai įpintu susimboliniu auštančio ryto motyvu baigia 
poetas tą puikią vasaros nakties sceną ir satyrinę „Raseinių Magdės 
istoriją. Epilogo vietoje randame lyrinių patriotinių reileksijų pluošią, kur 
dar sykį suaidi svarbesnieji poemos motyvai“ (14, 269). Reziumuodamas 
V. Mykolaitis-Putinas labai teigiamai pažymėjo: „Dėl išvidinio turinio 
darnumo ir dėl formalinių savumų „Raseinių Magdė“ laikytina geriausiu 
Maironio epiniu kūriniu. Šios satyrinės poemos siužetą poetas sudarė 
taip, kaip geriausiai tiko jo talento pobūdžiui“ (14, 270). Rašytojas yra 
nurodęs, kad dar jaunystėje „Raseinių Magdė“ yra padariusi jam su kitais 
Maironio kūriniais stiprų poveikį: „1909 metų vasarą, išvažiuodamas 
atostogų, atlankiau savo klasės draugą Petrą Šalčių. Jis man parodė 
Maironio poemą „Jaunoji Lietuva“ ir kai ką iš jos paskaitė: bene „Jau 

slaviai sukilo“. Knygelę aš įsigijau ir, važiuodamas namo, vežime godžiai 
ją skaičiau. Netrukus po to nusipirkau „Pavasario balsus“, po to „Rasei- 
nių Magdę“ — ir Maironis tvirtai įsišaknijo mano vidaus pasaulyje“ 
(17, 291). Bet vėliau, tarybiniais metais, aptardamas Maironio poeto kelią 
ir įnašą į lietuvių kultūrą, V. Mykolaitis-Putinas šį kūrinį kone nutylėjo. 
Reikšmingesnė atrodytų beveik vienintelė tarybiniais metais V. Mykolai- 
čio-Putino pastaba: „Ir tolimesnėj savo kūryboj „Pavasario balsų“ dainius 
byloja apie „atbudimą“, „prisikėlimą“, „šviesų rytojų“, „kitą gadynę“ — 
ir mes žinom, kad visa tai reiškė poeto optimizmą dėl lietuvių tautos 
ateities. Iš „Raseinių Magdės“ senelio pranašavimų galėtume spėti, kad 
Maironiui iš tiesų vaidenosi lietuvių tautos kultūrinės ir politinės laisvės 
galimumas. Dėl to lietuvių buržuazija mėgo Maironį vadinti Lietuvos 
nepriklausomybės pranašu. Ir štai matome, kaip Maironis, baigdamas 
savo kūrybos kelią, vertino buržuazinės kultūros drumzlėmis apmurzintą 
savo išpranašautą idealą“ (16, 313). 

Iš kitų Maironio poemų „Raseinių Magdę“ išskyrė V. Zaborskaitė: 
„Poema, pirmąsyk išspausdinta 1909 m. ir susilaukusi iki 1926 m. keturių 
leidimų, parašyta, matyt, trumpu laiku, be ypatingo pasiruošimo, tarsi 
vienu ypu, ne taip, kaip „Jaunoji Lietuva“ ar „Mūsų vargai“, kurių rašy- 
mas tęsėsi ne vienerius metus. 

Kūrybos proceso pobūdis atsiliepė poemos meninei struktūrai: ji vien- 
tisa, monolitiška, jai nebūdingas fragmentiškumas, kaip kitoms Maironio 
poemoms. 

„Raseinių Magdėje“ žymiai silpnesnis lyrinis pradas, užtat pasakojimas 
nuoseklus, vaizdingas; tiesa, jis perpintas publicistiniais epizodais, bet 
jie organiškai plaukia iš pasakojimo“. „Poetas iš tikrųjų sukuria plastišką, 
spalvingą, gyvą eiliuotą novelę“. Tačiau V. Zaborskaitė pabrėžė ir ryškius 
kūrinio trūkumus: jam „stoka tikro poetiškumo ir gyvybės — tai išpro- 
tautas, didaktinis veikalas, nealsuojąs betarpiška išgyvenimo šiluma“ 
(24, 367, 369). Iš to darytume išvadą, kad „Raseinių Magdė“ parodo, kokia 
vra takoskyra tarp Maironiui taip būdingo lyrizmo ir ne mažiau būdingo 
epiškumo. Lyrinėse savo poemose Maironis buvo silpnas „epikas“, ir tai 
kenkė jo kūrinių meniškumui. Epinėje poemoje „Raseinių Magdė“ (bent 
sąlygiškai ją galime taip vadinti, nes kaip pažymėta literatūros mokslo, 
čia, veikiant realizmui, priartėta prie epinio pasakojimo (19, 138), kūri- 
niui pritrūksta lyrinės gyvybės. Geriausias Maironio pasiektas rezulta- 
tas — lyrinių ir epinių pradų sintezė. Tai įrodo poema „Jaunoji Lietuva“. 
Toks kelias geriausiai atitiko rašytojo kūrybinę prigimtį. Tačiau ir poema 
„Raseinių Magdė“ yra savaip vertinga, nes ji brėžė naują lietuvių poemos 
trajektoriją, priklausydama „minties literatūrai“ (V. Zaborskaitė). „Ra- 
seinių Magdė“ yra „minties literatūra, jos svarstymų ir samprota- 
vimų tūris bendrame poemos audinyje labai didelis, ir dėl to, žinoma, šio 
tūrio vertė iš esmės apsprendžia ir viso kūrinio vertę“ (24, 369—370). 

Tad kokios idėjos, kokios problemos kūrinyje keliamos, kokia jų 

visuomeninė reikšmė? Pirmiausia V. Zaborskaitė pabrėžė paties Rasei- 
nių „Magdės motyvo prasmingumą. „Centrinis poemos epizodas — pa- 
sakojimas apie Raseinių Magdę — atkuria būdingą gyvenimišką situaciją, 
daug kartų įvairiose literatūrose vaizduotą ir pašieptą. <...> Maironis 
sukūrė lietuviškąjį personažo variantą, — raiškų ir gyvą, turintį nemažos 
bendrinamosios reikšmės. Raseinių Magdė — tai žmogus, snobiškai besi- 
vaikąs svetimų madų ir papročių vien dėl to, kad jie nauji, svetimi ir ne- 
regėti, kad padeda išsiskirti iš aplinkos, atkreipti į save dėmesį. Tai 
anaiptol ne vaisingo ir būtino keitimosi vertybėmis tarp tautų smerkimas, 
o tik visiškai teisėtas požiūris, jog smerktina ir gėdinga yra netekti nacio- 
nalinės savigarbos ir atsižadėti savos nacionalinės kultūros. Šia prasme 
Raseinių Magdė yra universalus personažas, kuriuo galima apibūdinti tam 
tikrą žmogaus elgesio tipą bet kurioje epochoje ir bet kuriose sąlygose“ 
(24, 370). Maironis į nutautėjimo problemą pažvelgė to meto istoriniam 
laikui būdingais aspektais. Kaip pažymėta V. Zaborskaitės, pirmiausia 
poemoje keliama mišrios šeimos problema. „Besilormuojant nacionalinei 
inteligentijai, mišrios šeimos problema buvo labai opi — ji plačiai disku- 
tuota „Varpe“, gvildenta šmaikščios V. Kudirkos plunksnos, išsamiai nagri- 
nėta Vaižganto „Šeimos vėžiuose“, ne kartą nuskambėjo A. Vienuolio 
apsakymuose“ (24, 371). Čia norėtųsi atkreipti dėmesį į tai, kad Mairo- 
nis mišrios šeimos klausimą sprendė ne siaurame „buitiniame“ prob- 
lemų rate, o plačiame socialinių ir politinių problemų kontekste, parody- 
damas, kaip lyg nereikšmingas lengvabūdės moters poelgis yra susijęs su 
giliai tautos egzistenciją paliečiančiais momentais. Su Raseinių Magdės 
motyvu rašytojas keliauja per plačius istorinius laikus (nuo 1569 m. 
unijos iki savo gyvenamojo meto), atskleisdamas tolydinę lietuvių nutautė- 
jimo kreivę, savo kūriniu įsijungdamas į nacionalinio judėjimo proble- 
matiką. 

Raseinių Magdės sąvoką rašytojas išplečia, ironizuodamas to meto 
„Raseinių Magdes“. Taip poemoje gimsta lengvabūdžio Baltro Bandūros 
paveikslas. Charakteringa, kad per šį personažą pasireiškė ir reakcingos 
Maironio pažiūros, per jį rašytojas kritikuoja ir, kaip jam atrodė, iš svetur 
atkeliavusias klasių kovos, socializmo, marksizmo idėjas. Kaip rašė 
V. Zaborskaitė, „kodėl Maironis joms priešiškas, aiškinti nereikia, bet 
verta pažymėti, kad šioje poemoje joms pasmerkti jis randa naujų argu- 
mentų: revoliucinės idėjos, revoliucija esanti svetima lietuvių tautos 
charakteriui“ (24, 373). 

„Tretysis atžvilgis, kuriuo „Raseinių Magdės“ istorija taikoma poeto 
gyvenamajam metui, yra Lietuvos bajorijos, dvarininkijos likimas. Jam 
Maironis skiria poemoje daugiausia vietos, ties juo sutelkia pagrindinį 
dėmesį“ (24, 373). Poema išsiskiria vėlgi iš kitų Maironio poemų, nes „čia 
Maironis, atrodo, yra galutinai praradęs viltį atlietuvinti bajoriją. <...> 
Visuomet matęs ir supratęs antifeodalinį ir demokratinį nacionalinio 
judėjimo pobūdį, Maironis vis dėlto kartais ieškojo kompromisų su 

dvarininkais. Pagaliau, nors ir labai vėlai, jis pamatė bergždžiai vylęsis 
ir grąžiojęsis į vakar dieną“ (24, 373, 374). Charakteringa, kad Vaiž- 
gantas dvarininkijos ir bajorijos likimo temą poemoje suprato kitaip. 
Po ilgiausios įžanginės poemos dalies, kurioje ir kalbama šiuo klausimu, 
citatos, rašė: „Maironis čia visas pasikartoja: tautininkas; romantikas- 
patriotas, Vinco Kudirkos bendradarbis, kuriam nėra kitokių, ypač interna- 
cionalinių uždavinių, nes ir namie neapsidirbame, Jis 1909 metais tebetiki, 
jog meile ir geruoju galima ne tik patiems grįžti prie tautinių tradicijų, 
bet ir nutautėlius bajorus gali sugrąžinti, tikriau, apgręžti atgal: net 
lenkomaną mylėk bajorą“ (23, 167). Ir toliau seka paaiškinimas kodėl: 
„Taip prakalbėjo krikščionybės kunigas. Jis kitaip ir negali kalbėti“. 
Taigi prieš mus du tos pačios problemos sprendimo variantai. 


Psl. 123 
II n'est pire sourd, gue celui gui ne vėnt entendre (pranc.) — nėra 
biogesnio kurčiaus už tą, kuris nenori išgirsti. 


Psl. 124 

„Haidamakai“ poemate — poemoje „Haidamakai“. Šiame kūrinyje 
(1841) T. Ševčenka apdainavo herojišką Ukrainos praeitį, kovas su Len- 
kijos bajorija. 


Psl. 126 
Milda-dievaitė — tariamoji senovės lietuvių meilės deivė. 


Psl. 126—127 

Tos bažnyčios, kurią dėl garbės / Mūsų Mindaugas buvo pastatęs — 
kai Mindaugas 1251 m. apsikrikštijo, buvo įsteigta Lietuvos vyskupija, 
jos vyskupui Kristijonui aprūpinti 1254 m. užrašė pusę Raseinių, Betyga- 
los, Ariogalos ir Laukuvos žemių. Kur buvo šios vyskupijos centras, 
katedra, kur buvo pati Mindaugo sostinė, ligi šiol neišaiškinta. 


Psl. 128 

Kuomet Gelgudo garsūs pulkai, 
Nuo Chlopickio talkos nesulaukę, 
Iš po Vilniaus į Prūsus patraukė 
Ir ten vadą nušovė paikai. 


Antanas Gelgaudas (1792—1831) —1831 metų sukilimo Lietuvoje va- 
das. 1830 m. Lenkijoje vadovavo sukilėlių kariuomenės daliniams. 
1831.V.27 gavo įsakymą susijungti su generolo H. Dembinskio daliniu ir 
žygiuoti į Lietuvą. Kėdainiuose gen. D. Chlapovskio buvo įtikintas pulti 
Vilnių. Pralaimėjo kautynes Panerių kalvose (ties Vilniumi). Traukėsi 
link Prūsijos. Pasienyje nukautas sukilėlių kapitono. 

Juzėjas Chlopickis (1771—1854) — generolas, nuo 1830.XII.5 Lenki- 

jos karalystės sukilėlių diktatorius, kuris nebuvo linkęs plėsti sukilimo 
Lietuvoje. 1831.1.17 iš diktatoriaus pareigų pasitraukė: liko kariuomenės. 
vado patarėju, vadovavo atskiroms kautynėms. 

Per pirmąjį lenkmetį. 1831 m.— 1830—1831 m. sukilimas Lietuvos 
senojoje istoriogralijoje kartais buvo vadinamas pirmuoju lenkmečiu, o 
1863 m. sukilimas — antruoju. 


Psl. 132 

Rėsvutė — retoka. 

Nebuvau dar beskaitęs Darvino — kaip ir „Jaunojoje Lietuvoje“ Mai- 
ronis ironizuoja Č. Darvino evoliucijos teoriją. 


Psl. 133 

O paskui tie kontušai, robronai, 

Volterizmas, prancūzai, masonai.. 

Koniušas — senovės lenkų ilgas viršutinis drabužis. Robronas — plati, 
kliošinė, sustandinta suknelė. Šiame iragmente kaip ir tolesniame tekste 
Maironis kalambūriškai suplaka į vieną vietą kuo skirtingiausius reiški- 
nius, ironizuodamas jų neįprastumą, keistumą, nepriimtinumą lietuvių 
tautai. Taip šalia prašmatnių garderobo detalių atsiduria visuomeninės 
minties reiškiniai. Jų atranka pirmiausia liudija negatyvų autoriaus po- 
žiūrį į materializmą ir ateizmą. 


Psl. 137 

Susirinkę Brastoj ar Parčove — Breste, Parčevę. Minimas Bresto- 
Parčevo suvažiavimas 1416 m., LDK ir Lenkijos derybos dėl unijos 
atnaujinimo. Unija buvo nutrūkusi 1440 m., kai Lietuvos didžiuoju 
kunigaikščiu tapo Kazimieras Jogailaitis. Lenkija siūlė Kazimierui kara- 
liaus sostą. Derybų metu LDK atstovai posėdžiavo Breste, Lenkijos — 
Parčeve. Unija atnaujinta, Kazimierui sutikus tapti Lenkijos karaliumi. 

Ir karalium Valesą išrinko — Henrikas Valua (pranc. Henri de Valois, 
1551—1589) — Lietuvos didysis kunigaikštis ir Lenkijos karalius (1573— 
1574). Toliau Maironis aprašo LDK ir Lenkijos bajorų prieštaravimus, 
renkant Henriką Valua Lenkijos karaliumi ir Lietuvos didžiuoju kuni- 
gaikščiu, LDK bajorų nuolaidas. Daugirdas tik literatūrinis personažas. 


Psl. 138. 

Mus surišo Jogailos vestuvės — Jogailos vestuvės su Jadvyga, Len- 
kijos karalaite, įvyko 1386.11.18 Krokuvoje. Prieš vedybas Jogaila buvo 
įsipareigojęs prijungti Lietuvos Didžiąją Kunigaikštystę prie Lenkijos 
karalystės. 

Psl. 143 

Radvila gi Kėdainiuos gyvenęs, 

Kurs kalvinų zbaruose pasenęs, 

Tas bajorams neglostęs galvos: 

Juos skaudžiai už tą maldą išbaręs 
Ir anti ponų žuvėdus užvaręs, 
Nes norėjęs senos Lietuvos. 


Jonušas Radvila (1612—1655) — Lietuvos Didžiosios Kunigaikštystės 
evangelikų reformatų globėjas. Per 1654—1667 m. karą su Rusija vado- 
vavo LDK kariuomenei. 1655.VIII Rusijos kariuomenei užėmus Vilnių, 
vadovavo LDK feodalų grupei, kuri sudarė Kėdainių sutartį su Švedija. 

Didis Lietuvos etmonas Jonušas Radvila buvo padaręs Kėdainiuose su 
Karoliu Gustavu sąkalbą...— 1655.X.20 Kėdainiuose dalis bajorų pasirašė 
su Švedija uniją, pagal kurią Karolis X Gustavas tampa Lietuvos di- 
džiuoju kunigaikščiu, Lietuvos kariuomenė dalyvauja kare prieš Lenkiją, 
garantuojamos bajorų ir katalikų bažnyčios teisės. 

Žuvėdai — švedai. 


Psl. 144 

Žečpospolita — Lenkijos-—Lietuvos valstybė, Respublika, gyvavusi 
1569—1795 m. 

Eidami į laižus — lažas. 

Za krėla Sasa popušė i pasa (lenk.) — ironizuojamas bajorų palaidas, 
sotus gyvenimas. Pažodžiui priežodis reiškia: karaliaus Sakso Jaikais 
atsileisk diržą. Reiškia, valgyk tiek, kad reiktų ir diržą atsileisti. Čia 
Maironis mini valstybės pakrikimą Augusto II valdymo laikais, tą metą, 
kai bendrame sąmyšyje kiekvienas žiūrėjo tik savo naudos. 

Sasų karalius — iš Saksų (lenkiškai saksas — Sas) dinastijos Res- 
publikoje karaliavo Augustas II (valdė 1697—1706 ir 1709—1733), Au- 
gustas III (valdė 1733—1763). 

Trys valdytojai — Rusijos, Prūsijos, Austrijos monarchai. 

Kosciuška (Košciuszko) Tadas (1746—1817) — Lenkijos politinis 
ir karinis veikėjas, vienas 1794 metų sukilimo organizatorių. Poemoje 
Maironis mini sukilimo pralaimėjimą ir jo numalšinimą, įsikišus trims 
valstybėms — Rusijai, Prūsijai ir Austrijai. „Lietuvos istorijoje“ Maironis 
rašė: „Nuo to laiko prasideda kas kartą daugiaus vargingas ir verksmin- 
gas lietuvių ir lenkų gyvenimas“ (10, 210). 


Psl. 145 

Į kantunką jaunuomenę gaudė — kantunka (vok. Kantonist) — pa- 
šauktasis karo tarnybai. Ėmė į rekrutus (Lietuvoje nuo 1794 m.). 

Endekai — Lenkijos buržuazinių nacionalistų politinė grupuotė, savo 
judėjimą vadinusi tautine demokratija (narodowa demokracja, iš čia su- 
trumpintai endecja, ND). Poemoje ironizuojami endekų siekimai atgaivinti 
Respubliką, todėl minimas Liublinas (Liublino unija). 

Pandžieju (iš lenk. pan dobrodziej) — ponas geradarys. 

Tuteišai (iš lenk. tutejszy) — čionykštis, vietinis, t. y. Lietuvos tautiškai 
neapsisprendęs (paprastai apslavėjęs) gyventojas. 

Psl. 148 o 

Man dar bočiaus senelio kalbėta, 

Man daug turtų slapčia užžavėta 

Mūsų žemėje guli seniai!.. 

Sios ir tolesnės trys teksto eilutės primena Maironio baladės „Dyvitis“ 
situaciją. Tiesa, „Dyvitis“ buvo parašytas daug vėliau (1921), bet jame 
poetas gana artimai pakartojo „užžavėtų“ turtų — lietuvių senovės liu- 
dininkų — akordą. 

Tik ne gudiško plauko beždžionių — kartais Maironio poetinis žodis 
tampa pernelyg ironiškas ir aštrus. Kaip teisingai yra konstatuota V. Za- 
borskaitės, interpretuodama „prasmingą ir talpią“ Raseinių Magdės 
parabolę, poema vis dėlto vietomis „netenka visuotinumo, susišaukdama 
savo siužetu su konkrečiai apibrėžtomis istorinėmis sąlygomis, ji iš dalies 
įgauna net reakcinės prasmės“ (24, 370). Tai akivaizdu ir kadenciniame 
poemos iragmente, kuriame su tokia prasminga to meto Lietuvos istorinei 
situacijai šviesesnės ateities viltimi yra susipynę ir kai kurie neigiami 
ideologiniai akcentai: religingumo skatinimas, perdėta svetimtaučių įtakos 
baimė ir pan. 


„MŪSŲ VARGAI“ 


Bibliografiniai duomenys. 1912.1.28 laiške L. Girai Maironis rašė: 
„Į pirmą numerį („Vaivorykštės“) galiu atsiųsti pirmąją dalį naujai pra- 
dėto poemato „Mūsų vargai“. Pernai vasarą aš ją parašiau (apie 600 
eilių), bet kada parašysiu antrą, o rasit ir trečią dalį, ir ar kada prisi- 
rengsiu, Dievas žino“. Ši dalis buvo išspausdinta 1913 m. „Vaivorykštėje“ 
(I kn.), vėliau pratęsta 1913 m. II kn., nedideliu tiražu padauginta at- 
spaudais. Atskira knyga poema pasirodė 1920 m.: Maironis. Mūsų vargai. 
Poema penkiose dalyse. Kaunas (be datos). Antrasis leidimas: Maironio 
Raštai. Epas, t. 2. Kaunas, 1926. Tekste yra žymių pertvarkymų, nors 
bendras poemos pobūdis išliko nepakitęs (žr. V. Zaborskaitė, p. 378). 

Vertinimo istorija. Vos tik poemai pasirodžius, tais pačiais metais 
„Laisvėje“ (rugpjūčio 22) buvo išspausdinta aštri jos recenzija, kurios 
autorius Antanas Šmulkštys (1886-1951), pasirašydavęs slapyvardžiu 
Paparonis, klerikalinis visuomenės veikėjas ir rašytojas. Pagrindinė recen- 
zento mintis — išsakytas nusivylimas, kad Maironis — jau nebe Maironis, 
kad jo talentas jau gęsta: „Nuo Maironio, vargeli, tiek daug buvo tikėtasi, 
kad, atvirai kalbėdamas, aš turėčiau pasakyti: „Drauge, atsiimk savo 
poemą — jinai tavęs neverta“. Ir apskritai Paparonis išreiškė koncepciją, 
kad Maironis yra vertingas mūsų literatūrai tik atskirais savo kūriniais, 
t. y. eilėraščiais, bet visuma apvilia, kai traktuoji ir visos rašytojo 

kūrybos, ir vieno kurio didesnės apimties kūrinio mastu: „Žodžiais kalbant, 
Maironis nedavė mūsų literatūrai nė vieno itin gražaus veikalo, kuriame 
be atskirųjų, kartais be galo gražių lyrikos žiupsnelių, visoj pilnumoj išsi- 
vystytų ir fabulos turtingumas, ir charakterių įvairumas bei įdomumas, 
ir viso veikalo majestotinis kilnumas“. Tuoj po tų žodžių sekė be galo 
griežta išvada: „Maironio poemos: „Šaunoji Lietuva“, „Raseinių Magdė“ 
ir ypač „Mūsų vargai“ — galima tais vardais vadinti tik tiem, kurie ne- 
žino, kas yra poema“. Šitaip aprioriškai, nežinia kokiu masteliu matuo- 
jant (jis recenzijoje nenurodytas) — grynai teoriniu ar kitų, labiau pažen- 
gusių tautų literatūrų pavyzdžiais — Maironiui buvo suduotas tiesiog 
mirtinas, pačius jo epinių kūrinių — poemų — pagrindus paneigiantis ir 
sugriaunantis smūgis. Recenzentas, rašydamas apie „Mūsų vargus“, 
svarstė nedaug, dar mažiau abejojo ir kėlė sau klausimą, o kas gi šiame 
iš tikro didelio lietuvių poeto (su tuo A. Šmulkštys visai sutiko) kūri- 
nyje yra įdomaus: ir gero: nueita vienu, atvirai nepasitenkinimą reiš- 
kiančiu, bet jo visapusiškai nemotyvuojančiu keliu. Nuo detalesnės poe- 
mos analizės net nusigręžiama, numojant ranka: „Tai ir visa, ką galėjau 
pasakyti. Gilesnės kritikos neduodu ir abejoju vargu bau kas ir galėtų 
duoti. Juk nėra „Mūsų varguose“ nė vieno charakterio, kuris galima 
būtų analizuoti, nėra nei vieno tipingo mūsų tautos gyvenime nuotykio, 
nėra net tųjų pilnų paslapties pranašavimų, kuriuos randame „Jaunoje 
Lietuvoje“ ir kurie jau išsipildė ar išsipildys. Žodžiu, nėra nieko, kas tiktų 
rimtai kritikai“. Tiesa, toliau recenzentas padarė lyg ir objektyvesnę 
išlygą, lyg mandagų, gero tono reveransą: „Bet tasai „nieko“ — pakar- 
toju — galima taikinti tiktai Maironiui, Jisai nieko nauja nedavė. Yra 
tačiau labai gražių poemoje vietelių, ir ne vienam gal skaitytojui Maironio 
vardo aureolė ypatinga šviesa apsiaus poemą, ir ji bus kurį laiką graži“. 
Tai patys paskutinieji recenzijos žodžiai, bet stipriausiai vis dėlto nu- 
skambėjo kiek ankstesni, iš recenzijos vidurio, tie, kuriuos daug kartų jau 
yra citavę mūsų literatūrologai, kalbėdami apie klasikinės tradicijos, 
kuriai tvirčiausiai XX a. trečiajame dešimtmetyje dar atstovavo Maironis, 
ir jaunosios rašytojų kartos, ateinančios dažniausiai su modernistiniais 
siekimais, susidūrimą, apie tą dramatišką koliziją, kurią, esmingai kei- 
čiantis literatūrinio gyvenimo klimatui, teko skaudžiai patirti vienam 
pačių didžiųjų lietuvių literatūros klasikų — Maironiui. Deja, tokia buvo 
literatūros plėtotė. Todėl Paparonis taip simptomiškai — patetiškai ir 
užgauliai paskelbė: „Maironi! Nors tavo siela žvaigždžių takus pažino ir 
ne vienam keleivių žemės nušvietė kelią, bei tave patį šios žemės kelio- 
nėje aš matau saulolaidos masinančioj šviesoj ir tariu, gerbdamas tavo 
vardą: „Labanakt, Maironi!“. Galbūt net nesąmoningai, siekiant atsipa- 
laiduoti nuo galingos Maironio sugestijos, imta buvo neigti viskas: ir jo 
estetika, ir idėjos, drąsiai ir atvirai remiant rašytoją prie sienos, stu- 
miant jį nuo aktyvaus literatūrinio darbo, nuo aktyvios pilietinės pozi- 
cijos, taip būdingos Maironiui, metant jam į akis dar vieną skaudų argu- 

mentą: „Jisai, man rodos, šių dienų nesupranta“. Šitokio kritiško san- 
tykio su rašytojo kūryba atmosferoje (prisiminkime B. Sruogą, A. Venc- 
lovą) brendo paskutinieji rašytojo kūriniai. Iš čia tik vienas žvilgsnis ir 
iki Maironio istorinių dramų. 

Vaižganto nuomone, poema „Mūsų vargai“ tik „savo dėstymo iorma, 
eilėmis tepridera į poezijos rūšį. Šiaip jau tai yra grynai prozinis veika- 
las — kronika. Poetinių vietelių tėra dvi: II praeludium ir apie Vilnių. 
Daugiau nė aforizmų nėra visame veikale, nei bet kokių apstesnių stiliaus 
papuošalų, tropų ir figūrų. Jei tad žiūrėtume į šį veikalą poezijos reika- 
lavimų žvilgsniu, kaip ir pats autorius iš pradžių yra manęs, kai sakės I 
praeliudiume: 

„lydint mano jau temstantį kelią, 

atsiliepė rytmečio aidas malonus, 

apšvietęs prieblandą mano kelionės, 

pataręs širdžiai ne vieną eilutę“, — tai šitas veikalas, tikrai, įvarytų skai- 
tytoją į nusiminimą, kaip tai pasireiškė Paparonies lūpomis (žr. „Lais- 
vės“ 1920 m. Nr. 169)“ (23, 175). Poema Vaižgantui atrodė esanti šalta, 
tolygi įvykių suregistravimui, bet, priešingai Paparoniui, jis gynė Maironį 
kaip talentingą rašytoją, kurio talentas dar neišsekęs, kuris dar nevaikš- 
čioja „savo amželio prieblandoje“, anot cituotų poemos eilučių. Patvir- 
tina tai ir kiti Maironio kūriniai, kuriuose, nors ir nedažnai, bet dar „5pro- 
ginėja“ „jo tikrojo talento žiežirbos“: „reiškia, jog Maironis 
tebėra kūrėjas ir lyrikos formą tebevaldo kaip ir pirma“ (23, 176). Šitaip 
Vaižgantas atrėmė Paparonio mestus kaltiaimus. Įdomu, kad Vaižgantas 
pirmasis labai teisingai pastebėjo (vėliau ši mintis buvo išplėtota kitų litera- 
tūrologų), kad poemos pobūdis esąs ypatingas, kad lyrizmo ir aprašomųyjų, 
epiškųjų elementų santykis „Mūsų varguose“ esąs savitas ir motyvuotas 
pačios kūrinio temos: „Pasirinktoji tačiau tema pati išvedė autorių iš pasi- 
rinktosios vagos ir priskyrė veikalą prie visai kitokios rūšies: prie tos, kurios 
mes iki šiol dar turėti neturime, būtent eiliuotųjų istorijos veikalų“ (23, 
177). Oiš čia, iš tokio regėjimo taško, jau ir kyla kūrinio vertė: „Taip žiūrint 
į „Mūsų vargus“, kitaip, sakau, nė nedera žiūrėti, veikalas įgyja didžiulės 
reikšmės ir nepaprasto įdomumo. Autoriaus čia surinkti tikra kronikininko 
kantrybe ir skrupulatumu visi ilgoko, keliolikos metų Rusų imperijos, tad ir 
mūsų pačių, politikos karščiai“ (ten pat). Vaižgantas „Mūsų vargams“ pri- 
pažino tolygią istorijos veikalui vertę: „Kol kuris mūsų universitetininkas 
profesorius parašys šio laikotarpio monografiją, o būtų tai monumentalinis 
nepaprasto įdomumo veikalas, ne sausa faktina forma, tik gyvais gyvenimo 
virptelėjimais, kaipo reagavimu visam kam gyvam, Maironis suskaito juos 
apysakos formoje. Tai neapsakomai brangus indėlis į visuomenės pulsavi- 
mo istoriją“ (23, 178). Toliau seka originali mintis apie tai, kad, norint dar 
labiau pakelti šio kūrinio meniškumą, reikią visiškai atsisakyti lyrinių jo vie- 
tų: „reiktų iš-jo pašalinti abidvi preliudijas ir dirbtinai įspraustą čia „minė- 
jimą“ Donės, Sutkaus ir Brazdos. Jie gali sudaryti visai kitos rūšies ir gana 

pabaigtą vaizdelį;. dabar gi nežinai, bent lig šiol nežinota, ar tai jie čia yra 
digresijos šalin ar istorija yra digresija, savo apstumu nusmelkianti pačią 
intrigą. Tada liktų grynai visuomeniškai istorinė dalis, kuri taptų klasinė, 
pavyzdinė tam tikrai literatūros rūšiai vaizduoti“ (ten pat). Šitaip Vaiž- 
gantas savaip išsprendė „amžiną“ Maironio poemos lyrizmo ir epiškumo 
santykiavimo problemą, 

Čia išsyk bus pravartu, peršokus didelį laiko nuotolį, pereiti prie pačių 
naujausių Maironio poemos „Mūsų vargai“ vertinimų ir pasakyti, kad Vaiž- 
gantas šiais savo samprotavimais turėjo nemaža racijos. Pirmiausia dėl to, 
kad, kaip pažymėta R. Pakalniškio „Lietuvių poemos“ studijoje, „Mūsų var- 
gai“ atvertė tikrai ypatingą, naują lietuvių poemos raidos puslapį. Ji sudaro 
retą mūsų literatūrai išimtį, būdama veikalu, „kuriam tiktų „eiliuoto roma- 
no“ ar „poemos-romano“ vardai“. „Stiprėjant realistinėms tendencijoms, 
prie romano lietuvių poema pradėjo šlietis tik XX a. pradžioje. Padidėjęs 
įvairių personažų ir charakterių, fabulos vaidmuo-ryškus Maironio poemo- 
se „Raseinių Magdė“ (1909) ir „Mūsų vargai“ (išl. 1920, II red. 1926). Iš jų 
eiliuotam romanui ypač artima „Mūsų vargai“, kur išsamiau atskleidžia- 
mas Lietuvos visuomeninis politinis gyvenimas, detaliai vaizduojamos bur- 
žuazinių partijų rietenos, aukštinami buržuaziniai veikėjai, pasakojama ro- 
mantiška pagrindinių personažų meilės ir veiklos istorija, mėginama psi- 
chologiškai pagrįsti jų santykius“ (19, 150). R. Pakalniškis pritarė Vaiž- 
ganto požiūriui į „Mūsų vargus“ kaip į „istorijos veikalą — kroniką“, bet 
vadovavosi jau kiek kitu požiūriu. Eiliuoto romano-poemos koncepcija 
šiam literatūrologui leido kiek atlaidžiau pažiūrėti į „lyrinę“ poemos pusę, 
joje nupasakotą meilės istoriją, kuri yra svarbus romano žanro ingredien- 
tas. Pritardamas anksčiau pareikštoms V. Mykolaičio-Putino, V. Zaborskai- 
tės mintims, R. Pakalniškis pabrėžė, kad poemos meniškumui kenkia „per- 
sonažų schematiškumas, siužeto melodramatiškumas, gausūs publicistiniai 
samprotavimai ir sentimentai“, bet dar labiau akcentavo, kad Maironio kū- 
riniui yra pakenkusios ideologinio pobūdžio priežastys: „Bet Maironį nesėk- 
mė ištiko <...> dėl gyvenimiškesnių idėjų, be kurių negali išsiversti ilgesnė 
poema, stokos. Jo poemose vis dar buvo kartojamos aktualumo netekusios 
buržuazinės nacionalinio sąjūdžio idėjos“ (19, 150—151). Vaižgantas šiuo 
požiūriu Maironiui priekaištų neturėjo, sutiko su Maironio patriotine ak- 
cija, buvo jos netgi sužavėtas. Vien už tėvynės palyginimą su „naktim ir 
dangum“ („Daug kentėjus, tėvyne, užmirški vargus! / Juk tu mano naktis 
ir dangus!“) Vaižgantas buvo pasiryžęs iškelti poetą į padanges: „Kelk 
Maironį, brolau, į padanges už tą vieną pavykusį pasakymą!“ (23, 179). 
Idėjinio pobūdžio kritika išryškėjo V. Mykolaičio-Putino darbuose. Pats 
autoriaus sumanymas taip pakiliai nupasakoti „Mūsų vargų“ istoriją 
mokslininkui atrodė esąs vertas ironijos. Kūrinio fabula vertinama kaip 
„naivi“ (14, 266). Ir vėlesniais metais V. Mykolaitis-Putinas „Mūsų var- 
gus“ taipogi ir už jų idėjinę tendenciją vertina labai skeptiškai, pripažin- 
damas tik atskirų poemos siužetinių elementų ir kūrinio pažintinės reikšmės 

vertę. Ankstesnis rašytojo sumanymas buvęs kitoks: „Poema greičiausiai 
būtų buvusi kupina kriticizmo bei nusivylimo, kaip tai iš tiesų ir yra pir- 
mosiose giesmėse. Bet, poemą berašant, Lietuvą užplūdo banga didelių 
įvykių, kuriems poetas negalėjo pasilikti abejingas: karas, „tremtinių“ 
pasitraukimas į Rusiją, vokiečių okupacija ir Lietuvos valstybės susidary- 
mas. Poema virto sausų įvykių kronika, nedarniai susieta neįtikinamai 
sugalvotos fabulos. Vertingiausia, ką joje randame — tai ryškūs vokiečių 
okupacijos vaizdai, kuriuose atpažįstame Ordino grobikų palikuonis. Ta- 
čiau poema yra reikšminga Maironio ideologijos raidai nušviesti. Poetas 
akivaizdžiai stebi realizavimąsi to idealo, apie kurį svajojo jaunystėje, 
bet kurio įvykdymu vargu ar kada rimtai tikėjo. Nesupratęs istorinės visuo- 
meninės raidos proceso, buržuazinės Lietuvos valstybės susikūrimą 
jis priima kaip savo ir viso buržuazinio sąjūdžio siektojo idealo realiza- 
vimąsi — su entuziazmu ir be jokių rezervų“ (16, 311). V. Mykolaitis-Pu- 
tinas Maironio poemos idealizme įžiūrėjo tik „dirbtinį patosą“, iškeldamas 
kaip teigiamus „kriticizmo ir nusiskundimų“ elementus (16, 340). 

V. Zaborskaitė, kaip ir Vaižgantas, iškėlė kūrinio istorinių ir lyrinių mo- 
mentų santykio problemą, prieidama išvados, kad „organiško ryšio tarp šių 
dviejų poemos planų nėra“, pripažindama, kad istorinių įvykių srautas, 
„dažniausiai protokoliškai autoriaus fiksuojamas, turi čia savarankišką 
reikšmę, o poernos veikėjams, gana schematiškai nubrėžtiems, jie tėra tik io- 
nas“ (24, 378). Poemai kenkia referavimas: „Tokio pat referatyvinio pobū- 
džio yra pasakojimai aštuntoje giesmėje apie pastangas susikurti nepri- 
klausomą valstybę. Visa ši meniškai neįprasminta medžiaga šiandien jau 
„hebeskamba“ ir apskritai yra pagrindinė priežastis, dėl kurios „Mūsų 
vargai“ anksti neteko poetinės gyvybės“ (24, 382). Kaip pažymėta mo- 
nogralijos autorės, „deramo meninio brandumo tepasiekė viena „Jaunoji 
Lietuva“, bet apskritai visomis savo poemomis Maironis „sukūrė šio 
žanro pagrindus naujajai lietuvių literatūrai, išpopuliarino jį“ (24, 385). 

Kūrinio autobiograiiškumas ir kai kurios realijos. Kūrinio auto- 
biograliškiesiems elementams daugiausia dėmesio paskyrė V. Zabors- 
kaitė, pažymėjusi, kad „Mūsų varguose“ esama ir labai asmeniškai 
nuskambančių posmų (24, 384). Kaip ir kitose poemose Maironis žvelgė į 
gyvenimą per savo patirties plotmę, daug kur medžiagą apribodamas savo 
konkrečia gyvenimiška ir psichologine patirtimi. Galima būtų teigti, kad 
Maironio poemų sumarinis vaizdas atspindi autoriaus charakterį, tem- 
peramentą, tą savitą rašytojui būdingą psichologinį kompleksą, kuris jo 
asmenį ir kūrybą, kaip to asmens savotišką meninę projekciją, išskiria 
iš kitų lietuvių rašytojų ir kūrinių. Maironio poemų polėkiai ir netesėjimai 
(lyrizmo ir epikos santykis, dažnas perėjimas į melodramatizmą, savitas 
jausmingumas, jo spalvos ir ryškumas) atspindėjo ir meninę rašytojo 
prigimtį, jos prieštaringumus, jos skirtingas — tai blaiviai pasvertas, tai 
emocijų vėl užtvindytas ir pergalėtas puses. Pagaliau šis kūrinys dar kartą 
parodė ir tai, kad poeto nesibijota išeiti su savo gyvenimiškąja patirtimi 

jį poezijos sceną, kad jis buvo atviras ir drąsus, savarankiškai eidamas 
poezijos (sykiu ir poemos) subjektyvizacijos keliu. Skaitydami Maironio 
kūrybą, skaitome ir patį Maironį. 

Iš „Mūsų varguose“ atsispindėjusių charakteringų autobiografinių mo- 
mentų visų pirma minėtini šie. Pirma. Poemos ryšys su poeto pažįstama 
Apolonija Petkaite. Jai dedikuojama pirmoji „Mūsų vargų“ preliudija, jos 
vardas poemoje įrašytas akrostichu: „Akrostichą pastebėjo prof. V. Myko- 
laitis-Putinas. 1926 m. poemos leidime antrosios eilutės „prašvito“ pakeista 
į „nušvito“ — tai pagadino akrostichą“ (24, 376). Pirmosios dešimt „Pra- 
eliudium“ eilučių sudarė vardą „APOLONIJA“, „Raštuose“ (1926) antro- 
ji raidė sugadinta, pakeičiant į n. Petkaitės pavardę savotiškai pakartoja šie 
skiemenys“: „Petrapilio slėgusi bėgo naktis, / Kai tekančią laisvę užmatė 
viltis“. A. Petkaitė įkvėpė Maironio nuvargusį talentą, padėjo poetui, vėl su- 
kaupus dvasines įėgas, imtis iki tol taip sunkiai rašomos poemos „Mūsų 
vargai“. V. Zaborskaitė rašo: „Kas toji moteris, kuriai dedikuoti, be poemos, 
dar du eilėraščiai 1920 m. „Pavasario balsuose“? 

Poetas su ja susipažino, atvykęs 1915 metų pabaigoje į Krekenavą, kur 
ji buvo klebonijos šeimininkė, klebono Kazlausko pusseserė, tuomet turėjusi 
apie 30 metų. Jos atvaizdas įdėtas į 1920 m. „Pavasario balsus“ — iš foto- 
gralijos žvelgia energingas, gana paprastų bruožų veidas. Poeto sesuo 
Marcelė apibūdino ją kaip išsilavinusią ir išauklėtą moterį“ (24, 376). Kaip 
pažymėta monografijoje, „poemoje išdėstytoje Danutės „vargų ir kančių“ 
istorijoje galima nugirsti A. Petkaitės išgyvenimų tolimą aidą: ji prieš karą 
buvo susižadėjusi, karo metu neteko sužadėtinio ir liko netekėjusi. Šitaj, 
taip pat abiejų preliudijų kai kurios paralelės|(moters-įkvėpėjos motyvas) 
leidžia poemos Donėje, o ypač preliudijos Danutėje matyti kūrybiškai trans- 
iormuotą, žymiai nuo pirmavaizdžio nutolusią gyvo asmens poetinę subli- 
maciją“ (24, 377). Donės paveiksle, kurio pagrindą sudarė Apolonijos Pet- 
kaitės asmuo, Maironis iškėlė dvi jo poetizuojamas linijas — tėvynės 
meilę, patriotinį darbą, pasiaukojimą jam ir tyrą širdies istoriją. Antrasis 
momentas ypač išryškėjęs vėlesnėje, 1926 metų, kūrinio redakcijoje: „po- 
ema baigiasi ne idiliška Danutės ir Brazdos santuoka Šveicarijoje, kaip 
anksčiau, o jų išsiskyrimu. <...> Antrojoje redakcijoje vargus nugalėju- 
sios Lietuvos kelias, Le abejo, taip pat šviesus, bet tokio entuziastingo pa- 
baigos akcento joje nėra: poema dabar baigiama melancholiška refleksija 
apie laimės nesuradusią Donę ir labai asmeniškai nuskambančiu posmu, 
kuriame junti paties poeto karčią gyvenimo patirtį: 


Pirmų pavasario žiedų, 
: Pirmosios meilės ataudų 
i Nelieskite, beširdžiai žmonės, 
Žiauriai šventvagiška ranka! 
Ar ne per daug ir taip pilka 
Padangė žemiškos klajonės?“ (24, 384) 

Antra, poemoje atsispindėjo okupacijos metų Maironio gyvenimo patir- 
tis, leidusi taip ryškiai ir konkrečiai, „su Maironio kūrybai neįprastu realiz- 
mu, kur daug brutalių detalių ir atviro pasipiktinimo žodžių“ (V. Zabors- 
kaitė) nutapyti reikšmingą Lietuvos istorinio gyvenimo panoramą. Jos pla- 
tų ir vaizdų įvertinimą suformulavo K. Korsakas: „Tikrą kaltinamąjį aktą 
vokiškiesiems grobikams randame Maironio poemoje „Mūsų vargai“. Šioje 
poemoje, iš esmės idea'izuojančioje ir iškreiptai nušviečiančioje buržuazinės 
santvarkos kūrimąsi Lietuvoje, pateikiama nepaprastai ryškių vaizdų iš lie- 
tuvių tautos gyvenimo kaizerinės okupacijos metu. Gaisrų pašvaistės, su- 
griauti miestai ir išdeginti kaimai, nekaltų žmonių žudymas, besaikis visa 
ko plėšimas, banditiškos rekvizicijos, beatodairiškas šalies turto naikinimas 
ir grobimas, žmonių terorizavimas ir persekiojimas, smurtas ir prievartavi- 
mas, visiškas gyventojų laisvės suvaržymas drakoniškais okupaciniais įsa- 
kymais, kultūrinio gyvenimo likvidavimas, badas ir epidemijos, mirtis ir 
kruvinos žmonių ašaros, šimtai sušaudytųjų ir kaltinamųjų už menkiausią 
savo teisių gynimą, tūkstančiai uždarytų koncentracijos stovyklose ar išvež- 
tų katorginiams darbams į Vokietiją, atvira, sisteminga vokietinimo politi- 
ka, varoma pagal tikslius nurodymus iš centro — štai tas okupuotos 
Lietuvos gyvenimo vaizdas 1915—1918 m., kuris iškyla prieš mūsų 
akis Maironio poemoje ir apie kurį pats poetas su apmaudu sako: 


Tų neteisybių, tų skriaudų, 
Kultūros vokiškos žiedų, 

Rods, nuo kryžiuočių paveldėtų, 
Kas nėra matęs akimi 

Ir neapverkęs širdimi, 

Vargiai Europoj betikėtų“ (5, 450). 


< 


Plataus atgarsio Maironio poema „Mūsų vargai“ įgavo Didžiojo Tė- 
vynės karo metais, kai su nauja baisia jėga vėl pasikartojo nelemta dabar 
jau lašistinės Vokietijos agresijos banga. Tarp kitų panašios prasmės 
lietuvių autorių tekstų Iragmentai iš. poemos buvo išspausdinti antolo- 
gijose: Amžinoji neapykanta. Paruošė K. Korsakas. M., 1942; Bekosaa 
HenaBHcTb. CocT. K. Kopcakac. M., 1943; Gyvajai Lietuvai. M., 1942. 


Pirmoji giesmė 
Psl. 154 


Ant aukšto kalno Šatrijos — fragmentas artimas Maironio baladės 
„Medvėgalio kalnas“ dvasiai (baladė, kaip ir poema, pasirodė 1920 PB). 


Psl. 157 


Kaip girnoms malant kalata — toks girnų prietaisas. Kalatė — žmo- 
gus, kuris daug kalba, įkyrus. 

Tikroji pumpėnų versmė — pumpėti — bambėti, priekaištauti. Kalba- 
ma apie bambeklį žmogų. 


Psl. 159 
Gadzinkos — katalikų rytais giedamos giesmės. 


Psl. 161 
Greičiau sau vilklakiu pastaugs — vilklakis — vilkolakis, vilkatas — 
užbūrimu kuo nors pavirtęs ar paverstas žmogus. 


Psl. 164 

Antrosios dūmos drąsumu — Valstybės dūma, Rusijos imperijos 
patariamoji atstovaujamoji įstatymų leidimo įstaiga, veikusi 1906—1917 m. 
Petrograde. Ją įkurti paskatino 1905—1907 m. revoliucijos įvykiai. Val- 
dantieji sluoksniai tikėjosi, kad ji padės sustiprinti monarchistų sąjungą 
su buržuazija ir pamažu pereiti nuo absoliutinės monarchijos prie bur- 
žuazinės, išlaikant caro politinę vienvaldystę. I dūma buvo paleišta caro 
manifestu dėl pasikėsinimo į dvarininkų žemėvaldą. II dima, apie kurią 
rašoma, vėl svarstė žemės municipalizavimo projektą ir buvo vienas iš 
svarbiausių legalių bolševikų veiklos centrų. Maironis jos veiklą vertina 
konservatyviai. 

Tik žydų Bundui vien tarnavo — Bundas, Visuotinė Lietuvos, Lenki- 
jos ir Rusijos žydų darbininkų sąjunga, žydų smulkiaburžuazinė orga- 
nizacija. Per 1905—1907 m. revoliuciją laikėsi menševikinių pozicijų. 

Sojuzo rusko milžinai 

Malšinti laisvę pasiryžo, . 

Smarkiais skrajodami šimtais — toliau Maironis aprašo juodašimti- 
ninkų siautėjimą Lietuvoje. Sojuzo rusko — Rusų tautos sąjunga, ma- 
sinė juodašimtiška organizacija Rusijoje 1905—1917 m. 


Psl. 168 
Į Vilniaus banką įsikliudę — Vilniaus Žemės bankas buvo įsteigtas 
1872 m., jis už įkeičiamus dvarus davė ilgalaikes paskolas. 


Antroji giesmė 
Psl. 172 
Susukę gūžtą Turkestane — pasmerkiami tie jauni lietuvių inteligen- 
tai, kurie, baigę mokslus, negrįždavo į Lietuvą, o vykdavo į tolimus 
Rusijos imperijos pakraščius, kur gaudavo didesnius uždarbius. 


Psl. 173 
Vydūno „Angą“ — Vydūno dramos „Prabočių šešėliai“ įvadas suvai- 

dintas ne Maskvos, kaip rašoma poemoje, o Peterburgo scenoje, 1908 m. 
įsteigtame „Lietuviškai muzikališkai dramatiškame būrelyje“. 


Psl. 174 
Renoma — renomė, reputacija, 


Psl. 177 ' į 
Tau lieps ieškoti deučenbado — vokiškų maudyklių, kurortų. | 


Psl. 179 

Bet ginčus užtraukė Brazda — kaip pažymėta V. Zaborskaitės, „teigia- 
mo poemos veikėjo Brazdos pavardė sietina su Brazdžiu, kurio dvare 
Vašuokėnuose (dabar Anykščių raj.) buvo prisiglaudusi kaizerinės oku- 
pacijos metu Kauno seminarija ir, žinoma, jos rektorius“ (24, 378). 


Psl. 181 

Su autokratais jos tamsiais 

Be barikadų neapseis, 

Andai taip sakė Chrustaliovas... 

Maironis ironizuoja Brazdos poziciją — dalyvavimą ne lietuvių na- 
cionaliniame judėjime, o Rusijos socialdemokratiniame judėjime. P. Chrus- 
taliovas (1877—1918) — rusų politinis veikėjas, menševikas, 1905. AA 
Peterburgo tarybos pirmininkas, linkęs į avantiūrizmą. 


Psl. 185 

Tolyn nuo raudonų vaikų! 

Nuo jų be ateilies aukų! 

Ne jam kentėtojo vainikas. 

Taip veikėjo lūpomis pasireiškė neigiamas poeto požiūris į revoliucinį 
judėjimą, didelis skepsis jo atžvilgiu. Maironis neagituoja tiesiogiai prieš 
revoliuciją — jis laikosi nuošalyje, stengdamasis nukreipti nuo jos lietu- 
vių inteligentijos jėgas, jo nuomone, taip žūstančias Lietuvai, kuriai 
svarbiausias tuo metu esąs nacionalinis klausimas. 


Trečioji giesmė 


Psl. 188 

Iš kur dar Algirdas didus 

Net chanus baudė ir gudus... 

Minimi XIV a. vykusios Lietuvos feodalų kovos prieš Aukso ordą ir 
Smolensko, Tverės, Maskvos žemių grobimai. 

Su lenkais dėjais širdimi, 

O jie, tau priešai svetimi, 

Nor širdį Lietuvai išrauti...— kalbama apie artėjančius Vilniaus kraš- 
to okupacijos įvykius. 

Psl. 194 

Basanis, Vileišiai, Juška, 

Gimžauskas, Tumas, Kudirka — Maironis, kaip ir kitose savo poemose 
ir tolesniame „Mūsų vargų“ tekste, veikėjams pavadinti dažnai yra pa- 
rinkęs ženklius lietuvių nacionalinio judėjimo veikėjų vardus. 


Ketvirtoji giesmė 


Psl. 205 

Pirmoji dūma išvaikyta — kaip pažymėta V. Zaborskaitės, „nuo ket- 
virtosios giesmės poeto dėmesys sutelkiamas ties politiniais įvykiais. Visa 
ketvirtoji giesmė kalba apie rinkimus į II dūmą ir jų rezultatus“ (24, 379). 

Ką seimas Vilniuje andai / Jau buvo vienbalsiai nusprendęs — 1905 m. 
gruodžio 4—5 dienomis Vilniuje Lietuvių suvažiavimas, kuriame daly- 
vavo įvairių partijų atstovai, priėmė kompromisinę rezoliuciją apie pa- 
grindinį kovos tikslą: etnografinės Lietuvos autonomija su seimu Vilniuje. 


Psl. 206 
Fereinus vokiečių pažinęs — sąjungas (vok. Verein). 


Psl. 207 
Ar katalikiška šalis, 
Kame pirmeivių tik dalis 


Su demokratais-tautininkais — išvardijamos partijos, kurios kūrėsi 
1905 m. revoliucijos metu ir dalyvavo su įvairiomis programomis Lietuvių 
suvažiavime. 


Psl. 211 

Kazna — (rus. kasna) — valstybės iždas. 

Kolo — lenk. kolo — organizacija, draugija, ratelis. 

Į dūmą... socialus renka — į II Valstybės dūmą buvo išrinkta 18 bolše- 
vikų. Apie šį poemos fragmentą V. Zaborskaitė rašo: „Smulkiai, bet ne 
per giliai apibūdinta partijų kova gali būti įdomi nebent ano meto visuo- 

meninės minties tyrinėtojui — ne savo faktine puse, žinoma, bet interpre- 
tacija, pateikiama klerikalinių pažiūrų politiko. Jo grupuotės psichologi- 
jai bei ideologijai pažinti įdomus klerikalų nustebimas bei nusivylimas, 
išrinkus į dūmą kairiųjų kandidatą ir pasikeitus masių nuotaikoms bei 
simpatijoms“ (24, 379). 


Penktoji giesmė 


Psl. 215 

Zitos draugijas — Lietuvių katalikų tarnaičių šv. Zitos draugija. Veikė 
1906—1940 metais. Šelpė bedarbes ir sergančias moteris, rengė bendrojo 
lavinimo kursus, vaidinimus. į 


Psl. 218 
Naktis graži, rami, vaizdi — lyrinis iragmentas savo pagrindiniu 
motyvu „naktis graži“ yra artimas 1920 metų PB pasirodžiusiam eilė- 


raščiui „Duetas“. 


Psl. 220 

Varaniežius — Voronežas. 

Šviesuolių visgi dauguma / Į Vilnių spietės vargdama — iš kovos 
veiksmų zonos daug pabėgėlių traukė į Vilnių, čia laikinai persikėlė Mari- 
jampolės, Vilkaviškio gimnazijos, Veiverių mokytojų seminarija, būrėsi 
lietuvių inteligentai. 


Psl. 221 

Iš komitetų sau kelių — karo pabėgėliams šelpti 1914.VIII.11 Vil- 
niuje įsikūrė Lietuvių laikinasis komitetas nukentėjusiems dėl karo šelpti, 
kurį tų metų pabaigoje pakeitė Lietuvių draugija nukentėjusiems dėl 
karo šelpti. Greta jos 1915.V.21 Vilniuje buvo įkurta Lietuvos draugija 
nukentėjusiems dėl karo, agronomijos teisėms ir pagalbai teikti (trum- 
piau — Agronomijos teisių draugija). Veikė ir kitos gyventojų šalpos orga- 
nizacijos, pvz., Suvalkų gubernijos piliečių komitetas. 

Čia Tatijanos pinigais — Rusijos valdžios lėšas nukentėjusiems nuo 
karo šelpti skirstė 1914 m. pabaigoje įsteigtas Centrinis caraitės Tatja- 
nos komitetas pabėgėliams šelpti, nuo 1914 m. spalio mėn. veikė jo Vil- 
niaus skyrius. Daugumą lėšų Lietuvių draugija nukentėjusiems dėl karo 
šelpti gaudavo iš Tatjanos komiteto. 

Už karo nekaltas aukas / Nebekantraudamas kai kas...— sąšauka su 
satyra „Kai kam“ (išspausdinta „Vaire“ 1924.1.3)., 

Memento šaukti — memento (lot.) — atsimink. 

Psl. 221 

Kaip anglai nori vokiečiai 

Ant marių viešpataut plačiai: 

Lenktynės!.. 

Maironis taikliai pastebi į I pasaulinį karą įsitraukusių didžiųjų valsty- 
bių prieštaravimus ir pastangas perdalyti pasaulį. Trilypės sąjungos narė 
Didžiąją Britaniją, ir įsigyti naujų kolonijų. Antantės bloko narė Prancūzi- 
ja turėjo taip pat tikslą susigrąžinti Elzasą bei Lotaringiją, t.y. tą teri- 
toriją, kurią Vokietija buvo atplėšusi nuo Prancūzijos per 1870—1871 m. 
karą. 


Psl. 222 

Pirmasis šūvis iš pietų, 

Kur bėga Bosna tarp kalnų, 

Belgradui pritariant, prašneko... 

1914.VI.28 Sarajeve (Bosnijoje) įvyko atentatas prieš Austrijos— 
Vengrijos sosto įpėdinį Pranciškų Ferdinandą (su žmona), kuris buvo 
atvykęs stebėti savo šalies kariuomenės manevrų. Pasikėsinimo organiza- 
vimu buvo kaltinama Serbija, paskelbus jai karą, prasidėjo I pasaulinis 
karas. 

Tropniausieji — smulkiausieji. 

Mardva, sartai ir čukna — mardva — mordviai, sartai — sėslieji uz- 
bekai, čuchna, čuchoncai — seniau rusiškai vadinami estai ir suomiai. 


Psl. 224 

Nuo Ežerėnų lig Seinų — Ežerėnai — Zarasai. 

Kur Belgija kraujais tekėjo — Pirmojo pasaulinio karo veiksmai Vaka- 
rų Europos karo fronte prasidėjo Vokietijos įsiveržimu į Liuksemburgą 
(VIII.2) ir Belgiją (VIII.4). VIII.20 vokiečiai palaužė belgų kariuomenės 
pasipriešinimą. 

Kai Tilžė paimta kovoj — 1915 m. pavasarį Rusijos kariuomenė antrą 
kartą įsiveržė į Prūsiją, paimdama Tilžę, Klaipėdą. 


Psl. 225 

Įkurtos „Saulės“ — „Saulė“ — klerikalinė Lietuvių švietimo draugija, 
veikusi 1906—1940 m. Centras Kaune. Steigė ir išlaikė mokyklas, skai- 
tyklas, organizavo mokytojų kursus. I pasaulinio karo metu jos veikla 
buvo labai varžoma okupantų. 

Šeštoji giesmė 


Psl. 228 

Jau Marnos degino laukus — pasakojama vėlesnė I pasaulinio karo 
eiga. Užėmę Briuselį, vokiečiai įsiveržė į Prancūziją ir 1914.1X.5 tarp Pary- 
žiaus ir Verdeno perėjo Marnos upg. Marnos mūšyje Prancūzija ir 
D. Britanija kovojo prieš Vokietiją. Jis vyko IX.5—12 dienomis ir sužlugdė 
Vokietijos strateginį planą, kuriuo buvo tikimasi greitos pergalės Vakarų 
fronte. 

Čia metų bus šimtai penki 

Teutonų ordino puiki, 

Žiauri galybė suirupėjo/! — kalbama apie Rytų Prūsijos operacijos 
(1914.VIII.17—1X.15) eigą. Tai Rusijos kariuomenės puolamoji operacija. 
Jos tikslas buvo užimti Rytų Prūsiją. Operaciją vykdė Šiaurės vakarų 
fronto vadai J. Žilinskis, P. Renenkampias, A. Samsonovas. Vokietijos 
pajėgoms vadovavo P. Hindenburgas. Puolimą pradėjo Rusijos armija, iš 
šiaurės apeidama Mozūrijos ežerus, kuriuos Maironis minėjo kiek anksčiau. 
Operacija nepavyko. Joje Rusija neteko 245 tūkstančių žmonių ir buvo 
nublokšta už Nemuno. Pralaimėjimo priežastys — nepakankamas pasiren- 
gimas ir prastas vadovavimas. Maironis poemoje kritikos ugnį nukreipė 
į Renenkampią, džiūgaudamas dėl šio pralaimėjimo, laikydamas jį carinei 
Rusijai pelnytu atpildu už žiaurią kolonijinę politiką. Sykiu poetas de- 
maskavo ir imperialistinio karo esmę. Epizodas nuspalvintas Žalgirio 
mūšio dvasia. 


Psl. 229 
Nuo trenksmo Krupo patrankų — garsios militaristinės Vokietijos 
įmonės, priklausiusios Krupo firmai, produkcija. 


Psl. 235 
Beveržtis ant Šiaulių pradėjo — Šiauliai užimti 1915.VII.21. 


Psl. 236 

Nuo popų riasos ir barzdos 

Lyg būtų šluota kas iššlauęs — čia pasireiškia Maironio priešiškumas 
pravoslavijai, kuri carinės Rusijos sąlygomis vykdė kolonijinę politiką. 
Riasa (rus. paca) — pravoslavų šventiko sutana. 

Subėgo pasitart kaip broliai — minima 1917.1X.18—22 dienomis vykusi 
Vilniuje vadinamųjų Lietuvių tautos atstovų konferencija. Tolesni epizo- 
dai referatyvinio pobūdžio. Juose nušviečiami įvairių ideologinių grupuo- 
čių ginčai dėl Lietuvos ateities, išryškėja poeto opozicija Lietuvos prisi- 
jungimui prie Vokietijos. 


Psl. 237 
Nereikia man jų buferštato — Buiierstaat (vok.) — bulerinė valstybė. 

Psl. 238 

Globoj Šveicarijos laisvos 

Atstovai Lietuvos visos 

Andai į Berną suvažiavo. — Šveicarija Pirmojo pasaulinio karo metais 
buvo vienas iš lietuvių veikimo centrų. Minima 1916 metų kovo mėn. 1—5 
dienomis Berne sušaukta konterencija, kurioje iškelta buržuazinės Lietu- 
vos valstybės sukūrimo idėja. 


Psl. 240 
Basanis su žila barzda — J. Basanavičius. 


Septintoji giesmė 


Psl. 246 

Nežino, kas ten Lietuvoj; 

Tik girdi, jog baisioj kovoj 

Suminta serbus ir rumunus; — 

Ir jog Europa merdina, 

Ant kelių klaupias kruvina 

Prieš Hohenzolernus-galiūnus. 

Serbija buvo sumušta 1915 m. gruodį. Rumunija nuo 1916 metų daly- 
vavo kare Antantės pusėje. Jos kariuomenė sumušta 1916 metų pa- 
baigoje, du trečdaliai teritorijos okupuoti Vokietijos ir Austrijos—Veng- 
rijos. Hokencolernai (vok. Hohenzollern) — Brandenburgo kurfiurstų 
(1415—1701), Prūsijos karalių (1701—1918), Vokietijos imperatorių di- 
nastija (1871—1918). 


Psl. 250 

Pristeigę šuilių, vokietina, 

O amtsjorštegerių rimtai 

Paruošta jau dvarų šimtai, 

Kuriuos kolonizuot ketina. . 

Šuilių (vok. Schule) — mokyklų. Amtsforštegerių (vok. Amtsvorste- 
her) — valdybos, žinybos viršininkas. Tuo metu valsčių viršaičiai (vokie- 
čiai) buvo vadinami amtsiorsteheriais. Okupantai perėmė be globos 
paliktus arba neūkiškai tvarkomus dvarus. Juos valdė dažniausiai vo- 
kiečių karininkai ir puskarininkiai, žemę įdirbti vertė apylinkių gyven- 
tojus. 

Nemezis (gr. Nemesis) — Nemezidė. Senovės graikų mitologijoje — 
teisingumo, atpildo deivė, baudžianti už nusikaltimus. Nemezies diena — 
atpildo diena. 

Aštuntoji giesmė 


Psl. 256 
Kaip per Švarcvaldą naktimis — Švarcvaldas — kalnų masyvas VFR 
pietvakariuose, Badeno—Viurtenbergo žemėje, Reino dešiniajame krante. 


Psl. 257 

Pietuos Šalhauzeno krioklys — krioklys Reino upėje. 

Psl. 258 

Lozanos mieste, kur vaizdžiai 

Prancūzų žemės pakraščiai, 

Nuo Bezansono saulei tekant, 

Ženevos maudos ežere... 

Lozana — miestas Šveicarijos pietvakariuose, prie Ženevos ežero. Per 
I pasaulinį karą buvo vienas lietuvių buržuazijos politinių centrų, čia 
nuo 1915 metų veikė Lietuvių iniormacijos biuras, 1916 m. įvyko dvi kon- 
ierencijos. Bezansonas — Prancūzijos miestas netoli Šveicarijos sienos. 

Lietuvių užsieny būrys: 

Alšauskas, Bartuška, Gabrys... 

1916.V.30—V1.4 Lozanoje vyko pirmoji, 1916.V1.30—VII.4 — antroji 
Lozanos konferencija, įkurta Lietuvių tautos taryba — ryšių su Vokietijos 
valdžia organas. Konferencijose dalyvavo Šveicarijoje gyvenantys bur- 
žuaziniai veikėjai J. Gabrys-Paršaitis, J. Purickis, atstovai iš Lietuvos 
(S. Kairys, A. Smetona, J. Šaulys), Rusijos (M. Yčas), JAV (V. Bartuška, 
J. Bielskis). Maironis mini autentiškas pavardes. Alšauskas — Olšaus- 
kas Konstantinas, lietuvių klerikalinis veikėjas, Lietuvių informacijos 
biuro narys. 


Psl. 259 

Germanai savo nelabais 

Povandeniniais u-laivais — 1917 metų kampanijoje Vokietija nutarė 
atsisakyti puolamųjų operacijų sausumoje, o daugiausia dėmesio skirti 
neribotam povandeniniam karui. 1917.II—IV Vokietijos laivai nuskandino 
daugiau negu tūkstantį Antantės ir neutralių šalių prekinių laivų. D. Bri- 
tanijos padėtis pasunkėjo. U-/aivai (vok. U-Boot, arba Unterseeboot) — 
povandeninis laivas. 


O Vilsonas, kad su laivais, 

Su tankais, jankesų pulkais 

Išėjo karo spręst likimą, 

Pareiškė, kad mažų tautų 

Išeinąs ginti nuo skriaudų 

Ir už tautų apsisprendimą. 

1917.1V 6 į karą Antantės pusėje (D. Britanija, Prancūzija, Rusija) 
įstojo JAV. Vilsonas (Wilson) Tomas Vudras (1856—1924) — 1913— 

1921 JAV prezidentas. Jo iniciatyva 1917.IV.6 JAV paskelbė karą Vokieti- 
jai. Garsėjo kaip demokratas. Jankesas (angl. yankees) — jankis. 


Ir konferencija luomų, 

Visų į Vilnių kviečiamų, 

Viešai po Lietuvą paskelbta. 

Provokiškos orientacijos lietuvių buržuazinių veikėjų konferencija 
Vilniuje 1917.IX.18—22, kurioje dalyvavo 222 žmonės. Konierencijai pirmi- 
ninkavo J. Basanavičius. Ji priėmė su vokiečių okupantų administracija 
suderintą rezoliuciją dėl Lietuvos valstybės kūrimo sąjungoje su Vokie- 
tija. Buvo išrinkta A. Smetonos vadovaujama Lietuvos taryba, ėmusi 
veikti lietuvių tautos vardu. Stovėdamas dešiniosios, klerikalinės buržuazi- 
jos pozicijoje, Maironis šios konferencijos veiklą vertino teigiamai. 


Psl. 260 
Bangų Lemano mėlynų — Lemanas (Lėman) — Ženevos ežeras. 


Psl. 263 

Brastos taikoj nuo jos Maskva 

Jau atsisakė... ir teisingai! 

Bresto taika — RTFSR taikos sutartis su Vokietija, Austrija —Ven- 
grija, Bulgarija ir Turkija, pasirašyta 1918.I11.3 Breste. Ja buvo nutrauk- 
tas karas tarp RTFSR ir Vokietijos bei jos sąjungininkų. Vokietijai ati- 
teko 1 milijonas kv. km teritorijos, į kurią įėjo ir Lietuva. Siekdama 
įtvirtinti Lietuvoje okupaciją, Vokietija rėmėsi buržuazinės Lietuvos tary- 
bos 1917.XII.11 aktu, kuris skelbė, kad Lietuva užmezga su Vokietija 
tvirtus ir amžinus draugystės ryšius, prašo jos pagalbos ir paramos. 
Ir šis istorinis iaktas Maironio įvertintas iš dešiniųjų pozicijų. 


Psl. 265 

Bramante, Sanzio — Bramantė (Bramante) Donatas (tikroji pavardė 
Paskučas d'Antonijus, 1444—1514) — italų architektas, brandžiojo rene- 
sanso atstovas. Sanzio — Rafaelis Santis, arba Sancijus (1483—1520) — 
italų dailininkas, architektas, vienas žymiausių brandžiojo renesanso 
atstovų. 


Psl. 266 

Kai leidos vyrai Hanibalo 

Kariaut su Romos milžinais — Hanibalas (lot. Hannibal) (247 arba 
246 pr. m. e.— 183 pr. m. e.) — Kartaginos karvedys ir valstybės veikė- 
jas, siekęs užkariauti Romą. 

Čia Julis Cezaris kalnais 

Pavergti ėjo liuoso galo — Gajus Julijus Cezaris iki 51 m. pr. m. e. 
užkariavo visą Galiją. Galija (lot. Gallia) — Europos istorinė sritis, 

kurioje dabar yra Šiaurės Italija, Prancūzija, Liuksemburgas, Belgija, 
dalis Olandijos ir Šveicarijos. VI—V a. pr. m. e. čia gyveno keltai, romėnų 
vadinami galais. 

Aaras (vok. Aare arba Aar) — kairysis Reino intakas Šveicarijoje. 
Dabartinė vartosena — Arė. 


Psl. 268 

O jųjų kaizeris puikus, 

Nuleidęs Vilsonui laiškus, 

Su priešais susitarti žada — 1918.X.5 Vokietija kreipėsi į JAV, prašy- 
dama paliaubų. Kaizeris puikus — šiuo atveju kaizeris išdidus. 

Jiems Mane, Thekel, Phares rašė! — garsus posakis. Maironis pasi- 
naudojo siužetu iš Šv. Rašto senojo įstatymo Danieliaus pranašystės 
knygos. Jos V perskyrime pasakojama apie taip vadinamą Baltazaro 
puotą. Baltazaras buvęs Babilonijos karaliaus sūnus ir iškėlęs nepaprastą 
puotą, kurios metu jam kilo mintis pavaišinti svečius iš šventųjų indų, 
pargabentų iš Jeruzalės. Tik staiga pasirodė ranka, kuri užrašė ant 
sienos žodžius — „Mane, Tekel, Phares“. Kai niekas negalėjo suprasti jų 
prasmės, karalienė pasikvietė pranašą Danielių ir šis paaiškino skyrium 
kiekvieno šių trijų žodžių prasmę. Mane: Dievas suskaitė tavo karaliavi- 
mą ir padatė jam galą. Tekel: tu pasvertas ant svarstyklių ir rastas per 
daug lengvas. Phares: tavo karalystė bus padalinta ir atiduota midams 
ir persams (IV knyga, V perskyrimo 26—28 eilutės). Baltazaras patikėjo 
ir įsakė apvilkti Danielių purpuriniu rūbu. Tą pačią naktį karalius buvo 
užmuštas. Tas siužetas labai patiko rašytojams ir dailininkams, tapo 
populiarus. Istorikai nustatė, kad tokio karaliaus Baltazaro nebuvo. 

Per ilgo karo apmaudai 

Ir revoliucijos aidai 

Sau kruvinų aukų paprašė — 1918.X1.9 Vokietijos darbininkai ir karei- 
viai nuvertė monarchiją. Bijodama, kad revoliucija Vokietijoje gali plės- 
tis, XI.11 Kompjene Antantė pasirašė su Vokietija paliaubas. Vokietija 
prisipažino nugalėta ir įsipareigojo išvesti kariuomenę iš okupuotų 
teritorijų. Maironis šį faktą vertina teigiamai. 

Aldeučai (vok. Alldeutsche) — pangermanistų politinis susivienijimas. 

Soldatenratai — kareivių. tarybos. Po Vokietijos Lapkričio revoliucijos 
(1918 m.) kariuomenėje susikūrė kareivių atstovų tarybos; Lietuvoje 
ėmė irti okupacinis režimas, kariuomenėje kūrėsi spartakininkų (kai- 
riųjų socialdemokratų) revoliucinės organizacijos, propagavę internaciona- 
lines idėjas, agitavę prieš karą ir okupaciją. 


Psl. 269 
Pro Augustavą per miškus 
Didybės manija puikus 
Seinus pagrobęs lenkas brovės; 


497 


Viliojo Liublino raštais 

Ar gundė Pregelio kraštais, 

Visur gi šmeižė be dorovės.— Lietuvos ir Lenkijos Suvalkų sutarties, 
pasirašytos 1920.X.7, sulaužymas. Liublino raštais — Liublino unijos tradi- 
cijomis, „dviejų tautų sąjunga“. Gundė Pregelio kraštais — kėlė viltis, 
kad su Lenkijos pagalba iš Vokietijos atgaus Priegliaus kraštą, t.y. 
Mažąją Lietuvą. 

Seni pabėgėliai tautos, 

Ieškoję Rusijoj naudos, 

Dabar pavojų ten pajutę, 

Paplūdo Lietuvon banga...— dėl caro valdžios nacionalinio engimo 
politikos dauguma lietuvių pasauliečių inteligentų gauti darbo Lietuvoje 
negalėjo, jie turėjo vykti į Rusijos gilumą. Kai kurie jų, ypač užėmę 
pelningas vietas ir praturtėję, Spalio revoliuciją sutiko priešiškai, po 
Bresto taikos sutarties kartu su karo pabėgėliais grįžo į Vokietijos oku- 
puotą Lietuvą. 

Šauliai — Lietuvos Šaulių sąjunga, nacionalistinė organizacija, vei- 
kusi 1919.VI.—1940.VI. Maironis konservatyviai, reakcingai vertina Lie- 
tuvos politinio gyvenimo situaciją, aštriai pasisakydamas prieš liaudies 
masių revoliucinį judėjimą. Itin akcentavo poetas Vilniaus krašto, oku- 
puoto lenkų nacionalistu, klausimą. Paskutinieji poemos fragmentai 
vaizduoja (tiksliau — aprašo, referuoja) buržuazinės Lietuvos respublikos 
kariuomenės kovas, slopinant Lietuvoje tarybų valdžią, ir išreiškia Vil- 
niaus atgavimo Lietuvai viltį. 


Psl. 271 
Sursum corda! (lot.) — pakelkime širdis! 


„ZNAD BIRUTY“ 


Bibliografiniai duomenys. Pirmasis leidimas: Znad Biruty. Przez Halinę 
z Polągi. Brooklyn, 1904. Antrasis: Znad Biruty. Poemat przez Majronisa. 
Kaunas, 1924. Trečiasis: Maironio Raštai. Epas, t. 2, Kaunas, 1926. 

Vertinimo apžvalga. Apie poemą nedaug rašyta, nes ji neužėmė ypatin- 
gesnės vietos Maironio kūryboje ir, išėjusi lenkų kalba, ilgą laiką nesulau- 
kusi pakartotinio leidimo, išslydo iš skaitytojų ir literatūros kritikos bei 
mokslo akiračio. Pirmasis plačiau apie šį kūrinį prabilo Vaižgantas. Jis pa- 
brėžė šio kūrinio paskirtį — „skiriama Lietuvos lenkams“ — ir reikšmę — 
„kaip ir „Jaunoji Lietuva“ labai nulenkė (t.y., paveikė — I. S.) lietuvius“. 
Kūrinio idėją Vaižgantas nusakė esant labai artimą „Jaunajai Lietuvai“: 
„Tos dvi poemos beveik tolygios savo sudėtimi: ta pati idėja — išaukštinti 
Lietuvą, paskatinti jos piliečius, kad dirbtų Lietuvos naudai“ (23, 194). 
Vaižgantas pažymėjo ir pagrindinės poemos veikėjos — Celinos — pro- 


498 


totipą grafaitę Mariją Tiškevičiūtę, kurią čia „nesunku atspėti“ ir kuriai 
„čia labai papataikauta“ (p. 194). Sykiu Maironis yra pagirtas už pilietinę 
drąsą paskirti savo kūrinį „sulenkėjusiems mūsų bajorams“ ir už „puikią 
lenkų kalbą“ (p. 195). Vaižgantas pirmasis teisingai pastebėjo, kad 
vertingiausias šios poemos elementas yra jos ryškus lyrizmas: „Ir tai 
visa „Znad Biruty“ vertybė, nes poemos fabulos, kaip ir kitose Mairo- 
nies poemose, veltui ieškotumei: jos tėra neaiškios atbrizgos“ (p. 196). 
Iš to, kad Vaižgantas mini kai kuriuos „Jaunosios Lietuvos“ pakartoji- 
mus („Jaunąją Lietuvą“ minėti netikslu, reiktų sakyti „Tarp skausmų 
į garbę“), matyti, kad, jo nuomone, šie kūriniai yra gimę pagrečiui dar 
XIX a. pabaigoje. Tik „Znad Biruty“ buvęs vėliau išspausdintas. V. Zabors- 
kaitė yra pažymėjusi, kad būtent dėl vėlyvo publikavimo šis kūrinys 
nebeteko savo aktualumo, „kurį dar galėjo turėti prieš dešimtmetį“ 
(24, 251). 

V. Mykolaitis-Putinas taip pat akcentavo, kad „ši poemėlė turi daug 
ką bendra su „Jaunąja Lietuva“: ta pati ideologija, ta pati personažų 
pora, ta pati, tik mažesnio masto, konstrukcija, ta pati iorma. Skirtumas 
tas, kad „Znad Biruty“ skirta poniškiems aristokratiškiems skaitytojams, 
dėl to jos kotoritas yra poniškas: aristokratų rūmai, lenktynės, Šveica- 
rijos kurortai, poniškos kalbos, tokiai aplinkai priderinti patriotiniai poeto 
argumentai. Gal dėl to, kad poemėlė skirta kitokiems skaitytojams, 
joje nėra to neskanaus naivumo, kurio taip. gausu „Tarp skausmų į 
garbę“ poemoj. Užtat daug svajingos nuotaikos, sentimentalumo ir 
jaunuoliško jausmų karštumo“ (14, 271). Kaip tipišką Maironiui mo- 
mentą V. Mykolaitis-Putinas pabrėžė poeto susirūpinimą „aristokrati- 
jos ir bajorijos nutautimu“ ir karštą norą „ją atlietuvinti“. Ir pačioje 
pabaigoje, darydamas išvadas, mokslininkas gana griežtai įvertino ir šią 
poemą, ir kitus epinius Maironio kūrinius, sakydamas: „Baigiant dar sykį 
tenka pabrėžti, kad Maironio poemų vertingumas pareina nuo patriotinio 
visuomeninio jų turinio ir lyrinių savybių. Epinės mūsų kūrybos jos ne- 
praturtino“ (14, 272). 

Sugretindamas poemą „Znad Biruty“ su „Jaunąja Lietuva“, L. Ginei- 
tis pažymėjo, kad jas abi jungia tas pats motyvas: „Lietuvos feodalų 
„atlietuvinimas“ ir įjungimas į kovą dėl lietuviškos buržuazijos siekiamų 
klasinių tikslų. Kartu Maironis gina ir propaguoja gimtosios kalbos 
teises. Poemoje „Znad Biruty“, skirtoje aristokratiniams sluoksniams, 
kai kuriuo mastu atsispindi pastarųjų parazitiška, prabangi buitis, ta- 
čiau vyriausiosios veikėjos — aristokratės Celinos „atsivertimo“ kelias au- 
toriaus dirbtinai sugalvotas, neturįs pakankamo psichologinio pagrindo“ 
(2, 40—41). 

„Znad Biruty“ reikšmę: „Tačiau vis dėlto pro šį kūrinį negalima praeiti 
negirdomis. Nesuvaidinęs ryškesnio vaidmens lietuvių literatūros raidoje, 
jis lieka įdomus Maironio kūrybinės biogratijos faktas, padedąs atskleisti 

kai kurių temų, charakterių, vaizdavimo būdų raidą arba pamatyti iš- 
ryškėjusius tokius motyvus, kurie silpniau, o kartais tik užuominomis, 
nuskamba plačiai žinomuose Maironio kūriniuose“ (24, 252). Monografijos 
apie Maironį autorė pabrėžė šio kūrinio visuomeninį prasmingumą ir 
dvi jame susipynusias tendencijas: poetizuojančią ir demaskuojančią, 
satyrinę, kaip ir Vaižgantas akcentavo asmeninių poeto įspūdžių prasmę 
ir įtaką šiam kūriniui atsirasti, plačiau praskleisdama Maironio pažin- 
ties su Marija Tiškevičiūtė puslapius. V. Zaborskaitė poemoje nemato 
atviro autebiogratiškumo: „... bet nėra abejonės, kad kūrinio siužetinės 
situacijos yra poeto lantazijos padaras — autobiograiiškumo jose ieškoti 
nėra mažiausio pagrindo“ (24, 255). Vaižgantui poemoje pavaizduotas 
„jaunikaitis — pats autorius“ (23, 197). V. Zaborskaitė pirmoji taip pla- 
čiai išplėtojo mintį apie poemos „Znad Biruty“ ir eilėraščio „Nuo Birutės 
kalno“ dvasinę giminystę, iškeldama klausimą, ar nebus ir eilėraštis susi- 
Manai poemų moterų veikėjų tipologinius Bauožis („Nagrinėjant, pa- 
vyzdžiui, Jadvygos paveikslo kūrimo procesą, aiškiai matyt, kad Celina 
jame sudaro vieną etapą“ (24, 256). Knygoje prieita išvados, kad „Znad 
Biruty“ ne tik papildo, bet ir išbaigia romantinės poemos formą Maironio 
kūryboje, „kad ji yra labai svarbi grandis, jungianti „Tarp skausmų į 
garbę“ su iaiaja Lietuva“ (24, 258). 

Tiek ankstesnė kūrinio vertinimo eiga, tiek ypač V. Zaborskaitės 
prieitos prasmingos išvados pabrėžia šio kūrinio literatūrinę ir pažintinę 
mokslinę vertę, parodydami, kad be šios poemos Maironio kūrybos vaizdas 
yra nepilnas, kad joje atsiveria kituose kūriniuose nerealizuotos poe- 
tinio žodžio prasmės. Kaip yra pastebėjęs V. Mykolaitis-Putinas, stojęs 
į išlavintos lenkų literatūrinės, poetinės kalbos kelią ir kreipdamasis į 
išprususią visuomenės dalį, Maironis atsiskleidė čia dar nauja savo 
talento puse, paliudydamas, kad jam — iš valstietiškos lietuviškos aplin- 
kos išėjusiam inteligentui — nestoka meninės elegancijos. Antra vertus, 
lietuviui skaitytojui šios poemos fone dar labiau suprantamesnis ir bran- 
gesnis tampa Maironio poetinio žodžio demokratizmas. 

Poema pateikiama dabartine rašyba bei skyryba (didžiosiomis rai- 
dėmis rašomi daiktavardžiai, žymintys tautybę: Litwin, Tatar, kore- 
guojama kai kurių prieveiksmių rašyba: Zz nad—-znad, napr6žno—-na 
prėžno, oddawna—-0d dawna...). Kaip „Raštuose“ paliekamos kai kurių 
vardažodžių galūnės, nes jų moderninimas griautų rimus. Turėtina galvo- 
je, kad, kai pasirodė pirmas poemos leidimas, buvo rašoma Szwajcarija, 
Wenecija, nacija... Sumoderninus „Raštuose“ šių skolinių rašybą, suiro 
eilučių ritmika. Šioje publikacijoje respektuojami „Raštų“ taisymai. 

MATIRONIO NEPUBLIKUOTI „RAŠTUOSE“ 
KŪRINIAI 


„LIETUVA“ 

Poemėlė „Lietuva“, kaip spėjama, buvusi parašyta 1888 metais, Mairo- 
niui baigiant Kauno kunigų seminariją. Ji taip ir liko rankraštyje, kuris 
saugomas Vilniaus Valstybinio universiteto bibliotekoje (F 1-268). Ran- 
kraštį sudaro 85 puslapiai storame sąsiuvinyje švariai autoriaus ranka 
perrašyto teksto. Tituliniame puslapyje nurodyta autorystė: „Ki. J. Ma- 
culevičius“ (kl.— klierikas.— I.S.). Rankraštis nedatuotas. Dėl to, kad 
poemėlė liko neišspausdinta, ne kartą buvo apgailestauta: „Gaila, kad 
šis charakteringas kl. J. Maculevičiaus kūrinys liko nespausdintas. Dedi- 
kuotas ir įteiktas 1888 m. „Anykščių šilelio“ autoriui vyskupui Bara- 
nauskui, nugrimzdo šio bibliotekoje. Gerai dar, kad kan. Tumo rūpes- 
čiu radosi ir išliko bent rankraštyje Kultūros muziejuje“ (Čėsnys B. 
Maironis. Jo gyvenimo bruožai.-— „Naujoji romuva“, Nr. 28—29). 

Nemaža apie šią poemėlę yra rašęs Vaižgantas, vadinęs „Lietuvą“ 
visos vėlesnės Maironio kūrybos gemalu ir svarbiu savo epochos isto- 
riniu dokumentu, paliudijančiu ir anticarines to meto lietuviškos moks- 
leivijos nuotaikas, parodančiu, kad „Maironis, dar tebeeidamas mokslus, 
buvo jau atsiradęs tėvynės atgaivintojų žvaigždyne“ (23, 96). Vaižgan- 
tas „Lietuvą“ laikė perdėm romantišku kūriniu, kurio tikslas, Maironiui 
nusižiūrėjus į lenkų poeto V. Polio „Piešnh o ziemi naszej“, apoteozuoti 
Lietuvą. 

Priešingai Vaižgantui, V. Mykolaitis-Putinas studijoje „Naujoji lietu- 
vių literatūra“ pasitenkino vos keliomis šio kūrinio istoriją charakterizuo- 
jančiomis frazėmis, neduodamas nei platesnės jo apžvalgos, nei šiltes- 
nio įvertinimo. Plačiausiai poemėlę „Lietuva“ yra aptarusi V. Zabors- 
kaitė, pažymėjusi, kad šis kūrinys savo reikšmingumu išsiskiriąs kitų pir- 
mųjų rašytojo bandymų fone. Jis svarbus mums tuo, kad padeda atsekti 
idėjinių ir vaizdinių Maironio kūrybos motyvų genezę, kad atspindi auto- 
riaus ankstyvas istorijos studijas, jo susidomėjimą filologija, apėmusį ano 
meto inteligentiją (24, 75, 76). Poemėlė esanti įdomus lietuvių poetinio 
žodžio dokumentas. XIX a. lietuvių poezijos fone ji išsiskiria savo lyrizmu, 
sudarančiu ryškų kontrastą aprašomajai tradicijai: „Lietuva“ stovi ant 
ribos tarp kontempliatyvios, aprašomosios „Aušros“ poezijos ir naujųjų 
laikų lyrikos, kurios pradininku lemta bus tapti Maironiui savo „Pava- 
sario balsais“. O pirmoji poemėlė — tai toji arena, kurioje rungiasi šie 
du pradai, tos priešiškos tendencijos. Ir jau pergalingai čia skamba ir 
naujo poetinio žodžio, ir naujos epochos nusiteikimų pirmosios pra- 
našystės“ (24, 80—81). 

Psl. 292 

Tėve mūsų tėvynės! — poemos pirmasis fragmentas — dedikacija 


A. Baranauskui. 

Psl. 294 

Lietuva! mano brangi tėvynė! — iš Iragmento vėliau išaugo garsioji 
„Lietuva brangi“. Čia jau aiškiai girdimi kai kurie būsimo kūrinio akor- 
dai. Tarp jų ypač išsiskiria pirmoji stroia, žaliųjų pievų įvaizdis, retori- 
nis kreipinys „Graži tu, mano brangi tėvyne!“, 


Psl. 296 

Indijos dangų dėl jos apleido — Maironis rėmėsi tuo metu populia- 
ria hipoteze, teigiančia, kad indoeuropiečių protėvynė esanti Azijoje. 

Rūmų Jūratės — Irazėje, kaip ir visame posme, girdėti būsimosios 
baladės „Jūratė ir Kastytis“ motyvai. 


Psl. 298 

Tarp puikių vietų iš žalio sodo / Ten balti kyšą dvarai matyti — 
eilėraštyje „Lietuva brangi“ šios eilutės nuskambėjo taip: „Kaip puikūs 
tavo dvarai, tėvyne, / Baltai iš sodų žalių bekyšą!“. 


Psl. 299 

O kaipgi sodžiai širdį gaivina — šis ir tolesnių posmų motyvai taip 
pat perėjo į eilėraštį „Lietuva brangi“, atsisakius poemėlei būdingo aprašy- 
mo ir empirikos. 


Psl. 301 

Gražios pakalnės kalnų Dubysos! 

Vanduo skaistus ten, kalnai žaliuoja; 

Tenai sesutės po krantus visos Ė 

Graudžias malonias dainas dainuoja.— posmas, nedaug tepakitęs, 
įėjo į eilėraštį „Lietuva brangi“. Plg.: 

Kaip puikūs slėniai sraunos Dubysos, 

Miškais lyg rūta kalnai žaliuoja;, 

O po tuos kalnus sesutės visos 

Graudžiai malonias dainas ringuoja. 

Valakų žemė — Italija. 


Psl. 302 

O kad jau, stojęs eni amžiaus tako, 

Praeigos ieškai mislim sparnuota, 

Ko tada kalnai tie tau nesako? 

Kokių didvyrių čia nežingsniuota? — motyvas vėliau nuskambėjo ba- 
ladėje „Dyvitis“: 

Aš ne aukso, — ieškau turtų 

Čia užburtų brangesnių: 

Tis kalnai man daug apsako 

Iš senovės davinių. 


502 


Šventragiui mirus — Šventaragis — legendinis asmuo. 

Tada Lietuvars su sūnum's savo — Liūtauras — legendinis asmuo; 
beje, Plačiosios redakcijos Lietuvos metraštyje — Bychovco kronikoje — 
neminimas. Vytenis pirmasis neabejotinas Gediminaičių dinastijos atsto- 
vas, jis valdė 1295—-1316 m., o Gediminas — 1316—1341 m. 

Ją ten vadino kalnu „Paklona“ — Poklonaja — Pasveikinimo kalva 
prie Maskvos (dabar Maskvoje). 

Dmitris — Dmitrijus Donietis. 

Naugardas — Novgorodas, 


Psl. 303 

Kaip naktis juodas tamsus Nevėžis 

Ten juosta juosia žaliąsias pievas, 

Tyliai ein, gilų Iovį išrėžęs, 

Giliūs dūmūs jo težino Dievas! — posmas kiek redaguotas įėjo į 
eilėraštį „Lietuva brangi“: 

Ten susimąstęs tamsus Nevėžis 

Kaip juosta juosia žaliąsias pievas; 

Banguoja, vagą giliai išrėžęs; 

Jo gilią mintį težino Dievas. 

Rudens jau dienos ilgos, nuobodžios! — apibūdindamas rudeniškai 
slopią nuotaiką, eilėraštyje „Rudens dienos“ Maironis vėliau rašė: „Nuo- 
bodžios, pilkos slenka dienos“. Tad šių eilučių prasminis ir emocinis ryšys 
taip pat akivaizdus. Be to, šia eilute prasidedantis poemėlės „Lietuva“ 
fragmentas savo nuotaika bei meniniais vaizdais yra artimas poemos 


„Jaunoji Lietuva“ devintajai giesmei, kurioje randame liūdną rudeniškos 
gamtos aprašymą. 


Psl. 304 
Šidlavas — Šiluva. 


Psl. 305 

Valančauskas — M. Valančius. į 

Rudens turtingos ir sočios dienos — ta eilute prasidedantis epizodas 
taip pat nuskambėjo poemos „Jaunoji Lietuva“ minėtame iragmente. 


Psl. 306 


Šarma apaugę, medžiai apmirę -— žiemos motyvas, pakartotas „Jau- 
nojoje Lietuvoje“. 
Kvartapijonas — fortepijonas. 


Psl. 307 


Brangi man gryčia: ranka matutės / Mane mažutį ten užlingavo — 
plg. eilėraščio „Mano gimtinė“ eilutes: 

Ten močiutė užlingavo 

Raudomis mane... 

Aplinkui sniegas lyg baltos įūrios 

Pusiau apsėmė sodžių ne vieną, 

O giria eglių, pusnis išdūrus, 

Matytis toli, lyg juoda siena. 

Šis ir kiti du posmai panašiai pakartoti poemoje „Jaunoji Lietuva“. 


Psl. 308 


Štai dangus blaivos, ir pusė veido 

Mėnesies žiūri ant į žvaigždelę! 

Ten Grįžo Ratai ant nusileido! 

Šienpjoviai spokso į Paukščių Kelią! 

Iš šio, Vaižganto žodžiais tariant, gemalo, išaugo nuostabus žiemos 
dangaus vaizdas, įėjęs į poemą „Jaunoji Lietuva“, prieš tai į „Tarp skaus- 
mų į garbę“: 

Dangus kaip gražus! Tarp žvaigždžių įsikirtę 

Septyni antai Šienpjoviai! " 

Aukščiau ir šviesiau Grigo Ratai apvirtę;, 

Sietynas tik šviečia tamsiai. 

Apskritai tekstologinė „Lietuvos“ analizė leidžia padaryti išvadą, kad 
poema „Jaunoji Lietuva“ išaugo iš anksčiau parašytų Maironio kūrinių: 
poemėlės „Lietuva“, į pirmąjį „Pavasario balsų“ leidimą įėjusių eilėraš- 
čių, na ir, žinoma, svarbiausia — poemos „Tarp skausmų į garbę“. Jų su- 
sikirtime, jų poetinėje sintezėje, kurią išaudė autoriaus meninė vaizduotė. 
Iš poemos „Tarp skausmų į garbę“ į „Jaunąją Lietuvą“ buvo perimtas 
visas siužeto karkasas ir pagrindinės idėjos, iš poemėlės „Lietuva“, 
kaip matome, į čia įplaukė lyrinės sugestijos, nemaža poetinių gamtos 
reileksijų, maironiško peizažo detalių. 

Bažnyčios tavo, Lietuva mano! — motyvas pasikartoja eilėraštyje 
„Lietuva brangi“ ir poemoje „Jaunoji Lietuva“. 


Ps. 309 


Ant seni Žeimiai, kur kad pažino 
Jau pirmą kartą sprandas kryžoko 
Rankos smagumų mūsų Gedmino, 
Jo vieno vardo privengt išmoko. 


Ant Karsakiškių laukai taip garsūs! 
Kryžokus ten tai, apkalius plienu, 
Kareiviai mūsų Rimgaudo narsūs 
Visus paklojo narsumu vienu. 

Žeimiai — į šiaurę nuo Jonavos. Plačiosios redakcijos Lietuvos met- 
raštis — Bychovco kronika — mini Gedimino vadovaujamos kariuomenės 
mūšį su vokiečiais. Patikimesniais istorijos šaltiniais šis faktas nepat- 
virtintas. 

Ant Karsakiškių laukai...-—- Lietuvos metraščiai savo legendinėje dalyje 
mini kunigaikštį Ringaudą, valdžiusį apie XIII a. pradžią. Tačiau nieko 
nežinome nei apie jo karių mūšį prie Karsakiškio, nei apskritai apie 
susidūrimus su kryžiuočiais, su vokiečiais. 


Psl. 311 
Jau pavasaris atėjo — taip prasidedąs iragmentas primena dramos 
„Kęstučio mirtis“ I aktą, ten nupieštą pavasario vaizdą. 


Psl. 314 


Kraslavo kalnų — Kraslavas — miestas Latvijos TSR pietryčiuose, 
Latgalos aukštumoje. 


Psl. 315 

Linksma laivū tai ardyti marės — paliekamos Maironio pažymėtos 
kirčio vietos. „Norėdamas, kad skaitančiajam būtų aiškus bendras kūrinio 
dinamikos pobūdis, poetas neaiškiose vietose šužymėjo kirčius, cezūras, 
nors kirčius žymint didesnio nuoseklumo nematyti, Daugiausia tai pagrin- 
diniai ritminiai kirčiai; kitur tai grynai metriniai iktai <...>, iškraipą 
natūralią sakinio intonaciją, dar kitur — natūralūs ritminiai kirčiai, derina- 
mi su dirbtiniais metriniais iktais“ (Girdzijauskas J. Lietuvių eilėdara. 
V., 1966, p. 211). 


Psl. 316 
Kad Martyno mokslas Europai užrūkė — liuteronybė, viena pagrindinių 
protestantizmo krypčių, kurios pradininkas Martynas Liuteris. 


Psl. 319 

Neskųysis prūsas tad už Rumnovą — Rumnovas — iškreiptas Romuvos 
vardas. Petras Dusburgietis savo kronikoje (baigta rašyti 1326 m.) mini 
Romuvą Nadruvoje (Prūsija), kuri buvusi baltų religinis centras. 


Psl. 320 
Mūneliai — grandinės. 


Psl. 322 

Viltis gražiausė — jaunieji mūsų — / Bedievių moksle smertį sau 
geria — už šią idėją, išreikštą ir poemoje „Tarp skausmų į garbę“, Mai- 
ronis buvo kritikuotas St. Matulaičio. 

Psl. 323 

Čia matėm Aušrą ne visai šviesią — motyvas perėjo ir į poemą „Jau- 
noji Lietuva“, atspindėdamas, kaip pažymėta V. Zaborskaitės, Mairo- 
nio idėjinių pažiūrų konservatyvumą, radikalesnių socialinių-politinių 
Lietuvos gyvenimo pakitimų baimę (24, 63). Toliau tekste atsispindi 
teigiamas Maironio santykis su klerikaline „Šviesa“ ir „Varpu“ (lietu- 
vių studentų liberalinės švietėjiškos draugijos prospektas). 

Ką Jeremijas / Verkdamas verkė aukšto Siono — gindamas taikų kul- 
tūrinį darbą Lietuvos labui, Maironis šiame posme kovos pozicijai prieš- 
pastato krikščionišką santūrumą. Sionas — kalva Jeruzalės pietryčiuose. 
Biblijos teigimu, čia buvusi žydų karaliaus Dovydo rezidencija, vėliau 
Jahvės šventykla. Biblijoje Sionas dažnai vadinamas dievo namais. Sena- 
sis testamentas aprašo, kaip pranašas Jeremijas verkė, kai buvo niokojama 
iškilusi žydų valstybė. Senajame testamente yra du skyriai, susiję su 
Jeremiju, vienas iš jų vadinasi „Jeremijaus raudos“. 


Psl. 326 

Kn. Antanas Juškevyčė — Antanas Juška, lietuvių tautosakininkas, 
einograias. 

Gražybe lietuviškų dainų jau Gėtė negalėjo atsidžiaugti — J. V. Gėtė 
dramoje „Žvejė“ (1782) panaudojo liaudies dainos „Aš atsisakiau savo 
močiutei“ motyvą, taip pat recenzavo L. Rėzos parengtą lietuvių liaudies 
dainų rinkinį „Dainos“ (1825). 

Rasit senovės yra tai dakai — remiamasi J. Basanavičiaus lietuvių 
kilmės iš trakųy-frygų hipoteze. Dakai — šiaurinių trakų genčių grupė. 


Psl. 330 

Kiek atminimų!.. Jausmų malonių!.. — šis ir prieš tai nuskambėjęs 
raudonmargių gėlių motyvai vėliau išaugo į eilėraščio „Vakaras (Ant 
ežero Keturių Kantonų)“ posmus. 

Ciesaras — ciesoriai -—- bot. karališkoji margutė. 


Psl. 331 

Birštėnai — Birštonas. 

Unitai — stačiatikiai, sudarę su katalikų bažnyčia Bresto bažnytinę 
uniją. Bresto unija lietė Respublikos valdomą Ukrainą ir Baltarusiją. 
Jai nepritarė Rusijos carai, todėl popiežiai veikė per valdovus Steponą 
Batorą ir Zigmantą Vazą, kurie unijos pagalba siekė įsitvirtinti rusų, 
ukrainiečių ir baltarusių žemėse. Bresto bažnytinė unija Lenkijos ir Lietu- 
vos stačiatikiams suvienyti su katalikų bažnyčia įvyko 1596 m., taigi Res- 
publiką valdant Zigmantui Vazai (valdė 1587— 1632). 


Psl. 333 
Ties Giranonu mačiau čia pilį — Geranainys (baltr. Geraniony, rus. 

Geranony), miestelis Baltarusijos TSR, Gardino srityje. Iki 1542 metų 
priklausė Goštautams. 

Kreivių pilis — Krėvos pilis. Iki 1795 metų Krėva priklausė Lietuvos 
Didžiajai Kunigaikštystei. 1382 metais joje buvo įkalintas ir nužudytas 
Lietuvos didysis kunigaikštis Kęstutis. 


Psl. 334—335 

Ne žodžio, verksmo — vaikų silpnybė — / Darbo didvyriais mums 
reikia būti; Į darbą, broliai! — šie motyvai netrukus nuskambėjo Mairo- 
nio lyrikoje, skelbdami didvyrišką pasipriešinimą carinei priespaudai. 


Psl. 336 
Suūkūs skaismai spaūdž mus, broliai! — taip prasidedančiame poe- 


mėlės fragmente girdėti eilėraščių „Nedaugel mūsų“ ir „Sunku gyventi“ 
užuomazgos. 


Ps1. 338 

Broliai-juodvyžiai — jotvingiai. Manoma, kad prieš XIII a. pietuose 
jotvingių gyventa iki Bugo vidurupio. 

Žebrys (rus. 3y6p) — stumbras. 


Psl. 339 
Ten linksma saulė kad anksti rytą / Trakams jau šypsos — Irag- 
mentas vėliau atsikartojo eilėraštyje „Trakai“, davė jam pradžią. 


Psl. 340 

Tanenbergas — Tannenberg (dab. Stembarkas). Slėnyje prie kelio 
Liudvigsdorias (dab. Lodvigovas) —Tanenbergas Žalgirio mūšio metu 
vyko smarkiausia kova tarp Kryžiuočių ordino ir pirmaisiais į kovą sto- 
jusių lietuvių. Vytauto motyvas iš poemėlės vėliau perėjo į Maironio 
lyriką, poemas ir dramas, išsiplėtodamas po visą kūrybą. Neatsitiktinai 
„Lietuvos“ pabaigoje Maironis citavo I. Kraševskio žodžius, charakterizuo- 
jančius Vytautą: „Tai buvo savo laikmečio žmogus, dar atšiaurios Lie- 
tuvos atšiaurus didvyris; jo gyvenimas yra poetiškiausia Lietuvos istorijos 
epocha;, giesmė apie jį, jei koks nors poetas kada nors pasiryš apdai- 
nuoti, bus garsi homeriška giesmė, kupina paprastumo ir didybės! Mažame 
kūne jis turėjo nepalaužiamą dvasią, į kurią iki gyvenimo pabaigos nieko 
panašaus nebuvo“. 


„TARP SKAUSMŲ Į GARBĘ“ 


Bibliografiniai duomenys. Poemą „Tarp skausmų į garbę“ Mairo- 
nis, kaip rodo kūrinio pratarmė, užbaigė 1893 metų balandžio 23 dieną. 

Tuo metu poetas dėstytojavo Kauno kunigų seminarijoje. Bet kūrinys 
galėjo būti parašytas kiek anksčiau — studijuojant Peterburgo Dvasinėję 


akademijoje. Poema išspausdinta Tilžėje 1895 metais. Antraštė — „Terp 
skausmų į Garbę“. Paantraštė — „Poėma isz dabartiniu laiku“. Paraszė 
St. Garnys. 


St. Garnys — vienas ankstesniųjų Maironio pseudonimų. Kriptogra- 
ma St.— Stanislovo santrumpa. Stanislovas — M. Valančiaus duotas 
Maironiui per dirmavonę vardas (23, 19). 


Publikavimo priešistorė. K. Pakalniškis (Kazimieras Pakalniškis — 
Dėdė Atanazas. 1866—1933) — Maironio bendramintis iš Kauno kunigų 
seminarijos laikų, aktyviai dalyvavo periodinėje spaudoje. 1932 m. jis pub- 
likavo atsiminimus, liečiančius Maironio „Tarp skausmų į garbę“. Kaip 
pažymi V. Zaborskaitė, jo pasakojimas vertingas ir leidinio istorijai pa- 
žinti, ir duoda vieną kitą konkrečią buitinę bei psichologinę detalę (24, 95). 


„Kaip Maironio „Per skausmus į garbę“ spaus- 
dinome. Buvo tai vėlybas ir lietingas ruduo. Vieną tamsų vakarą nu- 
ejau kunigų seminarijon ir užėjau pas prof. Maciulevičių (taip jis tuomet 
vadinosi). Mūsų kalba tuojau nukrypo literatūros sritin. Jis žinojo, kad 
aš esu „Apžvalgos“ („Žemaičių ir Lietuvos apžvalga“ — /. S.) bendra- 
darbis, o aš vėl žinojau, kad jis rašo kokius tai eilėraščius. Prašiau, kad 
jis turi ką nors parašęs, duoti „Apžvalgai“. Jis nieko nesakydamas 
atsikėlė nuo kėdės ir, atidaręs komodą, ištraukė storą rankraštį ir ėmė 
man skaityti: „Tarp skausmų į garbę“. Poema. <...> Sėdint mums 
prie arbatos stiklo, jis skaitė ir skaitė savo poemą, o aš sėdėdamas 
klausiausi. Ir iš tiesų buvau ta poema „sužavėtas“, kaip dabar sako, 
dėl to, kad tokių poemų mūsų literatūroj dar nebuvo. Gerokai poemos 
skaitymui įpusėjus, aš ėmiau ir pertraukiau skaitymą: 

— Gerbiamas kun. Profesoriau,— sakau, — ar nebūtų galima tą še- 
devrą atskiroj knygelėj atspausdinti ir plačiajai visuomenei duoti. 

Mudu ėmėrie tartis, kaip tą poemą greitu laiku galėtume atspausdinti. 
Toliau jis jau poemos nebeskaitė ir rankraštį atidavė man. Aš prižadėjau 
tą poemą maždaug per 3—4 mėnesius pasirūpinti atspausdinti ir jam 
knygelę atsiųsti. Buvo jau vėlybas laikas, kai aš kupinas džiaugsmo ir 
malonaus pasigėrėjimo skaitymu lietuviškos poemos, išėjau iš prolesoriaus 
buto ir, sugrįžęs miestan į viešbutį, išėmiau iš kišeniaus poemą ir 
ėmiaus skaityti, ir balsu deklamuoti vienas pats. 

Man tik tuomet labai keistas pasirodė ant poemos viršelio užrašytas 
pseudonimas: „Maironis“. Tokios pavardės iš niekur nebuvau girdėjęs. 
Antrą dieną aš išvažiavau namon ir grįžau Akmenėn lyg su dideliu ir 
brangiu radiniu. Grįžęs namon, perskaičiau ligi galo poemą. Manau, 
bene būsiu buvęs pirmasis, kuris tą poemą perskaitė. 

Praėjo jau savaitė laiko, ir aš pradėjau galvoti, kaip tą poemą 
reikėtų atspausdinti. Žinoma, visos mano mintys krypo į Tilžę, 
kur ėjo „Apžvalga“ ir kiti mūsų spaudiniai. Bet kaip ten nuvykti? 
Kunigui ten keliauti rusų valdžia leidimo neduos, o taip kokiam kontraban- 
dininkui pasitikėti ir jam rankraštį duoti, kad jis Tilžėn nuneštų,taip pat 
pavojinga. Jis gali tą rankraštį kelionėje pamesti arba rusų žandarai gali 
užpulti ir atimti... Man taip begalvojant, praėjo jau beveik ištisas mėnuo, 
o aš vis nieko negalėjau sugalvoti, kaip tą Maironio rankraštį būtų galima 
atspausti. 

Vieną kartą, o buvo jau, regis, netoli Kalėdos, ateina pas mane 
mano gerai pažįstamas eksklierikas Juozapas Ložinskis, jaunas dar vy- 
rukas, Kuliškių žemaitis, kuris su manim buvo Kauno dv. seminarijoje 
klieriku, vienu kursu už mane jaunesnis. Bet neturėdamas į kunigų 
luomą pašaukimo, ar gal kitokiais kokiais sumetimais iš kunigų semina- 
rijos trečiojo kurso išstojo ir, nusipirkęs arklį ir vežimėlį, ėmė po Lie- 
tuvą lietuviškas knygas vežioti ir platinti. Aš, jį pamatęs, labai nu- 
džiugau dėl to, kad jis:Maironio poemos rankraštį galėjo nuvežti į Tilžę 
ir ten greitu laiku atspausdinti. Jis pas mane viešėjo 2—3 dienas ir išpa- 
sakojęs visas savo „naujienas“ ir kelionės nuotykius su rusų žandarais, pa- 
siėmęs Maironio poemos rankraštį, 100 rublių, kuriuos aš įdaviau ran- 
kraščiui spausdinti ir 25 rublius kelionės išlaidoms — išvažiavo namon į 
Varnių parapiją (ten viename kaime jis gyveno) ir tuojau žadėjo va- 
žiuoti Tilžėn ir ten Maironio poemos rankraštį atspausdinti. 

Tuo tarpu praslinko pusmetis, o apie Juozapą Ložinskį ir žadamąją 
atspausdinti Maironio poemą — negirdėti. Rašiau Ložinskiui keletą laiškų 
į Varnius, klausdamas, kaip ten yra su įduotąja spausdinti Maironio 
poema. O iš jo jokio atsakymo nėra: viskas lyg į vandenį įkrito ir dingo. 
O tuo tarpu iš prof. Maironio gaunu laiškus su užklausimais, kaip ten 
yra su jo poema, ar ji aispausdinta, ar ne. Man jau gerokai ir baimės įvarė: 
gal rusų policija Ložinskį sučiupo su visa poema ir pasodino kalėjiman 
ar gal ištrėmė kur Rusijon. Kun. proi. Maironis iš Kauno persikėlė 
į Petrapilio Dvasinę kunigų akademiją protesoriauti. Iš čia jis ėmė man 
smarkesnius laiškus rašyti, reikalaudamas, kad aš grąžinčiau jo poemos 
rankraštį. Parašiau jam visą tiesą: poemos rankraštį su pinigais įdaviau 
Ložinskiui, kuris žadėjo poemą atspausdinti. Maironis Ložinskį gerai 
pažino. Man buvo didelis nemalonumas, kad su jo poemos rankraščiu išėjo 
tokia netikėtai bjauri „istorija“. Praėjus jau pusantrų metų, aš iš Kretin- 
gos nuo kunigo Stanislovo Stakelės, kuris tuomet už nežinau kokias 
„nuodėmes“ sėdėjo vienuolyne, gavau laišką, kuriame man pranešė, 
kad Ložinskis atnešė pas juos Maironio poemos rankraštį ir pametė, žino- 
ma, pinigus sau pasilikęs. Pasakęs dar, kad rankraštį iš manęs gavęs. 
Kun. Stakelis rašė; kad rankraštis Tilžėn pasiųsias, ir jam atspausti prašė 
atsiųsti 100 rublių. ' 

Iš džiaugsmo, kad Maironio poemos rankraštis atsirado, net aukštyn 

pašokau, o 100 rublių tuojau paštu išsiunčiau ir už mėnesio Maironio 
poema „Tarp skausmų į garbę“ buvo atspausdinta, Tai jau, regis, buvo 
1895 m. Ta poema buvo paskui perdirbta į „Jaunąją Lietuvą“. Aš tuojau 
pranešiau kun. Maironiui, kad jo poema atspausdinta. Greitai gavau iš 
Tilžės siuntinį — poemą „Tarp skausmų į garbę“ draugę su laikraš- 
čiais. Tarp kitų laikraščių buvo | egz. mūsų inteligentų Tilžėje leidžiamo 
mėnesinio laikraščio „Varpo“. Paskutiniame „Varpo“ numeryje radau Mai- 
ronio poemos kritiką. Perskaičiau ir nustebau. Kritikos autorius dr. Vin- 
cas Kudirka! Maironio poemą sumaišė su purvais, išvadindamas ją 
„davatkų gadzinkomis“ ir t.t. Išplėšiau iš „Varpo“ tą kritiką ir pasiun- 
čiau Petrapilin Maironiui. Jis atsiuntė man laišką, kuriame buvo įdėtas 
atsakymas dr. Kudirkai dėl jo kritikos „Varpe“. Tą Maironio atsakymą 
Kudirkai pasiunčiau Tilžėn įdėti „Apžvalgon“. Jį „Apžvalga“ tuojau ir 
įdėjo savo skiltyse. Tuo metu mūsų santykiai su prof. Maironiu lyg nu- 
trūko. Ilgai mes nesusitikome ir nesišnekėjome, gal dėl to, kad nebuvo 
progos susitikti: jis gyveno toli nuo Lietuvos, Rusijos šiaurėj, Petrapily, 
o Lietuvon parvažiuodavo trumpam laikui atostogų. („Rytas“, 1932, rug- 
pjūčio 10.)“ 

Kaip pastebėjo V. Zaborskaitė, poemos „Tarp skausmų į garbę“ 
„rankraščiui teko pereiti būdingą aniems laikams lietuviškos knygos 
kelią“ (24, 96). Čia vėlgi galime prisiminti tokią pamokančią „Apsa- 
kymų apie Lietuvos praeigą“ publikavimo istoriją, nupasakotą Vaižganto 
ir paminėtą šių „Raštų“ įvadiniame straipsnyje. 

Vertinimo istorija. 1895 metais 8 „Varpo“ numeryje pasirodė 
recenzija, pasirašyta kriptonimu N. Jos autorius Stasys Matulaitis 
(1866—1956) — XIX a. pabaigos lietuvių demokratinis kritikas. Jo raš- 
tams būdinga materialistinė estetinė mintis. S. Matulaitis yra pirmasis 
Maironio kūrybos vertintojas. Minėtoje recenzijoje jis priekaištavo poe- 
mos „Tarp skausmų į garbę“ autoriui už klerikalinę tėvynės meilę, griež- 
tai pasmerkė pastangas iškelti teigiamą kunigijos vaidmenį nacionali- 
niame judėjime. Recenzentas priėjo išvados, kad poemoje „idėjos geros 
nėra“ (12, 243), aštriai pasisakė prieš etinių rašytojo pažiūrų siaurumą ir 
ydingumą, jų klerikalinę ideologiją. Poemoje reiškiamos tėvynės meilės 
idėjos, S. Matulaičio nuomone, esančios abstrakčios, nes nesiejamos su 
liaudies masių revoliucinę kova. Recenzijos autorius šiuos priekaištus 
Maironiui pareiškė, vertindamas visuomeninius idealus iš socialdemok- 
ratinių pozicijų, agituodamas už mokslą liaudžiai ir „laisvės geismą“ 
(12, 242). Recenzijoje esama ir poezijos formą liečiančių išvadų. S. Ma- 
tulaičio nuomone, St. Garnys neturįs pašaukimo. „Jo poemoje ir eilės 
netikusios, ir sunkios, ir nuobodžios, jausmo mažai, vervos (įkvėpimo — 
I. S.) nėra“ (12, 244). 

Į šią kritiką tuojau reagavo Maironis, parašęs atsakymą, kuris 


' Iš tikrųjų autorius buvo S. Matulaitis. 

Luvo išspausdintas „Žemaičių ir Lietuvos apžvalgoje“, 1895 metų 22 nu- 
meryje. Straipsnis pasirašytas St. Garnio slapyvardžiu. Atsakyme re- 
cenzentui atsispindi klerikalinės Maironio pažiūros į dvasiškijos vaidme- 
nį Keluvių nacionaliniame judėjime, į revoliucinį judėjimą. Maironio 
nuomone, egzistuojąs tikrasis mokslas ir pseudomokslas, t. y. „kreivas 
mokslas“. Pirmojo reikšmė didžiulė, antrasis gi remiasi neteisingomis 
ideologijos dogmomis ir atveda į bedievystę. Tuo Maironis motyvavo 
poemoje „Tarp skausmų į garbę“ išreikštą skeptišką santykį su pasau- 
lietiškomis mokymo įstaigomis. Maironio atsakyme nedviprasmiškai, o 
- labai atvirai ir kategoriškai formuluojamas neigiamas požiūris į Pran- 
cūzų revoliuciją, argumentuojant jos „bedieviškumu“ („po visą Prancū- 
ziją bažnyčios buvo bjaurintos ir uždarytos“, 11, 295), o bedievystė 
esanti baisi blogybė: „bedievis, jei norės, tai ras išteisinimą ir vagys- 
tės, ir girtuoklystės, ir paleistuvystės. Tai už ką pykti, jei žmogus, 
tikįs į dievą, juos visus į vieną eilę suveda“ (11, 295). Rašytojas ne- 
matė ir nevertino tų problemų, kurias lietuvių nacionaliniame judėjime kėlė 
ir sprendė kairioji inteligentija, atstovavo klerikalinės buržuazijos, o ne 
liaudies interesams. Maironis galvojo, kad lietuvių tautos gyvenimas galįs 
plėtotis tik katalikybės dogmų rėmuose. Kaip reziumuota V. Zaborskaitės, 
„Št. Matulaičio kritika palietė labai svarbius poemos „Tarp skausmų į 
garbę“ idėjinius motyvus, teisingai įvertindama jų visuomeninį reakcin- 
gumą, jau Maironio kūrybinio darbo pradžioje parodydama tuos jo po- 
ezijos momentus, kurie ne tik svetimi, bet ir priešiški liaudies išsivaduo- 
jamajam judėjimui“ (24, 222). Tačiau tuo kūrinio reikšmė neišsemiama. 
Jame esama ir labai brangintinų momentų. Jie išryškėja ir autoriniame 
kūrinio sumanymo apibrėžime. 

Maironis atsakyme St. Matulaičiui rašė: „Poemos „Tarp skausmų į 
garbę“ idėja yra taip apgiedoti jaunos Lietuvos kilimą iš tautiško miego, 
Lietuvos vargus, skausmus, per kuriuos tiktai įgis garbę, ir per tai pri- 
kelti miegančius. Toliau poemos idėja yra parodyti, jog žmogus turi 
dievo paskirtą pašaukimą, kurio painijos neišdildo, bet tiktai lig laiko 
kliudo (Juozas), iki žmogaus tvirtas būdas visko nepergalės“ (11, 296— 
297). Šiandieną sutelkiame dėmesį į pozityviuosius šios koncepcijos as- 
pektus, nes kaip tik jie ir yra suvaidinę lemiamą vaidmenį poemos kely- 
je į lietuvių skaitytoją. Mums svarbus yra kūrinio idėjos formulavimas, 
autoriaus pateiktas knygelės „Tarp skausmų į garbę“ pratarmėje: „Ant 
galo negaliu nepasaxyti ačiū Tai, kurios meilė prikėlė mane iš miego, 
išžadino aukštesnius jausmus ir davė įkvėpimą. Dėl jos tai norėčiau aupin- 
ti garbės vainiką, kad jos vardas pasklistų ką plačiausiai, kad ją pažintų 
ir pamylėtų broliai taip karštai ir širdingai, kaip pamylėjau aš, ir išsipi)- 
dytų anie žodžiai: 


Pasklido giesmė po tą šalį toli, 
Kur mėlynas Nemunas bėga; 

Pamėgo tave, pamylėjo visi: 
Ir rūmai, ir pilka sermėga. 


O ta mano numylėtoji tai Lietuva-tėvynė!“ 

Pratarmė reikšminga ir tuo, kad atspindėjo poeto nusivylimą „mūsų 
garbingąja didumene“, kuri, anot autoriaus, kūrinio nesupras, „seniai 
išvariusi iš salionų s vo tėvynės liežuvį“, „moka jo tik tiek, kad su tarnais 
susišnekėtų“, „ant galo neturi kada jo gerai ir išsimokinti, padėjusi nemaž 
laiko ant prancūziškos, vokiškos ir kitų kalbų“. Nedėjo rašytojas vilčių 
ir į „ūkininkus-vargdienius“: „reikia dar jiems apšvietimo, kad galėtų 
ią (poemą — /.S.) suprasti“. Visa Maironio viltis buvo apsišvietęs, 
mokslus išėjęs jaunimas. Autorius jame matė Lietuvos progreso pa- 
grindą, tikėjosi, kad jo idėjos jauniems žmonėms nepasirodys „nepasiekia- 
mos ir negalimos“. Kad poeto lūkesčiai išsipildė, daugeliu atžvilgiu paro- 
do tolesnė poemos „Tarp skausmų į garbę“ vertinimo istorija. 

Savo studijoje apie Maironį Vaižgantas, pavadinęs „Tarp skausmų į 
garbę“ pirmąja Maironio proklamacija, įvedė į knygą atskirą skyrelį, 
kurį pavadino: „Kaip jaunimas tą proklamaciją priėmė“ (23, 106— 
115). Jame pakiliai ir vaizdžiai rašė: „Jaunas dainius gyveno dar ne- 
suprozintas, pats lakiojo ukštai aukštai ir pigiai (t y. lengvai — Z.S.) 
kėlė aukštyn nedaug tereikalaujantį paraginimų jaunimą. Jaunas dainius 
degė tėvynės meile. Sakės taip ją mylįs, jog net abejojęs, ar berasis kas 
kitas lygiai mylįs. Mylėjo ir jaunus savo draugus. Ir įvyko, kas turėjo 
įvykti: jaunimas įį pamilo sulig tiesos: mylėk, jei nori būti mylimas, 
dek pats, jei nori kitus uždegti; būk kaip Rabindranato Tagorės žiburys, 
kurs kitiems šviesos duoda tik tada, kai patsai šviečiu. Skaisčių, nesu- 
rumbėjusių jaunimo širdžių pigiai neapgausi“ (23, 107). 

Tuometinei jaunų žmonių kartai priklausė ir V. Mykolaitis-Putinas. 
Kalboje, pasakytoje Maironio 100-osioms gimimo metinėms pažymėti, yra 
šios mintys: „Pradėdamas savo kalbą, sakiau, kad Maironis yra didis 
ir brangus ypač mano kartos žmonėms. Mes esame maždaug trimis 
dešimtimis metų įaunesni už Maironį. <...> Vyresniosios kartos, Mai- 
ronio amžininkai, nesutarė su juo daugeliu ideologinių klausimų. Tai buvo 
lietuvių visuomenės diferenciacijos laikotarpis. <...> Už klerikalines jo 
kūrinių idėjas jį aštriai puolė St. Matulaitis, šnairavo Kudirka, Šliūpas 
ir visi kairiosios krypties žmonės. 

Jaunesniosios už manąją kartos laikė Maironį jau pasenusiu, atgy- 
venusiu, nebeaktualiu rašytoju. Jos tarėsi išsivadavusios iš Maironio pa- 
žiūrų bei poetikos poveikio. 

Ištikimiausia Maironiui pasirodė manoji karta. Didžiuma jos žmonių 
buvo nusiteikus laisvamaniškai religijos atžvilgiu. Kad Maironis — kuni- 
gas, ji žinojo, tačiau žiūrėjo į tai atlaidžiai. Mumyse dar ilgą laiką buvo 
gyva Maironio įdiegta Lietuvos senovės romantika, praeities heroizmas, 
bočių-didvyrių šlovė. Mes pakilia nuotaika skaitydavome: 

Kur šiandieną Jinai? 
Miega jos milžinai; 

Po žemių jų ilsis krūtinė! 
Kaip po audrų didžių 
Kad ant marių plačių 
Užmiega vilnis paskutinė. 


Mes ilgai prisiminėm tamsius carinės priespaudos metus — ir vėl dekla- 
'muodavom: 


Jau slaviai sukilo. Nuo Juodmarių krašto 

Pavasaris eina Karpatų kalnais. 

Po Lietuvą žiema. Nei žodžio, nei rašto 

Neleidžia erelis, suspaudęs sparnais...“ (17, 289—290) 


Šios citatos — Maironio poemos „Tarp skausmų į garbę“ fragmentai. 
„Maironis mano kartos žmonių sąmonėj įsitvirtino kaip didelis lietuvis 
ir poetas“, — taip apibendrino išsakytas mintis V. Mykolaitis-Putinas. 
Sie žodžiai giliai įsidėmėtini — juose yra viskas: ir didelio, ne mažesnio 
už Maironį talento patirtis, ir gyvai išsaugoti jaunystės įspūdžiai, ir 
tikras žmogiškumas, ir didelė tolerancija. 

Apie lemiamą Maironio poveikį XIX a. pabaigos — XX a. pradžios 
jaunimui ir bręstančiai rašytojų kartai liudija ir žymios lietuvių litera- 
tūros klasikės — Šatrijos Raganos — gyvenimas ir kūryba. „Viktutė“ — 
stambiausias jaunos Šatrijos Raganos pasakojimas, skelbiamų patriotiz- 
mu primenąs Maironio poemą „Tarp skausmų į garbę“. Rašytoja atskleidė 
jaunos, išsižadėjusios lenkiškumo dvarininkaitės išgyvenimus, mokantis 
gimtosios kalbos, šviečiant liaudį, iormuojant savo būtį taip, kad būtų 
kuo naudingesnė artimiausiai aplinkai“ (25, 106). Įspūdingą Maironio 
poemos „Tarp skausmų į garbę“ recepcijos dokumentą paliko Šatrijos Ra- 
gana savo „Viktutėje“, kur dienoraščio forma išsakyti ką tik patirti šio kū- 
rinio skaitymo įspūdžiai. Šis dienoraščio fragmentas pradedamas paki- 
liai cituojamu pirmuoju „Tarp skausmų į garbę“ posmu „Kur šiandieną 
Jinai?..“, po to seka toks tekstas: „Vėlu jau, o aš apie miegą nė pamanyti 
nenoriu; gražiausios poemos vietos skamba ir skamba man ausyse lyg 
muzika, lyg daina... Šįvakar mums daktaras skaitė tą poemą; aš klau- 
siau, klausiau lyg sužavėta. Pirmą sykį išgirdau tokią gražią lietuvišką 
kalbą, ir pasirodė ji man šimtą kartų gražesnė už lenkišką ir visas kitas. 
Yra tokių poetiškų vietų, kad jas nori kartoti be galo. Poemos turinys 
man atrodo menkas: asmens neaiškiai nupiešti, bet forma, kalba — nega- 
liu apsakyti, kaip patiko. Man rodos, kad tai yra pirmas tikras Lietuvos 

poetas, tas Garnys; duok dieve, kad jo mūza būtų kuo vaisingiausia. 
Dieve, kaip malonu skaityti gražius veikalus savo kalba! Dėl ko mes 
tiek mažai jų turime? Dėl ko mūsų tėvai paniekino gimtąją kalbą! 
Kas buvo, tas buvo, nebeatmainysi. Juoba turime darbuotis, kad kuo 
greičiausiai pataisytumėm praeities klaidas“. Šatrijos Ragana, kaip matyti 
iš šios ištraukos, labiausiai įvertino Maironio poemos poetiškumą, drąsą ir 
sugebėjimą prabilti lietuvių kalba. Turinio atžvilgiu ji pasisakė labai 
lakoniškai ir skeptiškai. Bet yra dokumentų, liudijančių, kad savo idėjo- 
mis — taip pat ir klerikaliniu jų pobūdžiu — „Tarp skausmų į garbę“ ati- 
tiko Šatrijos Raganos ideologines pažiūras. Rašytoja nepritapo prie 
demokratinės nacionalinio judėjimo linkmės. Todėl, „kai Marija, susi- 
žavėjusi poema „Tarp skausmų į garbę“, ypač jos meniškumu, pasipik- 
tino S. Matulaičio kritika (Ach, kaip mane supykino ta kritika, — rašė ji. 
Przeciež to jest idyotyzm twierdzit „že w poemacie nie ma poezyi! Czy 
nie zgodzisz sie tem? Ješli tam nie ma poezyi, to nie ma jei i w calej litera- 
turze litewskiej, to nawet i w polskieį trudno ją znalešcč...) ir prašė pa- 
sakyti savo nuomonę, Povilas (Višinskis — /.S.) neatsiliepė nė žodžiu“ 
(21, 75). Skirtingi, prieštaraujantys požiūriai į Maironio poemą atsklei- 
džia sudėtingą XIX a. pabaigos — XX a. pradžios lietuvių nacionalinio 
judėjimo turinį. 
Apie poemą „Tarp skausmų į garbę“ kaip būdingą savo epochos kūdikį, 
kaip jos ideologinę išraišką nemaža svarbių dalykų yra pasakyta Vaiž- 
anto. 
š Visų pirma Vaižgantas bene pirmasis taip iškėlė šio kūrinio reikšmę 
lietuvių visuomeniniam gyvenimui, kaip ir Šatrijos Ragana bei V. Mykolai- 
tis-Putinas, parodydamas per savo patirtį, kaip stipriai „Tarp skausmų 
į garbę“ veikė savo epochos mąstyseną, kokio lemiamo poveikio turėjo 
tolesniam jo paties ir daugelio lietuvių gyvenimui. Jau gerokai vėliau, 
ruošdamas apie Maironį savo paskaitas, rašytojas rašė: „Jei Vaižgantą 
dažnai pavadindavo visuomenės ūpo barometru, tai pavelykite pacituoti iš 
jo dieninio tų pat 1895 m., kuriais ir „Tarp skausmų į garbę“ pasirodė. 
„Bevaldžias rankas nuleidęs, skaitomą knygą ant stalo pamiršęs, 
kėpsau plačiame krėsle. Kūnas ištižęs, kone apmiręs. Dvasia lyg veržiasi 
aukštyn, į nežinomas sritis; veltui tačiau mėgintumei susekti, kame mintys 
klajoja. <...> man viena aišku, kad tarnystė ir šablonas man laiką ėda, 
o jau belaikė išėda vidurį. Ten viduryje rimties nėra, ten kažkas spurda, 
kovoja. Bet kas? Ten dirgsnius kaip gyva ranka trauko. Bet kas? Taš- 
loje argi gali būti smarki kova ir skaudūs dirgsniai? Netvarka viduje 
daro liūną, kurin įsmenga visa nauja. Smenga ir nespiria ieškoti išėjimo. 
Toli toli matos iškilmingos, aukštos, bet jau apleistos idėjos. Sopa, bet 
noro grįžti nėra. Liūdna, neapsakomai gaila man paties savęs, kad 
nėra kam išvaduoti, įbingusį paraginti, tašlą sukietinti ir ką dora iš jos 
išlipdyti; nėra kam elektros kibirkšties per susilpnėjusią valią perleisti! 
Netikėtai atneša jam pirklys kontrabandininkas naują poemą „Tarp 
skausmų į garbę“. Jis skaito įžangą. <...> 

Žiūrėk, tyla laukia vėjo. Vėją kelia geravaliai karštaširdžiai, pamin- 
dami po kojų asmeninius menkus ir nemenkus savo skausmus. Ar dabarti- 
nioji karta padės pūsti tą vėją? Ar būsimoji įvertins nepavykusį kitų 
darbą? Ar mokės pasaldinti nelauktą užvylį savo bešališku teisingumu? 
Ar atmokės garbe tiems, kurie per skausmą ėjo? Kas bus kaltas, jei dabarti- 
nių darbas — vėjo kėlimas — nepavyks, nevykėlių nieks nepaguos? Tu 
ir kiti tavo eilės!“ (23, 108—110). Kaip panašios šios Vaižganto nuotai- 
kos į Maironio eilėraščio „Jei po amžių kada sunkūs pančiai nukris“ 
kankinančias abejones. Toliau Vaižgantas aprašo aktyvinantį poemos 
poveikį jam pačiam ir visai amžininkų, bendraminčių kartai: „Krito bal- 
zamo lašas ant ištižusios dūšios. Stebuklingai aną išdirbo, suminkštino; 
valia lyg tampresnė pasidarė. Idėjai — kelti vėją, nuvarysiantį miegus 
ir tylą, atsiliepė jaunoje krūtinėje. Kas buvo pergalvota, kas neaiškiai jaus- 
ta, staigiai ėmė tenėti, tvirtėti, valiai pritariant, be jokių samprotavimų ir 
svyravimų“ (23, 110). Įdomu, kad Vaižgantas, kaip ir Šatrijos Ragana, 
ypač pabrėžė didžiulį estetinį, emocinį kūrinio poveikį. Apie poemą sakoma: 
„Ji veikė į jausmą kaip muzika. Dar į ją neįsiklausai, dar neatspėji, o jau 
ji, muzika, savo įtaką bus padariusi. 

Visa audra troškimų gimė galvoje ir širdyje. Kas siautė tada, bevaikš- 
čiojant ilgas valandas po kambarį; kokia krota (grotomis, kalėjimu) rodėsi | 
man tas svetimo šono butas; kokiuo ištrėmimu tasai netolimas, vis 
dėlto svetimokas kraštas... ir parašiau laišką apie nostalgiją, apie pasiilgi- 
mą darbo tarpe savųjų. Aš nieko neatsimenu iš to laiško. Bet jis turėjo būti 
karštas ir įtikinantis, kad per savaitę jau buvau... paliktas visai be vietos“ 
(23, 111). Tuo metu Vaižgantas (1893 m. baigęs Kauno kunigų semina- 
riją) kunigavo Latvijoje, Mintautoje. Čia minimas laiškas Žemaičių 
vyskupystės kurijai. 

Vaižganto prisiminimai praskleidžia uždangą į literatūros kūrinio 
poveikio „mechanizmą“, aiškiai parodydami, kaip menas gali sukrėsti 
žmogų, paveikti jo sąmonę taip stipriai, kad tuojau seka konkretūs po- 
elgiai. Begalinį Maironio sugebėjimą jaudinti skaitytojus labai teigiamai 
įvertino V. Mykolaitis-Putinas. Aptaręs Maironio suformuotų idėjų svorį, 
tęsė: „Tačiau ne vien savo poezijos idėjomis veikė Maironis ano meto skaity- 
tojus. Emocinė to laikotarpio jo kūrybos nuotaika taip pat atitinka verž- 
lų epochos kovingumą ir kartu su idėjiniu tūriu atliko organizuojantį 
vaidmenį“ (16, 307). Čia dar priminsime, kad, baigdamas išlieti savo 
įspūdžius apie poemą „Tarp skausmų į garbę“, Vaižgantas rašė: „Teiravaus 
ir kitų, kokio jie įspūdžio yra prityrę, beskaitydami pirmąją Maironies 
poemą. Visi vienodai- sakėsi buvę pagauti, patraukti, įkaitinti. Karšta 
tėvynės meilė, žėrinti kone iš kiekvieno puslapio, daugybė jausmo, liūdnai 
melancholingas, kartais lig patoso pakyląs stilius į visų širdis veikė 
gerai, minkštirio jas ir graudino. To buvo labai gana. Autorius pasiekė 
ko norėjo“ (23, 111—112). 

Tolesnis: poemos likimas ir reikšmė. Iš pradžių, anot Vaižganto, 

Maironis buvęs įsitikinęs, kad jo poema „Tarp skausmų į garbę“ buvusi 
„tobulas veikalas“ (23, 197), bet aštri „Varpo“ kritika autorių gerokai 
atvėsinusi, nors gynėsi labai kategoriškai ir karštai. „Paskui Vaižgantas 
privačiai pastatė didesnių reikalavimų net kalbos ir gramatikos žvilgsniu. 
Ir Maironis ryžos šią poemą griežtai pertaisyti“ (ten pat, 98). Naujo poe- 
mos varianto pradžia — „Per skausmus į garbę“ — buvo išspausdinta 
„Lietuvių laikraštyje“ 1904—1905 m. Nr. Nr. 4—10, 12—16, 18-28, 
34—40, 43—51. Taip gimė pirmosios šešios „Jaunoji Lietuva“ giesmės. 

Vaižgantas šių dviejų poemų santykį nusakė: „Kai reikėjo mums kalbėti 
apie savotišką poetinę atgimsiančiai Lietuvai paleistą proklamaciją, mes 
tesiskaitėme su poema „Tarp skausmų į garbę“; ten jos pasisekimo ele- 
mentų teieškojome. Dabar imsimės to veikalo jau kaipo indėlio į mūsų 
literatūrą, ir mums teks jau skaitytis su paskutiniąja jos redakcija, su 
„Sutvarkytuoju juodraščiu“ (23, 117—118). 1907 m. Maironis „Jaunosios 
Lietuvos“ įžangoje prašė, kad jo senąją poem3 visai užmirštų. Ir pats 
Maironis, ir Vaižgantas poemą „Tarp skausmų į garbę“ traktavo kaip 
laiko užmarščiai pasmerktą mūsų literatūros relikviją. Vaižgantui ji la- 
bai brangi kaip savo epochos dokumentas, kaip kūrinys, padaręs didžiulį 
poveikį savo meto tikrovei, bet nepriimtina meniniu požiūriu. Pagyrė 
Vaižgantas Maironį tik už „pribarstytas dainas“: „Jaunuomenė, neabejo- 
jame, džiaugės rasdama poemoje pribarstyta dainų; jas mielai dainavo 
ir gaivinosi; vis dėlto Maironį įvertino vargu bau kaipo poezijos meni- 
ninką. Ne, jį pamilo daugiau kaipo širdies žmogų“ (23, 107). Galėtume 
prieštarauti Vaižgantui, kad nebūtų buvę tokio didelio šio kūrinio po- 
veikio nei jam, nei kam nors kitam, jei „Tarp skausmų į garbę“ ne- 
būtų buvusi ne tik turininga, bet ir poetiška, galėtume čia vėlgi prisiminti 
Šatrijos Raganą, ypač pabrėžusią šios poemos meniškumą. Bet tai vis tiek 
nebūtų pakankamai atsveriantys argumentai, nes ir V. Mykolaitis-Putinas 
buvo skeptiškas pirmosios Maironio poemos atžvilgiu ir vertino ją tik kaip 
poemos „Jaunoji Lietuva“ ištakas (14, 258). Tačiau V. Mykolaitis-Putinas 
atkreipė dėmesį ir į tai, kad poema „Tarp skausmų į garbę“, nors ir būda- 
ma ne tiek tobula turinio atžvilgiu, kiek „Jaunoji Lietuva“, turi ir tam tikro 
pranašumo: jos „turinys, ypač patriotiniai jo elementai, pirmosios redak- 
cijos pasirodymo metu buvo daug aktualesnis, ir dėl to gyviau pri- 
imtas, negu pasirodžius „Jaunajai Lietuvai“. <...> Tenka sutikti su Vaiž- 
gantu, kad „sulyginus su visa ta (to laiko — V.M.) literatūra, jauno Ma- 
čiulio poema „Tarp skausmų į garbę“ buvo pirmos skaistybės kometa, 
nes nesulyginamai sklandžiau ir patetingiau parašyta. Ji buvo ano laiko 
šedevras, kuris pilnai patenkino to kvapo ištroškusius“ (14, 258—259). 

Galutinis kūrinio vertės balansas pasiektas V. Zaborskaitės mono- 
graiijoje, kur pažymėta, kad „Tarp skausmų į garbę“ „įdomi ne vien isto- 
riniu aspektu. Dar ir šiandien. neišblėsęs jos poetinis žavesys, palie- 
čiąs mus, nepaisant visokeriopų dar nebrandaus kūrinio trūkumų. Gal 
tam tikra prasme ir esame dabar šiam žavesiui jautręsni negu poemėlės 

amžininkai, nes mums nebe aktualūs tie anos tolimos epochos sąlygoti 
dalykai, kurie kadaise kurstė ideologinės kovos aistras, į antrąjį planą 
nustumdami estetinį išgyvenimą“ (24, 212). V. Zaborskaitė iškėlė ir poe- 
mos įtaką lietuvių poemos raidai: „čia ieškotina epinės-lyrinės lietuvių 
poemos ištakų“ (24, 238), tai „pirmoji mūsų romantinė poema“ (24, 
250). Kaip pabrėžiama R. Pakalniškio lietuvių poemos studijoje, jau pir- 
maisiais savo bandymais „Maironis įtvirtino ir mūsų laikams artimą poe- 
mos tipą“ (19, 106), „čia stovime prie lietuvių lyrinės poemos ir nacio- 
nalinės herojinės poemos ištakų“ (19, 125—126). 


„PEILIUKAS IŠGELBĖJO“ 


Publikuota: „Vairas“, 1930, Nr. 11, p. 164—167. Yra išlikęs rankraštis 
„Ar peiliukas išgelbėjo“ (Signatūra 20040 R-1142, LTSR literatūros mu- 
ziejus). 

Novelė „Peiliukas išgelbėjo“ gerokai netikėtas Maironio plunksnos 
darbas. Jam trūksta įprasto šiam rašytojui temos solidumo, didelių už- 
mojų. Tai poeto kūrybinio atokvėpio, laisvalaikio rezultatas, lengva 
ironija pro šypseną, gal ir realiai gyvenime nugirstos įdomios istorijos 
atspindys. Nesuvaidindama Maironio kūryboje reikšmingesnio vaidmens, ši 
novelė miela, nes rodo poeto požiūrio į gyvenimą gyvybingumą ir su- 
gebėjimą įdomiai, vaizdžiai pasakoti, suintriguoti skaitytoją. Patraukia 
lengvas, sklandus šio apsakymėlio stilius ir graži kalba. 


Far niente (it.) — nieko neveikimas. 

Nicht verstehen (vok.) — nesuprasti. 

Vis d vis (pranc.) — vienas prieš vieną, akis į akį. 
Kuchen (vok.) — pyragaitis. 

Kūse (vok.) — sūris. 

Unbekannte Litauer (vok.) — nepažįstamas lietuvis. 


Irena Slavinskaitė 


NUO BIRUTĖS KALNO 


Vertimas 
I 


Nuo kalno Birutės, kur Baltijos srovės 
Skandina svajas apie protėvių darbus, 

Aš tau nepragysiu kalba mūs senovės, 

Kad neįsižeistų bajorai pagarbūs. 

Širdim ir kalba jie iš Krokuvos, — ausį 
Nugręš tuoj šlėkta, kunigaikščiai šviesiausi. 


Lietuvis — tik „chlopas“. Sūnums Gedimino 
Su herbais ir rūbas nuo Vyslos atėjo. 

Ką šaliai skolingi, kuo buvo — nežino, 
Kalbos šventos protėvių išsižadėjo. 

Svečiopai jiems gysti? Ar skausmo palaužtam 
Į jūros putas kankles trenkti iš aukšto?., 


Nesupsiu it ramios bangelės į miegą, 
Skausmingai užgausiu čia stygą dejonės. 
Lig dugno pažinęs kančios visą jėgą, 

Neg sapno kerais nūn svaiginsiu aš Žmones? 
Paaiškins lai sielvartai, ašaros gausios, 

Dėl ko čia kartėlio akordus išgausiu. 


Prabilsiu šiurkštokai: kalba juk ne motės — 
Svečia, kaip žemaičių tiem broliam poliakam. 
Sava prarasta: tarsi skrydžio sparnuotis 

Per Liublino žieduotuves jos netekom. 

Gal ryt, kai Maskva broliais ims pravardžiuoti 
Ir rusiškai ponai mums lieps uždainueti!.. 


Ne bangos čia ūžia Birutės papėdėj, 
Čia grūdasi, plyšoja balsiai kas gyvas 
Žiūrovai, būriais pajūry susisėdę,— 


519 


Jie reginio laukia nuo ryto ankstyvo: 
Lenktynėms žirgų vietos ponai žadėjo 
Prikviest Lietuvos ir Žemaičių jojėjų. 


Stai maršą užgrojo. Minių tai neguodžia, 
Bangų mūša garsą jiems muzikos tildo. 
Kalbas apie arklius kai kas veda bodžiai, 
Čia galvos smalsuolių tik tą mįslę gvildo: 
Kas, sėdęs į balną ant sarčio žemaičių, 
Gaus vardą laimėtojo mūšiuose greičio? 


Ir aikteli ragas. Ir šaunūs raitoriai 
Paleidžia tuos žirgus, — taip šuole bus joję 
Kazokai per stepę ar mūšy totoriai, — 

Kad dirvos, pati Lietuva net dejuoja. 
Pasiektas jau finišas. Kas pirmutinis? 

Tai moteris! — ščiūva, nuščiūva tos minios. 


Lengva ir liauna, ogi kasos auksinės 
Kaskadom grakščiausiais pečiais žemyn raitės. 
Dvi akys — salyrai ar žvaigždės žydrynės. 

O lūpos — rubinai!.. Lazduonos!.. Dievaitės!.. 
Tai ji — Celina čia!.. Jai žirgas, medžioklė 
Mieliau nei šneka salone arba šokiai! 


Našlaičiams Kėdainiuose išstatė ji trobas; 

Taip nieks nepaguos, jei vaikai kur pravirkę,— 
Per pūgą, greitom sermėga apsigobus, 

Su mediku skuba sodietiškon pirkion. 

Dvasia tvirta, grožis, jos lobiai, jos kraitis — 
Iš tėvo vis veldėti, — šneka žemaitis. 


Dėl kraičio to čion volyniečiai ir lenkai 
Arkliais šešeriais atitrinka karietom, 

Tik žodį Celinos laimėt jiems netenka — 
Nelauk, kad didžiūnų skolas ji mokėtų. 
Jos širdį pažadins tik tas, kurs to vertas. 
O gal jos gerumas žmonėms besutvertas... 


Suskambo plojimai! Neg balso ar delno 
Gailu kam, Celinai varžybos laimėjus? 

O ji, it mergaitė nuraudusi švelniai, 
Dėkinga vien lankstės visiems pralinksmėjus. 
Bet čia ji šalip kažką stovint išvydo; 
Neplojo tasai, tik akim per ją slydo. 


Jį matė jau vakar saulėlydžio metą, 

Kai valtys lengvutės bangom slidinėjo, 

O saulė pavargusi baigė jau ratą — 

Į ten jis nuo kopos į jūrą žiūrėjo. 

Kažkoks liūdnaveidis, šviesplaukis, aukštokas, 
Ir svajos jo buvo ne žemės — kitokios... 


„Ak svajos!.. Rūdis tai gyvenant ir veikiant, 
Su ašarom močių duota nuo vystyklų, — 
Darbuotei ugnies juk jos niekad neteikia...“ 
Slapčia taip ji mąstė, gailėdamos tykiai. 

O betgi akin tas nublyškėlis krito — 

Viliojo kažkuo it žarojimas ryto. 


Ir dar pagražėjęs nūn rodės jaunuolis, 
Žvelgiąs į dievaitę pro spindžių vainiką; 
Žiūrėjo į jį rausvaskruostė gražuolė, 
Kol žirgas atatupstam žingsny sutriko 
Ir ją, neatidžią, pagavo ant karčių. 
Jaunuolis pagelbėti puolėsi sparčiai... 


Į vakarą rūmai a giorno nušvinta, 
Atvyra plačiai įėjimas į salę: 

Pjesikė svetainėje bus suvaidinta, 
Rūbus šaunius damos parodyt čia gali. 
Žmonių tik suėjo būriai nedidžiausi: 
Koloniją lenkų vien kvietė negausią. 


Koloniją lenkų?.. Pajūry? Žemaičiuos?.. 
Deja! Tik toks vardas mūs šlėktai čia teko, 
Juos prie svetimšalių teisėtai priskaičius, 
Nes du šimtai metų svečia kalba šneka... 
Lietuviai kilme, jie lenkybėj gyveno 

Ir auką altoriui šiam nešė iš seno. 


Tėvai nusidėjo atkritėliais virtę, 
Bet nūn jų klaidas mums taisyti nėr noro,-—— 

Tai mano jie. Šiuokart užvis įsikirtę 

To laikos žemiausios pakopos bajorai. 
„Waszecie! Waszmošč!“ — jie sveikintis moka, 
Jų daug Ašmenoj ir Liaudoj, rods, nestoka. 


Prie arklio ant margų ten vargsta šlėktelė, 
„Klebučiais maslionkose“ vaišėj dalinas, 
Bet, sako, kalbėti vien lenkiškai gali, 

Kad būtų matyt, jog jisai ne litvinas. 

Tik lenkų tikrų nė kalba nėra tokia — 
Žargoną jų keistą tie vos besuvokia. 


O dar kiti „lenkai“ — tai jau dvarininkai. 
Visokio jie plauko, visokio ir proto. 

Jie rautuos net „Litvą“ minėti įninka;, 
Sekmadieniais vaiko kiškius visu plotu, 
Pagerbia net kalbą toks, chlopą sutikęs, 
Klojimuos ar tvartuos prašnekina sykiais. 


Nors Vilniuje matą jau davė jiems bankai, 
Po rautus jie vis, po pietus ūžaut lankos;, 
Nors rimbo kietesnio arkliams ieškot tenka, 
Pro debesis dulkių karietom vis trankos. 
Apsunko laikai. Laukas derliaus neduoda, 
O linksmintis reikia!.. Tai mišką parduoda. 


Jie nacijos lenkų, genties jie litvinų — 
Parodijos tokios pasauly nerasi... 

Jie logikos, matos, Trentovskio nežino... 
Ak, moka pasaulis kraipyt savo dvasią... 
Nemėgsta anie patrioto lietuvio: 

Dėl šių, matai, Lenkija skaldos ir žūva. 


Bažnyčioj už lenkus meldžiausi ne sykį. 
Draugystę šią saugaul!.. Tik, ponai, dėl šito 
Tautos savo teisės parduot?.. Pamanyki!.. 
„Pal djabli was!“ — lenkas ir pats pasakytų, 
Kas savo tėvynę išduoda ne kartą, 

Nė svetimas tokiu tikėt nepalartų. 


Yra čia ir lenkių. Joms skirta likimo 
Užgimt Lietuvoj tarp meškų pilkaplaukių. 
Ir liūdna nūn lėlei: čia maža žaidimų — 
Iš Lenkijos jojančių riterių laukia! 

Tad stengiasi mėgdžioti Polščios akcentą, 
Prieš veidrodį žiūris, kaip garbanos krenta. 


Tačiau bus gana šito šaukiančio skundo — 
Juk neatsiliepia į tai šie lavonai! 

Dabar, kai gimtoji pastogė išbunda, 
Nebunda juk jie — šitie griaučiai, ponai! 
Kilminga gentis, tautos buvę vadovai, 
Dabar svetimi mūsų kalbai ir kovai! 


Nėr Goštautų, Brestą, Parčevą kur gynė, 
Podolę kai grobė mums radęsi broliai. 

Nūn lengva užmiršti jiems seną tėvynę. 
Rytoj... parduot Maskvai gal imsis šie uoliai. 
O motin Tėvyne! Tai sūnūs tavieji? 

Tai turtas tas vienas, kuriuo patikėjai? 


Gana, ak, gana! Juk šis skundas per nieką — 
Krūtinę vien drasko, galvon kraują trenkia! 
Istorikas šitas dėmes lai palieka — 

Lai metrašty gėdos lapus šiuos aplenkia! 

Be gailestingumo nuteis juos Nemezis — 
Kapuos jis supurtys jų kaulų trūnėsį! 


O rūmuos — teatras. Ten orios matronos 
Susėdo su dukrom, skaisčiom tarsi rožės. 
Bekraitės tos dukros, nors dailios, malonios, 
O turtas, žinia, patrauklesnis nei grožis. 

Be to, ir jaunikių nedaug susirinko, 

O širdys ir tų į Celiną belinko. 


Ne, neatmes Celina pagerbimo, 

Tik laimės dailiam jos veide nesurasi. 
Žvalgytis po publiką retkarčiais ima — 

Jo nėr... Gal svajom vėl kur sotina dvasią. 
Nežino jaunuolio svajų jinai skrydžio, 
Pasmerkia todėl mintyje jį iš didžio. 

O Baltijos jūra pašiurpus banguoja 

Ir drumsčias lig dugno, ramybę praradus. 
Tai milžine grumtis su vėtromis stoja, 
Tai krantą sidabrina putų kaskadom. 

Prie kalno Birutės jis vienišas rymo, 
Niūniuodamas stebi jis jūros šėlimą. 


Poezija bedugnių gylių! 

Kas tavo slaptą man įspėtų? 
Brauki tu arfos stygą bylią 

Lyg pats dangus tonus šiuos lietų! 


Angele grožio! Akiai tavo 
Į širdį smigti galia duota! 
Tik kas suprast mokės šį žavą, 
Įspėt šį skrydį nežabotą? 


Mane pagavo tavo kvapas, 

O tildai burną man užbūrus!.. 
Kaip man aidu šių burtų tapus, 
Jei vien dejuoju lyg tos jūros! 


O karaliene ir tirone! 

Atvėrei aria dangų gilų! 

Tai ko man žodžio stingdai donę, 
Lyg akmenį darai nebylų? 


Poezija! Tą arlą teikis 

Man duoti: garsas įstabusis 
Sugaus širdy skausmus įveikęs, — 
„Busk“, tarsiu Lietuvai, ir bus ji. 


iš 


Padangėj pietų, kur Tirolio paukštvylis 
Taip žaltiškai piemenio treles pagauna, 
Venecijon jis ar Neapolin kilęs, 

Koncertais garsiais kišenes prisikrauna, 
Kur Alpės žydrynėj pro miglą vos matos, — 
Ten plūsta ligoniai taisyti sveikatos. 

Karališkos rožės čia ne Jerichono, 

Čia pynėmis rožės alpinės keroja. 
Monblanas tautas čia lyg seka iš šono, 
Miglų debesis jį boluojantį kloja. 

Tu, Imatra, šiaurėj viena taip nusruvus — 
Čia tūkstančiai liudija galią Jehovos. 


Klajūnai poetai, netekę tėvynės, 
Lietuviai, bet Lenkus garsino jų eilės. 
Adomas prie Spliugeno, vėl prisiminęs, 
ligėjos Marilės, pirmos savo meilės; 

Ir čia pranašavo jis būsimą laiką, 

Kai tautos iškeis smurtą, karą į taiką. 


Šveicarija, žygiais garsėjanti Telio! 

Tu — laisvės tėvynė! Svajonė poetų! 
Kieksyk į šį glėbį patrauklų aš kelio 
Ieškojau, kad sielvartas čia sušvelnėtų. 
Gal aš tik sapnuoju kalnų miglos jūrą 
Ar viršum galvos šitą gryną lazūrą? 


Taip klausė save tas aukštasis šviesplaukis, 
Kurs ten, Palangoj, eilėm, jūra bemito. 

Čia Alpių vanduo, kriokliais srūvantis, plaukia, 
Po kojomis gebenė, luitai granito. 

Ponias štai dvi lenkiškai kalbančias regi; 
Vienos jų net akys iš nuostabos degė. 


Lietuvis ir lenkas — bastūnai jie nūdie. 
Jie vaidijos daugsyk, bet vargas jų vienas: 
Jie kaip Izraelis, tėvynę pražudę, 

Bičiuliai yra, susitikę už sienos! 

Lyg tuodu beržai, suaudrojus nuo Dono, 
Jie rauda viens kitą pajutę prie šono. 


„Pan z Litwy, nieprawdaž?“ — „A panie z Korony?“ — 
„O ne, mes su mote nuo Baltijos esam“ .— 

Sypsnys tik palūžęs, kalba gailaus tono, 

Tarytum kažko balso stygos jai geso. 

„Jūs užpernai buvot prie Palangos kranto? 

Ten jūra taip ošia, tam Žmudž nasza šwieta“... 


„Buvau Palangoj. Vis vaidenas jos girios, 
Jos jūra, it raudanti bundant iš miego; 


A94 


Bet slopią vienatvę esu ten patyręs, 

Todėl tylumon nuo žmonių aš vis bėgau. 
Maniau, kad lengvai jie užmiršt mane gali, 
Jei juos kur kitur susitikčiau ant kelio“. 


„Seniai jūs Šveicarijoj? Gal dėl sveikatos? 

Šis kraštas žavus, tačiau savas brangesnis, 
„DzieA dobry“ netars mums čia niekas, nė retas, 
Ir upių, miškų ten ošimas mielesnis. 

Nyku čia, bet, matote, gydos mamytė — 

Mus vienišas teiksitės gal aplankyti?“ 


Tik štai dangų ima jau debesys niaukti, 
Toli užu Alpių jau griausmas girdėti, 

Ir vėjas atšalo — nėra ko belaukti. 

„Tai gal panorėtum mus nūn palydėti? 
Lietus, — sako motė,— vakaris ims griūti, 
O aš taip baidaus atvėsimo ir liūties“. 


Bet lietūs užgaišo, kraštais nuriedėjo, 
Vaivorykštę išgaubė saulė virš kalno, 
Gamta lengvą svają į širdį įliejo 

Ir sielą pakėlė ant angelo sparno. 
„Poete, sakyk, kai tiek dangiško grožio, 
Juk tai širdy žemę ir duoną užgožia! 


Atrodo, tik čia menai sirpti ir gali — 

Kaip šitų vaivorykščių penimi vaisiai. 

Kad neštum šį grožį į Lietuvos šalį, 
Galbūt čia ir pats varsų dainai dairaisi. 

Į šituos kerus godžiai kreipdamas žvilgsnį, 
Gal nė Lietuvos, nė namų nepasilgi?“ 


„Sakai, nepasilgi?“ — sau tarė, ir veidu 
Gilus liūdesys it šešėlis nuslinko 

Ir... dingo. Bet žvilgį vis tiek mėtė klaidų, 
Nors lyg pralinksmėjęs jau dairės aplinkui. 
Tik vaikiškai švelnūs jo bruožai pakito: 
Rimtis ir vėsa daug ryškiau juos apkrito. 


„Šveicarų padangė šlovės nusipelno: 

Žavingai čia Alpės virš debesio plyti. 

Bet man mieliau žvelgti nuo Šatrijos kalno — 
Ir Telšius, Šiaulius ir Varnius pamatyti. 

Jei jūs pro Žarėnus keliavote, ponios, 
Ar nesusimąstėte Minijos kloniuos? 


Dubysą mačiau. Ten Kirkšnovė — sesuo jos, 
Mėnuliui išplaukus, glėbin anos nyra. 
Mačiau: skundės žemė pro ašarų sluojas, 

Į dūmą nugrimzdus mergaitiškai tyrą. 
Matau aš Veliuoną žavingą ir tuosius 
Šilus, kurie vandenį supa Šventosios. 


Matau slėnius Vilniaus!“ — ir čia jis pritilo, 
Gal susidrovėjęs jausmų pakilimo, 

Kalba prie sveikatos, kaitrų jiems atkilo — 
Dėl to ir neliko jau susitelkimo. 

Jis net pralinksmėjo it vaikiščias ynas, 

Ko verkė — užmiršęs, kas ryt bus — nežinąs. 


Tuščiai Celina jame dairės poeto — 
Žvaigždės kaktoje — už minias juk jis kentė, 
Atrodė žmogum, deja, niekuo nedėtu, 
Kokiam net smagu šioj pakalnėj gyventi. 
Žmonijos kančia ir jos kovos bei žaizdos — 
Gal jam nepažįstamas, svetimas vaizdas. 


O dievas juk siuntė poetą giedoti, 

Lopšy pašaukimo jis balsą jau girdi, 

Jis giesme šventa tautų būvio audroty 
Kriūtinėms šaltoms įpūs dvasią ir širdį, 

Juk verksmas ir džiaugsmas giesmėj jo sutilpo, 
Juk pulsas žmonijos krūtinėj jo virpa. 


Atrodė jis toks jai pajūry prisėdęs, 

Kai smigo į tolius jo ilgstančios akys, 

Kai žemė įam rodės tik kloniu papėdės, 
Gelmėn amžinybės minties sparnai plakės. 
Bet nūn jis ne toks!.. Kaip įspėti jo dvasią?.. 
O gal? Juk poetą gan sunkiai suprasi. 


Jau vakaras. Padvelkė rožėmis oras; 
Sapnan žiedai, vandenys, dirvos nuskendo. 
Kaip miela, jauku, dienos žygį sukorus, 
Stiklinei arbatos susėsti verandoj! 

Kaip kontūrai dingsta rūke, taip čia žmonės 
Nejaučia ribos tarp jausmų ir svajonės. 


Iš tarpu žvaigždžių taikos angelas sargas 
Į sutelktas širdis nukritęs įglunda! 
Jausmai tyri liejas abipus be vargo, 
Dvasia nuoširdumo, draugystės išbunda! 
Tiesiog įstabu: keruose mėnesienos 

Jie angelo gymio atrodė kiekvienas! 


Bet juodu juk žmonės!.. Prijaučiantis žvilgis 
Pro minią įspįs lai į prieblandas šitas. 
Nekirdys jų vakaras, karas nedilgys, 

Jų nė nesupras, neįspės niekas kitas!.. 
Išpuikę? Nejautrūs?.. Gal atima viltį 
Pavydas žmonių, verčiąs burną nutilti?.. 


„Jus gal Palangoj kažkas skaudžiai užvylė, 
Kad vengėt žmogaus?.. O gal nerimas jūros 
Ramumą gramzdino į Baltijos gylį, 

Be jokios vilties kažkam širdį užbūrus? 

Tik Alpių kaštonų ūksmė, rožių krūmai — 
Balzamas, rods, geras žaizdoms ir liūdnumui“. 


„Tikrai! — jis prajukdamas sako.— Galėčiau 
Aš juoktis it vaikas, kitiems aplink klegant. 
Kas smalsaus tada, kai viltis many šviečia, 
Gėlėm ar gal ašarom kelias man dega! 
Nesu aš laimingas? Kas tuo patikėtų, 

Jei įkvėpimu mintu skrydy poeto. 


Iš kur žaizdoms būti? Mus tikslas didysis 
Triūse ir darbuos moko rasti paguodą, 

Ar viesulas siautės, ar griausmas trankysis, 
Giedra ši tiesos pavydiems neparodo! 

Tai ko nejuokaut? Nejučių juk tai mostas, 
Kad posmai vienatvėj liūdni kartais klostos!..“ 


„Išties ašen jūsų nemoku suprasti, 
Nemoku nė jūsų dainoj susigaudyt: 


Lietuvių /armė mums nežinoma esti, 

Begirdim ja lūšnose šnekantis liaudį. 
Aš jus net paklausti, poete, norėčiau: 
Kam žudot talentą dėl šitų kaimiečių?“ 


Pašoko jaunuolis, iš snūdo pakirdęs, 

Ir akys jo buvo it gilmenys tyros: 

„Jūs žodyje panieka kalbai tai girdis, 
Kurią grandis protėvių jums yra skyrus. 
Kalba, ne tarme aš eiliuoju lietuvio, 
Atėjo jai metas vėl stotis kaip buvo. 


Gyventi nūnai visos tautos sujunda, 
Kurios snaudė junge po stipriojo sauja! 
Jauna Lietuva užsidegusi bunda, 
Artėjančią dieną aušra pranašauja! 
Nors priešai paneigia tautos atgimimą, 
Vilty, nors svetur, jai nešu įkvėpimą!.. 


Tautos neigi dvasios grandim nesukaustyt, 
Kada ji karštai vėl gyventi pakilus. 

Kaip Nemuno tirpsmai krantus kyla rausti, 
Taip ir Lietuva bunda amžiuos pražilus. 
Atgims vėl kalba, kaip ir sentėvių žygiai; 
Garsės vėl daina ir vaikai, juos prilygę. 


Jai skyriau aš viską, kada lik ko geidęs, 
Gimtinę ir viską, ką jaunas pamato, 
Atidaviau Lietuvai, šaukdams it aidas 
Ištol į istoriją, kalbą, gyvatą! 

O jūs šitaip skaudžiai užgaut mane drįsol, 
Lietuvių kalbos neužskaitot iš viso!“ 


Nutilo jis čia. Mėnuo blyškiai stebėjo 
Jaunuolio šio skruostus pro debesio skarą. 
Ne pykčiu, ekstaze jo veidas žėrėjo, 

Lyg būtų kažkokio jis apimtas kero. 
Celinai paprieštaraut tarpais knietėjo. 

Bet šįkart klausytis tyli benorėjo. 


it bangos taip laiko sparnai blaško viską — 
Sapnus, svajones, pačius žmones aplinkui. 

O betgi virš viso tiesos dvasia tviska — 
kirtingas dejas savo važin ji kinko. 

Po metų, Celiną vienatvei apsupus, 

Su draugo daina liūdnai virptels jos lūpos: 


Gal tų metų gaili? — 

Jie nuvytus gėlė, 

Jų pavasario saulė nešildė! 
Gaili džiaugsmo sapnuoto? — 
Jam net vardo neduota, 

Tik ištol jis lyg aidas begildė. 


Lūpos krešo krauju? — 

Nieks nematė gi jų, 

Net nė žvaigždės aptemusią naktį! 
Dėl siekimo to vieno 

Matei sunkią vien dieną — 

Ką uždirbai, to gali pakakti! 


Mesk sapnus apgaulius, 

Greit tos ašaros džius — 

Tik už žygį hosanna netyla! 

Būk ramsčiu tėviškėlės, 

Nešk vėluką iškėlęs — 

Žvaigžde liksies, ką auštant pakyla! 


Ii 


Paskui laidotuvių šiaurys giesmę drėbė, 

It žaisdamas vandenis kaustyt netruko. 
Užšalo, užpustė. Į mirtiną glėbį 

Gamta be vilties it lavonas susmuko, 

Nyku! Ąžuolai du šerkšnoti prie tako 

lt griaučiai švogždom pro dantis kažką sako. 


Taip mirė kas gyva ir, rods, visam laikui. 
Bet ne! Kovo saulė užkaito, 

Vidudieniui veidą meilesnį ištaiko 

Ir šypsos tarytum mergaitė pro snūdę. 
Tuščiai spirias šėlsmas šiaurinio vėlyvo: 
Pavasario dievas — viltis viso gyvo! 

Pavasari! Sveikas!.. Švieti tu žydrynėj 
Tr pulse gamtos, kad gyventi ši ruoštųs! 
Lakštingalas Nemuno choran suginęs, 
Augių lietuvaičių tu rausvini skruostus. 
Pavasari! Sveikas! Šlovė lai tau griaudi, 
Kad mirusią prikelti, glėby prispaudi. 


Pavasaris eina ir kitas. Kur rymo 

Kapai, viršum jų jis vėluką jau stiepia. 
Gyvent šaukia! Himną šalies atgimimo 
Nūnai širdžių tūkstančiai skambiai atliepia. 
Iš miego, iš peleno keliasi sūnūs, 

Ir dainos pasauliui apskelbia galiūnus. 


O argi seniai priešai sakė, jog žuvom, 

Jog mes it žaltvykslės be ženklo užgesim? 
Seniai mūsų širdys dar kruvinos buvo — 
Už močios kančias kai nėr nuodo piktesnio? 
Seniai atminimų vien atliekom buvę, 

Net vardo teisėto garsai buvo žuvę? 


Dabar Lietuvoj jau kitaip girios siaudžia, 
Ir jūros mūša Palangoj kitaip girdis. 
Nūnai jau ko kito nuolankiai ir graudžiai 
Per maldą, Dievuliau, vis prašo mūs širdys: 
Palaiminki, Viešpatie, jauną tėvynę, 

Sunkioj valandoj duok tvermės jos krūtinei. 


Palaiminki mūsų atgimusią dainą 

Ir ranką pirmųjų kovotojų jauną, 

Ir knygnešius laimink — nakčia jie išeina, 
Pro akį sargų tamsoje prasibrauna. 

Ir tą laimink, Dieve, to prašo poetas, 
Kurio didis siekis į dainą sudėtas, 


Kurs vieną tą meilę (ne moteriai!) žino, 
Akių tylų ilgesį, atdūsius metęs, 

Pro skausmą nebylų kurs myli Tėvynę, 
Kovoj nuo žaizdų pasiguosti įpratęs, 
Kuris jauną širdį ir viską aukojo — 

Į pirmas gretas aušrininkų pastojo. 

Ant Baltijos kranto, kur pušys Birutės 
Skaras į Žemaičių vis šiurpina šoną, 
Ištroškę be rūpesčių įungo pabūti, 

Lyg atgailai žmonės suplūdo sezonui. 
Skambu Palangoj, kaip prieš daugelį metų, 
Kai plūsdavo čion grietinėlė magnatų. 


Vidudienį nėr jiems galva kaitroj svilus, 
Be vargo iš nuobodžio žaisti papratus. 
Nūnai, kietan būvin ir mokslan pakilus, 
Kovoms ir darbams reikia kaupti sveikatos. 
Dėl to ir saldžiau dabar čia pailsėti, 

Dėl to Palanga maloniau paminėti. 


Ne vienas įuristas bylus, inžinierius 
Nuo Nevos čion vasarai leidžias į kelią; 
Po to, atminimų svajon pasinėręs, 

Iš tolo vis sveikina savą kampelį. 

Čia girios sakų jis kvapus atpažįsta, 
Prisimena mokslo dienas ir jaunystę. 


Juk čia kadaise mokės! Ir knygą tą mena, 
Kuri, dar jaunučiui, akis jam atvėrė: 
Tėvynėj, šventoj Lietuvoj, jis gyvena, 

Kuri kelius kryžiaus be skundo ištvėrė. 
Kolega kuris kad užtrauks, žiūrėk, dainą — 
Lietuvišką! — sieną ji knygoj praeina. 


Ten mokinių mylimą ponią jis rado, 
Kuri jiems lyg motė žemaitiškai suokė 
Ir taip gimtą kalbą, nors.tarmiško žado, 
Mylėti ir gerbti dar jauną išmokė. 

Jei bunda kalba it aušra atjaunėjus, 

Jai ačiū — ji buvo tenlink pavėdėjus. 


Sveika, Palanga! Tavo šventas kampelis 
Pažadins į darbą prie tėviškės rūmo, 
Pušyne apsups bendraminčių būrelis — - 
lt jūra drumzles nuplaus abejingumo, 
Kils geismas į karštą darbymetę stotis 
Ir trupinti šarvus dėl Tėviškės — Motės! 

Sveika, Palanga! Guodi tu atminimais, 
Kai brėkštant geresnės dienos belūkėta! 
Ir kai kančioj dužo širdies jau plakimas, 
Kai plaučiams iškiurus, viltim vos tikėta, 
Tau dėkui: neplyšojo sielvarte lūpos — 
Kova kančiose ištverta neparklupus!.. 


Menu aš tą vasarą!.. Ne per seniausią! 
Svečiai suvažiavo būriais iš aplinkui — 
Celiną iš Vilniaus girdžiu atkeliausiant, 
Tai ją, garsenybę, išgirst susirinko. 
Na, o atžymėti šiai valandai svarbiai 
Koncertą Celinos čia surengė garbei. 


Koncertas šis rūmuos su herbais ant sienų, 
Po salės žibintais luomas rinktinis. 

Flangais jie eilėm dviem susėdo prieš sceną 
Drabužiais patogiais, dailiais, bet... marginiais! 
Lietuviškais!.. Ir ne mados tai kaprizas: 
Dvasia atgimimo čia tėviškėn grįžus. 


Nugiedrink akis mėlynąsias, Celina, 
Pasveikink guviai žiūrovus kaip kadaise: 
Aplink juk girdi kalbą protėvių gryną, 
Ką čia tu regi — tavo .darbo tai vaisiai! 
Nejau tavo visos sužlugo svajonės, 

Jei šit į tave žvilgsnius nukreipė žmonės? 


O ji taip rimtai, susimąsčiusi stovi, 

Kad drobėj tapytų įą pats Raibolinis, 
Kolonų ūksmėn į Bolonos šventovę — 
Grūste tada grūstųs dievotųjų minios! 

Tai ko toks nuvėsęs kadais jaunas kraujas, 
Kur dingo žvalumas? — svečiai to teiraujas. 


Jie šnibždas it pušys krantų vainikuotos, 
Kad vėjas jas puola nuo Baltijos jūros; 
Nutilsta, kada į nežemiškus plotus 
Svajinga daina neša, sielas užbūrus. 
Nėr to, ko daina ši užgožt negalėtų — 
Ši sielos viešnia iš nežinomų vietų. 


Nakty gegužės aš lakštingalų bėgau 
Tyloj paklausyti prie Nemuno upės. 


533 


Dar gausmą minorinį smuiko aš mėgau, 

Į liūdesį saldų dvasia įsisupęs. 

Bet kai iš krūtinės žmogaus daina plaukia, 
Į tolį bekraštį nuo žemės ji traukia. 


Dėl to atkarus man nupigęs plojimas, 
Skaudus net tas klyksmas pro juoką man esti, 
Kai audriai sutinkamas juo įkvėpimas, 

Nors širdžiai mieliau tyloje būtų skęsti! 
Norėčiau prie jūros, kalnų tada skuosti, 

Ten, Dieve, tavy tylomis pasiguosti. 


Septintąjįsyk įkvėpty dainininkas 
Akordais skambiais dainų lobį iškrauja. 
Septintąjįsyk jį audringai įninka 
Prašyti minia, kad dainuotų iš naujo, 
O jis užsimąstė... Dainų nepriteko? 
Plojimai netiko? Ar jėgos išseko? 


Jis draugą prisiminė, ežerą gilų, 

Kuris tarp žydrynių ten Alpėse plyti, 

Ir vasaros vakaro pokalbį tylų — 

Kaip troško gimtinę jis dar pamatyti, 
Kaip tas Lietuvos, kaip Tėvynės ilgėjos! 
Kaip girios, kalnai tykiai maldai sustingo, 
O jis žvalgės veidu gailiu, ilgesingu! 


Prisiminė, ak, dainas, draugo sudėtas!., 
Jis šiandien čia tą sudainuos paskutinę, 
Kurią sueiliavo dar gyvas poetas, 

Jei tik ištesės jau pavargus krūtinė... 
Bet vos Celina uždainavo, nublyško, 

Ir ašarom akys — safyrai pratryško. 


Si daina, tik ji viena, 

Lydinti tremtinio raudas, 
Juodais rūbais vilkina, 
Birutės kalnę sugaudus, 
Darbais pavers manas idėjas, 
Sarvuotę šventą užsidėjus! 

Lai kovos be kardo 

Neš šlovę ir vardą 

Į Vytauto Didžiojo gentį, 
Kad gautų tėvynė 

Kalba savo gryna 

It šventas Libanas skardenti! 


* ** 


Baltija suūš pakilus, 

Lies krantus vandenų plynė, 
Kur pro miegą pušys tylios 
Praeitus žygius mums mini! 
Jūra sveikins naują dieną 
Su Birute karaliene! 


Tada naktį gūdžią, 

Iš džiaugsmo apgrudę, 

Man vilks akis ašaros brangios. 
Po mūšių atvėsęs, 

Ant amžių ilsėsiuos 

Ramybėj svečios man padangės. 


Vertė Viktoras Katilius 


Vertėjas dėkingas R. Zadušauskaitei už konkrečią polonistinę pagalbą, 

